
EPITOME 

LIBRI  X. 

► 

Coloniae  deductae  sunt  Sora  et  Alba  et  Carseoli.  Marsi 
in  deditionem  accepti  sunt.  Collegium  augurum  ampliatum 
est,  ut  essent  novem,  quum  antea  quaterni  fuissent.  Lex 
de  provocatione  ad  populum  a Valerio  consule  tunc  ter- 
tium lata  est.  Duae  tribus  adiectae  sunt,  Aniensis  et  Te- 
rentina. Samnitibus  bellum  indictum,  et  adversus  eos  saepe 
prospere  pugnatum  est.  Quum  adversus  Etruscos,  Umbros, 
Samnites,  Gallos,  P.  Decio  et  Q.  Fabio  ducibus,  pugnare- 
tur, romanusque  exercitus  in  maximo  esset  discrimine, 
P.  Decius,  secutus  exemplum  patris,  devovit  se  pro  exer- 
citu , et  morte  sua  victoriam  eius  pugnae  populo  romano 
dqdit.  Papirius  Cursor  Samnitium  exercitum,  qui  iureiu- 
rando  obstrictus,  quo  maiore  constantia  virtutis  pugnaret , 
in  aciem  descenderat,  fudit.  Census  actus  est:  lustrum  con- 
* ditum  : censa  sunt  civium  capita  ducenta  sexaginta  duo 
millia,  et  trecenta  viginti  duo. 

LIBER  X. 

\l.  Genucio  , Ser.  Cornelio  consulibus,  ab  externis 
fernie  bellis  otium  fuit.  Soram  atque  Albam  coloniae 
deductae.  Albam  in  Aequos  sex  millia  colonorum  scrip- 
ta. Sora  agri  volsci  fuerat ; sed  possederant  Samnites. 
Eo  quatuor  millia  hominum  missa.  Eodem  anno  Ar- 
pinatibus Trebulanisque  civitas  data.  Frusinates  tertia 
parte  agri  damnati , quod  Hernicos  ab  iis  sollicitatos 
compertum  : capitaque  conjurationis  eius,  quaestione  ab 
consulibus  ex  senatusconsulto  habita,  virgis  caesi  ac  se- 
curi percussi.  Tamen,  ne  prorsus  imbellem  agerent  an- 
num, parva  expeditio  in  Umbria  facta  est;  quod  nun- ' 
liabatur  , ex  spolunca  quadam  excursiones  armatorum  • 
in  agros  fieri.  In  eam  speluncam  penetratum  cum  si- 
gnis est:  et  ex  eo  loco  obscuro  multa  vulnera  accepta, 
maximeque  lapidum  ictu;  donec,  altero  specus  eius  ore 
(nam  pervius  erat)  invento,  ulraeque  fauces  congestis 
lignis  accensae : ita  intus  fumo  ac  vapore  ad  duo  millia 
armatorum , ruentia  novissime  in  ipsas  flammas  , dum 
evadere  tendunt , absumpta.  Marcis  Livio  Dcntre  et 
Aemilio  consulibus , redintegratum  acquicum  bellum. 
Coloniam,  aegre  patientes  velut  arcera  suis  finibus  im- 
positam , summa  vi  expugnare  adorti , ab  ipsis  colonis 
pelluntur.  Ceterum  tautum  Romae  terrorem  fecere , 
quia  vix  credibile  erat , tam  affectis  rebus  solos  per  se 
Aequos  ad  bellum  coortos,  ut  tumultus  eius  causa  dic- 
tator diceretur  C.  lunius  Bubulcus.  Is,  cum  M.  Titinio 
magistro  equitum  profectus , primo  congressu  Aequos 
subegit,  ac,  die  octavo  triumphans  in  urbem  quum  re- 
disset, aedem  Salutis,  quam  consul  voverat,  censor  lo- 
caverat, dictator  dedicavit 

II.  Eodem  anno  classis  Graecorum , Cleonymo  duce 
lacedaemonio,  ad  Italiae  litora  appulsa,  Thurias  urbem 
in  Sallentinis  cepit.  Adversus  hunc  hostem  consul  Ae- 

milius  missus  proelio  uno  fugatum  compulit  in  naves. 
Thuriae  redditae  veteri  cultori:  sallentinoque  agro  pax. 
parta.  Iunium  Bubulcum  dictatorem  missum  in  Sallen- 
tinos, in  quibusdam  annalibus  invenio:  et  Cleonymum 
prius  , quam  confligendum  esset  cum  ltomanis  , Italia 
excessisse.  Circumvectus  inde  Brundisii  promontorium  , 
medioque  sinu  badriatico  ventis  latus,  quum  laeva  im- 

f ortuosa  Italiae  litora , dextra  Illyrii  Liburnique  et 
stri,  gentes  ferae,  et  magna  ex  parte  latrociniis  mari- 
timis infames , terrerent , penitus  ad  litora  Venetorum 
pervenit.  Ibi  expositis  paucis , qui  loca  explorarent , 
quum  audisset,  tenue  praetentum  litus  esse;  quod  trans- 

Eressis  stagna  ab  tergo,  irrigua  aestibus  maritimis;  agros 
aud  procul  proximos  campestres  cerni;  ulteriora  col- 
les; inde  esse  ostium  fluminis  praealti , quo  circumagi 
naves  in  stationem  tutam  vidisse:  (Meduacus  amnis 
erat)  eo  invectam  classem  subire  flumine  adverso  ius- 
sit  Gravissimas  navium  non  pertulit  alveus  fluminis : 
in  leviora  navigia  transgressa  multitudo  armatorum  ad 
frequentes  agros , tribus  maritimis  Patavinorum  vicis 
colentibus  eam  oram , pervenit.  Ibi  egressi  , levi  prae- 
sidio navibus  relicto,  vicos  expugnant,  inflammant  tec- 
ta, hominum  pecudumque  praedas  agunt,  et  dulcedine 
praedandi  longius  usque  a navibus  procedunt.  Haec  ubi 
Patavium  sunt  nuntiata  , (semper  autem  eos  in  armis 
accolae  Galli  habebant)  in  duas  partes  iuventutem  di- 
vidunt. Altera  in  regionem  , qua  effusa  populatio  nun- 
tiabatur, altera,  ne  cui  praedonum  obvia  iieret,  altero 
itinere  ad  stationem  navium  (millia  autem  quatuorde- 
cim  ab  oppido  aberat)  ducta.  In  naves  parvas,  custodi- 
bus interemptis , impetus  factus ; territique  nautae  co- 
guntur naves  in  alteram  ripam  amnis  transiicere.  Et  in 
terra  prosperum  aeque  in  palatos  praedatores  proelium 
fuerat : refugientibusque  ad  stationem  Graecis  Veneti 
obsistunt.  Ita  in  medio  circumventi  hostes  caesique  ; 
pars  capti  classem  indicant  regemque  Cleonymum  tria 
millia  abesse.  Inde,  captivis  proximo  vico  in  custodiam 
datis,  pars  fluviatiles  naves,  ad  superanda  vada  stagno- 
rum apte  planis  alveis  fabricatas , pars  captiva  navigia 
armatis  complent : profeclique  ad  classem , immobiles 

naves  el  loca  ignota  plus,  quam  hostem,  timentes,  cir- 
cumvadunt : fugientesque  in  altum  acrius , quam  repu- 
gnantes , usque  ad  ostium  amnis  persecuti , captis  qui- 
busdam incensisque  navibus  hostium,  quas  trepidatio  in 
vada  intulerat , victores  revertuntur.  Cleonymus , vix 
quinta  parte  navium  incolumi,  nulla  regione  maris  ha- 
driatici  prospere  adita , discessit.  Rostra  navium  spo- 
liaque Laconum , in  aede  lunonis  veteri  fixa  , mulli 
supersunt,  qui  viderunt  Patavii.  Monumentum  navalis 
pugnae  eo  die  , quo  pugnatum  est , quotannis  solemni 
certamine  navium  in  ilumine  oppidi  medio  exercetur. 

III.  Eodem  anno  Romae  cum  Vestinis  petentibus  ami- 
citiam, ictum  est  foedus.  Multiplex  deinde  exortus  ter- 
ror. Etruriam  rebellare , ab  Arretinorum  seditionibus 
motu  orto,  nuntiabatur:  ubi  Cilnium  genus  praepotens 
divitiarum  invidia,  pelli  armis  coeptum:  simul  Marsos 
agrum  vi  tueri,  in  quem  colonia  Carseoli  deducta  erat, 
quatuor  millibus  hominum  scriptis.  Itaque  propter  eos 
tumultus  dictus  M.  Valerius  Maximus  dictator  , magi- 
strum equitum  sibi  legit  M.  Aemilium  Paulum.  Id 
magis  credo  , quam  Q.  Fabium  ea  aetate  atejue  iis  ho- 
noribus Valerio  subiectum.  Celerum  ex  Maximi  cogno- 
mine ortum  errorem  haud  abnuerim.  Profectus  dictator 
cum  exercitu  proelio  uno  Marsos  fundit.  Compulsis  . 
deinde  in  urbes  munitas,  Milioniam,  Plestinam,  Fresi- 
liam  , intra  dies  paucos  cepit : et  parte  agri  multatis 
Marsis  foedus  restituit.  Tum  in  Etruscos  versum  bel- 
lum : et,  quum  dictator  auspiciorum  repetendorum  causa 
profectus  Romam  esset , magister  equitum  , pabulatum 
egressus , ex  insidiis  circumvenitur ; signisque  aliquot 
amissis,  foeda  militum  caede  ac  fuga  in  castra  est  com- 
pulsus. Qui  terror  non  eo  tantum  a Fabio  abhorret , 
quod  si  qua  alia  arte  cognomen  suum  aequavit,  Ium 
maxime  bellicis  laudibus:  sed  etiam,  quod,  memor  Pa- 
pirianae saevitiae,  numquam,  ut  dictatoris  iniussu  dimi- 
caret, adduci  potuisset. 

IV.  Nuntiata  ea  clades  Romam  maiorem  , quam  res 
erat,  terrorem  excivit.  Nam,  ut  exercitu  deleto,  ita  iu- 
stitium  indictum ; custodiae  in  portis , vigiliae  vicatim 
exactae;  arma,  tela  in  muros  congesta.  Omnibus  iunio- 

ribus  sacramento  adactis,  dictator,  ad  exercitum  missus, 
omnia  spe  tranquilliora  et  composita  magistri  equitum 
cura,  castra  in  tutiorem  locum  redacta,  cohortes,  quae 
signa  amiserant , extra  vallum  sine  tentoriis  destitutas 
invenit;  exercitum  avidum  pugnae,  quo  maturius  igno- 
minia aboleretur.  Itaque  confestim  castra  inde  in  agrum 
rnsellanum  promovit.  Eo  et  hostes  secuti:  et  quamquam 
ex  bene  gesta  re  summam  et  in  aperto  certamine  vi- 
rium spem  habebant;  tamen  insidiis  quoque,  quas  fe- 
liciter experti  erant , hostem  tentant.  Tecta  semiruta 
vici,  per  vastationem  agrorum  deusti,  haud  procul  ca- 
stris Romanorum  aberant.  Ibi  abditis  armatis , pecus 
in  conspectu  praesidii  romani  , cui  praeerat  Cn.  Ful- 
vias  legatus , propulsum.  Ad  quam  illecebram  quum 
moveretur  nemo  ab  romana  statione  , pastorum  unus' , 
progressus  sub  ipsas  munitiones,  inclamat  alios,  cun- 
ctanter ab  ruinis  vici  pecus  propellentes,  quid  cessarent, 
quum  per  media  castra  romana  tuto  agere  possent?  Haec 
quum  legato  Caerites  quidam  interpretarentur  , et  per 
omnes  manipulos  militum  indignatio  ingens  esset , nec 
tamen  iniussu  movere  auderent ; iubet  peritos  linguae 
attendere  animum,  pastorum  sermo  agresti,  an  urbano, 
propior  esset.  Quum  referrent , sonum  linguae  , et  cor- 
porum habitum , et  nitorem  , cultiora , quam  pd^toralia , 
esse;  ite  igitur,  dicite,  inquit,  detegant  nequidquam  con- 
ditas insidias : omnia  scire  Romanum ; nec  magis  iam 
dolo  capi,  quam  armis  vinci,  posse.  Haec  ubi  audita  sunt, 
et  ad  eos,  qui  consederant  in  insidiis,  perlata,  consur- 
rectum repente  ex  latebris  est,  et  in  patentem  ad  con- 
spectum undique  campum  prolata  signa.  Visa  legato 
maior  acies,  quam  quae  ab  suo  praesidio  sustineri  pos- 
set. Itaque  propere  ad  dictatorem  auxilia  accitum  mit- 
tit; interea  ipse  impetus  hostium  sustinet. 

V.  Nuntio  allato  , dictator  signa  ferri , ac  sequi  ar- 
matos iubet : sed  celeriora  prope  omnia  imperio  erant. 
Hapta  extemplo  signa  armaque  ; et  vix  ab  impetu  et 
cursu  tenebantur : quum  ira  ah  accepta  nuper  clade 
stimulabat,  tum  concitatior  accidens  clamor  ab  incre- 
scente certamine.  Urgent  itaque  alii  alios,  hortanturque 
signiferos,  ut  ocius  eant.  Quo  magis  festinantes  videt 

dictator,  eo  impensius  retentat  agmen,  ac  sensim  ince- 
dere iubet.  Etrusci  coptra , principio  exciti  pugnae  , 
omnibus  copiis  aderant.  Et  super  alios  alii  nuntiant 
dictatori , omnes  legiones  Etruscorum  capessisse  pu- 
gnam; nec  iam  ab  suis  resisti  posse:  et  ipso  cernit  ex 
superiore  loco , in  quanto  discrimine  praesidium  esset. 
Ceterum  , satis  fretus , esse  etiam  nunc  tolerando  cer- 
tamini legatum,  nec  se  procul  abesse  periculi  vindi- 
cem , quam  maxime  vult  fatigari  hostem  , ut  integris 
adoriatur  viribus  fessos.  Quamquam  lente  procedunt , 
iam  tamen  ad  impetum  capiendum,  equili  utique,  mo- 
dicum erat  spatium.  Prima  incedebant  signa  legionum, 
ne  quid  occultum  aut  repentinum  hostis  timeret : sed 
reliquerat  intervalla  inter  ordines  peditum  , qua  satis 
laxo  spatio  equi  permitti  possent.  Pariter  sustulit  cla- 
morem acies;  et  emissus  eques  libero  cursu  in  hostem 
invehitur  , incompositisque  adversus  equestrem  procel- 
lam subitum  pavorem  offundit.  Itaque,  ut  prope  serum 
auxilium  iam  paene  circumventis,  ita  universa  requies 
data  est.  Integri  accepere  pugnam:  nec  ea  ipsa  longa 
aut  anceps  fuit.  Fusi  liostes  castra  repetunt , inferenti- 
busque  iam  signa  Romanis  cedunt , et  in  ultimam  ca- 
strorum partem  conglobantur.  Haerent  fugientes  in  an- 
gustis portarum  : pars  magna  aggerem  vallumque  con- 
scendunt , si  aut  ex  superiore  loco  tueri  se , aut  supe- 
rare aliqua  et  evadere  possent.  Forte  quodam  loco  male 
densatus  agger  ppndere  superstantium  in  fossam  procu- 
buit : atque  ea  quum  deos  pandere  viam  fugae  concla- 
massent,  plures  inermes,  quam  armati,  evadunt.  Hoc 
proelio  fractae  iterum  Etruscorum  vires:  et,  pacto  an- 
nuo stipendio,  et  duum  mensium  frumento,  permissum 
ab  dictatore,  ut  de  pace  legatos  mitterent  Romam.  Pax 
negata:  induciae  biennii  datae:  dictator  triumphans  in 
urbem  rediit.  Habeo  auctores , sine  ullo  memorabili 
proelio  pacatam  ab  dictatore  Etruriam  esse,  seditioni- 
bus tantum  Arretinorum  compositis , et  Cilnio  genere 
cum  plebe  in  gratiam  reducto.  Consul  ex  dictatura  fac- 
tus M.  Valerius.  Non  petentem,  atque  adeo  etiam  ab- 
sentem, creatum  credidere  quidam;  et  per  interregem 
ea  comitia  facta.  Id  unum  non  ambigitur  , consulatum 
cum  Appuleio  Pansa  gessisse. 

VI.  M.  Valerio  et  Q.  Appuleio  consulibus  , satis  pa- 
catae foris  res  fuere.  Etruscum  adversa  belli  res  et  in- 
duciae quietum  tenebant : Samnitem , multorum  anno- 
rum cladibus  dotnitum,  haud  dum  foederis  novi  poeni- 
tebat.  llomae  quoque  plebem  quietam  et  exoneratam 
deducta  in  colonias  multitudo  praestabat.  Tamen  , ne 
undique  tranquillae  res  essent,  certamen  inieclum  inter 
primores  civitatis , patricios  plebeiosque , ab  tribunis 
plebis  Q.  et  Cn.  Ogulniis.  Qui,  undique  criminandorum 
patrum  apud  plebem  occasionibus  quaesitis , postquam 
alia  frustra  tentata  erant , eam  actionem  susceperunt , 
qua  non  infimam  plebem  accenderent , sed  ipsa  capita 
plebis,  consulares  triumphalesque  plebeios:  quorum  ho- 
noribus nihil , praeter  sacerdotia , quae  nondum  promi- 
scua erant,  deesset.  Rogationem  ergo  promulgarunt,  ut, 
quum  qualuor  augures,  quatuor  pontifices  ea  tempe- 
state essent , placeretque  augeri  sacerdotum  numerum  , 
quatuor  pontifices , quinque  auguret,  de  plebe  omnes , 
allegerentur.  Quemadmodum  ad  quatuor  augurum  nu- 
merum, nisi  morte  duorum,  id  redigi  collegium  potue- 
rit, non  invenio;  quum  inter  augures  constet,  imparem 
numerum  debere  esse,  ut  tres  antiquae  tribus,  Ramnes, 
Titientes  , Luceres  , suum  quaeque  augurem  habeant  ; 
aut  , si  pluribus  sit  opus , pari  inter  se  numero  sacer- 
dotes multiplicent : sicut  multiplicati  sunt , quum  ad 
quatuor  quinque  adiecti  novem  numerum , ut  terni  in 
singulas  essent , expleverunt.  Ceterum  , quia  de  plebe 
allegebantur,  iuxta  eam  rem  aegre  passi  patres,  quam 
quum  consulatum  vulgari  viderent.  Simulabant,  ad  deos 
id  magis,  quam  ad  se,  pertinere:  ipsos  visuros,  ne  sa- 
cra sua  polluantur.  Id  se  optare  tantum  , no  qua  in 
rempublicam  clades  veniat.  Minus  autem  tetendere,  as- 
sueti iam  tali  genere  certaminum  vinci.  Et  cernebant  , 
adversarios  non  id,  quod  olim  vix  speraverint,  affectan- 
tes magnos  honores  , sed  omnia  iam  , in  quorum  spem 
dubiam  erat  certatum,  tamen  adeptos,  multiplices  con- 
sulatus, censurasque,  et  triumphos. 

VII.  Certatum  tamen  suadenda  dissuadendaque  lege 
inter  Ap.  Claudium  maxime  ferunt,  et  inter  P.  Decium 
Murem.  Qui  quum  eadem  ferine  de  iure  patrum  ac 

plebis,  quae  pro  lege  Licinia  quondam  contraque  eam 
dicta  erant,  quum  plebeiis  consulatus  rogabatur,  disse- 
ruissent ; retulisse  dicitur  Decius  parentis  sui  speciem  , 
qualem  eum  multi,  qui  in  concione  erant,  viderant,  in- 
cinctum gabino  cultu,  super  telum  stantem,  quo  se  ha- 
bitu pro  populo  ac  legionibus  romanis  devovisset.  Tum 
P.  Decium  consulem  purum  piumque  diis  immortalibus  vi- 
sum , aeque  ac  si  T.  Manlius  collega  eius  devoveretur. 
Eundem  P.  Decium,  qui  sacra  publica  populi  romani  fa- 
ceret, legi  rite  non  potuisse?  Id  esse  periculum,  ne  suas 
preces  minus  audirent  dii,  quam  Ap.  Claudii?  Castius  cum 
sacra  privata  facere  , et  religiosius  deos  colere,  quam  se? 
Quem  poenitere  votorum  , quae  pro  republica  nuncupave- 
rint tot  consules  plcbeii , tot  dictatores  , aut  ad  exercitus 
euntes,  aut  inter  ipsa  bella?  Numerarentur  duces  eorum 
annorum  , quibus  plebciorum  ductu  et  auspicio  res  geri 
coeptae  sunt : numerarentur  triumphi.  Jam  ne  nobilitatis 
quidem  suae  plebeios  poenitere.  Pro  certo  habere,  si  quod 
repens  bellum  oriatur,  non  plus  spei  fore  senatui  populo- 
que romano  in  patriciis,  quam  in  plebeiis  ducibus.  Quod 
quum  ita  se  habeat,  cui  deorum  hominumvc  indignum  vi- 
deri potest , inquit , cos  viros  , quos  vos  sellis  curulibus , 
toga  praetexta,  tunica  palmata,  et  toga  picta,  et  corona 
triumphali  laureaque  honoraritis , quorum  domos  spoliis 
hostium  affixis  insignes  inter  alias  feceritis  , pontificalia 
atque  auguralia  insignia  adiicere?  Qui,  Jovis  optimi  ma- 
ximi ornatu  decoratus,  curru  aurato  per  urbem  vectus  in 
Capitolium  ascenderit,  si  conspiciatur  cum  capide  ac  li- 
tuo , capite  velato  victimam  caedat , auguriumve  ex  arce 
capiat  ? Cuius  imaginis  titulo  consulatus , censuraque , et 
triumphus,  aequo  animo  legetur;  si  auguratum  aut  ponti- 
ficatum adieceritis , non  sustinebunt  legentium  oculi?  Equi- 
dem ( pace  dixerim  dedm ) cos  nos  iam  populi  romani  be- 
neficio esse  spero,  qui  sacerdotiis  non  minus  reddamus  di- 
gnatione nostra  honoris , quam  acceperimus : et  deorum 
magis  , quam  nostra  causa  expetamus  , ut,  quos  privatim 
colimus,  publice  colamus. 

YrIIl.  Quid  autem  ego  sic  adhuc  egi,  tamquam  integra 
sit  causa  patriciorum  ae  sacerdotiis  , et  non  iam  in  pos- 
sessione unius  amplissimi  simus  sacerdotii  ? Decemviros  sa- 

eris  faciundis,  carminum  Sibyllae  ac  fatorum  populi  huius 
interpretes , antistites  eosdem  Apollinaris  sacri  cacrimo- 
niarumque  aliarum,  plebeios  videmus.  Nec  tum  patriciis 
ulla  imuria  facta  est , equum  duumviris  sacris  faciundis 
adieclus  est  propter  plebeios  numerus : et  nunc  tribunus, 
vir  fortis  ac  strenuus , quinque  augurum  loca  , quatuor 
pontificum  adierit,  in  quae  plcbeii  nominentur ; non  ut  vos, 
Appi , vestro  loco  pellant , sed  ut  adiuvent  vos  homines 
plcbeii  divinis  quoque  rebus  procurandis , sicut  in  ceteris 
humanis  pro  parte  virili  adiuvant.  Noli  erubescere,  Appi , 
collegam  in  sacerdotio  habere,  quem  in  censura,  quem  in 
consulatu  collegam  habere  potuisti:  cuius  tam  dictatoris 
magister  equitum , quam  magistri  equitum  dictator  esse 
potes.  Sabinum  advenam,  principem  nobilitatis  vestrae,  seu 
Atium  Clausum,  seu  Ap.  Claudium  mavultis,  illi  antiqui 
patricii  in  suum  numerum  acceperunt.  Ne  fastidieris  nos 
in  sacerdotum  numerum  accipere.  Multa  nobiscum  decora 
afferimus;  imo  omnia  eadem,  quae  vos  superbos  fecerunt. 
L.  Sextius  primus  de  plebe  consul  est  factus.  C.  Licinius 
Stolo  primus  magister  equitum,  C.  Marcius  Rutilius  pri- 
mus et  dictator  et  censor,  Q.  Publilius  Philo  primus  prae- 
tor. Semper  ista  audita  sunt  eadem  , \ penes  vos  auspicia 
esse,  vos  solos  gentem  habere,  vos  solos  iustum  imperium 
et  auspicium  domi  mililiaeque.  Aeque  adhuc  prosperum 
plebeium  ac  patricium  fuit , porroque  erit.  En  unquam 
fando  audistis  , patricios  primo  esse  factos  , non  de  coelo 
demissos,  sed  qui  patrem  ciere  possent,  id  est,  nihil  ultra 
quam  ingenuos  ? Consulem  iam  patrem  ciere  possum  ; 
avumque  iam  poterit  filius  meus.  Nihil  est  aliiul  in  re, 
Quirites  , nisi  ut  omnia  negata  adipiscamur.  Certamen 
tantum  patricii  petunt,  nec  curant,  quem  eventum  certa- 
minum habeant.  Ego  hanc  legem,  quod  bonum,  faustum, 
felixque  sit  vobis  ac  reipublicae,  uti  rogas,  iubendam  censeo. 

IX.  Vocare  tribus  extemplo  populus  iubebat  , appa- 
rebatque  accipi  legem : ille  tamen  Jies  est  intercessione 
sublatus.  Postero  die  , deterritis  tribunis , ingenti  con- 
sensu accepta  est.  Pontifices  creantur  suasor  legis  P. 
Decius  Mus,  P.  Sempronius  Sophus,  C.  Marcius  lluti- 
lus,  M.  Livius  Denter.  Quinque  augures  item  de  plebe, 
C.  Genucius  , P.  Aelius  Paetus  , M.  Minucius  Fessus , 

C.  Marcius,  T.  Publilius.  Ita  octo  pontificum,  novem  au- 
gurum  numerus  factus.  Eodem  anno  M.  Valerius  con- 
sul de  provocatione  legem  tulit , diligentius  sanctam. 
Tertio  ea  tum  post  reges  exactos  lata  est  , semper  a 
familia  eadem.  Causam  renovandae  saepius  haud  aliam 
fuisse  reor,  quam  quod  plus  paucorum  opes,  quam  li- 
bertas plebis,  poterant.  Porcia  tamen  lex  sola  pro  tergo 
civium  lata  videtur;  quod  gravi  poena,  si  quis  verbe- 
rasset  necassetve  civem  romanum  , sanxit.  Valeria  lex , 
quum  eum,  qui  provocasset,  virgis  caedi,  securique  ne- 
cari vetuisset,  si  quis  adversus  ea  fecisset,  nihil  ultra, 
quam  improbe  factum,  adiccit.  Id  (qui  tura  pudor  ho- 
minum erat)  visum , credo,  vinculum  satis  validum  le- 
gis : nunc  vix  serio  ita  minetur  quisquam.  Bellum  ab 
eodem  consule  haudquaquam  memorabile  adversus  re- 
bellantes Aequos,  quum  praeter  animos  feroces  nihil  ex 
antiqua  fortuna  haberent,  gestum  est.  Alter  consul  Ap- 
puleius  in  Umbria  Ncquinum  oppidum  circumsedit.  Lo- 
cus erat  arduus,  atque  in  parte  una  praeceps,  ubi  nunc 
Narnia  sita  est : nec  vi  , nec  munimento  capi  poterat. 
Itaque  eam  infectam  rem  M.  Fulvius  Paetinus,  T.  Man- 
lius Torquatus,  novi  consules,  acceperunt.  In  eum  an- 
num quum  Q.  Fabium  consulem  non  petentem  omnes 
dicerent  centuriae  , ipsum  auctorem  fuisse  Macer  Lici- 
nius ac  Tubero  tradunt  differendi  sibi  consulatus  iu 
bellicosiorem  annum : eo  anno  maiori  se  usui  reipubli- 
cae  foro,  urbano  gesto  magistratu:  ita  nec  dissimulan- 
tem, quid  mallet,  nec  petentem  tamen,  aedilem  curu- 
lem cum  L.  Papirio  Cursore  factum.  Id  ne  pro  certo 
ponerem,  vetustior  annalium  auctor  Piso  effecit;  qui  eo 
anno  aediles  curules  fuisse  tradit  C.  Domitium  Cn.  F., 
Calvinum  et  Sp.  Carvilium  Q.  F.  Maximum.  Id  credo 
cognomen  errorem  in  aedilibus  fecisse;  sccutamque  fa- 
bulam mixtam  ex  aediliciis  et  consularibus  comitiis  , 
convenientem  errori.  Et  lustrum  eo  anno  conditum  a 
P.  Sempronio  Sopho  et  P.  Sulpicio  Saverrione  censo- 
ribus : tribusque  additae  duae  , Aniensis  ac  Terentina. 
Haec  Romae  gesta. 

X.  Ceterum  ad  Nequinum  oppidum  quum  segni  ob- 
sidione tempus  tereretur,  duo  ex  oppidanis,  quorum 

erant  aedificia  iuncta  muro,  specu  fac(6  ad  stationes 
romanas  itinere  occulto  , perveniunt : indo  ad  consulem 
deducti,  praesidium  armatum  se  intra  moenia  et  muros 
accepturos  contirmanL  Nec  aspernanda  res  visa,  neque 
incaute  credenda.  Cum  altero  eorum  ( nam  alter  obses 
retentus ) duo  exploratores  per  cuniculum  missi : per 
quos  satis  comperta  re,  trecenti  armati,  transfuga  duce 
in  urbem  ingressi  , nocte  portam  , quae  proxima  erat , 
cepere.  Qua  refracta,  consul  exercitusque  romanus  sine 
certamine  urbem  invasere*  Ita  Nequinum  in  ditionem 
populi  roraani  venit.  Colonia  eo  adversus  Umbros  missa, 
a flumine  Narnia  appellata:  exercitus  cum  magna  praeda 
Hornam  reductus.  Eodem  anno  ab  Etruscis  adversus  in- 
ducias paratum  bellum  : sed  eus  alia  molientes  Gallo- 
rum ingens  exercitus,  fines  ingressus,  paullisper  a propo- 
sito avertit.  Pecunia  deinde,  qua  multum  poterant,  freti, 
socios  ex  hostibus  facere  Gallos  conantur,  ut  eo  adiun- 
cto  exercitu  cum  Romanis  bellarent.  De  societate  haud 
abnuunt  barbari : de  mercede  agitur.  Qua  pacta  accepta- 
que , quuin  parata  cetera  ad  bellum  essent , sequiquo 
Etruscus  i uberet , inficias  eunt,  merccdem  se  bellj  ' 

manis  inferendi  pactos : quidquid  acceperint,  accepisse,  ne 
agrum  etruscum  vastarent , armisque  lacesserent  cultores. 
Militaturos  tamen  se  , si  utique  Etrusci  velint ; sed  nulla 
alia  mercede,  quam  ut  in  partem  agri  accipiantur,  tan- 
demque  aliqua  sede  certa  consistant.  Multa  do  eo  coii-  ^ " 
cilia  populorum  Etruriae  habita:  nec  perfici  quidquam 
potuit;  non  tam  quia  imminui  agrum,  quam  quia  ac- 
colas sibi  quisque  adiungere  tam  efferatae  geulis  ho- 
mines horrebat.  Ita  dimissi  Galli  pecuniam  ingentem 
sine  labore  ac  periculo  partam  retulerunt.  Romae  ter- 
rorem praebuit  fama  gallici  tumultus  ad  bellum  etru- 
scum adiecti : eo  minus  cunctanter  foedus  ictum  cum 
Picenti  populo  est. 

XI.  T.  Manlio  consuli  Etruria  provincia  sorte  evenit; 
qui,  vixdum  ingressus  hostium  fines,  quum  exerceretur 
inter  equites  , ab  rapido  cursu  circumagendo  equo  ef- 
fusus , extemplo  prope  exspiravit : tertius  ab  eo  casu 
dies  finis  vitae  consuli  fuit  Quo  velut  omine  belli  ac- 
cepto, deos  pro  se  commisisse  bellum  memorantes  Etru- 

sci  sustulere  animos.  Romae , tum  desiderio  viri , tum 
incommoditate  temporis , tristis  nuntius  fuit : ut  patres 
ab  iubendo  dictatore  consulis  subrogandi  comitia  * ex 
sententia  principum  habita,  deterruerint.  M.  Valerium 
consulem  omnes  sententiae  centuriaeque  dixere,  quem 
senatus  dictatorem  dici  iussurus  fuerat.  Tum  extemplo 
in  Etruriam  ad  legiones  proficisci  iussit.  Advenlns  eius 
compressit  Etruscos , adeo  ut  nemo  extra  munimenta 
egredi  auderet , timorque  ipsorum  obsidioni  similis  es- 
set. Neque,  illos  novus  consul  vastandis  agris  urendisquc 
tectis,  qnum  passim  non  villae  solum  , sed  frequentes 
quoque  vici  , incendiis  fumarent , elicere  ad  certamen 
potuit.  Quum  hoc  segnius  bellum  opinione  esset,  alte- 
rius belli  , quod  multis  in  vicem  cladibus  haud  imme- 
rito terribile  erat,  fama  Picentium,  novorum  sociorum, 
indicio  exorta  est:  Samnites  arma  ct  rebellionem  spectare, 
seque  ab  iis  sollicitatos  esse.  Picentibus  gratiae  actae,  et 
magna  pars  curae  patribus  ab  Etruria  in  Samnites  versa 
est.  Caritas  etiam  annonae  sollicitam  civitatem  habuit : 
ventumque  ad  inopiae  ultimum  foret,  ut  scripsere,  qui- 
bus aedilem  fuisse  eo  anno  Fabium  Maximum  placet , 
ni  eius  viri  cura,  qualis  in  bellicis  rebus  multis  tempe- 
statibus fuerat,  talis  domi  tum  in  annonae  dispensatione, 
praeparando  ac  convehendo  frumento,  fuisset.  Eo  anno 
(nec  traditur  causa)  interregnum  initum.  Interreges 
fuere  Ap.  Claudius , dein  P.  Sulpicius.  Is  comitia  con- 
sularia habuit:  creavit  L.  Cornelium  Scipionem,  Cn. 
Fulvium  consules.  Principio  huius  anni  oratores  Luca- 
norum ad  novos  consules  venerunt,  questum , quia  con- 
ditionibus pellicere  se  nequiverint  ad  societatem  armorum, 
Samnites  infesto  exercitu  ingressos  fines  suos  vastare,  bel- 
loque ad  bellum  cogere.  Lucano  populo  satis  superque  er- 
ratum quondam : nunc  ita  obstinatos  animos  esse,  ut  omnia 
ferre  ac  pati  tolerabilius  ducant,  quam  ut  unquam  postea 
nomen  romanum  violent.  Orare  patres , ut  et  Lucanos  in 
fidem  accipiant , et  vim  atque  iniuriam  ab  se  Samnitium 
arceant.  Se , quamquam  , bello  cum  Samnitibus  suscepto  , 
necessaria  iam  facta  adversus  Romanos  fides  sit , tamen 
obsides  dare  paratos  esse. 

XII.  Brevis  consultatio  senatus  fuit.  Ad  unum  oroneS 

iungendum  foedus  cum  Lucanis , resque  repetendas  ah 
Samnitibus,  censent.  Benigne  responsum  Lucanis,  ictum- 
que foedus.  Feciales  missi,  qui  Samnitem  decedere  agro 
sociorum,  ac  deducere  exercitum  finibus  lucanis  iube- 
rent.  Quibus  obviam  missi  ab  Samnitibus,  qui  denun- 
tiarent, Si  quod  adisseht  in  Samnio  concilium , haud  in- 
violatos habituros.  Haec  postquam  audita  sunt  Romae  , 
bellum  Samnitibus  et  patres  censuerunt,  et  populus  ius- 
sit.  Consules  inter  se  provincias  partiti  sunt.  Scipioni 
Etruria  , Fulvio  Samnites  obvenerunt  ; diversique  , ad 
suum  quisque  bellum  , proficiscuntur.  Scipioni , segne 
bellum  et  simile  prioris  anni  militiae  exspectanti,  ho- 
stes ad  Volaterras  instructo  agmine  occurrerunt.  Pu- 
gnatum maiore  parte  diei,  magna  utrimque  caede.  Nox 
incertis,  qua  data  victoria  esset,  intervenit;  lux  inse- 
quens  victorem  victumque  ostendit.  Nam  Etrusci  silentio 
noctis  castra  reliquerunt.  Romanus,  egressus  in  aciem, 
ubi  profectione  hostium  concessam  victoriam  videt,  pro- 
gressus ad  castra  , vacuis  cum  plurima  praeda  ( nam 
et  stativa  trepide  deserta  fuerant ) potitur.  Inde  in  fa- 
liscum  agrum  copiis  reductis,  quum  impedimenta  Fa- 
leriis cum  modico  praesidio  reliquisset , expedito  agmi- 
ne ad  depopulandos  hostium  fines  incedit.  Omnia  ferro 
ignique  vastantur;  praedae  undique  actae:  nec  solum 
modo  vastum  hosti  relictum,  sed  castellis  etiam  vicisque 
illatus  ignis:  urbibus  oppugnandis  temperatum,  in  quas 
timor  Etruscos  compulerat.  Cn.  Fulvii  consulis  clara 
pugna  in  Samnio  ad  Bovianum  haudquaquam  ambi- 
guae victoriae  fuit.  Bovianum  inde  aggressus  , nec  ita 
multo  post  Aufidenam,  vi  cepit. 

XII 1.  Eodem  anno  Carseolos  colonia  in  agrum  Aequi- 
colorum deducta.  Fulvius  consul  de  Samnitibus  trium- 
phavit. Quum  comitia  consularia  instarent,  fama  exorta, 
Etruscos  Samnitesque  ingentes  conscribere  exercitus; 
palam  omnibus  conciliis  vexari  principes  Etruscorum  , 
quod  non  Gallos  quacumque  conditione  traxerint  ad  bel- 
lum: increpari  magistratus  Samnitium,  quod  exercitum, 
in  lucanum  hostem  comparatum  , obiecerint  Romanis : 
itaque  suis  sociorumque  viribus  consurgere  hostes  ad 
bellum , et  haudquaquam  pari  defungendum  esse  cer- 

tamine.  Hic  terror  , iiuum  illustres  viri  consulatum  pe- 
terent, omnes  in  Q.  Fabium  Maximum,  primo  non  pe- 
tentem, deinde,  ut  inclinata  studia  vidit,  etiam  recu- 
santem convertit.  Quid  se  iam  senem,  ac  perfunctum  la- 
boribus laborumque  praemiis  sollicitarent  ? Ace  corporis  , 
nec  animi  vigorem  remanere  eundem  : et  fortunam  ipsam 
vereri , ne  cui  deorum  nimia  iam  in  se  , et  constantior , 
quam  velint  humanae  res , videatur.  Et  se  gloriae  senio- 
rum succrevisse  , et  ad  suam  gloriam  consurgentes  alios 
laetum  aspicere.  Nec  honores  magnos  fortissimis  viris  Ro- 
mae, nec  honoribus  deesse  fortes  viros.  Acuebat  hac  mo- 
deratione tam  iusta  studia  ; quae  verecundia  legum  re- 
stinguenda ratus,  legem  recitari  iussit,  qua  intra  decem 
annos  eundem  consulem  refici  non  liceret.  Vix  prae 
strepitu  audita  lex  est : tribunique  plebis  , nihil  id  im- 
pedimenti futurum  , aiebant : se  ad  populum  laturos , uti 
legibus  .solveretur.  Et  ille  quidem  in  recusando  persta- 
bat, quid  ergo  attineret  leges  ferri,  rogitans,  quibus  per 
eosdem,  qui  tulissent,  fraus  fieret  ? Iam  regi  leges,  non  re- 
gere. Populus  nihilo  minus  suffragia  inibat  : et,  ut  quae- 
que intro  vocata  erat  centuria , consulem  haud  dubie 
Fabium  dicebat.  Tum  demum  consensu  civitatis  victus, 
Dii  approbent , inquit , quod  agitis  acturique  estis , Qui- 
rites. Ceterum  , quoniam  in  me  , quod  vos  vultis  , facturi 
estis  , in  collega  sit  meae  apud  vos  gratiae  locus.  P.  De- 
cium, exper  tum  mihi  concordi  collegio  virum,  dignum  vo- 
bis, dignum  parente  suo,  quaeso,  mecum  consulem  faciatis. 
Iusta  suffragatio  visa  : omnes  , quae  supererant,  centu- 
riae Q.  Fabium  , P.  Decium  consules  dixere.  Eo  anno 
plerisquc  dies  dicta  ab  aedilibus,  quia  plus,  quam  quod 
lege  finitum  erat,  agri  possiderent.  Nec  quisquam  ferine 
est  purgatus:  vinculumque  ingens  immodicae  cupiditatis 
iniectum  est. 

XIV.  Consules  novi,  Q.  Fabius  Maximus  quartum  et 
P.  Decius  Mus  tertium  , quum  inter  se  agitarent , uti 
alter  samnites  hostes,  alter  etruscos  deligeret  , quantae- 
que  in  hanc  aut  in  illam  provinciam  copiae  satis  , et 
uter  ad  utrum  bellum  dux  idoneus  magis  esset;  ab  Su- 
trio et  Nepete  et  Faleriis  legati,  auctores,  concilia  Etru- 
riae populorum  de  petenda  pace  haberi  , totam  belli 

iDolem  m Samnium  averterunt.  Profecti  consules , quo 
expeditiores  commeatus  essent,  et  incertior  hostis,  qua 
venturum  bellum  foret,  Fabius  per  soranum,  Decius  per 
sidicinum  agrum,  in  Samnium  legiones  ducunt.  Ubi  in 
hostium  fines  ventum  est,  ulerque  populabundus  effuso 
agmine  incedit.  Explorant  tamen  latius,  quam  populan- 
tur. Igitur  non  fefellere  ad  Tifernum  hostes  in  occulta 
valle  instructi , quam  ingressos  Romanos  superiore  ex 
loco  adoriri  parabant.  Fabius  , impedimentis  in  locum 
tutum  remotis,  praesidioque  modico  imposito,  praemo- 
nitis militibus  adesse  certamen  , quadrato  agmine  ad 
praedictas  hostium  latebras  succedit.  Samnites  , despe- 
rato improviso  tumultu  , quando  in  apertum  semel  di- 
scrimen evasura  esset  res  , et  ipsi  acie  iusta  maluerunt 
concurrere.  Itaque  et  irr  aequum  descendunt , ac  for- 
tunae se,  maiore  animo,  quam  spe,  committunt.  Ceterum, 
sive  quia  ex  omnium  Samnitium  populis  , quodeunque 
roboris  fuerat , contraxerant , seu  quia  discrimen  sum- 
mae rerum  augebat  animos,  aliquantum  aperta  quoque 
pugna  praebuerunt  terroris.  Fabius,  ubi  nulla  ex  parte 
nostem  loco  moveri  vidit,  M.  Fulvium  et  M.  Valerium, 
tribunos  militum  , cum  quibus  ad  primam  aciem  pro- 
currerat, ire  ad  equites  iubet,  et  adhortari,  ut,  si  quando 
unquam  equestri  ope  adiutam  rempublicam  meminerint , 
illo  die  annitantur , ut  ordinis  eius  gloriam  invictam  prae- 
stent. Peditum  certamine  immobilem  hostem  restare ; omnem 
reliquam  spem  in  impetu  esse  equitum.  Et  ipsos  nominatim 
iuvenes,  pari  comitate  utrumque  , nunc  laudibus  , nunc 
promissis  onerat  Ceterum , quando  ne  ea  quoque  tentata 
vis  proficeret,  consilio  grassandum,  si  nihil  vires  iuva- 
rent,  ratus,  Scipionem  legatum  hastatos  primao  legionis 
subtrahere  ex  acie,  et  ad  montes  proximos,  quam  pos- 
set occultissime,  circumducere  iubet:  inde  ascensu  ab- 
dito a conspectu  erigere  in  montes  agmen  , aversoque 
hosti  ab  tergo  repente  se  ostendere.  Equites,  ducibus 
tribuuis,  haud  multo  plus  hostibus,  quam  suis,  ex  im- 
proviso ante  signa  evecti  , praebuerunt  tumultus.  Ad- 
versus incitatas  turmas  stetit  immota  Samnitium  acies, 
nec  parte  ulla  pelli  aut  perrumpi  potuit.  Et,  postquam, 
irritum  inceptum  erat,  recepti  post  signa  proelio  exces- 

serunt.  Crevit  ex  eo  hostium  animus;  nec  sustinere  frons 
prima  tam  longum  certamen  increscenlemque  fiducia 
sui  vim  potuisset , ni  secunda  acies  iussu  consulis  in 
primum  successisset.  Ibi  integrae  vires  sistunt  invehen- 
tem se  iam  Samnitem:  et  tempore  improvisa  ex  mon- 
tibus signa  clamorque  sublatus  non  vero  tantum  metu 
terruere  Samnitium  animos.  Nam  et  Fabius  Decium  col- 
legam appropinquare  exclamavit,  et  pro  se  quisque  mi- 
les, adesse  alterum  consulem , adesse  legiones,  gaudio  ala- 
cres fremunt;  errorque  utilis  Komanis  oblatus  fugae  for- 
midinisque Samnites  implevit,  maxime  territos,  ne  ab 
altero  exercitu  integro  inlactoque  fessi  opprimerentur: 
et  quia  passim  in  fugam  dissipati  sunt , minor  caedes  , 
quam  pro  tanta  victoria,  fuit.  Tria  millia  et  quadrin- 
genti caesi : capti  octingenti  ferae  et  triginta : signa 
militaria  capta  tria  et  vigmti. 

XV.  Samnitibus  Apuli  se  ante  proelium  coniunxis- 
sent,  ni  P.  Decius  consul  iis  ad  Maleventum  castra  obie- 
cisset,  extractos  deinde  ad  certamen  fudisset.  Ibi  quoque 
plus  fugae  fuit,  quam  caedis.  Duo  millia  Apulorum  caesa, 
spretoque  eo  hoste,  Decius  in  Samnium  legiones  duxit. 
Ibi  duo  consulares  exercitus , diversis  vagati  partibus : 
omnia  spatio  quinque  mensium  evastarunt.  Quadraginta 
et  quinque  loca  in  Samnio  fuere,  in  quibus  Decii  castra 
fuerunt:  alterius  consulis  sex  et  octoginta.  Nec  valli  tan- 
tum ac  fossarum  vestigia  relicta,  sed  mullo  illis  insi- 
gniora monumenta  vastitatis  circa  regionumque  depopu- 
latarum. Fabius  etiam  urbem  Cimetram  cepit.  Ibi  capta 
armatorum  duo  millia  quadringenti:  caesi  ferme  pu- 
gnantos  ad  quadringentos  triginta.  Inde , comitiorum 
causa  Romam  profectus , maturavit  eam  rem  agere. 
Quum  primo  vocatae  Q.  Fabium  consulem  dicerent 
omnes  centuriae , Ap.  Claudius  consularis  candidatus, 
vir  acer  et  ambitiosus,  non  sui  magis  honoris  causa  , 
quam  ut  patricii  recuperarent  duo  consularia  loca,  quum 
suis,  tum  totius  nobilitatis  viribus,  incubuit,  ut  se  cum 
Q.  Fabio  consulem  dicerent.  Fabius  primo,  de  se  eadem 
fere,  quae  priore  anno,  dicendo,  abnuere.  Circumstare 
sellam  omnis  nobilitas;  orare,  ut  ex  coeno  plebeio  con- 
sulatum extraheret,  maiestatemque  pristinam  tum  ho- 

nori,  tum  patriciis  gentibus  redderet.  Fabius,  silentio 
facto,  media  oratione  studia  hominum  sedavit.  Facturum 
enim  se  fuisse , dixit,  t<<  duorum  patriciorum  nomina  re- 
ciperet, si  alium,  quam  se,  consulem  fieri  videret:  nunc 
se  sui  rationem  comitiis  , quum  contra  leges  futurum  sit  , 
2)essimo  exemplo  non  habiturum.  Ita  L.  Volumnius  de 
plebe  cum  Ap.  Claudio  consul  est  factus ; priore  item 
consulatu  inter  se  comparati.  Nobilitas  obieolare  Fabio, 
fugisse  eum  Ap.  Claudium  collegam,  eloquentia  civili- 
busque  artibus  haud  dubie  praestantem. 

XVI.  Comitiis  perfectis,  veteres  consules  iussi  bellum 
in  Samnio  gerere,  prorogato  in  sex  menses  imperio.  Ita- 
que insequenti  quoque  anno,  L.  Volumnio,  Ap.  Claudio 
consulibus,  P.  Decius,  qui  consul  in  Samnio  relictus  a 
collega  fuerat , proconsul  idem  populari  non  destitit 
agros,  donec  Samnitium  exercitum,  nusquam  se  proelio 
committentem,  postremo  expulit  finibus. 'Etruriam  pulsi 
petierunt:  et,  quod  legationibus  nequidquam  saepe  ten- 
taverant,  id  se  tanto  agmine  armatorum,  mixtis  terrore 
precibus  , acturos  efficacius  rati  , postulaverunt  princi-. 
pum  Etruriae  concilium.  Quo  coacto  , per  quot  artnos 
pro  libertate  dimicent  cum  Romanis,  exponunt.  Omnia 
expertos  esse  , si  suismet  ipsorum  viribus  tolerare  tantam 
molem  belli  possent:  tentasse  etiam  haud  magni  momenti 
finitimarum  gentium  auxilia : petisse  \pacem  a populo  ro- 
mano , quum  bellum  tolerare  non  possent:  rebellasse,  quod 
pax  servientibus  gravior,  quam  liberis  bellum,  esset.  Unam 
sibi  spem  reliquam  in  Etruscis  restare.  Scire,  gentem  Ita- 
liae opulentissimam  armis,  viris,  pecunia,  esse:  habere  ac- 
colas Gallos  , inter  ferrum  et  arma  natos , feroces  quum 
suopte  ingenio , tum  adversus  romanum  populum : quem 
captum  a se  auroque  redemptum  , haud  vana  iactantes, 
memorent.  Nihil  abesse,  si  sit  animus  Etruscis,  qui  Por- 
senae quondam  maioribusque  eorum  fuerit , quin  Romanos, 
omni  agro  cis  Tiberim  pulsos  , dimicare  pro  salute  sua , 
non  de  intolerando  Italiae  regno  , cogant.  Samnitem  illis 
exercitum  paratum , instructum  armis  , stipendio , venisse : 
confestim  secuturos,  vel  si  ad  ipsam  romanam  urbem  op- 
pugnandam ducant. 

XVII.  Haec  eos  in  Etruria  iactantes  molientesque 

bellum  domi  romanum  urebat.  Nata  P.  Decius , ubi 
comperit  per  exploratores  profectum  Samnitium  exerci- 


nia  aggredimur?  Nullus  iam  exercitus  Samnio  praesidet. 
Cessere  finibus,  ac  sibimet  ipsi  exilium  comciserc.  Appro- 
bantibus cunctis,  ad  Murgantiam,  validam  urbem,  op- 
pugnandam ducit : tantusque  ardor  militum  fuit,  et  ca- 
ritate ducis,  ct  spe  maioris,  quam  ex  agrestibus  popu- 
lationibus , praedae  , ut  uno  die  vi  atque  armis  urbem 
caperent.  Ibi  duo  millia  Samnitium  et  centum  pugnan- 
tes circumventi  captique : et  alia  praeda  ingens  capta 
est.  (Juao  ne  impedimentis  gravibus  agmen  oneraret  , 
convocari  milites  Decius  iubet.  Haccinc , inquit,  victoria 
sola,  aut  hac  praeda  contenti  estis  futuri?  Vultis  ros  pro 
virtute  spes  gerere?  Omnes  Samnitium  urbes,  fortunaeque 
in  urbibus  relictae,  vestrae  smit;  quando  legiones  eorum, 
tot  proeliis  fusas,  postremo  finibus  expulistis.  Vendite  ista, 
et  illicite  lucro  mercatorem,  ut  sequatur  agmen : ego  sub- 
inde suggeram,  quae  vendatis.  Ad  Romuleam  urbem  hinc 
eamus , ubi  vos  labor  haud  maior , praeda  maior  manet. 
Divendita  praeda , ultro  adhortantes  imperatorem  ad 
Romuleam  pergunt.  Ibi  quoque  sine  opere,  sine  tor- 
mentis, simul  admota  sunt  signa  , nulla  vi  deterriti  a 
muris,  qua  cuique  proximum  fuit,  scalis  raptim  admo- 
tis , in  moenia  evasere.  Captum  oppidum  ac  direptum 
est.  Ad  duo  millia  et  treceuti  occisi;  et  sex  millia  ho- 
minum capta ; et  miles  ingenii  praeda  potitus  : quam 
vendere,  sicut  priorem,  coactus,  Ferentinum  inde,  quan- 
quam  nihil  quietis  dabatur  , tamen  summa  alacritate 
ductus.  Ceterum  ibi  plus  laboris  ac  periculi  fuit.  Et  de- 
fensa summa  vi  moenia  sunt , et  locus  erat  munimento 
naturaque  tutus:  sed  evicit  omnia  assuetus  praedae  mi- 
les. Ad  tria  millia  hostium  circa  muros  caesa:  praeda 
militis  fuit.  Huius  oppugnatarum  urbium  decoris  pars 
maior  in  quibusdam  annalibus  ad  Maximum  trahitur  : 
Murgantiam  ab  Decio,  a Fabio  Ferentinum  ltomuloam- 
que  oppugnatas  tradunt.  Sunt,  qui  novorum  consulum 
hanc  gloriam  faciant:  quidam  non  amborum,  sed  alte- 
rius, L.  Volumnii;  ei  Samnium  provinciam  evenisse. 

XVIII.  Quum  ea  in  Samnio,  cuiuscumque  ductu  au- 
spicioque, gererentur ; Romanis  in  Etruria  iterum  bel- 
lum ingens  multis  ex  gentibus  concitur ; cuius  auctor 
Gellius  Egnatius  ex  Samnitibus  erat.  Tusci  fere  omnes 
consciverant- bellum : traxerat  contagio  proximos  Um- 
briae populos:  et  gallica  auxilia  mercede  sollicitaban- 
tur. Omnis  ea  multitudo  ad  castra  Samnitium  conve- 
niebat. Qui  tumultus  repens  postquam  Ilomara  perlatus 
est,  quum  iam  L.  Volumnius  consul  cum  legionibus  se- 
cunda ac  tertia , sociorumque  millibus  quindecim  pro- 
fectus in  Samnium  esset,  Ap.  Claudium  primo  quoque 
tempore  in  Etruriam  ire  placuit. -Duae  romanae  legio- 
nes secutae  , prima  et  quarta , et  sociornm  duodecim 
millia.  Castra  haud  procul  ab  hoste  posita.  Ceterum 
magis  eo  profectum  est,  quod  mature  ventum  erat,  ut 
quosdam  spectantes  iam  arma  Etruriae  populos  metus 
romani  nominis  comprimeret,  quam  quod  ductu  con- 
sulis quidquam  ibi  satis  scite  aut  fortunate  gestum  sit. 
Multa  proelia  locis  et  temporibus  iniquis  commissa:  spes- 
que in  dies  graviorem  hostem  faciebat:  et  iam  prope 
erat,  ut  nec  duci  milites,  nec  militibus  dux  salis  fide- 
ret. Literas  ad  collegam  arcessendum  ex.  Samnio  mis- 
-sas,  in  trinis  annalibus  invenio.  Piget  tamen  incertum 
ponere  , quum  ea  ipsa  inter  consules  populi  romani , 
iam  iterum  eodem  honore  fungentes,  discrepatio  fuerit: 
Appio  abnuente  missas;  Volumnio  afiirmante,  Appii  se 
literis  accitum.  Iam  Volumnius  in  Samnio  tria  castella 
ceperat  , in  quibus  ad  tria  millia  hostium  caesa  erant  , 
dimidium. fere  eius  captum:  et  Lucanorum  seditiones, 
a plebeiis  et  egentibus  ducibus  ortas , summa  optima- 
tium voluntate  per  Q.  Fabium  proconsulem,  missum  eo 
cum  veteri  exercitu,  compresserat.  Decio  depopulandos 
hostium  agros  relinquit:  ipse  cum  suis  copiis  in  Etru- 
riam ad  collegam  pergit;  quem  advenientem  laeti  omnes 
accepere.  Appium  ex  conscientia  sua  credo  animum  ha- 
buisse haua  immerito  iratum  , si  nihil  scripserat:  illi- 
berali et  ingrato  animo,  si  eguerat  ope,  dissimulantem. 
Vix  enim  salute  mutua  reddita,  quum  obviam  egressus 
esset,  Satiri  salvae,  inquit,  L.  Volumni?  ut  sese  in  Sam- 
nio res  habent?  Quae  te  causa,  ut  provincia  tua  exce- 

deres , induxit  ? Volumnius  in  Samnio  res  prosperas  esse 
ait,  literis  eius  accitum  venisse:  quae  si  falsae  fuerint,  nec 
usus  sui  sit  in  Etruria , extemplo  conversis  signis  abiturum. 
Tu  vero  abeas,  inquit,  neque  te  quisquam  moratur:  etenim 
minime  consentaneum  est,  quum  bello  tuo  forsitan  vix  suf- 
ficias, hic  te  ad  opem  ferendam  aliis  gloriari  venisse.  Bene 
Hercules  verteret,  dicere  Volumnius:  malle  frustra  ope- 
ram insumptam,  quam  quidquam  incidisse,  cur  non  satis 
esset  Etruriae  unus  consularis  exercitus. 

XIX.  Digredientes  iam  consules  legati  tribunique  ex 
Appiano  exercitu  circumsistunt : pars  imperatorem  suum 
orare,  ne  collegae  auxilium,  quod  acciendum  ultro  fuerit, 
sua  sponte  oblatum  sperneretur:  plures  abeunti  Volumnio 
obsistere  atque  obtestari , ne  pravo  cum  collega  certamine 
rempublicam  prodat.  Si  qua  clades  incidisset,  desertori  ma- 
gis, quam  deserto,  noxiae  fore.  Eo  rem  adductam , ut  omne 
rei  bene  aut  secus  gestae  in  Etruria  decus  dedecusque  ad 
L.  Volumnium  sit  delegatum.  Neminem  quaesiturum,  quae 
verba  Appii,  sed  quae  fortuna  exercitus  fuerit.  Dimitti  ab 
Appio  eum,  sed  a republica  et  ab  exercitu  retineri;  experi- 
retur modo  voluntatem  militum.  Haec  monendo  obtestan- 
doque,  prope  restitantes  consules  ia  concionem  pertra- 
xerunt. Ibi  orationes  longiores  habitae  in  eandem  ferme- 
sententiam,  in  quam  inter 'paucos  certatum  verbis  fue- 
rat. Et  quum  Volumnius,  causa  superior,  ne  infacundus 
quidem  adversus  eximiam  eloquentiam  collegae  visus  es- 
set; caviilansque  Appius,  sibi  acceptum  referre,  diceret, 
debere , quod  ex  muto  utque  elingui  facundum  etiam  con- 
sulem haberent;  priore  consulatu,  primis  utique  mensibus, 
hiscere  eum  nequisse,  nunc  iam  populares  orationes  serere: 
Quam  mallem,  inquit  Volumnius,  tu  a me  strenue  facere, 
quam  ego  abs  te  scite  loqui  didicissem.  Postremo  conditio- 
nem ferre,  quae  decretura  sit,  non  orator,  ( neque  enim  id 
desiderare  rempublicam ) sed  imperator  uter  sit  melior. 
Etruriam  et  Samnium  provincias  esse:  utram  mallet,  eli- 
geret. Suo  exercitu  se  vel  in  Etruria,  vel  in  Samnio  rem 

festarum.  Tum  militum  clamor  ortus , ut  simul  ambo 
ellum  etruscum  susciperent.  Quo  animadverso  consensu, 
Volumnius,  Quoniam  in  collegae  voluntate  interpretanda, 
inquit,  erravi:  non  committam,  ut,  quid  vos  velitis,  obscu- 

rum  sit.  Manere , an  abire  me  velitis , clamore  significate. 
Tum  vero  tantus  est  clamor  exortus,  ut  hostes  e castris 
exciret : armis  arreptis  in  aciem  descendunt.  Et  Volum- 
nius signa  canere , ac  vexilla  efferri  e castris  iussit. 
Appium  addubitasse  ferunt , cernentem , seu  pugnante  , 
seu  quieto  se,  fore  collegae  victoriam  : deinde  veritum, 
ne  suae  quoque  legiones  Volumnium  sequerentur , et 
ipsum  flagitantibus  suis  signum  dedisse.  Ab  neutra  parte 
satis  commode  instructi  fuerunt.  Nam  et  Samnitium  dux 
Gellius  Egnatius  pabulatum  cum  cohortibus  paucis  ierat; 
suoque  impetu  magis  milites,  quam  cuiusquam  ductu  aut 
imperio,  pugnam  capessebant : et  romani  exercitus  nec 
pariter  ambo  ducti , nec  satis  temporis  ad  instruendum 
fuit.  Prius  concurrit  Volumnius , quam  Appius  ad  ho- 
stem perveniret.  Itaque  fronte  inaequali  concursum  est: 
et,  velut  forte  quadam  mutante  assuetos  inter  se  hostes, 
Etrusci  Volumnio , Samnites  , parumper  cunctati , quia 
dux  aberat , Appio  occurrere.  Dicitur  Appius  in  medio 
pugnae  discrimine , ita  ut  inter  prima  signa  mauibus 
ad  coelum  sublatis  conspiceretur,  ita  precatus  esse:  Bel- 
lona, si  hodie  nobis  victoriam  duis,  ast  ego  templum  tibi 
voveo.  Haec  precatus , velut  instigante  dea , et  ipse  col- 
legae et  exercitus  virtutem  aequavit.  Duces  imperatoria 
opera  exsequuntur;  et  milites,  ne  ab  altera  parte  prius 
victoria  incipiat , annituntur.  Ergo  fundunt  fugantque 
hostes  , maiorem  molem  haud  facile  sustinentes  , quam 
cum  qua  manus  conserere  assueti  fuerant : urgendo  ce- 
dentes, insequendoque  effusos  compulere  ad  castra.  Ibi, 
interventu  Gellii  cohortiumque  Sabellarum,  paullisper  re- 
cruduit pugna,  lis  quoque  mox  fusis , iam  a victoribus 
castra  oppugnabantur:  et,  quum  Volumnius  ipse  portae 
signa  inferret;  Appius  , Bellonam  victricem  identidem 
celebrans,  accenderet  militum  animos,  per  vallum,  per 
fossas  irruperunt.  Castra  capta  direptaque : praeda  in- 
gens parta  et  militi  concessa  est.  Septem  millia  ac  tre- 
centi hostium  occisi,  duo  millia  et  centum  viginti  capti. 

XX.  Dum  ambo  consules  omnisque  romana  vis  in 
etruscum  bellum  magis  inclinat , in  Samnio  novi  exer- 
citus, exerti  ad  depopulandos  imperii  romani  fines,  per 
Vescinos  in  Campaniam  falernumque  agrum  transcen- 

dant,  ingentesque  praedas  faciunt.  Volumnium,  magnis 
itineribus  in  Samnium  redeuntem,  (iam  enim  Fabio  De- 
cioque  prorogati  imperii  finis  aderat)  fama  de  Samni- 
tium exercitu  populationibusque  eam  pati  i agri  ad  tuendos 
socios  convertit  Ut  in  calenum  agrum  venit,  et  ipse 
cernit  recentia  cladis  vestigia,  et  Caleni  narrant,  tan- 
tum iam  praedae  hostes  trahere , ut  vix  explicare  ag- 
men possint:  itaque  iam  propalam  duces  loqui,  extem- 
plo eundam  in  Samnium  esse;  ut,  relicta  ibi  praeda,  in 
expeditionem  redeant , nec  tam  oneratum  agmen  dimi- 
cationi committant.  Ea,  quamquam  similia  veris  erant , 
certius  tamen  exploranda  ratus  , dimittit  equites  , qui 
vagos  praedatores  in  agros  palantes  excipiant:  ex  qui- 
bus inquirendo  cognoscit,  ad  Vulturnum  flumen  sedere 
hostem;  inde  tertia  vigilia  moturum:  iter  in  Samnium 
esse.  His  satis  exploratis  profectus  , tanto  intervallorab 
hostibus  consedit , ut  nec  adventus  suus  propinquitate 
nimia  nosci  posset,  et  egredientem  e castris  hostem  op- 
primeret. Aliquanto  ante  lucem  ad  castra  accessit; 
gnarosque  oscae  linguae  , exploratum  quid  agatur,  mit- 
tit. Intermixti  hostibus  ( quod  facile  erat  in  nocturna 
trepidatione  ) cognoscunt , infrequentia  armatis  - signa 
egressa  , praedam  praedaeque  custodes  exire  ; ignobile 
agmen  , et  sua  quemque  molientem  , nullo  inter  alios 
consensu , nec  satis  certo  imperio.  Tempus  aggrediendi 
aptissimum  visum  est:  et  iam  lux  appetebat.  Itaque  si- 
gna canere  iussit ; agmenque  hostium  aggreditur.  Sam- 
nites, praeda  impediti,  infrequentes  armati,  pars  ad- 
dere gradum,  ac  prae  se  agere  praedam,  pars  stare; 
incerti  utrum  progredi,  an  regredi  in  castra  tutius  foret, 
inter  cunctationem  opprimuntur.  Et  Romani  iam  tran- 
scenderant vallum,  caedesque  ac  tumultus  erat  in  castris. 
Samnitium  agmen,  praeterquam  hostili  tumultu,  capti- 
vorum etiam  repentina  defectione  turbatum  erat  : qui 
partim  ipsi  soluti  vinctos  solvebant : parlim  arma  in 
sarcinis  deligata  rapiebant,  lumultumque  , proelio  ipso 
terribiliorem,  intermixti  agmini  praebebant.  Memoran- 
dum deinde  edidere  facinus  : nam  Staium  Minacium 
ducem,  adeuntem  ordines  hortantemque,  invadunt:  dissi- 
patis inde  equitibus  , qui  cum  eo  aderant , ipsum  cir- 

cumsislunt , insidentemqae  equo  captum  ad  consulem 
romanum  rapiunt.  Revocata  eo  tumultu  prima  signa 
Samnitium : proeliumque  iam  profligatum  integratum 
est,  nec  diutius  sustineri  potuit.  Gaesa  ad  sex  millia 
hominum:  duo  millia  et  quingenti  capti:  in  iis  tribuni 
militum  quatuor:  signa  militaria  triginta;  et,  quod  lae- 
tissimum victoribus  fuit,  captivorum  recepta  septem  mil- 
lia et  quadringenti ; praeda  ingens  sociorum : accitique 
edicto  domini  ad  res  suas  noscendas  recipiendasque. 
Praestituta  die  , quarum  rerum  non  exstitit  dominus  , 
militi  concessae  : coactique  vendere  praedam , ne  alibi, 
quam  in  armis,  animum  haberent. 

XXJ.  Magnum  ea  populatio  campani  agri  tumultum 
. Romae  praebuerat:  et  per  eos  forte  dies  ex  Etruria  al- 
latum erat,  post  deductum  inde  volumnianum  exercitum 
Etruriam  concitam  in  arma,  et  Gellium  Egnatium,  Sam- 
nitium ducem  , et  Umbros  ad  defectionem  vocare , et 
Gallos  pretio  ingenti  sollicitare.  His  nuntiis  senatus  con- 
territus iustitium  indici , delectum  omnis  generis  homi- 
num haberi  iussit:  nec  ingenui  modo  aut  iuniores  sa- 
cramento adacti,  sed  seniorum  etiam  cohortes  factae,  li- 
bertinique centuriati.  Et  defendendae  urbis  consilia  adi- 
tabantur ; summaeque  rerum  praetor  P.  Sempronius 
praeerat.  Ceterum  parte  curae  exonerarunt  senatum  L. 
Volumnii  consulis  litcrae,  quibus  caesos  fusosque  popu- 
latores Campaniae  cognitum  est.  Itaque  et  supplicatio- 
nes ob  rem  bene  gestam  consulis  nomine  decernunt : 
iustitium  remittitur , quod  fuerat  dies  decem  et  octo , 
supplicatioque  perlaeta  fuit.  Tum  de  praesidio  regio- 
nis depopulatae  ab  Samnitibus  agitari  coeptum.  Itaque 
placuit , ut  duae  coloniae  circa  vescinum  et  falernum 
agrum  deducerentur  : una  ad  ostium  Liris  fluvii , quae 
Minturnae  appellata;  altera  in  saltu  vescino,  falernum 
contingente  agrum,  ubi  Sinope  dicitur  graeca  urbs  fuisse, 
Sinuessa  deinde  ab  colonis  romanis  appellata.  Tribunis 
flebis  negotium  datum  est , ut  plebeiscito  iuberetur  P. 
Sempronius  praetor  triumviros  in  ea  loca  colonis  dedu- 
cendis creare:  nec,  qui  nomina  darent,  facile  invenie- 
bantur , quia  in  stationem  se  prope  perpetuam  infestae 
regionis , non  in  agros  mitti  rebantur.  Avertit  ab  iis 
Vol.  ii.  2 

curis  senatum  Etruriae  ingravescens  bellum,  et  crebrae 
litcrae  Appii,  monentis,  ne  regionis  eius  motum  negli- 
gerent:  quatuor  gentes  conferre  arma,  Etruscos,  Samni- 
tes, Umbros,  Gallos.  Iam  castra  bifariam  facta  esse,  quia 
unus  locus  capere  tantam  multitudinem  non  possit.  Ob 
haec  , et  (iam  appetebat  tempus)  comitiorum  causa  L. 
Volumnius  consul  Hornam  revocatus : qui  prius  , quam 
ad  suffragium  centurias  vocaret,  in  concionem  advocato 
populo  , multa  de  magnitudine  belli  etrusci  disseruit. 
Iam  tum,  quum  ipse  ibi  cum  collega  rem  pariter  gesserit, 
fuisse  tantum  bellum  , ut  nec  duce  uno  , nec  exercitu  geri 
potuerit:  accessisse  postea  dici  Umbros,  et  ingentem  exer- 
citum Gallorum.  Adversus  quatuor  populos  duces  consules 
illo  die  deligi  meminissent.  Se  , nisi  confideret , cum  con- 
sensu populi  romani  consulem  declaratum  iri , qui  haud 
dubie  tum  primus  omnium  ductor  habeatur , dictatorem 
fuisse  extemplo  dicturum. 

XXII.  Nemini  dubium  erat,  quin  Q.  Fabius  omnium 
consensu  destinaretur;  eumque  et  praerogativa,  et  primo 
vocatae  omnes  centuriae  consulem  cum  L.  Volumnio  tji- 
cebant.  Fabii  oratio  fuit,  qualis  biennio  ante  : deinde  , 
ut  vincebatur  consensu  , versa  postremo  ad  collegam 
P.  Decium  poscendum.  Jd  senectuti  suae  adminiculum 
fore:  censura  duobusque  consulatibus  simul  gestis  expertum 
se,  nil  concordi  collegio  firmius  ad  rempublicam  tuendam 
esse.  Novo  imperii  socio  vix  iam  assuescere  senilem  ani- 
mum posse ; cum  moribus  notis  facilius  se  communicatu- 
rum consilia.  Subscripsit  orationi  eius  consul,  quum  me- 
ritis P.  Decii  laudibus,  tum,  quae  ex  concordia  consulum 
bona,  quaeque  ex  discordia  mala  in  administratione  rerum 
militarium  evenirent , memorando  , quam  prope  ultimum 
discrimen  suis  et  collegae  certaminibus  nuper  ventum  fo- 
ret: admonendo  Decium  Fabiuraque,  ut  uno  animo,  una 
mente  viverent.  Esse  praeterea  viros  natos  militiae  , factis 
magnos,  ad  verborum  linquaeque  certamina  rudes:  ea  in- 
genia consularia  esse.  Callidos  sollertesque , iuris  atque 
eloquentiae  consultos , qualis  Ap.  Claudius  esset , urbi  ac 
foro  praesides  habendos  , praetoresque  ad  reddenda  iura 
creandos  esse.  His  agendis  dies  est  consumptus.  Postridie 
ad  praescriptum  consulis  et  consularia  et  praetoria  co- 

mitia  habita.  Consules  creati  Q.  Fabius  et  P.  Decius : 
Ap.  Claudius  praetor:  omnes  absentes.  Et  L.  Volumnio 
ex  senatusconsulto  et  scito  plebis  prorogatum  in  annum 
imperium  est. 

XXJII.  Eo  anno  prodigia  multa  fuerunt : quorum 
averruncandorum  causa  supplicationes  in  biduum  sena- 
tus decrevit.  Publice  vinum  ac  tus  praebitum.  Supplica- 
tum iere  frequentes  viri  feminaeque.  Insignem  suppli- 
cationem fecit  certamen  in  sacello  Pudicitiae  patriciae, 
quae  in  foro  Boario  est  ad  aedem  rotundam  Herculis 
inter  matronas  ortum.  Virginiam,  Auli  filiam,  patriciam 
plebeio  nuptam  L.  Volumnio  consuli,  matronae,  quod  e 
patribus  enupsisset , sacris  arcuerant.  Brevis  altercatio 
inde  ex  iracundia  muliebri  in  contentionem  animorum 
exarsit:  quum  se  Virginia  et  patriciam  et  pudicam  in 
patriciae  Pudicitiae  templum  ingressam,  et  uni  nuptam, 
ad  quem  virgo  deducta  sit;  nec  se  viri  honorumve  eius 
ac  rerum  gestarum  poenitere  , vero  gloriaretur.  Facto 
deinde  egregio  magnifica  verba  adauxit.  In  vico  Longo, 
ubi  habitabat , ex  parte  aedium  , quod  satis  esset  loci 
modico  sacello,  exclusit;  aramque  ibi  posuit:  et,  convo- 
catis plebeiis  matronis,  conquesta  iniuriam  patriciarum. 
Hanc  ego  aram,  inquit,  Pudicitiae  plebeiae  dedico:  t' osque 
hortor  , ut , quod  certamen  virtutis  viros  in  hac  civitate 
tenet , hoc  pudicitiae  inter  matronas  sit:  detisque  operam, 
ut  haec  ara,  quam  illa,  si  quid  potest,  sanctius  et  a ca- 
stioribus coli  dicatur.  Eodem  ferine  ritu  et  haec  ara , 
quo  illa  antiquior , culta  est  ; ut  nulla , nisi  spectatae 
pudicitiae  matrona,  et  quae  uni  viro  nupta  fuisset,  ius 
sacrificandi  haberet.  Vulgata  dein  religio  a pollutis,  nec 
matronis  solum,  sed  omnis  ordinis  feminis,  postremo  in 
oblivionem  venit.  Eodem  anno  Cn.  et  Q.  Ogulnii  aedi- 
les curules  aliquot  feneratoribus  diem  dixerunt : quo- 
rum bonis  multatis,  ex  eo,  quod  in  publicum  redactum 
est,  aenea  in  Capitolio  limina  , et  trium  mensarum  ar- 
gentea vasa  in  cella  Iovis , lovemque  in  culmine  cum 
quadrigis,  et  ad  ficum  Ruminalem  simulacra  infantium 
conditorum  urbis  sub  uberibus  lupae  posuerunt ; semi- 
tamque saxo  quadrato  a Capena  porta  ad  Martis  stra- 
verunt. Et  ab  aedilibus  plebeiis  L.  Aelio  Paeto  et 

C.  Fulvio  Curvo  , ex  multaticia  item  pecunia , quam 
exegerunt  pecuariis  damnatis,  ludi  facti;  pateraeque  au- 
reae ad  Cereris  positae. 

XXIV.  Q.  indo  Fabius  quintum  et  P.  Decius  quar- 
tum consulatum  ineunt,  tribus  consulatibus  censuraque 
collegae ; nec  gloria  magis  rerum  , quae  ingens  erat , 
quam  concordia,  inter  se  clari.  Quae  ne  perpetua  esset, 
ordinum  magis , quam  ipsorum  , inter  se  certamen  in- 
tervenisse reor:  patriciis  tendentibus,  ut  Fabius  Etru- 
riam extra  ordinem  provinciam  haberet ; plebeiis  auc- 
toribus Decio , ut  ad  sortem  revocaret.  Fuit  certe  con- 
tentio in  senatu;  et,  postquam  ibi  Fabius  plus  poterat, 
revocata  res  ad  populum  est.  In  concione,  ut  inter  mi- 
litares viros,  et  factis  potius,  quam  dictis,  fretos,  pauca 
verba  habita : Fabius,  quam  arborem  conseruisset , sub  ea 
legere  alium  fructum , indignum  esse,  dicere;  se  aperuisse 
Ciminiam  silvam,  viamque  per  devios  saltus  romano  bello 
fecisse.  Quid  se  id  aetatis  sollicitassent , si  alio  duce  bel- 
lum gesturi  essent  ? Nimirum  adversarium  se  non  socium 
imperii,  legisse,  sensim  exprobat:  et  invidisse  Decium  con- 
cordibus collegiis  tribus.  Postremo,  se  tendere  nihil  ultra, 
quam  ut,  si  se  dignum  provincia  ducerent,  in  eam  mitte- 
rent : in  senatus  arbitrio  se  fuisse , et  in  potestate  populi 
futurum.  P.  Decius  senatus  iniuriam  querebatur  : quoad 
potuerint , patres  annisos , ne  plebeiis  aditus  ad  magnos 
honores  esset : postquam  ipsa  mrtus  pervicerit , ne  in  ullo 
genere  hominum  inhonorata  esset,  quaeri,  quemadmodum  ir- 
rita sint  non  suffragia  modo  populi , sed  arbitria  etiam 
fortunae,  et  in  paucorum  potestatem  vertantur.  Omnes  ante 
se  consules  sortitos  provincias  esse ; nunc  extra  sortem  Fa- 
bio senatum  provinciam  dare.  Si  honoris  eius  causa  : ita 
eum  de  se,  aeque  republica  meritum  esse,  ut  faveat  Q.  Fa- 
bii gloriae,  quae  modo  non  sua  contumelia  splendeat.  Cui 
autem  dubium  esse,  ubi  unum  bellum  sit  asperum  ac  dif- 
ficile , quum  id  alteri  extra  sortem  mandetur  , quin  alter 
consul  pro  supervacaneo  atque  mutili  habeatur?  Gloriari 
Fabium  rebus  in  Etruria  gestis.  Velle  et  P.  Decium  glo- 
riari: et  forsitan,  quem  ille  obrutum  ignem  reliquerit,  ita 
ut  toties  novum  ex  improviso  incendium  daret,  eum  se  ex- 
stincturum. Postremo  se  collegae  honores  praemiaque  con- 

cessurum  verecuntlia  aetatis  eius  maiestatisque  ; quum  pe- 
riculum , quum  dimicatio  proposita  sit  , neque  cedere  sua 
sponte,  neque  cessurum.  Et,  si  nihil  aliud  ex  eo  certamine 
tulerit , illud  certe  laturum , ut,  quod  populi  sit , populus 
iubeat  potius , quam  patres  gratificentur.  locem  optimum 
maximum  deosque  immortales  se  precari,  ut  ita  sortem 
aequam  sibi  cum  collega  dent , si  eandem  virtutem  felici- 
tatemque in  bello  administrando  daturi  sint.  Certe  id  et 
natura  aequum  , et  exemplo  utile  esse  , et  ad  famam  po- 
puli romani  pertinere,  eos  consxiles  esse,  quorum  utrolibet 
duce  bellum  etruscum  geri  recte  possit.  Fabius , nihil 
aliud  precatus  populum,  quam  ut  prius,  quam  intro  vo- 
carentur ad  suffragium  tribus,  Ap.  Claudii  praetoris  al- 
latas ex  Etruria  literas  audirent,  comitio  abit:  nec  mi- 
nore populi  consensu,  quam  senatus,  provincia  Etruria 
extra  sortem  Fabio  decreta  est, 

XXV.  Concursus  inde  ad  consulem  factus  omnium 
ferine  iuniorum:  et  pro  se  quisque  nomina  dabant.  Tanta 
cupido  erat  sub  eo  duce  stipendia  faciendi.  Qua  circum- 
fusus turba,  Quatuor  millia,  inquit,  peditum  et  sexcentos 
equites  dumtaxat  scribere  in  animo  est : hodierno  et  cra- 
stino die  qui  nomina  dederitis,  mecum  ducam.  Maiori  mihi 
curae  est , ut  omnes  locupletes  reducam  , quam  ut  multis 
rem  geram  militibus.  Profectus  apto  exercitu,  et  eo  plus 
fiduciae  ac  spei  gerente,  quod  non  desiderata  multitudo 
erat , ad  oppidum  Aharnam  , unde  haud  procul  hostes 
erant,  ad  castra  Appii  praetoris  pergit.  Paucis  citra  mil- 
libus lignatores  ei  cum  praesidio  occurrunt:  qui  ut  licto- 
res praegredi  viderunt , Fabiumque  esse  consulem  ac- 
cepere, laeti  atque  alacres  diis  populoque  romano  gra- 
tes  agunt , quod  eum  sibi  imperatorem  misissent.  Cir- 
cumfusi deinde  quum  consulem  salutarent,  quaerit  Fa- 
bius, quo  pergerent;  respondentibusque,  lignatum  se  ire, 
ain’  tandem,  inquit,  nam  castra  vallata  non  habetis?  Ad 
hoc  quum  succlamatum  esset,  duplici  quidem  rallo,  et  fossa, 
et  tamen  in  ingenti  metu  esse:  Habetis  igitur,  inquit,  af- 
fatim lignorum:  redite,  et  vellite  vallum.  Redeunt  in  ca- 
stra , terroremque  ibi , vellentes  vallum , et  iis  , qui  in 
castris  remanserant , militibus , et  ipsi  Appio  fecerunt. 
Tum  pro  se  quisque  alii  aliis  dicere,  consulis  se  Q.  Fa- 

bii  facere  iussu.  Poslero  inde  die  castra  mota,  et  Appius 
praetor  Itoniam  dimissus.  Inde  nusquam  stativa  ltoma- 
nis  fuere.  Negabat  utile  esse  , uno  loco  sedere  exerci- 
tum : itineribus  ac  mutatione  locorum  mobiliorem  ac 
salubriorem  esse.  Fiebant  autem  itinera  , quanta  fieri 
sinebat  hieras  haud  dum  exacta.  Vere  inde  primo,  re- 
licta secunda  legione  ad  Clusium  , quod  Camars  olim 
appellabant,  praepositoque  castris  L.  Scipione  proprae- 
tore, Romam  ipse  ad  consultandum  de  bello  reuiit:  sive 
ipse  sponte  sua  , quia  bellum  ei  maius  in  conspectu 
erat,  quam  quantum  esse  famae  crediderat,  sive  sena- 
tusconsulto accitus:  nam  in  ulrumque  auctores  sunt.  Ab 
Ap.  Claudio  praetore  retractum  quidam  videri  volunt ; 
quum  in  senatu  et  apud  populum  (id  quod  per  literas 
assidue  fecerat)  terrorem  belli  etrusci  augeret:  non  suf 
feclurum  ducem  unum,  nec  exercitum  unum,  adversus  qua - 
tuor  populos.  Periculosum  esse,  «Ve  t uncti  unum  premant, 
sive  ia  diversi  gerant  bellum,  ne  ad  omnia  simul  obire  unus 
non  possit.  Duas  se  ibi  legiones  romanas  reliquisse : et 
minus  quinque  millia  peditum  equilumque  cum  Fabio  ve- 
nisse. Sibi  placere,  P.  Decium  consulem  primo  quoque  tem- 
pore in  Etruriam  ad  collegam  proficisci:  L.  Volumnio  Sam- 
nium provinciam  dari.  Si  consul  malit  in  suam  provin- 
ciam ire,  Volumnium  in  Etruriam  ad  consulent  cum  exer- 
citu iuslo  consulari  proficisci.  Quum  magnam  partem  mo- 
veret oratio  praetoris,  P.  Decium  consuisse  ferunt,  ut 
omnia  integra  ac  libera  Q.  Fabio  servarentur,  donec  vel 
ipse,  si  per  commodum  reipublicae  posset,  Romam  ve- 
nisset , vel  aliquem  ex  legalis  misisset ; a quo  disceret 
senatus,  quantum  in  Etruria  belli  esset,  quantisque  ad- 
ministrandum copiis  , et  quot  per  duces  esset. 

XXVI.  Fabius  , ut  Romam  rediit  , et  in  senatu  et 
productus  ad  populum  mediam  orationem  habuit , ut 
nec  augere  , nec  minuere  videretur  belli  famam  ; ma- 
gisque in  altero  assumendo  duce  aliorum  indulgere  ti- 
mori, quam  suo  aut  reipublicae  periculo  consulere.  Ce- 
terum, si  sibi  adiutorem  belli  sociumque  imperii  darent, 
quonam  modo  se  oblivisci  P.  Decii  consulis  per  tot  colle- 
gia experti  posse?  Neminem  omnium  sccum  coniungi  malle: 
et  coptarum  satis  sibi  cum  P.  Decio,  et  nunquam  nimium 

hostium  fore.  Sin  collega  quid  aliud  malit , at  sibi  L.  Vo- 
lumnium darent  adiutorcm.  Omnium  rerum  arbitrium  et 
a populo,  et  a senatu,  et  ab  ipso  collega,  Fabio  permis- 
sum est.  Et  quum  P.  Decius  se  in  Samnium  vel  in 
Etruriam  proficisci  paratum  esse  ostendisset , tanta  lae- 
titia ac  gratulatio  fuit,  ut  praeciperetur  victoria  animis, 
triurophusquc,  non  bellum  decretum  consulibus  videre- 
tur. Invenio  apud  quosdam,  extemplo,  consulatu  inito  , 
profectos  in  Etruriam  Fabium  Deciumque , sine  ulla 
mentione  sortis  provinciarum  certaminumque  inter  col- 
legas, quae  exposui.  Sunt,  quibus  ne  haec  quidem  cer- 
tamina exponere  satis  fuerit.  Adiecerunt  et  Appii  crimi- 
nationes de  Fabio  absente  ad  populum  , et  pertinaciam 
adversus  praesentem  consulem  praetoris,  contentionem- 
que aliam  inter  collegas,  tendente  Decio,  ut  suae  quisque 
provinciae  sortem  tueretur.  Constare  res  incipit  ex  eo 
tempore , quo  profecti  ambo  consules  ad  bellum  sunt. 
Ceterum  , antequam  consules  in  Etruriam  pervenirent , 
Senones  Galli  multitudine  ingenti  ad  Clusium  venerunt, 
legionem  romanam  castraque  oppugnaturi.  Scipio  , qui 
castris  praeerat , loco  adiuvanaam  paucitatem  suorum 
militum  ratus , in  collem  , qui  inter  urbem  et  castra 
erat,  aciem  erexit.  Sed,  ut  in  re  subita,  parum  explo- 
rato itinere  ad  iuguru  perrexit , quod  hostes  ceperant , 
parte  alia  egressi.  Ita  caesa  ab  tergo  legio , atque  in 
medio  , quum  hostis  undique  urgeret,  circumventa.  De- 
letam quoque  ibi  legionem,  ita  ut  nuntius  non  super- 
esset,  quidam  auctores  sunt;  nec  ante  ad  consules,  qui 
iam  haud  procul  a Clusio  aberant , famam  eius  cladis 
perlatam  , quam  in  conspectu  fuere  Gallorum  equites , 
pectoribus  equorum  suspensa  gestantes  capita  , et  lan- 
ceis infixa  , ovantesque  moris  sui  carmine.  Sunt , qui 
Umbros  fuisse,  non  Gallos,  tradant;  nec  tantum  cladis 
acceptum:  et  circumventis  pabulatoribus  cum  L.  Manlio 
Torquato  legato  Scipionem  propraetorem  subsidium  e 
castris  tulisse,  victoresque  Umbros,  redintegrato  proelio, 
victos  esse  , captivosque  iis  ac  praedam  ademptam.  Si- 
milius vero  est,  a gallo  hoste,  quam  umbro,  eam  cla- 
dem acceptam;  quod,  quum  saepe  alias,  tum  eo  anno, 
gallici  tumultus  praecipuus  terror  civitatem  tenuit.  Itaque 

praeterquam  quod  ambo  consules  profecti  ad  bellum 
erant  cum  qualuor  legionibus  , et  magno  eqditatu  ro- 
mano,  campanisque  mille  equitibus  delectis,  itd  id  bel- 
lum missis,  et  sociorum  nomiuisque  latini  maiore  exer- 
citu, quam  romani ; alii  duo  exercitus  haud  procul  urbe 
Etruriae  oppositi  , unus  in  falisco  , alter  in  vaticano 
agro.  Cn.  Fulvius  ot  L.  Postumius  Negellus,  propraeto- 
res ambo,  stativa  in  iis  locis  habere  iussi. 

XXVII.  Consules  ad  hostes,  trangresso  Apennino,  in 
agrum  sentinalera  pervenerunt.  Ibi  qualuor  millium 
ferme  intervallo  castra  posita.  Inter  hostes  deinde  con- 
sultationes habitae:  atque  ita  convenit,  ne  unis  castris 
miscerentur  omnes,  neve  in  aciem  descenderent  simul. 
Samnitibus  Galli , Etruscis  Umbri  adiecti.  Dies  indicta 
pugnae:  Samniti  Gallisque  delegata  pugna:  inter  ipsum 
certamen  Etrusci  Umbrique  iussi  castra  romana  oppu- 
gnare. Haec  consilia  turbarunt  transfugae  Clusini  tres , 
clam  nocte  ad  Fabium  consulem  transgressi:  qui,  editis 
hostium  consiliis , dimissi  cum  donis  , ut  subinde , ut 
(juaeque  res  nova  decreta  esset,  exploratam  perferrent. 
Consules  Fulvio,  ut  ex  Falisco,  Postumio,  ut  ex  Vati- 
cano exercitum  ad  Clusium  admoveant , summaque  vi 
fines  hostium  depopulentur,  scribunt  Huius  populationis 
fama  Etruscos  ex  agro  sentinate  ad  suos  fines  tuendos 
movit.  Instare  inde  consules  , ut  absentibus  iis  pugna- 
retur. Per  biduum  lacessiere  proelio  hostem  : biduo  ni- 
hil dignum  dictu  actum.  Pauci  utrimque  cecidere:  ma- 
gisque irritati  sunt  ad  iustum  certamen  animi , quam 
ad  discrimen  summa  rerum  adducta:  tertio  die  descen- 
sum in  campum  omnibus  copiis  est.  Quum  instructae 
acies  starent  , cerva  fugiens  lupum  e montibus  exacta 
per  campos  inter  duas  acies  decurrit:  inde  diversae  fe- 
rae, cerva  ad  Gallos , lupus  ad  Romanos  cursum  defle- 
xit. Lupo  data  inter  ordines  via ; cervam  Galli  confi- 
xere. 1 um  ex  antesignanis  romanus  miles , Illae  fuga  , 
inquit,  et  caedes  vertit:  ubi  sacram  Dianae  feram  iacen~ 
tem  videtis.  Ilinc  victor  martius  lupus,  integer  et  intactu s, 
gentis  nos  marliae  et  conditoris  nostri  admonuit.  Dextro 
cornu  Galli  , sinistro  Samnites  constiterunt.  Adversus 
Samnites  Q.  Fabius  primam  ac  tertiam  legiones  pro  dex- 

Iro  corna;  adversas  Gallos  pro  sinistro  Decius  quintam 
et  sextani  instruxit.  Secunda  et  quarta  cum  L.  Volum- 
nio proconsule  in  Samnio  gerebant  bellum.  Primo  con- 
cursu adeo  aequis  viribus  gesta  res  est,  ut,  si  affuissent 
Etrusci  et  Umbri,  aut  in  acie,  aut  in  castris,  quocum- 
que se  inclinassent,  accipienda  clades  fuerit. 

XXVILl.  Ceterum,  quunquam  communis  adhuc  Mars 
belli  erat,  necdum  discrimen  fortuna  fecerat,  qua  da- 
tura vires  esset,  haudquaquam  similis  pugna  in  dextro 
laevoque  cornu  erat.  Romani  apud  tabium  arcebant 
magis,  quam  inferebant,  pugnam;  extrahebaturque  in 
quam  maxime  serum  diei  certamen:  quia  ita  persuasum 
erat  duci , et  Samnites  et  Gallos  primo  impetu  feroces 
esse,  quos  sustineri  satis  sit;  longiore  certamine  sensim 
residere  Samnitium  animos : Gallorum  quidem  etiam 
corpora  intolerantissima  laboris  atque  aestus  fluere  ; 
primaque  eorum  proelia  plus  quam  virorum  , postrema 
minus  quam  feminarum  esse.  In  id  tempus  igitur,  quo 
vinci  solebat  hostis,  quam  integerrimas  vires  militi  ser- 
vabat. Ferocior  Decius  et  aetate  et  vigore  animi,  quan- 
tumcumque  virium  habuit,  certamine  primo  effudit.  Et, 
quia  lentior  videbatur  pedestris  pugna , equitatum  in 
pugnam  concitat:  et  ipse,  fortissimae  iuvenum  turmae 
immixtus,  orat  proceres  iuventutis,  in  hostem  ut  sectim 
impetum  faciant:  duplicem  illorum  gloriam  fore,  si  ab 
laevo  cornu  et  ab  equite  victoria  incipiat.  Bis  avertere 
gallicum  equitatum.  Iterum  longius  evectos,  et  iam  inter 
media  equitum  agmina  proelium  cientes  , novum  pu- 
gnae conterruit  genus  : essedis  carrisque  superstans  ar- 
matus hostis  ingenti  sonitu  equorum  rotarumque  adve- 
- nit , et  insolitos  eius  tumultus  Romanorum  conterruit 
equos.  Ita  victorem  equitatum  velut  lymphaticus  pavor 
dissipat:  sternit  inde  ruentes  equos  virosque  improvida 
fuga.  Turbata  hinc  etiam  signa  legionum:  multique  im- 
petu equorum  ac  vehiculorum  raptorum  per  agmen  ob- 
triti antesignani  : et  insecuta , simul  territos  hostes  vi- 
dit, gallica  acies  nullum  spatium  respirandi  recipiendi- 
que  se  dedit.  Vociferari  Decius,  quo  fugerent?  quamee 
in  fuga  spem  haberent ? obsistere  cedentibus,  ac  revocare 
fusos.  Deinde  , ut  nulla  vi  perculsos  sustinere  poterat, 

patrem  P.  Decium  nomine  compeHans,  Quid  ultra  mo- 
ror, inquit,  familiare  fatum?  Datum  hoc  nostro  generi  est, 
ut  luendis  periculis  publicis  piacula  simus.  Jam  ego  mecum 
hostium  legiones  mactandas  Telluri  ac  diis  Manibus  dabo. 
Haec  locutus  M.  Livium  pontificem,  quem,  descendens 
in  aciem,  digredi  vetuerat  ab  se,  praeire  iussit  verba  , 
quibus  se  legionesque  hostium  pro  exercitu  populi  ro- 
mani  Quiritium  devoveret.  Devotus  inde  eadem  preca- 
tione eodemque  habitu,  quo  pater  P.  Decius  ad  Veserim 
bello  latino  se  iusserat  devoveri.  Quum  secundum  so- 
lemnes  precationes  adiecisset , prae  Se  agere  sese  formi- 
dinem ac  fugam,  caedemque  ac  eruor  em,  coelestium,  infe- 
rorum iras:  contacturum  funebribus  diris  signa,  tela,  arma 
hostium ; locumque  eundem  suae  pestis  et  Gallorum  ac 
Samnitium  fore:  haec  exsecratus  in  se  hostesque,  qua 
confertissimam  cernebat  Gallorum  aciem,  concitat  equum: 
inferensque  se  ipse  infestis  telis  est  interfectus. 

XXIX.  Vix  humanae  inde  opis  videri  pugna  potuit. 
Ilomani,  duce  amisso,  quae  res  terrori  alias  esse  solet, 
sistere  fugam,  ac  novam  de  integro  velle  instaurare  pu 
gnani.  Galli,  et  maxime  globus  circumstans  consulis  cor- 
pus, velut  alienata  mente,  vana  incassum  iactare  tela: 
torpere  quidam  , et  nec  pugnae  meminisse  , nec  fugae. 
At  ex  parte  altera  pontifex  Livius  , cui  lictores  Decius 
tradiderat,  iusseratque  pro  praetore  esse,  vociferari,  Vi- 
cisse Romanos,  defunctos  consulis  fato.  Gallos  Samnitesque 
Telluris  matris  ac  deorum  Manium  esse.  Rapere  ad  se  ac 
vocare  Decium  devotam  secwm  aciem;  furiarumque  ac  for- 
midinis plena  omnia  ad  hostes  esse.  Superveniunt  deinde 
his  restituentibus  pugnam  L.  Cornelius  Scipio  et  C.  Mar- 
cius , cum  subsidiis  ex  novissima  acie  iussu  Q.  Fabii 
consulis  ad  praesidium  collegae  missi.  Ibi  auditur  P. 
Decii  eventus,  ingens  hortamen  ad  omnia  pro  republica 
audenda.  Itaque  quum  Galli  structis  ante  se  scutis  con- 
ferti starent , nec  facilis  pede  collato  videretur  pu^nu  ; 
iussu  legatorum  collecta  humi  pila  , quae  strata  inter 
duas  acies  iacebant , atque  in  testudinem  hostium  con- 
iecta:  quibus  plerisque  in  scuta,  verutis  in  corpora  ipsa 
lixis,  sternitur  cuneus;  ita  ut  magna  pars  integris  cor- 
poribus attoniti  conciderent.  Haec  in  sinistro  cornu  Ito- 

manorum  fortuna  variaverat.  Fabius  in  dextro  primo 
(ut  ante  dictum  est)  cunctando  extraxerat  diem:  deinde, 
postquam  nec  clamor  hostium  , nec  impetus , nec  tela 
missa,  eandem  vim  habere  visa;  praefectis  equitum  ius- 
sis  ad  latus  Samnitium  circumducere  alas,  ut  signo  dato 
in  transversos,  quanto  maximo  possent  impetu,  incur- 
rerent , sensim  suos  signa  inferri  iussit,  et  commovere 
hostem.  Postquam  non  resisti  vidit,  et  haud  dubiam 
lassitudinem  esse;  tum,  collectis  omnibus  subsidiis,  quae 
ad  id  tempus  reservaverat,  et  legiones  concitavit,  et  si- 
gnum ad  invadendos  hostes  equilibus  dedit.  Nec  susti- 
nuerunt Samnites  impetum  ; praeterque  aciem  ipsam 
Gallorum,  relictis  in  dimicatione  sociis,  ad  castra  effuso 
cursu  ferebantur.  Galli,  testudine  facta,  conferti  stabant. 
Tum  Fabius,  audita  morte  collegae,  Campanorum  alam, 
quingentos  fere  equites,  excedere  acie  iubet,  et  circum- 
vectos ab  tergo  gallicam  invadere  aciem:  tertiae  deinde 
legionis  subsequi  principes,  et  qua  turbatum  agmen  ho- 
stium viderent  impetu  equitum,  instare  ac  territos  cae- 
dere. Ipse  aedem  lovi  Victori  spoliaque  hostium  quum 
vovisset , ad  castra  Samnitium  perrexit ; quo  multitudo 
omnis  consternata  agebatur.  Sub  ipso  vallo,  quia  tantam 
multitudinem  portae  non  recepere , tentata  ab  exclusis 
turba  suorum  pugna  est.  Ibi  Gellius  Egnatius  imperatur 
Samnitium  cecidit.  Compulsi  deinde  iutra  vallum  Sam- 
nites, parvoque  certamine  capta  castra:  et  Galli  ab  tergo 
circumventi.  Caesa  eo  die  hostium  viginti  quinque  mil- 
lia, octo  capta.  Nec  incruenta  victoria  fuit:  nam  ex  P. 
Decii  exercitu  caesa  septem  millia;  ex  Fabii  mille  sep- 
tingenti. Fabius,  dimissis  ad  quaerendum  collegae  cor- 
pus , spolia  hostium  coniecta  in  acervum  lovi  Victori 
cremavit.  Consulis  corpus  eo  die , quia  obrutum  super- 
stratis Gallorum  cumulis  erat,  inveniri  non  potuit.  Po- 
stero die  inventum  relaturnque  est  cum  mullis  militum 
lacrimis.  Intermissa  inde  omnium  aliarum  rerum  cura, 
Fabius  collegae  funus  omni  honore  laudibusque  meritis 
celebrat. 

XXX.  Et  in  Etruria  per  eosdem  dies  ab  Cn.  Fulvio 
propraetore  res  ex  sententia  gesta;  et,  praeter  ingentem 
illatam  populationibus  agrorum  hosti  cladem,  pugnatum 

etiam  egregie  est:  Perusinorumque  et  Clusinorum  caesa 
amplius  millia  tria,  et  signa  militaria  ad  viginli  capta. 
Samnitium  agmen,  quum  per  pelignum  agrum  fugeret, 
circumventum  a Pelignis  est : ex  millibus  quinque  ad 
mille  caesi.  Magna  eius  diei,  quo  in  senlinati  agro  bel- 
latum, fama  est,  etiam  vero  stanti.  Sed  superiecere  qui- 
dam augendo  fidem  ; qui  in  hostium  exercitu  peditum 
quadraginta  millia  trecentos  triginta,  equitum  sex  mil- 
lia, mille  carpentorum  scripsere  fuisse:  scilicet  cum  Um- 
bris Tuscisque , quos  et  ipsos  pugnae  affuisse.  Et , ut 
Romanorum  quoque  augerent  copias , L.  Volumnium 

Ero  consule  ducem  consulibus,  exercitumque  eius  legioni- 
us  consulum  adiiciunt.  In  pluribus  annalibus  duorum 
ea  consulum  propria  victoria  est.  Volumnius  in  Samnio 
inierim  res  gerit,  Samnitiumque  exercitum,  in  Tifernum 
montem  compulsum,  non  deterritus  iniquitate  loci,  fun- 
dit fugatque.  Q.  Fabius , Deciano  exercitu  relicto  in 
Etruria  , suis  legionibus  deductis  ad  urbem  , de  Gallis 
Etruscisque  ac  Samnitibus  triumphavit:  milites  trium- 
phantem secuti  sunt.  Celebrata  inconditis  carminibus 
militaribus  non  magis  victoria  Q.  Fabii  , quam  mors 
praeclara  P.  Decii  est : excitataque  memoria  parentis  , 
aequata  eventu  publico  privatoque  fllii  laudibus.  Data 
ex  praeda  militibus  aeris  octogeni  bini,  sagaque  et  tu- 
nicae ; praemia  illa  tempestate  militiae  haudquaquam 
spernenda. 

XXXI.  His  ita  rebus  gestis  , nec  in  Samnitibus  ad- 
huc, nec  in  Etruria  pax  erat.  Nam  et,  Perusinis  aucto- 
ribus , post  deductum  ab  consule  exercitum  rebellatum 
fuerat:  et  Samnites  praedatum  in  agrum  vescinum  for- 
mianumque,  et  parte  alia  in  aeseruinum,  quaeque  Vul- 
turno adiacent  flumini , descendere.  Adversus  eos  Ap. 
Claudius  praetor  cum  exercitu  Deciano  missus,  babius 
in  Etruria  rebellante  denuo  quatuor  millia  et  quin- 
gentos Perusinorum  occidit:  cepit  ad  mille  septingentos 
quadraginta:  qui  redempti  singuli  aeris  trecentis  decem. 
Praeda  alia  omnis  militibus  concessa.  Samnitium  legio- 
nes, quum  partira  Ap.  Claudius  praetor,  parlim  L.  Vo- 
lumnius pro  consule  sequeretur , in  agrum  stellatem 
convenerunt.  Ibi  et  Samnitium  omnes  considunt , et 

Appius  Volumniusque  castra  coniungunt.  Pugnatum  in- 
festissimis animis ; hinc  ira  stimulante  adversus  rebel- 
lantes toties , illinc  ab  ultima  iam  dimicantibus  spe. 
Caesa  ergo  Samnitium  sexdecim  millia  trecenti  , capta 
duo  millia  septingenti:  ex  romano  exercitu  cecidere  auo 
millia  septingenti.  Felix  annus  bellicis  rebus,  pestilentia 
gravis,  prodigiisque  sollicitus.  Nam,  et  terram  multifa- 
riam pluisse  , et  in  exercitu  Ap.  Claudii  plerosque  ful- 
minibus ictos,  nuntiatum  est:  librique  ob  haec  aditi.  Eo 
anno  Q.  Fabius  Gurges,  consulis  filius,  aliquot  matro- 
nas ad  populum  stupri  damnatas  pecunia  multavit : ex 
quo  multaticio  aere  Veneris  aedem,  quae  prope  circum 
est,  faciendam  curavit  Supersunt  etiam  nunc  Samnitium 
bella,  quae  continua  per  quartum  iam  volumen  annum- 
que sextum  et  quadragesimum,  a M.  Valerio,  A.  Cor- 
nelio consulibus,  qui  primi  Samnio  arma  intulerunt, 
agimus:  et  ne  tot  annorum  clades  utriusque  geniis  la- 
bhresque  actos  nunc  referam,  quibus  nequiverint  tamen 
dura  illa  pectora  vinci;  proximo  anno  Samnites  in  sen- 
tinati  agro,  Pelignis,  ad  Tifernum,  stellalibus  campis, 
suis  ipsi  legionibus,  mixti  alienis,  ab  quatuor  exerciti- 
bus, quatuor  ducibus  romanis  caesi  fuerant;  imperatorem 
clarissimum  gentis  suae  amiserant ; socios  belli  , Etru- 
scos , Umbros,  Gallos,  in  eadem  fortuna  videbant,  qua 
ipsi  erant:  nec  suis,  nec  externis  viribus  iam  stare  po- 
terant; tamen  bello  non  abstinebant:  adeo  ne  infelici- 
ter quidem  defensae  libertatis  taedebat;  et  vinci,  quam 
non  tentare  victoriam,  malebant.  Quinam  sit  ille,  quem 
pigeat  longinquitatis  bellorum  scribendo  legendoque , 
quae  gerentes  non  fatigaverunt? 

XXXII.  Q.  Fabium,  P.  Decium,  L.  Postumius  Me- 
gellus  et  M.  Atilius  Regulos  consules  secuti  sunt.  Sam- 
nium ambobus  decreta  provincia  est;  quia  tres  scriptos 
hostium  exercitus,  uno  Etruriam , altero  populationes 
Campaniae  repeti,  tertium  tuendis  parari  finibus,  fama 
erat  Postumium  valetudo  adversa  Romae  tenuit : Ati- 
lius extemplo  profectus,  ut  in  Samnio  hostes  (ita  enim 
placuerat  patribus)  nondum  egressos  opprimeret.  Velut 
ex  composito  ibi  obvium  habuere  hostem;  ubi  et  intrare, 
nedum  vastare  , ipsi  Samnitium  agrum  prohiberentur : 

et  egredi  inde  in  pacata  socioramque  populi  romani  fi- 
nes Samnitem  prohiberent.  Quum  castra  castris  collata 
essent , quod  vix  Romanus  toties  victor  auderet , ausi 
Samnites  sunt  (tantum  desperatio  ultima  temeritatis  fa- 
cit ) castra  romana  oppugnare.  Et  quanquam  non  venit 
ad  finem  tam  audax  inceptum,  tamen  haud  omnino  va- 
num fuit.  Nebula  erat  ad  multum  diei  densa  adeo  , ut 
lucis  usum  eriperet,  non  prospectu  modo  extra  vallum 
adempto , sed  propinquo  etiam  congrediendum  inter  se 
conspectu.  Hac  velut  latebra  insidiarum  freti  Samnites, 
vixdum  satis  certa  luce  , et  eam  ipsam  premente  cali- 
gine, ad  stationem  romanam  in  porta  segniter  agentem 
vigilias  perveniunt.  Improviso  oppressis  nec  animi  satis 
ad  resistendum  , nec  virium  fuit.  Ab  tergo  castrorum 
decumana  porta  impetus  factus.  Itaque  captum  quaesto- 
rium : quaestorque  ibi  L.  Opimius  Pansa  occisus.  Con- 
clamatum inde  ad  arma. 

XXXIII.  Consul,  tumultu  excitus,  cohortes  duas  so- 
ciorum , lucanam  suessanamque  , quae  proximae  forte 
erant,  tueri  praetorium  iubet:  manipulos  legionum  prin- 
cipali via  inducit.  Vixdum  satis  aptatis  armis,  in  ordi- 
nes eunt : et  clamore  magis , quam  oculis  , hostem  no- 
scunt: nec,  quantus  numerus  sil,  aestimari  potest.  Ce- 
dunt primo  incerti  fortunae  suae  , et  hostem  introrsum 
in  media  castra  accipiunt.  Inde  quum  consul  vocifera- 
retur, expulsine  extra  vallum,  castra  deinde  sua  oppugna- 
turi essent,  rogitans;  clamore  sublato  connisi  primo  re- 
sistunt : deinde  inferunt  pedem  urgentque , et  impulsos 
semel  terrore  eodem  agunt , quo  coeperunt.  Expellunt 
extra  portam  vallumque.  Inde  pergere  ac  persequi , 
quia  turbida  lux  metum  circa  insidiarum  faciebat,  non 
ausi,  liberatis  castris  contenti,  receperunt  se  intra  val- 
lum trecentis  ferme  hostium  occisis.  Romanorum  stationis 
primae  vigilumque  et  eorum,  qui  circa  quaestorium  op- 
pressi , periere  ad  septingentos  triginta.  Animos  inae 
Samnitibus  non  infelix  audacia  auxit;  et  non  modo  pro- 
ferre inde  castra  Romanum  , sed  ne  pabulari  quidem 
per  agros  suos,  patiebantur:  retro  in  pacatum  soranum 
agrum  pabulatores  ibant.  Quarum  rerum  fama,  tumul- 
tuosior etiam,  quam  res  erant,  perlata  Romam,  coegit 

L.  Postumium  consulem,  vixdum  validum,  proficisci  ex 
urbe.  Prius  tamen,  quam  exiret,  militibus  edicto  Soram 
iussis  convenire,  ipse  aedem  Victoriae,  quam  aedilis  cu- 
rulis ex  multaticia  pecunia  faciendam  curaverat  , dedi- 
cavit. Ita  ad  exercitum  profectus,  ab  Sora  in  Samnium 
ad  castra  collegae  perrexit.  Inde  postquam  Samnites , 
diliisi  duobus  exercitibus  resisti  posse,  recesserunt;  di- 
versi consules  ad  vastandos  agros  urbesque  oppugnan- 
das discedunt. 

XXXIV.  Postumius  Milioniam  oppugnare  adortus,  vi 
primo  atque  impetu,  dein,  postquam  ea  parum  proce- 
debant, opere  ac  vineis  demum  iniunctis  muro  cepit.  Ibi, 
capta  iam  urbe,  ab  hora  quarta  usque  ad  octavam  fere 
horam  omnibus  partibus  urbis  diu  incerto  eventu  pu- 
gnatum est.  Postremo  potitur  oppido  Romanus.  Samni- 
tium caesi  tria  millia  ducenti^:  capti  qualuor  milia  sep- 
tingenti, praeter  praedam  aliam.  Jnde  Ferentinum  duc- 
tae legiones:  unde  oppidani  cum  omnibus  rebus  suis, 
quae  ferri  agique  potuerunt,  nocte  per  aversam  portam 
silentio  excesserunt.  Igitur,  simul  advenit  consul,  primo 
ita  compositus  instructusque  moenibus  successit,  tan- 
quamidem , quod  ad  Milioniam  fuerat,  certaminis  fo- 
ret: deinde,  ut  silentium  vastum  in  urbe,  nec  arma  , 
nec  viros  in  turribus  ac  muris  vidit,  avidum  invadendi 
deserta  moenia  militem  detinet , ne  quam  occultam  in 
fraudem  incautus  rueret.  Duas  turmas  sociorum  latini 
nominis  circumequitare  moenia,  atque  explorare  omnia 
iubet.  Equites  portam  unam  alleramque  eadem  regione 
in  propinquo  patentes  conspiciunt,  itineribusque  iis  ve- 
stigia nocturnae  hostium  fugae.  Adequitant  deinde  sen- 
sim portis,  urbemque  ex  tuto  rectis  itineribus  perviam 
conspiciunt:  ad  consulem  referunt,  excessum  urbe;  so- 
litudine haud  dubia  id  perspicuum  esse  , et  recentibus 
vestigiis  fugae,  ac  strage  rerum  in  trepidatione  nocturna 
passim  relictarum.  His  auditis , consul  ad  eam  partem 
urbis,  qua  adierant  equites,  circumducit  agmen:  con- 
stitutisque haud  procul  porta  signis  , quinque  equites 
iubet  intrare  urbem,  et,  modicum  spatium  progressos, 
tres  manere  eodem  loco,  si  tuta  videantur:  duos  explo- 
rata ad  se  referre.  Qui  ubi  redierunt , retulerunlque , 

eo  se  progressos  , unde  in  omnes  partes  circumspectas 
esset , ionge  latoque  silentium  ac  solitudinem  vidisse  : 
extemplo  consul  cohortes  expeditas  in  urbem  induxit ; 
ceteros  interim  castra  communire  iussit.  Ingressi  milites, 
refractis  foribus,  paucos  graves  aetate  aut  invalidos  in- 
veniunt , relictaque , quae  migratu  difficilia  essent.  Ea 
direpta;  et  cognitum  ex  captivjs  est,  communi  consilio 
aliquot  circa  urbes  conscisse  fugam ; suos  prima  vigilia 
profectos:  credere,  eandem  in  aliis  urbibus  solitudinem 
inventuros.  Dictis  captivorum  fides  exstitit:  desertis  op- 
pidis consul  potitur. 

XXXV.  Alteri  consuli  M.  Atilio  nequaquam  tam  fa- 
cile bellum  fuit.  Quum  ad  Luceriam  duceret  legiones  , 
quam  oppugnari  ab  Samnitibus  audierat,  ad  finem  lu- 
cerinum  ei  hostis  obvius  fuit.  Ibi  ira  vires  aequavit. 
Proelium  varium  et  anceps  fuit : tristius  tamen  eventu 
Romanis ; et  quia  insueti  erant  vinci , et  quia  digre- 
dientes  magis,  quam  in  ipso  certamine,  senserunt,  quan- 
tum in  sua  parte  plus  vulnerum  ac  caedis  fuisset.  Ita- 
que is  terror  in  castris  ortus  , qui  si  pugnantes  cepis- 
set, insignis  accepta  clades  foret.  Tum  quoque  sollicita 
nox  fuit  iam  invasurum  castra  Samnitem  credentibus  , 
aut  prima  luce  cum  victoribus  conserendas  manus.  Mi- 
nus cladis,  ceterum  non  plus  animorum,  ad  hostes  erat. 
Ubi  primum  illuxit,  abire  sine  certamine  cupiunt.  Sed 
via  una,  et  ea  ipsa  praeter  hostes,  erat:  qua  ingressi, 
praebuero  speciem  recta  tendentium  ad  castra  oppu- 
gnanda. Consul  arma  capere  milites  iubet,  et  sequi  se 
extra  vallum:  legatis,  tribunis,  praefectis  sociorum  im- 
perat, quod  apud  quemque  facto  opus  est.  Omnes  affir- 
mant, se  quidem  omnia  facturos , sed  militum  iacere  ani- 
mos. Tota  nocte  inter  vulnera  et  gemitus  monentium  vigi- 
latum esse.  Si  ante  lucem  ad  castra  ventum  foret,  tantum 
pavoris  fuisse,  ut  relicturi  signa  fuerint:  nunc  pudore  a 
fuga  contineri;  alioquin  pro  victis  esse.  Quae  ubi  consul 
accepit , sibimet  ipsi  circumeundos  alloquendosque  mi- 
lites ratus,  ut  ad  quosque  venerat,  cunctantes  arma  ca- 
pere increpabat : Quid  cessarent , tergiversarenturque  ? 
Hostem  in  castra  venturum,  nisi  illi  extra  castra  exissent : 
et  pro  tentoriis  suis  pugnaturos , si  pro  vallo  nollent.  Ar- 

matis  ac  dimicantibus  dubiam  victoriam  esse.  Qui  nudus 
atque  inermis  hostem  maneat,  ei  aut  mortem,  aut  servitu- 
tem patiendam.  Haec  iurganti  increpantique  responde- 
bant: Confectos  se  pugna  hesterna  esse : nec  virium  (ptid- 
quam,  nec  sanguinis  superesse.  Maiorem  multitudinem  ho- 
stium appafere,  quam  pridie  fuerit.  Inter  haec  appropin- 
quabat agmen;  et,  iam  breviore  intervallo  certiora  in- 
tuentes,  vallum  secum  portare  Samnitem  affirmant,  nec 
dubium  esse  , quin  castra  circumvallaturi  sint.  Tunc  , 
enimvero,  consul,  indignum  facinus  esse,  vociferari,  tantam 
contumeliam  ignominiamque  ab  ignavissimo  accipi  hoste. 
Etiamne  circumsedebimur,  inquit,  in  castris,  ut  fame  po- 
tius per  ignominiam , quam  ferro,  si  necesse  est,  per  vir- 
tutem, moriamur?  Dii  bene  verterent;  facerentque,  quod  se 
dignum  quisque  ducerent.  Consulem  M.  Atilium  vel  solum, 
si  nemo  alius  sequatur,  iturum  adversus  hostes:  casurum- 
que  inter  signa  Samnitium  potius,  quam  circumvallari  ca- 
stra romana  rideat.  Dicta  consulis  legati,  tribunique,  et 
omnes  turmae  equitum,  et  centuriones  primorum  ordi- 
num , approbavere.  Tum  pudore  victus  miles  segniter 
arma  capit,  segniter  e castris  egreditur:  longo  agmine, 
nec  continenti,  moesti  ac  prope  victi  procedunt  adver- 
sus hostem,  nec  spe,  nec  animo  certiorem.  Itaque  simul 
conspecta  sunt  romana  signa,  extemplo  a primo  Samni- 
tium agmine  ad  novissimum  fremitus  perfertur,  Exire, 
id  quod  timuerint,  ad  impediendum  iter  Romanos.  Nullam 
inde  ne  fugae  quidem  patere  viam.  Illo  loco  aut  cadendum 
esse,  aut,  stratis  hostibus,  per  corpora  eorum  evadendum. 

XXXVI.  In  medium  sarcinas  coniiciunt;  armati  suis 
quisque  ordinibus  instruunt. aciem.  Iam  exiguum  inter 
duas  acies  erat  spatium , et  stabant  exspectantes , dum 
ab  hostibus  prius  impetus  , prius  clamor  inciperet. 
Neutris  animus  est  ad  pugnanaum  : diversique  integri 
atque  intacti  abisseut , ni  cedenti  instaturum  alterum 
timuissent.  Sua  sponte  inter  invitos  tergi versantesque 
segnis  pugna,  clamore  incerto  atque  impari,  coepit:  nec 
vestigio  quisquam  movebatur.  Tum  consul  romanus,  ut 
rem  excitaret , equitum  paucas  turmas  extra  ordinem 
immisit : quorum  quum  plerique  delapsi  ex  equis  es- 
sent, et  alii  turbati;  et  «ab  Samnitium  acie  ad  oppri- 

mendos  eos,  qui  ceciderant,  et  ad  suos  tuendos  ab  Ro- 
manis procursum  est.  Inde  pauilulum  irritata  pugna 
est ; sed  aliquanto  et  impigre  magis,  et  plures  procur- 
rerant Samnites : et  turnatus  eques  sua  ipse  subsidia 
territis  equis  proculcavit.  Hinc  fuga  coepta  totam  avertit 
aciem  romanam.  lamque  in  terga  fugientium  Samnites 
pugnabant , quum  consul  , equo  praevectus  ad  portam 
castrorum,  ac  statione  equitum  ibi  opposita  cdictoque, 
ut  quicunque  ad  vallum  tenderet,  sive  ille  Romanus,  sive 
Samnis  esset,  pro  hoste  haberent;  haec  ipsa  minitans,  ob- 
stitit profuse  tendentibus  suis  in  castra.  Quo  pergis,  in- 
quit, miles?  et  hic  arma  et  viros  invenies:  nec,  vivo  con- 
sule tuo  , nisi  victor  castra  intrabis.  Proinde  elige , cum 
cive , an  hoste , pugnare  malis.  Haec  dicente  consule , 
equites  infestis  cuspidibus  circumfunduntur,  ac  peditem 
in  pugnam  redire  iubent.  Non  virtus  solum  consulem  , 
sed  fors  etiam  adiuvit;  quod  non  institerunt  Samnites, 
spatiumque  circumagendi  signa , vertendique  aciem  a 
castris  in  hostem  fuit.  Tum  alii  alios  hortari , ut  repe- 
terent pugnam  : centuriones  ab  signiferis  rapta  signa 
inferre:  el  ostendere  suis,  paucos  et  ordinibus  incom- 
positis effuse  venire  hostes.  Inter  haec  consul , manus 
ad  coelum  attollens,  voce  clara,  ita  ut  exaudiretur, 
templum  lovi  Statori  vovet  , si  constitisset  a fuga  ro- 
mana  acies , redintegratoque  proelio  cecidisset  vicisset- 
que  legiones  Samnitium.  Omnes  undique  annisi  ad  re- 
stituendam pugnam , duces,  milites,  peditum  equitumque 
vis:  numen  etiam  deorum  respexisse  nomen  romanum 
visum:  adeo  facile  inclinata  res  , repulsique  a castris 
hostes;  mox  etiam  redacti  ad  eum  locum,  in  quo  com- 
missa pugna  erat.  Ibi  , obiacente  sarcinarum  cumulo  , 
quas  coniecerant  in  medium,  haesere  impediti:  deinde, 
ne  diriperentur  res,  orbem  armatorum  sarcinis  circum- 
dant. Tum  vero  eos  a fronte  urgere  pedites,  ab  tergo 
circumvecti  equites.  Ita  in  medio  caesi  captique.  Capti- 
vorum numerus  fuit  septem  millium  ac  ducentorum  , 
qui  omnes  nudi  sub  iugum  missi  : caesos  retulere  ad 
quatuor  millia  octingentos.  Ne  Romanis  quidem  laeta 
victoria  fui*  : recensente  consule  biduo  acceptam  cla- 
dem , amissorum  militum  numerus  relatus  septem  mil- 

lium  ac  ducentorum.  Dum  haec  in  Apulia  gerebantur  , 
altero  exercitu  Samnites  Interamnani  coloniam  roma- 
nam  , quae  via  latina  est,  occupare  conati,  urbem  non 
tenuerunt:  agros  depopulati  quum  praedam  aliam  inde 
mixtam  hominum  atque  pecudum  , colonosque  captos 
agerent,  in  victorem  incidunt  consulem,  ab  Luceria  re- 
deuntem: nec  praedam  solum  amittunt,  sed  ipsi  longo 
atque  impedito  agmine  incompositi  caeduntur.  Consul , 
Interamnam  edicto  dominis  aa  res  suas  noscendas  reci- 
piendasque  revocatis,  et  exercitu  ibi  relicto,  comitiorum 
causa  Romam  est  profectus.  Cui  de  triumpho  agenti  ne- 
gatus honos  , et  ob  amissa  tot  millia  militum  , et  quod 
captivos  sine  pactione  sub  iugum  misisset. 

XXXYIl.  Consul  alter  Postumius,  quia  in  Samnitibus 
materia  belli  deerat , in  Etruriam  traducto  exercitu  , 
primum  pervastaverat  Volsiniensem  agrum : dein  cum 
egressis  ad  luendos  fines  haud  procul  moenibus  ipsorum 
depugnat  Duo  millia  octingenti  Etruscorum  caesi : ce- 
teros propinquitas  urbis  tutata  est.  In  rusellanum  agrum 
exercitus  traductus.  Ibi  non  agri  tantum  vastati , sed 
oppidum  etiam  expugnatum  : capta  amplius  duo  millia 
hominum,  minus  duo  millia  circa  muros  caesa.  Pax  ta- 
men clarior  maiorque,  quam  bellum  in  Etruria  eo  anno 
fuerat,  parta  est.  Tres  validissimae  urbes,  Etruriae  ca- 
pita, Volsinii,  Perusia,  Arretium,  pacem  petiere;  et,  ve- 
stimentis militum  frumentoque  pacti  cum  consule  , ut 
mitti  Romam  oratores  liceret , inducias  in  quadraginta 
annos  impetraverunt.  Mulcta  praesens  quingentum  mil- 
lium aeris  in  singulas  civitates  imposita.  Ob  hasce  res 
gestas  consul  quum  triumphum  ab  senatu,  moris  magis 
causa,  quam  spe  impetrandi,  petisset,  videretque  alios, 
quod  tardius  ab  urbe  exisset;  alios,  quod  iniussu  se- 
natus ex  Samnio  in  Etruriam  transisset , partim  suos 
inimicos,  partim  collegae  amicos,  ad  solalium  aequatae 
repulsae  sibi  quoque  negare  triumphum:  Non  ita,  in- 
quit, patre s conscripti,  vestrae  maiestatis  meminero,  ut  nic 
consulem  esse  obliviscar.  Eodem  iurc  imperii , quo  bella 
gessi,  bellis  feliciter  gestis,  Samnio  atque  Etruria  subactis, 
victoria  et  pace  parta,  triumphabo.  Ita  senatum  reliquit. 
Inde  inter  tribunos  plebis  contentio  orta:  pars  interce3- 

suros,  ne  novo  exemplo  triumpharet,  aiebant;  pars  au- 
xilio se  adversus  collegas  triumphanti  futuros,  lactata 
res  ad  populum  est : vocatusque  eo  consul  , quum  M. 
Horatium,  L.  Valerium  consules,  C.  Marcium  Rutilum 
nuper,  patrem  eius,  qui  tunc  censor  esset,  non  ex  auc- 
toritate senatus,  sed  iussu  populi  triumphasse  diceret; 
adiicicbat , se  quoque  laturum  fume  ad  populum,  ni  sci- 
ret, mancipia  nobilium  tribunos  plebis  legem  impedituros: 
voluntatem  sibi  ac  favorem  consentientis  populi  pro  omni- 
bus iussis  esse,  ac  futura.  Posteroque  die  auxilio  tribu- 
norum plebis  trium,  adversus  intercessionem  septem  tri* 
bunorum  et  consensum  senatus,  celebrante  populo  diem, 
triumphavit.  Et  huius  anni  parum  constans  memoria  est 
Postumium,  auctor  est  Claudius,  in  Samnio  captis  ali- 
quot urbibus , in  Apulia  fusum  fugatumque  , saucium 
msum  cum  paucis  Luceriam  compulsum:  ab  Atilio  in 
Etruria  res  gestas  , eumque  triumphasse.  Fabius,  ambo 
consules  in  Samnio  et  ad  Luceriam  res  gessisse  , scri- 
bit, traduclumque  in  Etruriam  exercitum  (sed  ab  utro 
consule,  non  adiecit)  et  ad  Luceriam  utrimque  multos 
occisos:  inque  ea  pugna  lovis  Statoris  aedem  votam,  ut 
Romulus  ante  voverat:  sed  fanum  tantum,  id  est  locus, 
templo  effatus , sacratus  fuerat.  Ceterum  , hoc  demum 
anno,  ut  aedem  etiam  fleri  senatus  iuberet,  bis  eiusdem 
voti  damnata  republica  , in  religionem  venit. 

XXXVIII.  Sequitur  hunc  annum  et  consul  insignis 
L.  Papirius  Cursor , qua  paterna  gloria  , qua  sua , et 
bellum  ingens  victoriaque,  quantam  de  Samnitibus  nemo 
ad  eam  diem,  praeter  L.  Papirium  patrem  consulis,  pe- 

fiererat.  Et  forte  eodem  conatu  apparatuque  omni  opu- 
entia  insignium  armorum  bellum  adornaverant:  et  deo- 
rum etiam  adhibuerant  opes  , ritu  quodam  sacramenti 
vetusto  velut  initiatis  militibus,  delectu  per  omne  Sam- 
nium habito  nova  lege:  ut,  qui  iuniorum  non  conve- 
nisset ad  imperatorium  edictum,  quique  iniussu  abisset, 
caput  Iovi  sacratum  esset.  Tum  exercitus  omnis  Aqui- 
loniam est  indictus.  Ad  quadraginta  millia  militum  , 
quod  roboris  in  Samnio  erat , convenerunt.  Ibi  mediis 
fere  castris  locus  est  conseptus  cratibus  pluteisque,  et 
linteis  contectus , patens  ducentos  maxime  pedes  in 

omnes  pariter  partes.  Ibi  ex  libro  vetero  linteo  lecto 
sacrificatum  , sacerdote  Ovio  Pactio  quodam  , homine 
inaguo  natu,  qui  se  id  sacrum  petere  affirmabat  ex  ve- 
tusta Samnitium  religione ; qua  quondam  usi  maiores 
eorum  fuissent,  quum  adimendae  Etruscis  Capuae  clan- 
destinum cepissent  consilium.  Sacrificio  perfecto , per 
viatorem  imperator  acciri  iubebat  nobilissimum  quemque 
genere  factisque.  Singuli  introducebantur.  Erat  quum 
alius  apparatus  sacri  , qui  perfundere  religione  ani- 
mum posset  ; tum  in  loco  circa  omni  contecto  arae  in 
medio,  victimaeque  circa  caesae,  et  circumstantes " cen- 
turiones strictis  gladiis.  Admovebatur  altaribus  miles  , 
magis  ut  victima,  quam  ut  sacri  particeps:  adigebatur- 
que  iureiurando,  quae  visa  auditaque  in  eo  loco  essent, 
non  enuntiaturum.  Dein  iurare  cogebatur  diro  quodam 
carmine,  in  exsecrationem  capitis  familiaeque  et  stirpis 
composito  , nisi  isset  in  proelium , quo  imperatores  elu- 
xissent : et  si  aut  ipse  ex  acie  fugisset , aut , si  quem 
fugientem  vidisset,  non  extemplo  occidisset.  Id  primo 
quidam  abnuentes  iuraluros  se,  obtruncati  circa  altaria 
sunt : iacentes  deinde  inter  stragem  victimarum  docu- 
mento ceteris  fuere , ne  abnuerent.  Primoribus  Samui- 
lium  ea  detestatione  obstrictis,  decem  nominatis  ab  im- 
peratore edictum,  ut  vir  virum  legerent,  donec  sexde- 
cim  millium  numerum  confecissent.  Ea  legio  linteata  ab 
integumento  consepti , quo  sacrata  nobilitas  erat , ap- 
pellata est.  His  arma  insignia  data,  et  cristatae  galeae, 
ut  inter  ceteros  eminerent.  Paullo  plus  viginti  millium 
alius  exercitus  fuit , nec  corporum  specie  , nec  gloria 
belli , nec  apparatu  linteatae  legioni  dispar.  Hic  homi- 
num numerus,  quod  roboris  erat,  ad  Aquiloniam  con- 
sedit. 

XXXIX.  Consules  profecti  ab  urbe  : prior  Sp.  Car- 
vilius, cui  veteres  legiones,  quas  M.  Atilius,  superioris 
anni  consul , in  agro  interamnati  reliquerat , decretae 
erant.  Cum  iis  in  Samnium  profectus , dum  hostes , 
operati  superstitionibus,  concilia  secreta  agunt,  Amiter- 
num oppidum  de  Samnitibus  vi  cepit  Caesa  ibi  millia 
hominum  duo  ferine  atque  octingenti : capta  quatuor 
millia  ducenti  septuaginta.  Papirius,  novo  exercitu  (ita 

decretum  erat)  scripto , Duroniam  urbem  expugnavit 
Minus , quam  collega , cepit  hominum  , plus  aliquanto 
occidit.  Praeda  opulenta  utrobique  est  parta.  Inde  per- 
vagati Samnium  consules , maxime  depopulato  atinate 
agro,  Carvilius  ad  Cominium,  Papirius  aa  Aquiloniam, 
ubi  summa  rei  Samnitium  erat,  pervenit.  Ibi  aliquamdiu 
nec  cessatum  ab  armis  est , neque  naviter  pugnatum  : 
lacessendo  quietos,  resistentibus  cedendo,  comminandoque 
magis,  quam  inferendo  pugnam,  dies  absumebatur.  Quod 
quum  inciperetur,  remittereturque,  omnium  rerum  etiam 
parvarum  eventus  proferebatur  in  dies.  Altera  romana 
castra  viginti  millium  spatio  aberant : et  absentis  colle- 
gae consilia  omnibus  gerendis  intererant  rebus  : inten- 
tiorque  Carvilius,  quo  maiore  discrimine  res  vertebatur, 
in  Aquiloniam  , quam  ad  Cominium  , quod  obsidebat , 
erat.  L.  Papirius  , iam  per  omnia  ad  dimicandum  satis 
paratus,  nuntium  ad  collegam  mittit;  sibi  in  animo  esse, 
postero  die,  si  ver  auspicia  liceret,  confligere  cum  hoste. 
Opus  esse , et  illum , quanta  maxima  vi  posset,  Cominium 
oppugnare , ne  quid  laxamenti  sit  Samnitibus  ad  subsidia 
Aquiloniam  mittenda.  Diem  ad  proficiscendum  nuntius 
habuit:  nocte  rediit,  approbare  collegam  consulta  refe- 
rens. Papirius , nuntio  misso , extemplo  concionem  ha- 
buit; multa  de  universo  genere  belli,  multa  de  praesenti 
hostium  apparatu,  vana  magis  specie,  quam  etficaci  ad 
eventum , disseruit.  Non  enim  cristas  vulnera  facere ; et 
per  picta  atque  aurata  scuta  transire  romanum  pilum:  et 
candore  tunicarum  fulgentem  aciem,  ubi  res  ferro  geratur, 
cruentari.  Auream  olim  atque  argenteam  Samnitium  aciem 
a parente  suo  occidione  occisam : spoliaque  ea  honestiora 
victori  hosti,  quam  ipsis  arma,  fuisse.  Datum  hoc  forsitan 
nomini  familiaeque  suae  , ut  adversus  maximos  conatus 
Samnitium  opponerentur  duces ; spoliaque  ea  referrent , 
guae  insignia  publicis  etiam  locis  decorandis  essent.  Deos 
immortales  adesse  propter  toties  petita  foedera,  toties  rupta: 
tum , si  qua  coniectura  mentis  divinae  sit , nulli  unquam 
exercitui  fuisse  infestiores , quam  qui,  nefando  sacro  mixta 
hominum  pecudumque  caede  respersus  , ancipiti  dedm  ira » 
devotus , hinc  foederum  cum  Romanis  ictorum  testes  deos  , 
hinc  iurisiurandi  adversus  foedera  suscepti  exsecrationes 

horrens,  invitus  iuraverit,  oderit  sacramentum , uno  tempore 
deos,  cives,  hostes  metuat. 

XL.  Haec,  comperta  perfugarum  indiciis,  quum  apud 
infensos  iam  sua  sponte  milites  disseruisset , simul  di- 
vinae humanaeque  spei  pleni,  clamore  conseutienti  pu- 
gnam poscunt;  poenitet  in  posterum  diem  dilatum  cer- 
tamen: moram  diei  noctisque  oderunt.  Tertia  vigilia  noc- 
tis, iam  relatis  literis  a collega,  Papirius  silentio  surgit, 
et  pullarium  iu  auspicium  mittit  Nullum  erat  genus 
hominum  in  castris  intactum  cupiditate  pugnae:  summi 
intimique  aeque  intenti  erant:  aux  militum,  miles  du- 
cis ardorem  spectabat.  Is  ardor  omnium  etiam  ad  eos  , 
qui  auspicio  intererant,  pervenit:  nam,  quum  pulli  non 
pascerentur,  pullarius,  auspicium  mentiri  ausus,  tripu- 
dium solistimum  consuli  nuntiavit.  Consul  laetus,  auspi- 
cium egregium  esse  , et  deis  auctoribus  rem  gesturos , 
pronuntiat;  signumque  pugnae  proponit.  Exeunti  iam 
ibrte  in  aciem  nuntiat  perfuga,  viginti  cohortes  Samni- 
tium (quadringenariae  ferme  erant)  Cominium  profectas. 
Quod  ne  ignoraret  collega  , extemplo  nuntium  mittit : 
ipse  signa  ocius  proferri  iubet , subsidiaque  suis  quae- 
que locis , et  praefectos  subsidiis  attribuerat.  Dextro 
cornu  L.  Volumnium,  sinistro  L.  Scipionem,  equitibus 
legatos  alios,  Caios  Caedicium  et  Trebonium,  praefecit. 
Sp.  Nautium  mulos , detractis  clitellis  , cum  cohortibus 
alariis  in  tumulum  conspectum  propere  circumducere 
iubet , atque  inde  inter  ipsam  dimicationem , quanto 
maxime  posset , moto  pulvere  ostendere.  Dum  his  in- 
tentus imperator  erat , altercatio  inter  pullarios  orta  de 
auspicio  eius  diei,  exauditaque  ab  equitibus  romanis: 
qui,  rem  haud  spernendam  rati  , Sp.  Papirio  fratris  fi- 
lio consulis , ambigi  de  auspicio , renuntiaverunt.  Iuve- 
nis,  ante  doctrinam  deos  spernentem  natus , rem  inqui- 
sitam, ne  quid  incompertum  deferret  ad  consulem,  de- 
tulit. Cui  ille,  Tu  quidem  macte  virtute  diligentiaque  esto: 
ceterum  qui  auspicio  adest , si  quid  falsi  nuntiat,  in  semet 
ipsum  religionem  recipit.  Mihi  quidem  tripudium  nuntia- 
tum ; populo  romano  exercituique  egregium  auspicium  est. 
Centurionibus  deinde  imperavit,  ut  pullarios  inter  prima 
signa  constituerent.  Promovent  et  Samnites  signa;  inse- 

quitur  acies  ornata  armataque,  ut  hostium  quoque  ma- 
gnificum spectaculum  esset.  Priusquam  clamor  tollere- 
tur, concurreturquc,  emisso  temere  pilo  ictus  pullarius 
ante  signa  cecidit.  Quod  ubi  consuit  nuntiatum  est,  Dii 
in  proelio  sunt , inquit;  habet  poenam  noxium  caput.  Ante 
consulem  haec  dicentem  corvus  voce  clara  occinuit:  quo 
laetus  augurio  consul,  afiirmans  nunquam  humanis  re- 
bus magis  praesentes  interfuisse  deos,  signa  canere,  et 
clamorem  tolli  iussit. 

XLI.  Proelium  commissum  atrox,  ceterum  longe  di- 
sparibus  animis.  Romanos  ira , spes  , ardor  certaminis , 
avidos  hostium  sanguinis  in  proelium  rapit  : Samnitium 
magnam  partem  necessitas  ac  religio  invitos  magis  re- 
sistere, quam  inferre  pugnam  , cogit.  Nec  sustinuissent 
primum  clamorem  atque  impetum  Romanorum  , per 
aliquot  iam  annos  vinci  assueti,  ni  potentior  alius  me- 
tus insidens  pectoribus  a fuga  retineret.  Quippe  in  ocu- 
lis erat  omnis  ille  occulti  paratus  sacri,  et  armati  sacer- 
dotes , et  promiscua  hominum  pecudumque  strages , et 
respersae  fando  ncfandoque  sanguine  arae  , et  dira  ex- 
secratio, ac  furiale  carmen,  detestandae  familiae  stirpi- 
que compositum.  His  vinculis  fugae  obstricti  stabant  , 
civem  magis,  quam  hostem,  timentes.  Instare  Romanus 
a cornu  utroque,  a media  acie,  et  caedere  deorum  ho- 
minumque attonitos  metu.  Repugnatur  segniter , ut  ab 
iis  , quos  timor  moraretur  a fuga.  Iam  prope  ad  signa 
caedes  pervenerat,  quum  ex  transverso  pulvis,  velut  in- 
gentis agminis  incessu  motus  , apparuit.  Sp.  Nautius  , 
(Octavium  Metium  quidam  eum  tradunt)  dux  alaribus 
cohortibus,  erat.  Pulverem  maiorem,  quam  pro  numero, 
excitabant : insidentes  mulis  calones  frondosos  ramos 
per  terram  trahebant:  arma  signaque  per  turbidam  lu- 
cem in  primo  apparebant:  post  altior  densiorque  pulvis 
equitum  speciem  cogentium  agmen  dabat.  Fefellitque 
non  Samnites  modo,  sed  etiam  Romanos:  et  consul  af- 
firmavit errorem  , clamitans  inter  prima  signa,  ita  ut 
vox  etiam  ad  hostes  accideret,  captum  Cominium,  victo- 
rem collegam  adesse  ; anniterentur  vincere  prius  ; quam 
gloria  alterius  exercitus  fieret.  Haec  insidens  equo.  Inde 
tribunis  centuriouibusque  imperat,  ut  viam  equilibus 

patefaciant.  Ipse  Trebonio  Caedicioque  praedixerat,  ut, 
ubi  se  cuspidem  erectam  qualientem  vidissent  , quanta 
maxima  vi  possent , concitarent  equites  in  hostem.  Ad 
nutum  omnia,  ut  ex  ante  praeparato,  fiunt.  Panduntur 
inter  ordines  viae:  provolat  eques,  atque  infestis  cuspi- 
dibus iu  medium  agmen  hostium  ruit ; perrumpitque 
ordines,  quacumque  impetum  dedit.  Instant  Volumnius 
et  Scipio,  et  perculsos  sternunt.  Tum,  iam  deorum  ho- 
minumque victa  vi , funduntur  linteatae  cohortes:  pa- 
riter iurati  iniuratique  fugiunt,  nec  quemquam,  praeter 
hostes , metuunt.  Peditum  agmen  , quod  superfuit  pu- 
gnae, in  castra  ad  Aquiloniam  compulsum  est.  Nobilitas 
equitesque  Bovianum  perfugerunt : equites  eques  sequi- 
tur, peditem  pedes:  ac  diversa  cornua,  dextrum  nd  ca- 
stra Samnitium  , laevum  ad  urbem  tendit.  Prior  ali- 
quanto Volumnius  castra  cepit : ad  urbem  Scipioni 
maiore  resistitur  vi ; non  quia  plus  animi  victis  est,  sed 
melius  muri,  quam  vallum,  armatos  arcent.  Inde  lapi- 
dibus propulsant  hostem.  Scipio,  nisi  in  primo  pavore, 
priusquam  colligerentur  animi,  transacta  res  esset,  len- 
tiorem fore  munitae  urbis  oppugnationem  ratus , inter- 
rogat milites  , Saliri  aequo  animo  paterentur  , ab  altero 
cornu  castra  capta  esse:  se  victores  pelli  a portis  urbis? 
Reclamantibus  universis,  primus  ipse,  scuto  super  caput 
elato,  pergit  ad  portam:  secuti  alii,  testudine  facta,  in 
urbem  perrumpunt:  deturhalisque  Samnitibus,  ejui  circa 
portam  erant,  muros  occupavere.  Penetrare  in  interiora 
urbis,  quia  pauci  admodum  erant,  non  audent. 

XLII.  Haec  primo  ignorare  consul , et  intentus  reci- 
piendo exercitui  osse : iam  enim  praeceps  iu  occasum  sol 
erat,  et  appetens  nox  periculosa  et  suspecta  omnia  etiam 
victoribus  faciebat.  Progressus  longius  ab  dextra  castra 
capta  videt : ab  laeva  clamorem  in  urbe  mixtum  pu- 
gnantium ac  paventium  fremitu  esse:  et  tum  forte  cer- 
tamen ad  portam  erat.  Advectus  deinde  equo  propius , 
ut  suos  in  muris  videt,  nec  iam  integri  quidquam  esse, 
quoniam  temeritate  paucorum  magnae  rei  parta  occasio 
esset,  acciri,  quas  receperat,  copias,  signaque  in  urbem 
inferri  iussit.  Ingressi  proxima  ex  parte,  quia  nox  ap- 
propinquabat, quievere.  Nocte  oppiaum  ab  hostibus  de- 
Vol.  ii.  3 

sertum  est.  Caesa  illo  die  ad  Aquiloniam  Samnitium 
millia  triginta  trecenti  quadraginta  : capta  tria  millia 
octingenti  et  septuaginta : signa  militaria  nonaginta  i 
septem.  Ceterum  illud  memoriae  traditur , non  ferme 
alium  ducem  laetiorem  in  acie  visum  , seu  suopte  in-  , 
genio,  seu  (iducia  bene  gerundae  rei.  Ab  eodem  robore 
animi  neque  controverso  auspicio  revocari  a proelio  po- 
tuit; et  in  ipso  discrimine,  quo  templa  diis  immortali- 
bus voveri  mos  erat , voverat  Iovi  V ictori  , si  legiones 
hostium  fudisset,  pocillum  mulsi  prius,  quam  temetum 
biberet,  sese  facturum.  Id  votum  diis  cordi  fuit:  et  au- 
spicia in  bonum  verterunt. 

XLI11.  Eadem  fortuna  ab  altero  consule  ad  Comi- 
nium gesta  res.  Prima  luce,  ad  moenia  omnibus  copiis 
admotis  , corona  cinxit  urbem  ; subsidiaque  firma  , ne 
qua  eruptio  fieret,  portis  opposuit,  lam  signum  dantem 
eum  nuntius  a collega  trepidus  de  viginti  cohortium 
adventu  et  ab  impetu  moratus  est,  et  partem  copiarum 
revocare  instructam  intentamque  ad  oppugnandum  coe- 
git. D.  Brutum  Scaevam  legatum  cum  legione  prima 
et  decem  cohortibus  alariis  equitatuque  ire  adversus 
subsidium  hostium  iussit:  quocumque  in  loco  fuisset  ob- 
vius , obsisteret  ac  moraretur ; manumque  , si  forte  ita 
res  posceret,  conferret:  modo  ne  ad  Cominium  eae  co- 
piae admoveri  possent.  Ipse  scalas  ferri  ad  muros  ab 
omni  parte  urbis  iussit,  ac  testudine  ad  portas  successit 
Simul  et  refringebantur  portae,  et  vis  undique  in  mu- 
ros fiebat.  Samnites,  sicut,  antequam  in  muris  viderent 
armatos  , satis  animi  habuerunt  ad  prohibendos  urbis 
aditu  hostes ; ita  , postquam  iam  non  ex  intervallo 
nec  missilibus , sed  cominus  gerebatur  res  ; et , qui 
aegre  successerant  ex  plano  in  muros , loco , quem 
magis  timuerant , victo  , facile  in  hostem  imparem  ex 
aequo  pugnabant ; relictis  turribus  murisque , in  fo- 
rum omnes  compulsi , paullisper  inde  tentaverunt  ex- 
tremam pugnae  fortunam.  Deinde  , abiectis  armis  , ad 
undecim  millia  hominum  et  quadringenti  in  fidem  con- 
sulis venerunt:  caesa  ad  quatuor  millia  octingenti  octo- 

finta.  Sic  ad  Cominium , sic  ad  Aquiloniam  gesta  res. 
nde  medio  inter  duas  urbes  spatio,  ubi  tertia  exspectata 

erat  pugna,  hostes  non  inventi.  Septeni  millia  passuum 
quum  abessent  a Cominio,  revocati  ab  suis  neutri  proe- 
lio occurrerunt.  Primis  fermc  tenebris  , quum  in  con- 
spectu ia ol  castra  , iain  Aquiloniam  habuissent , clamor 
eos  utrimque  par  accidens  sustinuit:  deinde  e regione 
castrorum,  quae  incensa  ab  Romanis  erant,  flamma  late 
fusa  certioris  cladis  indicio  progredi  longius  prohibuit. 
Eo  ipso  loco  prope  temere  sub  armis  strati  passiiu  in- 
quietum omne  tempus  noctis  , exspectando  timendoque 
lucem,  egere.  Prima  luce,  incerti  quam  in  partem  in- 
tenderent iter,  repente  in  fugam  consternantur,  con- 
specti ab  equitibus:  qui,  egressos  nocte  ab  oppido  Sam- 
nites persecuti,  viderant  multitudinem,  non  vallo,  non 
stationibus  firmatam.  Conspecta  et  ex  muris  Aquiloniae 
ea  multitudo  erat : iamque  etiam  legionariae  cohortes 
sequebantur.  Ceterum  nec  pedes  fugientes  persequi  po- 
tuit : et  ab  equite  novissimi  agminis  ducenti  ferme  et 
octoginta  interfecti.  Arma  multa  pavidi  ac  signa  milita- 
ria duodeviginti  reliquere:  alio  agmine  incolumi,  ut  ex 
tanta  trepidatione,  Bovianum  perventum  est. 

XL1V.  Laetitiam  utriusque  exercitus  romani  auxit  et 
ab  altera  parte  feliciter  gesta  res.  Uterque  ex  alterius 
sententia  consul  captum  oppidum  diripiendum  militi 
dedit ; exhaustis  deinde  tectis  ignem  iniecit : eodemque 
die  Aquilonia  et  Cominium  deflagravere.  Et  consules  , 
cum  gratulatione  mutua  legionum  suaque  , castra  con- 
iunxere.  In  conspectu  duorum  exercituum  et  Carvilius 
suos  pro  cuiusque  merito  laudavit  donavitque;  et  Papi- 
rius, apud  quem  multiplex  in  acie,  circa  castra  , circa 
urbem,  fuerat  certamen  , Sp.  Nautium  , Sp.  Papirium, 
fratris  filium  , et  quatuor  centuriones  , manipulumque 
hastatorum,  armillis  aureisque  coronis  donavit:  Nautium 
propter  expeditionem,  qua  magni  agminis  modo  terrue- 
rat hostes:  iuvenem  Papirium  propter  navatam  cum 
equitatu  et  in  proelio  operam,  et  nocte,  qua  fugam  in- 
festam Samnitibus  ab  Aquilonia  clam  egressis  fecit  : 
centuriones  militesque , quia  primi  portam  mururfique 
Aquiloniae  ceperant.- Equites  omnes,  oh  insignem  mul- 
tis locis  operam,  corniculis  armillisque  argenteis  donat. 
Consilium  inde  habitum  , quum  iatn  tempus  esset  de- 

ducendi  ab  Samnio  exercitus,  aut  utriusquc,  aut  certe 
alterius.  Optimum  visum,  quo  magis  fractae  res  Samni- 
tium essent  , eo  pertinacius  et  infestius  agere  cetera  et 
persequi:  ut  perdomitum  Samnium  insequentibus  con- 
sulibus tradi  posset.  Quando  iam  nullus  esset  hostium 
exercitus , qui  signis  collatis  dimicaturus  videretur , 
unum  superesse  belli  genus  , urbium  oppugnationes  ; 
quarum  per  excidia  militem  locupletare  praeda,  et  ho- 
stem pro  aris  ac  focis  dimicantem  conficere  possent. 
Itaque  literis  missis  ad  senatum  populumque  romanum 
de  rebus  ab  se  gestis,  diversi,  Papirius  ad  Saepinum, 
Carvilius  ad  Volanam  oppugnandam  legiones  ducunt. 

XLV.  Lilcrae  consulum  ingenti  laetitia  et  in  curia 
et  in  concione  auditae;  et  quatridui  supplicatione  pu- 
blicum gaudium  privatis  stuaiis  celebratum  est.  Nec  po- 
pulo romano  magna  solum,  sed  peropportuna  etiam  ea 
victoria  fuit ; quia  per  idem  forte  tempus  rebellasse 
Etruscos  allatum  est.  Subibat  cogitatio  animum,  quonam 
modo  tolerabilis  futura  Etruria  fuisset,  si  quid  iu  Sam- 
nio adversi  venisset;  quae,  coniurationc  Samnitium  erec- 
ta , quoniam  ambo  consules  omnisque  romana  vis  aversa 
in  Samnium  esset,  occupationem  populi  romani  pro  oc- 
casione rebellandi  habuisset.  Legationes  sociorum,  a M. 
Atilio  praetore  in  senatum  introductae  , querebantur , 
uri  et  vastari  agros  a finitimis  Etruscis,  quod  desciscere 
a populo  romano  nollent:  obtestabanturque  patres  con- 
scriptos , ut  se  a vi  atque  iniuria  communium  hostium 
tutarentur.  Responsum  legatis,  curae  senatui  futurum , 
ne  socios  fidei  suae  poeniteret,  Etruscorum  propediem  ean- 
dem fortunam  , quam  Samnitium  , fore.  Segnius  tamen  , 
quod  ad  Etruriam  attinebat,  acta  res  esset,  ni  Faliscos 
quoque,  qui  per  multos  annos  in  amicitia  fuerant,  al- 
latum foret,  arma  Etruscis  iunxisse.  Huius  propinquitas 
populi  acuit  curam  patribus,  ut  feciales  mittendos  ad 
res  repetendas  censerent.  Quibus  non  redditis,  ex  auc- 
toritate patrum  iussu  populi  bellum  Faliscis  indictum 
est:  iussique  consules  sortiri,  uter  ex  Samnio  in  Etru- 
riam cum  exercitu  transiret.  Iam  Carvilius  Volanam , 
et  Palumbinum  , et  Herculaneum  ex  Samnitibus  cepe- 
rat : Volanam  intra  paucos  dies  , Palumbinum  eodem  , 

quo  ad  muros  accessit.  Ad  Herculaneum  bis  etiam  si- 
gnis collatis  ancipiti  proelio,  et  cum  maiore  sua,  quam 
hostium,  iactura  dimicavit.  Castris  deinde  positis,  moe- 
nibus hostem  inclusit.  Oppugnatum  oppidum  captum- 
que. In  his  tribus  urbibus  capta  aut  caesa  ad  aecem 
millia  hominum:  ita  ut  parvo  admodum  plures  caperen- 
tur. Sortientibus  provincias  consulibus,  Etruria  Carvilio 
evenit  secundum  vota  militum,  qui  vim  frigoris  iam  in 
Samnio  non  patiebantur.  Papirio  ad  Saepinum  maior 
vis  hostium  restitit.  Saepe  in  acie  , saepe  in  agmine  , 
saepe  circa  ipsam  urbem  adversus  eruptiones  hostium 
pugnatum:  neque  obsidio,  neque  bellum  ex  aequo  erat. 
Non  enim  muris  magis  se  Samnites  , quam  armis  ac 
viris  moenia , tutabantur.  Tandem  pugnando  in  obsi- 
dionem iustam  coegit  hostes : obsiaendoque  vi  atque 
operibus  urbem  expugnavit  Itaque  ab  ira  plus  caedis 
coitum , capta  urbe:  septem  millia  quadringenti  caesi: 
capta  minus  tria  millia  hominum:  praeda,  quae  plurima 
fuit,  congestis  Samnitium  rebus  in  urbes  paucas,  militi 
concessa  est. 

XLVI.  Nives  iam  omnia  oppleverant,  nec  durari  ex- 
tra tecta  poterat;  itaque  consul  exercitum  de  Samnio 
deduxit.  Venienti  Romam  triumphus  omnium  consensu 
est  delatus.  Triumphavit  in  magistratu,  insigni,  ut  illo- 
rum temporum  habitus  erat , triumpho.  Pedites  equi- 
tesquo  insignes  donis  transiere  , ac  transvecti  sunt : 
multae  civicae  coronae,  vallaresque,  ac  murales  conspec- 
tae. Inspectata  spolia  Samnitium  : et  decore  ac  pul- 
chritudine paternis  spoliis,  quae  nota  frequenti  publi- 
corum ornatu  locorum  erant , comparabantur.  Nobiles 
aliquot  captivi,  clari  suis  patrumque  factis,  ducti.  Aeris 

f [ravis  transvecta  vicies  centena  et  ad  triginta  tria  mil- 
ia. Id  aes  redactum  ex  captivis  dicebatur.  Argenti  , 
quod  captum  ex  urbibus  erat,  pondo  mille  trecenta  tri- 
ginta. Omne  aes  argentumque  in  aerarium  conditum. 
Militibus  nihil  datum  ex  praeda  est:  auctaque  ea  invi- 
dia est  ad  plebem,  quod  tributum  etiam  in  stipendium 
militum  collatum  est:  quum , si  spreta  gloria  fuisset  cap- 
tivae pecuniae  in  aerarium  illatae,. et  militi  tum  dari 
ex  praeda  , et  stipendium  militare  praestari  potuisset. 

Aedem  Quirini , quam  in  ipsa  dimicatione  votam  apud 
neminem  veterem  auctorem  invenio,  (neque,  hercule  , 
tam  exiguo  tempore  perficere  potuisset)  ab  dictatore  pa- 
tre votam,  filius  consul  dedicavit,  exoruavitque  hostium 
spoliis  : quorum  tanta  multitudo  fuit  , ut  non  templum 
tantum  forumque  his  ornaretur , sed  sociis  etiam  colo- 
nisque finitimis,  ad  templorum  locorumquc  publicorum 
ornatum,  dividerentur.  A triumpho  exercitum  in  agrum 
vescinum  , quia  regio  ea  infesta  ab  Samnitibus  erat  , 
hibernatum  duxit.  Inter  haec  Carvilius  consul,  in  Etru- 
ria Troili um  primum  oppugnare  adortus,  quadringentos 
septuaginta  ditissimos,  pecunia  grandi  pactos,  ut  abire 
inde  liceret,  dimisit:  ceteram  multitudinem  oppidumque 
ipsum  vi  cepit.  Inde  quinque  castella , locis  sita  muni- 
tis , expugnavit.  Caesa  ibi  hostium  duo  millia  quadrin- 
genti ; minus  duo  millia  capta.  Et  Faliscis  pacem  pe- 
tentibus annuas  inducias  dedit , pactus  centum  millia 
gravis  aeris,  et  stipendium  eius  anni  militibus.  His  ro- 
bus actis  ad  triumphum  decessit , ut  minus  clarum  de 
Samnitibus,  quam  collegae  triumphus  fuerat,  ita  cumulo 
etrusci  belli  aequatum.  Aeris  gravis  tulit  in  aerarium 
trecenta  octoginta  millia:  de  reliquo  aere  aedem  Fortis 
Fortunae  de  manubiis  faciendam  locavit , prope  aedem 
eius  deae  ab  rege  Servio  Tullio  dedicatam:  et  militibus 
ex  praeda  centenos  binos  asses,  et  alterum  tantum  cen- 
turionibus atque  equitibus , malignitate  collegae  gratius 
accipientibus  munus  , divisit.  Favor  consulis  tutatus  ad 
populum  est  L.  Postumium  legatum  eius  : qui  , dicta 
die  a M.  Cantio  tribuno  plebis  , fugerat  in  legationem 
(ut  fama  ferebat)  populi  iudicium:  iactarique  magis, 
quam  peragi,  accusatio  eius  poterat. 

XLVII.  Exacto  iam  anno,  novi  tribuni  plebis  magi- 
stratum inierant  : iisque  ipsis  , quia  vitio  creati  erant  , 
quinque  post  dies  alii  suffecti.  Lustrum  conditum  eo 
anno  est  a P.  Cornelio  Arvina  , C.  Marcio  Rutilo  cen- 
soribus : censa  capitum  millia  ducenta  sexaginta  duo 
trecenta  viginti  duo.  Censores  vicesimi  sexti  a primis 
censoribus  : lustrum  undevicesimum  fuit.  Eodem  anno 
coronati  primum  , ob  res  bello  bene  gestas  , ludos  ro- 
manos  spectaverunt : palmaeque  tum  primum,  translato 

e Graecia  more  , victoribus  datae.  Eodem  anno  ab  ae- 
dilibus curulibus,  qui  eos  ludos  fecerunt,  damnatis  ali- 
quot pecuariis,  via  a Martis  silice  ad  Bovillas  perstrata 
est.  Comitia  consularia  L.  Papirius  habuit.  Creavit  con- 
sules Q.  Fabium  Maximi  filium  Gurgitem  et  D.  Iunium 
Brutum  Scaevam : ipse  Papirius  praetor  factus.  Multis 
rebus  laetus  annus  vix  ad  solatium  unius  mali , pesti- 
lentiae urentis  simul  urbem  atque  agros  suffecit ; por- 
tentoque iam  similis  clades  erat.  Et  libri  aditi,  quinam 
finis  , aut  quod  remedium  eius  mali  ab  diis  daretur. 
Inventum  in  libris , Aesculapium  ab  Epidauro  Romam 
arcessendum.  Neque  eo  anno,  quia  bello  occupati  con- 
sules erant , quidquam  de  ea  re  actura  : praeterquam 
quod  unum  diem  Aesculapio  supplicatio  habita  est. 


5ti 


t.  uvii 


EP1T0 M E 

LIBRI  XI. 


Quum  Fabiuc  Gurges  consul  male  adversus  Samnites  pu- 
gnasset , et  senatus  de  removendo  eo  ab  exercitu  ageret , 
Fabius  Maximus  pater,  deprecatus  hanc  filii  ignominiam, 
eo  maxime  senatum  movit , guod  iturum  se  filio  legatum 
pollicitus  est , idque  praestitit.  Eius  consiliis  et  opera  fi- 
lius consul  adiutus , caesis  Samnitibus , triumphavit.  C. 
Pontium , imperatorem  Samnitium  , ductum  in  triumpho 
securi  percussit.  Quum  civitas  pestilentia  laboraret,  missi 
legati,  ut  Aesculapii  signum  Romam  ab  Epidauro  trans- 
ferrent, anguem,  qui  se  in  navem  eorum  contulerat,  in 
quo  ipsum  numen  esse  constabat,  deportavere:  coque  in 
insulam  Tiberis  egresso , eodem  loco  aedes  Aesculapio  con- 
secrata est.  L.  Postumius  consularis,  quoniam,  quum  exer- 
citui pracessct,  opera  militum  in  agro  suo  usus  erat,  dam- 
natus est.  Cum  Samnitibus  pacem  petentibus  foedus  quarto 
renovatum  est.  Curius  Dentatus  consul , Samnitibus  cae- 
sis, et  Sabinis,  qui  rebellaverant , rictis,  et  in  deditionem 
acceptis  , bis  in  eodem  magistratu  triumphavit.  Coloniae 
deductae  sunt,  Castrum,  Sena,  Hadria.  Triumviri  capitales 
tunc  primum  creati  sunt.  Censu  acto  , lustrum  conditum 
est.  Censa  sunt  civium  capita  ducenta  septuaginta  duo 
millia.  Plebs  propter  aes  alienum  , post  graves  et  longas 
seditiones,  ad  ultimum  secessit  in  Ianiculum:  unde  a Q. 
Hortensio  dictatore  deducta  est : isque  in  ipso  magistratu 
decessit.  Res  praeterea  contra  Folsinienses  gestas  conti- 
net : item  adversus  Lucanos,  contra  quos  auxilium  Thu- 
rinis ferre  placuerat. 


EPITOME 

LIBRI  XII. 


Quum  legati  Romanorum  a Gallis  Senonibus  interfecti 
essent , bello  ob  id  Gallis  indicto  , L.  Caecilius  praetor 
eum  legionibus  ab  iis  caesus  est.  Quum  a Tarentinis  clas- 
sis romana  direpta  esset,  duumviro,  qui  praeerat  classi. 

occiso , legati,  ad  cos  a senatu , ut  de  iis  iniuriis  quere- 
rentur, missi,  pulsati  sunt.  Ob  id  bellum  iis  indictum  est. 
Samnites  defecerunt.  Adversus  eos,  et  Lucanos,  et  Bruttios, 
et  Etruscos  aliquot  proeliis  a compluribus  ducibus  bene 
pugnatum  est.  Pyrrhus  Epirotarum  rex,  ut  auxilium  fer- 
ret Tarentinis,  in  Italiam  venit.  Quum  in  praesidium  Rhe- 
ginorum  legio  campana  cum  praefecto  Decio  Iubellio  missa 
esset,  occisis  Rhegtnis,  Rhegium  occupavit. 


EPITOME 

LIBRI  XIII. 


Galerius  Laevinus  consul  parum  prospere  adversus  Pyr- 
rhum pugnavit,  elephantorum  maxime  inusitata  facie  ter- 
ritis militibus.  Post  id  proelium  quum  corpora  Romano- 
rum , qui  in  acie  ceciderant , Pyrrhus  inspiceret , omnia 
versa  in  hostem  invenit , populabundusquc  ad  urbem  Ro- 
mam processit.  C.  Fabricius , missus  ad  eum  a senatu,  ut 
de  redimendis  captivis  ageret,  frustra,  ut  patriam  desere- 
ret , a rege  tentatus  est.  Captivi  sine  pretio  remissi  sunt. 
Cineas,  legatus  a Pyrrho  ad  senatum  missus , petiit , ut 
componendae  pacis  causa  rex  in  urbem  reciperetur.  De 
qua  re  quum  ad  frequentiorem  senatum  referri  placuisset, 
Ap.  Claudius,  qui  propter  valetudinem  oculorum  iam  diu 
consiliis  publicis  se  abstinuerat , venit  in  curiam , et  sen- 
tentia sua  tenuit,  ut  id  Pyrrho  negaretur.  Cn.  Domitius 
censor  primus  ex  plebe  lustrum  condidit.  Censa  sunt  ci- 
vium capita  ducenta  septuaginta  octo  millia , ducenta  vi- 
ginti  duo.  Iterum  adversus  Pyrrhum  dubio  eventu  pugna- 
tum est.  Cum  Carthaginiensibus  quartum  foedus  renova- 
tum est.  Quum  C.  Fabricio  consuli  is,  qui  ad  eum  a Pyr- 
rho transfugerat,  polliceretur,  se  regi  venenum  daturum, 
cum  indicio  ad  regem  remissus  est.  Res  praeterea  contra 
Etruscos,  Lucanos,  Bruttios  et  Samnites  prospere  gestas 
continet. 

EPITOME 

LIBRI  XIV. 


Pyrrhus  in  Siciliam  traiecit.  Quum  inter  alia  prodigia 
fulmine  deiectum  esset  in  Capitolio  Jovis  signum  , caput 
eius  per  haruspices  inventum  est.  Curius  Dentatus , quum 
delectum  haberet,  eius,  qui  citatus  non  responderat,  bona 
primus  vendidit.  Pyrrhum  iterum  ex  Sicilia  in  Italiam  re- 
versum vicit,  et  Italia  expulit.  Fabricius  censor  P.  Corne- 
lium Rufinum  consularem  senatu  movit,  quod  is  decem 
pondo  argenti  facti  haberet.  Lustro  a censoribus  condito  , 
censa  sunt  capita  civium  ducenta  septuaginta  unum  mil- 
lia, ducenta  riginti  quatuor.  Cum  Ptolemaeo  Aegypti  rege 
societas  iuncta  est.  Sextilia  virgo  vestalis,  damnata  ince- 
sti, viva  defossa  est.  Coloniae  deductae  sunt  I3osidonia  et 
Cosa.  Carthaginiensium  classis  auxilio  Tarentinis  venit: 
quo  facto  ab  iis  foedus  violatum  est.  Res  praeterea  contra 
Lucanos , Samnites  et  Bruttios  feliciter  gestas  , et  Pyrrhi 
regis  mortem  continet. 


EPITOME 

LIBRI  XV. 


Fictis  Tarentinis  pax  et  libertas  data  est.  Legio  cam- 
pana,  quae  Rhegium  occupaverat,  obsessa,  deditione  facta, 
securi  percussa  est.  Quum  legatos  Apolloniatium  ad  sena- 
tum missos  quidam  iuvenes  pulsasscnt,  dediti  sunt  Apol- 
loniatibus.  Picentibus  victis  pax  data  est.  Coloniae  deduc- 
tae , Ariminum  in  Piceno  , Beneventum  in  Samnio.  Tunc 
primum  populus  romanus  argento  uti  coepit.  Imbri  et 
Sallentini  victi  in  deditionem  accepti  sunt.  Quaestorum 
numerus  ampliatus  est , ut  essent  octo. 

EPITOME 
LIBRI  XVI. 


Origo  Carthaginiensium  et  primordia  urbis  eorum  refe- 
runtur-, contra  quos  et  Hieronem  regem  Syracusanorum 
auocilium  Mamertinis  ferendum  censuit  senatus , quum  de 
ea  re  inter  suadentes,  ut  id  fieret,  dissuadentesque  conten- 
tio fuisset.  Transgressis  tum  primum  mare  equitibus  ro- 
manis,  adversus  Hieronem,  saepius  bene  pugnatum.  Petenti 
pax  data  est.  Lustrum  a censoribus  conditum  est.  Censa 
sunt  civium  capita  ducenta  octoginta  duo  millia , ducenta 
triginta  quatuor.  D.  Iunius  Brutus  munus  gladiatorium 
in  honorem  defuncti  patris  edidit  primus.  Colonia  Aeser- 
nia deducia  est.  Res  praeterea  contra  Poenos  et  Fulsinio * 
prospere  gestas  continet. 


EPITOME 

LIBRI  XVII. 


Cn.  Cornelius  consul , a classe  punica  circumventus  , et 
per  fraudem  velut  in  colloquium  evocatus,  captus  est.  C. 
Duilius  consul  adversus  classem  Poenorum  prospere  pu- 
gnavit, primusque  omnium  romanorum  ducum  navalis 
victoriae  duxit  triumphum.  Ob  quam  causam  ei  perpetuus 
honos  habitus  est,  ut  revertenti  a coena , tibicine  canente, 
funale  praeferretur.  L.  Cornelius  consul  in  Sardinia  et 
Corsica  contra  Sardos,  et  Corsos,  et  Hannonem  Poenorum 
ducem  feliciter  pugnavit.  Atilius  Calatinus  consul , quum 
in  locum  iniquum,  a Poenis  circumsessum } temere  auxis- 
set exercitum  , M.  Calpurnii  tribuni  militum  virtute  et 
opera  evasit:  qui,  cum  trecentis  militibus  eruptione  facta, 
hostes  in  se  converterat.  Hannibal  dux  Poenorum , victa 
classe,  cui  praefuerat,  a militibus  suis  in  crucem  sublatus 
est.  Atilius  Regulus  consul , victis  navali  proelio  Poenis , 
in  Africam  traiecit. 

EPITOME 

LIBM  XVIII. 

Atilius  Regulus  in  Africa  serpentem  portentosae  magni- 
tudinis cum  magna  militum  clade  occidit , et,  quum  aliquot 
proeliis  bene  adversus  Carthaginienses  pugnasset , succes- 
sorque ei  a senatu  prospere  bellum  gerenti  non  mitteretur, 
id  ipsum  per  literas  ad,  senatum  missas  questus  est : in 
quibus  inter  causas  petendi  successoris  erat,  quod  agellus 
eius  a mercenariis  desertus  esset.  Quaerente  deinde  fortuna, 
ut  magnum  utriusque  casus  exemplum ‘ in  Regulo  prodere- 
tur , arcessito  a Carthaginiensibus  Xantippo  Lacedaemo- 
niorum duce,  victus  proelio  et  captus  est.  Res  deinde  a du- 
cibus romanis  omnibus  terra  marique  prospere  gestas  de- 
formaverunt naufragia  classium,  fi.  Coruncanius  primus 
ex  plebe  pontifex  maximus  creatus  est.  P.  Sempronius  So- 
phus,  M\  Valerius  Maximus  censores,  quum  senatum  le- 
gerent , tredecim  senatu  moverunt : lustrum  condiderunt  , 
quo  censa  sunt  civium  capita  ducenta  nonaginta  septem 
millia  , septingenta  nonaginta  septem.  Regulus  missus  a 
Carthaginiensibus  ad  senatum,  ut  de  pace,  et,  si  eam  non 
posset  impetrare,  de  captivis  commutandis  ageret,  et  iurc- 
iurando  astrictus,  rediturum  se  Carthaginem,  si  commutari 
captivos  non  placuisset;  utrumque  negandi  auctor  senatui 
fuit:  et,  guum  fide  custodita  reversus  esset,  supplicio  a 
Carthaginiensibus  de  eo  sumpto,  periit. 


EPITOME 
LIBRI  XIX. 

Caecilius  Metellus,  rebus  adversus  Poenos  prospere  ge- 
stis, speciosum  egit  triumphum,  tredecim  ducibus  hostium 
et  centum  viginti  elephantis  in  eo  ductis.  Claudius  Pulcher 
consul,  contra  auspicia  profectus , iussis  mergi  pullis,  qui 
cibari  nolebant,  infeliciter  adversus  Carthaginienses  classe 
pugnavit;  et,  revocatus  a senatu,  iussusque  dictatorem  di- 
cere, Claudium  Gliciam  dixit,  sortit  ultimae  hominem: 
qui,  coactus  abdicare,  se  magistratu,  postea  ludos  praetex- 
tatus spectavit.  Atilius  Calatinus  primus  dictator  extra 
Italiam  exercitum  duxit.  Cum  Poenis  captivorum  commu- 
tatio facta  est.  Coloniae  deductae  sunt  Fregenae , in  agro 

sallentino  Brundisium.  Lustrum  a censoribus  conditum 
est.  Censa  sunt  civium  capita  ducenta  quinquaginta  unum 
millia,  ducenta  mginti  duo.  Claudia,  soror  P.  Claudii,  qui, 
contemptis  auspiciis  , male  pugnaverat,  a ludis  revertens , 
quum  turba  premeretur,  dixit;  Utinam  frater  meus  vive- 
ret, iterumque  classem  duceret!  Ob  eam  causam  mulcta 
ei  dicta  est.  Duo  praetores  tum  primum  creati  sunt.  Cae- 
cilius Metellus,  pontifex  maximus,  A.  Postumium  consulem, 

?uoniam  idem  et  flamen  Martialis  erat , quum  is  ad  bel- 
um  gerendum  proficisci  vellet,  in  urbe  tenuit,  nec  passus 
est  a sacris  recedere.  Rebus  adversus  Poenos  a pluribus 
ducibus  prospere  gestis,  summam  victoriae  C.  Lutatius  con- 
sul, victa  ad  Jegates  insulas  classe  Poenorum,  imposuit. 
Petentibus  Carthaginiensibus  pax  data  est.  Quum  templum 
Festae  arderet,  Caecilius  Metellus  pontifex  maximus  ex 
incendio  sacra  rapuit.  Duae  tribus  adiectae  sunt,  Felina 
et  Quirina.  Falisci  quum  rebellassent,  sexto  die  perdomiti, 
in  deditionem  venerunt. 


EPITOME 


LIBRI  XX. 

Spoletium  colonia  deducta  est.  Adversus  Ligures  tunc 
primus  exercitus  promotus  est.  Sardi  et  Corsi,  quum 
rebellassent , subacti  sunt.  Tuccia  virgo  vcstalis  incesti 
damnata  est.  Bellum  Illyriis  , propter  unum  ex  legatis  , 
qui  ad  cos  missi  erant,  occisum,  indictum  est:  subactique 
m deditionem  venerunt.  Praetorum  numerus  ampliatus  est, 
ut  essent  quatuor.  Galli  Transalpini,  qui  in  Italiam  irru- 
perant , caesi  sunt.  Eo  bello  populus  romanus  sui  latini- 
que  nominis  trecenta  millia  armatorum  habuisse  dicitur. 
Exercitibus  romanis  tum  primum  trans  Padum  ductis , 
Galli  Insubres , aliquot  proeliis  fusi , in  deditionem  vene- 
runt. M.  Claudius  Marcellus  consul , occiso  Insubrium 
Gallorum  duce  Firdomaro,  opima  spolia  retulit.  Istri  sub- 
acti sunt.  Item  Illyrii  , quum  rebellassent,  domiti  in  de- 
ditionem venerunt.  Lustrum  a censoribus  conditum  est,  quo 
censa  sunt  civium  capita  ducenta  septuaginta  millia  , du- 
centa tredecim.  Libertini  in  quatuor  tribus  redacti  sunt, 

?'uum  antea  dispersi  per  omnes  fuissent;  Esquilinam,  Pa- 
atinam,  Suburanam,  Collinam.  C.  Flaminius  censor  viam 
Flaminiam  munivit,  et  circum  Flaminium  exstruxit.  Colo- 
niae deductae  in  agro  de  Gallis  capto^  Placentia  et  Cremona. 

LIBRI  XXI. 


In  Italiam  belli  punici  secundi  ortus  narratur,  et  Han- 
nibalis Poenorum  ducis  contra  foedus  per  Iberum  amnem 
transitus,  a quo  Saguntum,  sociorum  populi  romani  civi - 
tas  obsessa,  octavo  mense  capta  est.  De  quibus  iniuriis 
missi  legati  ad  Carthaginienses , qui  quererentur.  Ouum 
satisfacere  nollent,  bellum  iis  indictum  est.  Hannibal,  su- 
perato Pyrenaeo  saltu,  per  Gallias,  fusis  Volscis,  qui  ob- 
sistere conati  erant , ad  Alpes  venit ; et  laborioso  per  eas 
transitu , quum  montanos  quoque  Gallos  obvios  aliquot 
proeliis  repulisset , descendit  in  Italiam , et  ad  Ticinum 
amnem  Romanos  equestri  proelio  fudit:  in  quo  vulneratum 
P.  Cornelium  Scipionem  protexit  filius , qui  Africani  po- 
stea nomen  accepit.  Iterumque  exercitu  romano  ad  flumen 
> Trebiam  fuso,  Hannibal  Apenninum  quoque,  per  magnam 
militum  vexationem  propter  vim  tempestatum,  transiit.  Cn. 
Cornelius  Scipio  in  Hispania  contra  Poenos  prospere  pu- 
gnavit , duce  hostium  Magone  capto. 

In  parte  operis  mei  licet  mihi  praefari,  quod  in  prin- 
cipio summae  totius  professi  plerique  sunt  rerum  scrip- 
tores , bellum  maxime  omnium  memorabile,  quae  un- 
guam gesta  sint,  me  scripturum;  quod,  Hannibale  duce, 
Carthaginienses  cum  populo  romano  gessere.  Nam  ne- 
que validiores  opibus  ullae  inter  se  civitates  gentesque 
contulerunt  arma,  neque  his  ipsis  tantum  unquam  vi- 
rium aut  roboris  fuit : et  haud  ignotas  belli  artes  inter 
se , sed  expertas  primo  punico  conserebant  bello  : et 
adeo  varia  belli  fortuna  ancepsque  Mars  fuit,  ut  pro- 
pius periculum  fuerint,  qui  vicerunt.  Odiis  etiam  prope 
maioribus  certarunt,  quam  viribus:  Romanis  indignan- 
tibus , quod  victoribus  victi  ultro  inferrent  arma ; Poe 
nis,  quod  superbe  avareque  crederent  imperitatum  victis 
esse.  Fama  etiam  est,  Hannibalem  annorum  ferme  no- 
vem, pueriliter  blandientem  patri  Hamilcari,  ut  duce- 
retur m Hispaniam,  quum,  perfecto  africo  bello,  exer- 
citum eo  traiecturus  sacrificaret , altaribus  admotum  , 
tactis  sacris  iureiurando  adactum,  se,  quum  primum 
posset , hostem  fore  populo  romano.  Angebant  ingentis 
spiritus  virum  Sicilia  Sardiniaque  amissae : nam  et  Si- 
ciliam nimis  celeri  desperatione  rerum  concessam  , et 
Sardiniam  inter  motum  Africae  fraude  Romanorum , sti- 
pendio etiam  insuper  imposito,  interceptam. 

II.  His  anxius  curis  ita  se  africo  bello,  quod  fuit  sub 
recentem  romanam  pacem,  per  quinque  annos,  ita  deinde 
novem  annis  in  Hispania  augendo  punico  imperio  ges- 
sit, ut  appareret,  maius  eum,  quam  quod  gereret,  agitare 
in  animo  bellum:  et,  si  diutius  vixisset,  Hamilcare  duce 
Poenos  arma  Italiae  illaturos  fuisse  , quae  Hannibalis 
ductu  intulerunt.  Mors  Hamilcaris  peropportuna  et  pue- 
ritia Hannibalis  distulerunt  bellum.  Medius  Hasdrubal 
inter  patrem  et  filium  octo  ferme  annos  imperium  ob- 

tinuit ; flore  aetatis,  uti  ferunt,  primo  Hamilcari  conci- 
liatus: gener  inde  ob  altam  indolem  provecto  annis  adsci- 
tus,  et,  quia  gener  erat,  factionis  Barcinae  opibus,  quae 
apud  milites  plebemque  plus  quam  modicae  erant,  haud 
sane  voluntate  principum  , imperio  potitus.  Is , plura 
consilio  quam  vi  gerens  , hospitiis  regulorum  magis , 
concilianaisque  per  amicitiam  principum  novis  gentibus, 
quam  bello  aut  armis , rem  Carthaginiensem  auxit.  Ce- 
terum nihilo  ei  pax  tutior  fuit.  Barbarus  eum  quidam 
palam  , ob  iram  interfecti  ab  eo  domini , obtruncavit ; 
comprchensusque  ab  circumstantibus  haud  alio  , quam 
si  evasisset , vultu  , tormentis  quoque  cum  laceraretur , 
eo  fuit  habitu  oris,  ut  superante  laetitia  dolores,  riden- 
tis etiam  speciem  praebuerit.  Cum  hoc  Hasdrubale,  quia 
mirae  artis  in  sollicitandis  gentibus,  imperioque  iungen- 
dis  suo  fuerat,  foedus  renovaverat  populus  romanus,  ut 
finis  utriusque  imperii  esset  amnis  Iberus  , Saguntinis- 
que  mediis  inter  imperia  duorum  populorum  libertas 
servaretur. 

III.  Iu  Hasdrubalis  locum  haud  dubia  res  fuit,  quin 
praerogativam  militarem  , qua  extemplo  iuvenis  Hanni- 
bal in  praetorium  delatus,  imperatorque  ingenti  omnium 
clamore  atque  assensu  appellatus  erat,  favor  etiam  ple- 
bis sequeretur.  Hunc  vixdum  puberem  Hasdrubal  literis 
ad  se  arcessicrat : actaque  res  etiam  in  senatu  fuerat , 
Barcinis  nitentibus  , ut  assuesceret  militiae  Hannibal  , 
atque  in  paternas  succederet  opes.  Hanno,  alterius  fac- 
tionis princeps,  Et  aequum  postulare  videtur , inquit, 
Hasdrubal;  et  ego  tamen  non  censeo,  quod  petit,  tribuen 
dum.  Quum  admiratione  tam  ancipitis  sententiae  in  se 
omnes  convertisset,  Florem  aetatis,  inquit,  Hasdrubal, 
quem  ipse  patri  Hannibalis  fruendum  praebuit,  iusto  iure 
eum  a filio  repeti  censet:  nos  tamen  minime  decet,  iuven- 
tutem  nostram  pro  militari  rudimento  assuefacere  libidini 
praetorum.  An  hoc  timemus  , ne  Hamilcaris  filius  nimis 
sero  imperia  immodica  et  regni  paterni  speciem  xiidcat;  et, 
cuius  regis  genero  hereditarii  sint  relicti  exercitus  nostri , 
eius  filio  parum  mature  serviamus  ? Ego  , istum  iuvenem 
domi  tenendum  , sub  legibus , sub  magistratibus  docendum 
vivere  aequo  iure  cum  ceteris,  censeo:  ne  quandoque  par- 
vus hic  ignis  incendium  ingens  exsuscitet. 

IV.  Pauci,  ac  ferme  optimus  quisque,  Hannoni  assen- 
tiebanlur  : sed,  ut  plerumque  (it,  maior  pars  meliorem 
vicit.  Missus  Hannibal  in  Hispaniam  primo  slatim  ad- 
ventu omnem  exercitum  in  se  convertit.  Hamilcarem 
iuvenem  redditum  sibi  veteres  milites  credere;  eundem 
vigorem  in  vultu,  vimque  in  oculis,  Labitum  oris,  linea- 
mentaque intueri.  Dein  brevi  effecit,  ut  paler  in  se  mi- 
nimum momentum  ad  favorem  conciliandum  esset.  Nun- 
quam ingenium  idem  ad  res  diversissimas  , parendum 
atque  imperandum  , habilius  fuit.  Itaque  haud  facile 
decerneres,  utrum  imperatori,  an  exercitui  carior  esset: 
neque  Hasdrubal  alium  quemquam  praeficere  mallo  , 
ubi  quid  fortiter  ac  strenue  agendum  esset:  neque  mi- 
lites alio  duce  plus  confidere  aut  audere.  Plurimum 
audaciae  ad  pericula  capessenda,  plurimum  consilii  inter 
ipsa  pericula  erat:  nullo  labore  aut  corpus  fatigari,  aut 
auimus  vinci  poterat.  Caloris  ac  frigoris  patientia  par  ; 
cibi  potionisque  desiderio  naturali,  non  voluptate,  mo- 
dus finitus:  vigiliarum  somnique  nec  die,  nec  nocte  dis- 
criminata tempora.  Id  , quod  gerendis  rebus  superesset, 
quieti  datum:  ea  neque  molli  strato,  neque  silentio  ar- 
cessita. Multi  saepe  militari  sagulo  opertum  , humi  ia- 
centem  inter  custodias  stationesque  militum  , conspexe- 
runt. Vestitus  nihil  inter  aequales  excellens:  arma  atque 
equi  conspiciebantur.  Equitum  peditumque  idem  longe 
primus  erat.  Princeps  in  proelium  ibat:  ultimus  conserto 
proelio  excedebat.  Has  tantas  viri  virtutes  ingentia  vitia 
aequabant;  inhumana  crudelitas,  perfidia  plus  quam  pu- 
nica,  nihil  veri,  nihil  sancti,  nullus  dcilm  metus,  nul- 
lum iusiurandum  , nulla  religio.  Cum  hac  indole  virtu- 
tum atque  viliorum  triennio  sub  Hasdrubale  imperatore 
meruit,  nulla  re,  quae  agenda  videndaque  magno  futuro 
duci  esset,  praetermissa. 

V.  Ceterum  ex  quo  die  dux  est  declaratus,  velut  Italia 
ei  provincia  decreta , bellumque  romanum  mandatum 
esset,  nihil  prolatandum  ratus,  no  se  quoque,  ut  patrem 
Hamilcarem , deinde  Hasdrubalem , cunctantem  casus 
aliquis  opprimeret  , Saguntinis  inferre  bellum  statuit. 
Quibus  oppugnandis  quia  haud  dubie  romana  arma  mo- 
vebantur, in  Olcadum  fines  prius  (ultra  Iberum  ea  gens 

in  parte  magis,  quam  in  ditione,  Carthaginiensium  erat) 
induxit  exercitum,  ut  non  petisse  Saguntinos,  sed  rerum 
serie  , finitimis  domitis  gentibus  , iungendoque  , tractus 
ad  id  bellum  videri  posset.  Carteiam,  urbem  opulentam, 
caput  gentis  eius  , expugnat  diripitque.  Quo  metu  per- 
culsae minores  civitates  , stipendio  imposito  , imperium 
accepere.  Victor  exercitus,  opulenlusque  praeda,  Cartha- 
ginem novam  in  hiberna  est  deductus.  Ibi  large  par- 
tiendo praedam  , stipendio  praeterito  cura  tide  exsol- 
vendo , cunctis  civium  sociorumque  animis  in  se  firma- 
tis, ycre  primo  in  Vaccaeos  promotum  bellum.  Herman- 
dica et  Arbocala  urbes  vi  captae.  Arbocala  et  virtute  et 
multitudine  oppidanorum  diu  defensa.  Ab  Hermandica 
profugi,  exsulibus  Olcadum,  priore  aestate  domitae  gen- 
tis, quum  se  iunxissent,  concitant  Carpetanos:  adortique 
Hannibalem,  regressum  ex  Vaccaeis,  naud  procul  Tago 
flumine  agmen  grave  praeda  turbavere.  Hannibal  proe- 
lio abstinuit:  castrisque  super  ripam  positis,  quum  prima 
quies  silentiumque  ab  hostibus  fuit,  amnem  vado  traie- 
cit:  valloque  ita  producto,  ut  locum  ad  transgrediendum 
hostes  haberent,  invadere  eos  transeuntes  statuit.  Equi- 
libus praecepit , ut , quum  ingressos  aquam  viderent , 
adorirentur.  Peditum  agmen  in  ripa  , elephantos  ante 
quadraginta  disposuit.  Carpetanorum  cum  appendicibus 
Olcadum  Vaccaeorumque  centum  millia  fuere  ; invicta 
acies,  si  aequo  dimicaretur  campo.  Itaque  et  ingenio  fe- 
roces, et  multitudine  freti,  et,  quod  metu  cessisse  cre- 
debant hostem,  id  morari  victoriam  rati,  quod  inleresset 
amnis,  clamore  sublato,  passim  sine  ullius  imperio,  qua 
cuique  proximum  est , in  amnem  ruunt.  Et  ex  parte 
altera  ripae  vis  ingens  equitum  in  flumen  immissa , 
medioque  alveo  haudquaquam  pari  certamine  concur- 
sum ; quippe  ubi  pedes  instabilis  , ac  vix  vado  fidens  , 
vel  ab  inermi  equite,  equo  temere  acto,  perverti  posset: 
eques  , corpore  armisque  liber  , equo  vel  per  medios 
gurgites  stabili  , cominus  eminusque  rem  gereret.  Pars 
magna  flumine  absumpta  : quidam  , vorticoso  amni  de- 
lati in  hostes,  ab  elephantis  obtriti  sunt:  postremi,  qui- 
bus regressus  in  suam  ripam  tutior  fuit,  ex  Varia  tre- 
pidatione quum  in  unum  colligerentur , priusquam  ex 

lauto  pavore  reciperent  animos,  Hannibal,  agmine  qua- 
drato amnem  ingressus,  fugam  ex  ripa  fecit:  vaslatisque 
agris,  intra  paucos  dies  Carpetanos  quoque  in  deditio- 
nem accepit.  Et  iam  omnia  trans  Iberum  , praeter  Sa- 
guntinos, Carthaginiensium  erant. 

VI.  Cum  Saguntinis  bellum  nondum  erat : ceterum 
iam  belli  causa  certamina  cum  finitimis  serebantur, 
maxime  Turdetanis.  Quibus  quum  adesset  idem  , qui 
litis  erat  sator,  nec  certamen  iuris,  sed  vim  quaeri  ap- 
pareret ; legati  a Saguntinis  Romam  missi  , auxilium 
ad  bellum  iam  haud  dubie  imminens  orantes.  Consules 
tunc  Romae  erant  P.  Cornelius  Scipio  et  Ti.  Sempronius 
Longus.  Qui  quum  , legalis  in  senatum  introductis  , de 
republica  retulissent,  placuissetque  mitti  legatos  in  His- 
paniam , ad  res  sociorum  inspiciendas  ; quibus  si  vide- 
retur digna  causa  , et  Hannibali  denuntiarent  , ut  ab 
Saguntinis,  sociis  populi  romani,  abstineret,  et  Cartha- 
ginem in  Africam  traiicerent,  ac  sociorum  populi  romani 
querimonias  deferrent:  hac  legatione  decreta,  necdum 
missa  , omnium  spe  celerius  Saguntum  oppugnari  alla- 
tum est.  Tunc  relata  ex  integro  res  ad  senatum.  Alii  , 
provincias  consulibus  Hispaniam  atque  Africam  decer- 
nentes , terra  marique  rem  gerendam  censebant : alii 
totum  in  Hispaniam  Hannibalemque  intendebant  bellum. 
Erant,  qui  non  temere  movendam  rem  tantam,  exspec- 
landosque  ex  Hispania  legatos  censerent.  Haec  senten- 
tia, quae  tutissima  videbatur,  vicit:  legalique  eo  matu- 
rius missi,  P.  Valerius  Flaccus  et  Q.  Raebius  Tamphi- 
lus, Saguntum  ad  Hannibalem,  atque  inde  Carthaginem, 
si  non  absisteretur  bello  , ad  ducem  ipsum  in  poenam 
foederis  rupti  deposcendum. 

VII.  Dum  ea  Romani  parant  consul lanlque,  iam  Sa- 
guntum summa  vi  oppugnabatur.  Civitas  ea  longe  opu- 
lentissima ultra  Iberum  fuit,  sila  passus  mille  ferine  a 
mari.  Oriundi  a Zacyntho  insula  dicuntur , mixtique 
etiam  ab  Ardea  Rutulorum  quidam  generis.  Ceterum  in 
tantas  brevi  creverant  opes,  seu  maritimis,  seu  terrestri- 
bus fructibus,  seu  multitudinis  incremento,  seu  sancti- 
tato  disciplinae,  qua  fidem  socialem  usque  ad  perniciem 
suam  coluerunt.  Hannibal , infesto  exercitu  ingressus 

lines,  pervastatis  passim  agris,  urbem  tripartito  aggredi- 
tur. Angulus  muri  erat  in  planiorem  patentioremque  , 
quam  cetera  circa,  vallem  vergens.  Adversus  eum  vineas 
agere  instituit,  per  quas  aries  moenibus  admoveri  pos- 
set. Sed  ut  locus  nrocul  muro  satis  aequus  agendis  vi- 
neis fuit;  ita  hauaquaquam  prospere,  postquam  ad  ef- 
fectum operis  ventum  est,  coeptis  succedebat.  Et  turris 
ingens  imminebat:  et  murus,  ut  in  suspecto  loco,  supra 
ceterae  modum  altitudinis  emunitus  erat : et  iuveutus 
delecta,  ubi  plurimum  periculi  ac  laboris  ostendebatur, 
ibi  vi  maiore  obsistebant.  Ac  primo  missilibus  summo- 
vere  hostem  , nec  quidquam  satis  , tutum  munientibus 
pati.  Deinde  iam  non  pro  moenibus  modo  atque  turri 
tela  micare , sed  ad  erumpendum  etiam  in  stationes 
operaque  hostium  animus  erat:  quibus  tumultuariis  cer- 
taminibus haud  ferme  plures  Saguntini  cadebant,  quam 
Poeni.  Ut  vero  Hannibal  ipse  , dum  murum  incautius 
subit , adversum  femur  tragula  graviter  ictus  cecidit  ; 
tanta  circa  fuga  ac  trepidatio  fuit,  ut  non  multum  abes- 
set, quin  opera  ac  vineae  desererentur. 

Vlll.  Obsidio  deinde  per  paucos  dies  magis , quam 
oppugnatio,  fuit,  dum  vulnus  ducis  curaretur:  per  quod 
tempus  ut  quies  certaminum  erat,  ita  ab  apparatu  ope- 
rum ac  munitionum  nihil  cessatum.  Itaque  acrius  de 
integro  obortum  est  bellum  , pluribusque  partibus , vix 
accipientibus  quibusdam  opera  locis,  vineae  coeptae  agi, 
admoverique  aries.  Abundabat  multitudine  hominum 
Poenus;  ad  centum  enim  quinquaginta  millia  habuisse 
in  armis  salis  creditur.  Oppidani  ad  omnia  tuenda  atque 
obeunda  multifariam  distineri  coepti  sunt : et  non  suf- 
ficiebant. Iam  enim  feriebantur  arietibus  muri , quassa- 
taeque  multae  partes  erant.  Una  continentibus  ruinis 
nudaverat  urbem:  tres  deinceps  turres,  quantumquo  in- 
ter eas  muri  erat , cum  fragore  ingenti  prociderant : 
captumque  oppidum  ea  ruina  crediderant  Poeni  ; qua  , 
velut  si  pariter  utrosque  murus  texisset , ita  utrimque 
in  pugnam  percursum  est.  Nihil  tumultuariae  pugnae 
simile  erat,  quales  in  oppugnationibus  urbium  per  oc- 
casionem partis  alterius  conseri  solent:  sed  iustae  acies, 
velut  patenti  campo  , inter  ruinas  muri  tectaque  urbis 

modico  distantia  intervallo  constiterant.  Hinc  spes,  hinc 
desperatio  animos  irritat:  Poeno  cepisse  iam  se  urbem, 
si  paullulum  annitatur,  credente;  Saguntinis  pro  nudata 
moenibus  patria  corpora  opponentibus , nec  ullo  pedem 
referente,  ne  in  relictum  a se  locum  hostem  immitteret. 
Itaque  quo  acrius  et  conferti  magis  utrimque  pugna- 
bant, eo  plures  vulnerabantur,  nullo  inter  arma  corpo- 
raque vano  intercidente  telo.  Falarica  erat  Saguntinis  , 
missile  telum  hastili  abiegno,  et  cetera  tereti , praeter- 
quam ad  extremum,  unde  ferrum  exstabat.  Id,  sicut  in 

filo,  quadratum  stuppa  circumligabant,  linebantque  pice. 

'errum  autem  tres  longum  habebat  pedes,  ut  eum  ar- 
mis transfigere  corpus  posset.  Sed  id  maxime , etiamsi 
haesisset  in  scuto , nec  penetrasset  in  corpus  , pavorem 
faciebat;  quod,  quum  medium  accensum  mitteretur, 
concepfumque  ipso  motu  multo  maiorem  ignem  ferret  , 
arma  omitti  cogebat,  nudumque  militem  ad  insequentes 
ictus  praebebat. 

IX.  Quum  diu  anceps  fuisset  certamen  , et  Sagunti- 
nis , quia  praeter  spem  resisterent , crevissent  animi ; 
Poenus  , quia  non  vicisset , pro  victo  esset : clamorem 
repente  oppidani  tollunt , hostemque  in  ruinas  muri 
expellunt  ; inde  impeditum  trepidantemque  exturbant ; 
postremo  fusum  fugatumque  in  castra  redigunt.  Interim 
ab  Roma  legatos  venisse  nuntiatum  est:  quibus  obviam 
ad  mare  missi  ab  Hannibale , qui  dicerent , nec  tuto 
eos  adituros  inter  tot  tam  efferatarum  gentium  arma  : 
nec  Hannibali , in  tanto  discrimine  rerum  , operae  esse 
legationes  audire.  Apparebat , non  admissos  protinus 
Carthaginem  ituros.  Literas  igitur  nunliosque  ad  prin- 
cipes factionis  Barcinae  praemittit,  ut  praepararent  suo- 
rum animos,  ne  quid  pars  altera  gratificari  pro  Roma- 
nis posset. 

X.  Itaque,  praeterquam  quod  admissi  audilique  sunt, 
ea  quoque  vana  atque  irrita  legatio  fuit.  Hanno  unus 
adverso  senatu  causam  foederis,  magno  silentio  propter 
auctoritatem  suam  , non  assensu  audientium , egit.  Per 
deos , foederum  arbitros  ac  testes , monuisse  , praedixisse 
se,  ne  Hamilcaris  progeniem  ad  exercitum  mitterent.  Non 
Manes  , non  stirpem  eius  conquiescere  viri:  nec  unquam  , 

donec  sanguinis  nominisque  Barcini  quisquam  supersit  , 
quietura  romana  foedera.  luvenem  flagrantem  cupidine  re- 
gni, viamque  unam  ad  id  cernentem,  si  ex  bellis  bella  se- 
rendo succinctus  armis  legionibusque  vivat,  velut  materiam 
igni  praebentes,  ad  exercitus  misistis.  Aluistis  ergo  hoc  in- 
cendium , quo  nunc  urdetis.  Saguntum  vestri  circumsident 
exercitus  , unde  arcentur  foedere  : mox  Carthaginem  cir- 
cumsidebant romanae  legiones , ducibus  iisdem  diis , per 
quos  priore  bello  rupta  foedera  sunt  ulti.  Utrum  hostem  , 
an  vos,  an  fortunam  utrivsque  populi  ignoratis  ? Legatos, 
ab  sociis,  et  pro  sociis  venientes , bonus  imperator  vester  in 
castra  non  admisit , ius  gentium  sustulit.  Ili  tamen  , unde 
ne  hostium  quidem  legati  arcentur , pulsi  ad  vos  veniunt , 
res  ex  foedere  repetunt.  Publica  fraus  absit ; auctorem 
culpae  et  reum  criminis  deposcunt.  Quo  lenius  agunt , se- 
gnius incipiunt;  eo,  quum  coeperint,  vereor,  ne  perseveran- 
tius saeviant.  Aegates  insulas  Erycemquc  ante  oculos  pro- 
ponite ; quae  terra  marique  per  quatuor  et  viginti  annos 
passi  sitis.  Nec  puer  hic  dux  erat,  sed  pater  ipse  Hamil- 
car, Mars  alter,  ut  isti  volunt.  Sed  tunc  Tarento,  id  est 
Italia,  non  abstinueramus  ex  foedere:  sicut  nunc  Sagunto 
non  abstinemus.  Vicerunt  ergo  dii  hominesque ; et , id  de 
quo  verbis  ambigebatur,  uter  populus  foedus  rupisset,  even- 
tus belli,  velut  aequus  iudex,  unde  ius  stabat,  ei  victoriam 
dedit.  Carthagini  nunc  Hannibal  vineas  turresque  admo- 
vet: Carthaginis  moenia  quatit  ariete.  Sagunti  ruinae  (fal- 
sus utinam  vates  sim ) nostris  capitibus  incident,  susceptum- 
que cum  Saguntinis  bellum  habendum  cum  Romanis  est. 
Dedemus  eigo  Hannibalem?  dicet  aliquis.  Scio,  meam  le- 
vem esse  in  eo  auctoritatem  propter  paternas  inimicitias. 
Sed  et  Hamilcarem  eo  periisse  laetatus  sum,  quod,  si  ille 
viveret,  bellum  iam  cum  Romanis  haberemus;  et  hunc  tu* 
venem,  tamquam  furiam  facemque  huius  belli,  odi  ac  de- 
testor. Nec  dedendum  solum  piaculum  rupti  foederis;  sed, 
si  nemo  deposcat , devehendum  in  ultimas  maris  terra- 
rumque oras,  ablegandumque  eo,  unde  nec  ad  nos  nomen 
famaque  cius  accedere,  neque  sollicitare  quietae  civitatis 
statum  possit.  Ego  ita  censeo , legatos  extemplo  Romam 
mittendos  , qui  senatui  satisfaciant : alios  , qui  Hannibali 
nuntient,  ut  exercitum  ab  Sagunto  abducat,  ijmimque  Han- 

nibalem  ex  foedere  Romanis  dedant:  tertiam  legationem  ad 
res  Saguntis  reddendas  decerno. 

XI.  Quum  Hanno  perorasset , nemini  omnium  cer- 
tare oratione  cum  eo  necesse  fuit : adeo  prope  omnis 
senatus  Hannibalis  erat;  infestiusque  locutum  arguebant 
Hannonem,  quam  Flaccum  Valerium,  legatum  romanum. 
Responsum  inde  legatis  romanis  est , Bellum  ortum  ab 
Saguntinis , non  ab  Hannibale  esse.  Populum  romanum 
iniuste  facere , si  Saguntinos  vetustissimae  Carthaginiensium 
societati  praeponat.  Dum  Romani  tempus  terunt  legatio- 
nibus mittendis,  Hannibal,  quia  fessum  militem  proeliis 
operibusque  habebat,  paucorum  iis  dierum  quietem  de- 
dit, stationibus  ad  custodiam  vinearum  aliorumque  ope- 
rum dispositis.  Intcrim  animos  eorum  nunc  ira  in  ho- 
stes stimulando,  nunc  spe  praemiorum  accendit.  Ut  vero 
pro  concione  praedam  captae  urbis  edixit  militum  fore, 
adeo  accensi  omnes  sunt,  ut,  si  extemplo  signum  datum 
esset , nulla  vi  resisti  videretur  posse.  Saguntini  ut  a 
proeliis  quietem  habuerant,  nec  lacessentes,  nec  laces- 
siti per  aliquot  dies  ; ita  non  nocte  , non  die  unquam 
cessaverant  ab  opere  , ut  novum  murum  ab  ea  parte  , 
qua  patefactum  oppidum  ruinis  erat , reficerent.  Inde 
oppugnatio  eos  aliquanto  atrocior , quam  ante  , adorta 
est : nec , qua  primum  aut  potissimum  parte  ferrent 
opem  , quum  omnia  variis  clamoribus  streperent , satis 
scire  poterant.  Ipse  Hannibal,  qua  turris  mobilis,  omnia 
munimenta  urbis  superans  altitudine,  agebatur,  hortator 
aderat.  Quae  quum  admota  , catapultis  ballistisque  per 
omnia  tabulata  dispositis,  muros  defensoribus  nudasset; 
tum  Hannibal,  occasionem  ratus,  quingentos  ferme  Afros 
cum  dolabris  ad  subruendum  ab  imo  murum  mittit : 
nec  erat  difficile  opus,  quod  caementa  non  calce  durata 
erant,  sed  interlita  luto,  structurae  antiquae  genere.  Ita- 
que latius  , quam  caederetur , ruebat : perque  patentia 
ruinis  agmina  armatorum  in  urbem  vadebant.  Locum 
quoque  editum  capiunt  : collatisque  eo  catapultis  balli- 
stisque, ut  castellum  in  ipsa  urbe  velut  arcem  imminen- 
tem haberent,  muro  circumdant:  et  Saguntini  murum 
interiorem  ab  nondum  capta  urbis  parte  ducunt.  Utrim- 
que summa  vi  et  muniunt,  et  pugnant:  sed,  interiora 

tuendo,  minorem  in  dies  urbem  Saguntini  faciunt.  Simul 
crescit  inopia  omnium  longa  obsidione,  el  minuitur  ex- 
spectatio externae  opis  ; quum  tam  procul  Romani  , 
unica  spes  , circa  omnia  hostium  essent.  Paullisper  ta- 
men affectos  animos  recreavit  repentina  profectio  Han- 
nibalis in  Oretanos  Carpetanosque:  (jui  duo  populi,  de- 
lectus acerbitate  consternati  , retentis  conquisitoribus  , 
metum  defectionis  quum  praebuissent,  oppressi  celeritate 
Hannibalis,  omiserunt  mota  .arma. 

XII.  Nec  Sagunti  oppugnatio  segnior  erat,  Maharbale, 
Himilconis  (ilio,  (cum  praefecerat  Hannibal)  ita  impigre 
rem  agente,  ut  ducem  abesse  nec  cives,  nec  hostes  sen- 
tirent. Is  et  proelia  aliqdot  secunda  fecit,  et  tribus  arie- 
tibus aliquantum  muri  discussit;  strataque  omnia  recen- 
tibus ruinis  advenienti  Hannibali  ostendit.  Itaque  ad 
ipsam  arcem  extemplo  ductus  exercitus,  atroxque  proe- 
lium cum  multorum  utrimque  caede  initum  , et  pars 
arcis  capta  est.  Tentata  deinde  per  duos  est  exigua  pa- 
cis spes  , Alconem  Saguntinum  , et  Alorcum  hispanum. 
Alcon,  insciis  Saguntinis,  precibus  aliquid  moturum  ra- 
tus , quum  ad  Hannibalem  noctu  transisset , postquam 
nihil  lacrimae  movebant , conditionesque  tristes  , ut  ab 
irato  victore  , ferebantur  , transfuga  ex  oratore  factus  , 
apud  hostem  mansit;  moriturum  affirmans,  qui  sub  con- 
ditionibus his  de  pace  ageret  Postulabatur  autem,  red- 
derent res  Turdetanis  ; traditoque  omni  auro  atque  ar- 
gento , egressi  urbe  cum  singulis  vestimentis  ibi  habi- 
tarent , ubi  Poenus  iussisset.  Has  pacis  leges  abnuente 
Alcoue  accepturos  Saguntinos , Alorcus  , vinci  animos  , 
ubi  alia  vincantur,  affirmans,  se  pacis  eius  interpretem 
fore  pollicetur.  Erat  autem  tum  miles  Hannibalis  ; ce- 
terum publice  Saguntinis  amicus  atque  hospes.  Tradito 
palam  telo  custodibus  hostium,  transgressus  munimenta, 
ad  praetorem  Saguntinum  (et  ipse  ita  iubebat)  est  de- 
ductus. Quo  quum  extemplo  concursus  omnis  generis 
hominum  esset  factus,  summota  cetera  multitudine,  se- 
natus Alorco  datus  est : cuius  talis  oratio  fuit. 

XIII.  Si  civis  vester  Alcon , sicut  ad  pacem  petendam 
ad  Hannibalem  venit , ita  pacis  conditiones  ab  Hannibale 
ad  vos  retulisset,  supervacaneum  hoc  mihi  fuisset  iter,  qtio 

nec  orator  Hannibalis , nec  transfuga  ad  vos  venissem. 
Quum  ille,  aut  vestra,  aut  sua  culpa,  manserit  apud  ho- 
stem, (si  metum  simulavit,  sua-  vestra,  si  periculum  est  apud 
vos  vera  referentibus)  ego,  ne  ignoraretis , esse  aliquas  et 
salutis  et  pacis  vobis  conditiones , pro  vetusto  hospitio,  quod 
mihi  r'obiscum  est , ad  vos  veni.  Vestra  autem  causa  me  , 
nec  ullius  alterius , loqui , quae  loquor  apud  vos , vel  ea 
fides  sit,  quod , neque  dum  vestris  viribus  restitistis,  neque 
dum  auxilia  ab  Romanis  sperastis  , pacis  unquam  apud 
vos  mentionem  feci.  Postquam  nec  ab  Romanis  vobis  ulla 
spes  est , nec  vestra  iam  aut  arma  vos,  aut  moenia  satis 
defendunt,  pacem  affero  ad  vos  magis  necessariam,  quam 
aequam:  cuius  ita  aliqua  spes  est,  si  eam  quemadmodum 
ut  victor  fert  Hannibal,  sic  vos  ut  victi  audiatis:  si  non 
id,  quod  amittitur,  in  damno,  (quum  omnia  victoris  sint ) 
sed,  quidquid  relinquitur,  pro  munere  habituri  estis.  Urbem 
vobis  , quam  ex  magna  iam  parte  dirutam  , captam  fere 
totam  Habet , adimit,  agros  relinquit , locum  assignaturus, 
in  quo  novum  oppidum  aedificetis : aurum  argentumque 
omne,  publicum  privatumque  , ad  se  iubet  deferri : coniu- 
gum  vestraque  corpora  ac  liberorum  vestrorum  servat  in- 
violata, si  inermes  cum  binis  vestimentis  velitis  ab  Sagunto 
exire.  Haec  victor  hostis  imperat.  Haec  , quamquam  sint 
gravia  atque  acerba,  fortuna  vestra  vobis  suadet.  Equidem 
haud  despero , quum  omnium  potestas  ei  facta  sit,  aliquid 
ex  his  rebus  remissurum.  Sed  vel  haec  patienda  censeo  po- 
tius, quam  trucidari  corpoia  vestra,  rapi  trahique  ante  ora 
vestra  coniugcs  ac  liberos  belli  iure  sinatis. 

XIV.  Ad  haec  audienda  quum,  circumfusa  paullatim 
multitudine,  permixtum  senatui  esset  populi  concilium; 
repente  primores,  secessione  facta,  priusquam  responsum 
daretur,  argentum  aurumque  omne,  ex  publico  privato- 
que in  forum  collatum,  in  ignem  ad  id  raptim  factum 
coniicientes,  eodem  plerique  semet  ipsi  praecipitaverunt. 
Quum  ex  eo  pavor  ac  trepidatio  totam  urbem  pervasis- 
set , alius  insuper  tumultus  ex  arcc  auditur.  Turris  diu 
quassata  prociderat:  perque  ruinam  eius  cohors  Poeno- 
rum impetu  facto  quum  signum  imperatori  dedisset,  nu- 
datam stationibus  custodiisque  solitis  hostium  esse  ur- 
bem; non  cunctandum  in  tali  occasione  ratus  Hannibal , 
Vol.  ii.  k 


Digitized  by  Google 


totis  viribus  aggressus  urbem  , momento  cepil  , signo 
dato,  ut  omnes  puberes  interficerentur.  Quod  imperium 
crudele,  ceterum  prope  necessarium  cognitum  ipso  eventu 
est.  Cui  enim  parci  potuit  ex  iis  , qui  aut  inclusi  cum 
roniugibus  ac  liberis  domos  super  se  ipsos  concremave- 
runt, aut  armati  nullum  ante  finem  pugnae,  quam  mo- 
rientes,  fecerunt? 

XV'.  Captum  oppidum  est  cum  ingenti  praeda.  Quam- 
quam pleraque  ab  dominis  de  industria  corrupta  erant, 
et  in  caedibus  vix  ullum  discrimen  aetatis  ira  fecerat , 
et  captivi  militum  praeda  fuerant ; tamen  et  ex  pretio 
rerum  venditarum  aliquantum  pecuniae  redactum  esse, 
constat , et  multam  pretiosam  supellectilem  vestemque 
missam  Carthaginem.  Octavo  mense,  quam  coeptura  op- 
pugnari, captum  Saguntum,  quidam  scripsere:  inde 
Carthaginem  novam  in  hiberna  Hannibalem  concessisse: 
quinto  deinde  mense,  quam  ab  Carthagine  profectus  sit, 
in  Italiam  pervenisse.  Quae  si  ita  sunt , fieri  non  po- 
tuit, ut  P.  Cornelius,  Ti.  Sempronius  consules  fuerint, 
ad  quos  et  principio  oppugnationis  legati  Saguntini  missi 
sint,  et  qui  in  suo  magistratu  cum  Hannibale,  alter  ad 
Ticinum  amnem,  ambo  aliquanto  post  ad  Trebiam,  pu- 
gnaverint. Aut  omnia  breviora  aliquanto  fuere,  aut  Sa- 
guntum principio  anni,  quo  P.  Cornelius,  Ti.  Sempronius 
consules  fuerunt,  non  coeptum  oppugnari  est,  sed  cap- 
tum. Nam  excessisse  pugna  ad  Trebiam  in  annum  Cn. 
Servilii  et  C.  Flaminii  non  potest:  quia  Flaminius  Ari- 
mini consulatum  iniit,  creatus  ab  Ti.  Sempronio  con- 
sule ; qui , post  pugnam  ad  Trebiam  ad  creandos  con- 
sules Romam  quum  venisset,  comitiis  perfectis  ad  exer- 
citum in  hiberna  rediit. 

XVI.  Sub  idem  fere  tempus  et  legati , qui  redierant 
a Carthagine  , Romam  retulerunt , omnia  hostilia  esse  , 
ct  Sagunti  excidium  nuntiatum  est : tan tusque  simul 
moeror  patres  , misericordiaque  sociorum  peremptorum 
indigne  , et  pudor  non  lati  auxilii , et  ira  in  Carthagi- 
nienses, metusque  de  summa  rerum  cepit,  velut  si  iam 
ad  portas  hostis  esset ; ut , tot  uno  tempore  motibus 
animi  turbati,  trepidarent  magis,  quam  consulerent.  Nam 
neque  hostem  acriorem  bellicosioremque  secum  congres- 

sum;  nec  rem  romanam  tam  desidem  unquam  fuisse  at- 
que imbellem.  Sardos,  Corsosque , et  Istros,  atque  Illy- 
rios, lacessisse  magis,  quam  exercuisse,  romana  arma: 
et  cum  Gallis  tumultuatum  verius  , quam  belligeratum. 
Poenum,  hostem  veteranum,  triurii  et  viginti  annorum 
militia  durissima  inter  hispanas  gentes  scinper  victo- 
rem, primum  Hamilcare,  deinde  Hasdrubale,  nunc  Han- 
nibale duce  acerrimo  assuetum , recentem  ab  excidio 
opulentissimae  urbis  , Iberum  transire : trahere  secum 
tot  excitos  Hispanorum  populos:  conciturum  avidas  sem- 

fier  armorum  gallicas  gentes.  Cum  orbe  terrarum  bel- 
um  gerendum  in  Italia  ac  pro  moenibus  romanis  esse. 

XVII.  Nominatae  iam  antea  consulibus  provinciae 
erant  ; tum  sortiri  iussi.  Cornelio  Hispania , Sempronio 
Africa  cum  Sicilia  evenit.  Sex  in  eum  annum  decretae 
legiones  , et  soci&m  quantum  ipsis  videretur , et  classis 
quanta  parari  posset.  Quatuor  et  viginti  peditum  roma- 
norum  millia  sunt  scripta  , et  milio  octingenti  equites: 
sociorum  quadraginta  millia  peditum,  quatuor  millia  et 
quadringenti  equites:  naves  ducentae  viginti  quinquere- 
mes, celoces  viginti  deductae.  Latum  inde  ad  populum, 
vellent,  tuberent,  populo  Carthaginiensi  bellum  indici.  Eius- 
que  belli  causa  supplicatio  per  urbem  habita , atque 
adorati  dii , ut  beno  ac  feliciter  eveniret , quod  bellum 
populus  romanus  iussisset.  inter  consules  ita  copiae  di- 
visae. Sempronio  datae  legiones  duae  , ( ea  quaterna 
millia  erant  peditum  , et  treceni  equites  ) et  sociorum 
sexdecim  millia  peditum,  equites  mille  octingenti:  naves 
longae  centum  sexaginta  , celoces  duodecim.  Cum  his 
terrestribus  maritimisque  copiis  Ti.  Sempronius  missus 
in  Siciliam  ; ita  iq  Africam  transmissurus,  si  ad  arcen- 
dum Italia  Poenum  consul  alter  satis  esset.  Cornelio 
minus  copiarum  datum,  quia  L.  Manlius  praetor  et  ipsa 
cum  haua  invalido  praesidio  in  Galliam  mittebatur.  Na- 
vium maxime  Cornelio  numerus  deminutus.  Sexaginta 
quinqueremes  datae  ( neque  enim  mari  venturum  , aut 
ea  parte  belli  dimicaturum  hostem  credebant ) et  duae 
romanae  legiones  cum  suo  iusto  equitatu,  et  quatuorde- 
ciin  millibus  sociorum  peditum,  equitibus  mille  sexcen- 
tis. Duas  legiones  romanas  , et  decem  millia  sociorum 

peditum,  mille  equites  socios,  sexcentos  romanos  Gallia 
provincia  eodem  versa  in  punicum  bellum  habuit. 

XV111.  His  ita  comparatis,  ut  omnia  iusta  ante  bel-  * 
lum  flerent,  legatos  maiores  natu,  Q.  Fabium,  M.  Li- 
vium, L.  Aemilium,  C.  Licinium,  Q.  Baebium,  in  Afri- 
cam mittunt  ad  percunctandos  Carthaginienses  , publi- 
cone  consilio  Hannibal  Saguntum  oppugnasset  ? et  si , 
id  quod  facturi  videbantur,  faterentur  ac  defenderent 
publico  consilio  factum  , ut  indicerent  populo  Carthagi- 
niensi bellum.  Romani  postquam  Carthaginem  venerunt, 
quum  senatus  datus  esset,  et  Q.  Fabius  nihil  ultra,  quam 
unum  , quod  mandatum  erat , percunctatus  esset ; tura 
ex  Carthaginiensibus  unus:  Praeceps  vestra,  Romani,  cl 
prior  legatio  fuit,  quum  Hannibalem,  tamquam  suo  consi- 
lio Saguntum  oppugnantem  deposcebatis : ceterum  haec  le- 
gatio verbis  adhuc  lenior  est,  re  asperior.  Tunc  enim  Han- 
nibal et  insimulabatur  et  deposcebatur : nunc  ab  nobis  et 
confessio  culpae  exprimitur;  et,  ut  a confessis,  res  extemplo 
repetuntur.  Ego  autem  non,  privato  publicone  consilio  Sa- 
guntum oppugnatum  sit,  quaerendum  censeam:  sed  utrum 
ture,  an  iniuria.  Nostra  enim  haec  quaestio  atque  animad- 
versio in  civem  nostrum  est ; nostro  , an  suo  fecerit  arbi- 
trio. Vobiscum  una  disceptatio  est , licucritne  per  foedus 
fieri.  Itaque  quoniam  discerni  placet,  quid  publico  consilio, 
quid  sua  sponte  imperatores  faciant ; nobis  vobiscum  foe- 
dus est  a Lutatio  consule  ictum:  in  quo  quum  caveretur 
utrorumque  sociis,  nihil  de  Saguntinis  (necdum  enim  erant 
socii  vestri ) cautum  est.  At  enim  eo  foedere  , quod  cum 
Hasdrubale  ictum  est,  Saguntini  excipiuntur.  Adversus 
quod  nihil  ego  dicturus  sum,  nisi  quod  a vobis  didici.  Vos 
enim,  quod  C.  Lutatius  consul  primo  nobiscum  foedus  icit, 
quia  neque  auctoritate  patrum , nec  populi  iussu  ictum  erat, 
negastis  vos  eo  teneri.  Ilatpie  aliud  de  integro  foedus  pu- 
blico consilio  ictum  est.  Si  vos  non  tenent  vestra  foedera  , 
nisi  ex  auctoritate  aut  iussu  vestro  icta  ; nc  nos  quidem 
Hasdrubalis  foedus,  quod  nobis  insciis  icit,  obligare  potuit. 
Proinde  omittite  Sagunti  atque  Iberi  mentionem  facere,  et, 
quod  diu  parturit  animus  vester  , aliquando  pariat.  Tum 
Romanus,  sinu  ex  toga  facto,  Hic,  inquit,  vobis  bellum 
et  pacem  portamus ; utrum  placet,  sumite.  Sub  hanc  vo- 

cem  haud  minus  ferociter,  daret,  utrum  vellet,  succla- 
matum est.  Et  quum  is  iterum  sinu  effuso  bellum  dare 
dixisset,  accipere  se  omnes  responderunt,  et,  quibus  acci- 
perent animis,  iisdem  se  gesturos. 

XIX.  Haec  directa  percunctatio  ac  denuntiatio  belli 
magis  ex  dignitate  populi  romani  visa  est,  quam  de  foe- 
derum iure  verbis  disceptare,  quum  ante,  tum  maxime 
Sagunto  excisa.  Nam  , si  verborum  disceptationis  res 
esset:  quid  foedus  Hasdrubalis  cum  Lutatii  priore  foe- 
dere, quod  mutatum  est,  comparandum  erat?  quum  in 
Lutatii  foedere  diserte  additum  esset,  ita  id  ratum  fore, 
si  populus  censuisset:  in  Hasdrubalis  foedere  nec  excep- 
tum tale  quidquam  fuerit  , et  tot  annorum  silentio  ita 
• vivo  eo  comprobatum  sit  foedus , ut  ne  mortuo  quidem 
auctore  quiaquam  mutaretur.  Quamquam  , etsi  priore 
foedere  staretur  , satis  cautum  erat , Saguntinis  , sociis 
utrorumque  exceptis:  nam  neque  additum  erat,  iis,  qui 
tunc  essent  i nec  , ne  qui  postea  assumerentur.  Et  quum 
ussumere  novos  liceret  socios , quis  aequum  censeret , 
aut  ob  nulla  quemquam  merita  in  amicitiam  recipi,  aut 
receptos  in  fidem  non  defendi  ? tantum  , ne  Carthagi- 
niensium socii  aut  sollicitarentur  ad  defectionem , aut 
sua  sponte  desciscentes  reciperentur.  Legati  romani  ab 
Carthagine,  sicut  his  Romae  imperatum  erat,  in  Hispa- 
niam, ut  adirent  civitates,  ut  in  societatem  pellicerent, 
aut  averterent  a Poenis,  traiecerunt.  Ad  Bargusios  pri- 
mum venerunt:  a quibus  benigne  excepti,  quia  taedebat 
imperii  punici,  multos  trans  Iberuro  populos  ad  cupidi- 
nem novae  fortunae  erexerunt.  Ad  Volcianos  inde  est 
ventum  : quorum  celebre  per  Hispaniam  responsum  ce- 
teros populos  ab  societate  romana  avertit.  Ita  enim  ma- 
ximus natu  ex  iis  in  concilio  respondit : Quae  verecun- 
dia est,  Romani,  postulare  vos,  uti  vestram  Carthaginien- 
sium amicitiae  praeponamus,  quum,  qui  id  fecerunt,  Sa- 
guntinos crudelius,  quam  Poenus  hostis  perdidit,  vos  socii 
prodideritis  ? Ibi  quaeratis  socios , censeo  , ubi  saguntina 
clades  ignota  est.  Jlispanis  populis,  sicut  lugubre,  ita  in- 
signe documentum  Sagunti  rumae  erunt,  ne  quis  fidei  ro- 
tnanae  aut  societati  confidat.  Inde  extemplo  abire  tinibus 
Volcianorum  iussi , ab  nullo  deinde  concilio  Hispaniae 

benigniora  verba  tulere.  Itaque  nequidquam  peragrata 
Hispania,  in  Gallias  transeunt. 

XX.  In  his  nova  lerribilisquc  species  visa  est  , quod 
armati  (ita  mos  gentis  erat)  in  concilium  venerant. 
Quum  , verbis  extollentes  gloriam  virtutemque  populi 
romani  ac  magnitudinem  imperii,  petissenl,  ne  Poeno, 
bellum  Italiae  inferenti,  per  agros  urbesque  suas  transi- 
tum darent ; tantus  cum  fremitu  risus  dicitur  ortus  , 
ut  vix  a magistralibus  maioribusque  natu  iuventus  se- 
daretur. Adeo  stolida  impudensque  postulatio  visa  est, 
cq^sere,  ne  in  Italiam  transmittant  Galli  bellum,  ipsos 
id  avertere  in  se  , agrosque  suos  pro  alienis  populan- 
dos obiiccre.  Sedato  tandem  fremitu,  responsum  legalis 
est,  Neque  Romanorum  in  se  meritum  esse,  neque  Cartha- 
giniensium iniuriam , oh  quae  aut  pro  Romanis  , aut  ad- 
versus Poenos  sumant  arma.  Contra  ea  audire  sese,  gentis 
suae  homines  agris  finibusque  Italiae  pelli  a populo  ro- 
mano  stipendiumque  pendere,  cl  cetera  indigna  puti.  Ea- 
dem fernie  in  ceteris  Galliae  conciliis  dicta  auditaque : 
nec  hospitale  quidquam  pacalumve  satis  prius  audi- 
tum, quam  Massiliam  venere.  Ibi  omnia,  ab  sociis  in- 
quisita cum  cura  ac  fide , cognita  , praeoccupatos  iam 
ante  ab  Hannibale  Gallorum  animos  esse:  sed  ne  illi  qui- 
dem ipsi  satis  mitem  gentem  fore , ( adeo  ferocia  atque  in- 
domita ingenui  esse)  ni  subinde  auro,  cuius  avidissima  gens 
est , principum  animi  concilientur.  Ita  peragratis  Hispa- 
niae et  Galliae  populis  , legati  Romam  redeunt , haud 
ita  multo  post , quam  consules  in  provincias  profecti 
erant.  Civitatem  omnem  in  exspectationem  belli  erectam 
invenerunt,  satis  constante  fama,  iam  lberum  Poenos 
transmisisse. 

XXI.  Hannibal,  Sagunto  capto,  Carthaginem  novam 
in  hiberna  concesserat : ibique  , auditis  , quae  Romae  , 
quaeque  Carthagine  acta  decretaque  forent , seque  non 
ducem  solum,  sed  etiam  causam  esse  belli,  partitis  di- 
venditisque  reliquiis  praedae , nihil  ultra  differendum 
ratus,  hispaui  generis  milites  convocat:  Credo  ego  vos, 
inquit,  socii,  et  ipsos  cernere , pacatis  omnibus  Hispaniae 
populis,  aut  finiendam  nobis  militiam,  exercitusque  dimit- 
tendos esse , aut  in  alias  terras  transferendum  bellum : ita 

enim  hac  gentes  non  pacis  solum , sed  etiam  victoriae,  bo- 
nis florebunt,  si  ex  aliis  gentibus  praedam  et  gloriam  quae- 
remus. Jtacpic , quum  longinqua  ab  domo  instet  militia,  in- 
rertumque  sit , quando  domos  vestras , et  quae  cuique  ibi 
cara  sunt,  visuri  sitis,  si  quis,  vestrum  suos  invisere  vult, 
commeatum  do.  Primo  vere,  edico,  adsitis;  ut,  diis  bene 
iuvantibus,  bellum  ingentis  gloriae  praedaeque  futurum  in- 
cipiamus. Omnibus  fere  visendi  domos  oblata  ultro  po- 
testas grata  erat,  et  iam  desiderantibus  suos,  et  longius 
in  futurum  providentibus  desiderium.  Per  totum  tempus 
hiemis  quies  inter  labores,  aut  iam  exhaustos,  aut  mox 
exhauriendos  , renovavit  corpora  animosque  ad  omnia 
de  integro  patienda.  Vere  primo  ad  edictum  convenere. 
Hannibal,  quum  recensuisset  omnium  auxilia  gentium, 
Gades  profectus  Herculi  vota  exsolvit : novisque  se  ob- 
ligat votis , si  cetera  prospera  evenissent.  Inue  partiens 
curas  simul  in  inferendum  atque  arcendum  bellum,  ne, 
dum  ipse  terrestri  per  Hispaniam  Galliasque  itinere 
Italiam  peteret,  nuda  apertaque  Romanis  Africa  ab  Si- 
cilia esset,  valido  praesidio  firmare  eam  statuit.  Pro  eo 
supplementum  ipse  ex  Africa,  maxime  iaculatorum,  le- 
vium armis,  petiit;  ut  Afri  in  Hispania,  in  Africa  Hi- 
spani , melior  procul  ab  domo  futurus  uterque  miles  , 
velut  mutuis  pignoribus  obligati  , stipendia  facerent.  * 
Tredecim  millia  octingentos  quinquaginta  pedites  cetra- 
tos misit  in  Africam,  et  funditores  Baliares  octingentos 
septuaginta  : equites  mixtos  ex  multis  gentibus  mille 
ducentos.  Has  copias  partim  Carthagini  praesidio  esse  , 
partim  distribui  per  Africam  iubet.  Simul  conquisitoribus 
in  civitates  missis  , qualuor  millia  conscripta  delectae 
iuventutis,  praesidium  eosdem  et  obsides,  anci  Cartha- 
ginem iubet. 

XXII.  Neque  Hispaniam  negligendam  ratus,  (atque 
ideo  haud  minus,  quod  haud  ignarus  erat,  circumitam 
ab  romanis  eam  legatis  ad  sollicitandos  principum  ani- 
mos ) Hasdrubali  fratri , viro  impigro  , eam  provinciam 
destinat,  firmatque  eum  africis  maxime  praesidiis,  pe- 
ditum Afrorum  undecim  millibus  octingentis  quinqua- 
ginta , Liguribus  trecentis  , Baliaribus  quingentis.  Ad 
haec  peditum  auxilia  additi  equites  Libyphoenices  (mix- 

tum  punicum  Afris  genus)  quadringenti  et  quinquaginta, 
Numidae  Maurique  accolae  Oceani  ad  mille  octingenti,  et 
parva  Ilergetum  manus  ex  Hispania,  ducenti  equites:  et, 
ne  quod  terrestris  dcesset  auxilii  genus,  elephanti  qua- 
luordecim.  Classis  praeterea  data  ad  tuendam  maritimam 
oram,  (quia,  qua  parte  belli  vicerant,  ea  tum  quoque  rem 
gesturos  Romanos,  credi  poterat)  quinquaginta  quinque- 
remes, quadriremes  duae,  triremes  quinque:  sed  aptae 
instructaeque  remigio  triginta  et  duae  quinqueremes 
erant,  et  triremes  quinque.  Ab  Gadibus  Carthaginem  ad 
hihema  exercitus  rediit : atque  inde , profectus  praeter 
Etovissam  urbem  , ad  Iberum  maritiinamque  oram  du- 
cit. Ibi , fama  est , in  quiete  visum  ab  eo  iuvenem  di- 
vina specie  , qui  se  ab  Iove  diceret  ducem  in  Italiam 
Hannibali  missum:  proinde  sequeretur,  neque  usquam  a 
se  deflecteret  oculos.  Pavidum  primo , nusquam  circum- 
spicientem aut  respicientem,  secutum;  deinde,  cura  hu- 
mani ingenii , quum,  quidnam  id  esset,  quod  respicere 
vetitus  esset , agitaret  animo  , temperare  oculis  nequi- 
visse ; tum  vidisse,  post  seso  serpentem  mira  magnitu- 
dine cum  ingenti  arborum  ac  virgultorum  strage  ferri , 
ac  post  insequi  cum  fragore  coeli  nimbum  : tum , quae 
moles  ea,  qmdve  prodigii  esset , quaerentem  audisse : Va- 
stitatem Italiae  esse : pergeret  porro  ire  , nec  ultra  inqui- 
reret, sincretque  fata  in  occulto  esse. 

XXIII.  Hoc  visu  laetus  tripartito  Iberum  copias  tra- 
iecit , praemissis  , qui  Gallorum  animos  , qua  traducen- 
dus exercitos  erat,  donis  conciliarent,  Alpiumque  transi- 
tus specularentur.  Nonaginta  millia  peditum , duodecim 
millia  equitum  Iberum  traduxit.  Ilergetes  inde,  Bargusios- 
que,  et  Ausetanos,  et  Lacetaniam,  quae  subiecta  Pyre- 
naeis montibus  est,  subegit:  oraeque  huic  omni  praefecit 
Hannonem,  ut  fauces,  quae  Hispanias  Galliis  iungunt,  in 
potestate  essent.  Decem  millia  peditum  Hannoni  ad  prae- 
sidium obtinendae  regionis  data,  et  mille  equites.  Post- 
quam per  Pyrenaeum  saltum  traduci  exercitus  est  coeptus, 
rumorque  per  barbaros  manavit  certior  de  bello  romano; 
tria  millia  inde  Carpetanorum  peditum  iter  averterunt. 
Constabat , non  tam  bello  motos , quam  longinquitate 
viae  insuperabilique  Alpium  transitu.  Hannibal  , quia 

revocare  aut  vi  retinere  eos  anceps  erat,  ne  ceterorum 
etiam  feroces  animi  irritarentur  , supra  septem  millia 
hominum  domos  remisit , quos  et  ipsos  gravari  militia 
senserat,  Carpetanos  quoque  ab  se  dimissos  simulans. 

XXIV.  lnae , ne  mora  atque  otium  animos  sollicita- 
rent , cum  reliquis  copiis  Pyrenaeum  transgreditur,  ct 
ad  oppidum  Illiberi  castra  locat  Galli  quamquam  Ita- 
liae bellum  inferri  audiebant , tamen , quia  vi  subactos 
trans  Pyrenaeum  Hispanos  fama  erat , praesidiaque  va- 
lida imposita,  metu  servitutis  ad  arma  consternati,  Ru- 
scinonem aliquot  populi  conveniunt.  Quod  ubi  Hanni- 
bali nuntiatum  est,  moram  magis,  quam  bellum,  me- 
tuens , oratores  ad  regulos  eorum  misit , colloqui  semet 
ipsum  velle  cum  his : et  vel  illi  propius  Illiberi  accede- 
rent , vel  se  Ruscinonem  processurum , ut  ex  propinquo 
congressus  facilior  esset:  nam  et  accepturum  eos  in  castra 
sua  se  laetum , nec  cunctanter  se  ipsum  ad  eos  venturum. 
Hospitem  enim  se  Galliae  , non  hostem , advenisse : nec 
stricturum  ante  gladium , si  per  Gallos  liceat , quam  in 
Italiam  venisset.  Et  per  nuntios  quidem  haec.  Ut  vero 
reguli  Gallorum  , castris  ad  Illiberim  extemplo  motis , 
haud  gravate  ad  Poenum  venerunt ; capti  donis  cum 
bona  pace  exercitum  per  fines  suos  praeter  Ruscinonem 
oppidum  transmiserunt. 

XXV.  In  Italiam  interim  nihil  ultra  , quam  Iberum 
transisse  Hannibalem , a Massiliensium  legatis  Romam 
perlatum  erat:  quum  perinde,  ac  si  Alpes  iam  transis- 
set, Boii,  sollicitatis  Insubribus,  defecerunt;  nec  tam  ob 
veteres  in  populum  romanum  iras , quam  quod  nuper 
circa  Padum , Placentiam  Cremonamque  colonias  in 
agrum  gallicum  deductas  aegre  patiebantur.  Itaque , 
armis  repente  arreptis , in  eum  ipsum  agrum  impetu 
facto , tantum  terroris  ac  tumultus  fecerunt , ut  non 
agrestis  modo  multitudo , sed  ipsi  triumviri  romani , 
qui  ad  agrum  venerant  assignandum , diffisi  Placentiae 
moenibus,  Mutinam  confugerint,  C.  Lutatius,  C.  Servi- 
lius, T.  Annius.  Lutatii  nomen  haud  dubium  est:  pro 
C.  Servilio  et  T.  Annio  Q.  Acilium  et  C.  Herennium 
habent  quidam  annales  : alii  P.  Cornelium  Asinam  et 
C.  Papirium  Masonem.  Id  quoque  dubium  est , legati , 

ad  expostulandum  missi  ad  Boios  , violati  sint , an  in 
triumviros  agrum  metantes  impetus  sit  factus.  Mutinae 
quum  obsiderentur,  et  gens,  ad  oppugnandarum  urbium 
artes  rudis,  pigerrima  eadem  ad  militaria  opera,  segnis 
intactis  assideret  muris,  simulari  coeptum  de  pace  agi: 
evocatique  ab  Gallorum  principibus  legati  ad  colloquium, 
non  contra  ius  modo  gentium , sed  violata  etiam , quae 
data  in  id  tempus  erat,  fide,  comprehenduntur;  negan- 
tibus Gallis,  nisi  obsides  sibi  redderentur,  eos  dimissu- 
ros. Quum  haec  do  legatis  nuntiata  essent , et  Mutina 
praesidiumque  in  periculo  esset , L.  Manlius  praetor  , 
ira  accensus,  eflusum  agmen  ad  Mulinam  ducit.  Silvae 
tunc  circa  viam  erant , plerisque  incultis.  Ibi , inexplo- 
rato profectus , in  insidias  praecipitatus , multaque  cum 
caede  suorum  aegre  in  apertos  campos  emersit.  Ibi  ca- 
stra communita ; et , quia  Gallis  ad  tentanda  ea  defuit 
spes,  refecti  sunt  militum  animi,  quamquam  sexcentos 
cecidisse  satis  constabat.  Iter  deinde  de  integro  coeptum ; 
nec,  dum  per  patentia  loca  ducebatur  agmen  , apparuit 
hostis:  ubi  rursus  silvae  intratae,  tum  postremos  adorti, 
cum  magna  trepidatione  ac  pavore  omnium,  octingentos 
milites  occiderunt , sex  signa  ademere.  Finis  et  Gallis 
territandi,  et  pavendi  Romanis  fuit,  ut  e saltu  invio 
atque  impedito  evasere.  Inde,  apertis  locis  facile  tutan- 
tes agmen,  Romani  Tanetum,  vicum  propinquum  Pado, 
contendere:  ibi  se  munimento  ad  tempus  commeatibus- 
que fluminis  et  Brixianorum  Gallorum  auxilio,  adversus 
crescentem  in  dies  multitudinem  hostium,  tutabantur. 

XXVI.  Qui  tumultus  repens  postquam  e.t  Romam 
perlatus,  et  punicum  insuper  gaflico  bello  auctum  pa- 
tres acceperunt;  C.  Atilium  praetorem  cum  una  legione 
romana  et  quinque  millibus  sociorum  , delectu  novo  a 
consulo  conscriptis,  auxilium  ferre  Manlio  iubent:  qui 
sine  ullo  certamine  ( abscesserant  enim  metu  hostes ) 
Tanetum  pervenit.  Et  P.  Cornelius,  in  locum  eius,  quae 
missa  cum  praetore  fuerat , transcripta  legione  nova , 
profectus  ab  urbe  sexaginta  longis  navibus , praeter 
oram  Etruriae  Ligurumquc , et  inde  Salyum  montes  , 
pervenit  Massiliam  , et  ad  proximum  ostium  Rhodani 
( pluribus  enim  divisus  amnis  in  mare  decurrit ) castra 

locatt  vixdum  satis  credens,  Hannibalem  superasse  P\- 
renaeos  montes.  Quem,  ut  de  Rhodani  quoque  transitu 
agitare  animadvertit,  incertus,  quonam  ei  loco  occurre- 
ret, necdum  satis  refectis  ab  iactatione  maritima  militi- 
bus, trecentos  inierim  delectos  equites,  ducibus  Massi- 
liensibus et  auxiliaribus  Gallis  , ad  exploranda  omnia 
visendosque  ex  tuto  hostes  praemittit.  Hannibal,  ceteris 
metu  aut  pretio  pacatis  , iam  in  Volcarum  pervenerat 
agrum,  gentis  validae.  Colunt  autem  circa  utramque  ri- 
pam Rhodani:  sed,  diffisi  citeriore  agro  arceri  Poenum 
posse , ut  flumen  pro  munimento  haberent , omnibus 
ferme  suis  trans  Rhodanum  traiectis,  ulteriorem  ripam 
amnis  armis  obtinebant  Ceteros  accolas  fluminis  Han- 
nibal, et  eorum  ipsorum,  quos  sedes  suae  tenuerant, 
simul  pellicit  donis  ad  naves  undique  contrahendas  fa- 
bricandasque:  simul  et  ipsi  traiici  exercitum,  levarique 
quam  primum  regionem  suam  tanta  urgente  hominum 
turba  capiebant.  Itaque  ingens  coacta  vis  navium  est 
lintriumque  temere  ad  vicinalem  usum  paratarum : no- 
vasque  alias  primum  Galli  inchoantes  cavabant  ex  sin- 
gulis arboribus:  deinde  et  ipsi  milites,  simul  copia  ma- 
teriae, simul  facilitate  operis  inducti,  alveos  informes, 
(nihil,  dummodo  innare  aquae  et  capere  onera  possent, 
curantes)  quibus  se  suaque  transvenerent , raptim  fa- 
ciebant. 

XXVII.  lamque  omnibus  satis  comparatis  ad  traii- 
ciendum , terrebant  ex  adverso  hostes  , omnem  ripam 
equis  virisque  obtinentes.  Quos  ut  averteret , Hanno- 
nem, Bomilcaris  filium,  vigilia  prima  noctis,  cum  parte 
copiarum,  maxime  Hispanis,  adverso  flumine  ire  iter 
unius  diei  iubet ; et,  ubi  primum  possit  quam  occultis- 
sime traiecto  amni , circumducere  agmen,  ut,  quum  opus 
facto  sit , adoriatur  ab  tergo  hostem.  Ad  id  dati  duces 
Galli  edocent,  indo  millia  quinque  et  viginti  ferme  su- 
pra, parvae  insulae  circumfusum  amnem,  latiorem,  ubi 
dividebatur , eoque  minus  alto  alveo , transitum  osten- 
dere. Ibi  raptim  caesa  materia  ratesque  fabricatae  , in 
quibus  equi  virique  et  alia  onera  traiicerentur.  Hispani 
sine  ulla  mole,  iu  utres  vestimentis  coniectis,  ipsi  ce- 
tris suppositis  incubantes  , flumen  tranavere.  Et  alius 

exercitas,  ratibus  iunctis  traiectas,  castris  prope  flumen 
positis,  nocturno  itinere  atque  operis  labore  fessus,  quiete 
unius  diei  reficitur,  intento  duce  ad  consilium  opportune 
exsequendum.  Postero  die,  profecti  ex  loco,  prodito  fumo 
significant,  se  transisse,  et  haud  procul  abesse.  Quod 
ubi  accepit  Hannibil , ne  tempori  deesset , dat  signum 
ad  traiiciendum.  l/m  paratas  aptatasque  habebat  pedes 
lintres : equites  fere  propter  equos  nantes  navium  ag- 
men , ad  excipiendum  adversi  impetum  fluminis , parte 
superiore  transmittens , tranquillitatem  infra  traiicienti- 
bus  lintribus  praebebat.  Equorum  pars  magna  nantes 
loris  a puppibus  trahebantur,  praeter  eos,  quos  instra- 
tos frenatosque  , ut  extemplo  egresso  in  ripam  equiti 
usui  essent , imposuerant  in  naves. 

XXVIII.  Galli  occursant  in  ripam  cum  variis  ulula- 
tibus cantuque  moris  sui,  qualientes  scuta  super  capita, 
vibrantesque  dextris  tela : quamquam  et  ex  adverso  ter- 
rebat tanta  vis  navium  cum  ingenti  sono  fluminis  et 
clamore  vario  nautarum  et  militum,  qui  nitebantur  per- 
rumpere impetum  fluminis,  et  qui  ex  altera  ripa  traji- 
cientes suos  hortabantur.  Iam  satis  paventes  adverso  tu- 
multu terribilior  ab  tergo  adortus  clamor , castris  ab 
Hannone  captis.  Mox  et  ipse  aderat , ancepsque  terror 
circumstabat , et  e navibus  tanta  vi  armatorum  in  ter- 
ram evadente , et  ab  tergo  improvisa  premente  acie. 
Galli,  postquam,  ultro  vim  facere  conati,  pellebantur, 
qua  patere  visum  maxime  iter,  perrumpunt,  trepidique 
in  vicos  passim  suos  diffugiunt.  Hannibal,  ceteris  copiis 
per  otium  traiectis,  spernens  iam  gallicos  tumultus , ca- 
stra locat.  Elephantorum  traiiciendorum  varia  consilia 
fuisse  credo : certe  variata  memoria  actae  rei.  Quidam , 
congregatis  ad  ripam  elephantis,  tradunt,  ferocissimum 
ex  iis  irritatum  ab  rectore  suo,  quum  refugientem  in 
aquam  nantem  sequeretur , traxisse  gregem  , ut  quem- 
que timentem  altitudinem  destituerat  vadum , impetu 
ipso  fluminis  in  alteram  ripam  rapiente.  Ceterum  magis 
constat , ratibus  traiectos : id  ut  tutius  consilium  ante 
rem  foret , ita , acta  re  , ad  fidem  pronius  est.  Ratem 
unam,  ducentos  longam  pedes , quinquaginta  latam  , a 
terra  in  amnem  porrexerunt:  quam  , ne  secunda  aqua 

deferretur  , pluribus  validis  retinaculis  parte  superiore 
ripae  religatam  , pontis  in  modum  humo  iniecta  con- 
straverunt; ut  belluae  audacter  yelut  per  solum  ingrede- 
rentur. Altera  ratis  , aeque  lata  , longa  pedes  centum  , 
ad  traiiciendum  flumen  apta,  huic  copulata  est:  et  quum 
elephanti,  per  stabilem  ratem,  tamquam  viam,  praegre- 
dientibus  feminis , acti , in  minorem  applicatam  trans- 
gressi sunt;  extemplo  resolutis  , quibus  leviter  annexa 
erat , vinculis , ab  actuariis  aliquot  navibus  ad  alteram 
ripam  pertrahitur:  ita  primis  expositis,  alii  deinde  re- 
petiti ac  traiecti  sunt  Nihil  sane  trepidabant , donec 
continenti  velut  ponte  agerentur.  Primus  erat  pavor, 
quum,  soluta  ab  ceteris  rate,  in  altum  raperentur:  ibi, 
urgentes  inter  se,  cedentibus  extremis  ab  aqua,  trepi- 
dationis aliquantum  edebant:  donec  quietem  ipse  timor 
circumspectantibus  aquam  fecisset.  Excidere  etiam  sae- 
vientes quidam  in  flumen  , sed  , pondere  ipso  stabiles  , 
deiectis  rectoribus,  quaerendis  peaetentim  vadis,  in  ter- 
ram evasere. 

XXIX.  Dum  elephanti  traiiciuntur,  interim  Hannibal 
numidas  equites  quingentos  ad  castra  romana  miserat 
speculatum,  ubi,  et  quantae  copiae  essent,  et  quid  pa- 
rarent. Huic  alae  equitum  missi , ut  ante  dictum  est  , 
ab  ostio  Rhodani  trecenti  Romanorum  equites  occur- 
runt. Proelium  atrocius,  quam  pro  numero  pugnantium, 
editur.  Nam  praeter  multa  vulnera,  caedes  etiam  prope 
par  utrimque  fuit  : fugaque  et  pavor  Numidarum  Ro- 
manis , iam  admodum  fessis , victoriam  dedit.  Victores 
ad  centum  sexaginta,  nec  omnes  Romani,  sed  pars  Gal- 
lorum : victi  amplius  ducenti  ceciderunt.  Hoc  princi- 
pium simul  omenque  belli , ut  summae  rerum  prospe- 
rum eventum , ita  haud  sane  incruentam  ancipitisque 
certaminis  victoriam,  Romanis  portendit.  Ut,  re  ita  ge- 
sta , ad  utrumque  ducem  sui  redierunt , nec  Scipioni 
stare  sententia  poterat  , nisi  ut  ex  consiliis  coeptisque 
hostis  et  ipse  conatus  caperet:  et  Hannibalem  incertum, 
utrum  coeptum  in  Italiam  intenderet  iter,  an  cum  eo, 
qui  primus  se  obtulisset  romanus  exercitus,  manus  con- 
sereret , avertit  a praesenti  certamine  Boiorum  legato- 
rum regulique  Magali  adventus:  qui  se  duces  itinerum, 

socios  periculi  fore,  affirmantes,  integro  bello,  nusquam 
ante  libatis  viribus,  Italiam  aggrediendam  censent.  Mul- 
titudo timebat  quidem  hostem  , nondum  obliterata  me- 
moria superioris  belli:  sed  magis  iter  immensum  Alpes- 
que,  rem  fama  utique  inexpertis  horrendam,  metuebat. 

XXX.  Itaque  Hannibal,  postquam  ipsi  sententia  ste- 
tit pergere  ire,  atque  Italiam  petere,  advocata  concione, 
varie  militum  versat  animos  castigando  adhortandoque. 
Mirari  se,  quinam  pectora  scmper  impavida  repens  terror 
invaserit.  Per  tot  annos  vincentes  eos  stipendia  facere ; ne- 
que ante  Hispania  excessisse  , quam  omnes  gentesque  et 
terrae  eae,  quas  duo  diversa  maria  amplectantur , Cartha- 
giniensium essent.  Indignatos  deinde,  quod,  quicumque  Sa- 
guntum obsedissent , velut  ob  noxam  , sibi  dedi  postularet 
populus  romanus , lberum  traiecisse  ad  delendum  nomen 
Romanorum,  liberandumque  orbem  terrarum.  Tum  nemini 
visum  id  longum,  quum  ub  occasu  solis  ad  exortus  inten- 
derent iter.  Nunc,  postquam  multo  maiorem  partem  itine- 
ris emensam  cernant,  Pyrenaeum  saltum  inter  ferocissimas 
gentes  superatum,  Rhodanum,  tantum  amnem,  tot  millibus 
Gallorum  prohibentibus  , domita  etiam  ipsius  fluminis  vi  , 
traicctum , in  conspectu  Alpes  habeant , quarum  alterum 
latus  Italiae  sit ; tn  ipsis  portis  hostium  fatigatos  subsi- 
stere, quid  Alpes  aliud  esse  credentes,  quam  montium  al- 
titudines? Fingerent  altiores  Pyrenaei  mgis : nullas  pro- 
fecto terras  coelum  contingere,  nec  inexsuperabiles  humano 
generi  esse.  Alpes  quidem  habitari,  coli,  gignere  atque  alere 
animantes : pervias  paucis  esse,  exercitibus  invias?  Eos  ipsos, 
quos  cernant,  legatos  non  pennis  sublime  elatos  Alpes  trans- 
gressos: ne  maiores  quidem  eorum  indigenas;  sed  advenas 
Italiae  cultores,  has  ipsas  Alpes  ingentibus  saepe  agmini- 
bus cum  liberis  ac  coniugibus , migrantium  modo  , tuto 
transmisisse.  Militi  quidem  armato  , nihil  secum  praeter 
instrumenta  belli  portanti,  quid  invium  aut  inexsuperabile 
esse  ? Saguntum  ut  caperetur , quid  per  octo  menses  peri- 
culi, quid  laboris  exhaustum  esse?  Romam,  orbis  terrarum 
caput , petentibus  quidquam  adeo  asperum  atque  arduum 
videri,  quod  inceptum  moretur?  Cepisse  quondam  Gallos 
ea , quae  adiri  posse  Poenus  desperet?  Proinde  aut  cede- 
rent animo  atque  virtute  genti , per  cos  dies  toties  ab  se 

victae  : aut  itineris  finem  sperent  campum  interiaccntcm 
Tiberi  ac  moenibus  romanis. 

XXXI.  His  adhortationibus  incitatos  corpora  curare, 
atque  ad  iter  se  parare  iubet.  Postero  die , profectus 
adversa  ripa  Rhodani,  mediterranea  Galliae  petit:  non 
quia  rectior  ad  Alpes  via  esset , sed,  quantum  a mari 
recessisset,  minus  obvium  fore  Romanum  credens:  cum 
quo  , priusquam  in  Italiam  ventum  foret , non  erat  in 
animo  manus  conserere.  Quartis  castris  ad  Insulam  per- 
venit: ibi  Isara  Rhodanusquc  amnes,  diversis  ex  Alpi- 
bus decurreutes,  agri  aliquantum  amplexi,  confluunt  in 
unum.  Inde  mediis  campis  Insulae  nomen  inditum.  In- 
colunt prope  Allobroges , gens  iam  inde  nulla  gallica 
gente  opibus  aut  tama  inferior : tum  discors  erat.  Re- 
gni certamine  ambigebant  fratres.  Maior  , et  qui  prius 
imperitarat,  Rrancus  nomine,  minore  ab  fratre  et  coetu 
i uniorum  , qui  iure  minus,  vi  plus  poterat,  pellebatur. 
Huius  seditionis  peropportuna  disceptatio  quum  ad  Han- 
nibalem reiecta  esset,  arbiter  regni  factus,  quod  ea  se- 
natus principumque  sententia  fuerat , imperium  maiori 
restituit.  Ob  id  meritum  commeatu  copiaque  rerum 
omnium,  maxime  vestis,  est  adiutus,  quam  infames  fri- 
goribus Alpes  praeparari  cogebant.  Sedatis  certaminibus 
Allobrogum,  quum  iam  Alpes  peteret,  non  recta  regione 
iter  instituit ; sed  ad  laevam  in  Tricastinos  flexit ; inde 
per  extremam  oram  Vocontiorum  agri  tetendit  in  Tri- 
corios:  haud  usquam  impedita  via,  priusquam  ad  Dru- 
entiam flumen  pervenit.  Is  et  ipse  Alpinus  amnis  longe 
omnium  Galliae  fluminum  difficillimus  transitu  est.  Nam, 
quum  aquae  vim  vehat  ingentem , non  tamen  navium 
patiens  est:  quia  nullis  codrcitus  ripis,  pluribus  simul, 
neque  iisdem  alveis  fluens,  nova  selaper  vada  novosque 
gurgites,  (et  ob  eadem  pediti  quoque  incerta  via  est)  ad 
haec  saxa  glareosa  volvens,  nihil  stabile  nec  tutum  ingre- 
dienti  praebet,  et  tum,  forte  imbribus  auctus,  ingentem 
transgredienlibus  tumultum  fecit,  quum  super  cetera  tre- 
pidatione ipsi  sua  atque  incertis  clamoribus  turbarentur. 

XXXII.  P.  Cornelius  consul,  triduo  fere  post,  quam 
Hannibal  ab  ripa  Rhodani  movit,  quadrato  agmine  ad 
castra  hostium  Yencrat,  nullam  dimicandi  moram  tactu- 

rus.  Ceterum,  ubi  deserta  munimenta,  nec  facile  se  tan- 
tum praegressos  assecuturum  videt ; ad  mare  ac  naves 
rediit,  tutius  faciliusque  ita  descendenti  ab  Alpibus  Han- 
nibali occursurus.  Ne  tamen  nuda  auxiliis  romanis  Hi- 
spania esset,  quam  provinciam  sortitus  erat,  Cn.  Scipio- 
nem fratrem  cum  maxima  parte  copiarum  adversus 
Hasdrubalem  misit;  non  ad  tuendos  tantummodo  veteres 
socios  conciliandosque  novos , sed  etiam  ad  pellendum 
Hispania  Hasdrubalem.  Ipse  cum  admodum  exiguis  co- 

fiis  Genuam  repetit,  eo  qui  circa  Padum  erat,  exercitu 
taliam  defensurus.  Hannibal  ab  Druentia  campestri  ma- 
xime itinere  ad  Alpes  cum  bona  pace  incolentium  ea 
loca  Gallorum  pervenit.  Tum  , quamquam  fama  prius, 
qua  incerta  in  maius  vero  ferri  solent , praecepta  res 
erat,  tamen  ex  propinquo  visa  montium  altitudo,  nives- 
que  coelo  prope  immixtae , tecta  informia  imposita  ru- 
pibus , pecora  iumentaque  torrida  frigore , homines  in- 
tonsi et  inculti,  animalia  inanimaliaque  omnia  rigentia 
gelu,  cetera  visu,  quam  dictu,  foediora,  terrorem  reno- 
varunt. Erigentibus  in  primos  agmen  clivos  apparue- 
runt imminentes  tumulos  insidentes  montani  : qui , si 
valles  occultiores  insedissent,  coorti  in  pugnam  repente, 
ingentem  fugam  stragemque  dedissent.  Hannibal  consi- 
stere signa  iubet;  Gallisque  ad  visenda  loca  praemissis, 
postquam  comperit,  transitum  ea  non  esse,  castra  inter 
confragosa  omnia  praeruptaque , quam  extentissima  po- 
test valle,  locat  fum  per  eosdem  Gallos,  haud  sane 
multum  lingua  moribusque  abhorrentes,  quum  se  immi- 
scuissent colloquiis  montanorum,  edoctus  interdiu  tantum 
obsideri  saltum,  nocte  in  sua  quemque  dilabi , tecta  ; 
luce  prima  subiit  tumulos,  ut  ex  aperto  atque  interdiu 
vim  per  angustias  facturus.  Die  deinde  simulando  aliud, 
quam  quod  parabatur  , consumpto  , quum  eodem  , quo 
constiterant,  loco  castra  coramunissent,  ubi  primum  de- 
gressos tumulis  montanos  iaxatasque  sensit  custodias , 
pluribus  ignibus,  quam  pro  numero  manentium,  in  spe- 
ciem faqtis,  impedimentisque  cum  equite  relictis,  et  ma- 
xima parte  peditum;  ipse  cum  expeditis,  acerrimo  quo- 
que viro,  raptim  angustias  evadit:  iisque  ipsis  tumulis, 
quos  hostes  tenuerant,  consedit. 

XXXIII.  Prima  deinde  luce  castra  mota  , et  agmen 
reliquum  incedere  coepit.  lam  montani  signo  dato  ex 
castellis  ad  stationem  solitam  conveniebant ; quum  re- 
pente conspiciunt  alios,  arce  occupata  sua,  super  caput 
imminentes , alios  via  transire  hostes.  Utraque  simul 
obiecta  res  oculis  animisque  immobiles  parumper  eos 
defixit.  Deinde  , ut  trepidationem  in  angustiis  , suoque 
ipsum  tumultu  misceri  agmen  videre  , equis  maxime 
consternatis,  quidquid  adiecissent  ipsi  terroris,  satis  ad 
perniciem  fore  rati,  diversis  rupibus,  iuxta  invia  ac  de- 
via assueti,  discurrunt.  Tum  vero  simul  ab  hostibus,  si- 
mul ab  iniquitate  locorum  Poeni  oppugnabantur ; plus- 
que inter  ipsos,  sibi  quoque  tendente,  ut  periculo  prius 
evaderet , quam  cum  hostibus , certaminis  erat.  Equi 
maxime  infestum  agmen  faciebant , qui  et  clamoribus 
dissonis , quos  nemora  etiam  repercussaeque  Yalles  au- 
gebant , territi  trepidabant , et  icti  forte  aut  vulnerati 
adeo  consternabantur,  ut  stragem  ingentem  simul  homi- 
num ac  sarcinarum  omnis  generis  facerent  : multosque 
turba,  quum  praecipites  deruptaeque  utrimque  angustiae 
essent,  in  immensum  altitudinis  deiecit;  quosdam  et  ar- 
matos : sed  ruinae  maximae  modo  iumenta  cum  oneri- 
bus devolvebantur.  Quae  quamquam  foeda  visu  erant, 
stetit  parumper  tamen  Hannibal,  ac  suos  continuit,  ne 
tumultum  ac  trepidationem  augeret.  Deinde , postquam 
interrumpi  agmen  vidit,  periculumque  esse,  ne  exutum 
impedimentis  exercitum  nequidquam  incolumem  tradu- 
xisset, decurrit  ex  superiore  loco;  et,  quum  impetu  ipso 
fudisset  hostem,  suis  quoque  tumultum  auxit.  Sed  is  tu- 
multus momento  temporis,  postquam  liberata  itinera  fuga 
montanorum  erant , sedatur : nec  per  otium  modo  , sed 
prope  silentio , mox  omnes  traducti.  Castellum  inde  , 
quod  caput  eius  regionis  erat , viculosque  circumiectos 
capit,  et  captivo  cibo  ac  pecoribus  per  triduum  exerci- 
tum aluit.  Et  quia  nec  montanis  primo  perculsis  , nec 
loco  magnopere  impediebantur , aliquantum  eo  triduo 
viae  confecit. 

X&X1V.  Perventum  inde  ad  frequentem  cultoribus 
alium,  ut  inter  montana,  populum.  Ibi  non  bello  aperto, 
sed  suis  artibus,  fraude  , deinde  insidiis  est  prope  cir- 

cumvenlus.  Magno  natu  principes  castellorum  oratores 
ad  Poenum  veniunt : alienis  malis,  ulili  exemplo,  doctos, 
memorantes,  amicitiam  malle,  quam  vim  experiri  Poeno- 
rum.  Itaque  obcdienter  imperata  facturos:  commeattim  iti- 
nerisque duces,  et  ad  fidem  promissorum  obsides  acciperet. 
Hannibal  nec  temere  credendo,  nec  aspernando,  ne  re- 
pudiati aperte  hostes  fierent , benigne  quum  respondis- 
set ; obsidibus , quos  dabant , acceptis  , et  commeatu  , 
quem  in  viam  ipsi  detulerant,  usus,  nequaquam,  ut  in- 
ter pacatos  , incomposito  agmine  duces  eorum  sequitur. 
Primum  agmen  elephanti  et  equites  erant : ipse  post 
cum  robore  peditum,  circumspectans  soilicilusque  omnia, 
incedebat.  Ubi  in  angustiorem  viam  ex  parte  altera  sub- 
iectam  iugo  insuper  imminenti  ventum  est,  undique  ex 
insidiis  barbari  a fronte,  ab  tergo  coorti,  cominus  emi- 
nus petunt:  saxa  ingentia  in  agmen  devolvunt:  maxima 
ab  tergo  vis  hominum  urgebat.  In  eos  versa  peditum 
acies  haud  dubium  fecit,  quin,  nisi  firmata  extrema 
agminis  fuissent , ingens  in  eo  saltu  accipienda  clades 
fuerit.  Tunc  quoque  ad  extremum  periculi  ac  prope 
perniciem  ventum  est  : nam  , dum  cunctatur  Hannibal 
demittere  agmen  in  angustias;  quia  non , ut  ipse  equi- 
tibus praesidio  erat,  ita  peditibus  quidquam  ab  tergo 
auxilii  reliquerat;  occursantes  per  obliqua  montani,  per- 
rupto medio  agmine,  viam  insedere:  noxque  una  Han- 
nibali sine  equitibus  atque  impedimentis  acta  est. 

XXXV.  Postero  die , iam  segnius  intercursantibus 
barbaris  , iunctae  copiae  , saltusque  haud  sine  clade , 
maiore  tamen  iumentorum  , quam  hominum  , pernicie  , 
superatus.  Inde  montani  pauciores  iam  , et  latrocinii 
magis  quam  belli  more,  concursabant;  modo  in  primum, 
modo  in  novissimum  agmen,  utcumque  aut  locus  oppor- 
tunitatem daret , aut  progressi  morative  aliquam  occa- 
sionem fecissent.  Elephanti,  sicut  per  arctas  praecipites 
vias  magna  mora  agebantur  , ita  tutum  ab  hostibus  , 
quacumque  incederent  , quia  insuetis  adeundi  propius 
metus  erat  , agmen  praebebant.  Nono  die  in  iugum  Al- 
pium perventum  est,  per  invia  pleraque  et  errores,  quos 
aut  ducentium  fraus,  aut,  ubi  fides  iis  non  esset,  temere 
initae  valles  a eoniectantibus  iter,  faciebant.  Bidnum  in 

iugo  stativa  habita:  fessisque  labore  ac  pugnando  quies 
data  militibus  ; iumcntaquc  aliquot , quae  prolapsa  in 
rupibus  erant,  sequendo  vestigia  agminis  in  castra  per- 
venere. Fessis  taedio  tot  maiorum  nivis  etiam  casus , 
occidente  iam  sidere  Vergiliarum  , ingentem  terrorem 
adiecit.  Per  omnia  nive  opplela  quum,  signis  prima  luce 
motis,  segniter  agmen  incederet,  pigritiaque  et  despe- 
ratio in  omnium  vultu  emineret:  praegressus  signa  Han- 
nibal in  promontorio  quodam  , unde  longe  ac  late  pro- 
spectus erat,  consistere  iussis  militibus  Italiam  ostentat, 
subiectosque  alpinis  montibus  circumpadanos  campos  : 
momiaque  cos  tum  transcendere  non  Italiae  modo , sed 
etiam  urbis  romanae.  Cetera  plana  , proclivia  fore : uno  , 
aut  summum  allero  proelio  arcem  et  caput  Italiae  in  manu 
ac  potestate  habituros.  Procedere  inde  agmen  coepit;  iam 
nihil  ne  hostibus  quidem  , praeter  parva  furta  per  oc- 
casionem , tentantibus.  Ceterum  iter  multo  , quam  in 
ascensu  fuerat,  (ut  pleraque  Alpium  ab  Italia  sicut  bre- 
viora , ita  arrectiora  sunt)  difficilius  fuit.  Omnis  enim 
ferme  via  praeceps,  angusta,  lubrica  erat:  ut  neque  su- 
stinere se  a lapsu  possent  ; nec,  qui  paullulum  tilubas- 
sent,  haerere  afflicti  vestigio  suo;  aliique  super  alios,  et 
iumenta  et  homines  , occiderent.  • 

XXXVI.  Ventum  deinde  ad  multo  angustiorem  rupem, 
atque  ita  rectis  saxis , ut  aegre  expeditus  miles  tenta- 
bundus , manibusque  relinens  virgulta  ac  stirpes  circa 
eminentes,  demittere  sese  posset.  Natura  locus  iam  ante 
praeceps,  recenti  lapsu  terrae  in  pedum  mille  admodum 
altitudinem  abruptus  erat.  Ibi  quum , velut  ad  finem 
viae,  equites  constitissent,  miranti  Hannibali,  quae  res 
moraretur  agmen  , nuntiatur , rupem  inviam  esse.  Di- 
gressus deinde  ipse  ad  locum  visendum.  Haud  dubia 
res  visa,  quin  per  invia  circa  nec  trita  antea  , quamvis 
longo  ambitu,  circumduceret  agmen.  Ea  vero  via  insu- 
perabilis fuit.  Nam  quum  super  veterem  nivem  intactam 
nova  modicae  altitudinis  esset  , molli  nec  praealtae  nivi 
facile  pedes  ingredientium  insistebant.  Ut  vero  tot  ho- 
minum iumentorumque  incessu  dilapsa  est,  per  nudam 
infra  glaciem  ffuentemque  tabem  liquescentis  nivis  in- 
grediebantur. Tetra  ibi  luctatio  erat  , ut  a lubrica  gla- 

cie,  non  recipieule  vestigium,  et  in  prono  citius  pedes 
fallente  : et , seu  manibus  in  assurgendo,  seu  genu  se 
adiuvissent,  ipsis  adminiculis  prolapsi  si  iterum  corrue- 
rent, nec  stirpes  circa  radicesve,  ad  quas  pede  aut  manu 
quisquam  eniti  posset,  erant;  ita  in  levi  tantum  glacie 
tabidaque  nive  volutabantur.  iumenta  secabant;  interdum 
etiam,  tum  infimam  ingredientia  nivem,  et  prolapsa  iac- 
tandis  gravius  in  connitcndo  ungulis,  penitus  perfringe- 
bant: ut  pleraque,  velut  pedica  capta,  haerereut  in  du- 
rata et  alte  concreta  glacie. 

XXXVI 1.  Tandem,  nequidquam  iumenlis  atque  ho- 
minibus fatigatis , castra  in  iugo  posita  , aegerrime  ad 
id  ipsum  loco  purgato  : tantum  nivis  fodiendum  atque 
egerendum  fuit.  Inde  ad  rupem  muniendam,  per  quam 
unam  via  esse  poterat,  milites  ducti,  quum  caedendum 
esset  saxum,  arboribus  circa  immanibus  deiectis  detrun- 
calisque , struem  ingentem  lignorum  faciunt : eamque  , 
quum  et  vis  venti  apta  faciendo  igni  coorta  esset,  suc- 
cendunt, ardentiaque  saxa  infuso  aceto  putrefaciunt.  Ita 
torridam  incendio  rupem  ferro  pandunt , molliuntque 
anfractibus  modicis  clivos  , ut  non  iumenta  solum  , sed 
elephanti  etiam , deduci  possent.  Quatriduum  circa  ru- 
pem consumptum,  iumentis  prope  fame  absumptis:  nuda 
enim  fere  cacumina  sunt,  et,  si  quid  est  pabuli,  obruunt 
nives.  Inferiora  valles  et  apricos  quosdam  colles  habent, 
rivosque  prope  silvas  , et  iam  humano  cultu  digniora 
loca.  Ibi  iumenta  in  pabulum  missa,  et  quies  muniendo 
fessis  hominibus  data  triduo.  Inde  ad  planum  descensum, 
etiam  locis  mollioribus  et  accolarum  ingeniis. 

XXXVIII.  Hoc  maxime  modo  in  Italiam  perventum 
est,  quinio  mense  a Carthagine  nova,  ut  quidam  aucto- 
res sunt,  quinto  decimo  die  Alpibus  superatis.  Quantae 
copiae  transgresso  in  Italiam  Hannibali  fuerint,  nequa- 
quam inter  auctores  constat.  Qui  plurimum  , centum 
millia  peditum,  viginti  equitum  fuisse  scribunt;  qui  mi- 
nimum, viginti  millia  peditum,  sex  equitum.  L.  Cincius 
Alimentus  , qui  captum  se  ab  Hannibale  scribit , ma- 
xime auctor  me  moveret , nisi  confunderet  numerum  , 
Gallis  Liguribusque  additis : cum  his  octoginta  millia 
peditum  , decem  equitum  , adducta  in  Italiam  : ( magis 

affluxisse  verisimile  est , et  ita  quidam  auctores  sunt ) 
ex  ipso  autem  audisse  Hannibale,  postquam  Rhodanum 
transierit , triginta  sex  millia  hominum  , ingentemque 
numerum  equorum  et  aliorum  iuraentorum  amisisse  , 
Taurinis,  quae  Gallis  proxima  gens  erat,  in  Italiam  de- 
gressum. Id  quum  inter  omnes  constet,  eo  magis  miror 
ambigi,  quanam  Alpes  transierit:  et  vulgo  credere,  Pe- 
nino, atque  inde  nomen  ei  iugo  Alpium  inditum,  trans- 
gressum. Coelius  per  Cremonis  iugum  dicit  transisse : 
qui  ambo  saltus  eum  non  in  Taurinos,  sed  per  Salassos 
montanos  ad  Libuos  Gallos  deduxissent.  Nec  verisimile 
est , ea  tum  ad  Galliam  patuisse  itinera  ; utique , quae 
ad  Peninum  ferunt,  obsepta  gentibus  semigermanis  luis- 
sent. Neque  , hercule , montibus  his  ( si  quem  forte  id 
movet)  ab  transitu  Poenorum  ullo  Veragri,  incolae  iugi 
eius,  norunt  nomen  inditum;  sed  ab  eo,  quem,  in  summo 
sacratum  vertice,  Peninum  montani  appellant. 

XXXIX.  Peropportune  ad  principia  rerum  Taurinis, 
proximae  genti , adversus  Insubres  motum  bellum  erat. 
Sed  armare  exercitum  Hannibal,  ut  parti  alteri  auxilio 
esset , in  relicicndo  maxime  sentientem  contracta  ante 
mala , non  poterat.  Otium  etenim  ex  labore  , copia  ex 
inopia,  cultus  ex  illuvie  tabeque,  squalida  et  prope  ef- 
ferata corpora  varie  movebant.  Ea  P.  Cornelio  consuli 
causa  fuit , quum  Pisas  navibus  venisset , exercitu  a 
Manlio  Atilioque  accepto  tirone,  6t  in  novis  ignominiis 
trepido,  ad  Padum  festinandi;  ut  cum  hoste  nondum  re- 
fecto manum  consereret.  Sed  quum  Placentiam  consul 
venit,  iam  ex  stativis  moverat  Hannibal ; Tauriuorumque 
unam  urbem,  caput  gentis  eius,  quia  volentes  in  ami- 
citiam non  veniebant,  vi  expugnarat:  iunxissctque  sibi, 
non  metu  solum  , sed  etiam  voluntate , Gallos  accolas 
Padi;  ni  eos,  circumspectantes  defectionis  tempus,  su- 
bito adventus  consulis  oppressisset  Et  Hannibal  movit 
ex  Taurinis,  incertos,  quae  pars  sequenda  esset,  Gallos 
praesentem  se  secuturos  ratus.  Iam  prope  in  conspectu 
<jrant  exercitus  , convcnerantqne  duces  sicuti  inter  se 
nondum  satis  noti  , ita  iam  imbutus  uterque  quadam 
admiratione  alterius.  Nam  Hannibalis  et  apud  Homa- 
nos  , iam  ante  Sagunti  excidium , celeberrimum  nomen 

erat:  et  Scipionem  Hannibal  eo  ipso,  quod  adversus  se 
dux  potissimum  lectus  esset , praestantem  virum  crede- 
bat. Et  auxerant  inter  se  opinionem:  Scipio,  quod,  re- 
lictus in  Gallia  , obvius  fuerat  in  Italiam  transgresso 
Hannibali  ; Hannibal  , et  conatu  tam  audaci  traiieien- 
darum  Alpium,  et  effectu.  Occupavit  tamen  Scipio  Pa- 
dum traiicere  , et  , ad  Ticinum  amnem  motis  castris , 
prius,  quam  educeret  in  aciem,  adhortandorum  militum 
causa,  talem  orationem  exorsus  est: 

XL  Si  cum  exercitum,  milites,  educerem  in  aciem , quem 
in  Gallia  mecum  habui,  supersedissem  loqui  apud  ros.  Quid 
enim  adhortari  referret  aut  eos  equites,  qui  equitatum  ho- 
stium ad  Rhodanum  flumen  egregie  vicissent,  aut  eas  le- 
giones , cum  quibus  fugientem  hunc  ipsum  hostem  secutus, 
confessionem  cedentis  ac  detrectantis  certamen  pro  victoria 
habui?  Nunc , quia  ille  exercitus  , Hispaniae  provinciae 
scriptus  , ibi  cum  fratre  Cn.  Scipione  meis  auspiciis  rem 
gerit,  ubi  eum  gerere  senatus  populusque  romanus  voluit; 
ego  , ut  consulem  ducem  adversus  Hannibalem  ac  Poenos 
haberetis  , ipse  me  huic  voluntario  certamini  obtuli;  novo 
imperatori  apud  novos  milites  pauca  verba  facienda  sunt. 
Ne  genus  belli,  ne  ve  hostem  ignoretis;  cum  iis  est  vobis  , 
milites,  pugnandum,  quos  terra  marique  priore  bello  vici- 
stis : a quibus  stipendium  per  viginti  annos  exegistis  : a 

?uibus  capta  belli  praemia  , Siciliam  ac  Sardiniam  , ha- 
etis.  Erit  igitur  in  Ifoc  certamine  is  vobis  iliisque  animus, 
qui  victoribus  et  victis  esse  solet.  Nec  nunc  illi , quia  au- 
dent , sed  quia  neccsse  est , pugnaturi  sunt : nisi  creditis  , 
qui  exercitu  incolumi  pugnam  detrectavere , cos , duabus 
partibus  peditum  equitumque  in  transitu  Alpium  amissis  , 
quum  plures  paene  perierint , quam  supersunt , plus  spei 
nactos  esse.  At  enim  pauci  quidem  sunt , sed  vigentes  ani- 
mis corporibusque,  quorum  robora  ac  vires  vix  sustinere 
vis  ulla  possit.  Effigies,  imo  umbrae  hominum,  fame,  fri- 
gore, illuvie,  squalore  enecti,  contusi  ac  debilitati  inter  saxa 
rupesque.  Ad  haec  , praeusti  artus , nive  rigentes  nervi  , 
membra  torrida  gelu,  quassata  fractaque  arma,  claudi  ac 
debiles  equi.  Cum  hoc  equite  , cum  hoc  pedite  pugnaturi 
estis:  reliquias  extremas  hostium,  no»  hostes,  hqoeoitis.  Ac 
nihil  magis  vereor,  quam  ne,  vos  quum  pugnaveritis,  Alpes 

vicisse  Hannibalem  videantur.  Sed  ita  forsitan  decuit,  cum 
foederum  ruptore  duce  ac  populo  deos  ipsos,  sine  ulla  hu- 
mana ope,  committere  ac  profligare  bellum:  nos,  qui  se- 
cundum deos  violati  sumus , commissum  ac  profligatum 
conficere. 

XLI.  Non  vereor  , ne  quis  me  hoc  vestri  adhortandi 
causa  magnifice  loqui  existimet;  ipsum  aliter  animo  affec- 
tum esse.  Licuit  in  Hispaniam , provinciam  meam  , quo 
iam  profectus  eram,  cum  exercitu  ire  meo:  ubi  et  fratrem 
consilii  participem  ac  periculi  socium  haberem,  et  Hasdru- 
balem potius,  quam  Hannibalem,  hostem,  et  minorem  haud 
dubie  molem  belli.  Tamen  , quum  praeterveherer  navibus 
Galliae  oram,  ad  famam  huius  hostis  in  terram  egressus, 
praemisso  equitatu , ad  Rhodanum  movi  castra.  Equestri 
proelio  , qua  parte  copiarum  conserendi  manum  fortuna 
data  est , hostem  fudi : peditum  agmen , quod  in  modum 
fugientium  raptim  agebatur  , quia  assequi  terra  non  pote- 
ram, regressus  ad  naves,  quanta  maxima  celeritate  potui, 
tanto  maris  terrarumque  circuitu , in  radicibus  Alpium 
obvius  fui.  Huic  timendo  hosti  utrum  , quum  declinarem 
certamen  , improvisus  incidisse  videor  an  occurrere  in  ve- 
stigiis eius?  lacessere  ac  trahere  ad  decernendum?  Expe- 
riri iuvat,  utrum  alios  repente  Carthaginienses  per  riginti 
annos  terra  ediderit:  an  iulem  sint,  qui  ad  Aegatcs  pugna- 
verunt insulas  , et  quos  ab  Eryce  duodevicenis  denariis 
aestimatos  emisistis : et  utrum  Hannibal  hic  sit  aemulus 
itinerum  Herculis,  ut  ipse  fert,  an  vectigalis  stipendiarius- 
que et  servus  populi  romani  a patre  relictus : quem  nisi 
saguntinum  scelus  agitaret,  respiceret  profecto,  si  non  pa- 
triam victam,  domum  certe,  patremque,  et  foedera  Hamil- 
caris scripta  manu:  qui,  iussus  a consule  nostro,  praesi- 
dium deduxit  ab  Eryce:  qui  graves  impositas  victis  Car- 
thaginiensibus leges  fremens  mocrensque  accepit:  qui  dece- 
dere Sicilia  , qui  stipendium  populo  romano  dare  pactus 
est.  Itaque  vos  ego,  milites,  non  eo  solum  animo,  quo  ad- 
versus alios  hostes  soletis , pugnare  velim ; sed  cum  indi- 
gnatione quadam  atque  ira:  velut  si  servos  videatis  vestros 
arma  repente  contra  vos  ferentes.  Licuit  ad  Erycem  clau- 
sos, ultimo  supplicio  humanorum  , fame  interficere  : licuit 
victricem  classem  in  Africam  traiicere,  atque  intra  paucos 

dies  sine  ullo  certamine  Carthaginem  delere.  Veniam  de- 
dimus precantibus : emisimus  ex  obsidione:  pacem  cum  ric- 
tis fecimus:  tutelae  deinde  nostrae  duximus , quum  africo 
bello  urgerentur.  Pro  his  imparlitis,  furiosum  iuvenem  se- 
quentes, oppugnatum  patriam  nostram  veniunt.  Atque  uti- 
natu  pro  decore  tantum  hoc  vobis , et  non  pro  salute,  es- 
set certamen.  Non  de  possessione  Siciliae  ac  Sardiniae,  de 
quibus  quondam  agebatur,  sed  pio  Italia  vobis  est  pugnan- 
dum: nec  est  alius  ab  tergo  exercitus,  qui,  nisi  ms  vinci- 
mus, hosti  obsistat ; nec  Alpes  aliae  sunt,  quas  dum  supe- 
rant , comparari  nova  possint  praesidia.  Uic  est  obstan- 
dum , milites , velut  si  ante  romana  moenia  pugnemus. 
Unusquisque  se  non  corpus  suum,  sed  coniugcm  ac  liberos 
parvos  armis  protegere  putet:  nec  domesticas  solum  agitet 
curas,  sed  identidem  hoc  animo  reputet,  nostras  nunc  in- 
tueri manus  senatum  populumque  romanum : qualis  nostra 
vis  virtusque  fuerit,  talem  deinde  fortunam  illius  urbis  ac 
romani  imperii  fore. 

XL1I.  H aec  apud  Romanos  consul.  Hannibal , rebus 
prius,  quam  verbis,  adhortandos  milites  ratus,  circum- 
dato ad  spectaculum  exercitu,  captivos  montanos  vinctos 
in  medio  statuit ; armisque  gallicis  ante  eorum  pedes 
proieclis,  interrogare  interpretem  iussit,  ecquis,  si  vin- 
culis levaretur,  armaque  et  equum  victor  acciperet,  de- 
certare ferro  vellet?  Quum  ad  unum  omnes  ferrum  pu- 
gnamque poscerent,  et  deiecta  in  id  sors  esset,  se  quis- 
que eum  optabat,  quem  fortuna  in  id  certamen  legeret. 
Iit  cuiusque  sors  exciderat , alacer , inter  gratulantes 
gaudio  exsultans,  cum  sui  moris  tripudiis  arma  raptim 
capiebat.  Ubi  vero  dimicarent,  is  habitus  animorum  non 
inter  eiusdem  modo  conditionis  homines  erat,  sed  etiam 
inter  spectantes  vulgo,  ut  non  vincentium  magis,  quam 
bene  morientium,  fortuna  laudaretur. 

XLIII.  Quum  sic  aliquot  spectatis  paribus  affectos 
dimisisset,  concione  inde  advocata,  ita  apud  eos  locutus 
fertur:  Si,  quem  animum  in  alienae  sortis  exemplo  paullo 
ante  habuistis,  eundem  mox  in  aestimanda  fortuna  vestra 
habueritis,  vicimus,  milites:  neque  enim  spectaculum  modo 
illud  , sed  quaedam  veluti  imago  vestrae  conditionis  erat. 
Ac  nescio , an  minora  vincula  maioresque  necessitates  v o- 

bis , quam  captivis  vestris  , fortuna  circumdederit.  Dextra 
laevaque  duo  maria  claudunt , nullam , ne  ad  effugium 
quidem  , navem  habentibus:  contra  Padus  amnis  , maior 
Padus  ac  violentior  Rhodano:  ab  tergo  Alpes  urgent,  vix 
integris  vobis  ac  vigentibus  transitae.  Hic  vincendum  aut 
moriendum , milites , est , ubi  primum  hosti  occurristis.  Et 
eadem  fortuna,  quae  necessitatem  pugnandi  imposuit,  prae- 
mia vobis  ea  victoribus  proponit,  quibus  amphora  homines 
ne  ab  diis  quidem  immortalibus  optare  solent.  Si  Siciliam 
tantum  ac  Sardiniam , parentibus  nostris  ereptas  , nostra 
virtute  recuperaturi  essemus,  satis  tamen  ampla  pretia  es- 
sent. Quidquid  Romani  tot  triumphis  partum  congestumque 
possident,  id  omne  vestrum  cum  ipsis  dominis  futurum  est. 
In  hanc  tam  opimam  mercedem,  agite,  cum  diis  bene  iu- 
vantibus  arma  capite.  Satis  adhuc  in  vastis  Lusitaniae 
Celtiberiaequc  montibus,  pecora  consectando,  nullum  emo- 
lumentum tot  laborum  periculorumque  vestrorum  vidistis  : 
tempus  est  iam,  opulenta  vos  ac  ditia  stipendia  facere,  et 
magna  operae  pretia  mereri , tantum  itineris  per  tot  mon- 
tes flummaque  et  tot  armatas  gentes  emensos.  Hic  vobis 
terminum  laborum  fortuna  dedit : hic  dignam  mercedem  , 
emeritis  stipendiis,  dabit.  Nec,  quam  magni  nominis  bellum 
est , tam  difficilem  cxistimaritis  victoriam  fore.  .Saepe  et 
contemptus  hostis  cruentum  certamen  edidit,  et  incluti  po- 
puli regesque  perlevi  momento  victi  sunt.  Nam , dempto 
hoc  uno  fulgore  nominis  romani  quid  est , cur  illi  vobis 
comparandi  sint?  Ut  viginti  annorum  militiam  vestram  cum 
illa  virtute,  cum  illa  fortuna  taceam;  ab  Herculis  colum- 
nis , ab  Oceano  terminisque  ultimis  terrarum  , per  tot  fe- 
rocissimos Hispaniae  et  Galliae  populos  vincentes  huc  per- 
venistis : pugnabitis  cum  exercitu  tirone  , hac  ipsa  aestate 
caeso,  victo,  circumsesso  a Gallis,  ignoto  adhuc  duci  suo, 
igwrantiquc  ducem.  An  me,  in  praetorio  patris,  clarissimi 
imperatoris,  prope  natum,  certe  eductum,  domitorem  Hi- 
spaniae Galliaeque , victorem  eundem  non  alpinarum  modo 
gentium,  sed  ipsarum,  quod  multo  maius  est,  Alpium,  cum 
semestri  hoc  conferam  duce,  desertore  exercitus  sui?  Cui  si 
guis  , demptis  signis  , Poenos  Romanosque  hodie  ostendat , 
ignoraturum  certum  habeo,  utrius  exercitus  sit  consul.  Non 
ego  illud  parvi  aestimo  , milites  , quod  nemo  vestrum  est , 
Vol.  ii.  5 

cuius  non  anle  oculos  ipse  saepe  militare  aliquod  ediderim 
facinus;  cui  non  idem  ego,  virtutis  spectator  ac  testis,  no- 
tata temporibus  locisque  referre  sua  possim  decora.  Cum 
laudatis  a me  millies  donatisque  , alumnus  prius  omnium 
vestrum , quam  imperator,  procedam  acie  adversus  ignotos 
inter  se  ignor antesque. 

XLIV . Quocumque  circumtuli  oculos  , plena  omnia  vi- 
deo animorum  ac  roboris ; veteranum  peditem,  generosissi- 
marum gentium  equites  frenatos  et  infrenatos  , vos  socios 
fidelissimos  fortissimosque , vos  Carthaginienses  , quum  ob 
patriam,  tum  ob  iram  iustissimam,  pugnaturos.  Inferimus 
bellum  , infestisque  signis  descendimus  in  Italiam , tanto 
audacius  fortiusque  pugnaturi , quanto  maior  spes  , maior 
est  animus  inferentis  vim,  quam  arcentis.  Accendit  praeterea 
animos  et  stimulat  dolor,  iniuria,  indignitas.  Ad  supplicium 
depoposcerunt  me  ducem  primum  , deinde  vos  omnes , qui 
Saguntum  oppugnassetis:  deditos  ultimis  cruciatibus  affec- 
turi fuerunt.  Crudelissima  ac  superbissima  gens  sua  om- 
nia suique  arbitrii  facit.  Cum  quibus  bellum,  cum  quibus 
pacem  habeamus,  se  modum  imponere  aequum  censet : cir- 
cumscribit includitquc  nos  terminis  montium  fluminumque, 
quos  ne  excedamus;  neque  eos,  quos  statuit,  terminos  ob- 
servat. Ne  transieris  lberum : ne  quid  rei  tibi  sit  cum  Sa- 
guntinis. Ad  lberum  est  Saguntum  : nusquam  te  vestigio 
moveris.  Parum  est,  quod  veterrimas  provincias  meas  Sici- 
liam et  Sardiniam  adimis : etiam  Hispanias  ? et  inde  ces- 
sero , in  Africam  transcendes.  Transcendes  autem  , dico  ? 
Duos  consules  huius  anni , unum  in  Africam  , alterum  in 
Hisp  aniam  miserunt.  Nihil  usquam  nobis  relictum  est,  nisi 
quod  armis  vindicarimus.  Illis  timidis  et  ignavis  licet  esse, 
qui  respectum  habent,  quos  suus  ager,  sua  terra,  per  tuta 
ac  pacata  itinera  fugientes,  accipient:  vobis  necesse  est  for- 
tibus viris  esse,  et,  omnibus  inter  victoriam  mortemve  certa 
desperatione  abruptis,  aut  vincere,  aut,  si  fbrtuna  dubita- 
bit, in  proelio  potius,  quam  in  fiiga,  mortem  oppetere.  Si 
hoc  bene  fixum  omnibus  destinatumque  in  animo  est , ite- 
rum dicam,  vicistis : nullum  momentum  ad  vincendum  ho- 
mini ab  diis  immortalibus  acrius  datum  est. 

XLV.  His  adhortationibus  quum  utrimque  ad  certa- 
men accensi  militum  animi  essent,  Romani  ponte  Tici- 

num  iungunt,  tutandique  pontis  causa  castellum  insuper 
imponunt.  Poenus  , opere  occupatis  hostibus  , Mahar- 
balem cum  ala  Numidarum  , equitibus  quingentis  , ad 
depopulandos  sociorum  populi  romani  agros  mittit.  Gal- 
lis parci  quam  maxime  iubet  , principumquc  animos 
sollicitari  ad  defectionem.  Ponte  perfecto,  traductus  ro- 
manus  exercitus  in  agrum  Insubrium  , quinque  millia 

Eassuum  a Victumulis  consedit.  Ibi  Hannibal  castra  ha- 
ebat : rcvocatoquc  propere  Maharbale  atque  equitibus, 
quum  instare  certamen  cerneret,  nihil  unquam  satis  dic- 
tum pracmonitumque  ad  cohortandos  milites  ratus,  vo- 
catis ad  concionem  certa  praemia  pronuntiat,  in  quorum 
spem  pugnarent.  Agrum  sese  daturum  esse  in  Italia , 
Africa  , Hispania  , ubi  quaque  velit  , immunem  ipsi , qui 
accepisset , liberisque;  qui  pecuniam ; quam  agrum  maluis- 
set, ei  se  argento  satisfacturum:  qui  sociorum  cives  Cartha- 
ginienses fieri  vellent,  potestatem  facturum:  qui  domos  re- 
dire mallent,  daturum  se  operam,  ne  cuius  suorum  popu- 
larium mutatam  securn  fortunam  esse  vellent.  Servis  quo- 
que dominos  prosecutis  libertatem  proponit , binaque 
pro  his  mancipia  dominis  se  redditurum.  Eaque  ut  rata 
scirent  fore,  agnum  laeva  manu,  dextra  silicem  relinens, 
si  falleret,  lovem  ceterosque  precatus  deos,  ita  se  mac- 
tarent , quemadmodum  ipse  agnum  mactasset  , secun- 
dum precationem  caput  pecudis  saxo  elisit.  Tum  vero 
omnes,  velut  diis  auctoribus  in  spem  suam  quisque  ac- 
ceptis, id  morae,  quod  nondum  pugnarent,  ad  polienda 
sperata  rati,  proelium  uno  animo  et  voce  una  poscunt. 

XLVI.  Apud  Romanos  haudquaquam  tanta  alacritas 
erat , super  cetera  recentibus  etiam  territos  prodigiis. 
Nam  et  lupus  intraverat  castra  , lanialisque  obviis  ipse 
intactus  evaserat ; et  examen  apum  in  arbore  praetorio 
imminente  consederat.  Quibus  procuratis , Scipio  , cum 
equitatu  iaculatoribusque  expeditis  profectus  ad  castra 
hostium,  exque  propinquo  copias,  quantae,  et  cuius  ge- 
neris essent,  speculandas,  obvius  fit  Hannibali,  et  ipsi 
cum  equilibus  ad  exploranda  circa  loca  progresso.  Neu- 
tri alteros  primo  cernebant : densior  deinde  incessu  tot 
hominum  equorumquo  oriens  pulvis  signum  propinquan- 
tium hostium  fuit.  Constitit  utrumque  agmen,  et  proelio 

sese  expediebant.  Scipio  iaculatores  et  gallos  equites  in 
fronte  locat ; Romanos,  sociorumque  quod  roboris  fuit  , 
in  subsidiis.  Hannibal  frenatos  equites  in  medium  acci- 
pit , cornua  Numidis  firmat.  Vixdum  clamore  sublato  , 
iaculatores  fugerunt  inter  subsidia.  Ad  secundam  aciem 
inde  equitum  certamen  erat  aliquamdiu  anceps : dein , 
quia  turbabant  equos  pedites  intermixti , multis  taben- 
tibus ex  equis , aut  desilientibus , ubi  suos  premi  cir- 
cumventos vidissent,  iam  magna  ex  parte  ad  pedes  pu- 
gna venerat : donec  Numidae , qui  in  cornibus  erant 
circumvecti  paullulum , ab  tergo  se  ostenderunt.  Is  pa- 
vor perculit  Romanos,  anxitque  pavorem  consulis  vul- 
nus , pcriculumque  intercursu  tum  primum  pubescentis 
filii  propulsatum.  Hic  erit  iuvenis,  penes  quem  perfecti 
huiusce  belli  laus  est,  Africanus  ob  egregiam  victoriam 
de  Hannibale  Poenisque  appellatus.  Fuga  tamen  effusa 
iaculatorum  maxime  luit,  quos  primum  Numidae  inva- 
serunt. Alius  confertus  equitatus  consulem  in  medium 
acceptum,  non  armis  modo,  sed  etiam  corporibus  suis, 
protegens,  in  castra,  nusquam  trepide  neque  effuse  ce- 
dendo, reduxit  Servati  consulis  decus  Coelius  ad  servum 
natione  ligurem  delegat.  Malim  equidem  de  filio  ve- 
rum esse  , quod  et  plures  tradidere  auctores , et  fama 
obtinuit. 

XLVII.  Hoc  primum  cum  Hannibale  proelium  fuit ; 
quo  facile  apparuit,  et  equitatu  meliorem  Poenum  esse, 
et  ob  id  campos  patentes,  quales  sunt  iuter  Padum  Al- 
pesque  , bello  gerendo  Romanis  aptos  non  esse.  Itaque 
proxima  nocte  , iussis  militibus  vasa  silentio  colligere, 
castra  ab  Ticino  mota  , festinaturaque  ad  Padum  est; 
ut  ratibus,  quibus  iunxerat  flumen,  nondum  resolutis, 
sine  tumultu  atque  insectatione  hostis,  copias  traiiceret. 
Prius  Placentiam  pervenere,  quam  satis  sciret  Hannibal 
ab  Ticino  profectos  : tamen  ad  sexcentos  moratorum  in 
citeriore  ripa,  segniter  ratem  solventes , cepit.  Transire 
non  potuit  pontem,  ut  extrema  resoluta  erant,  tota  rate 
in  secundam  aquam  labente.  Coelius  auctor  est,  Mago- 
nem cum  equitatu  et  hispanis  peditibus  flumen  extem- 
plo transnasse;  ipsum  Hannibalem  per  superiora  Padi 
vada  exercitum  traduxisse  , elephantis  in  ordinem  ad 

sustinendum  impetum  flaminis  oppositis.  Ea  peritis  amnis 
eius  vix  fidem  fecerint.  Nam  neque  equites,  armis  equis- 
que salvis,  tantam  vim  fluminis  superasse  verisimile  est, 
ut  iam  Hispanos  omnes  inflati  transvexerint  utres : et 
multorum  dierum  circuitu  Padi  vada  petenda  fuerant , 
qua  exercitus  gravis  impedimentis  traduci  posset.  Po- 
tiores  apud  me  auctores  sunt,  qui  biduo  vix  locum  rate 
iungendo  flumini  inventum  tradunt ; ea  cnm  Magone 
equites  Hispanorum  expeditos  praemissos.  Dum  Hanni- 
bal , circa  flumen  legationibus  Gallorum  audiendis  mo- 
ratus , traiicit  gravius  peditura  agmen  , inierim  Mago 
equitesque  ab  transitu  fluminis  diei  unius  itinere  Pla- 
centiam ad  hostes  contendunt.  Hannibal  paucis  post 
diebus  sex  millia  a Placentia  castra  communivit,  et  po- 
stero die,  in  conspectu  bostium  acie  directa,  potestatem 
pugnae  fecit. 

XLV1II.  Insequenti  nocte  caedes  in  castris  romanis, 
tumultu  tamen  quam  re  maior , ab  auxiliaribus  Gallis 
facta  est.  Ad  duo  millia  peditum  et  ducenti  equites , 
vigilibus  ad  portas  trucidatis,  ad  Hannibalem  transfu- 
giunt: quos  Poenus  benigne  allocutus,  et  spe  ingentium 
donorum  accensos,  in  civitates  quemque  suas,  ad  solli- 
citandos popularium  animos  dimisit.  Scipio,  caedem  eam 
signum  defectionis  omnium  Gallorum  esse  ratus,  contac- 
tosque  eo  scelere,  velut  iniecta  rabie,  ad  arma  ituros; 
quamquam  gravis  adhuc  vulnere  erat,  tamen  quarta  vi- 
gilia noctis  insequentis  tacito  agmine  profectus  ad  Tre- 
biam fluvium , in  loca  altiora  collesque  impeditiores 
equili  castra  movet.  Minus,  quam  ad  Ticinum,  fefellit: 
missisque  Hannibal  primum  Numidis,  deinde  omni  equi- 
tatu , turbasset  utique  novissimum  agmen  , ni  aviditate 
praedae  in  vacua  romana  castra  Numidae  devertissent. 
Ibi  dum,  perscrutantes  loca  omnia  castrorum,  nullo  sa- 
tis digno  morae  pretio  tempus  terunt , emissus  hostis 
de  manibus  est : et  quum  iam  transgressos  Trebiam 
Romanos,  metantesque  castra  conspexissent,  paucos  mo- 
ratorum occiderunt , citra  flumen  interceptos.  Scipio  , 
nec  vexationem  vulneris  in  via  iactati  ultra  patiens,  et 
collegam  (iam  enim  et  revocatum  ex  Sicilia  audierat) 
ratus  exspectandum,  locum,  qui  prope  flumen  tutissimus 

stativis  est  visus,  delectum  communiit.  Nec  procul  inde 
Hannibal  quum  consedisset , quantum  victoria  equestri 
elatus  , tantum  anxius  inopia  , quae  per  hostium  agros 
euntem  , nusquam  praeparatis  commeatibus  , maior  in 
dies  excipiebat,  ad  Clastidium  vicum,  quo  magnum  fru- 
menti numerum  congesserant  Romani,  mittit.  Ibi  quum 
vim  pararent , spes  facta  proditionis : nec  sane  magno 
pretio  , nummis  aureis  quadringentis,  Dasio  brundusino 
praefecto  praesidii  corrupto,  traditur  Hannibali  Clasti- 
dium. Id  horreum  fuit  1‘oenis  sedentibus  ad  Trebiam. 
In  captivos  ex  tradito  praesidio,  ut  fama  clementiae  in 
principio  rerum  colligeretur,  nihil  saevitum  est. 

XLIX.  Quum  ad  Trebiam  terrestre  constitisset  bel- 
lum, inierim  circa  Siciliam  insulasque  Italiae  imminen- 
tes , et  a Sempronio  consulo  , et  ante  adventum  eius  , 
terra  marique  res  gestae.  Viginti  quinqueremes  cum 
mille  armatis  ad  depopulandam  oram  Italiae  a Cartha- 
giniensibus missae  , novem  Liparas  , octo  insulam  Vul- 
cani tenuerunt , tres  in  fretum  avertit  aestus.  Ad  eas 
conspectas  a Messana  duodecim  naves  ab  Hierone  rego 
Syracusanorum  missae  , qui  tum  forte  Messanae  erat , 
consulem  romanura  opperiens  , nullo  repugnante  captas 
naves  Messanam  in  portum  deduxerunt.  Cognitum  ex 
captivis,  praeter  viginti  naves,  cuius  ipsi  classis  essent, 
in  Italiam  missas , quinque  et  triginta  alias  quinquere- 
mes Siciliam  petere  ad  sollicitandos  veteres  socios.  Li- 
lybaei occupandi  praecipuam  curam  esse  : credere  ea- 
dem tempestate , qua  ipsi  disiecti  forent , eam  quoque 
classem  ad  Aegates  insulas  deiectam.  Haec  sicut  audita 
erant,  rex  M.  Aemilio  praetori,  cuius  Sicilia  erat  pro- 
vincia , perscribit , monetque , Lilybaeum  firmo  teneret 
praesidio.  Extemplo  et  circa  a praetore  ad  civitates 
missi  legali  tribunique , qui  suos  ad  curam  custodiae 
intenderent;  ante  omnia  Lilybaeum  teneri:  ad  appa- 
ratum belli  , edicto  proposito  , ut  socii  navales  decem 
dierum  cocta  cibaria  ad  naves  deferrent  ; ubi  signum 
datum  esset , ne  quis  moram  conscendendi  faceret : 
perque  omnem  oram  , qui  ex  speculis  prospicerent  ad- 
ventantem hostium  classem.  Simul  itaque,  quamquam  do 
industria  morati  cursum  navium  erant  Carthaginienses  , 

ut  ante  lucem  accederent  Lilybaeum,  praesensum  tamen 
est , quia  et  luna  pernox  erat , et  sublatis  armamentis 
veniebant;  extemplo  datum  e speculis  signum,  et  in  op- 
pido ad  arma  conclamatum  est,  et  in  naves  conscensum : 
pars  militum  in  muris  portarumcjue  in  stationibus,  pars 
in  navibus  erant.  Et  Carthaginienses , ciuia  rem  fore 
haud  cum  imparatis  cernebant , usque  ad  lucem  portu 
se  abstinuerunt , demendis  armamentis  eo  tempore  ap- 
tandaque  ad  pugnam  classe  absumpto.  Ubi  illuxit , re- 
cepere classem  in  altum,  ut  spatium  pugnae  esset,  exi- 
lumque  liberum  e portu  naves  hostium  haberent  Nec 
Romani  detrectavere  pugnam,  et  memoria  circa  ea  ipsa 
loca  gestarum  rerum  freti , et  militum  multitudine  ac 
virtute. 

L.  Ubi  in  altum  evecti  sunt,  Romanus  conserere  pu- 
gnam, et  ex  propinquo  vires  conferre  velle:  contra  elu- 
dere Poenus,  et  arte,  non  vi,  rem  gerere,  naviumque  , 
quam  virorum  aut  armorum , mallo  certamen  facere. 
Nam  ut  sociis  navalibus  affatim  instructam  classem,  ita 
inopem  milite  habebant:  et,  sicubi  conserta  navis  esset, 
haudquaquain  par  numerus  armatorum  ex  ea  pugnabat. 
Quod  ubi  animadversum  est,  et  Romanis  multitudo  sua 
auxit  animum,  et  paucitas  illis  minuit.  Extemplo  septem 
naves  punicac  circumventae  ; fugam  ceterae  ceperunt. 
Mille  et  septingenti  fuere  in  navibus  capti,  milites  nau- 
taeque; in  his  tres  nobiles  Carthaginiensium.  Classis  ro- 
mana  incolumis , una  tantum  perforata  navi  , sed  ea 
quoque  ipsa  reduco  , in  portum  rediit.  Secundum  hanc 
pugnam,  nondum  gnaris  eius  qui  Messanae  erant,  Ti. 
Sempronius  consul  Messanam  venit.  Ei  fretum  intranti 
rex  Hiero  classem  ornatam  obviam  duxit : transgressus- 
que ex  regia  in  praetoriam  navem,  gratulatus  sospitem 
cum  exercitu  et  navibus  advenisse,  precatusque  prospe- 
rum ac  felicem  in  Siciliam  transitum ; statum  deinde 
insulae  et  Carthaginiensium  conata  exposuit:  pollicitus- 
que  est,  quo  animo  priore  bello  populum  romanum  iu- 
venis  adiuvisset , eo  senem  adiuturum.  Frumentum  ve- 
stimentaque sese  legionibus  consulis  sociisqne  navalibus 
gratis  praebiturum.  Grande  periculum  Lilybaeo  mariti- 
misque civitatibus  esse , et  quibusdam  volentibus  novas 

res  fore.  Ob  haec  consuli  nihil  cunctandum  visum,  quin 
Lilybaeum  classe  peteret : et  rex  regiaque  classis  una 
profecti.  Navigantes  inde  , pugnatum  ad  Lilybaeum  fu- 
sasque  et  captas  hostium  naves,  accepere. 

LI.  A Lilybaeo  consul,  Hierone  cum  classe  regia  di- 
misso , relictoque  praetore  ad  tuendam  Siciliae  oram  , 
ipse  in  insulam  Melitam  , quae  a Carthaginiensibus  te- 
nebatur, traiccit.  Advenienti  Hamilcar,  Gisgonis  filius, 
praefectus  praesidii,  cum  paullo  minus  duobus  millibus 
militum  , oppidumque  cum  insula  traditur  : inde  post 
paucos  dies  reditum  Lilybaeum,  captivique  et  a consulo 
et  a praetore,  praeter  insignes  nobilitate  viros,  sub  co- 
rona venierunt.  Postquam  ab  ea  parte  satis  tutam  Si- 
ciliam censebat  consul , ad  insulas  Vulcani , quia  fama 
erat,  stare  ibi  punicam  classem,  traiecit:  ucc  quisquam 
hostium  circa  eas  insulas  inventus.  Iam  forte  transmise- 
rant ad  vastandam  Italiae  oram  : depopula toque  vibo- 
nensi  agro,  urbem  etiam  terrebant.  Repetenti  Siciliam 
consuli  exscensio  hostium  in  agrum  vibonenscm  facta 
nuntiatur  : literaeque  ab  senatu  de  transitu  in  Italiam 
Hannibalis,  et,  ut  primo  quoque  tempore  collegae  fer- 
ret auxilium,  missae  traduntur.  Multis  simul  anxius  cu- 
ris , exercitum  , extemplo  in  naves  impositum , Arimi- 
num supero  mari  misit:  Sex.  Pomponio  legato  cum  vi- 
ginti  quinque  longis  navibus  vibonenscm  agrum  mariti- 
mamque  oram  I (aliae  tuendam  attribuit : M.  Aemilio 
praetori  quinquaginta  navium  classem  explevit : ipse  , 
compositis  Siciliae  rebus , decem  navibus  oram  Italiae 
legens,  Ariminum  pervenit:  inde  cum  exercitu  suo  pro- 
fectus ad  Trebiam  flumen  , collegae  couiungitur. 

L1I.  Iam  ambo  consules,  et  quidquid  romanarum  vi- 
rium erat,  Hannibali  oppositum,  aut  illis  copiis  defendi 
posse  romanum  imperium,  aut  spem  nullam  aliam  esse, 
satis  declarabat.  Tamen  consul  alter , equestri  proelio 
uno,  et  vulnere  suo  minutus,  trahi  rem  malebat:  re- 
centis animi  alter,  eoque  ferocior,  nullam  dilationem  pa- 
tiebatur. Quod  inter  Trebiam  Padumque  agri  est,  Galli 
tum  incolebant ; in  duorum  praepotentium  populorum 
certamine,  per  ambiguum  favorem,  haud  dubie  gratiam 
victoris  spectantes.  Id  Romani,  ne  quid  modo  moverent, 

aequo  satis,  Poenus  periniquo  animo  ferebat,  ab  Gallis 
accitum  se  venisse  ad  liberandos  cos,  dictitans.  Ob  eam 
iram,  simul  ut  praeda  militem  aleret,  duo  millia  pedi- 
tum et  mille  equites,  Numidas  plerosque,  mixtos  quos- 
dam et  Gallos  , populari  omnem  deinceps  agrum  usque 
ad  Padi  ripas  iussit.  Egentes  ope  Galli  , quum  ad  id 
dubios  servassent  animos,  coacti  ab  auctoribus  iniuriae 
ad  vindices  futuros  declinant : legatisque  ad  consulem 
missis,  auxilium  Romanorum  terrae,  ob  nimiam  cultorum 
fidem  in  Romanos  laboranti,  orant.  Cornelio  nec  causa, 
nec  tempus  agendae  rei  placebat:  suspectaque  ei  gens 
erat,  quum  ob  infida  multa  facinora,  tum,  ut  alia  ve- 
tustate obsolevissent , ob  recentem  Boiorum  perfidiam. 
Sempronius  contra,  continendis  in  fide  Sociis  maximum 
vinculum  esse  primos,  qui  eguissent  ope,  defensos,  cen- 
sebat. Tum  collega  cunctante  , equitatum  suum  , mille 
peditum  iaculatoribus  ferme  admixtis  , ad  defendendum 
gallicum  agrum  trans  Trebiam  mittit.  Ii  sparsos  et  in- 
compositos, ad  hoc  graves  praeda  plerosque,  quum  ino- 

(•inatos  invasissent , ingentem  terrorem  cacdemque  ac 
ugam  usque  ad  castra  stationesque  hostium  fecere  , 
unde  multitudine  effusa  pulsi , rursus  subsidio  suorum 
proelium  restituere.  Varia  inde  pugna  sequente,  quam- 
quam ad  extremum  aequassent  certamen,  maior  tamen 
hostium  Romanis  fama  victoriae  fuit. 

LIII.  Celerum  nemini  omnium  maior  iustiorque,  quam 
ipsi  consuli,  videri;  gaudio  efferri,  qua  parte  copiarum 
alter  consul  victus  foret , ea  se  vicisse.  Restitutos  ac  re- 
fectos militibus  animos  : nec  quemquam  esse,  praeter  col- 
legam, qui  dilatam  dimicationem  vellet:  eum,  animo  ma- 
gis , quam  corpore,  aegrum  , memoria  vulneris  aciem  ac 
tela  horrere.  Sed  noti  esse  cum  aegro  sencscemlum.  Quid 
enim  ultra  differri  aut  teri  tempus!  Quem  tertium  consu- 
lem , quem  alium  exercitum  exspectari?  Castra  Carthagi- 
niensium in  Italia,  ac  prope  in  conspectu  urbis  esse.  ]\on 
Siciliam  ac  Sardiniam  victis  ademptas , nec  cis  Iberum 
Hispaniam  peti , sed  solo  patrio  terraque  , in  qua  geniti 
forent,  pelli  Romanos.  Quantum  ingemiscant,  inquit,  pa- 
tres nostri,  circa  moenia  Carthaginis  bellare  soliti,  si  vi- 
deant nos , progeniem  suam  , duos  consules  consularesque 

exercitus , in  media  Italia  paventes  intra  castra;  Poenum, 
quod  inter  Alpes  Apenninumque  agri  sit , suae  ditionis  fe- 
cisse ? Haec  assidens  aegro  collegae  , haec  in  praetorio 
prope  concionabundus  agere.  Stimulabat  et  tempus  pro- 
pinquum comitiorum,  ne  in  novos  consules  bellum  dif- 
ferretur, et  occasio  in  se  unum  vertendae  gloriae,  dum 
aeger  collega  erat.  Itaque , nequidquam  dissentiente 
Cornelio,  parari  ad  propinquum  certamen  milites  iubet. 
Hannibal , quum  , quid  optimum  foret  hosti , cerneret , 
vix  ullam  spera  habebat,  temere  atque  improvide  quid- 
quam consules  acturos.  Quum  alterius  ingenium  , fama 
prius,  deinde  re  cognitum,  percitum  ac  ferox  sciret  esse, 
ferociusque  factum  prospero  cum  praedatoribus  suis  cer- 
tamine crederet , adesse  gerendae  rei  fortunam  haud 
diffidebat.  Cuius  ne  quod  praetermitteret  tempus,  solli- 
citus intentusque  erat , dum  tiro  hostium  esset  miles  , 
dum  meliorem  ex  ducibus  inutilem  vulnus  faceret,  dum 
Gallorum  animi  vigerent : quorum  ingentem  multitudi- 
nem sciebat  segnius  secuturam,  quanto  longius  ab  domo 
traherentur.  Quum  ob  haec  taliaque  speraret  propin- 
quum certamen,  et  facere,  si  cessaretur,  cuperet ; spe- 
culatoresque Galli , ad  ea  exploranda  , quae  vellet , tu- 
tiores , quia  in  ntrisque  castris  militabant , paratos  pu- 
gnae esse  Romanos  retulissent ; locum  insidiis  circum- 
spectare Poenus  coepit. 

L1V.  Erat  in  medio  rivus,  praealtis  utrimque  clausus 
ripis,  et  circa  obsitus  palustribus  herbis  et,  quibus  in- 
culta ferme  vestiuntur,  virgultis  vepribusque.  Quem  ubi 
equiti  quoque  tegendo  satis  latebrosum  locum  circum- 
vectus ipse  oculis  perlustravit : Hic  erit  locus  , Magoni 
fratri  ait,  quem  teneas.  Delige  centenos  viros  ex  omni  pe- 
dite atque  equite:  cum  quibus  ad  me  vigilia  prima  venias. 
Nunc  corpora  curare  tempus  est.  Ita  praetorium  missum. 
Mox  cum  delectis  Mago  aderat.  Robora  virorum  cerno , 
inquit  Hannibal  : sed , ut  et  numero  etiam  , non  animis 
modo , valeatis , singulis  vobis  novenos  ex  turmis  manipu- 
lisquc  vestri  similes  eligite.  Mago  locum  monstrabit,  quem 
insideatis.  Hostem  caecum  ad  has  belli  artes  habebitis.  Ita 
mille  equitibus  Magoni , mille  peditibus  dimissis , Han- 
nibal prima  luce  numidas  equites,  transgressos  Trebiam 

flamen  , obequitare  iubet  hostium  portis  , iaculandoque 
in  stationes  elicere  ad  pugnam  hostem  : iniecto  deinde 
certamine , cedendo  sensim  citra  flumen  pertrahere. 
Haec  mandata  Numidis.  Ceteris  ducibus  peditum  equi- 
tumque praeceptum  , ut  prandere  omnes  iuberent : ar- 
matos deinde  , inslralisque  equis , signum  exspectare. 
Sempronius,  ad  tumultum  Numidarum  primum  omnem 
equitatum  , ferox  ea  parte  virium  , deinde  sex  millia 
peditum , postremo  omnes  copias  ad  destinatum  iam 
ante  consilio , avidus  certaminis , eduxit.  Erat  forte 
brumae  tempus  et  nivalis  *dies  in  locis  Alpibus  Apenni- 
noque  interiectis , propinquitate  etiam  fluminum  ac  pa- 
ludium praegelidis.  Ad  noc  raptim  eductis  hominibus 
atque  equis,  non  capto  ante  cibo,  non  ope  ulla  ad  ar- 
cendum frigus  adhibita,  nihil  caloris  inerat:  et  quidquid 
aurae  fluminis  appropinquabant , afflabat  acrior  frigoris 
vis.  Ut  vero  refugientes  Numidas  insequentes  aquam 
ingressi  sunt , ( et  erat  pectoribus  tenus  aucta  nocturno 
imbri ) tum  utique  egressis  rigere  omnibus  corpora , ut 
vix  armorum  tenendorum  potentia  essent,  et  simul  las- 
situdine, procedente  iam  die,  fame  etiam  deficere. 

LV.  Hannibalis  interim  miles  , ignibus  ante  tentoria 
factis,  oleoque  per  manipulos,  ut  mollirent  artus,  misso, 
et  cibo  per  otium  capto,  ubi  transgressos  flumen  hostes 
nuntiatum  est,  alacer  animis  corporibusque  arma  capit, 
atque  in  aciem  procedit.  Baliares  locat  ante  signa  , le- 
vem armaturam,  octo  ferme  millia  hominum;  deiu  gra- 
viorem armis  peditem,  quod  virium,  quod  roboris  erat: 
in  cornibus  circumfudit  decem  millia  equitum  ; et  ab 
cornibus  in  utramque  partem  divisos  elephantos  statuit. 
Consul  effusos  sequentes  equites,  quum  ab  resistentibus 
subito  Numidis  incauti  exciperentur  , signo  receptui 
dato,  revocatos  circumdedit  peditibus.  Duodeviginti  mil- 
lia Romani  erant , sociflm  nominis  latini  viginti ; auxi- 
lia praeterea  Cenomanorum  : ea  sola  in  fide  manserat 
gallica  gens.  His  copiis  concursum  est.  Proelium  a Ba- 
liaribus  ortum  est;  quibus  quum  maiore  robore  legiones 
obsisterent,  deductae  propere  in  cornua  leves  armaturae 
sunt.  Quae  res  effecit , ut  equitatus  romanus  extemplo 
urgeretur:  nam  quum  vix  iam  per  se  resisterent  decem 

millibus  equitum  quatuor  millia , et  fessi  plerisque  in- 
tegris, obruti  sunt  insuper  velut  nube  iaculorum  a Ba- 
liaribus  conieeta.  Ad  hoc  elephanti,  eminentes  ab  extre- 
mis cornibus,  equis  maxime  non  visu  modo,  sed  odore 
insolito  territis  , fugam  late  faciebant.  Pedestris  pugna 

far  animis  magis , quam  viribus  , erat  ; quas  recentes 
oenus,  paullo  ante  curatis  corporibus,  in  proelium  at- 
tulerat: contra,  ieiuna  fessaque  corpora  Romanis  et  ri- 
gentia gelu  torpebant.  Restitissent  tamen  animis , si 
cum  pedite  solum  foret  pugnatum.  Sed  et  Baliares , 
pulso  equite  , iaculabantur  in  latera  , et  elephanti  iam 
in  mediam  peditum  aciem  sese  tulerant:  et  Mago  Nu- 
midaeque , simul  latebras  eorum  improvida  praeterlata 
acies  est,  exorti  ab  tergo  ingentem  tumultum  ac  terro- 
rem fecere.  Tamen  in  tot  circumstantibus  malis  mansit 
aliquamdiu  immota  acies,  maxime  praeter  spem  omnium 
adversus  elephantos.  Eos  velites  , ad  id  ipsum  locali , 
verutis  coniectis  et  avertere  , et  insecuti  aversos  sub 
caudis  , qua  maxime  molli  cute  vulnera  accipiunt , fo- 
diebant. 

LVI.  Trepidantes  propeque  iam  in  suos  consternatos 
media  acie  in  extremam,  ad  sinistrum  cornu,  adversus 
Gallos  auxiliares  agi  iussit  Hannibal.  Extemplo  haud 
dubiam  fecere  fugam.  Additus  quoque  novus  terror  Ro- 
manis, ut  fusa  auxilia  sua  viderunt.  Itaque,  quum  iam 
in  orbem  pugnarent,  decem  millia  ferme  hominum, 
quum  alia  evadere  nequissent , media  Afrorum  acie  , 
quae  gallicis  auxiliis  firmata  erat,  cum  ingenti  caede 
hostium  perrupere : et , quum  neque  in  castra  reditus 
esset  flumine  interclusis,  neque  prae  imbri  satis  decer- 
nere possent  , qua  suis  opem  ferrent , Placentiam  recto 
itinere  perrexere.  Plures  deinde  in  omnes  partes  erup- 
tiones factae : et , qur  flumen  petiere  , aut  gurgitibus 
absumpti  sunt , aut  inter  cunctationem  ingrediendi  ab 
hostibus  oppressi.  Qui  passim  per  agros  fuga  sparsi 
erant , vestigia  cedentis  sequentes  agminis  , Placentiam 
contendere : aliis  timor  hostium  audaciam  ingrediendi 
flumen  fecit , transgressique  in  castra  pervenerunt.  Im- 
ber nive  mixtus,  et  intoleranda  vis  frigoris,  et  homines 
multos  , et  iumenta , et  elephantos  prope  omnes , ab- 

sumpsit.  Finis  insequendi  hostis  Poenis  flumen  Trebia 
fuit:  et  ita  torpentes  gelu  in  castra  rediere,  ut  vix  lae- 
titiam victoriae  sentirent.  Itaque  nocte  insequenti,  quum 
praesidium  castrorum,  et  quod  reliquum  ex  magna  parte 
militum  erat,  ratibus  Trebiam  traiicerent,  aut  nihil  sen- 
sere, obstrepente  pluvia ; aut,  quia  iam  moveri  prae  las- 
situdine nequibant  ac  vulneribus,  sentire  scse  dissimu- 
larunt : quielisque  Poenis , tacito  agmine  ab  Scipione 
consule  exercitus  Placentiam  est  perductus : inde  Pado 
traiectus  Cremonam  , ne  duorum  exercituum  hibernis 
una  colonia  premeretur. 

LVII.  Romam  tantus  terror  ex  hac  clade  perlatus 
est , ut  iam  ad  urbem  crederent  infestis  signis  hostem 
venturum  ; nec  quidquam  spei  aut  auxilii  esse , quo 
portis  moenibusque  vim  arcerent.  Uno  consule  ad  Tici- 
num, victo  , altero  ex  Sicilia  revocato , duobus  consulibus , 
duobus  consularibus  exercitibus  victis , quos  alios  duces , 
quas  alias  legiones  esse , quae  arcessantur  ? Ita  territis 
Sempronius  consul  advenit,  ingenti  periculo  per  effusos 
passim  ad  praedandum  hostium  equites,  audacia  magis, 
quam  consilio  aut  spe  fallendi  resislendive  , si  non  fal- 
leret, transgressus.  Ia  quod  unum  maxime  in  praesentia 
desiderabatur,  comitiis  consularibus  habitis,  in  hiberna 
rediit.  Creati  consules  Cn.  Servilius  et  C.  Flaminius. 
Ceterum  ne  hiberna  quidem  Romanis  quieta  erant,  va- 
gantibus passim  numidis  equitibus , et , qua  his  impe- 
ditiora erant , Celtiberis  Lusitanisque.  Omnes  igitur 
clausi  undique  commeatus  erant,  nisi  quos  Pado  naves 
subveherent.  Emporium  prope  Placentiam  fuit,  et  opere 
magno  munitum  , et  valido  firmatum  praesidio.  Eius 
castelli  expugnandi  spe  cum  equitibus  ac  levi  armatura 
profectus  Hannibal,  quum  plurimum  in  celando  incepto 
ad  effectum  spei  habuisset , nocte  adortus  , non  fefellit 
vigiles.  Tantus  repente  clamor  est  sublatus,  ut  Placen- 
tiae quoque  audiretur.  Itaque  sub  lucem  cum  equitatu 
consul  aderat,  iussis  quadrato  agmine  legionibus  sequi. 
Equestre  proelium  interim  commissum : in  quo , quia 
saucius  Hannibal  pugna  excessit , pavore  hostibus  in- 
iecto,  defensura  egregie  praesidium  est.  Paucorum  inde 
dierum  quiete  sumpta  , et  vixdum  satis  percurato  vul- 

nere  , ad  Victumvias  ire  pergit  oppugnandas.  Id  empo- 
riura  a Romanis  gallico  bello  fuerat  munitum,  lude 
locum  frequentaverant  accolae  mixti  undique  ex  finiti- 
mis populis ; et  tum  terror  populationum  eo  plerosque 
ex  agris  compulerat.  Huius  generis  multitudo , fama 
impigre  defensi  ad  Placentiam  praesidii  accensa,  armis 
arreptis  obviam  Hannibali  procedit.  Magis  agmina , quam 
acies , in  via  concurrerunt ; et , quum  ex  altera  parte 
nihil,  praeter  inconditam  turbam,  esset,  in  altera  et 
dux  militi  , et  duci  fidens  miles , ad  triginta  quinque 
millia  hominum  a paucis  fusa.  Postero  die,  deditione 
facta,  praesidium  intra  moenia  accepere:  iussique  arma 
tradere  quum  dicto  paruissent,  signum  repente  victoribus 
datur,  ut  tamquam  vi  capiam  urbem  diriperent.  Neque 
ulla,  quae  in  tali  re  memorabilis  scribentibus  videri  so- 
let, praetermissa  clades  est:  adeo  omnis  libidinis,  crude- 
lilatisque,  et  inhumanae  superbiae  editum  in  miseros  est 
exemplum.  Hae  fuere  hibernae  expeditiones  Hannibalis. 

LYI1I.  Haud  longis  inde  temporibus,  dum  intolerabilia 
frigora  erant , quies  militi  data  est : et  ad  prima  ac 
dubia  signa  veris  profectus  ex  hibernis  , in  Etruriam 
ducit , eam  quoque  gentem , sicut  Gallos  Liguresque , 
aut  vi  aut  voluntate  adiuncturus.  Transeuntem  Apenni- 
num  adeo  atrox  adorta  tempestas  est,  ut  Alpium  foedi- 
tatem prope  superaverit.  Vento  mixtus  imber  quum 
ferretur  in  ipsa  ora,  primo,  quia  aut  arma  omittenda 
erant,  aut  contra  enitentes  vortice  intorti  affligebantur, 
constitere:  dein,  quum  iam  spiritum  includeret  nec  re- 
ciprocare animam  sineret , aversi  a vento  parumper 
consedere.  Tum  vero  ingenii  sono  coelum  strepere , et 
inter  horrendos  fragores  micare  ignes : capti  auribus 
et  oculis  metu  omnes  torpere.  Tandem  , effuso  imbre , 

3uum  eo  magis  accensa  vis  venti  esset , ipso  illo  , quo 
eprehensi  erant,  loco  castra  ponere  necessarium  visum 
est.  Id  vero  laboris  velut  de  integro  initium  fuit.  Nam 
nec  explicare  quidquam  , nec  statuere  poterant ; nec  , 
quod  statutum  esset,  manebat,  omnia  perscindente  vento 
et  rapiente : et  mox  aqua  levata  vento , quum  super 
gelida  montium  iuga  concreta  esset , tantum  nivosae 
grandinis  deiecit , ut , omnibus  omissis , procumberent 

homines , tegminibus  suis  magis  obruti , quam  lecti. 
Tantaque  vis  frigoris  insecuta  est , ut , ex  illa  misera- 
bili hominum  iumentorumque  strage  quum  se  quisque 
attollere  ac  levare  vellet,  diu  nequiret,  quia,  torpenti- 
bus rigore  nervis  , vix  flectere  artus  poterant.  Deinde  , 
ut  tandem  agitando  sose  movere  ac  recepere  animos , 
et  raris  locis  ignis  fieri  est  coeptus  , ad  alienam  opem 
quisque  inops  tendere.  Biduum  eo  loco  , velut  obsessi, 
mansere.  Multi  homines , multa  iumenta  , elephanti 
quoque  ex  his,  qui  proelio  ad  Trebiam  facto  superfue- 
rant , septem  absumpti. 

LIX.  Degressus  Apennino  retro  ad  Placentiam  castra 
movit , et  ad  decem  millia  progressus  consedit.  Postero 
die  duodecim  millia  peditum,  quinque  equitum  adversus 
hostem  ducit.  Nec  Sempronius  consul  ( iam  enim  re- 
dierat ab  Roma  ) detrectavit  certamen  : atque  eo  dic 
tria  millia  passuum  inter  bina  castra  fuere.  Postero  die 
ingentibus  animis , vario  eventu  , pugnatum  est.  Primo 
concursu  adeo  res  romana  superior  fuit , ut  non  acie 
vincerent  solum  , sed  pulsos  hostes  in  castra  perseque- 
rentur ; mox  castra  quoque  oppugnarent.  Hannibal , 
paucis  propugnatoribus  in  vallo  portisque  positis  , ce- 
teros confertos  in  media  castra  recepit , intentosque  si- 
gnum ad  erumpendum  spectare  iubet.  Iam  nona  ferine 
diei  hora  erat , quum  Romanus , nequidquam  fatigato 
milite , postquam  nulla  spes  erat  potiundi  castris , si- 
gnum receptui  dedit.  Quod  ubi  Hannibal  accepit,  laxa- 
tamque  pugnam  et  recessum  a castris  vidit , extemplo 
equitibus  dextra  laevaque  emissis  in  hostem  , ipse  cum 
peditum  robore  mediis  castris  erupit.  Pugna  raro  ulla 
magis  saeva  , et  cum  utriusque  partis  pernicie  clarior 
fuisset,  si  extendi  eam  dies  in  longum  spatium  sivisset. 
Nox  accensum  ingentibus  animis  proelium  diremit.  Ita- 
que acrior  concursus  fuit,  quam  caedes;  et,  sicut  ae- 
quata ferme  pugna  erat , ita  clade  pari  discessum  est. 
Ab  neutra  parte  sexcentis  plus  pcdilibus , et  dimidium 
eius  equitum  cecidit.  Sed  maior  Romanis  , quam  pro 
numero,  iactura  fuit:  quia  equestris  ordinis  aliquot,  et 
tribuni  militum  quinque  , et  praefecti  sociorum  tres  , 
sunt  interfecti.  Secundum  eam  pugnam  Hannibal  in 

Ligares , Sempronius  Lucam  concessit.  Venienti  in  Li- 
gures Hannibali  per  insidias  intercepti  duo  quaestores 
romani , C.  Fulvius  , et  L.  Lucretius , cum  duobus  tri- 
bunis militum,  et  quinque  equestris  ordinis  senatorum 
forme  liberis , quo  magis  ratam  fore  cum  his  pacem 
societatemque  crederet,  traduntur. 

LX.  Dum  haec  in  Italia  geruntur,  Cn.  Cornelius  Sci- 
pio, in  Hispaniam  cum  classe  et  exercitu  missus,  quum, 
ab  ostio  Rhodani  profectus,  Pyreuacosque  montes  cir- 
cumvectus , Emporiis  appulisset  classem  , exposito  ibi 
exercitu , orsus  a Lacetanis , omnem  oram  usque  ad 
Iberum  flumen,  partim  renovandis  societatibus , partim 
novis  instituendis,  romanae  ditionis  fecit.  Inde  conciliata 
clementiae  fama,  non  ad  maritimos  modo  populos,  sed, 
in  mediterraneis  quoque  ac  montanis,  ad  ferociores  iam 
gentes  valuit : nec  pax  modo  apud  eos , sed  societas 
etiam  armorum,  parata  est:  valiaaeque  aliquot  auxilio- 
rum cohortes  ex  iis  conscriptae  sunt.  Hannonis  cis  Ibe- 
rum provincia  erat : eum  reliquerat  Hannibal  ad  re- 
gionis eius  praesidium,  itaque  prius,  quam  alienarentur 
omnia,  obviam  eundum  ratus,  castris  in  conspectu  ho- 
stium positis,  in  aciem  eduxit.  Nec  Romano  differendum 
certamen  visum : quippe  qui  sciret , cum  Hannone  et 
Hasdrubale  sibi  dimicandum  esse  ; malletque  adversus 
singulos  separatim,  quam  adversus  duos  simul,  rem  ge- 
rere. Nec  magni  certaminis  ea  dimicatio  fuit.  Sex  mil- 
lia hostium  caesa,  duo  capta  cum  praesidio  castrorum  : 
nam  et  castra  expugnata  sunt,  atque  ipse  dux  cum  ali- 
quot principibus  capiuntur:  et  Scissis,  propinquum  ca- 
stris oppidum,  expugnatur.  Ceterum  praeda  oppidi  parvi 
pretii  rerum  fuit ; supellex  barbarica,  ac  vilium  manci- 
piorum. Castra  militem  ditavere ; non  eius  modo  exer- 
citus, qui  victus  erat,  sed  et  eius,  qui  cum  Hannibale 
in  Italia  militabat,  omnibus  fere  caris  rebus,  ne  gravia 
impedimenta  ferentibus  essent,  citra  Pyrenaeum  relictis. 

LX1.  Priusquam  certa  huius  cladis  fama  accideret  , 
transgressus  Iberum  Hasdrubal  cum  octo  millibus  pe- 
ditum , mille  equitum  , tamquam  ad  primum  adventum 
Romanorum  occursurus,  postquam  perditas  res  ad  Scissim 
amissaque  castra  accepit,  iter  ad  mare  convertit.  Haud 

procul  Tarracone  classicos  milites  navalesque  socios, 
vagos  palantesquc  per  agros , ( quod  ferme  fit , ut  se- 
cundae res  negligentiam  creent)  equite  passim  dimisso, 
cum  magna  caede,  maiore  fuga  ad  naves  compellit.  Nec 
diutius  circa  ea  loca  morari  ausus , ne  a Scipione  op- 
primeretur, trans  lberum  sese  recepit.  Et  Scipio,  raptim 
ad  famam  novorum  bostium  agmine  acto , quum  in 
paucos  praefectos  navium  animadvertisset , praesidio 
Tarracone  modico  relicto  , Emporias  cum  ciasse  rediit. 
Vixdum  digresso  eo , Hasdrubal  aderat : et , Ilergetum 
populo , qui  obsides  Scipioni  dederat  , ad  defectionem 
impulso  , cum  eorum  ipsorum  iuvenlute  agros  fidelium 
liomanis  sociorum  vastat.  Excito  deinde  Scipione  hiber- 
nis, toto  cis  lberum  rursus  cedit  agro.  Scipio,  relictam 
ab  auctore  defectionis  Ilergetum  gentem  quum  infesto 
exercitu  invasisset , compulsis  omnibus  Athanagiam  , 
urbem,  quae  caput  eius  populi  erat,  circumsedit:  intra- 
que  dies  paucos,  pluribus  quam  ante  obsidibus  impera- 
tis, Ilergetes,  pecunia  etiam  mulctatos,  in  ius  ditionem- 
que recepit.  Inde  in  Ausetanos  prope  lberum , socios 
et  ipsos  Poenorum  , procedit : atque , urbe  eorum  ob- 
sessa, Lacetanos  auxilium  finitimis  ferentes  nocte,  haud 
procul  iam  urbe,  quum  intrare  vellent,  excepit  insidiis. 
Caesa  ad  duodecim  millia  : exuti  paene  omnes  armis  , 
domos  passim  palantes  per  agros  diffugere;  nec  obsessos 
alia  ulla  res , quam  iniqua  oppugnantibus  hiems  , tuta- 
batur. Triginta  dies  obsidio  fuit:  per  quos  raro  unquam 
nix  minus  qualuor  pedes  alta  iacuit : adeoque  pluteos 
ac  vincas  Romanorum  operuerat , ut  ea  sola  , ignibus 
aliquoties  coniectis  ab  hoste  , etiam  tutamentum  fuerit. 
Postremo  quum  Amusitus  princeps  eorum  ad  Hasdru- 
balem profugisset,  viginti  argenti  talentis  pacti  dedun- 
tur. Tarraconem  in  hiberna  reditura  est. 

LXII.  Romae  aut  circa  urbem  multa  ea  hieme  pro- 
digia facta:  aut  (quod  evenire  solet,  motis  semel  in  re- 
ligionem animis)  multa  nuntiata,  et  temere  credita  sunt: 
in  quts  ingenuum  infantem  semestrem  in  foro  olitorio 
triumphum  clamasse  : et  foro  boario  bovem  in  tertiam 
coutignationem  sua  sponte  ascendisse  , atque  inde  tu- 
multu habitatorum  territum  sese  deiecisse  : et  navium 

speciem  de  coelo  affulsisse,  et  aedem  Spei,  quae  est  in 
foro  olitorio,  fulmine  ictam:  et  Lanuvii  hastam  se  com- 
movisse:  et  corvum  in  aedem  Iunonis  devolasse,  atque 
in  ipso  pulvinario  consedisse : et  in  agro  amiternino 
multis  locis  hominum  specie  procul  candida  veste  visos, 
nec  cum  ullo  congressos:  et  in  Piceno  lapidibus  pluisse: 
et  Caere  sortes  extenuatas  : et  in  Gallia  lupum  vigili 
gladium  e vagina  raptum  abstulisse,  Ob  cetera  prodigia 
libros  adire  decemviri  iussi.  Quod  autem  lapidibus  plu- 
isset in  Piceno,  novendiale  sacrum  edictum,  et  subinde 
aliis  procurandis  prope  lota  civitas  operata  fuit,  lam 
primum  omnium  urbs  lustrata  est,  hostiaeque  maiores  , 
quibus  editum  est  , diis  caesae  ; et  donum  ex  auri 
pondo  quadraginta  Lanuvium  ad  Iunonis  portatum  est; 
et  signum  aeneum  matronae  lunoni  in  Aventino  dedi- 
caverunt; et  lectisternium  Caere,  ubi  sortes  attenuatae 
erant , imperatum  ; et  supplicatio  Fortunae  in  Algido  ; 
Romae  quoque  et  lectisternium  Iuvcntati,  et  supplicatio 
ad  aedem  Herculis  nominalim  ; deinde  universo  populo 
circa  omnia  pulvinaria  indicta  ; et  Genio  maiores  ho- 
stiae caesae  quinque ; et  C.  Atilius  Serranus  praetor 
vota  suscipere  iussus,  si  in  decem  annos  respublica  eo- 
dem stetisset  statu.  Haec  procurata  votaque  ex  libris 
Sibyllinis,  magna  ex  parte  levaverant  religione  animos. 

LXHI.  Consulum  designatorum  alter  Flaminius  , cui 
eae  legiones,  quae  Placentiae  hibernabant,  sorte  evene- 
rant, edictum  et  literas  ad  consulem  misit,  ut  is  exer- 
citus Idibus  Martiis  Arimini  adesset  in  castris.  Huic  in 
provincia  consulatum  inire  consilium  erat,  memori  ve- 
terum certaminum  cum  patribus;  quae  tribunus  plebis, 
et  quae  postea  consul , prius  de  consulatu  , qui  abroga- 
batur, dein  de  triumpho  habuerat,  invisus  etiam  patri- 
bus od  novam  legem  , quam  Q.  Claudius  tribunus  ple- 
bis adversus  senatum,  uno  patrum  adiuvante  C.  Flami- 
nio, tulerat;  ne  quis  senator  cuive  senatorius  pater  fuis- 
set , maritimam  navem  quae  plus  quam  trecentarum 
amphorarum  esset,  haberet.  Id  satis  habitum  ad  fructus 
ex  agris  vectandos:  quaestus  omnis  patribus  indecorus 
visus.  Res , per  summam  contentionem  acta , invidiam 
apud  nobilitatem  suasori  legis  Flaminio , favorem  apud 

plebem  alterumque  inde  consulatum  , peperil.  Ob  haec 
ratus  auspiciis  ementiendis,  latinarumque  feriarum  mora, 
et  consularibus  aliis  impedimentis  retenturos  se  in  urbe, 
simulato  itinere  privatus  clam  in  provinciam  abiit.  Ea 
res  , ubi  palam  lacta  est , novam  insuper  iram  infestis 
iam  ante  patribus  movit:  Non  cum  senatu  modo,  sed  iam 
cum  diis  immortalibus,  C.  Flaminium  bellum  gerere.  Con- 
sulem ante  inauspicato  factum  revocantibus  ex  ipsa  acie 
diis  atque  hominibus  non  paruisse ; et  nunc  conscientia 
spretorum  et  Capitolium  et  solemnem  votorum  nuncupa- 
tionem fugisse:  ne  die  initi  magistratus  Jovis  optimi  ma- 
ximi templum  adiret:  ne  senatum,  invisus  ipse,  et  sibi  uni 
invisum , videret  consulcrelque  : ne  Latinas  indiceret , Io- 
vique  Latiari  solemne  sacrum  in  monte  faceret:  ne,  auspi- 
cato profectus  in  Capitolium  ad  vota  nuncupanda  , palu- 
datus inde  cum  lictoribus  ad  provinciam  iret.  Lixae  modo 
sine  insignibus,  sine  lictoribus,  profectum  clam,  furtim  , 
haud  aliter  quam  si  exsilii  cama  solum  vertisset.  Magis 
pro  maiestate  videlicet  imperii  Arimini,  quam  Romae,  ma- 
gistratum initurum,  et  in  deversorio  hospitali,  quam  apud 
penates  suos,  praetextam  sumpturum.  It  evocandum  uni- 
versi retrahendumque  censuerunt ; et  cogendum  omni- 
bus prius  praesentem  in  deos  hominesque  fungi  officiis, 
quam  ad  exercitum  et  in  provinciam  iret.  In  eam  le- 
gationem (legatos  enim  mitti  placuit)  Q.  Terentius  et 
M.  Antistius  profecti,  nihilo  magis  eum  moverunt,  quam 
priori  consulatu  litcrae  moverant  ab  senatu  missae. 
JPaucos  post  dies  magistratum  iniit,  immolantique  ei  vi- 
tulus iam  ictus  e manibus  sacrificantium  sese  quum 
proripuisset,  multos  circumstantes  cruore  respersit.  Fuga 
procul  etiam  maior  apud  ignaros,  quid  trepidaretur,  et 
concursatio  fuit:  id  a plerisque  in  omen  magni  terroris 
acceptum.  Legionibus  inde  duabus  a Sempronio  prioris 
anni  consule  , duabus  a C.  Atilio  praetore  acceptis  , in 
Etruriam  per  Apennini  tramites  exercitus  duci  est 
coeptus. 

Hannibal , per  continuas  vigilias  in  paludibus  oculo 
amisso,  venit  in  Etruriam;  per  quas  paludes  quatriduo  et 
tribus  noctibus  sine  ulla  requie  iter  fecit.  C.  Flaminius 
consul,  homo  temerarius,  contra  auspicia  profectus , signis 
militaribus  effossis , quae  tolli  non  poterant , et  ab  equo , 
quem  conscenderat , per  caput  devolutus,  insidiis  ab  Han- 
nibale circumventus,  ad  Trasimenum  lacum  cum  exercitu 
caesus  est.  Sex  millia,  quae  eruperant,  fide  ab  Maharbale 
data , perfidia  Hannibalis  vincta  sunt.  Quum  ad  nuntium 
cladis  Romae  luctus  esset , duae  matres  , ex  insperato  re- 
ceptis filiis  gaudio  mortuae  sunt.  Ob  hanc  cladem  ex  Sibyl- 
linis libris  ver  sacrum  votum.  Quum  deinde  Q.  Fabius  Ma- 
ximus dictator , adversus  Hannibalem  missus , nollet  acic 
cum  eo  confligere,  ne,  contra  ferocem  tot  victoriis  hostem, 
territum  adversis  proeliis  militem  pugnae  committeret , et, 
opponendo  se  tantummodo,  conatus  Hannibalis  impediret: 
M.  Minucius  magister  equitum , ferox  et  temerarius , cri- 
minando dictatorem  tamquam  segnem  et  timidum,  effecit, 
ut  populi  iussu  aequaretur  ei  cum  dictatore  imperium;  di- 
visoque  exercitu , quum  iniquo  loco  conflixisset,  et  in  ma- 
ximo discrimine  legiones  eius  essent , superveniente  cum 
exercitu  Fabio  Maximo  discrimine  liberatus  est.  Quo  be- 
neficio victus  castra  cum  eo  iunxit,  et  patrem  cum  saluta- 
vit; idemque  facere  milites  iussit.  Hannibal,  vastata  Cam- 
pania , inter  Casilinum  oppidum  et  Calliculam  montem  a 
Fabio  clausus,  sarmentis  ad  cornua  boum  alligatis  et  in- 
censis, praesidium  Romanorum,  quod  Calliculam  insidebat, 
fugavit:  et  sic  transgressus  est  saltum.  Idemque  Q.  Fabii 
Maximi  dictatoris,  quum  circumposita  ureret,  agro  peper- 
cit , ut  illum  tamquam  proditorem  suspectum  faceret.  Ae- 
milio deinde  Paullo  et  Terentio  Varrone  consulibus  et  du- 
cibus, cum  maxima  clade  adversus  Hannibalem  ad  Can- 
nas pugnatum  est:  carsaque  eo  proelio  Romanorum  qua- 
draginta quinque  millia,  cum  Paulo  consule  et  senatoribus 
octoginta,  consularibus  atque  praetoriis  aut  aediliciis  tri- 
ginta. Post  quam  cladem  quum  a nobilibus  adolescentibus 
propter  desperationem  consilium  de  relinquenda  Italia  int- 
retur , P.  Cornelius  Scipio  tribunus  militum , qui  postea 

Africanus  nuncupatus  est , stricto  super  capita  deliberan- 
tium ferro  , iuravit , se  pro  hoste  habiturum  eum , qui  in 
verba  stia  non  iurasset ; effecitque , ut  omnes , minime  re- 
lictum iri  a se  Italiam,  iureiurando  adstringerentur . Prae- 
terea trepidationem  urbis  et  luctum  , et  res  in  Hispania 
meliore  eventu  gestas  continet.  Opimia  et  Floronia,  vesta- 
les  virgines  , incesti  damnatae  sunt.  Propter  paucitatem 
vero  militum  servorum  octo  millia  armata  sunt.  Captivi , 
quum  potestas  esset  redimendi , redempti  non  sunt.  Var- 
roni obviam  itum  est,  et  gratiae  actae,  quod  de  republica 
non  desperasset. 

Iam  ver  appetebat,  quum  Hannibal  ex  hibernis  movit, 
et  nequidquam  ante  conatus  transcendere  Apenninum 
intolerandis  frigoribus,  et  cum  ingenti  periculo  moratus 
ac  metu.  Galli,  quos  praedae  populationumque  concive- 
rat spes  , postquam  pro  eo , ut  ipsi  ex  alieno  agro  ra- 
perent agerentque,  suas  terras  sedem  belli  esse,  premi - 
que  utriusque  partis  exercituum  hibernis  viderunt;  ver- 
terunt retro  ad  Hannibalem  ab  Romanis  odia:  petitus- 
que saepe  pVincipum  insidiis,  ipsorum  inter  se  fraude, 
eadem  levitate  , qua  consenserant , consensum  indican- 
tium , servatus  erat ; et , mutando  nunc  vestem , nunc 
tegumenta  capitis,  errore  etiam  sese  ab  insidiis  mu- 
nierat. Ceterum  hic  quoque  ei  timor  causa  fuit  matu- 
rius movendi  ex  hibernis.  Per  idem  tempus  Cn.  Servi- 
lius consul  Romae  Idibus  Martiis  magistratum  iniit.  Ibi 
quum  de  republica  retulisset , redintegrata  in  C.  Fla- 
minium invidia  est.  Duos  se  consules  creasse,  unum  ha- 
bere. Quod  enim  illi  iustum  imperium  , quod  auspicium 
esse?  Magistratus  id  a domo,  publicis  privatisque  penatibus, 
Latinis  feriis  actis,  sacrificio  in  monte  perfecto,  votis  rite 
in  Capitolio  nuncupatis,  sccum  ferre:  nec  privatum  auspA 
cia  sequi,  nec  sine  auspiciis  profectum  in  externo  ea  sola 
nova  atque  integra  concipere  posse.  Augebant  metum  pro- 
digia. ex  pluribus  simul  locis  nuntiata:  in  Sicilia  iwffti- 
bus  aliquot  spicula , in  Sardinia  autem  in  muro  cir- 
cumeunti vigilias  equiti  scipionem  , quem  manu  tenue- 
rat , arsisse , et  litora  crebris  ignibus  fulsisse , et  scuta 
duo  sanguine  sudasse , et  milites  quosdam  ictos  fulmi- 
nibus , et  solis  orbem  minui  visum : et  Praeneste  in- 
dentes lapides  coelo  cecidisse:  et  Arpis  parmas  iiuitielo 
visas,  pugnantemque  cum  luna  solem:  et  Capena«*0uas 
interdiu  lunas  ortas : et  aquas  Caeretes  sanguine  mixtas 
fluxisse  ; fontemque  ipsum  Herculis  cruentis  manasse 

sparsum  maculis : et  in  Antiati  metentibus  cruentas  in 
corbem  spicas  cecidisse  : et  Faleriis  coelum  findi  velut 
magno  hiatu  visum;  quaque  patuerit,  ingens  lumen  ef- 
fulsisse : sortes  sua  sponte  attenuatas  , unamque  exci- 
disse, ita  scriptam:  Mavors  telvm  svvm  coxcvtit  : et 
per  idem  tempus  Romae  signum  Martis  Appia  via  ad 
simulacra  luporum  sudasse : et  Capuae  speciem  coeli 
ardentis  fuisse  , lunaeque  inter  imbrem  cadentis.  Inde 
minoribus  etiam  dictu  prodigiis  fides  habita : capras 
lanatas  quibusdam  factas  , et  gallinam  in  marem , gal- 
lum in  feminam  sese  vertisse.  His  , sicut  erant  nun- 
tiata , expositis , auctoribusque  in  curiam  introductis , 
consul  de  religione  patres  consuluit.  Decretum , ut  ea 
prodigia  , partim  maioribus  hostiis  , parlim  lactentibus, 
procurarentur:  et  uti  supplicatio  per  triduum  ad  omnia 
pulvinaria  haberetur.  Cetera , quum  decemviri  libros 
Inspexissent , ut  ita  fierent , quemadmodum  cordi  esse 
divis  , carminibus  praefarentur.  Decemvirorum  monitu 
decretum  est , lovi  primum  donum  fulmen  aureum 
pondo  quinquaginta  fieret ; lunoni  Minervacque  ex  ar- 

fento  dona  darentur ; et  lunoni  reginae  in  Aventino  , 
unonique  Sospitae  Lanuvii  maioribus  hostiis  sacrifica- 
retur; matronaeque,  pecunia  collata,  quantum  conferre 
cuique  commodum  esset,  donum  lunoni  reginae  in 
Aventinum  ferrent , lectisterniumque  fieret ; quin  et  ut 
libertinae  et  ipsae,  unde  Feroniae  donum  daretur,  pe- 
cuniam pro  facultatibus  suis  conferrent.  Haec  ubi  facta, 
decemviri  Ardeae  in  foro  maioribus  hostiis  sacrificarunt. 
Postremo  Decembri  iam  mense  ad  aedem  Saturni  Ro- 
mae immolatum  est,  lectisterniumque  imperatum,  (et 
eum  lectum  senatores  straverunt)  et  convivium  publi- 
cum ; ac  per  urbem  Saturnalia  diem  ac  noctem  clama- 
tum , populusque  eura  diem  festum  habere  ac  servare 


Romae  diis  habendoque  de 


iam  f laminium  consulem  Arretium  pervenisse  fama  erat, 
quum  aliud  longius , ceterum  commodius  , ostenderetur 
iter  , propiorem  viam  per  paludem  petit , qua  fluvius 
Arnus  per  eos  dies  solito  magis  inundaverat.  Hispanos 

et  Afros  , (id  omne  veterani  erat  robur  exercitus)  ad- 
mixtis ipsorum  impedimentis , necubi  consistere  coactis 
necessaria  ad  usus  deessent , primos  ire  iussit : sequi 
Gallos  , ut  id  agminis  medium  esset ; novissimos  ire 
equites  : Magonem  inde  cum  expeditis  Numidis  cogere 
agmen,  maxime  Gallos,  si  taedio  laboris  longaeque  viae 
(ut  est  mollis  ad  talia  gens)  dilaberentur  aut  subsiste- 
rent , cohibentem.  Primi  , qua  modo  praeirent  duces  , 

[►er  praealtas  fluvii  ac  profundas  voragines,  hausti  paene 
imo  immergentesque  se  , tamen  signa  sequebantur.  Galli 
neque  sustinere  se  prolapsi , neque  assurgere  ex  vora- 
ginibus poterant;  aut  corpora  animis,  aut  animos  spe 
sustinebant  : alii  fessa  aegre  trahentes  membra ; alii , 
ubi  semel  victis  taedio  animis  procubuissent , inter  iu- 
menta , et  ipsa  iacentia  passi m , morientes:  maximeque 
omnium  vigiliae  conficiebant , per  quatriduum  iam  et 
tres  noctes  toleratae.  Quum,  omnia  obtinentibus  aquis, 
nihil,  ubi  in  sicco  fessa  sternerent  corpora,  inveniri  pos- 
set , cumulatis  in  aquas  sarcinis  insuper  incumbebant, 
lumentorum  itinere  toto  prostratorum  passim  .acervi 
tantum  , quod  exstaret  aqua  , quaerentibus  ad  quietem 

{>arvi  temporis  necessarium  cubile  dabant,  ipse  Hanni- 
>al,  aeger  oculis  ex  verna  primum  intemperie  variante 
calores  frigoraque , elephanto , qui  unus  superfuerat  , 
quo  altius  ab  aqua  exstaret , vectus  ; vigiliis  tandem  et 
nocturno  humore  palustriquc  coelo  gravante  caput,  et 
quia  medendi  nec  locus  nec  tempus  erat , allero  oculo 
capitur. 

111.  Multis  hominibus  iumenlisque  foede  amissis,  quum 
tandem  de  paludibus  emersisset , ubi  primum  in  sicco 
potuit,  castra  locat:  certumquc  per  praemissos  explora- 
tores habuit,  exercitum  romanum  circa  Arretii  moenia 
esso.  Consulis  deinde  consilia  atque  animum , et  situm 
regionum,  itincraque,  et  copias  ad  commeatus  expedien- 
dos, et  cetera,  quae  cognosse  in  rem  erat,  summa  om- 
nia cum  cura  inquirendo  exsequebatur.  Regio  erat  in 
primis  Italiae  fertilis,  etrusci  campi,  qui  Faesulas  inter 
Arretiumque  iaccnt,  frumenti  ac  pecoris  et  omnium  co- 
pia rerum  opulenti.  Consul  ferox  ab  consulatu  priore  , 
et  non  modo  legum  ac  patrum  maieslatis,  sed  ne  deo- 

rura  quidem  satis  metuens.  Hanc  insitam  ingenio  eius 
temeritatem  fortuna  prospero  civilibus  bellicisque  rebus 
successu  aluerat.  Itaque  satis  apparebat , nec  deos  nec 
homines  consulentem  , ferociter  omnia  ac  praepropere 
acturum.  Quoque  pronior  esset  in  vitia  sua,  agitare  eum 
atque  irritare  Poenus  parat : et , laeva  relicto  hoste  , 
Faesulas  petens  , medio  Etruriae  agro  praedatum  pro- 
fectus , quantam  maximam  vastitatem  potest , caedibus 
incendiisque  consuli  procul  ostendit.  Flaminius  , qui  ne 
quieto  quidem  hoste  ipse  quieturus  erat , tum  vero , 
postquam  res  sociorum  ante  oculos  prope  suos  ferri 
agique  vidit  , suum  id  dedecus  ratus  , per  mediam  iam 
Italiam  vagari  Poenum,  atque,  obsistente  nullo,  ad  ipsa 
romana  moenia  ire  oppugnanda ; ceteris  omnibus  in 
consilio  salutaria  magis  , quam  speciosa  , suadentibus , 
collegam  exspectandum,  ut  eoniunctis  exercitibus , communi 
animo  consilioque  rem  gererent;  inierim  equitatu  auxiliis- 
que  levium  armorum  ab  effusa  praedandi  licentia  hostem 
cohibendum  ; iratus  se  ex  consilio  proripuit  , signumque 
simul  itineris  pugriaequo  proposuit.  Quin  imo  Anetii  ante 
moenia  sedeamus,  inquit:  hic  enim  patria  ct  penates  sunt. 
Hannibal  emissus  e manibus  perpopulatur  Italiam,  vastan- 
doque  ct  urendo  omnia  ad  romana  moenia  perveniat;  nec 
ante  nos  hinc  moverimus , quam,  sicut  olim  Camillum  ab 
Veiis  , C.  Flaminium  ab  Arretio  patres  acciverint.  Haec 
simul  increpans  , quum  ocius  signa  convelli  iubcret , et 
ipse  in  equum  insiluisset , equus  repente  corruit , con- 
sulemque lapsum  super  caput  effodit.  Territis  omnibus, 
qui  circa  erant,  velut  foedo  omine  incipiendae  rei,  in- 
super nuntiatur  , signum  , omni  vi  moliente  signifero  , 
convelli  nequire.  Conversus  ad  nuntium  , Num  literas 
quoque,  inquit,  ab  senatu  affers,  quae  me  rem  gerere  ve- 
lent ? Abi , nuntia  , signum  effodiant , si  ad  convellendum 
manus  prae  metu  obtorpuerint.  Incedere  inde  agmen  coe- 
pit; primoribus,  super  quam  quod  dissenserant  a consilio, 
territis  etiam  duplici  prodigio  ; milito  in  vulgus  laeto 
ferocia  ducis , quum  spem  magis  ipsam  , quam  causam 
spei,  intueretur. 

IV.  Hannibal  , quod  agri  est  inter  Cortonam  urbem 
Trasimenumque  lacum,  omni  clade  belli  pervastat,  quo 
Vol.  ii.  6 

inanis  iram  hosti  ad  vindicandas  sociorum  iniurias  acuat. 
Et  lam  pervenerant  ad  loca  insidiis  nata , ubi  maxime 
montes  Cortonenses  Trasimenus  subit.  Via  tantum  inter- 
est  perangusta , velut  ad  id  ipsum  de  industria  relicto 
spatio : deinde  naulio  latior  patescit  campus ; inde  col- 
les assurgunt.  Ibi  castra  in  aperto  locat,  ubi  ipse  cum 
Afris  modo  Hispanisque  consideret.  Baliares  ceteramque 
levem  armaturam  post  montes  circumducit:  equites  ad 
ipsas  fauces  saltus,  tumulis  apte  tegentibus,  locat;  ut, 
ubi  intrassent  Romani , obiecto  equitatu  , clausa  omnia 
lacu  ac  montibus  essent.  Flaminius  quum  pridie  solis 
occasu  ad  lacum  pervenisset , inexplorato , postero  die , 
vixdum  satis  certa  luce,  angustiis  superatis,  postquam 
in  patentiorem  campum  panai  agmen  coepit,  id  tantum 
hostium , quod  ex  adverso  erat,  conspexit : ab  tergb  et 
super  caput  decepere  insidiae.  Poenus  ubi,  id  quod  pe- 
tierat, clausum  lacu  ac  montibus  et  circumfusum  suis 
copiis  habuit  hostem  , signum  omnibus  dat  simul  inva- 
dendi. Qui  ubi,  qua  cuique  proximum  fuit,  decucurrere, 
eo  magis  Romanis  subita  atque  improvisa  res  fuit,  quod 
orta  ex  lacu  nebula  campo  , quam  montibus  , densior 
sederat , agminaque  hostium  ex  pluribus  collibus  ipsa 
inter  se  satis  conspecta,  eoque  magis  pariter  decucurre- 
runt. Romanus  clamore  prius  undique  orto,  quam  satis 
cerneret,  se  circumventum  esse  sensit;  et  ante  in  fron- 
tem lateraque  pugnari  coeptum  est,  quam  satis  instrue- 
retur acies,  aut  expediri  arma,  stringique  gladii  possent. 

V.  Consul,  perculsis  omnibus,  ipse  satis,  ut  in  trepida 
re,  impavidus,  turbatos  ordines,  vertente  se  quoque  ad 
dissonos  clamores,  instruit,  ut  tempus  locusque  patitur; 
et  quacumque  adire  audirique  potest , adhortatur  , ac 
stare  et  pugnare  iubet;  nec  enim  inde  votis  aut  implora- 
tione detlm,  sed  vi  ac  virtute,  evadendum  esse.  Per  medias 
acies  ferro  viam  fieri:  et,  quo  timoris  minus  sit,  eo  minus 
ferme  periculi  esse.  Ceterum  prae  strepitu  ac  tumultu 
nec  consilium  nec  imperium  accipi  poterat : tantumque 
aberat , ut  sua  signa  atque  ordinem  et  locum  nosceret 
miles,  ut  vix  ad  arma  capienda  aptandaque  pugnae  com- 
peteret animus:  opprimerenturque  quidam,  onerati  ma- 
gis his,  quam  tecti:  et  erat  in  tanta  caligine  maior  usus 

aurium  quam  oculorum.  Ad  gemitus  vulnerum  ictusque 
corporum  aut  armorum  , et  mixtos  strepentium  paven- 
tiumque  clamores , circumferebant  ora  oculosque.  Alii 
fugientes  pugnantium  globo  illati  haerebant  : alios  re- 
deuntes in  pugnam  avertebat  fugientium  agmen.  Deinde, 
ubi  in  omnes  partes  nequidquara  impetus  capti  , et  ab 
lateribus  montes  ac  lacus,  a fronte  et  ab  tergo  hostium 
acies  claudebat,  apparuitque,  nullam,  nisi  in  dextra  fer- 
roque,  salutis  spem  esse;  tum  sibi  quisque  dux  adhor- 
tatorque factus  ad  rem  gerendam  , et  nova  dc  integro 
pugna  exorta  est;  non  illa  ordinata  per  principes  hasta- 
tosque ac  triarios,  nec  ut  pro  signis  antesignani,  post 
signa  alia  pugnaret  acies;  nec  ut  in  sua  legione  iniies, 
aut  cohorte , aut  manipulo  esset.  Fors  conglobat , et 
animus  suus  cuique  ante  aut  post  pugnandi  ordinem 
dabat : tantusque  fuit  ardor  armorum  , adeo  intentus 
pugnae  animus  , ut  eum  motum  terrae  , qui  multarum 
urbium  Italiae  magnas  partes  prostravit,  avertitque  cursu 
rapidos  amnes , mare  fluminibus  invexit , montes  lapsu 
ingenti  proruit , nemo  pugnantium  senserit. 

VI.  Tres  ferine  horas  pugnatum  est,  et  ubique  atro- 
citer. Circa  consulem  tamen  acrior  infestiorque  pugna 
est.  Eum  et  robora  virorum  sequebantur  , et  ipse  qua- 
cumque in  parte  premi  ac  laborare  senserat  suos , im- 
pigre ferebat  opem;  insignemque  armis  et  hostes  summa 
vi  petebant , et  tuebantur  cives  : donec  insubcr  eques 
( Ducario  nomen  erat)  facie  quoque  noscitans,  Consul , 
en,  inquit,  hic  est,  popularibus  suis,  qui  leqiones  nostras 
cecidit , agrosque  ct  urbem  est  depopulatus.  Iam  ego  hanc 
victimam  Manibus  peremptorum  foede  civium  dabo:  sub- 
ditisquo  calcaribus  equo  , per  confertissimam  hostium 
turbam  impetum  facit : obtruncatoque  prius  armigero  , 
qui  se  infesto  venienti  obviam  obiecerat,  consulem  lan- 
cea transfixit.  Spoliare  cupientem  triarii  obiectis  scutis 
arcuere.  Magnae  partis  fuga  inde  primum  coepit:  et  iam 
nec  lacus,  nec  montes  obstabant  pavori.  Per  omnia  arcta 
praeruptaque  velut  caeci  evadunt:  armaque  et  viri  su- 

Sicr  alium  alii  praecipitantur.  Pars  magna,  ubi  locus 
ugae  deesl,  per  prima  vada  paludis  in  aquam  progressi, 
quoad  capitibus  humerisque  exstare  possunt , sese  im- 

mergunt.  Fuere  , quos  inconsultus  pavor  nando  etiam 
capessere  fugam  impulerit.  Quae  ubi  immensa  ac  sine 
spe  erat,  aut  deficientibus  animis  hauriebantur  gurgiti- 
bus , aut  nequidquam  fessi  vada  retro  aegerrime  repe- 
tebant, atque  ibi  ab  ingressis  aquam  hostium  equitibus 
passim  trucidabantur.  Sex  millia  ferme  primi  agminis  , 
per  adversos  hostes  eruptione  impigre  facta , ignari 
omnium,  quae  post  se  agerentur,  ex  saltu  evasere.  Et, 
quum  in  tumulo  quodam  constitissent , clamorem  modo 
ac  sonum  armorum  audientes,  quae  fortuna  pugnae  es- 
set, neque  scire,  nec  perspicere  prae  caligine  poterant. 
Inclinata  denique  re  , quum  incalescente  sole  dispulsa 
nebula  aperuisset  diem , tum  liquida  iam  luce  montes 
campique  perditas  res  slratamque  ostendere  foede  ro- 
manam  aciem.  Itaque , ne  in  conspectos  procul  immit- 
teretur eques , sublatis  raptim  signis  , quam  citatissimo 
poterant  agmine  , seso  abripuerunt.  Postero  die  , quum 
super  cetera  extrema  fames  etiam  instaret,  fidem  dante 
Maharbale  , qui  cum  omnibus  equestribus  copiis  nocte 
consecutus  erat,  si  arma  tradidissent,  abire  cum  singu- 
lis vestimentis  passurum,  sese  dediderunt.  Quae  punica 
religione  servata  fides  ab  Hannibale  est , atque  in  vin- 
cula omnes  coniecit.  J 

VII.  Haec  est  nobilis  ad  Trasimenum  pugna , atque 
inter  paucas  memorata  populi  romani  clades.  Quinde- 
cim millia  Romanorum  in  acie  caesa  sunt;  decem  mil- 
lia, sparsa  fuga  per  omnem  Etruriam,  diversis  itineri- 
bus urbem  petiere.  Mille  quingenti  hostium  in  acie  , 
multi  postea  utrimque  ex  vulneribus  periere.  Multiplex 
caedes  utrimque  facta  traditur  ab  aliis.  Ego , praeter- 
quam quod  nihil  haustum  ex  vano  velim  , quo  nimis 
inclinant  ferme  scribentium  animi  , Fabium  aequalem 
temporibus  huiusce  belli  potissimum  auctorem  habui. 
Hannibal  , captivorum  qui  latini  nominis  essent  , sine 

Eretio  dimissis,  Romanis  in  vincula  datis,  segregata  ex 
ostium  coacervatorum  cumulis  corpora  suorum  quum 
sepeliri  iussisset , Flaminii  quoque  corpus,  funeris  causa 
magna  cum  cura  inquisitum  , non  invenit.  Romae , ad 
primum  nuntium  cladis  eius  , cum  ingenti  terrore  ac 
tumultu  concursus  in  forum  populi  est  factus.  Matronae 

vagae  per  vias  , quae  renens  clades  allata , quaeve  for- 
tuna exercitus  esset , obvios  pereunclantur.  Et  quum 
frequentis  concionis  modo  turba  in  comitium  et  curiam 
versa  magistratus  vocaret;  tandem  hand  mnlto  ante  solis 
occasum  M.  Pomponius  praetor,  Pugna,  inquit,  magna 
ricti  sumus:  et,  quamquam  nihil  certius  ex  eo  auditum 
est,  tamen  alius  ab  alio  impleti  rumoribus  domos  refe- 
runt , consulem,  cum  magna  parte  copiarum  caesum  : su- 
peressc  paucos  , aut  fuga  possim  per  Etruriam  sparsos , 
aut  captos  ab  hoste.  Quot  casus  exercitus  victi  fuerant , 
tot  in  curas  dispertiti  eorum  animi  erant,  quorum  pro- 
pinqui sub  C.  Flaminio  consule  meruerant,  ignorantium, 
quae  cuiusque  suorum  fortuna  esset:  nec  quisquam  satis 
certum  habet , quid  aut  speret  aut  timeat.  Postero  , ac 
deinceps  aliquot  diebus  , ad  portas  maior  prope  mulie- 
rum , quam  virorum  , multitudo  stetit,  aut  suorum  ali- 
quem , aut  nuntios  de  bis  opperiens:  circumfundeban- 
lurque  obviis  sciscitantes;  neque  avelli,  utique  ab  notis, 
prius  , quam  ordine  omnia  inquisissent , poterant.  Inde 
varios  vultus  digredientium  ab  nuntiis  cerneres,  ut  cui- 
que aut  laeta  aut  tristia  nuntiabantur:  gratulantesque 
aut  consolantes  redeuntibus,  domos  circumfusos.  Femi- 
narum praecipue  et  gaudia  insignia  erant  , et  luctus. 
Unam  in  ipsa  porta  , sospiti  filio  repente  oblatam  , in 
conspectu  eius  exspirasse  ferunt;  alteram,  cui  mors  lilii 
falso  nuntiata  erat,  moestam  sedentem  domi,  ad  primum 
conspectum  redeuntis  filii  gaudio  nimio  exanimatam. 
Senatum  praetores  per  dies  aliquot  ab  orto  usque  ad 
occidentem  solem  in  curia  retinent,  consultantes,  quo- 
nam duce  , aut  quibus  copiis , resisti  victoribus  Poenis 
posset. 

VIII.  Priusquam  satis  certa  consilia  essent,  repens 
alia  nuntiatur  clades  : quatuor  millia  equitum  , cum  C. 
Centenio  propraetore  missa  ad  collegam  ab  Servilio 
consule,  in  Umbria,  quo  post  pugnam  ad  Trasimenum 
auditam  averterant  iter,  ab  Hannibale  circumventa.  Eius 
rei  fama  varie  homines  affecit.  Pars , occupatis  maiore 
aegritudine  animis  , levem  , ex  comparatione  priorum  , 
ducere  recentem  equitum  iacturam : pars  non  id  , quod 
acciderat  , per  se  aestimare  , sed  , ut  in  affecto  corpore 

quamvis  levis  causa  magis,  quam  valido  gravior,  senti- 
retur ; ita  tum  aegrae  et  affectae  civitati  quodcumquc 
adversi  inciderit,  non  rerum  magnitudine,  sed  viribus 
extenuatis  , quae  nihil , quod  aggravaret , pati  possent , 
aestimandum  esse.  Itaque  ad  remedium,  iam  diu  neque 
desideratum  nec  adhibitum,  dictatorem  dicendum,  civi- 
tas confugit : et  quia  et  consul  aberat , a quo  uno  dici 

Jtosse  videbatur  ; nec  per  occupatam  armis  punicis  Ita- 
iam  facile  erat  aut  nuntium  , aut  literas  mitti ; ncc 
dictatorem  populus  crearo  poterat,  quod  nunquam  anto 
eam  diem  factum  erat : prodictatorem  populus  creavit 
Q.  Fabium  Maximum,  et  magistrum  equitum  M.  Minu- 
cium Ilufum.  Hisque  negotium  ab  senatu  datum  , ut 
muros  turresque  urbis  firmarent  , et  praesidia  dispone- 
rent, quibus  locis  videretur,  pontesque  rescinderent  flu- 
minum: ad  penates  pro  urbe  dimicandum  esse,  quando 
Italiam  tueri  nequissent. 

IX.  Hannibal  recto  itinere  per  Umbriam  usque  ad 
Spoletum  venit.  Inde,  quum  perpopulato  agro  urbem  op- 
pugnare adortus  esset , cum  magna  caede  suorum  re- 
pulsus , conieetans  ex  unius  coloniae  haud  nimis  pro- 
spere tentatae  viribus,  quanta  moles  romanae  urbis  es- 
set , in  agrum  picenum  avertit  iter , non  copia  solum 
omnis  generis  frugum  abundantem,  sed  refertum  praeda, 
quam  effuse  avidi  atque  egentes  rapiebant.  Ibi  per  dies 
aliquot  stativa  habita:  refectusque  miles,  hibernis  itine- 
ribus ac  palustri  via  proelioque,  magis  ad  eventum  se- 
cundo , quam  levi  aut  facili , affectus.  Ubi  satis  quieti 
datum,  praeda  ac  populationibus  magis,  quam  otio  aut 
requie,  gaudentibus,  profectus  praetutianum  hadrianum- 
que  agrum,  Marsos  inde  Marrucinosque  et  Pelignos  de- 
vastat , circaquo  Arpos  et  Luceriam  proximam  Apuliae 
regionem.  Cn.  Servilius  consul , lovibus  proeliis  cum 
(lallis  actis,  et  uno  oppido  ignobili  expugnato,  postquam 
de  collegae  exercitusque  caede  audivit , iam  moenibus 
patriae  metuens,  ne  abesset  in  discrimine  extremo,  ad 
urbem  iter  intendit.  Q.  Fabius  Maximus  dictator  ite- 
rum, quo  die  magistratum  iniit,  vocato  senatu,  ab  diis 
orsus,  quum  edocuisset  patres,  plus  negligentia  caeri- 
moniarum auspiciorumque , quam  temeritate  atque  in- 

scitia , peccatura  a C.  Flaminio  consule  esse , quaeque 
piacula  irae  deAm  essent , ipsos  deos  consulendos  esse ; 
pervicit,  ut,  quod  non  ferme  decernitur,  nisi  quum  te- 
Ira  prodigia  nuntiata  sunt,  decemviri  libros  sibyllinos 
adire  iuberentur.  Qui,  inspectis  fatalibus  libris,  retule- 
runt patribus  , quod  eius  belli  causa  votum  Marti  foret , 
id  non  rite  factum  , de  integro  atque  amplius  faciendum 
esse : et  lovi  ludos  magnos  , et  aedes  Veneri  Erycinae  ac 
Menti  vovendas  esse , et  supplicationem  lectisterniumque  ha- 
bendum , et  ver  sacrum  vovendum  , si  bellatum  prospere 
esset , resque  publica  in  eodem , quo  ante  bellum  fuisset , 
statu  permansisset.  Senatus  , quoniam  Fabium  belli  cura 
occupatura  esset , M.  Aemilium  praetorem , ex  collegii 
pontificum  sententia  , omnia  ea  ut  mature  fiant , cu- 
rare iubet. 

X.  His  senatusconsultis  perfectis , L.  Cornelius  Len- 
tulus pontifex  maximus , consulente  collegio  praetorum, 
omnium  primum  populum  consulendum  de  vere  sacro 
censet:  iniussu  populi  voveri  non  posse.  Rogatus  in  haec 
verba  populus  , Velitis  iubcatisne  hoc  sic  fieri  ? si  respu- 
blica populi  romani  Quiritium  ad  quinquennium  proximum , 
sinit  velim  eam , salva  servata  erit  liisce  duellis  ; ( quod 
duellum  populo  romano  qpm  Carthaginiensi  est , quaeque 
duella  cum  Gallis  sunt,  qui  cis  Alpes  sunt ) datum  donum 
duit  populus  romanus  Quiritium , quod  ver  attulerit  ex 
suillo,  ovillo,  caprino,  bovillo  grege,  quaeque  profana  erunt, 
lovi  fieri,  ex  qua  die  senatus  populusque  iusserit.  Qui  fa- 
ciet , quando  volet  , quaque  lege  volet , facito  : quo  modo 
faxit , probe  factum  esto.  Si  i d moritur , quod  fieri  opor- 
tebit, profanum  esto,  neque  scelus  esto.  Si  quis  rumpet  oc- 
cidetve  insciens , ne  fraus  esto.  Si  quis  clepsit , ne  populo 
scelus  esto,  neve  cui  cleptum  erit.  Si  atro  dic  faxit  insciens, 
probe  factum  esto.  Si  nocte  sive  luce  , si  servus  sive  liber 
faxit , probe  facium  esto.  Si  antidea  senatus  populusque 
iusserit  fieri,  ac  faxit , eo  populus  solutus  liber  esto.  Eius- 
dem rei  causa  ludi  magni  voti  aeris  trecentis  triginta 
tribus  millibus,  trecentis  triginta  tribus,  triente:  prae- 
terea bubus  lovi  trecentis , multis  aliis  divis  bubus  al- 
bis, atque  celeris  hostiis.  Votis  rite  nuncupatis,  suppli- 
catio edicta : supplicatumquc  iere  cum  coniugibus  ac 

liberis  non  urbana  multitudo  tantum , sed  agrestium 
etiam,  quos  in  aliqua  sua  fortuna  publicae  quoque  con- 
tingebat cura.  Tum  lectisternium  per  triduum  habitum, 
decemviris  sacrorum  curantibus.  Sex  pulvinaria  in  con- 
spectu fuere  : Iovi  ac  lunoni  unum  : alterum  Neptuno 
ac  Minervae ; tertium  Marti  ac  Veneri ; quartum  Apol- 
lini ac  Dianae;  quintum  Vulcano  ac  Vestae;  sextum 
Mercurio  ac  Cereri.  Tum  aedes  votae.  Veneri  Erycinae 
aedem  Q.  Fabius  Maximus  dictator  vovit ; quia  ita  cx 
fatalibus  libris  editum  erat,  ut  is  voveret,  cuius  maxi- 
mum imperium  in  civitate  esset.  Menti  aedem  T.  Ota- 
cilius  praetor  vovit. 

XI.  Ita  rebus  divinis  peractis , tnm  de  bello  reque 
de  publica  dictator  retulit , quibus  quolve  legionibus 
victori  hosti  obviam  eundum  esse  patres  censerent.  De- 
cretum , ut  ab  Cn.  Servilio  consule  exercitum  acciperet  : 
scriberet  praeterea  ex  civibus  sociisque , quantum  equitum 
ac  peditum  videretur  : cetera  omnia  ageret  faceretque  , ut 
e rejmblica  duceret.  Fabius  duas  se  legiones  adiecturum 
ad  Servilianum  exercitum  dixit.  His , per  magistrum 
equitum  scriptis  , Tibur  diem  ad  conveniendum  edixit. 
Eaictoque  proposito , ut  quibus  oppida  caslellaque  im  - 
munita  essent,  uti  in  loca  tuta  commigrarent ; ex  agris 
quoque  demigrarent  omnes  regionis  eius , qua  iturus 
Hannibal  esset , tectis  prius  incensis  ac  frugibus  cor- 
ruptis, no  cuius  rei  copia  esset;  ipse,  via  Flaminia  pro- 
fectus obviam  consuli  exercitniquc , quum  ad  Tiberim 
circa  Ocriculum  prospexisset  agmen,  consulemque  cum 
equitibus  ad  se  prodeuntem,  viatorem  misit,  qui  consuli 
nuntiaret , ut  sine  lictoribus  ad  dictatorem  veniret.  Qui 
quum  dicto  paruisset,  congressusque  eorum  ingentem 
speciem  dictaturae  apud  cives  sociosque  , vetustate  iam 
prope  oblitos  eius  imperii,  fecisset;  literae  ab  urbe  al- 
latae sunt  , naves  onerarias , commeatum  ab  Ostia  in 
Hispaniam  ad  exercitum  portantes,  a classe  punica  circa 
portum  Cosanum  captas  esse.  Itaque  extemplo  consul 
Ostiam  proficisci  iussus  , navibusque  , quae  ad  urbem 
romanam  aut  Ostiae  essent,  completis  milite  ac  navali- 
bus sociis , persequi  hostium  classem  , ac  litora  Italiae 
tutari.  Magna  vis  hominum  conscripta  Romae  erat:  Ii- 

bertini  eliam  , quibus  liberi  essent , el  aetas  militaris  , 
in  verba  iura verant.  Ex  hoc  urbano  exercitu,  qui  mi- 
nores quinque  et  triginta  annis  erant  , in  naves  impo- 
siti : alii,  ut  urbi  praesiderent,  relicti. 

XII.  Dictator,  exercitu  consulis  accepto  a Fulvio  Flacco 
legato,  per  agrum  sabinum  Tibur,  quo  diem  ad  conve- 
niendum edixerat  novis  militibus,  venit:  inde  Praeneste, 
ac  transversis  limitibus  in  viam  lalinam  est  egressus  : 
unde,  itineribus  summa  cum  cura  exploratis,  ad  hostem 
ducit;  nullo  loco,  nisi  quantum  necessitas  cogeret,  for- 
tunae se  commissurus.  Quo  primum  die  haud  procul 
Arpis  in  conspectu  hostium  jiosuit  castra  , nulla  mora 
facta  , quin  Poenus  educeret  in  aciem  , copiamque  pu- 
gnandi faceret:  sed  ubi  quieta  omnia  apud  hostes  , nec 
castra  ullo  tumultu  mota  videt;  increpans  quidem,  victos 
tandem  quoque  martios  animos  Romanis,  debellatumque, 
et  concessum  propalam  de  virtute  ac  gloria  esse,  in  ca- 
stra rediit:  ceterum  tacita  cura  animum  incensus,  quod 
cura  duce,  haudquaquam  Flaminio  Sempronioque  simili, 
futura  sibi  res  esset ; ac  tum  demum  edocti  malis  Ro- 
mani parem  Hannibali  ducem  quaesissent.  Et  pruden- 
tiam quidem,  non  vim,  dictatoris  extemplo  timuit.  Con- 
stantiam haud  dum  expertus , agitare  ac  tentare  ani- 
mum movendo  crebro  castra  , populandoque  in  oculis 
eius  agros  sociorum  , coepit.  Et  modo  citato  agmine  e 
conspectu  abibat,  modo  repente  in  aliquo  flexu  viae,  si 
excipere  degressum  in  aequum  posset , occultus  subsi- 
stebat. Fabius  per  loca  alta  agmen  ducebat,  modico  ab 
hoste  intervallo,  ut  neque  omitteret  eum,  neque  con- 
grederetur. Castris,  nisi  quantum  usus  necessario  coge- 
ret, tenebatur  miles.  Pabulum  et  ligna  nec  pauci  pete- 
bant , nec  passim.  Equitum  levisque  armaturae  statio  , 
composita  inslructaque  in  subitos  tumultus  , et  suo  mi- 
liti tuta  omnia,  et  infesta  effusis  hostium  populatoribus 
praebebat.  Neque  universo  periculo  summa  rerum  com- 
mittebatur: et  parva  momenta  levium  certaminum  ex 
tuto  coeptorum  , finitimo  receptu  , assuefaciebant  terri- 
tum pristinis  cladibus  militem,  minus  iam  tandem  aut 
virtutis  aut  fortunae  poenitere  suae.  Sed  non  Hanniba- 
lem magis  infestum  tam  sanis  consiliis  habebat , quam 

magistrum  equitum:  qui  nihil  aliud,  quam  quod  impar 
erat  imperio , morae  ad  rempuklicam  praecipitandam 
habebat.  Ferox  rapidusque  in  consiliis  , ac  lingua  im- 
modicus, primo  inter  paucos,  dein  propalam  in  vulgus, 
pro  cunctatore  segnem , pro  cauto  timidum  , affingens 
vicina  virtutibus  vitia,  compellabat:  premeudoque  supe- 
riorem (quae  pessima  ars  nimis  prosperis  multorum  suc- 
cessibus crevit)  sese  extollebat. 

XIII.  Hannibal  ex  Hirpinis  in  Samnium  transit:  be- 
neventanum  depopulatur  agrum : Telesiam  urbem  capit: 
irritat  etiam  de  industria  ducem,  si  forte  accensum  tot 
indignitatibus  cladibusque  sociorum  detrahere  ad  aequum 
certamen  possit.  Inter  multitudinem  sociorum  italici  ge- 
neris, qui  ad  Trasimenum  capti  ab  Hannibale  dimissi- 
que  fuerant,  tres  campani  equites  erant,  multis  iam  tum 
illecti  donis  promissisque  Hannibalis  ad  conciliandos  po- 
pularium animos.  Hi  nuntiantes,  si  in  Campaniam  exer- 
citum admovisset,  Capuae  potiendae  copiam  fore,  quum 
res  maior,  quam  auctores,  esset,  dubium  Hannibalem, 
allernisque  fidentem  ac  diffidentem,  tamen,  ut  Campa- 
nos ex  Samnio  peteret , moverunt ; monitos  , ut  etiam 
atque  etiam  promissa  rebus  affirmarent,  iu  sosque,  cum 
pluribus  et  aliquibus  principum  redire  ad  se , dimisit. 
Ipse  imperat  duci  , ut  se  in  agrum  casinatem  ducat : 
edoctus  a peritis  regionum  , si  eum  saltum  occupasset , 
exitum  Romano  ad  opem  ferendam  sociis  interclusurum. 
Sed  punicum  abhorrens  ab  iatinorum  nominum  prola- 
tione , pro  Casino  Casilinum  dux  ut  acciperet  , fecit ; 
aversusque  ab  suo  itinere,  per  allifanum,  calatinumque, 
et  calenum  agrum,  in  campum  stellatem  descendit:  ubi 
quum  montibus  fluminihusque  clausam  regionem  cir- 
cumspexisset , vocatum  ducem  percunctatur , ubi  terra- 
rum esset?  Quum  is  Casilini  eo  die  mansurum  eum  di- 
xisset, tum  demum  cognitus  est  error,  et  Casinum  longe 
inde  alia  regione  esse:  virgisque  caeso  duce,  et  ad  re- 
liquorum terrorem  in  crucem  sublato,  castris  communi- 
tis, Maharbalem  cum  equitibus  in  agrum  falemum  prae- 
datum dimisit.  Usque  ad  aqtias  sinuessanas  populatio  ea 
pervenit.  Ingentem  cladem  , fugam  tamen  terroremque 
latius,  Numidae  fecerunt.  Nec  tamen  is  terror,  quum 

omnia  bello  flagrarent  , fide  socios  dimovit  : videlicet 
quia  insto  et  moderato  regebantur  imperio;  nec  abnue- 
bant, quod  unum  vinculum  tidei  est,  melioribus  parere. 

XIV.  Ut  vero  ad  Vulturnum  flumen  castra  sunt  po- 
sita, exurebaturque  amoenissimus  Italiae  ager,  villaeque 
nassi m incendiis  fumabant,  per  iuga  Massici  montis  Fa- 
bio ducente,  tum  prope  de  integro  seditio  accensa.  Quie- 
verant enim  per  paucos  dies  ; quia  , quum  celerius  so- 
lito ductum  agmen  fuisset  , festinari  ad  prohibendam 
populationibus  Campaniam  crediderant.  Ut  vero  in  ex- 
trema iuga  Massici  montis  ventum  est  , hostesque  sub 
oculis  erant , falerni  agri  colonorumque  Sinuessae  tecta 
urentes,  nec  ulla  erat  mentio  pugnae,  Spcctatumnc  huc, 
inquit  Minucius,  ut  rem  f ruendam  oculis,  sociorum  caedes 
et  incendia,  venimus?  Nec,  si  nullius  alterius  nos,  ne  ci- 
sium quidem  horum  pudet,  quos  Sinuessam  colonos  patres 
nostri  miserunt , ut  ab  samnite  hoste  tuta  haec  ora  esset : 
quam  nunc  non  vicinus  Samnis  urit  , sed  Poenus  advena  , 
ab  extremis  orbis  terrarum  terminis , nostra  cunctatione  et 
socordia,  iam  liuc  progressus.  Tantum,  proh!  degeneramus 
a parentibus  nostris  , ut  , praeter  quam  oram  illi  punicas 
vagari  classes,  dedecus  esse  imperii  sui  duxerint,  eam  nos 
nunc  plenam  hostium  Numidarumque  ac  Maurorum  iam 
factam  videamus?  Qui  modo  , Saguntum  oppugnari  indi- 
gnando, non  homines  tantum,  sed  foedera  et  acos,  cieba- 
mus , scandentem  moenia  romanae  coloniae  Hannibalem 
lenti  spectamus.  Fumus  ex  incendiis  villarum  agrorumque 
in  oculas  atque  ora  venit ; strepunt  aures  clamoribus  plo- 
rantium sociorum,  saepius  nos,  quam  deorum  invocantium 
opem.  Nos  hic  pecorum  modo  per  aestivos  saltus  deviosque 
calles  exercitum  ducimus,  conditi  nubibus  silvisque.  Si  hoc 
modo  peragrando  cacumina  saltusque  M.  Furius  recipere 
a Gallis  urbem  voluisset , quo  hic  novus  Camillus , nobis 
dictator  unicus  in  rebus  affectis  quaesitus,  Italiam  ab  Han- 
nibale recuperare  parat,  Gallorum  Roma  esset:  quam  ve- 
reor, ne,  sic  cunctantibus  nobis,  Hannibali  ac  Poenis  toties 
servaverint  maiores  nostri.  Sed  vir,  ac  vere  romanus , quo 
die,  dictatorem  eum  ex  auctoritate  patrum  iussuque  populi 
dictum,  Veios  allatum  est,  quum  esset  satis  altum  Funicu- 
lumi,  ubi  sedens  prospectaret  hostem , descendit  in  aequum: 

atque  illo  ipso  die  media  in  urbe,  qua  nunc  busta  gallica 
sunt,  et  postero  die  citra  Gabios  cecidit  Gallorum  legiones. 
Quid?  post  multos  annos,  quum  ad  Furculas  Caudinas  ab 
samnite  hoste  sub  iugum  missi  sumus , utrum  tandem  L. 
Papirius  Cursor  iuga  Samnii  perlustrando , an  Luceriam 
premendo  obsidendoque,  et  lacessendo  victorem  hostem,  de- 
pulsum ab  romanis  cervicibus  iugum  superbo  Samniti  im- 
posuit? Modo  C.  Lutatio  quae  alia  res,  quam  celeritas, 
cictoriam  dedit  ? quod  postero  die,  quam  hostem  vidit. , clas- 
sem gravem  commeatibus,  impeditam  suomet  ipsam  instru- 
mento atque  apparatu,  oppressit.  Stultitia  est,  sedendo  aut 
votis  debellari  credere  posse.  Armari  copias  oportet,  dedu- 
cendas in  aequum,  ut  vir  cum  viro  congrediaris.  Audendo 
atque  agendo  res  romana  crevit,  non  his  segnibus  consiliis, 
quae  timidi  cauta  vocant.  Haec  velut  concionanli  Minucio 
circumfundebatur  tribunorum  equiluroque  romanorurn 
multitudo  , et  ad  aures  quoque  militum  dicta  ferocia 
volvebantur : ac  , si  militaris  suffragii  res  esset  , haud 
dubie  ferebant,  Minucium  Fabio  duci  praelaturos. 

XV.  Fabius  pariter  , in  suos  haud  minus  quam  in 
hostes  intentus  , prius  ab  illis  invictum  animum  prae* 
stat.  Quamquam  probe  scit , non  in  castris  modo  suis , 
sed  iara  etiam  Romae  infamem  suam  cunctationem  esse, 
obstinatus  tamen  eodem  consiliorum  tenore  aestatis  re- 
liquum extraxit : ut  Hannibal , destitutus  ab  spe  sum- 
mopere petiti  certaminis  , iam  hibernis  locum  circum- 
spectaret : quia  ea  regiS  praesentis  erat  copiae  , non 
perpetuae , arbusta  vineaeque , et  consita  omnia  magis 
amoenis,  quam  necessariis  fructibus.  Haec  per  explora- 
tores relata  Fabio.  Quum  satis  sciret , per  easdem  an- 
gustias, quibus  intraverat  falernum  agrum  , rediturum  , 
Calliculam  montem  et  Casilinum  occupat  modicis  prae- 
sidiis; quae  urbs,  Vulturno  llumino  dirempta,  falernum 
ac  campanum  agros  dividit:  ipse  iugis  iisdem  exercitum 
reducit , misso  exploratum  cum  quadringentis  equitibus 
sociorum  L.  Hostilio  Mancino.  Qui  ex  turba  iuvenum  au- 
dientium saepe  ferociter  condonantem  magistrum  equi- 
tum , progressus  primo  exploratoris  modo , ut  ex  tuto 
specularetur  hostem,  ubi  vagos  passim  per  vicos  Numi- 
das  vidit,  per  occasionem  etiam  paucos  occidit.  Extem- 

pio  occupatus  certamine  est  animus , exciderunt  que  prae- 
cepta dictatoris;  qui,  quantum  tuto  posset,  progressum 
prius  recipere  sese  iusserat,  quam  in  conspectum  hostium 
veniret.  Numidae  , alii  atque  alii  occursantes  refugien- 
tesque,  ad  castra  prope  ipsum  cum  fatigatione  equorum 
atque  hominum  pertraxere.  Inde  Carthalo,  penes  quem 
summa  equestris  imperii  erat,  concitatis  equis  invectus, 
quum  prius,  quam  ad  coniectum  teli  veniret,  avertisset 
hostem  , quinque  millia  ferme  continenti  cursu  secutus 
est  fugientes.  Mancinus,  postquam  nec  hostem  desistere 
sequi,  nec  spem  vidit  effugiendi  esse,  cohortatus  suos  in 
proelium  rediit,  omni  parte  virium  impar.  Itaque  ipse, 
et  delecti  equitum,  circumventi  occiduntur:  ceteri  effuso 
rursus  cursu  Cales  primum  , inde  prope  inviis  callibus 
ad  dictatorem  perfugerunt.  Eo  forte  die  Minucius  se 
coniunxerat  Fabio  , missus  ad  firmandum  praesidio  sal- 
tum, qui  super  Tarracinam,  in  arctas  coactus  fauces,  im- 
minet mari,  ne,  immunito  Appiae  limite,  Poenus  per- 
venire in  agrum  romanum  posset.  Coniunctis  exerciti- 
bus dictator  ac  magister  equitum  castra  in  viam  defe- 
runt, qua  Hannibal  ducturus  erat.  Duo  inde  millia  ho- 
stes aberant.  • 

XVI.  Postero  die  Poeni , quod  viae  inter  bina  castra 
erat,  agmine  complevere.  Quum  Romani  sub  ipso  con- 
stitissent vallo,  haud  dubie  aequiore  loco,  successit  ta- 
inen  Poenus  cum  expeditis  equitibus  , atque  ad  laces- 
sendum hostem  carptim  et  procursando  rocipiendoque 
sese  pugnavere.  Restitit  suo  loco  romana  acies.  Lenta 

E et  ex  dictatoris  magis,  quam  Hannibalis,  fuit  vo- 
3.  Ducenti  ab  Romanis , octingenti  hostium  ceci- 
dere. Inclusus  inde  videri  Hannibal , via  ad  Casilinum 
obsessa:  quum  Capua  et  Samnium,  et  tantum  ab  tergo 
divitum  sociorum  Romanis  commeatus  subveheret;  Poe- 
nus contra  inter  formiana  saxa  ac  Literni  arenas  sta- 
gnaque perhorrida  situ  hibernaturus  esset.  Nec  Hanni- 
balem fefellit , suis  se  artibus  peti.  Itaque , quum  per 
Casilinum  evadere  non  posset,  petendique  montes  et  iu- 
gum  Calliculae  superandum  esset;  necubi  Romanus  in- 
clusum vallibus  agmen  aggrederetur  , ludibrium  oculo- 
rum , specie  terribile,  ad  frustrandum  hostem  commeti- 

tus,  principio  noctis  furtim  succedere  ad  montes  statuit. 
Fallacis  consilii  talis  apparatus  fuit.  Faces  undique  ex 
agris  collectae,  fascesque  virgarum  atque  arida  sarmenta 
praeligantur  comibus  boum,  quos  domitos  indomitosque 
multos  inter  ceteram  agrestem  praedam  agebat.  Ad  duo 
millia  ferme  boum  effecta:  Hasdrubalique  negotium  da- 
tum , ut  primis  tenebris  noctis  id  armentum  accensis 
cornibus  ad  montes  ageret ; maxime  , si  posset , super 
saltus  ab  hoste  insessos. 

XVII.  Primis  tenebris  silentio  mota  castra;  boves  ali- 
quanto ante  signa  acti.  Ubi  ad  radices  montium  viasque 
angustas  ventum  est,  signum  extemplo  datur,  ut  accen- 
sis comibus  armenta  in  adversos  concitentur  montes.  Et 
metus  ipse  relucentis  flammae  ex  capite,  calorque,  iam 
ad  vivum,  ad  imaque  cornuum  adveniens,  velut  stimu- 
latos furore  agebat  boves.  Quo  repente  discursu , haud 
secus  quam  silvis  monlibusque  accensis , omnia  circum 
virgulta  ardere : capitumque  irrita  quassatio  , excitans 
flammam,  hominum  passirn  discurrentium  speciem  prae- 
bebat. Qui  ad  transitum  saltus  insidendum  locali  erant, 
ubi  in  summis  montibus  ac  super  se  quosdam  ignes 
conspexerunt,  circumventos  se  esse  rati,  praesidio  ex- 
cessere ; qua  minime  densae  micabant  flammae  , velut 
tutissimum  iter,  petentes  summa  montium  iuga , tamen 
in  quosdam  boves  palatos  ab  suis  gregibus  inciderunt. 
Et  primo , quum  procul  cernerent , veluti  flammas  spi- 
rantium miraculo  attoniti  constiterunt : deinde  , ut  hu- 
mana apparuit  fraus  , tum  vero  insidias  rati  esse,  dum 
maiore  metu  concitant  se  in  fugam,  levi  quoque  arma- 
turae hostium  incurrere.  Celerum  nox  aequato  timore 
neutros  pugnam  incipientes  ad  lucem  tenuit.  Interea , 
toto  agmine  Hannibal  transducto  per  saltum , et  qui- 
busdam in  ipso  saltu  hostium  oppressis,  in  agro  allifano 
posuit  castra. 

XVIII.  Hunc  tumultum  sensit  Fabius.  Ceterum  et  in- 
sidias esse  ratus , et  ab  nocturno  utique  abhorrens  cer- 
tamine , suos  munimentis  tenuit.  Luce  prima  sub  iugo 
montis  proelium  fuit ; quo  interclusam  ab  suis  levem 
armaturam  facile  (etenim  numero  aliquantum  praesta- 
bant) llomani  superassent,  nisi  Hispanorum  cohors,  ad 

id  ipsum  remissa  ab  Hannibale,  praevenisset.  Ea  assue- 
tior montibus,  et  ad  concursandum  inter  saxa  rupesque 
aptior  ac  levior,  quum  velocitate  corporum,  tum  armo- 
rum habitu , campestrem  hostem  , gravem  armis  stata- 
riumque , pugnae  genere  facile  elusit.  Ita  haudquaquam 
pari  certamine  digressi,  Hispani  fere  omnes  incolumes, 
Romani , aliquot  suis  amissis , in  castra  contenderunt. 
Fabius  quoque  movit  castra  : transgressusque  saltum 
super  Allifas,  loco  alto  ac  munito  consedit.  Tum,  per  • 
Samnium  Hornam  se  petere  simulans , Hannibal  usque 
in  Pelignos  populabundus  rediit.  Fabius  medius  inter 
hostium  agmen  urbemque  Romam  iugis  ducebat , nec 
absistens  , nec  congrediens.  Ex  Pelignis  Poenus  flexit 
iter , retroque  Apuliam  repetens , Geronium  pervenit , 
urbem  metu , quia  collapsa  ruinis  pars  moenium  erat , 
ab  suis  desertam.  Dictator  in  larinate  agro  castra  com- 
muniit. Inde  sacrorum  causa  Romam  revocatus  , non 
imperio  modo  , sed  consilio  etiam  , ac  prope  precibus 
agens  cum  magistro  equitum  , ut  plus  consilio , quam 
fortunae , confidat:  ct  se  potius  ducem,  quam  Sempronium 
Flaminiumque,  imitetur.  Ne  nihil  actum  censeret,  extracta 
prope  aestate  per  ludificationem  hostis.  Medicos  quoque 
plus  interdum  quiete,  quam  movendo  atque  agendo,  profi- 
cere. Haud  parvam  rem  esse,  ab  toties  victore. hoste  vinci  de- 
sisse, et  ab  continuis  cladibus  respirasse.  Haec  nequidquam 
praemonito  magistro  equitum,  Romam  est  profectus. 

XIX.  Principio  aestatis,  qua  haec  gerebantur,  in  Hi- 
spania quoque  terra  marique  coeptum  bellum  est.  Has- 
drubal ad  eum  navium  numerum  , quem  a fratre  in- 
structum paratumque  acceperat,  decem  adiecit:  quadra- 
ginta navium  classem  Himilconi  tradidit : atque  ita 
Carthagine  profectus  navibus  prope  terram , exercitum 
in  litore  ducebat,  paratus  confligere,  quacumque  parte 
copiarum  hostis  occurrisset.  Cn.  Scipioni,  postquam  mo- 
visse ex  hibernis  hostem  audivit , primo  idem  consilii 
fuit:  deinde,  minus  terra,  propter  ingentem  famam  no- 
vorum auxiliorum  , concurrere  ausus , delecto  milite  ad 
naves  imposito  , quinque  et  triginta  navium  classe  ire 
obviam  hosti  pergit.  Allero  ab  Tarracone  die  ad  statio- 
nem , decem  millia  passuum  distantem  ab  ostio  Iberi 

amnis,  pervenit.  Inde  duae  Massiliensium  speculatoriae 
praemissae  retulerunt , classem  punicam  stare  in  ostio 
fluminis,  castraque  in  ripa  posita,  itaque,  ut  improvidos 
incaulosque  universo  simul  effuso  terrore  opprimeret , 
sublatis  ancoris  ad  hostem  vadit.  Mullas  et  locis  altis 
positas  turres  Hispania  habet , quibus  et  speculis  et  pro- 
pugnaculis adversus  latrones  utuntur.  Inde  primo,  con- 
spectis hostium  navibus,  datum  signum  Hasdrubali  est; 
turaullusque  prius  in  terra  et  castris,  quam  ad  mare  et 
ad  naves,  est  ortus,  nondum  aut  pulsu  remorum  stre- 
pituque alio  nautico  exaudito , aut  aperientibus  classem 

6romontoriis : quum  repente  eques,  alius  super  alium  ab 
[asdrubale  missus,  vagos  in  litore  quietosque  in  tento- 
riis suis,  nihil  minus  quam  hostem  aut  proelium  eo  die 
exspectantes,  conscendere  naves  propere  atque  arma  ca- 
pere iubet : classem  romanam  lam  haud  procul  portu 
esse.  Haec  equites  dimissi  passim  imperabant.  Mox  Has- 
drubal ipse  cum  omni  exercitu  aderat : varioque  omnia 
tumultu  strepunt , ruentibus  in  naves  simul  remigibus 
militibusque  , fugientium  magis  e terra  , quam  in  pu- 
gnam euntium  modo.  Vixdum  omnes  conscenderant , 
quum  alii,  resolutis  oris,  in  ancoras  evehuntur:  alii, 
ne  quid  teneat , ancoralia  incidunt : raptimquc  omnia 
praepropere  agendo,  militum  apparatu  nautica  ministe- 
ria impediuntur,  trepidatione  nautarum  capere  et  aptare 
arma  miles  prohibetur.  Et  iam  Romanus  non  appropin- 
quabat modo  , sed  direxerat  etiam  in  pugnam  naves. 
Itaque  non  ab  hoste  et  proelio  magis  Poeni,  quam  suo- 
met  ipsi  tumultu  turbati  , tentata  verius  pugna , quam 
inita,  in  fugam  averterunt  classem.  Et  quum  adversi 
amnis  os  lato  agmine  ac  tam  multis  simul  venientibus 
haud  sane  intrabile  esset , in  litus  passim  naves  ege- 
runt: atque  alii  vadis  , alii  sicco  litore  excepti , partim 
armati,  partim  inermes,  ad  instructam  per  litus  aciem 
suorum  perfugere.  Duae  tamen  primo  concursu  captae 
erant  punicae  naves , quatuor  suppressae. 

XX.  Romani,  quamquam  terra  hostium  erat,  arma- 
tamque  aciem  toto  praetentam  in  litore  cernebant,  haud 
cunctanter  insecuti  trepidam  hostium  classem  , naves 
omnes,  quae  non  aut  perfregerant  proras  litore  illisas, 

aut  carinas  liverant  vadis  , religatas  puppibus  in  altum 
extraxere:  ad  quinque  et  viginti  naves  ex  quadraginta 
cepere.  Neque  id  pulcherrimum  eius  victoriae  fuit,  sed 
quod  una  levi  pugna  toto  eius  orae  mari  potiti  erant. 
Itaque  ad  Honoscam  classe  provecti,  cxsccnsione  ab  na- 
vibus in  terram  facta,  quum  urbem  vi  cepissent,  cap- 
tamque  diripuissent,  Carthaginem  indo  petunt:  atque, 
omnem  agrum  circa  depopulati,  postremo  tecta  quoque 
coniuncta  muro  portisque  incenderunt.  Inde  iam  praeda 
gravis  ad  Longunticam  pervenit  classis:  ubi  vis  magna 
sparti  ad  rem  nauticam  congesta  ab  Hasdrubale.  Quod 
satis  in  usum  fuit,  sublato,  ceterum  omne  incensum  est. 
Nec  continentis  modo  proiectas  oras  praetervecta  , sed 
in  Ebusum  insulam  transmissum.  Ubi  urbe,  quae  caput 
insulae  est , biduum  nequidquam  summo  labore  oppu- 
gnata, ubi  in  spem  irritam  frustra  teri  tempus  animad- 
versum est,  ad  populationem  agri  versi,  direptis  aliquot 
incensisquc  vicis,  maiore,  quam  ex  continenti,  praeda 
parta,  quum  in  naves  se  recepissent,  ex  Baliaribus  in- 
sulis legati  pacem  petentes  ad  Scipionem  venerunt.  Inde 
flexa  retro  classis,  reditumque  in  citeriora  provinciae; 
quo  omnium  populorum,  qui  cis  Iberura  incolunt,  mul- 
torum et  ultimae  Hispaniae  legati  concurrerunt.  Sed 
qui  vere  ditionis  imperiique  romani  facti  sunt  , obsidi- 
bus  datis,  populi,  amplius  fuerunt  centum  viginti.  Igi- 
tur terrestribus  quoquo  copiis  salis  lidcns  Romanus  us- 
que ad  saltum  caslulonensein  est  progressus.  Hasdrubal 
in  Lusitaniam  ac  propius  Oceanum  concessit. 

XXL  Quietum  inde  fore  videbatur  reliquum  aestatis 
tempus , fuissetque  per  pocnum  hostem  ; sed  , praeter- 
quam quod  ipsorum  Hispanorum  inquieta  avidaque  in 
novas  res  sunt  ingenia,  Mandonius  Indibilisque  , qui 
antea  Ilergetum  regulus  fuerat,  postquam  Romani  ab 
saltu  recessero  ad  maritimam  oram  , concitis  populari- 
bus, in  agrum  pacatum  sociorum  romanorum  ad  popu- 
landum venerunt.  Adversus  cos  tribunus  militum  cum 
expeditis  auxiliis,  a Scipione  missi,  levi  certamine , ut 
tumultuariam  manum,  fudere  omnes;  occisis  quibusdam 
captisque,  magna  pars  armis  exula.  Hic  tamen  tumul- 
tus cedentem  ad  Oceanum  Hasdrubalem  cis  Iberum  ad 

socios  tutandos  retraxit.  Castra  punica  in  agro  Ilercao- 
nensium,  castra  romana  ad  Novam  Classem  erant,  quum 
fama  repens  alio  avertit  bellum.  Celtiberi,  qui  principes 
regionis  suae  legatos  miserant,  obsidesque  dederant  Ro- 
manis , nuntio  misso  a Scipione  exciti , arma  capiunt , 
provinciamque  Carthaginiensium  valido  exercitu  inva- 
dunt ; tria  oppida  vi  expugnant.  Inde , cum  ipso  Has- 
drubale duobus  proeliis  egregie  pugnantes  , quindecim 
millia  hostium  occiderunt , quatuor  millia  cum  multis 
militaribus  signis  capiunt. 

XXII.  Hoc  statu  rerum  in  Hispania  , P.  Scipio  in 
provinciam  venit,  prorogato  post  consulatum  imperio  ab 
senatu  missus,  cum  vigmli  longis  navibus,  et  octo  mil- 
libus militum,  magnoque  commeatu  advecto.  Ea  classis 
ingens  agmine  onerariarum  procul  visa , cum  magna 
laetitia  civium  sociorumque,  portum  Tarraconis  ex  alto 
tenuit.  Ibi  milite  exposito,  profectus  Scipio  fratri  se  con- 
iungit:  ac  deinde  communi  animo  consilioque  gerebant 
bellum.  Occupatis  igitur  Carthaginiensibus  celtibcrico 
bello  , haud  cunctanter  lbcrum  transgrediuntur  ; nec 
nilo  viso  hoste  , Saguntum  pergunt  ire , quod  ibi  obsi- 
des lotius  Hispaniae  custodiae  traditos  ab  Hannibale 
fama  erat  modico  in  arce  custodiri  praesidio.  Id  unum 
pignus  inclinatos  ad  romanam  societatem  omnium  Hi- 
spaniae populorum  animos  morabatur  , ne  sanguine  li- 
berum suorum  culpa  defectionis  lueretur.  Eo  vinculo 
Hispaniam  vir  unus,  sollerti  magis  quam  fideli  consilio, 
exsolvit.  Abelux  erat  Sagunti  nobilis  hispanus , fidus 
ante  Poenis  : tum  ( qualia  plerumque  sunt  barbarorum 
ingenia)  cum  fortuna  mutaverat  fidem.  Ceterum,  trans- 
fugam, sine  magnae  rei  proditione  venientem  ad  hostes, 
nihil  aliud  quam  unum  vile  atque  infame  corpus  esse 
ratus,  id  agebat,  ut  quam  maximum  emolumentum  no- 
vis sociis  esset.  Circumspectis  igitur  omnibus,  quae  for- 
tuna potestatis  eius  poterat  facere,  obsidibus  potissimum 
tradendis  animum  adiecit:  eam  unam  rem  maxime  ra- 
tus conciliaturam  Romanis  principum  Hispaniae  amici- 
tiam. Sed  quum,  iniussu  Bostaris  praefecti,  satis  sciret, 
nihil  obsiduin  custodes  facturos  esse  , Bostarem  ipsum 
arte  aggreditur.  Castra  extra  urbem  in  ipso  litore  ha- 

bebat  Bostar,  ut  aditum  ea  parte  intercluderet  Roma- 
nis. Ibi  eum  in  secretum  abductum,  velut  ignorantem, 
monet,  quo  statu  sit  res.  Metum  continuisse  ad  eam  diem 
Hispanorum  animos,  quia  procul  Romani  abessent:  nunc  cis 
Jbcmm  castra  romana  esse , arcem  tutam  perfiigiumque 
novas  volentibus  res.  Itaque,  quos  metus  non  teneat,  bene- 
ficio et  gratia  devinciendos  esse.  Miranti  Bostari  percun- 
ctantiquc,  quodnam  id  subitura  tantae  rei  donum  possit 
esse  ? Obsides,  inquit , in  civitates  remitte.  Id  et  pnvatim 
parentibus,  quorum  maximum  nomen  in  civitatibus  est  suis , 
et  publice  populis  gratum  erit.  Vult  sibi  quisque  credi , et 
habita  fides  ipsam  plerumque  obligat  fidem.  Ministerium 
restituendorum  domos  obsidum  mikimet  deposco  ipse  , ut 
opera  quoque  impensa  consilium  adiuvem  meum  , et  rei 
suapte  natura  gratae  , quantam  insuper  gratiam  possim  , 
adiiciam.  Homini,  non  ad  cetera  punica  ingenia  callido, 
ut  persuasit , nocte  clam  progressus  ad  hostium  statio- 
nes , conventis  quibusdam  auxiliaribus  Hispanis  , et  ab 
iis  ad  Scipionem  perductus,  quid  afferret,  expromit.  Fide 
accepta  dataque,  ac  loco  et  tempore  constituto  ad  ob- 
sides tradendos,  Saguntum  redit;  diem  insequentem  ab- 
sumpsit cum  Bostare,  mandatis  ad  rem  agendam  acci- 

Eiendis.  Dimissus , quum  se  nocte  iturum  , ut  custodias 
ostium  falleret , constituisset , ad  compositam  cum  iis 
horam  excitatis  custodibus  puerorum  profectus  , veluti 
ignarus  in  praeparatas  sua  fraude  insidias  ducit.  In  ca- 
stra romana  perducti : cetera  omnia  de  reddendis  obsi- 
dibus,  sicut  cum  Bostare  constitutum  erat,  acta  per  eun- 
dem ordinem,  quo  si  Carthaginiensium  nomine  sic  age- 
retur. Maior  aliquanto  Romanorum  gratia  fuit  in  re 
pari , quam  quanta  futura  Carthaginiensium  fuerat.  Illos 
enim , graves  superbosque  in  rebus  secundis  expertos , 
fortuna  et  timor  mitigasse  videri  poterat.  Romanus  primo 
adventu,  incognitus  ante,  ab  re  clementi  liberalique  ini- 
tium fecerat : et  Abelux,  vir  prudens,  haud  frustra  vi- 
debatur socios  mutasse.  Itaque  ingenti  consensu  defectio- 
nem omnes  spectare : armaque  extemplo  mota  forent , 
ni  hiems,  quae  Romanos  quoque  et  Carthaginienses  con- 
cedere in  tecta  coegit,  intervenisset. 

XXIII.  Haec  in  Hispania  quoque  secunda  aestate 

punici  belli  gesla  , quum  in  Italia  naulium  intervalli 
cladibus  ronianis  sollers  cunctatio  Fabii  fecisset : quae 
ut  Hannibalem  non  mediocri  sollicitum  cura  habebat  , 
tandem  eum  militiae  magistrum  delegisse  Romanos  cer- 
nentem, qui  bellum  ratione,  non  fortuna,  gereret:  ita 
contempta  erat  inter  cives,  armatos  pariter  togatosque  ; 
utique  postquam,  absente  eo,  temeritate  magistri  equi- 
tum , laeto  verius  dixerim , quam  prospero  eventu , pu- 
gnatum fuerat.  Accesserant  duae  res  ad  augendam 
invidiam  dictatoris  : una  fraude  ac  dolo  Hannibalis , 
quod,  quum  a perfugis  ei  monstratus  ager  dictatoris  es- 
set , omnibus  circa  solo  aequatis , ab  uno  eo  ferrum 
ignemque  et  vim  omnem  hostium  abstineri  iussit  , ut 
occulti  alicuius  pacti  ea  merces  videri  posset  : altera 
ipsius  facto  , primo  forsitan  dubio,  quia  non  exspectata 
in  eo  senatus  auctoritas  est;  ad  extremum  haud  ambi- 
gue iD  maximam  laudem  verso  , in  permutandis  capti- 
vis: quod,  sicut  primo  punico  bello  lactum  erat,  conve- 
nerat inter  duces  romanum  poenumque,  ut,  quae  pars 

Eius  reciperet,  quam  daret,  argenti  pondo  bina  et  seli- 
ras  in  militem  praestaret.  Ducentos  quadraginta  septem 
quum  plures  Romanus,  quam  Poenus,  recepisset,  argen- 
tumque pro  iis  debitum  , saepe  iactata  in  senatu  re  , 
quoniam  non  consuluisset  patres , tardius  erogaretur : 
inviolatum  ab  hoste  agrum,  misso  Romam  Quinto  filio, 
vendidit,  fidemque  publicam  impendio  privato  exsolvit. 
Hannibal  pro  Geronii  moenibus  , cuius  urbis , captae 
atque  incensae  ab  se  , in  usum  horreorum  pauca  reli- 
querat tecta , in  stativis  erat.  Inde  frumentatum  duas 
exercitus  partes  mittebat : cum  tertia  ipse  expedita  in 
statione  erat,  simul  castris  praesidio,  et  circumspectans, 
necunde  impetus  in  frumentatores  fieret. 

XXIV.  Romanus  tunc  exercitus  in  agro  larinati  erat. 
Praeerat  Minucius  magister  equitum  , profecto , sicut 
ante  dictum  est , ad  urbem  dictatore.  Ceterum  castra  , 
quae  in  monte  alto  ac  tuto  loco  posita  fuerant,  iam  in 
planum  deferuntur : agitabanturque  pro  ingenio  ducis 
consilia  calidiora,  ut  impetus  aut  in  frumentatores  pa- 
latos, aut  in  castra,  relicta  cum  levi  praesidio,  fieret. 
Nec  Hannibalem  fefellit,  cum  duce  mutatam  esse  belli 

rationem,  et  ferocius,  quaiu  consultius,  rem  hostes  ge- 
sturos. Ipse  autem,  (quod  minime  quis  crederet)  quum 
hostis  pronius  esset,  tertiam  partem  militum  frumenta- 
tum, duanus  in  castris  retentis,  dimisit  : dein  castra 
ipsa  propius  hostem  movit,  duo  fcrme  a Geronio  mil- 
lia , in  tumulum  hosti  conspectum  ; ut  intentum  sciret 
esse  ad  frumentatores,  si  quaevis  fieret,  tutandos.  Pro- 
pior inde  ei  , atque  ipsis  imminens  Romanorum  castris 
tumulus  apparuit : ad  quem  capiendum  si  luce  palam 
irelur  , quia  haud  dubie  hostis  breviore  via  praeventu- 
rus erat,  nocte  clam  missi  Numidae  ceperunt  Quos  te- 
nentes locum,  contempta  paucitate,  Romani  postero  die 
cum  deiccissent,  ipsi  eo  transferunt  castra.  Tum  itaque, 
ut  exiguum  spatii  vallum  a vallo  aberat , et  id  ipsum 
totum  prope  compleverat  romana  acies  , simul  et  per 
aversa  castra  a castris  Hannibalis  equitatus  , cum  levi 
armatura  emissus  in  frumentatores,  late  caedem  fugam- 
que hostium  palatorum  fecit.  Nec  acie  certare  Hannibal 
ausus  ; quia  tanta  paucitate  vix  castra  , si  oppugnaren- 
tur, tutari  poterat.  Iamque  artibus  Fabii,  (pars  exer- 
citus aberat)  iam  fermc  sedendo  et  cunctando  bellum 
gerebat , receperatque  suos  in  priora  castra  , quae  pio 
Geronii  moenibus  erant,  lusta  quoque  acie  et  collatis 
signis  dimicatum,  quidam  auctores  sunt.  Primo  concursu 
Poenum  usque  ad  castra  fusum  , inde  eruptione  facta 
repente  versum  terrorem  in  ltomanos : Num.  Decimii 
Samnitis  deinde  interventu  proelium  restitutum.  Hunc  , 
principem  genere  ac  divitiis  non  Boviani  modo  , unde 
erat , sed  toto  Samnio,  iussu  dictatoris  octo  millia  pedi- 
tum, et  equites  quingentos  ducentem  in  castra,  ab  tergo 
quum  apparuisset  Hannibali,  speciem  parti  utrique  prae- 
buisse novi  praesidii,  cum  Q.  rabio  ab  Roma  venientis. 
Hannibalem  insidiarum  quoque  aliquid  timentem  rece- 
pisse suos:  Romanum  insecutum,  adiuvante  Samnite , 
duo  castella  eo  die  expugnasse:  sex  millia  hostium  caesa, 
quinque  admodum  Romanorum:  tamen  in  tam  pan 
prope  clade  famam  egregiae  victoriae  cum  vanioribus 
literis  magistri  equitum  Romam  perlatam. 

XXV.  De  his  rebus  persaepe  et  in  senatu  et  in  con- 
cione actum  est.  Quum  , laeta  civitate  , dictator  unus 

nihil  nec  famae  , nec  literis  crederet ; nt  vera  omnia 
essent,  secunda  se  magis,  quam  adversa,  timere  diceret: 
tum  M.  Metilius  tribunus  plebis,  id  enim  ferendum,  esse 
negat.  Non  praesentem  solum  dictatorem  obstitisse  rei  bene 
gerendae,  sed  absentem  etiam  gestae  obstare:  et  in  ducendo 
bello  sedulo  tempus  terere , quo  diutius  in  magistratu  sit  , 
solusque  et  Romae  ct  in  exercitu  imperium  habeat.  Quippe 
consulum  alterum  in  acie  cecidisse;  alterum , specie  classis 
punicae  persequendae  , procul  ab  Italia  ablegatum.  Duos 
praetores  Sicilia  atque  Sardinia  occupatos,  quarum  neutra 
hoc  tempore  provincia  praetore  egeat.  M.  Minucium  ma- 
gistrum equitum  , ne  hostem  videret , ne  quid  rei  bellicae 
gereret,  prope  in  custodiam  habitum.  Itaque,  hercule , non 
Samnium  modo  , quo  iam , tamquam  trans  Iberum  agro  , 
Poenis  concessum  sit,  et  campanum,  calenumque , et  faler- 
num  agros  pervastatos  esse  , sedente  Casilini  dictatore  , et 
legionibus  populi  romani  agrum  suum  lutante.  Exercitum 
cupientem  pugnare  , et  magistrum  equitum  , clausos  prope 
intra  vallum  retentos ; tamquam  hostibus  captivis  arma 
adempta.  Tandem  , ut  abscesserit  inde  dictator  , ut  obsi- 
dione liberatos  , extra  vallum  egressos  fudisse  ac  fugasse 
hostes.  Quas  ob  res  , si  antiquus  animus  plebi  romanae 
esset , audaciler  se  laturum  fuisse  de  abrogando  Q.  Fabii 
imperio:  nunc  modicam  rogationem  promulgaturum  de  ae- 
quando magistri  equitum  et  dictatoris  iure;  nec  tamen  ne 
ita  quidem  prius  mittendum  ad  exercitum  Q.  Fabium , 
quam  consulem  in  locum  C.  Flaminii  suffecisset.  Dictator 
concionibus  se  abstinuit,  in  actione  minime  populari.  Ne 
in  senatu  quidem  satis  aequis  auribus  audielbatur , tunc 
quum  hostem  verbis  extolleret,  bienniique  clades  per  te- 
meritatem atque  inscientiam  ducum  acceptas  referret : 
magistroque  equitum,  quod  contra  dictum  suum  pugnasset, 
rationem  diceret  reddendam  esse.  Si  penes  se  summa  im- 
perii consiliique  sit,  propediem  effecturum,  ut  sciant  homi- 
nes, bono  imperatori  haud  magni  fortunam  momenti  esse : 
mentem  rationemque  dominari.  Se  in  tempore  et  sine  igno- 
minia servasse  exercitum  , quam  multa  millia  hostium  oc- 
cidisse , maiorem  gloriam  esse.  Huius  generis  orationibus 
frustra  liabitis , et  consule  creato  M.  Atilio  Itegulo , ne 
praesens  de  iure  imperii  dimicaret , pridie  quam  roga- 

tionis  ferendae  dies  adesset , nocte  ad  exercitum  abiit. 
Luce  orta,  quum  plebis  concilium  esset,  magis  tacita  in- 
vidia dictatoris  favorque  magistri  equitum  animos  ver- 
sabat , quam  satis  audebant  homines  ad  suadendum  , 
quod  vulgo  placebat,  prodire:  et,  favore  superante,  auc- 
toritas tamen  rogationi  deerat.  Unus  inventus  est  sua- 
sor legis  C.  Terentius  Varro,  qui  priore  anno  praetor 
fuerat,  loco  non  humili  solum,  sed  etiam  sordido,  ortus. 
Patrem  lanium  fuisse  ferunt , ipsum  institorem  mercis  , 
filioque  hoc  ipso  in  servilia  eius  artis  ministeria  usum. 

XXVI.  Is  mvenis , ubi  ex  eo  genere  quaestus  pecu- 
nia a patre  relicta  animos  ad  spem  liberalioris  fortunae 
fecit,  togaque  et  forum  placuere,  proclamando  pro  sor- 
didis hominibus  causisquc  adversus  rem  et  famam  bo- 
norum , primum  in  notitiam  populi , deinde  ad  honores 

Eervenit.  Quaestura  quoque  et  duabus  aedilitatibus,  ple- 
eia  et  curuli,  postremo  et  praetura  perfunctus,  iam  ad 
consulatus  spem  quum  attolleret  animos  , haud  parum 
callide  auram  favoris  popularis  cx  dictatoria  invidia  pe- 
tiit , scitique  plebis  unus  gratiam  tulit.  Omnes  eam  ro- 
gationem , quique  Itomae , quique  in  exercitu  erant  , 
aequi  atque  iniqui,  praeter  ipsum  dictatorem,  in  contu- 
meliam eius  latam  acceperunt.  Ipse,  qua  gravitate  animi 
criminantes  se  ad  multitudinem  inimicos  tulerat,  eadem 
et  populi  in  se  saevientis  iniuriam  tulit : acceptisquc  in 
ipso  itinere  literis  senatusque  consulto  de  aequato  im- 
perio , satis  (idens  , haudquaquam  cum  imperii  iure  ar- 
tem imperandi  aequatam  , cum  invicto  a civibus  hosti- 
busque animo  ad  exercitum  rediit. 

XXVII.  Minucius  vero,  quum  iam  ante  vix  tolerabi- 
lis fuisset  secundis  rebus  ac  favore  vulgi , tum  utique 
immodice  immodesteque,  non  Hannibale  magis  victo  ab 
se,  quam  Q.  Fabio,  gloriari:  Illum  in  rebus  asperis  uni- 
cum ducem  ac  parem  quaesitum  Hannibali , maiorem  mi- 
nori , dictatorem  magistro  equitum , quod  nulla  memoria 
habeat  annalium,  iussu  populi  aequatum  in  eadem  civitate , 
in  qua  magistri  equitum  virgas  ac  secures  dictatoris  tre- 
mere atque  horrere  soliti  sint.  In  tantum  suam  felicitatem 
rirlutemque  enituisse.  Ergo  secuturum  se  fortunam  suam  , 
si  dictator  in  cunctatione  ac  segnitie,  deorum  hominumque 

iudicio  damnata,  perstaret.  Itaque,  quo  die  primum  con- 
gressus est  cum  Q.  Fabio,  statuendum  ommum  primum , 
ait,  esse,  quemadmodum  imperio  aequato  utantur.  Se  opti- 
mum ducere,  aut  diebus  alternis,  aut,  si  maiora  intervalla 
placerent,  partitis  temporibus,  alterius  summum  ius  impe- 
riumque esse:  ut  par  hosti  non  solum  consilio,  sed  viribus 
etiam  esset,  si  quam  occasionem  rei  gerendae  habuisset.  Q. 
Fabio  haudquaquam  id  placere : omnia  enim  fortunam 
habituram,  quaecumque  temeritas  collegae  habuisset.  Sibi 
communicatum  cum  illo  , non  ademptum  , imperium  esse. 
Itaque  se  numquam  volentem  parte,  qua  posset,  rerum  con- 
silio gerendarum  cessurum:  nec  se  tempora  aut  dies  impe- 
rii cum  eo,  exercitus  divisurum,  suisque  consiliis,  quoniam 
omnia  non  liceret,  quae  posset,  servaturum.  Ita  obtinuit, 
uti  legiones,  sicut  consulibus  mos  esset,  inter  se  divide- 
rent. Prima  et  quarta  Minucio,  secunda  et  tertia  Fabio 
evenerunt.  Item  equites  pari  numero,  socifimque  et  la- 
tini  nominis  auxilia  diviserunt : castris  se  quoque  sepa- 
rari magister  equitum  voluit. 

XXVlIl.  Duplex  inde  Hannibali  gaudium  fuit:  neque 
enim  quidquam  eorum , quae  apud  hostes  agerentur , 
eum  fallebat , et  perfugis  multa  indicantibus  , et  per 
suos  explorantem.  Nam  et  liberam  Minucii  temeritatem 
se  suo  modo  captaturum  , et  sollertiae  Fabii  dimidium 
virium  decessisse.  Tumulus  erat  inter  castra  Minucii 
Poenorumque.  Eum  qui  occupasset,  haud  dubie  iniquio- 
rem erat  hosti  locum  facturus.  Eum  non  tam  capere 
sine  certamine  volebat  Hannibal , (quamquam  id  operae 
pretium  erat)  quam  causam  certaminis  cum  Minucio, 
quem  semper  occursurum  ad  obsistendum  satis  sciebat , 
contrahere.  Ager  omnis  medius  erat  prima  specio  inu- 
tilis insidiatori,  quia  non  modo  silvestre  quidquam,  sed 
ne  vepribus  rjuidem  vestitum  habebat : re  ipsa  natus 
tegendis  insidiis,  eo  magis  quod  in  nuda  valle  nulla  ta- 
lis fraus  timeri  poterat : et  erant  in  anfractibus  cavae 
rupes,  ut  quaedam  earum  ducenos' armatos  possent  ca- 

Sere.  In  has  latebras  , quot  quemque  locum  apte  insi- 
ere  poterant,  quinque  millia  conduntur  peditum  equi- 
tumque. Necubi  tamen  aut  motus  alicuius  temere  egressi , 
aut  fulgur  armorum  fraudem  in  valle  tam  aperta  dete- 

geret : missis  paucis  prima  luce  ad  capiendum  , quem 
ante  diximus , tumulum  , avertit  oculos  hostium.  Primo 
statim  conspectu  contempta  paucitas : ac  sibi  quisque 
deposcere  pellendos  inde  hostes.  Ad  locum  capiendum 
dux  ipse  inter  stolidissimos  ferocissimosquc  ad  arma  vo- 
cat; et  vanis  animis  ct  minis  increpat  hostem.  Principio 
levem  armaturam  dimittit , deinde  conferto  agmine  mit- 
tit equites : postremo  , quum  hostibus  quoque  subsidia 
mitti  videret,  instructis  legionibus  procedit.  Et  Hanni- 
bal , laborantibus  suis  alia  atque  alia  , crescente  certa- 
mine, mittens  auxilia  peditum  equitumque,  iam  iustam 
expleverat  aciem  , ac  totis  utrimque  viribus  certabatur. 
Prima  levis  armatura  Romanorum,  praeoccupatum  infe- 
riore loco  succedens  tumulum  , pulsa  detrusaque  terro- 
rem in  succedentem  intulit  equitem,  et  ad  signa  legio- 
num refugit.  Peditum  acies  inter  perculsos  impavida 
sola  erat,  videbaturque,  si  iusta  aut  si  recta  pugna  es- 
set, haudquaquam  impar  futura.  Tantum  animorum  fe- 
cerat prospere  ante  paucos  dies  res  gesta.  Sed  exorti 
repente  insidiatores  eum  tumultum  torroremquo,  in  la- 
tera utrimque  ab  tergoque  incursantes,  fecerunt,  ut  ne- 
que animus  ad  pugnam,  neque  ad  fugam  spes  cuiquam 
superesset. 

XXIX.  Tunc  Fabius,  primo  clamore  paventium  au- 
dito, dein  conspecta  procul  turbata  acie,  Ita  est,  inquit, 
non  celerius,  quam  timui,  deprehendit  fortuna  temeritatem. 
Fabio  aequatus  imperio  Hannibalem  et  virtute  ct  fortuna 
superiorem  videt.  Sed  aliud  iurgandi  succcnsendique  tempus 
ent:  nunc  signa  extra  rallum  proferte.  Victoriam  hosti  ex- 
torqueamus , confessionem  erroris  civibus.  Iam  magna  ex 
parte  caesis  aliis,  aliis  circumspectantibus  fugam,  Fabiana 
se  acies  repente,  velut  coelo  demissa,  ad  auxilium  osten- 
dit. Itaque  , priusquam  ad  conieclum  teli  veniret , aut 
manum  consereret , et  suos  a fuga  effusa , et  ab  nimis 
feroci  pugna  hostes  continuit.  Qui  solutis  ordinibus  vage 
dissipati  erant,  undique  confugerunt  ad  integram  aciem; 
qui  piures  simul  terga  dederant , conversi  in  hostem  , 
volventesque  orbem,  nunc  sensim  referre  pedem,  nunc 
conglobati  restare.  Ac  iam  prope  una  acies  facta  erat 
victi  atque  integri  exercitus,  inferebantque  signa  in  ho- 
Vol.  n.  7 


T.  LIVII 


146 

stem  ; quum  Poenus  receptui  cocinit , palam  ferente 
Hannibale , ab  se  Minucium , se  a Fabio  victum.  Ita 
per  variam  fortunam  diei  maiore  parte  exacta  , quum 
in  castra  reditum  esset,  Minucius,  convocatis  militibus, 
Saepe  ego,  inquit,  audivi,  milites,  eum  primum  esse  vi- 
rum , qui  ipse  consulat , quid  in  rem  sit ; secundum  eum , 
qui  bene  monenti  obediat:  qui  nec  ipse  consulere,  nec  alteri 
parere  sciat,  eum  extremi  ingenii  esse.  Nobis  quoniam  prima 
animi  ingeniique  negata  sors  est,  secundam  ac  mediam  te- 
neamus : et , dum  imperare  discimus  , parere  prudenti  in 
animum  inducamus.  Castra  cum  Fabio  tungamus : ad  prae- 
torium eius  signa  quum  tulerimus , ubi  ego  eum  parentem 
appellavero,  quod  beneficio  eius  erga  nos  ac  maiestate  eius 
dignum  est:  vos,  milites,  eos,  quorum  vos  modo  arma  dex- 
traeque texerunt,  patronos  salutabitis,  et,  si  nihil  aliud , 
gratorum  certe  nobis  animorum  gloriam  dies  haec  dederit. 

XXX.  Signo  dato , conclamatur  inde  , ut  colligantur 
vasa.  Profecti  et  agmine  incedentes  ad  dictatoris  castra 
in  admirationem  et  ipsum  , et  omnes  , qui  circa  erant , 
converterunt.  Ut  constituta  sunt  ante  tribunal  signa  ^ 
progressus  ante  alios  magister  equitum  , quum  patrem 
Fabium  appellasset,  circumfusosque  militum  eius  totum 
agmen  patronos  consalutasset , Parentibus,  inquit,  meis, 
dictator,  (quibus  te  modo  nomine,  quo  fando  possum,  ae- 
quavi ) vitam  tantum  debeo  : tibi  quum  meam  salutem  , 
tum  omnium  horum.  Itaque  plebeiscitum  , quo  oneratus 
magis , quam  honoratus  sum , primus  antiquo  abrogoque  : 
et,  quod  tibi  mihique,  quod  exercitibusque  his  tuis,  servato 
ac  conservatori,  sit  felix,  sub  imperium  auspiciumque  tuum 
redeo,  et  signa  haec  legionesque  restituo.  Tu,  quaeso,  pla- 
catus me  magisterium  equitum,  hos  ordines  suos  quemque 
tenere  iubeas.  Tum  dextrae  interiunctae,  militesque,  con- 
cione dimissa,  a notis  ignotisqae  benigne  atque  hospi- 
taliter invitati:  laetusque  dies,  ex  admodum  tristi  paullo 
ante  ac  prope  exsecrabili,  factus.  Romae,  nt  est  perlata 
fama  rei  gestae , dein  literis  non  magis  ipsorum  impe- 
ratorum, quam  vulgo  militum  ex  utroque  exercitu  affir- 
mata , pro  se  quisque  Maximum  laudibus  ad  coelum 
ferre.  Par  gloria  apud  Hannibalem  hostesque  Poenos 
erat : ac  tum  demum  sentire , cum  Romanis  atque  in 

IlaKa  bellum  esse.  Nam  biennio  ante  adeo  et  duces  ro- 
manos  et  milites  spreverant , ut  vix  cum  eadem  gente 
bellum  esse  crederent , cuius  terribilem  eam  famam  a 
patribus  'accepissent.  Hannibalem  quoque  ex  acie  re- 
deuntem dixisse  ferunt,  tandem  eam  nubem,  quae  sedere 
in  iuais  montium  solita  sit  , cum  procella  imbrem  dedisse. 

X\.XI.  Dum  haec  geruntur  in  Italia  , Cn.  Servilius 
Geminus  consul  cura  classe  centum  viginti  navium,  cir- 
cumvectus Sardiniae  et  Corsicae  oram , et  obsidibus 
utrimque  acceptis,  in  Africam  transmisit:  et  priusquam 
in  continentem  exscensiones  faceret,  Menige  insula  va- 
stata, et  ab  incolentibus  Cercinam,  ne  et  ipsorum  ure- 
retur diripereturque  ager  , decem  talentis  argenti  ac- 
ceptis , aa  1 i tora  Africae  accessit , copiasque  exposuit. 
Inde  ad  populandum  agrum  ducti  milites  , navalesque 
socii  iuxta  effusi,  ac  si  insulis  cultorum  egentibus  prae- 
darentur. Itaque  in  insidias  temere  illati , quum  a fre- 
quentibus palantes,  ab  locorum  gnaris  ignari  circumve- 
nirentur, cum  multa  caede  ac  foeda  fuga  retro  ad  na- 
ves compulsi  sunt.  Ad  mille  hominum,  cum  his  Sem- 
pronio Illaeso  quaestore  amisso,  classis,  a litoribus  ho- 
stium plenis  trepide  soluta,  in  Siciliam  cursum  tenuit  : 
traditaque  Lilybaei  T.  Otacilio  praetori , • ut  ab  legato 
eius  P.  Sura  nomam  reduceretur.  Ipse,  per  Siciliam  pe- 
dibus profectus,  freto  in  Italiam  traiecit,  literis  Q.  la- 
bii accitus  et  ipse,  et  collega  eius  M.  Atilius,  ut  exer- 
citus ab  se,  exacto  iam  prope  semestri  imperio,  accipe- 
rent. Omnium  prope  annales  Fabium  dictatorem  ad- 
versus Hannibalem  rem  gessisse  tradunt.  Coelius  etiam 
eum  primum  a populo  creatum  dictatorem  scribit.  Sed 
et  Coclium  et  ceteros  fugit  , uni  consuli  Cn.  Servilio , 

3ui  tum  procul  in  Gallia  provincia  aberat  , ius  fuisse 
icendi  dictatoris:  quam  moram  quia  exspectare  territa 
iaro  clade  civitas  non  poterat , eo  decursum  esse , ut  a 
populo  crearetur  , qui  pro  dictatore  esset : res  inde  ge- 
stas gloriamquo  insignem  ducis  et  augentes  titulum 
imaginis  posteros  , ut , qui  pro  dictatore  , dictator  dice- 
retur, facile  obtinuisse. 

XXXII.  Consules , Atilius  Fabiano , Geminus  Servi- 
lius Minuciauo  exercitu  accepto , hibernaculis  mature 

communitis  , ( extremum  autumni  erat ) Fabii  artibus 
cum  summa  inter  se  concordia  bellum  gesserunt.  Fru- 
mentatum exeunti  Hannibali  diversis  locis  opportuni 
aderant , carpentes  agmen  , palatosque  excipientes.  In 
casum  universae  dimicationis , quam  omnibus  artibus 
petebat  hostis,  non  veniebant:  adeoque  inopia  est  coactus 
Hannibal,  ut,  nisi  tum  fugae  speciem  abeundo  timuis- 
set, Galliam  repetiturus  fuerit,  nulla  relicta  spe  alendi 
exercitus  in  iis  locis,  si  insequentes  consules  iisdem  ar- 
tibus bellum  gererent.  Quum  ad  Geronium  iam  hieme 
impediente  constitisset  bellum,  Neapolitani  legati  ltomam 
venere.  Ab  iis  quadraginta  paterae  aureae  magni  pon- 
deris in  curiam  illatae,  atque  ita  verba  facta,  ut  dice- 
rent: Scire  sese,  romani  populi  aerarium  bello  exhauriri : 
et,  quum  iuxta  pro  urbibus  agrisqxie  sociorum,  ac  pro  ca- 
pite atque  arce  Italiae  , urbe  romana  atque  imperio  ge- 
ratur, aequum  censuisse  Neapolitanos,  quod  auri  sibi  quum 
ad  templorum  ornatum,  tum  ad  subsidium  fortunae  a maio- 
ribus relictum  foret,  eo  iuvare  populum  romanum.  Si  quam 
opem  in  sese  crederent,  eodem  studio  fuisse  oblaturos.  Gra- 
tum sibi  patres  romanos  populumque  facturum  , si  omnes 
res  Neapolitanorum  suas  duxissent;  dignosque  iudicavcrint , 
ab  quibus  donum , animo  ac  voluntate  eorum,  qui  libentes 
darent,  quam  re,  maius  ampliusque,  acciperent.  Legatis 
gratiae  actae  pro  munilicentia  curaque  : patera  , quae 
ponderis  minimi  fuit,  accepta. 

XXXIII.  Per  eosdem  dies  speculator  Carthaginiensis, 
qui  per  biennium  fefellerat,  Romae  deprehensus,  prae- 
cisisque manibus  dimissus  : et  servi  quinque  et  viginti 
in  crucem  acti,  quod  in  campo  martio  coniurassent.  In- 
dici data  libertas  et  aeris  gravis  viginti  millia.  Legati 
et  ad  Philippum  Macedonum  regem  missi  ad  deposcen- 
dum Demetrium  Pharium , qui , bello  victus , ad  eum 
fugisset : et  alii  in  Ligures  ad  expostulandum , quod 
Poenam  opibus  auxiliisque  suis  iuvissent : simul  ad  vi- 
sendum ex  propinquo,  quae  in  Boiis  atque  Insubribus 
gererentur.  Ad  Pineum  quoque  regem  in  Illyrios  legati 
missi  ad  stipendium  , cuius  dies  exierat , poscendum  ; 
aut,  si  diem  proferre  vellet,  obsides  accipiendos.  Adeo, 
etsi  bellum  ingens  in  cervicibus  erat , nullius  usquam 

terrarum  rei  cura  Romanos,  ne  longinqua  quidem,  ef- 
fugiebat. In  religionem  etiam  venit,  aedem  Concordiae, 
quam  per  seditionem  militarem  biennio  ante  L.  Man- 
lius praetor  in  Gallia  vovisset , locatam  ad  id  tempus 
non  esse.  Itaque  duumviri  ad  eam  rem  creati  a M. 
Aemilio  praetore  urbis  , Cn.  Pupius  et  C.  Quinctius 
Flamininus , aedem  in  arce  faciendam  locaverunt.  Ab 
eodem  praetore  ex  senatusconsulto  literae  ad  consules 
missae,  ut,  si  iis  videretur,  alter  eorum  ad  consules 
creandos  Romam  veniret : se  in  eam  diem  , quam  ius- 
sissent , comitia  edicturum.  Ad  haec  a consulibus  re- 
scriptum, Sine  detrimento  reipublicae  abscedi  non  posse  ab 
hoste.  Itaque  per  interregem  comitia  habenda  esse  potius  , 
quam  cotisulum  alter  a bello  avocaretur.  Patribus  rectius 
visum  est,  dictatorem  a consule  dici  comitiorum  haben- 
dorum causa.  Dictus  L.  Veturius  Philo  M’.  Pomponium 
Mathonem  magistrum  equitum  dixit.  His  vitio  creatis  , 
iussisque  die  quarto  decimo  se  magistratu  abdicare,  ad 
interregnum  res  rediit. 

XXXIV.  Consulibus  prorogatum  in  annum  imperium. 
Interreges  proditi  a patribus  C.  Claudius,  Ap.  filius, 
Centho  ; inde  P.  Cornelius  Asina.  In  eius  interregno 
comitia  habita  magno  certamine  patrum  ac  plebis.  C. 
Terentio  Varroni  , quem  , sui  generis  hominem , plebei 
insectatione  |>rincipum  popularibusque  artibus  concilia- 
tum, ab  Q.  1* abii  opibus  et  dictatorio  imperio  concussis 
aliena  invidia  splendentem,  vulgus  et  extrahere  ad  con- 
sulatum nitebatur,  patres  summa  ope  obstabant,  ne  9e 
insectando  sibi  aequari  assuescerent  homines.  Q.  Rae- 
bius  Herennius  tribunus  plebis  , cognatus  C.  Terentii , 
criminando  non  senatum  modo,  sed  etiam  augures,  quod 
dictatorem  prohibuissent  comitia  perficere,  per  invidiam 
eorum  favorem  candidato  suo  conciliabat.  Ab  hominibus 
nobilibus , per  multos  annos  bellum  quaerentibus  Hanni- 
balem in  Italiam  adductum  ; ab  iisdem  , quum  debellari 
possit , fraude  id  bellum  trahi.  Cum  quatuor  militum  le- 
gionibus universis  pugnari  posse  apparuisse  eo  , quod  M. 
Minucius,  absente  Fabio,  prospere  pugnasset;  duas  legiones 
hosti  ad  caedem  obicctas,  deinde  ex  ipsa  caede  ereptas,  ut 
pater  patronusque  appellaretur , qui  prius  vincere  prohi- 

bukset  Romanos , quam  vinci.  Consules  deinde  Fabianis  ar- 
tibus , quum  debellare  possent  , bellum  traxisse.  Id  foedus 
inter  omnes  nobiles  ictum  : nec  finem  ante  belli  habituros , 
quam  consulem  vere  plebeium  , id  est,  hominem  novum, 
fecissent.  Nam  plebeios  nobiles  iam  iisdem  initiatos  esse 
sacris,  et  contemnere  plebem,  ex  quo  contemni  desierint  a 
patribus,  coepisse.  Cui  non  apparere,  id  actum  et  quaesi- 
tum esse  , ut  interregnum  miretur,  ut  in  patrum  potestate 
comitia  essent?  Jd  consules  ambos  ad  exercitum  morando 
quaesisse  : id  postea  , quia  invitis  iis  dictator  esset  dictus 
comitiorum  causa  , expugnatum  esse  , ut  vitiosus  dictator 
per  augures  fieret.  Habere  igitur  interregnum  cos.  Consu- 
latum unum  certe  plebis  romanac  esse:  populum  liberum 
habiturum  ac  daturum  ei , qui  magis  vere  vincere  , quam 
diu  imperare,  malit. 

XXXV.  Qaum  his  orationibus  accensa  plebs  esset , 
tribus  patriciis  petentibus , P.  Cornelio  Merenda  , L. 
Manlio  Vulsone,  M.  Aemilio  Lepido,  duobus  nobilibus 
iam,  familiarum  plebei  , C.  Atilio  Serrano  et  Q.  Aelio 
Paeto,  quorum  alter  pontifex,  alter  augur  erat,  C.  Te- 
rentius consul  unus  creatur , ut  in  manu  eius  essent 
comitia  rogando  collegae.  Tum  experta  nobilitas,  parum 
fuisse  virium  in  competitoribus,  L.  Aemilium  Paullum, 
qui  cum  M.  Livio  consul  fuerat , et  damnatione  colle- 
gae, et  sua  prope,  ambustus  evaserat,  infestum  plebei, 
diu  ac  multum  recusantem,  ad  petitionem  compellit.  Is 
proximo  comitiali  die,  concedentibus  omnibus,  qui  cum 
Varrone  certaverant,  par  magis  in  adversandum,  quam 
collega  , datur  consuli.  Inde  praetoria  comitia  habita. 
Creati  M\  Pomponius  Matho  et  P.  Furius  Philus.  Ro- 
mae iuri  dicundo  urbana  sors  Pomponio , inter  cives 
romanos  et  peregrinos  P.  Furio  Philo  evenit.  Additi 
duo  praetores , M.  Claudius  Marcellus  in  Siciliam  , L. 
Postumius  Albinus  in  Galliam.  Omnes  absentes  creati 
sunt;  nec  cuiquam  eorum,  praeter  Terentium  consulem, 
mandatus  honos , quem  iam  non  antea  gessisset , prae- 
teritis aliquot  fortibus  ac  strenuis  viris;  quia  in  tali 
tempore  nulli  novus  magistratus  videbatur  mandandus. 

XXXVI.  Exercitus  quoque  multiplicati  sunt.  Quantae 
autem  peditum  equitumque  additae  sint  copiae*  adeo  et 

numero  et  genere  copiarum  variant  auctores , ut  vix 
quidquam  satis  certum  affirmare  ausim.  Decem  millia 
novorum  militum  alii  scripta  in  supplementum ; alii 
novas  qualuor  legiones , ut  octo  legionibus  rem  gere- 
rent: numero  quoque  pedituin  equit uniquc  legiones  auc- 
tas, millibus  peditum  et  centenis  equilibus  in  singulas 
adiectis;  ut  quina  millia  peditum,  treceni  equites  essent; 
socii  duplicem  numerum  equitum  darent  , pedites  ae- 
quarent. Septem  et  octoginta  millia  armatorum  et  du- 
centos in  castris  romanis  , quum  pugnatum  ad  Cannas 
est,  quidam  auctores  sunt.  Illud  baudquaquam  discre- 
pat , maiore  conatu  atque  impetu  rem  actam  , quam 
prioribus  annis;  quia  spem,  posse  vinci  hostem,  dicta- 
tor praebuerat.  Ceterum,  priusquam  signa  ab  urbe  no- 
vae legiones  moverent,  decemviri  libros  adire  atque  in- 
spicere iussi  propter  territos  vulgo  homines  novis  pro- 
digiis. Nam  , et  Hornae  in  Aventino  et  Ariciae  nuntia- 
tum erat,  sub  idem  tempus  lapidibus  pluisse  : et  multo 
cruore  signa  in  Sabinis  sudasse  , aquasque  e fonte  ca- 
lidas manasse.  Id  quidem  etiam , quod  saepius  accide- 
rat, magis  terrebat.  Et  in  via  Fornicata,  quae  ad  Cam- 
pum erat , aliquot  homines  de  coelo  tacti  exanimatique 
fuerant.  Ea  prodigia  ex  libris  procurata.  Legati  a Pae- 
sto pateras  aureas  Romam  attulerunt,  lis,  sicut  Neapo- 
litanis , gratiae  actae  ; aurum  non  acceptum. 

XXXYIJ.  Per  eosdem  dies  ab  Hierone  classis  Ostiam 
cum  magno  commeatu  -accessit.  Legali  Syracusani  in  se- 
natum introducti  nuntiarunt:  Caedem  C.  Flaminii  con- 
sulis exercitus  que  allatam  adeo  aegre  tulisse  regem  Hie- 
ronem , ut  nulla  sua  propria  regnique  sui  clade  moveri 
magis  potuerit.  Itaque , quamquam  probe  sciat,  magnitudi- 
nem populi  romani  admirabiliorem  prope  adversis  rebus  , 
quam  secundis,  esse;  tamen  se  omnia,  quibus  a bonis  fideli- 
busque  sociis  bella  iuvari  soleant , misisse : quae  ne  acci- 
pere abnuant  magno  opere  se  patres  consciiptos  orare.  Iam 
omnium  primum  ominis  causa  Victoriam  auream  pondo 
trecentum  viginti  afferre  sese.  Acciperent  eam,  tenerentque, 
et  haberent  propriam  et  perpetuam.  Advexisse  etiam  tre- 
centa millia  modium  ttitici,  ducenta  hordei,  ne  commeatus 
deessent:  et,  quantum  praeterea  opus  esset,  quo  iussissent , 

subvecturos.  Milite  atque  equite  scire , nisi  romano  latini- 
que  nominis  , non  uti  populum  romanum  : levium  armo- 
rum auxilia  etiam  externa  vidisse  in  castris  romanis.  Ita- 
que misisse  mille  sagittariorum  ac  funditorum , aptam 
manum  adversus  Bahares  ac  Mauros , pugnacesque  alias 
missili  telo  gentes.  Ad  ea  dona  consilium  quoque  adde- 
bant , Ut  praetor  , cui  provincia  Sicilia  evenisset , classem 
in  Africam  traiiceret ; ut  et  hostes  in  terra  sua  bellum  ha- 
berent, minusque  laxamenti  daretur  iis  ad  auxilia  Hanni- 
bali summittenda.  Ab  senatu  ita  responsum  regi  est:  Vi- 
rum  bonum  egregiumque  socium  Hieronem  esse,  atque  uno 
tenore  , ex  quo  in  amicitiam  populi  romani  venerit , fidem 
coluisse  , ac  rem  romanam  omni  tempore  ac  loco  munifice 
adiuvissc.  Id , perinde  ac  deberet , gratum  populo  romano 
esse.  Aurum  et  a civitatibus  quibusdam  allatum  , gratia 
rei  accepta , non  accepisse  populum  romanum.  Victoriam 
omenque  accipere ; sedemque  ei  se  divae  dare,  dicare  Capi- 
tolium , templum  lovis  optimi  maximi.  In  ea  arce  urbis 
romanae  sacratam,  volentem  promtiamque,  firmam  ac  sta- 
bilem fore  populo  romano.  Funditores  , sagittariique  , et 
frumentum  traditum  consulibus.  Quinqueremes  ad  na- 
vium classem,  quae  cum  T.  Otacilio  propraetore  in  Si- 
cilia erat,  quinque  et  viginti  additae,  permissumque  est, 
ut,  si  e republica  censeret  esse,  in  Africam  traiiceret. 

XXXVllI.  Delectu  perfecto , consules  paucos  morati 
dies,  dum  socii  ab  nomine  latino  venirent.  Milites  tunc, 
quod  numquam  antea  factum  erat,  iureiurando  ab  tri- 
bunis militum  adacti,  iussn  consulum  conventuros,  ne- 
que iniussu  abituros.  Nam  ad  eam  diem  nihil  praeter 
sacramentum  fuerat;  et,  abi  ad  decuriatum  aut  centu- 
riatum convenissent,  sua  voluntate  ipsi  inter  se  equites 
decuriati,  centuriati  pedites  coniurabant,  sese  fugae  at- 
que formidinis  ergo  non  abituros,  neque  ex  ordine  re- 
cessuros, nisi  teli  sumendi,  aut  petendi,  et  aut  hostis 
feriendi,  aut  civis  servandi  causa.  Id  ex  voluntario  inter 
ipsos  foedere  a tribunis  ad  legitimam  iurisinrandi  adac- 
tionem translatum.  Conciones,  priusquam  ab  urbe  signa 
moverentur,  consulis  Varronis  multae  ac  feroces  fuere, 
denuntiantes,  bellum  arcessitum  in  Italiam  ab  nobilibus  , 
mansurumque  in  visceribus  reipublicae , si  plures  Fabius 

imperatores  haberet ; se,  quo  die  hostem  vidisset,  perfectu- 
rum. Collegae  eius  Paulli  una  , pridie  quam  ex  urbe 
proficiscerentur , concio  fuit  verior , quam  gratior  po- 
pulo , qua  nihil  inclementer  in  Varronem  dictum  , nisi 
id  modo  : Mirari  se  , quomodo  quis  dux , priusquam  aut 
suum,  aut  hostium  exercitum,  locorum  situm,  naturam  re- 
gionis nosset , iam  nunc  togatus  in  urbe  sciret , quae  sibi 
agenda  armato  forent ; et  diem  quoque  praedicere  posset  , 
qua  cum  hoste  signis  collatis  esset  dimicaturus.  Se  , quae 
consilia  magis  res  dent  hominibus , quam  homines  rebus  , 
ea  anic  tempus  immatura  non  praecepturum.  Optare , ut , 
quae  caute  atque  consulte  gesta  essent , satis  prospere  eve- 
nirent. Temeritatem,  praeterquam  quod  stulta  sit,  infelicem 
etiam  ad  id  locorum  fuisse.  Id  sua  sponte  apparebat , 
tuta  celeribus  consiliis  praepositurum  : et , quo  id  con- 
stantius perseveraret,  Q.  Farnus  Maximus  sic  eum  pro- 
ficiscentem allocutus  fertur: 

XXXIX.  Si  aut  collegam  , id  quod  mallem , tui  simi- 
lem, L.  Aemili,  haberes,  aut  tu  collegae  lui  similis  esses, 
supervacanea  esset  oratio  mea.  Nam  et  duo  boni  consules, 
etiam  me  indicente,  omnia  e republica  fide  vestra  facere- 
tis : et  mali  nec  mea  verba  auribus  vestris , nec  consilia 
animis  acciperetis.  Nunc  et  collegam  tuum  et  te  talem  vi- 
rum intuenti  mihi  tecum  omnis  oratio  est : quem  video  nc- 
quidquam  et  virum  bonum  et  civem  fore.  Si  altera  parte 
claudicet  respublica ; malis  consiliis  nlem  ac  bonis  iuris  et 
potestatis  ent.  Erras  enim,  L.  Paulle,  si  tibi  minus  certa- 
minis cum  C.  Terentio , quam  cum  Hannibale  , futurum 
censes.  Nescio,  an  infestior  hic  adversarius , quam  ille  ho- 
stis , maneat.  Cum  illo  in  acie  tantum , cum  hoc  omnibus 
locis  ac  temporibus  certaturus  es:  et  adversus  Hannibalem 
legionesque  eius  tuis  equitibus  ac  peditibus  pugnandum  tibi 
est:  Varro  dux  tuis  militibus  te  est  oppugnaturus.  Ominis 
etiam  tibi  causa  absit  C.  Flaminii  memoria.  Tamen  ille 
consul  demum,  et  in  provincia,  et  ad  exercitum,  coepit  fu- 
rere: hic,  priusquam  peteret  consulatum,  deinde  in  petendo 
consulatu  ; nunc  quoque  consul , priusquam  castra  videat 
aut  hostem  , insanit.  Et , qui  tantas  iam  nunc  procellas  , 
proelia  atque  acies  iactando,  inter  togatos  ciet,  quid  inter 
armatam  iuventutem  censes  facturum,  et  ubi  extemplo  v ciba 

res  sequitur  ? Atqui  si  hic  , quod  facturum  se  denuntiat , 
extemplo  pugnaverit ; aut  ego  rem  militarem  , belli  hoc 
genus  , hostem  hunc  ignoro , aut  nobilior  alius  Trasimeno 
locus  nostris  cladibus  erit.  Nec  gloriandi  tempus  adversus 
unum  est , et  ego  , contemnendo  potius  , quam  appetendo 
gloriam,  modum  excesserim;  sed  ita  res  habet:  una  ratio 
belli  gerendi  adversus  Hannibalem  est,  qua  cejo  gessi.  Nec 
eventus  modo  hoc  docet,  (stultorum  iste  magister  est ) sed 
eadem  ratio,  quae  fuit,  futuraque,  donec  res  eaedem  mane- 
bunt, immutabilis  est.  In  Italia  bellum  gerimus,  in  sede 
ac  solo  nostro.  Omnia  circa  plena  civium  ac  sociorum 
sunt.  Armis,  viris,  equis,  commeatibus  iuvant,  iuvabuntque. 
Id  iam  fidei  documentum  in  adversis  rebus  nostris  dede- 
runt. Meliores,  prudentiores , constantiores  nos  tempus  dies- 
que  facit.  Hannibal  contra  in  aliena  , in  hostili  est  terra, 
inter  omnia  inimica  infestaque,  procul  ab  domo,  procul  ab 
patria.  Neque  illi  terra,  neque  mari  est  pax:  nullae  eum 
urbes  accipiunt,  nulla  moenia,  nihil  usquam  sui  videt:  in 
diem  rapto  vivit.  Partem  vix  tertiam  exercitus  eius  habet, 
quem  Iberum  amnem  traiecit:  plurcs  fames,  quam  ferrum, 
absumpsit : nec  his  paucis  iam  victus  suppeditat.  Dubitas 
ergo  , quin  sedendo  superaturi  simus  eum  , qui  senescat  in 
dies  ? non  commeatus , non  supplementum  , non  pecuniam 
habeat  ? Quam  diu  pro  Geronii , castelli  Apuliae  inopis  , 
tamquam  pro  Carthaginis  moenibus  ? Sed  ne  adversus  te 
quidem  ego  gloriabor.  Cn.  Servilius  atque  Atilius,  proximi 
consules , vide  quemadmodum  cum  ludificati  sint.  Haec 
una  salutis  est  via,  L.  Paulle,  quam  difficilem  infestam- 
que  cives  tibi  magis,  quam  hostes,  fident.  Idem  enim  tui, 
quod  hostium  milites,  volent:  idem  Varro,  consul  romantis, 
quod  Hannibal,  poentis  imperator,  cupiet.  Duobus  ducibus 
unus  resistas,  oportet:  resistes  autem,  adversus  famam  ru- 
moresque hominum  si  satis  firmus  steteris:  si  te  neque  col- 
legae vana  gloria  , neque  tua  falsa  infamia  moverit.  Ve- 
ritatem laborare  nimis  saepe , aiunt,  exstingui  numquam. 
Gloriam  qui  spreverit,  veram  habebit.  Sine,  timidum  pro 
cauto  , tardum  pro  considerato  , imbellem  pro  perito  belli 
vocent.  Malo  te  sapiens  hostis  metuat , quam  stulti  cives 
laudent.  Omnia  audentem  contemnet  Hannibal;  nil  temere 
agentem  metuet.  Nec  ego,  ut  nihil  agatur,  moneo;  sed  ut 

agentem  te  ratio  ducat,  non  fortuna:  tuae  potestatis  sem- 
per  , tuaque  omnia  sint.  Armatus  intentusque  sis  , neque 
occasioni  tuae  desis,  neque  suam  occasionem  hosti  des.  Om- 
nia non  properanti  clara  cerlaque  erunt:  festinatio  impro- 
vida est  et  caeca. 

XL.  Adversus  ea  oratio  consulis  liaud  sane  laeta  fuit, 
magis  fatentis,  ea,  quae  diceret,  vera;  quam  facilia  factu, 
esse.  Dictatori  magistrum  equitum  intolerabilem  fuisse;  quid 
consuli  adversus  collegam  seditiosum  ac  temerarium  virium 
atque  auctoritatis  fore?  Se  populare  incendium  priore  con- 
sulatu semiustum  effugisse.  Optare,  ut  omnia  prospere  eve- 
nirent. At,  si  quid  adversi  caderet,  hostium  se  telis  potius, 

?iuam  suffragiis  iratorum  civium  , caput  obiccturum.  AI» 
ioc  sermone  profectum  Paullum  tradunt , prosequenti- 
bus  primoribus  patrum.  Plebeium  consulem  sua  plebes 
prosecuta,  turba,  quam  dignitate,  conspectior.  Lt  in 
castra  venerunt,  permixto  novo  exercitu  ac  vetere,  ca- 
stris bifariam  factis , ut  nova  minora  essent  propius 
Hannibalem , in  veteribus  maior  pars  et  omne  robur 
virium  esset;  tum  consulum  anni  prioris  M.  Atilium, 
aetatem  excusantem,  Romam  miserunt;  Geminum  Ser- 
vilium in  minoribus  castris  legioni  fomanae  et  socitim 
peditum  equitumque  duobus  millibus  praeficiunt.  Han- 
nibal , quamquam  parte  dimidia  auctas  hostium  copias 
cernebat , tamen  adventu  consulum  mire  gaudere.  Non 
solum  enim  nihil  ex  raptis  in  diem  commeatibus  supe- 
rabat, sed  ne,  unde  raperet,  quidem  quidquam  reliqui 
erat,  omni  undique  frumento,  postquam  ager  parum  tu- 
tus erat,  in  urbes  munitas  convecto:  ut  vix  decem  die- 
rum (quod  compertum  postea  est)  frumentum  superes- 
sel,  Hispanorumque  ob  inopiam  transitio  parata  fuerit, 
si  maturitas  temporum  exspectata  foret. 

XLI.  Celerum  temeritati  consulis  ac  praepropero  in- 
genio materiam  etiam  fortuna  dedit : quod  in  prohiben- 
dis praedatoribus  tumultuario  proelio,  ac  procursu  ma- 
gis militum,  quam  ex  praeparato  aut  iussu  imperatorum, 
orto,  haudquaquam  par  Poenis  dimicatio  fuit.  Ad  mille 
et  septingenti  caesi , non  plus  contum  RAmanorui»  so- 
ciorumque occisis.  Ceterum  victoribus  effuse  sequentibus 
metu  insidiarum  obstitit  Paullus  consul  ; cuius  eo  die 

(nam  alternis  imperitabant)  imperium  erat,  Varrone  in* 
dignante  ac  vociferante , emissum  hostem  e manibus  : 
deDellarique  , ni  cessatura  foret , potuisse.  Hannibal  ia 
damnum  haud  aegerrime  pati:  quin  potius  credere,  ve- 
lut  inescatam  temeritatem  ferocioris  consulis  ac  novorum 
maxime  militum  esse.  Et  omnia  ei  hostium,  haud  secus 
quam  sua , nota  erant : dissimiles  discordesque  imperi* 
tare ; duas  prope  partes  tironum  militum  in  exercitu 
esse.  Itaque,  locum  et  tempus  insidiis  aptum  se  habere 
ratus,  nocte  proxima  nihil  praeter  arma  ferentes  secum 
milites  ducens , castra  plena  omnis  fortunae  publicae 
privataeque  relinquit ; transque  proximos  montes  laeva 
pedites  instructos  condit , dextra  equites ; impedimenta 
per  convallem,  medium  agmen,  traducit:  ut  diripiendis 
velut  desertis  fuga  dominorum  castris  occupatum  impe* 
ditumque  hostem  opprimeret.  Crebri  relicti  in  castris 
ignes , ut  fides  tieret , dum  ipse  longius  spatium  fuga 
praeciperet , falsa  imagine  castrorum  , sicut  Fabium 
priore  anno  frustratus  esset , tenere  in  locis  consules 
voluisse.  i t*-'-' 

XLII.  Ubi  illuxit,  subductae  primo  stationes,  deinde 

Kius  adeuntibus  insolitum  gilentium  admirationem 
lam  satis  comperta  solitudine,  in  castris  concursus 
fit  ad  praetoria  consulum  , nuntiantium  fugam  hostium 
adeo  trepidam  , ut , tabernaculis  stantibus  , castra  reli- 
querint : quoque  fuga  obscurior  esset,  crebros  etiam  re- 
lictos ignes.  Clamor  inde  ortus,  ut  signa  proferri  iube- 
rent,  ducerentque  ad  persequendos  hostes,  ac  protinus 
castra  diripienda.  Et  consul  alter  velut  unus  turbae  mi- 
litaris erat.  Paullus  etiam  atque  etiam  dicere,  providen- 
dum praecavendumque  esse.  Postremo,  quum  aliter  ne- 
que seditionem  neque  ducem  seditionis  sustinere  pos- 
set , Marium  Statilium  praefectum  cum  turma  lucana 
exploratum  mittit  Qui  , ubi  adequitavit  portis  , subsi- 
stere extra  munimenta  celeris  iussis , ipse  cum  duobus 
equitibus  vallum  intravit : speculatusque  omnia  cum 
cura  renuntiat , insidias  profecto  esse : ignes  in  parte 
castrorum,  qifie  vergat  in  hostem,  relictos:  tabernacula 
aperta , et  omnia  cara  in  promptu  relicta  : argentum 
quibusdam  locis  temere  per  vias , velut  obiectum  ad 

praedam , vidisse.  Quae  ad  deterrendos  a cupiditate 
animos  nuntiata  erant,  ea  accenderunt;  et  clamore  orto 
a militibus,  ni  signum  detur , sine  ducibus  ituros , haud- 
quaquam  dux  deluit : nam  extemplo  Varro  signum  de- 
dit proficiscendi.  Paullus,  quum  ei  sua  sponte  cunctanti 
pulli  quoque  auspicio  non  addixissent , obnuntiari  iam 
efferenti  porta  signa  collegae  iussit.  Quod  quamquam 
Varro  aegre  est  passus , Flaminii  tamen  recens  casus  , 
Claudiique  consulis  primo  punico  bello  memorata  nava- 
lis clades , religionem  animo  incussit.  Dii  prope  ipsi  eo 
die  magis  distulere,  quam  prohibaere,  imminentem  pe- 
stem Ronanis.  Nam  forte  ita  evenit , ut , quum  referri 
signa  in  castra  iubenti  consuli  milites  non  parerent  , 
servi  duo,  formiani  unus,  alter  sidicini  equitis,  qui,  Ser- 
vilio atqud  Atilio  consulibus , inter  pabulatores  excepti 
a Numidis  fuerant,  profugerent  eo  die  ad  dominos:  qui 
deducti  ad  consules  nuntiant,  omnem  exercitum  Hanni- 
balis trans  proximos  montes  sedere  in  insidiis.  Horum 
opportunus  adventus  consules  imperii  potentes  fecit , 
quum  ambitio  alterius  suam  primum  apud  eos  prava 
indulgentia  maiestatera  solvisset. 

XLIII.  Hannibal , postquam  motos'  magis  inconsulte 
romanos,  quam  ad  ultimum  temere  evectos,  vidit;  ne- 
uuidquam  , detecta  fraude , in  castra  rediit.  Ibi  plures 
aies  propter  inopiam  frumenti  manere  nequibat;  uova- 
que  consilia  in  dies  non  apud  milites  solum,  mixtos  ex 
colluvione  omnium  gentium,  sed  etiam  apud  ipsum  du- 
cem , oriebantur.  Nam  quum  initio  fremitus , deinde 
aperta  vociferatio  fuisset  exposcentium  stipendium  de- 
bitum, querentiumque  annonam  primo,  postremo  famem; 
et  mercenarios  milites , maxime  hispani  generis , de 
transitione  cepisse  consilium  fama  esset : ipse  etiam  in- 
terdum Hannibal  de  fuga  in  Galliam  dicitur  agitasse , 
ita  ut , relicto  peditatu  omni , cum  equitibus  se  prori- 
peret. Quum  haec  consilia  atque  hic  habitus  animorum 
esset  in  castris , movere  inde  statuit  in  calidiora  atque 
eo  maturiora  messibus  Apuliae  loca:  simul  ut,  quo  lon- 
gius ab  hoste  recessisset,  transfugia  impeditiora  levibus 
ingeniis  essent  Profectus  est  nocte , ignibus  similiter 
factis,  tabernaculisque  paucis  in  speciem  relictis,  ut  in- 

sidiarum  par  priori  metus  contineret  Romanos.  Sed,  per 
eundem  Lucanum  Statilium,  omnibus  filtra  castra  trans- 
<juo  montes  exploratis,  quum  relatum  esset,  visum  pro- 
cul hostium  agmen;  tum  de  insequendo  eo  consilia  agi- 
tari coepta.  Quum  utriusque  consulis,  eadem  quae  sem- 
per  ante,  fuisset  sententia;  ceterum  Varroni  fere  omnes, 
Paullo  nemo,  praeter  Servilium  prioris  anni  consulem, 
assentiretur ; maioris  partis  sententia  ad  nobilitandas 
clade  romana  Cannas,  urgente  fato,  profecti  sunt.  Prope 
eum  vicum  Hannibal  castra  posuerat  aversa  a Vulturno 
vento,  qui  campis  torridis  siccitate  nubes  pulveris  vehit. 
Id  quum  ipsis  castris  percommodum  fuit , tum  salutare 
praecipue  futurum  erat , quum  aciem  dirigerent  , ipsi 
aversi,  terga  tantum  afflante  vento,  in  obcaccatum  pul- 
vere offuso  hostem  pugnaturi. 

XL1V.  Consules,  satis  exploratis  itineribus,  sequentes 
Poenum  , ut  ventum  ad  Cannas  est , ubi  in  conspectu 
Poenum  habebant,  bina  castra  communiunt,  eodem  ferme 
intervallo,  quo  ad  Geronium,  sicut  ante,  copiis  divisis. 
Aufidus  amnis,  utrisque  castris  affluens,  aditum  aquato- 
ribus ex  sua  cuiusque  opportunitate  haud  sine  certa- 
mine dabat.  Ex  minoribus  tamen  castris , quae  posita 
trans  Aufidum  erant , liberius  aquabantur  Romani  , 
quia  ripa  ulterior  nullum  habebat  hostium  praesidium. 
Hannibal  spem  nactus,  locis  natis  ad  equestrem  pugnam, 
qua  parte  virium  invictus  erat,  facturos  copiam  pugnandi 
consules,  dirigit  aciem,  lacessitque  Numiuarum  procur- 
satione hostes.  Inde  rursus  sollicitari  seditione  militari 
ac  discordia  consulum  romana  castra : quum  Paullus 
Semproniique  et  Flaminii  temeritatem  Varroni , Varro 
speciosum  timidis  ac  segnibus  ducibus  exemplum  Fa- 
bium obiiceret : testareturque  deos  hominesque  hic , 
nullam  penes  se  culpam  esse , quod  Hannibal  iam  vclut 
usucepisset  Italiam  ; se  constrictum  a collega  teneri ; fer- 
rum atque  anna  iratis  et  pugnare  cupientibus  adimi  mili- 
tibus; ille,  si  quid  proiectis  ac  proditis  ad  inconsultam  at- 
que improvidam  pugnam  legionibus  accideret , se  , omnis 
culpae  exsortem , omnis  eventus  participem  fore  diceret.  Vi- 
deret,  ut,  quibus  lingua  tam  prompta  ac  temeraria , aeque 
in  pugna  rigerent  manus. 

XLV.  Dum  altercationibus  magis , quam  consiliis , 
tempus  teritur  , Hannibal  ex  acie , quam  ad  multum 
diei  tenuerat  instructam , quum  in  castra  ceteras  reci- 
peret copias,  Numidas  ad  invadendos  ex  minoribus  ca- 
stris Romanorum  aquatores  trans  flumen  mittit.  Quam 
inconditam  turbam  quum  vixdum  in  ripam  egressi  cla- 
more ac  tumultu  fugassent , in  stationem  quoque  pro 
vallo  locatam  atque  ipsas  prope  portas  evecti  sunt.  Id 
vero  indignum  visum,  ab  tumultuario  auxilio  iam  etiam 
castra  romana  terreri : ut  ea  modo  una  causa  , ne  ex- 
templo transirent  flumen,  dirigerentque  aciem,  tenuerit 
Romanos , quod  summa  imperii  eo  die  penes  Paullum 
fuerit.  Itaque  Varro  postero  die,  cui  sors  eius  diei  im- 
perii 6rat,  nihil  consulto  collega,  signum  pugnae  pro- 
posuit : instructasque  copias  flumen  traduxit , sequente 
Paullo  ; quia  magis  non  probare,  quam  non  adiuvare  , 
consilium  poterat.  Transgressi  flumen  eas  quoque,  quas 
in  castris  minoribus  habuerant , copias  suis  adiuugunt : 
atque  ita  instructa  acie  , in  dextro  cornu  ( id  erat  flu- 
mini propius)  romanos  equites  locant,  deinde  pedites: 
laevum  cornu  extremi  equites  sociorum  , intra  pedites  , 
ad  medium  iuncti  legionibus  romanis  tenuerunt : iacu- 
latores  cum  ceteris  levium  armorum  auxiliis  prima  acies 
facti.  Consules  cornua  tenuerunt;  Terentius  laevum,  Ae- 
milius dextrum.  Gemino  Servilio  media  pugna  tuenda 
data. 

XLVI.  Hannibal  luce  prima,  Baliaribus  levique  alia 
armatura  praemissa  , transgressus  flumen , ut  quosque 
traduxerat,  ita  in  acie  locabat.  Gallos  Hispanosque 
equites  prope  ripam  laevo  in  cornu  adversus  romanum 
equitatum  : dextrum  cornu  numidis  equitibus  datum  , 
media  acie  peditibus  firmata , ita , ut  Afrorum  utraque 
cornua  essent , interponerentur  his  medii  Galli  atque 
Hispani.  Afros  romanam  magna  ex  parte  crederes  a- 
ciem  : ita  armati  erant,  armis  et  ad  Trebiam,  ceterum 
magna  ex  parte  ad  Trasimenum  captis.  Gallis  Hispanis- 
que  scuta  eiusdem  formae  fere  erant;  dispares  ac  dis- 
similes gladii : Gallis  praelongi  ac  sine  mucronibus : 
Hispano,  punctim  magis,  quam  caesim,  assucto  petere 
hostem  , brevitate  habiles  et  cum  mucronibus.  Sane  et 

alius  habitus  gentium  harum  tum  magnitudine  corpo- 
rum , tum  specio  terribilis  erat.  Galli  super  umbilicum 
erant  nudi  : Hispani  linteis  praetextis  purpura  tunicis  , 
candore  miro  fulgentibus,  constiterant.  Numerus  omnium 
peditum  , qui  tum  steterunt  in  acie  , millium  fuit  qua- 
draginta , decem  equitum.  Duces  cornibus  praeerant : 
sinistro  Hasdrubal  , dextro  Maharbal : mediam  aciem 
Hannibal  ipse  cum  fratre  Magone  tenuit.  Sol , seu  de 
industria  ita  locatis,  seu  quod  forte  ita  starent,  perop- 
portune utrique  parti  obliquus  erat , Romanis  in  meri- 
diem , Poenis  in  septentrionem  versis.  Ventus,  (Vultur- 
num incolae  regionis  vocant)  adversus  Romanis  coortus, 
multo  pulvere  in  ipsa  ora  volvendo  prospectum  ademit 
XL\1I.  Clamore  sublato,  procursum  ab  auxiliis,  et 
pugna  levibus  primum  armis  commissa:  deinde  equitum 
gallorum  hispanorumque  laevum  cornu  cum  dextro  ro- 
mano  concurrit,  minime  equestris  more  pugnae:  fronti- 
bus enim  adversis  concurrendum  erat,  quia,  nullo  circa 
ad  evagandum  relicto  spatio,  hinc  amnis,  hinc  peditum 
acies  claudebant  in  directum  utrinque  nitentes.  Stanti- 
bus ac  confertis  postremo  turba  equis  , vir  virum  am- 
plexus detrahebat  equo.  Pedestre  magna  iam  ex  parte 
certamen  factum  erat:  acrius  tamen,  quam  diutius,  pu- 
gnatum est;  pulsique  romani  equites  terga  vertunt.  Sub 
equestris  tinem  certaminis  coorta  est  peditum  pugna. 
Primo  et  viribus  et  animis  pares  constabant  ordines 
Gallis  Hispanisque:  tandem  Romani,  diu  ac  saepe  con- 
nisi , aequa  fronte  acieque  densa  impulere  hostium  cu- 
neum nimis  tenuem  , eoque  parum  validum , a cetera 
prominentem  acie.  Impulsis  deinde  ac  trepide  referen- 
tibus pedem  insistere:  ac  tenore  uno  per  praeceps  pa- 
vore fugientium  agmen  in  mediam  primum  aciem  il- 
lati , postremo , nullo  resistente , ad  subsidia  Afrorum 
pervenerunt ; qui  utrimque  reductis  aliis  constiterant , 
media,  qua  Galli  Hispanique  steterant,  aliquantum  pro- 
minente acie.  Qui  cuneus  ut  pulsus  aequavit  frontem 
primum  , deinde  nitendo  etiam  sinum  in  medio  dedit, 
Afri  circa  iam  cornua  fecerant ; irruentibusque  incaute 
in  modium  Romanis , circumdedere  alas : mox , cornua 
extendendo,  clausere  et  ab  tergo  hostes.  Hinc  Romani, 

defuncti  nequidquara  proelio  uno,  omissis  Gallis  Hispa- 
nisque,  quorum  terga  ceciderant,  et  adversus  Afros  in- 
tegram pugnam  ineunt,  non  tantum  eo  iniquam,  quod 
inclusi  adversus  circumfusos,  sed  etiam  quod  fessi  cum 
recentibus  ac  vegetis  pugnabant. 

XLYlli.  Iam  et  in  sinistro  cornu  romano,  ubi  socio- 
rum equites  adversus  Numidas  steterant,  consertum  proe- 
lium erat , segne  primo  , et  a punica  coeptum  fraude. 
Quingenti  ferme  Numidae,  praeter  solita  arma  telaque, 
gladios  occultos  sub  loricis  habentes , specie  transfuga- 
rum quum  ab  suis , parmas  post  terga  habentes , ade- 
quitassent,  repente  ex  equis  desiliunt;  parmisque  et  ia- 
culis  ante  pedes  hostium  proiectis , in  mediam  aciem 
accepti,  ductique  ad  ultimos,  considere  ab  tergo  iuben- 
tur.  Ac,  dum  proelium  ab  omni  parte  conseritur,  quieti 
manserunt : postquam  omnium  animos  oculosque  occu- 
paverat certamen,  tum,  arreptis  scutis,  quae  passim  in- 
* ter  acervos  caesorum  corporum  strata  erant  , aversam 
adoriuntur  romanam  aciem;  tergaque  ferientes,  ac  po- 
plites caedentes , stragem  ingentem  , ac  maiorem  ali- 
quanto pavorem  ac  tumultum , fecerunt.  Quum  alibi 
terror  ac  fuga , alibi  pertinax  in  mala  iam  spe  proe- 
lium esset,  Hasdrubal,  qui  ea  parte  praeerat,  subductos 
ex  media  acie  Numidas,  quia  segnis  eorum  cum  adver- 
sis pugna  erat , ad  persequendos  passim  fugientes  mit- 
tit : hispanos  et  gallos  pedites , iam  Afris  prope  fessis 
caede  magis  quam  pugna , adiungit. 

XL1X.  Parte  altera  pugnae  Paullus,  quamquam  primo 
statim  proelio  funda  graviter  ictus  fuerat,  tamen  et  oc- 
currit saepe  cum  confertis  Hannibali , et  aliquot  locis 
proelium  restituit,  protegentibus  eum  equitibus  romanis; 
omissis  postremo  equis,  quia  consulem  et  ad  regendum 
equum  vires  deliciebant.  Tum  denuntianti  cuidam,  ius- 
sisse  consulem  ad  pedes  descendere  equites,  dixisse  Han- 
nibalem ferunt : Quam  mallem  , vinctos  mihi  traderet ! 
Equitum  pedestre  proelium,  qualo  iam  haud  dubia  ho- 
stium victoria,  fuit;  quum  victi  mori  in  vestigio  mallent, 
quam  fugere;  victores,  morantibus  victoriam  irati,  tru- 
cidarent , quos  pellere  non  poterant.  Pepulerunt  tamen 
iam  paucos  superantes , et  labore  ac  vulneribus  fessos. 

Inde  dissipati  omnes  sunt,  equosque  ad  fugam,  qui  po- 
terant, repetebant.  Cn.  Lentulus  tribunus  militum,  quum, 
praetorvenens  equo,  sedentem  in  saxo  cruore  oppletum 
consulem  vidisset:  L.  Aemili,  inquit,  quem  unum  inson- 
tem culpae  cladis  hodiernae  dii  respicere  debent , cape  hune 
equum  : dum  et  tibi  virium  aliquid  superest,  comes  ego  te 
tollere  possum  ac  protegere.  Ac  funestam  hanc  pugnam 
morte  consulis  feceris.  Etiam  sine  hoc  lacrimarum  satis 
luctusque  est.  Ad  ea  consul : Tu  quidem , Cn.  Corneli , 
macte  virtute  esto!  Sed  cave,  frustra  miserando  exiguum 
tempus  e manibus  hostium  evadendi  absumas.  Abi,  nuntia 
publice  patribus,  urbem  romanam  muniant,  ac  prius,  quam 
hostis  victor  adveniat , praesidiis  firment : privatimque  Q. 
Fabio,  L.  Aemilium  praeceptorum  eius  memorem  et  vixisse, 
et  adhuc  mori.  Me  in  hac  strage  militum  meorum  patere 
exspirare,  ne  aut  reus  iterum  c consulatu  sim,  aut  accu- 
sator collegae  exsistam,  ut  alieno  crimine  innocentiam  meam 
protegam.  Haec  exigentes  prius  turba  fugientium  civium, 
deinde  hostes  , oppressere  : consulem  , ignorantes  quis 
esset,  obruere  telis  : Lentulum  inter  tumultum  abripuit 
equus.  Tum  inde  effuse  fugiunt.  Septem  millia  hominum' 
in  minora  castra,  decem  in  maiora,  duo  ferme  in  vicum 
ipsum  Cannas  perfugerunt:  qui  extemplo  a Charthalono 
atque  equitibus  , nullo  munimento  tegente  vicum , cir- 
cumventi sunt.  Consul  alter , seu  forte , seu  consilio , 
nulli  fugientium  infestus  agmini , cum  septuaginta  fere 
equitibus  Venusiam  perfugit.  Quadraginta  quinque  mil- 
lia peditum  , duo  millia  septingenti  equites  , et  tanta 
prope  civium  sociorumque  pars , caesi  dicuntur ; in  his 
ambo  consulum  quaestores  L.  Atilius  et  L.  Furius  Bi- 
baculus : unus  et  viginti  tribuni  militum  ; consulares 
quidam  praetoriique  et  aedilicii:  inter  eos  Cn.  Servilium 
Geminum  et  M.  Minucium  numerant,  qui  magister  equi- 
tum priore  anno , aliquot  ante  consul  fuerat : octoginta 
praeterea  aut  senatores,  aut  qui  eos  magistratus  gessis- 
sent, unde  in  senatum  legi  deberent,  quum  sua  volun- 
tate milites  in  legionibus  facti  essent.  Capta  eo  proelio 
tria  millia  peditum  et  equites  trecenti  dicuntur. 

L.  Haec  est  pugna  Cannensis , Alliensi  cladi  nobili- 
tate par:  ceterum  ut  illis,  quae  post  pugnam  accidere, 

levior,  quia  ab  hoste  cessatum  est;  sic  strage  exercitus 
gravior  foediorque.  Fuga  namque  ad  Alliam  sicut  urbem 
prodidit , ita  exercitum  servavit : ad  Cannas  fugientem 
consulem  vix  septuaginta  secuti  sunt:  alterius  morientis 
prope  totus  exercitus  fuit.  Binis  in  castris  quum  mul- 
titudo semiermis  sine  ducibus  esset , nuntium , qui  in 
maioribus  erant,  mittunt;  dum  proelio,  deinde  ex  laetitia 
epulis  fatigatos  quies  nocturna  hostes  premeret , ut  ad  se 
transirent:  uno  agmine  Canusium  abituros  esse.  Eam  sen- 
tentiam alii  totam  aspernari:  Cur  enim  illos,  qui  se  ar - 
cessant , ipsos  non  venire  , quum  aeque  coniungi  possent  ? 
quia  videlicet  plena  hostium  omnia  in  medio  essent : et 
aliorum  , quam  sua  , corpora  tanto  periculo  mallent  obii- 
cere.  Aliis  non  tam  sententia  displicere , quam  animus 
deesse.  P.  Sempronius  Tuditanus  tribunus  militum,  Capi 
ergo  mavultis,  inquit,  ab  avarissimo  et  crudelissimo  hoste, 
aestimarique  capita  vestra  , et  exquiri  pretia  ab  interro- 
gantibus, romanus  civis  sis,  an  latinus  socius,  ut  ex  tua 
contumelia  et  miseria  alteri  honos  quaeratur  ? Non  tu  : si 
quidem  L.  Aemilii  consulis , qui  se  bene  mori,  quam  tur- 
piter vivere  maluit , et  tot  fortissimorum  virorum , qui 
circa  cum  cumulati  iacent , cives  estis.  Sed  ante  , quam 
opprimit  lux , maioraque  hostium  agmina  obsepiunt  iter, 
per  hos,  qui  inordinati  atque  incompositi  obstrepunt  portis, 
erumpamus.  Ferro  atque  audacia  via  fit , quamvis  per 
confertos  hostes.  Cuneo  quidem  hoc  laxum  atque  solutum 
agmen,  ut  si  nihil  obstet,  transibimus.  Itaque,  ite  mecum, 
qui  et  vosmet  ipsos  et  rcmpublicam  salvam  vultis.  Haec 
ubi  dicta  dedit , stringit  gladium  , cuncoque  facto  per 
medios  vadit  hostes.  Et,  quum  in  latus  dextrum,  quod 
patebat,  Numidae  iacularentur , translatis  in  dextrum 
scutis , in  maiora  castra  ad  sexcentos  evaserunt : atque 
inde  protinus,  alio  magno  agmine  adiuncto , Canusium 
incolumes  perveniunt.  Haec  apud  victos  magis  impetu 
animorum  , quem  ingenium  suum  cuique  aut  fors  da- 
bat, quam  ex  consilio  ipsorum,  aut  imperio  cuiusquam, 
agebantur. 

LI.  Hannibali  victori  quum  ceteri  circumfusi  gratu- 
larentur, suaderentque,  ut,  tanto  perfunctus  bello,  diei 
quod  reliquum  esset,  noctisque  insequentis,  quietem  et 

ipse  sibi  sumeret , et  fessis  daret  militibus ; Maharbal , 
praefectus  equitum,  minime  cessandum  ratus,  Imo , ut , 
quid  hac  pugna  sit  actum,  scias,  die  quinto,  inquit,  victor 
m Capitolio  epulaberis.  Sequere:  cum  equite,  ut  prius  ve- 
nisse, quam  venturum,  sciant,  praecedam.  Hannibali  ni- 
mis laeta  res  est  visa  , maiorque , quam  ut  eam  statim 
capere  animo  posset.  Itaque,  voluntatem  se  laudare  Mahar- 
balis, ait,  ad  consilium  pensandum  temporis  opus  esse.  Tum 
Maharbal,  Non  omnia,  nimirum,  eidem  dii  dedere.  Vin- 
cere scis  , Hannibal ; victoria  uti  nescis.  Mora  eius  diei 
satis  creditur  saluti  fuisse  urbi  atque  imperio.  Postero 
die  ubi  primum  illuxit , ad  spolia  legenda  foedamque 
etiam  hostibus  spectandam  stragem  insistunt.  lacebant 
tot  Romanorum  millia  , pedites  passim  equitesque , ut 
quem  cuique  fors  aut  pugna  iunxerat  aut  fuga.  As- 
surgentes quidam  ex  strage  media  cruenti,  quos  stricta 
matutino  frigore  excitaverant  vulnera,  ab  hoste  oppressi 
sunt.  Quosdam  et  iacentes  vivos  succisis  feminibus  po- 
plitibusque invenerunt,  nudantes  cervicem  iugulumque, 
et  reliquum  sanguinem  iubentes  haurire.  Inventi  sunt 
quidam  mersis  in  effossam  terram  capitibus  , quos  sibi 
ipsos  fecisse  foveas  , obruentesque  ora  superiecta  humo 
interclusisse  spiritum  apparebat.  Praecipue  convertit  om- 
nes substratus  Numidae  mortuo  superincubanti  Romanus 
vivus,  naso  auribusque  laceratis:  quum,  manibus  ad  ca- 

Siendum  telum  inutilibus,  in  rabiem  ira  versus,  laniando 
entibus  hostem  exspirasset 

LI1.  Spoliis  ad  multum  diei  lectis,  Hannibal  ad  mi- 
nora ducit  castra  oppugnanda  , et  omnium  primum  , 
brachio  obiccto , flumine  eos  excludit.  Ceterum  ab  om- 
nibus, labore,  vigiliis,  vulneribus  etiam  fessis,  maturior 
ipsius  spe  deditio  est  facta.  Pacti,  ut  arma  atque  equos 
traderent,  in  capita  romana  trecenis  nummis  quadriga- 
tis, in  socios  ducenis,  in  servos  centenis,  et  ut,  eo  pre- 
tio persoluto , cum  singulis  abirent  vestimentis  , in  ca- 
stra hostes  acceperunt ; traditique  in  custodiam  omnes 
sunt , seorsum  cives  sociique.  Dum  ibi  tempus  teritur , 
interea  quum  ex  maioribus  castris,  quibus  satis  virium 
aut  animi  fuit , ad  quatuor  millia  hominum  et  ducenti 
equites,  alii  agmine,  alii  palati  passim  per  agros,  quod 

haud  minus  tutum  erat , Canusium  perfugissent , castra 
ipsa  ab  sauciis  timidisque  eadem  conditione,  qua  altera, 
tradita  hosti.  Praeda  ingens  parta  est:  et,  praeter  equos 
virosque,  et  si  quid  argenti,  (quod  plurimum  in  pha- 
leris equorum  erat;  nam  ad  vescendum  facto  perexiguo, 
utique  militantes,  utebantur)  omnis  cetera  praeda  diri- 
pienda data  est.  Tum  sepeliendi  causa  conferri  in  unum 
corpora  suorum  iussit.  Ad  octo  millia  fuisse  dicuntur 
fortissimorum  virorum.  Consulem  quoque  romanum  con- 

guisilum  sepultumque,  quidam  auctores  sunt.  Eos,  qui 
anusium  perfugerant,  mulier  Apula,  nomine  Busa,  ge- 
nere clara  ac  divitiis,  moenibus  tantum  tectisque  a Ca- 
nusinis acceptos,  frumento,  veste,  viatico  etiam  iuvit ; 
pro  qua  ei  munificentia  postea  , bello  perfecto , ab  se- 
natu honores  habiti  sunt. 

LIII.  Ceterum,  quum  ibi  tribuni  militum  quatuor  es- 
sent , Fabius  Maximus  de  legione  prima  , cuius  pater 
priore  anno  dictator  fuerat , et  de  legione  secunaa  L. 
Publicius  Bibulus  et  P.  Cornelius  Scipio,  et  dc  legione 
tertia  Ap.  Claudius  Pulcher , qui  proxime  aedilis  fue- 
rat; omnium  consensu  ad  P.  Scipionem,  admodum  ado- 
lescentem , et  ad  Ap.  Claudium  summa  imperii  delata 
est.  Quibus  consultantibus  inter  paucos  de  summa  re- 
rum nuntiat  P.  Furius  Philus,  consularis  viri  filius,  Ne- 
quidqkam  eos  perditam  spem  fovere:  desperatam  complo- 
ratamque  rem  esse  publicam.  Nobiles  iuvenes  quosdam , 
quorum  principem  L.  Caecilium  Metellum,  mare  ac  naves 
spectare  , ut , deserta  Italia  , ad  regem  aliquem  transfu- 
giant. Quod  malum , praeterquam  atrox , super  tot  cla- 
des etiam  novum , quum  stupore  ac  miraculo  torpidos 
defixisset,  et,  qui  aderant,  consilium  advocandum  de  eo 
censerent;  negat  consilii  rem  esse  Scipio  iuvenis,  fa- 
talis dux  huiusce  belli.  Audendum  atque  agendum , non 
consultandum,  ait,  m tanto  malo  esse.  Irent  srcum  extem- 
plo armati,  qui  rempublicam  salvam  vellent.  Nullo  verius, 
quam  ubi  ea  cogitentur , hostium  castra  esse.  Pergit  ire , 
sequentibus  paucis,  in  hospitium  Metelli:  et,  quum  con- 
cilium ibi  iuvenum,  de  quibus  allatum  erat,  invenisset, 
stricto  super  capita  consultantium  gladio,  Ex  mei  animi 
sententia,  inquit , ut  ego  rempublicam  populi  romani  non 

deseram  neque  alium  civem  romanum  deserere  patiar.  Si 
sciens  fallo,  tum  me,  lupiter  optime  maxime,  domum,  fa- 
miliam, remque  meam  pessimo  leto  afficias!  In  haec  verba, 

L.  Caecili,  tures,  postulo,  celer ique,  qui  adestis:  qui  non 
iuraverit,  in  se  hunc  gladium  strictum  esse  sciat.  Haud  se- 
rus pavidi  , quam  si  victorem  Hannibalem  cernerent , 
iurant  omnes : custodiendosque  semet  ipsos  Scipioni 
tradunt. 

LIV.  Eo  tempore,  quo  haec  Canusii  agebantur,  Ve- 
nusiam ad  consulem  ad  quatuor  millia  et  quingenti  pe-  * 
dites  cquitesque,  qui  sparsi  fuga  per  agros  fuerant,  per- 
venere. Eos  omnes  Venusini  per  familias  benigne  acci- 
piendos curandosque  quum  divisissent,  in  singulos  equi- 
tes togas  et  tunicas  et  quadrigatos  nummos  quinos  vi- 
cenos, et  peditibus  denos,  et  arma  quibus  deerant,  de- 
derunt: ceteraque  publice  ac  privatim  hospitaliter  facta, 
certatumque , ne  a muliere  canusina  populus  venusinus 
officiis  vinceretur.  Sed  gravius  onus  Busae  multitudo 
faciebat , et  iam  ad  decem  millia  hominum  erant.  Ap- 
piusque  et  Scipio  , postquam  incolumem  esse  alterum 
consulem  acceperunt,  nuntium  extemplo  mittuut,  quan- 
tae secum  peditum  equitumque  copiae  essent : sciscita- 
tumque  simul , utrum  Venusiam  adduci  exercitum  , an 
manere  iuberet  Canusii  ? Varro  ipse  Canusium  copias 
traduxit.  Et  iam  aliqua  species  consularis  exercitus  erat; 
moenibusque  se  certe,  si  non  armis,  ab  hoste  videban- 
tur defensuri.  Romam,  ne  has  quidem  reliquias  super- 
esse  civium  sociorumque,  sed  occidione  occisos  cum  duo- 
bus exercitibus  consules,  deletasque  omnes  copias,  alla- 
tum fuerat.  Numquam  , salva  urne , tantum  pavoris  tu- 
multusque  intra  moenia  romana  fuit.  Itaque  succumbam 
oneri,  neque  aggrediar  narrare,  quae  edissertando  mi- 
nora vero  fecero.  Consule  exercituque  ad  Trasimenum 
priore  anno  amisso,  non  vulnus  super  vulnus,  sed  mul- 
tiplex clades , cum  duobus  consulibus  duo  consulares 
exercitus  amissi  nuntiabantur : nec  ulla  iam  castra  ro- 
mana , nec  ducem  , nec  militem  esse  : Hannibalis  Apu- 
liam , Samnium  , ac  iam  prope  totam  Italiam  factam. 
Nulla  profecto  alia  gens  tanta  mole  cladis  non  obruta 
esset.  Compares  cladem  ad  Aegates  insulas  Carlhagi- 

Iliensium,  proelio  navali  acceptam,  qua  fracti  Sicilia  ac 
Sardinia  cessere,  hinc  vectigales  ac  stipendiarios  fieri 
se  passi  sunt;  aut  pugnam  adversam  in  Africa,  cui  po- 
stea hic  ipse  Hannibal  succubuit:  nulla  ex  parte  com- 
parandae sunt,  nisi  quod  minore  animo  latae  sunt. 

LV.  P.  Furius  Philus  et  M\  Pomponius  praetores  se- 
natum in  curiam  Hostiliam  vocaverunt,  ut  de  urbis  cu- 
stodia consulerent.  Neque  enim  dubitabant,  deletis  exer- 
citibus, hostem  ad  oppugnandam  Romam,  quod  unum 
opus  belli  restaret,  venturum.  Quum  in  malis,  sicut  in- 
gentibus, ita  ignotis,  ne  consilium  quidem  satis  expedi- 
rent, obstreperetque  clamor  lamentantium  mulierum,  et, 
nondum  palam  facto , vivi  mortuique  per  omnes  pene 
domos  promiscue  complorarentur  ; tum  Q.  Fabius  Ma- 
ximus censuit , equites  expeditos  et  Appia  et  Latina  via 
mittendos,  qui  obvios  pcrcunctando  (aliquos  profecto  ex  fuga 
possim  dissipatos  fore j referant , quae  fortuna  consulum  at- 
que exercituum  sit;  et  si  quid  dii  immortales,  miseriti  im- 
perii , reliquum  romano  nomini  fecerint  : ubi  eae  copiae 
sint:  quo  se  Hannibal  post  proelium  contulerit:  quid  pa- 
ret, quid  agat,  acturusque  sit.  Haec  exploranda  noscenda- 
que  per  impigros  iuvenes  esse.  Illud  per  patres  ipsos  agen- 
dum, quoniam  magistratuum  parum  sit,  ut  tumultum  ac 
trepidationem  in  urbe  tollant , matronas  publico  arceant , 
continerique  intra  suum  quamque  limen  cogant:  complo- 
ratus familiarum  coerceant:  silentium  per  urbem  faciant : 
nuntios  rerum  omnium  ad  praetores  deducendos  curent : 
suae  quisque  fortunae  domi  auctorem  exspectent,  custodes- 
que praeterea  ad  portas  ponant , qui  prohibeant , quem- 
quam egredi  urbem:  cogantquc  homines,  nullam,  nisi  urbe 
ac  moenibus  salvis , salutem  sperare.  Ubi  conticuerit  tu- 
multus, recte  tum  in  curiam  patres  revocandos,  consulen- 
dumque  de  urbis  custodia  esse. 

LVI.  Quum  in  hanc  sententiam  pedibus  omnes  is- 
sent , summolaque  foro  per  magistratus  turba , patres 
diversi  ad  sedandos  tumultus  discessissent;  tum  demum 
literae  a Terentio  consule  allatae  sunt ; L.  Aemilium 
consulem  exercitumque  caesum;  sese  Canusii  esse,  reliquias 
tantae  cladis  vclut  ex  naufragio  colligentem.  Ad  decem 
millia  militum  ferme  esse  incompositorum  inordinatorum  - 

que.  Poenum  sedere  ad  Cannas , in  captivorum  pretiis 
praedaque  alia,  nec  vietoris  animo , nec  magni  ducis  more, 
nundinantem.  Tum  privatae  quoquo  per  domos  clades 
vulgatae  sunt:  adeoquo  totam  urbem  opplcvit  luctus,  ut 
sacrum  anniversarium  Cereris  intermissum  sit,  quia  nec 
lugentibus  id  facere  est  fas,  nec  ulla  in  illa  tempestate 
matrona  expers  luctus  fuerat.  Itaque , ne  ob  eandem 
causam  alia  quoque  sacra  publica  aut  privata  desere- 
rentur, senatusconsulto  diebus  triginta  luctus  est  finitus. 
Ceterum  quum,  sedato  urbis  tumultu,  revocati  in  cu- 
riam patres  essent , aliae  insuper  ex  Sicilia  literae  al- 
latae sunt  ab  T.  Otacilio  propraetore,  Regnum  Hieronis 
classe  punica  vastari : cui  quum  opem  imploranti  ferre 
vellet , nuntiatum  sibi  esse , aliam  classem  ad  Acgates  in- 
sulas stare,  paratam  instructamque;  ut,  ubi  se  versum  ad 
tuendam  syracusanam  oram  Poeni  sensissent , Lilybaeum 
extemplo  piovinciamque  aliam  romanam  aggrederentur. 
Itaque  classe  opus  esse,  si  regem  socium  Siciliamque  tueri 
vellent. 

LV1I.  Literis  consulis  propraetorisque  lectis , ceosue- 
runt,  M.  Claudium,  qui  classi  ad  Ostiam  stanti  praees- 
set,  Canusium  ad  exercitum  mittendum,  scribenaumque 
consuli,  ut,  quum  praetori  exercitum  tradidisset,  primo 
quoque  tempore  , quantum  per  commodum  reipublicae 
neri  posset,  Hornam  veniret.  Territi  etiam  super  tantas 
clades,  quum  ceteris  prodigiis,  tum  quod  duae  vestales 
eo  anno,  Opimia  atque  Floronia,  stupri  compertae,  et 
altera  sub  terra , ut  mos  est , ad  portam  Collinam  ne- 
cata fuerat , altera  sibimet  ipsa  mortem  consciverat.  L. 
Cantilius , scriba  pontificis  , quos  nunc  minores  pontifi- 
ces appellant,  qui  cum  Floronia  stuprum  fecerat,  a pon- 
tifice maximo  eo  usque  virgis  in  comitio  caesus  erat , 
ut  inter  verbera  exspiraret.  Hoc  nefas  quum  inter  tot, 
ut  fit,  clades  in  prodigium  versum  esset,  decemviri  li- 
bros adire  iussi  sunt.  Et  Q.  Fabius  Pictor  Delphos  ad 
oraculum  missus  est  sciscitatum  , quibus  precibus  sup- 
pliciisque deos  possent  placare,  et  quaenam  futura  finis 
tantis  cladibus  foret.  Inierim  ex  fatalibus  libris  sacri- 
ficia aliquot  extraordinaria  facta ; inter  quae  Gallus  et 
Galla,  Graecus  et  Graeca,  in  foro  boario  sub  terra  vivi 

demissi  sunt  in  locum  saxo  conseplum  , iam  ante  ho- 
stiis humanis,  minime  romano  sacro,  imbutum.  Placatis 
satis,  ut  rebantur,  deis,  M.  Claudius  Marcellus  ab  Ostia 
mille  et  quingentos  milites  , quos  in  classem  scriptos 
habebat,  Romam,  ut  urbi  praesidio  essent,  mittit:  ipse, 
legione  classis  (ea  tertia  legio  erat)  cum  tribunis  mili- 
tum Teanum  Sidicinum  praemissa,  classe  tradita  P.  Furio 
Philo  collegae,  paucos  post  dies  Canusium  magnis  itine- 
ribus contendit.  Dictator  ex  auctoritate  patrum  dictus 
M.  lunius  , et  Ti.  Sempronius  magister  equitum  , de- 
lectu edicto,  iuniores  ab  annis  septendecim,  et  quosdam 
praetextatos,  scribunt.  Quatuor  ex  his  legiones  et  mille 
equites  effecti.  Item  ad  socios  latinumque  nomen  , ad 
milites  ex  formula  accipiendos,  mittunt.  Arma,  tela,  alia 
parari  iubent:  et  vetera  hostium  spolia  detrahunt  tem- 
plis porticibusque.  Et  aliam  formam  novi  delectus  ino- 
pia liberorum  capitum  ac  necessitas  dedit : octo  millia 
mvenum  validorum  ex  servitiis , prius  sciscitantes  sin- 
gulos, vellentne  militare,  empta  publice  armaverunt.  Hic 
miles  ma^is  placuit,  quum  pretio  minore  redimendi  cap- 
tivos copia  fieret. 

LVIIl.  Namque  Hannibal,  secundum  tam  prosperam 
ad  Cannas  pugnam , victoris  magis  , quam  bellum  ge- 
rentis, intentus  curis,  quum,  captivis  productis  segrega- 
tisque  , socios  , sicut  ante  ad  Trebiam  Trasimenumque 
lacum,  benigne  allocutus,  sine  pretio  dimisisset;  Roma- 
nos quoque  vocatos  (quod  numquam  alias  antea)  satis 
miti  sermone  alloquitur  : Non  intemecinum  sibi  esse  cum 
Romanis  bellum  : de  dignitate  atque  imperio  certare.  Et 
patres  virtuti  romanae  cessisse : et  se  id  adniti , ut  suae  in 
vicem  simul  felicitati  et  virtuti  cedatur.  Itaque  redimendi 
se  captivis  copiam  facere : pretium  fore  in  capita , equiti 
quingenos  quadrigatos  nummos,  trecenos  pediti,  servo  cen- 
tenos. Quamquam  aliquantum  adiicebatur  equitibus  ad 
id  pretium  , quod  pepigerant  dedentes  se  ; laeti  tamen 
quamcumque  conditionem  paciscendi  acceperunt.  Pla- 
cuit suffragio  ipsorum  decem  deligi,  qui  Romam  ad  se- 
natum irent:  nec  pignus  aliud  fidei,  quam  ut  iurarent 
se  redituros,  acceptum.  Missus  cum  his  Carthalo  nobilis 
Carthaginiensis:  qui,  si  forte  ad  pacem  inclinarent  ani- 
Vol.  ii.  8 

mos  , conditiones  ferret.  Qnum  egressi  castris  essent  , 
anus  ex  iis,  minime  romani  ingenii  homo,  velut  aliquid 
oblitus , iurisiurandi  solvendi  causa  quum  in  castra  re- 
disset, ante  noctem  comites  assequitur.  Ubi  eos  Romam  * 
venire  nuntiatum  est,  Carthaloni  obviam  lictor  missus, 
qui  dictatoris  verbis  nuntiaret,  ut  ante  noctem  excede- 
ret finibus  romanis. 

LIX.  Legatis  captivorum  senatus  ab  dictatore  datus 
est.  Quorum  princeps  M.  iunius  , Patres  conscripti , in- 
quit, nemo  nostrum  ignorat,  nulli  unquam  civitati  viliores 
fuisse  captivos,  quam  nostrae.  Ceterum,  nisi  nobis  plus  iur 
sto  nostra  placet  causa,  non  alii  unquam  minus  negligendi 
vobis,  quam  nos,  in  hostium  potestatem  venerunt.  Non  enim 
in  acie  per  timorem  arma  tradidimus ; sed , quum  prope 
ad  noctem  superstantes  cumulis  caesorum  corporum  proe- 
lium extraxissemus,  in  castra  recepimus  nos.  Diei  reliquum 
ac  noctem  insequentem,  fessi  labore  ac  vulneribus,  vallum 
sumus  tutati.  Postero  aie , quum  circumsessi  ab  exercitu 
victore  aqua  arceremur , nec  ulla  iam  per  confertos  hostes 
r rumpendi  spes  esset , nec  esse  nefas  duceremus  , quinqua- 
ginta millibus  hominum  ex  acie  nostra  trucidatis,  aliquem 
e.r  cannensi  pugna  romanum  militem  restare;  tum  demum 
pacti  sumus  pretium  , quo  redempti  dimitteremur  : arma  , 
in  quibus  nihil  iam  auxilii  erat,  liosti  tradidimus.  Maiores 
quoque  acceperamus  se  a Gallis  auro  redemisse : et  patres 
vestros , asperrimos  illos  ad  conditionem  pacis , legatos  ta- 
men captivorum  redimendorum  gratia  Tarentum  misisse. 
Atqui , et  ad  Alliam  cum  Gallis , et  ad  Heracleam  curn 
Pyrrho,  utraque  non  tam  clade  infamis , quam  pavore  ac 
fuga,  pugna  fuit.  Cannenses  campos  acervi  romanorum  cor- 
porum tegunt:  nec  supersumus  pugnae,  nisi  in  quibus  tru- 
cidandis et  feirum  et  vires  hostem  defecerunt.  Sunt  etiam 
de  nostris  quidam,  qui  ne  in  acie  quidem  refugerunt  : sed, 
praesidio  castris  relicti,  quum  castra  traderentur,  in  pote- 
statem hostium  venerunt.  Haud  equidem  ullius  civis  et  com- 
militonis fortunae  aut  conditioni  invideo,  nec  premendo  alium 
me  extulisse  velim:  ne  illi  quidem,  ( nisi  pernicitatis  pedum 
et  cursus  aliquod  praemium  est ) qui  pleriquc  inermes  ex 
acie  fugientes  non  prius,  quam  Venusiae  aut  Canusii,  con- 
stiterunt , se  nobis  merito  praetulerint , gloriatique  sint , in 

se  plus,  quam  in  nobis,  praesidii  reipublicae  esse.  Sed  illis 
et  bonis  et  fortibus  militibus  utemini:  et  nobis  etiam  prom- 
ptioribus pro  patria , quod  beneficio  vestro  redempti  atque 
in  patriam  restituti  fuerimus.  Delectum  ex  omni  aetate  et 
fortuna  habetis  : octo  millia  servorum  audio  armari.  Non 
minor  numerus  noster  est,  nec  maiore  pretio  redimi  possu- 
mus , quam  hi  emuntur.  Nam  si  conferam  nos  cum  illis , 
iniuriam  nomini  romano  faciam.  Illud  etiam  in  tali  con- 
silio animadvertendum  vobis  censeam , patres  conscripti , 
(si  tamen  duriores  esse  velitis,  quod  nullo  nostro  merito 
faciatis)  cui  nos  hosti  relicturi  sitis.  Pyrrho  videlicet , qui 
nos  hospitum  numero  habuit  captivos,  an  barbaro  ac  Poeno; 
qui  utrum  avarior,  an  crudelior,  sit,  vix  existimari  potest. 
Si  videatis  catenas,  squalorem,  deformitatem  civium  vestro- 
rum , non  minus  profecto  vos  ea  species  moveat , quam  si 
ex  altera  parte  cernatis  stratas  Cannensibus  campis  legiones 
vestras.  Intueri  potestis  sollicitudinem  et  lacrimas  in  vesti- 
bulo curiae  stantium  cognatorum  nostrorum,  cxspectantium- 
que  responsum  vestrum.  Quum  ii  pro  nobis  proque  iis,  qui 
absunt,  ita  suspensi  ac  solliciti  sint ; quem  censetis  animum 
ipsorum  esse  , quorum  in  discrimine  vita  libertasque  est  ? 
Si,  me  dius  fidius,  ipse  in  nos  mitis  Hannibal  contra  na- 
turam suam  esse  velit , nihil  tamen  nobis  vita  opus  esse 
censeamus,  quum  indigni,  ut  a vobis  redimeremur,  visi  si- 
mus. Rediere  Romam  quondam  remissi  a Pyrrho  sine  pre- 
tio capti;  sed  rediere  cum  legatis,  primoribus  civitatis,  ad 
redimendos  sese  missis.  Redeam  ego  in  patriam  , trecentis 
nummis  non  aestimatus  civis?  Suum  quisque  habet  animum, 
patres  conscripti.  Scio  in  discrimine  esse  vitam  corpusque 
meum.  Magis  me  famae  periculum  movet,  ne  a vobis  dam- 
nati ac  repulsi  abeamus  : neque  enim  vos  pretio  peper- 
cisse homines  credent. 

LX.  Ubi  is  finem  fecit,  extemplo  ab  ea  turba,  quae 
in  comitio  erat,  clamor  flebilis  est  sublatus,  manusque 
ad  curiam  tendebant  orantes,  ut  sibi  liberos  fratres,  co- 
gnatos redderent.  Feminas  quoquo  metus  ac  necessitas 
in  foro  turbae  huic  virorum  immiscuerat.  Senatus,  sum- 
motis  arbitris,  consuli  coeptus.  Ibi  quum  sententiis  va- 
riaretur, et  alii  redimendos  de  publico,  alii  nullam  pu- 
blice impensam  faciendam , nec  prohibendos  ex  privato 

reditui;  si  quibus  argentum  in  praesentia  deesset,  dan- 
dam ex  aerario  pecuniam  mutuam  , praedibusque  ac 
praediis  cavendum  populo  , censerent ; tum  T.  Manlius 
Torquatus,  priscae  ac  nimis  durae,  ut  plerisque  videba- 
tur, severitatis,  interrogatus  sententiam,  ita  locutus  fer- 
tur: Si  tantummodo  postulasscnt  legati  pro  iis,  qui  in  ho- 
stium potestate  sunt , ut  redimerentur  , sine  ullius  insecta- 
tione eorum , brevi  sententiam  peregissem.  Quid  enim  aliud 
quam  admonendi  essetis  , ut  morem  traditum  a patribus  , 
necessario  ad  rem  militarem  exemplo , servaretis  ? Nunc 
autem  quum  prope  gloriati  sint , quod  se  hostibus  dedide- 
rint , praefvrriquc  non  captis  modo  in  acie  ab  hostibus  , 
sed  etiam  iis , qui  Venusiam  Canusiumquc  peivcnerunt,  at- 
que ipsi  C.  Terentio  consuli,  aequum  ccnsucrint;  nihil  vos 
eorum,  patres  conscripti,  quae  illic  acta  sunt,  ignorare  pa- 
tiar. Atque  utinarn  haec,  quae  apud  vos  acturus  sum,  La- 
nusii  apud  ipsum  exercitum  agerem,  optimum  testem  igna- 
viae cuiusque  et  virtutis : aut  unus  hic  saltem  adesset  P. 
Sempronius,  quem  si  isti  ducem  secuti  essent,  milites  hodie 
in  castris  romanis,  non  captivi  in  hostium  potestate  essent. 
Sed  quum,  fessis  pugnando  hostibus , tum  victoria  laetis  et 
ipsis  plerisque  regressis  in  castra  sua,  noctem  ad  erumpen- 
dum liberam  habuissent , et  septem  armatorum  hominum 
millia  perrumpere  etiam  confertos  hostes  potuissent;  neque 
per  se  ipsi  id  facere  conati  sunt,  neque  alium  sequi  volue- 
runt. Nocte  prope  tota  P.  Sempronius  Tuditanus  non  de- 
stitit monere  , adhortari  eos , aum  paucitas  hostium  circa 
castra , dum  quies  ac  silentium  esset , dum  nox  inceptum 
tegeret,  se  ducem  sequerentur : ante  lucem  pervenire  in  tuta 
loca , in  sociorum  urbes  posse.  Sicut  avorum  memoria  P. 
Decius  tribunus  militum  in  Samnio;  sicut,  nobis  adolescen- 
tibus , priore  punico  bello  Calpurnius  Flamma  trecentis 
voluntariis,  quum  ad  tumulum  cos  capiendum,  situm  inter 
medios  hostes,  duceret,  dixit:  Moriamur,  milites,  et  morte 
nostra  eripiamus  ex  obsidione  circumventas  legiones:  Si 
hoc  P.  Sempronius  diceret ; nec  viros  quidem,  nec  Romanas 
vos  duceret,  si  nemo  tantae  virtutis  exstitisset  comes.  Viam 
non  ad  gloriam  magis,  quam  ad  salutem,  ferentem  demon- 
strat ; reduces  in  patriam  ad  parentes , ad  coniugcs  ac  li- 
beros facit.  Vt  servemini,  deest  vobis  animus ? quid,  si  mo- 

riendum  pro  palria  esset,  faceretis?  Quinquaginta  millia  ci- 
vium sociorumque  circa  vos  eo  ipso  die  caesa  iacent.  Si  tot 
exempla  virtutis  non  movent,  nihil  unquam  movebit:  si  tanta 
clades  vilem  vitam  non  fecit,  nulla  faciet.  Liberi  atque  inco- 
lumes desiderate  patriam:  imo  desiderate,  dum  patria  est, 
dum  cives  eius  estis.  Sero  nunc  desideratis,  deminuti  capite, 
abalienati  iure  civium,  servi  Carthaginiensium  facti.  Prelio 
redituri  estis  eo,  unde  ignavia  ac  nequitia  abistis?  P.  Sem- 
pronium, civem  i'cstrum,  non  audistis,  arma  capere  ac  se- 
qui se  iubentem:  Hannibalem  post  paullo  audistis,  castra 
prodi  et  arma  tradi  iubentem.  Quam  eao  ignaviam  istorum 
accuso,  quum  scelus  possim  accusare?  Non  enim  modo  se- 
qui recusarunt  bene  monentem , sed  obsistere  ac  retinere 
conati  sunt , ni  strictis  gladiis  viri  fortissimi  inertes  sum- 
movissent.  Prius,  inquam,  P.  Sempronio  per  civium  agmen, 
quam  per  hostium,  fuit  erumpendum.  Hos  cives  patria  de- 
sideret ? quorum  si  ceteri  similes  fuissent , neminem  hodie 
ex  iis,  qui  ad  Cannas  pugnaverunt,  civem  haberet.  Ex  mil- 
libus septem  armatorum  sexcenti  exstiterunt,  qui  erumpere 
auderent,  qui  in  patriam  liberi  atque  armati  redirent:  ne- 
que iis  quadraginta  millia  hostium  obstitere.  Quam  tutum 
iter  duarum  prope  legionum  agmini  futurum  censetis  fuisse  ? 
Haberetis  hodie  viginti  millia  armatorum  Canusii,  fortia, 
fidelia , patres  conscripti.  Nunc  autem  quemadmodum  hi 
boni  fidelesque  ( nam  fortes  ne  ipsi  quidem  dixerint ) cives 
esse  possunt?  nisi  quis  credere  potest  fuisse,  ut  erumpenti- 
bus, quin  erumperent,  obsistere  conati  sunt:  aut  non  invi- 
dere eos,  quum  incolumitati,  tum  gloriae  illorum  per  vir- 
tutem partae , quum  sibi  timorem  ignaviamque  servitutis 
ignominiosae  causam  esse  sciant.  Maluerunt  in  tentoriis  la- 
tentes simul  lucem  atque  hostem  exspectare , quum  silentio 
noctis  erumpendi  occasio  esset.  At  enim  ad  erumpendum  e 
castris  defuit  animus  ; ad  tutanda  fortiter  castra  animum 
habuerunt.  Dies  noctcsque  aliquot  obsessi , vallum  armis , 
se  ipsi  tutati  vallo  sunt : tandem  ultima  ausi  passique , 
quum  omnia  subsidia  vitae  abessent,  affeclisque  fame  viri- 
bus , arma  iam  sustinere  nequirent , necessitatibus  magis 
humanis,  quam  armis,  victi  sunt.  Orto  sole  hostis  ad  val- 
lum accessit:  ante  secundam  horam,  nullam  fortunam  cer- 
taminis experti,  tradiderunt  arma  ac  se  ipsos.  Haec  vobis 

ipsorum  per  biduum  militia  fuit.  Quum  in  acie  stare  ac 
pugnare  decuerat , tum  in  castra  refugerunt : quum  pro 
vallo  pugnandum  erat , castra  tradiderunt , neque  in  acie 
neque  in  castris  utiles.  Vos  redimam?  quum  erumpere  ca- 
stris oportet,  cunctamini  ac  manetis:  quum  manere,  castra 
tutari  armis  necesse  est , et  castra  et  arma  et  vos  ipsos 
traditis  hosti.  Ego  non  magis  istos  redimendos,  patres  con- 
scripti , censeo  , quam  illos  dedendos  Hannibali , qui  per 
medios  hostes  e castris  eruperunt,  ac  per  summam  virtu- 
tem se  patriae  restituerunt. 

LXI.  Postquam  Manlius  dixit , quamquam  patrum 
quoque  plerosque  captivi  cognatione  attingebant,  praeter 
exemplum  civitatis  minime  in  captivos  iam  inde  anti- 
quitus indulgentis,  pecuniae  quoque  summa  homines 
movit:  quia  nec  aerarium  exhaurire,  magna  iam  summa 
erogata  in  servos  ad  militiam  emendos  armandosque  , 
nec  Hannibalem  maxime  huiusce  rei  , ut  fama  erat , 
egentem  locupletari  volebant.  Quum  triste  responsum  , 
non  redimi  captivos,  redditum  esset,  novusque  super  ve- 
terem luctus  tot  iactura  civium  adiectus  esset,  cum  ma- 
gnis fletibus  questibusque  legatos  ad  portam  prosecuti 
sunt.  Unus  ex  iis  domum  abiit,  quod  fallaci  reditu  in 
castra  iureiurando  se  exsolvisset.  Quod  ubi  innotuit,  re- 
latumque ad  senatum  est , omnes  censuerunt , compre- 
hendendum et  custodibus  publice  datis  deducendum  ad 
Hannibalem  esse.  Est  et  alia  de  captivis  fama  , decem 
primos  venisse:  de  iis  quum  dubitatum  in  senatu  esset, 
admitterentur  in  urbem,  nec  ne;  ita  admissos  esse,  ne 
tamen  iis  senatus  daretur.  Morantibus  deinde  longius 
omnium  spe,  alios  tres  insuper  legatos  venisse,  L.  Scri- 
bonium, ct  C.  Calpurnium,  et  L.  Manlium.  Tum  demum 
ab  cognato  Scribonii  tribuno  plebis  de  redimendis  cap- 
tivis relatum  esse  , nec  censuisse  redimendos  senatum : 
et  novos  legatos  tres  ad  Hannibalem  revertisse  , decem 
veterds  remansisse;  quod,  per  causam  recognoscendi  no- 
mina captivorum  ad  Hannibalem  ex  itinere  regressi,  re- 
ligione sese  exsolvissent:  de  iis  dedendis  magna  conten- 
tione actum  in  senatu  esse;  victosque  paucis  sententiis, 
qui  dedendos  censuerint.  Ceterum  proximis  censoribus 
adeo  omnibus  nolis  ignominiisque  confectos  esse , ut 

quidam  eorum  mortem  sibi  ipsi  extemplo  consciverint : 
ceteri  non  foro  solum  omni  deinde  vita,  sed  prope  luce 
ac  publico,  caruerint.  Mirari  magis,  adeo  discrepare  in- 
ter auctores,  quam  quid  veri  sit,  discernere  queas.  Quanto 
autem  maior  ea  clades  superioribus  cladibus  fuerit,  vel 
ea  res  indicio  est , quod , qui  sociorum  ad  eam  diem 
firmi  steterant , tum  labare  coeperunt , nulla  profecto 
alia  de  re  , quam  quod  desperaverant  de  imperio.  De- 
fecere autem  ad  Poenos  hi  populi : Atellani , Calatini  , 
Hirpini , Apulorum  pars  , Samnites  praeter  Pentros , 
Brutii  omnes,  Lucani : praeter  hos  Surrentini,  et  Grae- 
corum omnis  ferme  ora,  Tarentini,  Metapontini,  Croto- 
nienses, Locrique,  et  Cisalpini  omnes  Galli.  Nec  tamen 
hae  clades  defectionesque  sociorum  moverunt , ut  pacis 
unquam  mentio  apud  Romanos  fieret;  neque  ante  con- 
sulis Romam  adventum  , nec  postquam  is  rediit , reno- 
vavitque  memoriam  acceptae  cladis.  Quo  in  tempore 
ipso  adeo  magno  animo  civitas  fuit,  ut  consuli,  ex  tanta 
aade , cuius  ipse  causa  maxima  fuisset , redeunti  , et 
obviam  itum  frequenter  ab  omnibus  ordinibus  sit  , et 
gratiae  actae,  quod  de  republica  non  desperasset : cui, 
si  Carthaginiensium  ductor  fuisset , nihil  recusandum 
supplicii  foret. 

EPITOME 

Linni  xxiii. 

Campani  ad  Hannibalem  defecerunt.  Nuntius  cannensis 
victoriae  Mago  Carthaginem  missus , annutos  aureos  a di- 
gitis occisorum  Romanorum  detractos,  in  vestibulo  curiae 
effudit:  quos  excessisse  modii  mensuram  traditur.  Post  quem 
nuntium  Hanno,  vir  ex  Poenis  nobilissimus,  suadebat  se- 
natui Carthaginiensium  , ut  pacem  a populo  romano  pe- 
terent: nec  tenuit,  obstrepente  Barcina  factione.  Claudius 
Marcellus  praetor  ad  Nolam , eruptione  adversus  Hanni- 
balem ex  oppido  facta,  prospere  pugnavit.  Exercitus  Han- 
nibalis per  hiberna  Capuae  ita  luxuriatus  est,  ut  corpo- 
rum viribus  atque  animorum  enervaretur.  Casilinum,  a Poe- 
nis obsessum,  ita  fame  vexatum  est , ut  lora  et  pelles  scutis 
detractas,  item  mures,  essent;  et  nucibus,  per  Vulturnum 
amnem  a Romanis  missis,  vixerint.  Senatus  ex  equestri 
ordine  hominibus  centum  nonaginta  septem  suppletus  est. 
L.  Postumius  praetor  a Gallis  cum  exercitu  caesus  est.  Cn. 
et  P.  Scipiones  in  Hispania  Hasdrubalem  vicerunt,  et  Hi- 
spaniam suam  fecerunt.  Reliquiae  cannensis  exercitus  in 
Siciliam  relegatae  sunt;  ne  recederent  inde,  nisi  finito  bello. 
Inter  Philippum  Macedonum  regem  et  Hannibalem  societas 
iuncta  est.  Sempronius  Gracchus  consul  Campanos  cecidit. 
Praeterea  in  Sardinia  feliciter  a T.  Manlio  praetore  ad- 
versus Poenos  Sardosque  res  gestas  continet:  a quo  Has- 
drubal dux,  et  Mago,  et  Hanno  capti.  Claudius  Marcellus 
praetor  Hannibalis  exercitum  ad  Nolam  proelio  fudit  et 
vicit:  vrimusque  tot  cladibus  fessis  Romanis  meliorem  spem 
belli  aedit. 

Aecis  Hannibal  post  cannensem  pugnam  captis  ac  direp- 
tis, confestim  ex  Apulia  in  Samnium  moverat,  accitus  in 
Hirpinos  a Statio,  pollicente  se  Compsam  habiturum. 
Compsanus  erat  Trebius  nobilis  inter  suos:  sed  premebat 
eum  Mopsiorum  factio,  familiae  per  gratiam  Romanorum 

Kotentis.  Post  famam  canneusis  pugnae,  vulgatumquo  Tre- 
ii  sermonibus  adventum  Hannibalis,  quum  Mopsiani  urbe 
excessissent;  sine  certamine  tradita  urbs  Poeno,  praesi- 
diumque acceptum  est.  Ibi  praeda  omni  atque  impedi- 
mentis relictis,  exercitu  partito,  Magonem  regionis  eius 
urbes,  aut  deficientes  ab  Romanis  accipere,  aut  detrec- 
tantes cogere  ad  defectionem  iubet:  ipse  per  agrum  Cam- 
panum mare  inferum  petit,  oppugnaturus  Neapolim,  ut 
urbem  maritimam  haberet.  Ubi  lines  Neapolitanorum  in- 
travit, Numidas  partim  in  insidiis,  (et  pleraeque  cavae 
sunt  viae , sinusque  occulti ) quacumque  apte  poterat  , 
disposuit:  alios,  prae  se  actam  praedam  ex  agris  osten- 
tantes, obequitare  portis  iussit.  In  quos,  quia  nec  multi, 
et  incompositi  videbantur,  qunm  turma  equitum  erupis- 
set, ab  dedentibus  consulto  tracta  in  insidias,  circumventa 
est:  nec  evasisset  quisquam  , ni  mare  propinquum  , et 
haud  procul  litore  naves , piscatoriae  pleraeque , con- 
spectae peritis  nandi  dedissent  effugium.  Aliquot  tamen 
eo  proelio  nobiles  iuvenes  capti  caesique  sunt : inter 

3uos  et  Hegeas  praefectus  equitum,  intemperantius  ce- 
entes  secutus  , cecidit.  Ab  urbe  oppugnanda  Poenum 
absterruere  conspecta  moenia,  haudquaquam  prompta  op- 
pugnanti. 

II.  lude  Gipuam  flectit  iter,  luxuriantem  longa  feli- 
citate atque  indulgentia  fortunae,  maxime  tamen,  inter 
corrupta  omnia  , licentia  plebis  sine  modo  libertatem 
exercentis.  Senatum  et  sibi  et  plebi  obnoxium  Pacuvius 
Calayius  fecerat;  nobilis  idem  ac  popularis  homo,  cete- 

rum  malis  artibus  nactus  opes.  Is  quum  eo  forte  anno, 
quo  res  male  gesta  ad  Trasimenum  est,  in  summo  ma- 
gistratu esset,  iam  diu  infestam  senatui  plebem,  ratus, 
per  occasionem  novandi  res,  magnum  ausurum  facinus, 
ut,  si  in  ea  loca  Hannibal  cum  victore  exercitu  venis- 
set, trucidato  senatu  traderet  Capuam  Poenis;  impro- 
bus homo,  sed  non  ad  extremum  perditus,  quum  mal- 
let incolumi,  quam  eversa,  republica  dominari,  nullam 
autem  incolumem  esse  orbatam  publico  consilio  crede- 
ret, rationem  iniit , qua  et  senatum  servaret , et  obno- 
xium sibi  ac  plebi  faceret.  Vocato  senatu , quum  , sibi 
defectionis  ab  nomanis  consilium  placiturum  nullo  modo, 
nisi  necessarium  fuisset,  praefatus  esset;  quippe  qui  li- 
beros ex  AP  Claudii  filia  haberet,  filiamque  Romam  nup- 
tum Livio  dedisset;  ceterum  maiorem  mullo  rem  magisque 
timendam  instare;  non  enim  per  defectionem  ad  tollendum 
ex  civitate  senatum  plebem  spectare,  sed  per  caedem  se- 
natus vacuam  rempublicam  tradere  Hannibali  ac  Poenis 
velle ; eo  se  periculo  posse  liberare  eos , si  se  permittant 
sibi , et , certaminum  in  republica  obliti,  credant : quum 
omnes  victi  metu  permitterent ; Claudam  in  curia  vos  , 
inquit , et  , tamquam  et  ipse  cogitati  facinoris  particeps  , 
approbando  consilia,  quibus  nequidquam  adversarer,  viam 
saluti  vestrae  inveniam.  In  hoc  fidem  , quam  mitis  ipsi , 
accipite.  Fide  data  egressus,  claudi  curiam  iubet,  prae- 
sidiumque  in  vestibulo  reliquit ; ne  quis  adire  curiam 
iuiussu  suo,  neve  inde  egredi  possit. 

111.  T unc  vocato  ad  concionem  populo,  Quod  saepe, 
inquit,  optastis,  Campani,  ut  supplicii  sumendi  vobis  ex 
improbo  ac  detestabili  senatu  potestas  esset;  eam  nunc,  non 
per  tumultum  expugnantes  domos  singulorum,  quas  prae- 
sidiis clientium  servorumque  tuentur , cum  summo  vestro 
periculo , sed  tutam  habetis  ac  liberam.  Clausos  omnes  in 
ruriam  accipite,  solos,  inermes:  nec  quidquam  raptim,  aut 
forte  temere  egeritis.  De  singulorum  capite  vobis  ius  sen- 
tentiae dicendae  faciam,  ut,  quas  quisque  meritus  est,  poe- 
nas pendat.  Sed  ante  omnia  ita  vos  irae  indulgere  oportet, 
nt  potiorem  ira  salutem  atque  utilitatem  vestram  habeatis. 
Etenim  hos,  ut  opinor,  odistis  senatores;  non  senatum  om- 
nino habere  non  vultis:  quippe  aut  rex,  ( quod  abominan- 

dum)  aut,  quod  unum  liberae  civitatis  consilium  est,  se- 
natus habendus  est.  Itaque  duae  res  simul  agendae  sunt 
robis , ut  et  veterem  senatum  tollatis , et  novum  cooptetis. 
Citari  singulos  senatores  iubcbo,  de  quorum  capite  vos  con- 
sulam. Quod  de  quoque  censueritis , fiet.  Sed  prius  in  eius 
locum  virum  fortem  ac  strenuum  novum  senatorem  coopta- 
bitis, quam  de  noxio  supplicium  sumatur.  Indo  consedit, 
et,  nominibus  in  urnam  coniectis,  citari,  quod  primum 
sorte  nomen  excidit , ipsumque  e curia  produci  iussit. 
Ubi  auditum  est  nomen,  malum  et  improbum  pro  se 
quisque  clamare,  et  supplicio  dignum.  Tum  Pacuvius, 
Video , quae  de  hoc  sententia  sit  data.  Eligite  pro  malo 
atque  improbo  bonum  senatorem  et  iuslum.  Primo  silen- 
tium erat  inopia  potioris  subiiciundi;  deinde,  quum  ali- 
quis , omissa  verecundia , quempiam  nominasset , multo 
maior  extemplo  clamor  oriebatur  , quum  alii  negarent 
nosse;  alii  nunc  probra,  nunc  humilitatem  sordidamque 
inopiam,  et  pudendae  artis  aut  quaestus  genus,  obiice- 
rent.  Hoc  multo  magis  in  secundo  ac  tertio  citato  sena- 
tore est  factum:  ut  ipsius  poenitere  homines  appareret; 
quem  autem  in  eius  substituerent  locum  , deesse  : quia 
nec  eosdem  nominari  attinebat , nihil  aliud  quam  ad 
audienda  probra  nominatos,  et  multo  humiliores  obscu- 
rioresque  ceteri  erant  iis,  qui  primi  memoriae  occurre- 
bant . Ita  dilabi  homines  , notissimum  quodque  malum 
maxime  tolerabile  dicentes  esse  , iubentesque  senatum 
ex  custodia  dimitti. 

IV.  Hoc  modo  Pacuvius  quum  obnoxium  vitae  bene- 
ficio senatum  multo  sibi  magis  , quam  plebi , fecisset , 
sine  armis,  iam  omnibus  concedentibus,  dominabatur. 
Hinc  senatores,  omissa  dignitatis  libertatisque  memoria, 
plebem  adulari,  salutare,  benigne  invitare,  apparatis  ac- 
cipere epulis,  eas  causas  suscipere,  ei  semper  parti  adesse, 
secundum  eam  litem  iudices  dare,  quae  magis  popularis 
aptiorque  in  vulgus  favori  conciliando  esset.  Iam  vero 
nihil  in  senatu  actum  aliter,  quam  si  plebis  ibi  esset 
concilium.  Prona  semper  civitas  in  luxuriam,  non  inge- 
niorum modo  vitio,  sed  affluenti  copia  voluptatium  , et 
illecebris  omnis  amoenitatis  maritimae  terresti  isque ; tum 
vero  ita  obsequio  principum  et  licentia  plebei  lascivire, 

ut  nec  libidini  nec  sumptibus  modus  esset.  Ad  contem- 
ptum legum,  magistratuum,  senatus,  accessit  tum , post 
cannensem  cladem  , ut , cuius  aliqua  erat  verecundia  , 
romauum  quoque  imperium  spernerent  Id  modo  erat  in 
mora  , ne  extemplo  deficerent , quod  connubium  vetu- 
stum multas  familias  claras  ac  potentes  Romanis  mi- 
scuerat : et  quod,  quum  militarent  aliquot  apud  Roma- 
nos, maximum  vinculum  erant  trecenti  equites,  nobilis- 
simus quisque  Campanorum,  in  praesidia  sicularum  ur- 
bium delecti  ab  Romanis  ac  missi. 

V.  Horum  parentes  cognatique  aegre  pervicerunt,  ut 
legati  ad  consulem  romanum  mitterentur.  Ii , nondum 
Canusium  profectum  , sed  Venusiae  cum  paucis  ac  se- 
miermibus consulem  invenerunt,  quam  poterat  maxime 
miserabilem  bonis  sociis;  superbis  atque  infidelibus,  ut 
erant  Campani , spernendum.  Et  auxit  rerum  suarum 
suique  contemptum  consul  nimis  detegendo  cladem  nu- 
dandoque.  Nam  quum  legali , aegre  ferre  senatum  po- 
pulumque campanum  , adversi  quidquam  evenisse  fto- 
manis  , nuntiassent , pollicerenturque  omnia  , quae  ad 
bellum  opus  essent:  Morem  magis,  inquit,  loquendi  cum 
sociis  servastis , Campani , iubentes , quae  opus  essent  ad 
bellum,  imperare,  quam  convenienter  ad  praesentem  fortu- 
nae nostrae  statum  locuti  estis.  Quid  enim  nobis  ad  Can- 
nas relictum  est , ut , quasi  aliquid  habeamus  , id  , quod 
deest,  expleri  ab  sociis  velimus  ? Pedites  vobis  imperemus, 
tamquam  equites  habeamus?  Pecuniam  deesse  dicamus,  tam- 
quam ea  tantum  desit?  Nihil,  ne  quod  suppleremus  quidem , 
nobis  reliquit  fortuna.  Legiones  , equitatus , arma  , signa  , 
equi  virique , pecunia , commeatus , aut  in  acie , aut  binis 
postero  die  amissis  castris  perierunt.  Itaque  non  iuvetis  nos 
in  bello  oportet,  Campani,  sed  paene  bellum  pro  nobis  su- 
scipiatis. Veniat  in  mentem,  ut  trepidos  quondam  maiores 
vestros  intra  moenia  compulsos  , nec  samnitem  modo  ho- 
stem, sed  etiam  sidicinum  paventes,  receptos  in  fidem  apud 
Saticulam  defenderimus,  coeptumque  propter  v os  cum  Sam- 
nitibus bellum  per  centum  prope  annos  , variante  fortuna 
eventum,  tulerimtis.  Adiicite  ad  haec,  quod  foedus  aequum 
deditis  , quod  leges  vestras  , quod  ad  extremum  ( id  quod 
ante  cannensem  certe  cladem  maximum  fuit)  civitatem  no- 

slram  magnae  parli  vestrdm  dedimus,  communicavimusque 
vobiscum.  Itaque  communem  vos  hanc  cladem  , quae  ac- 
cepta est,  credere , Campani,  oportet,  communem  patriam 
tuendam  arbitrari  esse.  Non  cum  Samnite  aut  Etrusco  res 
est,  ut,  quod  a nobis  ablatum  sit,  in  Italia  tamen  impe- 
rium maneat.  Poenus  hostis,  ne  Africae  quidem  indigenam, 
ab  ultimis  terrarum  oris,  freto  Oceani  tlerculisquc  colum- 
nis , expertem  omnis  iuris  et  conditionis  et  linguae  prope 
humanae,  militem  trahit.  Hunc,  natura  et  moribus  immi- 
tem ferumque,  insuper  dux  ipse  efferavit,  pontibus  ac  mo- 
libus ex  humanorum  corporum  strue  faciendis , et , ( quod 
proloqui  etiam  piget ) vesci  humanis  corporibus  docendo. 
IIos  , infandis  pastos  epulis , quos  contingere  etiam  nefas 
sit,  videre  atque  habere  dominos,  et  ex  Africa  et  a Car- 
thagine iura  petere,  et  Italiam  Numidarum  ac  Maurorum 
pati  provinciam  esse,  cui  non,  genito  modo  in  Italia,  dete- 
stabile sit?  Pulchrum  erit,  Campani,  prolapsum  clade  ro- 
mana  imperium  vestra  fide,  vestris  viribus  retentum  ac  re- 
cuperatum esse.  Triginta  millia  peditum,  quatuor  equitum 
arbitror  ex  Campania  scribi  posse,  lam  pecuniae  affatim 
est  frumentique.  Si  parem  fortunae  vestrae  fidem  habetis , 
nec  Hannibal  se  vicisse  sentiet,  nec  Romani  victos  esse. 

VI.  Hac  oratione  consulis  dimissis  redeuntibusque  do- 
mum legatis,  unus  ex  iis,  Vibius  Virrius,  Tempus  ve- 
nisse , ait  , quo  Campani  non  agrum  solum , ab  Romanis 
quondam  per  iniuriam  ademptum,  recuperare,  sed  imperio 
etiam  Italiae  potiri  possint.  Foedus  cmm  cum  Hannibale, 
quibus  velint  legibus , facturos.  Neque  controversiam  fore , 
quin,  quum  ipse  confecto  bello  Hannibal  victor  in  Africam 
decedat,  exercitumque  deportet,  Italiae  imperium  Campanis 
relinquatur.  Haec  Virrio  loquenti  assonsi  omnes,  ita  re- 
nuntiant legationem,  uti  deletum  omnibus  videretur  no- 
men romanum.  Extemplo  plebes  ad  defectionem  ac  pars 
maior  senatus  spectare.  Extracta  tamen  , auctoritatibus 
seniorum,  per  paucos  dies  est  res:  postremo  vicit  sen- 
tentia plurium,  ut  iidem  legati,  qui  ad  consulem  roma- 
num ierant , ad  Hannibalem  mitterentur.  Quo  prius- 
quam iretur , cerlumque  defectionis  consilium  esset, 
Romam  legatos  missos  a Campanis  , in  quibusdam  an- 
nalibus invenio  , postulantes , ut  alter  consul  campanus 

fieret,  si  rem  romanam  adiuvari  vellent.  Indignatione 
orta  , summoveri  a curia  iussos  esse:  missumque  licto- 
rem , qui  ex  urbe  educeret  eos  , atque  eo  die  manere 
extra  tlnes  romanos  iuberet.  Quia  nimis  compar  Lati- 
norum quondam  postulatio  erat  , Coeliusque  et  alii  id 
haud  sine  causa  praetermiserant  scriptores,  ponere  pro 
certo  sum  veritus. 

VII.  Legati  ad  Hannibalem  venerunt,  pacemque  cum 
eo  conditionibus  fecerunt : Ne  quis  imperator  magislra- 
tusve  Poenorum  ius  ullum  in  civem  campamm  haberet ; 
ne  ve  civis  campanus  invitus  militaret,  munusve  faceret;  ut 
suae  leges,  sui  magistratus  Capuae  essent;  ut  trecentos  ex 
romanis  captivis  Poenus  daret  Campanis,  quos  ipsi  elegis- 
sent; cum  quibus  equitum  Campanorum,  qui  in  Sicilia  sti- 
pendia facerent,  permutatio  fieret.  Haec  pacta:  illa  insu- 
per , quam  quae  pacta  eraut , facinora  Campani  edide- 
runt. Nam  praefectos  socium  civesque  romanos  alios , 
partim  aliquo  militiae  munero  occupatos,  partim  priva- 
tis negotiis  implicitos,  plebs  repente  omnes  comprehen- 
sos , velut  custodiae  causa , balneis  includi  iussit : ubi  , 
fervore  atque  aestu  anima  interclusa,  foedum  in  modum 
exspirarent.  Ea  ne  fierent , neu  legatio  mitteretur  ad 
Poenum,  summa  ope  Decius  Magius , vir , cui  ad  sum- 
mam auctoritatem  nihil,  praeter  sanam  civium  mentem, 
defuit , restiterat.  Ut  vero  praesidium  mitti  ab  Hanni- 
bale audivit,  Pyrrhi  superbam  dominationem,  miserabi- 
lemque  Tarentinorum  servitutem  , exempla  referens  , 
primo,  ne  reciperetur  praesidium,  palam  vociferatus  est: 
deinde , ut  receptum  aut  eiiceretur , aut , si  malum  fa- 
cinus , quod  a vetustissimis  sociis  consanguineisque  de- 
fecissent, forti  ac  memorabili  facinore  purgare  vellent , 
ut,  interfecto  punico  praesidio,  restituerent  se  Romanis. 
Haec  (neque  enim  occulte  agebantur)  quum  relata  Han- 
nibali essent,  primo  misit,  qui  vocarent  Magium  ad  sese 
in  castra:  deinde,  quum  is  ferociter  negassel  se  iturum, 
(nec  enim  Hannibali  ius  esse  in  civem  campanum)  con- 
citatus ira  Poenus,  comprehendi  hominem,  virictumqne 
attrahi  ad  se  iussit.  Ventus  deinde,  ne  quid  inter  vim 
tumultus,  atque  ex  concitatione  animorum  inconsulti 
certaminis  oriretur,  ipse,  praemisso  nuntio  ad  Marium 

Blosium  praetorem  campanum , postero  die  se  Capuae 
futurum  , proficiscitur  e castris  cum  modico  praesidio. 
Marius  concione  advocata  edicit,  ut  frequentes  cum  con- 
iugibus  ac  liberis  obviam  irent  Hannibali.  Ab  universis 
id  non  obedienler  modo,  sed  enixe,  favore  etiam  vulgi, 
et  studio  visendi  tot  iam  victoriis  clarum  imperatorem, 
factum  est.  Decius  Magius  nec  obviam  egressus  est,  nec, 
quo  timorem  aliquem  ex  conscientia  significare  posset , 
privatim  se  lenuil:  in  foro  cum  filio  clientibusque  pau- 
cis otiose  inambulavit,  trepidante  tota  civitate  ad  exci- 

[>icndum  Poenum  visendumque.  Hannibal,  ingressus  ur- 
iem,  senatum  extemplo  postulat,  precantibusque  inde 
primoribus  Campanorum,  no  quid  eo  die  seriae  rei  ge- 
reret, diemque  ut  ipse  adventu  suo  festum  laetus  ac  li- 
bens celebraret;  quamquam  praeceps  ingenio  in  iram 
erat,  tamen,  ne  quid  in  principio  negaret,  visenda  urbe 
magnam  diei  partem  consumpsit. 

V 111.  Deversatus  est  apud  Ninnios  Celeres,  Slenium 
Pacuviamque , inclutos  nobilitate  ac  divitiis.  Eo  Pacu- 
vius Calavius,  de  quo  ante  dictum  est,  princeps  factio- 
nis eius,  quae  traxerat  rem  ad  Poenos,  filium  iuvenem 
adduxit,  abstractum  a sinu  Decii  Magii  ac  latere,  cum  quo 
ferocissime  pro  rornana  societate  adversus  punicum  foe- 
dus steterat ; nec  eum  aut  inclinata  in  partem  alteram 
civitas,  aut  patria  maiestas  sententia  depulerat.  Huic  tum 
pater  iuvem  Hannibalem  deprecando  magis,  quam  pur- 
gando , placavit , victusque  patris  precibus  lacrimisque 
etiam  ad  coenam  cum  cum  patre  vocari  iussit:  cui  con- 
vivio neminem  Campanum  , praeterquam  hospites , lu- 
belliumque  Tauream,  insignem  bello  virum,  adhibiturus 
erat.  Coeperunt  epulari  de  die  , et  convivium  non  ex 
more  punico,  aut  militari  disciplina  esse;  sed,  ut  in  ci- 
vitate atque  etiam  domo  diti  ac  luxuriosa,  omnibus  vo- 
luptatium  illecebris  instructum.  Unus  nec  dominorum 
invitatione,  nec  ipsius  interdum  Hannibalis,  Calavii  fi- 
lius Perolla  vinci  potuit ; ipse  valetudinem  excusans  , 
patre  animi  quoque  eius  haud  mirabilem  interturbatio- 
nem causante.  Solis  ferme  occasu  patrem  Calavium,  ex 
convivio  egressum,  secutus  filius,  ubi  in  secretum  (hor- 
tus erat  posticis  aedium  partibus)  pervenerunt,  Conri- 

Uum,  inquit,  affero,  pater,  quo  non  veniam  solum  peccati , 
quod  defecimus  ad  Hannibalem,  impetraturi  ab  Romanis , 
sed  in  multo  maiore  dignitate  et  gratia  simus  Campani , 
quam  unquam  fuimus.  Quum  mirabundus  pater,  quidnam 
il  esset  consilii,  quaereret;  toga  reiecta  ab  humero,  la- 
tus succinctum  gladio  nudat:  Jam  ego,  inquit,  sanguine 
Hannibalis  sanciam  romanum  foedus.  Te  id  prius  scire 
volui,  si  forte  abesse,  dum  facinus  patratur,  malles. 

IX.  Quae  ubi  vidit  audivitque  senex , velut  si  iam 
agendis,  quae  audiebat,  iuteresset,  amens  metu,  Per  ego 
te,  inquit,  fili,  quaecumque  iura  liberos  iungunt  parenti- 
bus, precor  quaesoque,  ne  ante  oculos  patris  facere  et  pati 
omnia  infanda  velis.  Paucae  horae  sunt  , intra  quas  iu- 
rantes  per  quidquid  deorum  est,  dextrae  dextras  iungentes, 
fidem  obstrinximus , ut  sacratas  fide  manus , digressi  ab 
colloquio,  extemplo  in  eum  armaremus?  Ab  hospitali  mensa 
surgis,  ad  quam  tertius  Campanorum  adhibitus  es  ab  Han- 
nibale, ut  eam  ipsam  mensam  cruentares  hospitis  sanguine? 
Hannibalem  pater  filio  meo  potui  placare,  filium  Hanni- 
bali non  possum?  Sed  sit  nihil  sancti,  non  fides,  non  re- 
ligio, non  pietus:  audeantur  infanda,  si  non  perniciem  no- 
bis cum  scelere  afferunt.  Unus  aggressurus  es  Hannibalem? 
Quid?  illa  turba  tot  liberorum  servorumque ; quid?  in 
unum  intenti  omnium  oculi:  quid?  tot  dextrae,  torpescentne 
in  amentia  illa  ? Vultum  ipsius  Hannibalis,  quem  armati 
exercitus  sustinere  nequeunt , quem  horret  populus  roma- 
nus  , tu  sustinebis  ? et,  alia  auxilia  desint , me  ipsum  fe  - 
rire , corpus  meum  opponentem  pro  corpore  Hannibalis  , 
sustinebis  ? Atqui  per  meum  pectus  petendus  ille  tibi 
Iransfigendusque  est.  Deterreri  hic  sine  te  potius , quam 
illic  vinci.  Valeant  preces  apud  te  meae,  sicut  pro  te  ho- 
die valuerunt.  Lacrimantem  inde  iuvenem  cernens,  me- 
dium complectitur,  atque,  osculo  haerens,  non  ante  pre- 
cibus abstitit,  quam  pervicit,  ut  gladium  poneret,  fi- 
demque daret , nihil  facturum  tale.  Tum  iuvenis , Ego 
quidem  , inquit , quam  patriae  debeo  , pietatem  exsolvam 
patri.  Tuam  doleo  vicem,  cui  ter  proditae  patriae  susti- 
nendum est  crimen;  semel,  quum  defectionis  ab  Romanis; 
iterum,  quum  pacis  cum  Hannibale  fuisti  auctor ; tertio 
hodie,  quum  restituendae  Romanis  Capuae  mora  atque  im- 

pedimcnlum  es.  Tu,  patria,  ferrum,  quo  pro  te  armatus 
hanc  arcem  hostium  inii,  quando  parens  extorquet,  recipe. 
Haec  quum  dixisset , gladium  in  publicum  trans  mace- 
riam horli  abiecit:  et,  quo  minus  res  suspecta  esset,  se 
ipse  convivio  reddidit. 

X.  Postero  die  senatus  frequens  datus  Hannibali.  Ubi 
prima  eius  oratio  perblanda  ac  benigna  fuit , qua  gra- 
tias egit  Campanis,  quod  amicitiam  suam  romanae  so- 
cietati praeposuissent : et  inter  cetera  magnifica  pro- 
missa pollicitus,  brevi  caput  Italiae  omni  Capuam  fore, 
iuraque  inde  cum  celeris  populis  romanum  etiam  po- 
liturum. Unum  esse  exsortem  punicae  amicitiae  foede- 
risque secum  facti , quem  neque  esse  Campanum , ne- 
que dici  debere  , Magium  Decium.  Eum  postulare  , ut 
sibi  dedatur,  ac  se  praesente  de  eo  referatur,  sena- 
tusque consultum  liat.  Omnes  in  eam  sententiam  ie- 
runt : quamquam  magnae  parti  et  vir  indignus  ea  ca- 
lamitate , et  haud  parvo  initio  minui  videbatur  ius  li- 
bertatis. Egressus  curia , in  templo  magistratuum  con- 
sedit ; comprchendique  Decium  Magium  , atque  ante 
pedes  destitutum  causam  dicere  iussil.  Qui,  quum  ma- 
nente ferocia  animi,  negaret  lege  foederis  id  cogi  posse, 
tum  inieclae  catenae,  ducique  ante  lictorem  in  castra 
est  iussus.  Quoad  capite  ajperto  est  ductus,  conciona- 
bundus  incessit,  ad  circumfusam  undique  multitudinem 
vociferans : Habetis  libertatem,  Campani , quam  petistis. 
Foro  medio , luce  clara  , videntibus  vobis , nulli  Cam- 
panorum secundus,  vinctus  ad  mortem  rapior.  Quid  vio- 
lentius Capua  capta  fieret ? Ite  obriam  Ilannibali,  exor- 
nate urbem  , diemque  adventus  eius  consecrate  , ut  hunc 
triumphum  de  cive  vestro  spectetis.  Haec  vociferanti,  quum 
moveri  vulgus  videretur  , obvolutum  caput  est , ocius- 
que  rapi  extra  portam  iussus.  Ita  in  castra  perducitur: 
extemploque  impositus  in  navim,  et  Carthaginem  missus; 
ne , motu  aliquo  Capuae  ex  indignitate  rei  orto , sena- 
tum quoque  poeniteret  dediti  principis : et , legatione 
missa  ad  repetendum  eum,  ne  aut  negando  rem,  quam 
primam  peterent , offendendi  sibi  novi  socii ; aut  tri- 
buendo , habendus  Capuae  esset  seditionis  ac  turbarum 
auctor.  Navem  Cyrenas  detulit  tempestas , quae  tum  in 

ditione  regum  erant.  Ibi  quum  Magius  ad  statuam  Pto- 
lemaei regis  confugisset,  deportatus  a custodibus  Alexan- 
driana ad  Ptolemaeum,  quum  eum  docuisset,  contra  ius 
foederis  vinctum  se  ab  Hannibale  esse,  vinculis  liberatur; 
permissumque  , ut  rediret , seu  Romam  seu  Capuam 
mallet.  Nec  Magius  Capuam  sibi  tutam  dicere;  et  Romam 
eo  tempore,  quo  inter  Romanos  Campanosque  bellum  sit, 
transfugae  magis,  quam  hospitis,  fore  domicilium.  Nusquam 
malle , quam  in  regno  eius , vivere , quem  vindicem  atque 
auctorem  habeat  Ubertatis. 

XI.  Dum  haec  geruntur,  Q.  Fabius  Pictor  legatus  a 
Delphis  Romam  rediit,  responsumque  ex  scripto  recita- 
vit. Divi  quoque  in  eo  erant,  quibus  quoque  modo  sup- 
plicaretur: tum , Si  ita  faxitis , Romani,  vestrae  res  me- 
liores facilioresque  erunt:  magisque  ex  sententia  respublica 
vestra  vobis  procedet,  victoriaque  duelli  populi  romani  erit. 
Pythio  Apollini , rcpublica  vestra  bene  gesta  servataque  , 
lucris  meritis  donum  mittitote , deque  praeda  , manubiis , 
spoliisque  honorem  habetote:  lasciviam  a robis  prohibetote. 
Haec  ubi  ex  graeco  carmine  interpretata  recitavit,  tum 
dixit,  se  oraculo  egressum  extemplo  his  omnibus  divis  rem 
divinam  thure  ac  vino  fecisse:  iussumque  ab  templi  antistite, 
sicut  coronatus  laurea  corona  et  oraculum  adisset,  et  rem 
divinam  fecisset;  ita  coronatum  navim  adseendere,  nec  ante 
deponere  eam,  quam  Romam  pervenisset.  Se,  quaecumque 
imperata  sint,  cum  summa  religione  ac  diligentia  exsecu- 
tum ; coronam  Romae  in  aram  Apollinis  deposuisse.  Sena- 
tus decrevit,  ut  eae  res  divinae  supplicalionesque  primo 
quoque  tempore  cum  cura  fierent.  Dum  haec  Romae 
atque  in  Italia  geruntur , nuntius  victoriae  ad  Cannas 
Carthaginem  venerat  Mago  Hamilcaris  filius : non  ex 
ipsa  acie  a fratre  missus , sed  retentus  aliquot  dies  in 
recipiendis  civitatibus  Bruttiorum , quaeque  deficiebant. 
Is , quum  ei  senatus  datus  esset , res  gestas  in  Italia  a 
fratre  exponit:  Cum  sex  imperatoribus  eum,  quorum  qua- 
tuor  consules  , duo  dictator  ac  magister  equitum  fuerint , 
cum  sex  consularibus  exercitibus  acie  conflixisse:  occidisse 
supra  ducenta  millia  hostium  : supra  quinquaginta  millia 
cepisse.  Ex  quatuor  consulibus  duos  occidisse;  ex  duobus 
saucium  alterum,  alterum,  toto  exercitu  amisso,  vix  cum 

quinquaginta  hominibus  effugisse.  Mugislrum  equitum,  quae 
consularis  potestas  sit,  fusum  fugatumque:  dictatorem,  quia 
se  in  aciem  nunquam  commiserit,  unicum  haberi  impera- 
torem. Bruttios  Apulosquc , partim  Samnitium  ac  Luca- 
norum defecisse  ad  Poenos  : Capuam , quod  caput , non 
Campaniae  modo , sed , post  afflictam  rem  romanam  can- 
ncnsi  pugna,  Italiae  sit,  Hannibali  se  tradidisse.  Pro  his 
tantis  totque  victoriis  , verum  esse , grates  deis  immortali- 
bus agi  haberique. 

Xll.  Ad  (idem  deinde  tara  laetarum  rerum  effundi 
in  vestibulo  curiae  iussit  annulos  aureos  , qui  tantus 
acervus  fuit , ut , molientibus  dimidium  super  tres  mo- 
dios explesse,  sint  quidam  auctores.  Fama  tenuit,  quae 
propior  vero  est,  haud  plus  fuisse  modio.  Adiecit  deinde 
verbis,  quo  maioris  cladis  indicium  esset,  neminem,  nisi 
equitem,  atque  eorum  ipsorum  primores,  id  gerere  in- 
signe. Summa  fuit  orationis,  Quo  propius  spem  belli  per- 
ficiendi sit,  eo  magis  omni  ope  iuvandum  Hannibalem  esse. 
Procul  enim  ab  domo  militiam  esse , in  media  hostium  terra : 
magnam  vim  frumenti,  pecuniae  absumi ; et  tot  acies,  ut 
hostium  exercitus  delesse  , ita  victoris  etiam  copias  parte 
aliqua  minuisse.  Mittendum  igitur  supplementum  esse ; mit- 
tendam in  stipendium  pecuniam  frumentumque  tam  bene 
meritis  de  nomine  puntco  militibus.  Secundum  haec  dicta 
Magonis  laetis  omnibus,  Himilco,  vir  factionis  Barcinae, 
locum  Hannonis  increpandi  esse  ratus,  Quid  est,  Hanno? 
inquit,  etiam  nunc  poenitct  belli  suscepti  adversus  Roma- 
nos? tube  dedi  Hannibalem:  vela  in  tam  prosperis  rebus 
grates  diis  immortalibus  agi:  Audiamus  romanum  senato- 
rem in  Carthaginiensium  curia.  Tum  Hanno : Tacuissem 
hodie,  patres  conscripti,  ne  quid  in  communi  omnium  gau- 
dio, mtnus  laetum  quod  esset  vobis,  loquerer.  Nunc  inter- 
roganti senatori,  poenilcatnc  me  adhuc  suscepti  adversus 
Romanos  belli,  si  reticeam,  aut  superbus,  aut  obnoxius  vi- 
dear: quorum  alterum  est  hominis  alienae  libertatis  obliti; 
alterum  suae.  Respondeam  igitur  Himilconi , non  desisse 
poenitere  me  belli,  neque  desiturum  ante  invictum  vestrum 
imperatorem  incusare,  quam  finitum  aliqua  tolerabili  con- 
ditione bellum  videro:  nec  mihi  pacis  antiquae  desiderium 
ulla  alia  res , quam  pax  nova , finiet.  Itaque  ista , quae 

modo  Mac/o  iactavit,  Himilconi  ceterisque  Hannibalis  sa- 
tellitibus iam  laeta  sunt.  Mihi  possunt  laeta  esse,  quia  res 
bello  bene  gestae,  si  volumus  fortuna  uti,  vacem  nobis  ae- 
quiorem dabunt.  Nam  si  praetermittimus  hoc  tempus , quo 
magis  dare,  quam  accipere,  possumus  videri  pacem,  vereor, 
ne  liaec  quoque  laetitia  luxuriet  nobis , ac  vana  evadat. 
Quae  tamen  nunc  quoque  qualis  est?  Occidi  exercitus  ho- 
stium : mittite  milites  mihi.  Quid  aliud  rogares , si  esses 
t netus  ? Hostium  cepi  bina  castra , praedae  videlicet  plena 
et  commeatuum:  frumentum  et  pecuniam  date.  Quid  aliud, 
si  spoliatus,  si  exutus  castris  esses,  peteres?  Et,  ne  omnia 
ipse  mirer,  (mihi  quoque  enim,  quoniam  respondi  Himil- 
coni , interrogare  tus  fasque  est ) velim  seu  Himilco  , seu 
Mago  respondeat ; quum  ad  internecionem  romani  imperii 
pugnatum  ad  Cannas  sit , constetque  in  defectione  lotam 
Italiam  esse ; primum  ecquis  latini  nominis  populus  defe- 
cerit ad  nos  ? deinde  ecquis  homo , ex  quinque  et  triginta 
tribubus,  ad  Hannibalem  transfugerit?  Quum  utrumque 
Mago  negasset : Hostium  quidem  ergo,  inquit,  adhuc  ni- 
mis multum  superest.  Sed , multitudo  ea  quid  animorum , 
quulve  spei  habeat , scire  velim. 

XIII.  Quum,  id  nescire,  Mago  diceret;  Nihil  facilius 
scitu  est , inquit.  Ecquos  legatos  ad  Hannibalem  Romani 
miserunt  de  pace?  Ecquam  denique  mentionem  pacis  Ro- 
mae factam  esse,  allatum  ad  vos  est?  Quum  id  quoque 
negasset,  Bellum  igitur,  inquit,  tam  integrum  habemus, 
quam  habuimus  , qua  die  Hannibal  in  Italiam  est  trans- 
gressus. Quam  varia  victoria  priore  punico  bello  fuerit , 
plerique,  qui  mMiinerimus , supersumus.  Nunquam  terra 
marique  magis  prosperae  res  nostrae  visae  sunt,  quam  ante 
consules  C.  Lutatium  et  A.  Postumium  fuerunt.  Lutatio  et 
Postumio  consulibus  devicti  ad  Acgates  insulas  sumus.  Quod 
si  (id  quod  dii  omen  avertant)  nunc  quoque  fortuna  aliquid 
variaverit;  tum  pacem  speratis,  quum  vincemur,  quam  nunc, 
quum  vincimus , dat  nemo  ? Ergo , si  quis  de  pace  consu- 
let , seu  deferenda  hostibus , seu  accipienda , habeo  , quid 
sententiae  dicam:  si  de  iis,  quae  Mago  postulat,  refertis, 
nec  victoribus  mitti  attinere  puto , et  frustrantibus  nos  falsa 
atque  inani  spe  multo  minus  censeo  mittenda  esse.  Haud 
mullos  movit  Hannonis  oratio.  Nam  et  simultas  cum  fa- 

milia  Barcina  leviorem  auctorem  faciebat , et  occupati 
animi  praesenti  laetitia  nihil,  quo  vanius  fieret  gaudium 
suum,  auribus  admittebant:  debellatumque  mox  fore, 
si  anniti  paullulum  voluissent,  rebantur.  Itaque  ingenti 
consensu  fit  senatusconsultum,  ut  Hannibali  qualuor  Nu- 
midarum  millia  in  supplementum  mitterentur,  et  qua- 
draginta elephanti , et  argenti  mille  quinquaginta  ta- 
lenta. Dictatorque  cum  Magone  in  Hispaniam  praemis- 
sus est,  ad  conducenda  viginti  millia  peditum,  quatuor 
equitum,  quibus  exercitus,  qui  in  Italia,  quique  in  Hi- 
spania erant,  supplerentur. 

XIV.  Ceterum  haec  , ut  in  secundis  rebus , segniter 
olioseque  gesta.  Romanos , praeter  insitam  industriam 
animis  , fortuna  etiam  cunctari  prohibebat.  Nam  nec 
consul  ulli  rei,  quae  per  eum  agenda  esset,  deerat:  et 
dictator  M.  Iunius  Pera,  rebus  divinis  perfectis,  latoque, 
ut  solet,  ad  populum,  ut  equum  escendere  liceret,  prae- 
ter duas  urbanas  legiones  , quae  principio  anni  a con- 
sulibus conscriptae  fuerant , et  servorum  delectum , co- 
hortesque  ex  agro  piceno  et  gallico  collectas,  ad  ultimum 
prope  desperatae  reipublicae  auxilium  , quum  honesta 
utilibus  cedunt,  descendit,  edixitque:  Qui  capitalem  frau- 
dem ausi , quique  pecuniae  iudicati  in  vinculis  essent , qui 
eorum  apua  se  milites  fierent , eos  noxa  pecuniaque  sese 
exsolvi  iussurum.  Ea  sex  millia  hominum  gallicis  spoliis, 
quae  triumpho  C.  Flaminii  translata  erant,  armavit. 
Itaque  cum  viginti  quinque  millibus  armatorum  ab  urbe 

Rroficiscitur.  Hannibal  , Capua  recepta  , quum  iterum 
ieapolitanorum  animos,  parlim  spe,  parlirn  metu,  ne- 

3uidquam  tentasset , in  agrum  nolanum  exercitum  tra- 
ucit:  ut  non  hostiliter  statim,  quia  non  desperabat  vo- 
luntariam deditionem  ; ita  , si  morarentur  spem  , nihil 
eorum  , quae  pati  aut  timere  possent , praetermissurus. 
Senatus,  ac  maxime  primores  eius,  in  societate  romana 
cum  fide  perstare;  plebs  novarum,  ut  solet,  rerum  at- 
que Hannibalis  tota  esse ; metumque  agrorum  popula- 
tionis , et  patienda  in  obsidione  multa  gravia  indigna- 
que  proponere  animo.  Neque  auctores  defectionis  dee- 
rant. Itaque  ubi  senatum  metus  cepit,  si  propalam  ten- 
derent , resisti  multitudini  concitatae  non  posse ; clam 

simulando  dilationem  mali  inveniunt.  Placere  enim  sibi 
defectionem  ad  Hannibalem  simulant : quibus  autem 
conditionibus  in  foedus  amicitiamque  novam  transeant , 
parum  constare.  Ita  spatio  sumpto , legatos  propere  ad 
praetorem  romanum  Marcellum  Claudium , qui  Casilini 
cum  exercitu  erat,  mittunt,  docentque,  quanto  in  discri- 
mine sit  nolana  res:  agrum  Hannibalis  esse  et  Poenorum, 
urbem  extemplo  futuram  , ni  subveniatur.  Concedendo 
plebei  senatum , ubi  velint , defecturos  se  , ne  deficere 
praefestinarent,  effecisse.  Marcellus,  collaudatis  Nolanis, 
eadem  simulatione  extrahi  rem  in  suum  adventum  ius- 
sit:  interim  celari,  quae  secum  acta  essent,  spemque  om- 
nem auxilii  romani.  Ipse  a Casilino  Calatiam  petit:  at- 
que inde,  Vulturno  amni  traiecto  , perque  agrum  Sati- 
culanum trebulanumque  super  Suessulam  per  montes 
Nolam  pervenit. 

XV.  Sub  adventum  praetoris  romani  Poenus  agro  no- 
lano  excessit,  et  ad  mare  proxime  Neapolim  descendit, 
cupidus  maritimi  oppidi  potiundi  , quo  cursus  navibus 
tutus  ex  Africa  esset.  Ceterum  , postquam  Neapolim  a 
praefecto  romano  teneri  accepit,  (M.  1 unius  Silanus  erat, 
ab  ipsis  Neapolitanis  accitus)  Neapoli  quoque,  sicut  Nola, 
omissa,  petit  Nuceriam.  Eam  quum  aliquamdiu  circum- 
sedisset, saepe  vi  , saepe  sollicitandis  nequidquara  nunc 
plebe  nunc  principibus,  fame  demum  in  deditionem  ac- 
cepit, pactus,  ut  inermes  cum  singulis  abirent  vestimen- 
tis. Deinde  , ut  qui  a principio  mitis  omnibus  Italicis , 
praeter  Romanos,  videri  vellet,  praemia  atque  honores, 
qui  remanerent,  ac  militare  secum  voluissent,  proposuit. 
Nec  ea  spe  quemquam  tenuit.  Dilapsi  omnes,  quocum- 
que hospitia  aut  fortuitus  animi  impetus  tulit,  per  Cam- 
paniae urbes,  maxime  Nolam  Neapolimque.  Quum  fermo 
triginta  senatores,  ac  forte  primus  quisque,  Capuam  pe- 
tissent,  exclusi  inde,  quod  portas  Hannibali  clausissent, 
Cumas  se  contulerunt.  Nuceriae  praeda  militi  data  est, 
urbs  direpta  atque  incensa.  Nolam  Marcellus  non  sui 
magis  fiducia  praesidii,  quam  voluntate  principum,  ha- 
bebat. Plebes  timebatur , et  ante  omnes  L.  Bantius , 
quem  consensus  attentatae  defectionis,  ac  metus  a prae- 
tore romano,  nunc  ad  proditionem  patriae,  nunc,  si  ad 

id  fortuna  defuisset,  ad  transfugiendum  stimulabat.  Erat 
iuvenis  acer,  et  sociorum  ea  tempestate  prope  nobilissi- 
mus eques.  Seminecem  eum  ad  Cannas  in  acervo  cae- 
sorum corporum  inventum,  curatumque  benigne,  etiam 
cum  donis  Hannibal  domum  remiserat.  Ob  eius  gratiam 
meriti  rem  nolanam  in  ius  ditionemque  dare  voluerat 
Poeno : anxiumque  eum  et  sollicitum  cura  novandi  res 
praetor  cernebat.  Celerum  quum  aut  poena  cohibendus 
esset,  aut  beneficio  conciliandus,  sibi  assumpsisse,  quam 
hosti  ademisse,  fortem  ac  strenuum  maluit  socium,  ac- 
citumque ad  se  benigne  appellat:  Multos  eum  invidos 
inter  populares  habere : inde  existimatu  facile  esse , quod 
nemo  civis  nolanus  sibi  indicaverit,  quam  multa  eius  egre- 
gia facinora  militaria  essent.  Sed,  qui  in  romanis  milita- 
verit castris , non  posse  obscuram  eius  virtutem  esse. 
Multos  sibi , qui  cum  eo  stipendia  fecerint , referre  , qui 
vir  esset  ille , quaeque  et  quoties  pericula  pro  salute  ac 
dignitate  populi  romani  adisset : utique  cannensi  proelio 
non  prius  pugna  abstiterit , quam  prope  exsanguis  ruina 
superincidentium  virorum , equorum , armorumque  sit  op- 
pressus. Itaque  macte  virtute  esto  , inquit.  Apud  me  tibi 
omnis  honos  atque  omne  praemium  erit : et , quo  frequen- 
tior  mecum  fueris  , senties  eam  rem  tibi  dignitati  atque 
emolumento  esse : laetoque  iuveni  promissis  equum  exi- 
mium dono  dat , bigatosque  quingentos  quaestorem  nu- 
merare iubet:  lictoribus  imperat,  ut  eum  se  adire,  quo- 
ties velit,  patiantur. 

XVI.  Hac  comitate^  Marcelli  ferocis  iuvenis  animus 
adeo  est  mollitus,  ut  nemo  inde  sociorum  rem  romanam 
fortius  ac  fidelius  iuverit,  quum  Hannibal  ad  portas  es- 
set, (Nolam  enim  rursus  a Nuceria  moverat  castra)  ple- 
besque nolana  de  integro  ad  defectionem  spectaret.  Mar- 
cellus sub  adventum  hostium  intra  muros  se  recepit ; 
non  castris  metuens , sed  ne  prodendae  urbis  occasio- 
nem nimis  mullis  in  eam  imminentibus  daret.  Instrui 
deinde  utrimque  acies  coeptae,  Romanorum  pro  moeni- 
bus Nolae,  Poenorum  ante  castra  sua.  Proelia  hinc  parva 
inter  urbem  castraque  , et  vario  eventu  fiebant : quia 
duces  nec  prohibere  paucos  temere  provocantes , nec 
dare  signum  universae  pugnae  volebant.  In  hac  conti- 

nua  iam  duorum  exercituum  statione  principes  Nolano- 
rum nuntiant  Marcello , Nocturna  colloquia  inter  plebem 
ac  Poenos  fieri;  statutumque  esse,  ut,  quum  Romana  acies 
egressa  portis  iret,  impedimenta  eorum  ac  sarcinas  diripe- 
rent, clauderent  demae  portas,  murosque  occuparent,  ut, 
potentes  rerum  suarum  atque  urbis,  Poenum  inde  pro  Ro- 
mano acciperent.  Haec  ubi  nuntiata  sunt  Marcello  , col- 
laudatis senatoribus  nolanis , priusquam  aliquis  motus 
intus  oriretur,  fortunam  pugnae  experiri  statuit.  Ad  tres 
portas  in  hostes  versas  tripartito  exercitum  instruxit ; 
impedimenta  subsequi  iussit : calones  lixasque  et  inva- 
lidos milites  vatium  ferre.  Media  porta  robora  legionum 
et  romanos  equites , duabus  circa  portis  novos  milites 
levemque  armaturam  ac  sociorum  equites  statuit.  No- 
lani muros  portasque  adire  vetiti;  subsidiaque  destinata 
impedimentis  data,  ne,  occupatis  proelio  legionibus,  in 
ea  impetus  fieret.  Ita  instructi  intra  portas  stabant. 
Hannibali,  sub  signis  (id  quod  per  aliquot  dies  fecerat) 
ad  multum  diei  in  acie  stanti , primo  miraculo  esse , 
quod  nec  exercitus  romanus  porta  egrederetur,  nec  ar- 
matus quisquam  in  muris  esset.  Ratus  deinde  prodita 
colloquia  esse,  metuque  resides  factos,  partem  militum 
in  castra  remittit,  iussos  propere  apparatum  omnem  op- 
pugnandae urbis,  in  primam  aciem  atferre ; satis  tidens, 
si  cunctantibus  instaret,  tumultum  aliquem  in  urbe  ple- 
bem moturam.  Dura  in  sua  quisque  ministeria  discursu 
trepidat  ad  prima  signa  , succeditque  ad  muros  acies , 
patefacta  repente  porta,  Marcellus  signa  canere,  clamo- 
remejue  tolli,  ac  pedites  primum,  deinde  equites,  quanto 
maximo  possent  impetu,  in  hostem  erumpere  iubet.  Sa- 
tis terroris  tumultusque  in  aciem  mediam  intulerant , 
quum  duabus  circa  portis  P.  Valerius  Flaccus  et  C. 
Aurelius  legati  in  cornua  hostium  erupere.  Addidere 
clamorem  lixae  calonesque,  et  alia  turba  custodiae  im- 
pedimentorum apposita,  ut  paucitatem  maxime  spernen- 
tibus Poenis  ingentis  repente  exercitus  speciem  fecerint. 
Vix  equidem  ausim  affirmare , quod  quidam  auctores 
sunt,  duo  millia  et  octingentos  hostium  caesos;  non  plus 
quingentos  Romanum  amisisse.  Sive  tanta,  sive  minor 
victoria  fuit,  ingens  eo  die  res,  ac  nescio,  an  maxima 


Digitized  by  Google 


L1B.  XVIII.  CAP.  XVII.  193 

illo  bello  gesta  sit.  Non  vinci  enim  ab  Hannibale  tunc 
vincentibus  difficilius  fuit , quam  postea  vincere. 

XVII.  Hannibal,  spe  potiundae  Nolae  adempta , quum 
Acerras  recessisset,  Marcellus  extemplo,  clausis  portis  cu- 
slodibusque  dispositis,  ne  quis  egrederetur,  quaestionem 
in  foro  de  iis,  qui  clam  in  colloquiis  hostium  fuerant, 
habuit:  supra  septuaginta  damnatos  proditionis  securi 
percussit,  Donaque  eorum  iussit  publica  populi  romani 
esse:  et,  summa  rerum  senatui  tradita,  cum  exercitu  omni 
profectus,  supra  Suessulam  castris  positis  consedit.  Poe- 
nus, Acerras  primum  ad  voluntariam  deditionem  cona- 
tus pellicere , postquam  obstinatos  vidit , obsidere  inde 
atque  oppugnare  parat.  Ceterum  Acerranis  plus  animi  , 
quam  virium  , erat,  itaque  , desperata  tutela  urbis  , ut 
circumvallari  moenia  viderunt,  priusquam  continuaren- 
tur hostium  opera,  per  intermissa  munimenta  neglectas- 
que  custodias  silentio  noctis  dilapsi,  per  vias  inviaque  , 
qua  quemque  aut  consilium  aut  error  tulit  , in  urbes 
Campaniae,  quas  satis  certum  erat  non  mutasse  lidem, 
perfugerunt.  Hannibal , Acerris  direptis  atque  incensis  , 
quum  a Casilino  dictatorem  romanum  legionesque  novas 
acciri  nuntiassent,  ne  quis  tam  propinquis  hostium  ca- 
stris Capuam  quoque  recurrat,  exercitum  ad  Casilinum 
ducit.  Casilinum  eo  tempore  quingenti  Praenestini  ha- 
bebant , cum  paucis  Romanis  latinique  nominis  , quos 
eodem  audita  Cannensis  clades  compulerat.  Hi,  non  con- 
fecto Praeneste  ad  diem  delectu,  serius  profecti  domo, 
quum  Casilinum  ante  adversae  pugnae  famam  venissent, 
et  aliis  aggregarent  sose  Romanis  sociisque,  profecti  a 
Casilino  cum  satis  magno  agmine  irent;  avertit  eos  re- 
tro Casilinum  nuntius  cannensis  pugnae.  Ibi  quum  dies 
aliquot,  suspecti  Campanis  timentesque,  cavendis  ac  struen- 
dis in  vicem  insidiis  traduxissent,  iamque  de  Capuae  de- 
fectione agi,  accipique  Hannibalem  satis  pro  certo  habe- 
rent, interfectis  nocte  oppidanis,  partem  urbis,  quae  cis 
Vulturnum  est,  (eo  enim  dividitur  amni)  occupavere: 
idque  praesidium  Casilini  habebant  Romani.  Additur  et 
perusina  cohors,  homines  quadringenti  sexaginta,  eodem 
nuntio,  quo  Praenestini  paucos  ante  dios,  Casilinum  com- 
pulsi. Et  satis  ferme  armatorum  ad  tam  exigua  moenia , 
Vol.  ii.  9 

et  flumine  altera  parte  cincta,  tuenda  erat:  penuria  fru- 
menli , nimium  etiam  ut  videretur  hominum,  efficiebat. 

XVIII.  Hannibal  quum  iam  inde  haud  procul  esset, 
tiaetulos  cum  praefecto  , nomine  lsalea  , praemittit : ac 
primo,  si  fiat  colloquii  copia,  verbis  benignis  ad  portas 
aperiendas  praesidiuraque  accipiendum  pellicere  lubet: 
si  in  pertinacia  perstent,  rem  gerere  ac  tentare,  si  qua 
parte  invadere  urbem  possit.  Ubi  ad  moenia  accessere, 
quia  silentium  orat , solitudo  visa ; metuque  concessum 
barbarus  ratus,  moliri  portas  et  claustra  refringere  pa- 
rat: quum,  patefactis  repente  portis,  cohortes  duae,  ad 
id  ipsum  instructae  intus , ingenti  cum  tumultu  erum- 
punt , stragemque  hostium  faciunt.  Ita  primis  repulsis , 
Maharbal,  cum  maiore  robore  virorum  missus,  nec  ipse 
eruptionem  cohortium  sustinuit.  Postremo  Hannibal,  ca- 
stris ante  ipsa  moenia  oppositis,  parvam  urbem  parvum- 
que praesidium  summa  vi  atque  omnibus  copiis  oppu- 
gnare parat.  Ac,  dum  instat  lacessitque,  corona  undique 
circumdatis  moenibus,  aliquot  milites  et  promptissimum 
quemque,  e muro  turribusque  ictos,  amisit.  Semel  ultro 
erumpentes  agmine  elephantorum  opposito  prope  inter- 
clusit, trepidosque  compulit  in  urbem,  satis  multis,  ut  . 
ex  tanta  paucitate,  interfectis.  Plures  cecidissent , ni  nox 
proelio  intervenisset.  Postero  die  omnium  animi  ad  op- 
pugnandum accenduntur ; utique  postquam  corona  au- 
rea muralis  proposita  est,  atque  ipse  dux  castelli , plano 
loco  positi , segnem  oppugnationem  Sagunti  expugnato- 
ribus exprobrabat,  Cannarum  Trasimenique  et  Trebiae 
singulos  admonens  universosque.  Inde  vineae  quoque 
coeptae  agi  cuniculique:  nec  ad  varios  conatus  hostium 
aut  vis  ulla,  aut  ars  deerat.  Socii  Romanorum  propu- 
gnacula adversus  vineas  statuere , transversis  cuniculis 
hostium  cuniculos  excipere , et  palam  et  clam  coeptis 
obviam  ire;  donec  pudor  etiam  Hannibalem  ab  incepto 
avertit:  castrisque  communitis,  ac  praesidio  modico  im- 
posito, ne  omissa  res  videretur,  in  niberna  Capuam  con- 
cessit. Ibi  partem  maiorem  hiemis  exercitum  in  tectis 
habuit,  adversus  omnia  humana  mala  saepe  ac  diu  du- 
ratum, bonis  inexspertum  atque  insuetum.  Itaque,  quos 
nulla  mali  vicerat  vis,  perdidere  nimia  bona  ac  volup- 

tates  immodicae;  et  eo  impensius,  quo  avidius  ex  inso- 
lentia in  eas  se  merserant.  Somnus  enim,  et  vinum,  et 
epulae  , et  scorta  , balineaque , et  otium  , consuetudine 
in  dies  blandius  , ita  enervaverunt  corpora  animosque  , 
ut  magis  deinde  praeteritae  victoriae  eos , quam  prae- 
sentes tutarentur  vires;  maiusque  id  peccatum  ducis  apud 
peritos  artium  militarium  haberetur,  quam  quod  non  ex 
cannensi  acie  protinus  ad  urbem  romanam  duxisset,  illa 
enim  cunctatio  distulisse  modo  victoriam  videri  potuit  ; 
bic  error  vires  ademisse  ad  vincendum.  Itaque,  Hercule, 
velut  si  cum  alio  exercitu  a Capua  exiret,  nihil  usquam 
pristinae  disciplinae  tenuit.  Nam  et  redierunt  plerique 
scortis  impliciti  : et , ubi  primum  sub  pellibus  haberi 
coepti  sunt,  viaque  et  alius  militaris  labor  excepit,  tiro- 
num modo  corporibus  animisque  deficiebant:  et  deinde 
per  omne  aestivorum  tempus  magna  pars  sine  commea- 
tibus ab  signis  dilabcbantur:  neque  aliae  latebrae,  quam 
Capua,  desertoribus  erant. 

XIX.  Ceterum,  mitescente  iam  hieme,  educto  ex  hi- 
bernis milite,  Casilinum  redit.  Ubi,  quamquam  ab  op- 
pugnatione cessatum  erat,  obsidio  tamen  continuata  op- 
pidanos praesidiumque  ad  ultimum  inopiae  adduxerat. 
Castris  romanis  Ti.  Sempronius  praeerat,  dictatore  au- 
spiciorum repetendorum  causa  profecto  Romam.  Marcel- 
lum, et  ipsum  cupientem  ferre  auxilium  obsessis,  et  Vul- 
turnus amnis  inflatus  aquis,  et  preces  Nolanorum  atque 
Acerranorum  tenebant,  Campanos  timentium,  si  praesi- 
dium romanuin  abscessisset.  Gracchus,  assidens  tantum 
Casilino  , quia  praedictum  erat  dictatoris  , ne  quid  ab- 
sente eo  rei  gereret , nihil  movebat : quamquam  , quae 
facile  omnem  patientiam  vincerent,  nuntiabantur  a Ca- 
silino. Nam  et,  praecipitasse  se  quosdam  non  toleran- 
tes famem,  constabat;  et  stare  inormes  in  muris,  nuda 
corpora  ad  missilium  telorum  ictus  praebentes.  Ea  ae- 
gre patiens  Gracchus  , quum  neque  pugnam  conserere 
dictatoris  iniussu  auderet , ( pugnandum  autem  esse  , si 
palam  frumentum  importaret,  videbat)  neque  clam  im- 
portandi spes  esset,  farre  , ex  agris  circa  undique  con- 
vecto , quum  complura  dolia  complesset , nuntium  ad 
magistratum  Casilinum  misit,  ut  exciperent  dolia,  quae 

amnis  deferret.  Insequenti  nocte , intentis  omnibus  in 
flumen  ac  spem  ab  nuntio  romano  factam,  dolia  medio 
missa  amni  defluxerunt.  Aequaliter  inter  omnes  fru- 
mentum divisum.  Id  postero  quoque  die  ac  tertio  factum 
est.  Nocte  et  mittebantur  et  perveniebant : eo  custodias 
hostium  fallebant.  Imbribus  deinde  continuis  citatior  so- 
lito amnis , transverso  vortice  dolia  impulit  ad  ripam  , 
quam  hostes  servabant.  Ibi  haerentia  inter  obnata  ripis 
salicta  conspiciuntur : nuntiatumque  Hannibali  est , et 
deinde  intentiore  custodia  cautum,  ne  quid  falleret  Vul- 
turno ad  urbem  missum.  Nuces  tamen  fusae  ab  roma- 
nis  castris,  quum  medio  amni  ad  Casilinum  defluerent, 
cratibus  excipiebantur.  Postremo  ad  id  ventum  inopiae 
est,  ut  lora  delraetasque  scutis  pelles,  ubi  fervida  mol- 
lissent  aqua , mandere  conarentur , nec  muribus  aliove 
animali  abstinerent,  et  omne  herbarum  radicuraque  ge- 
nus aggeribus  infimis  muri  eruerent ; et , quum  hostes 
obarassent,  quidquid  herbidi  terreni  extra  murum  erat, 
raporum  semen  iniecerunt , ut  Hannibal , Eone  usque  , 
dum  ea  nascantur,  ad  Casilinum  sessurus  sum ? exclama- 
ret: et,  qui  nullam  antea  pactionem  auribus  admiserat, 
tum  demum  agi  secum  est  passus  de  redemptione  libe- 
rorum capitum.  Septunces  auri  in  singulos  pretium  con- 
venit. Fide  accepta  , sese  tradiderunt:  donec  omne  au- 
rum persolutnm  est,  in  vinculis  habiti:  tum  remissi  Cu- 
mas cum  fide.  Id  verius  est,  quam  ab  equite  in  abeun- 
tes immisso  interfectos.  Praenestini  maxima  pars  fuere. 
Ex  quingentis  septuaginta  , qui  in  praesidio  fuerunt  , 
minus  dimidium  ferrum  famesque  absumpsit:  ceteri  in- 
columes Praeneste  cum  praetore  suo  M.  Anicio  ( scriba 
is  antea  fuerat)  redierunt.  Statua  eius  indicio  fuit,  Prae- 
neste in  foro  statuta  , loricata  , amicta  toga  , velato  ca- 
pite ; et  tria  signa  cum  titulo  lamnae  aeneae  inscripto , 
M.  Anicium  pro  militibus , qui  Casilini  in  praesidio  fue- 
rint , votum  vovisse.  Idem  titulus  tribus  signis  in  aede 
Fortunae  positis  fuit  subiectus. 

XX.  Casilinum  oppidum  redditum  Campanis  est,  fir- 
matura septingentorum  militum  de  exercitu  Hannibalis 
praesidio;  ne,  ubi  Poenus  inde  abscessisset,  Romani 
oppugnarent.  Praenestinis  militibus  senatus  romanus  du- 

plex  stipendium  et  quinquennii  militiae  vacationem  de- 
crevit. Civitate  quum  donarentur  ob  virtutem,  non  mu- 
taverunt. Perusinoruqi  casus  obscurior  fama  est  ; quia 
nec  ipsorum  monumento  ullo  est  illustratus,  nec  decreto 
Romanorum.  Eodem  tempore  Petelinos,  qui  uni  ex  Brut- 
tiis manserant  in  amicitia  romana,  non  Carthaginienses 
modo,  qui  regionem  obtinebant,  sed  Bruttii  quoque  ce- 
teri , ob  separata  ab  se  consilia  , oppugnabant.  Quibus 
quum  obsistere  malis  nequirent  Petelini,  legatos  Romam 
ad  praesidium  petendum  miserunt.  Quorum  preces  la- 
crimaeque (in  questus  enim  ilebilcs,  quum  sibimet  ipsi 
consulere  iussi  sunt , sese  in  vestibulo  curiae  profude- 
runt) ingentem  misericordiam  patribus  ac  populo  mo- 
verunt. Consultique  iterum  a M\  Pomponio  praetore  pa- 
tres, circumspectis  omnibus  imperii  viribus,  lateri  coacti, 
nihil  iam  longinquis  sociis  in  se  praesidii  esse  , redire 
domum,  fideque  ad  ultimum  expleta,  consulere  sibimet 
ipsos  in  reliquum  praesenti  fortuna  iusserunt.  Haec  post- 
quam renuntiata  legatio  Petilinis  est , tantus  repente 
moeror  pavorque  senatum  eorum  cepit , ut  pars  profu- 
giendi, qua  quisque  posset,  ac  deserendae  urbis  aucto- 
res essent ; pars  , quando  deserti  a veteribus  sociis  es- 
sent, adiungendi  se  ceteris  Bruttiis,  ac  per  eos  dedendi 
Hannibali.  Vicit  tamen  ea  pars  , quae  nihil  raptim  nec 
temere  agendum  consulendumque  de  integro  censuit. 
Re  laxata  postero  die  per  minorem  trepidationem  te- 
nuerunt optimates,  ut,  convectis  omnibus  ex  agris,  ur- 
bem ac  muros  firmarent. 

XXI.  Per  idem  fero  tempus  literae  ex  Sicilia  Sardi- 
niaque  Romam  allatae.  Priores  ex  Sicilia  T.  Otacilii 
propraetoris  in  senatu  recitatae  sunt:  P.  Furium  prae- 
torem cum  classe  ex  Africa  Lilybaeum  venisse : ipsum  gra- 
viter saucium  in  discrimine  ultimo  vitae  esse.  Militi  et  na- 
valibus sociis  neque  stipendium , neque  frumentum  ad  diem 
dari;  neque,  unde  detur,  esse.  Magnopere  suadere,  ut  quam 
primum  ea  mittantur ; sibique , si  ita  videatur , ex  novis 
praetoribus  successorem  mittant.  Eadcmque  ferme  de  sti- 
pendio frumentoque  ab  A.  Cornelio  Mammula  proprae- 
tore ex  Sardinia  scripta.  Responsum  utrisque,  non  esse, 
unde  mitteretur : iussique  ipsi  classibus  atque  exerciti- 

bus  suis  consulere.  T.  Oiacilius , ad  unicum  subsidium 
populi  romani  Hieronem  legatos  quum  misisset,  in  sti- 
pendium, quanti  argenti  opus  fuit,,et  sex  mensium  fru- 
mentum accepit.  Cornelio  in  Sardinia  civitates  sociae 
benigne  contulerunt  Et  Ilomae  quoque  propter  penu- 
riam argenti  triumviri  mensarii , rogatione  M.  Minucii 
tribuni  plebis,  facti,  L.  Aemilius  Papus,  qui  consul  cen- 
sorque fuerat,  et  M.  Atilius  Regulus,  qui  bis  consul 
fuerat,  et  L.  Scribonius  Libo,  qui  tum  tribunus  plebis 
erat.  Et  duumviri  creati , M.  et  C.  Atilii  , aedem  Con- 
cordiae, quam  L.  Manlius  praetor  voverat,  dedicaverunt. 
Et  tres  pontifices  creati,  Q.  Caecilius  Metellus,  et  Q. 
Fabius  Maximus,  et  Q.  Fulvius  Flaccus  , in  locum  P. 
Scantinii  demortui,  et  L.  Aemilii  Paulli  consulis,  et  Q. 
Aelii  Paeti,  qui  ceciderant  pugna  cannensi. 

XXII.  Quum  cetera,  quae  continuis  cladibus  fortuna 
minuerat,  quantum  consiliis  bumanis  assequi  poterant, 
patres  explessent;  tandem  se  quoque  et  solitudinem  cu- 
riae , paucitatemque  convenientium  ad  publicum  consi- 
lium respexerunt.  Neque  enim  post  L.  Aemilium  et  C. 
Flaminium  censores  senatus  lectus  fuerat,  quum  tantum 
senatorum  adversae  pugnae,  ad  hoc  sui  quemque  casus 
per  quinquennium  absumpsissent.  Quum  de  ea  re  M’. 
Pomponius  praetor , dictatore  post  Casilinum  amissum 

[irofecto  iam  ad  exercitum  , exposcentibus  cunctis  retu- 
isset ; tum  Sp.  C arvilius,  quum  longa  oratione  non  so- 
lum inopiam  , sed  paucitatem  etiam  civium  , ex  quibus 
in  patres  legerentur,  conquestus  esset,  explendi  senatus 
causa,  et  iuugeudi  arctius  latini  nominis  cum  populo  ro- 
mano  , magnopere  se  suadere  dixit , ut  ex  singulis  po- 
pulis Latinorum  , binis  senatoribus , si  patres  romani 
censuissent,  civitas  daretur,  atque  in  demortuorum  locum 
in  senatum  legerentur.  Eam  sententiam  haud  aequiori- 
bus animis,  quam  ipsorum  quondam  postulatum  Lati- 
norum, patres  audierunt:  et,  quum  fremitus  indignan- 
tium tota  curia  esset,  et  praecipue  T.  Manlius,  esse  etiam 
nunc  stirpis  eius  virum , diceret,  ex  qua  quondam  in  Ca- 
pitolio consul  minatus  esset , quem  Latinum  in  curia  vi- 
disset, eum  sua  manu  se  interfecturum ; Q.  Fabius  Maxi- 
mus , Nunquam  rei  ullius  alieniore  tempore  mentionem 

factam  in  senatu  , dixit , quam  inter  tam  suspensos  socio- 
rum animos  incertamquc  fidem  id  tactum  , quod  insuper 
sollicitaret  eos.  Eam  unius  hominis  temerariam  vocem  si- 
lentio omnium  exstinguendam  esse:  et , si  quid  unquam 
arcani  sancliec  ad  silendum  in  curia  fuerit , id  omnium 
maxime  tegendum,  occulendum,  obliviscendum,  pro  non  dicto 
habendum  esse.  Ita  eius  rei  oppressa  mentio  est.  Dictato- 
rem, qui  censor  ante  fuisset,  vetustissimusque  ex  iis,  qui 
viverent,  censoriis  esset,  creari  placuit,  qui  senatum  lege- 
ret: accirique  C.  Terentium  consulem  ad  dictatorem  di- 
cendum iusscrunt.  Qui,  quum  ex  Apulia,  relicto  ibi  prae- 
sidio, magnis  itineribus  Romam  redisset,  nocte  proxima, 
ut  mos  erat , M.  Fabium  Buteonem  ex  senatusconsulto 
sine  magistro  equitum  dictatorem  in  sex  menses  dixit. 

XXIII.  Is,  ubi  cum  lictoribus  in  rostra  escendit,  ne- 
que duos  dictatores  tempore  uno , quod  nunquam  antea 
factum  esset , probare  se  , dixit : neque  dictatorem  se  sine 
magistro  equitum  : nec  censoriam  vim  uni  permissam  , et 
eidem  iterum:  nec  dictatori,  nisi  rei  gerendae  causa  creato, 
in  sex  menses  datum  imperium.  Quae  immoderata  fors , 
tempus  ac  necessitas  fecerint , iis  se  modum  impositurum. 
Nam  neque  senatu  quemquam  moturum  ex  iis , quos  C. 
Flaminius,  L.  Aemilius  censores  in  senatum  legissent:  tran- 
scribi tantum  rccitarique  cos  iussurum;  ne  penes  unum  ho- 
minem tudicium  arbitriumque  de  fama  ac  moribus  senato- 
ris fuerit : et  ita  in  demortuorum  locum  sublecturum  , ut 
ordo  ordini , non  homo  homini  praelatus  videretur.  Reci- 
tato vetere  senatu,  inde  primos  in  demortuorum  locum 
legit  , qui  post  L.  Aemilium  ct  C.  Flaminium  censores 
curulem  magistratum  cepissent,  necdum  in  senatum  lecti 
essent;  ut  quisque  eorum  primus  creatus  erat:  tum  le- 
git , qui  aediles  , tribuni  plebei  , quaestoresve  fuerant  : 
tum  ex  iis,  qui  magistratus  non  cepissent,  qui  spolia  ex 
hoste  fixa  doini  haberent,  aut  civicam  coronam  accepis- 
sent. Ita , centum  septuaginta  septem  cum  ingenti  ap- 
probatione hominum  in  senatum  lectis,  extemplo  se  ma- 
gistratu abdicavit,  privatusque  de  rostris  descendit,  lic- 
toribus abire  iussis  : turbaeque  se  immiscuit  privatas 
agentium  res,  tempus  hoc  sedulo  terens,  ne  deducendi 
sui  causa  populum  de  foro  abduceret.  Neque  tamen  elan- 

guit  cura  hominum  ea  mora,  frequentesque  eum  domum 
deduxerunt.  Consui  nocte  insequenti  ad  exercitum  re- 
diit, non  facto  certiore  senatu,  ne  comitiorum  causa  in 
urbe  retineretur. 

XXIV.  Postero  die  consultus  a M\  Pomponio  prae- 
tore senatus  decrevit,  dictatori  scribendum,  uti,  si  e re- 
pubiica  censeret  esse  , ad  consules  subrogandos  veniret 
cum  magistro  equitum  et  praetore  M.  Marcello  , ut  ex 
iis  praesentibus  noscere  patres  possent , quo  statu  res- 
pu  blica  esset,  consiliaque  ex  rebus  caperent.  Qui  acciti 
erant , omnes  venerunt , relictis  legatis  , qui  legionibus 
praeessent.  Dictator,  de  se  pauca  ac  modice  locutus,  in 
magistrum  equitum  , Ti.  Sempronium  Gracchum , ma- 
gnam partem  gloriae  vertit ; comitiaque  edixit , quibus 
L.  Postumius  tertium  absens  , qui  tum  Galliam  provin- 
ciam obtinebat  , et  Ti.  Sempronius  Gracchus , qui  tum 
magister  equitum  et  aedilis  curulis  erat,  consules  crea- 
rentur. Praetores  inde  creati,  M.  Valerius  Laevinus,  Ap. 
Claudius  Pulcher,  Q.  Fulvius  Flaccus,  Q.  Mucius  Scae- 
vola. Dictator,  creatis  magistratibus,  Teanum  in  hiberna 
ad  exercitum  rediit , relicto  magistro  equitum  Romae  : 

3ui,  quum  post  paucos  dies  magistratum  initurus  esset, 
e exercitibus  scribendis  comparandisque  in  annum  pa- 
tres consuleret.  Quum  eae  res  maxime  agerentur,  nova 
clades  nuntiata , aliam  super  aliam  cumulante  in  eum 
annum  fortuna  : L.  Postumium , consulem  designatum, 
in  Gallia  ipsum  atque  exercitum  deletos.  Silva  erat  va- 
sta, (Litanam  Galli  vocabant)  qua  exercitum  traductu- 
rus erat.  Eius  silvae  dextra  laevaque  circa  viam  Galli 
arbores  ita  inciderant , ut  immotae  starent , momento 
levi  impulsae  occiderent.  Legiones  duas  romanas  habe- 
bat Postumius,  sociftmque  ab  supero  mari  tantum  con- 
scripserat, ut  viginti  quinque  millia  armatorum  in  agros 
hostium  induxerit.  Galli  oram  extremae  silvae  quum 
circumsedissent,  ubi  intravit  agmen  saltum,  tum  extre- 
mas arborum  succisarum  impellunt:  quae,  alia  in  aliam, 
instabilem  per  se  ac  male  haerentem,  incidentes,  anci- 

Eiti  strage  arma,  viros,  equos  obruerunt,  ut  vix  decem 
omines  effugerent.  Nam  quum  exanimati  plerique  es- 
sent arborum  truncis  fragmentisquo  ramorum  , ceteram 

quoque  multitudinem , inopinato  malo  trepidam , Galli , 
«altum  omnem  armati  circumsedentes  , interfecerunt ; 
paucis  e tanto  numero  captis,  qui,  fluminis  pontem  pe- 
tentes , obsesso  ante  ab  hostibus  ponte  interclusi  sunt. 
Ibi  Postumius,  omni  vi,  ne  caperetur,  dimicans,  occu- 
buit. Spolia  corporis  caputquo  ducis  praecisum  Boii 
ovantes  templo,  quod  sanctissimum  est  apud  eos,  intu- 
lere. Purgato  inde  capite,  ut  mos  iis  est,  calvam  auro 
caelavere : idque  sacrum  vas  iis  erat , quo  solemnibus 
libarent : poculumque  idem  sacerdoti  esse , ac  templi 
antistitibus.  Praeda  quoque  haud  minor  Gallis,  quam 
victoria,  fuit.  Nam  etsi  magna  pars  animalium  strage 
silvae  oppressa  erat,  tamen  ceterae  res,  quia  nihil  dis- 
sipatum luga  est , stratae  per  omnem  iacentis  agminis 
ordinem  inventae  sunt. 

XXV.  Hac  nuntiata  clade,  quum  per  dies  multos  in 
tanto  pavore  fuisset  civitas , ut , tabernis  clausis , vclut 
nocturna  solitudine  per  urbem  acta  , senatus  aedilibus 
negotium  daret , ut  urbem  circumirent , aperirique  ta- 
bernas, et  moestitiae  publicae  speciem  urbi  demi  iube- 
rent:  tum  Ti.  Sempronius  senatum  habuit,  consolatus- 
qne  patres  est , et  adhortatus , «e , qui  cannensi  ruinae 
non  succubuissent , ad  minores  calamitates  animos  sub- 
mitterent. Quod  ad  Carthaginienses  hostes  Hannibalemque 
attinet,  •prospera  modo  essent,  sicut  speraret,  futura,  gal- 
licum  bellum  et  omitti  tuto  et  differri  posse : ultionemque 
eam  fraudis  in  deorum  ac  populi  romani  potestate  fore. 
De  hoste  poeno  exercitibusque,  per  quos  id  bellum  gerere- 
tur , consultandum  atque  agitandum.  Ipse  primum , quid 
peditum  equitumque , quid  civium  , quid  sociorum  in 
exercitu  esset  dictatoris,  disseruit  Tum  Marcellus  sua- 
rum copiarum  summam  exposuit.  Quid  in  Apulia  cum 
C.  Terentio  consule  esset,  a peritis  quaesitum  est.  Nec, 
unde  consulares  exercitus  satis  firmi  ad  tantum  bellum 
efficerentur , inibalur  ratio.  Itaque  Galliam , quamquam 
simulabat  iusta  ira  , omitti  eo  anno  placuit.  Exercitus 
dictatoris  consuli  decretus  est.  De  exercitu  Marcelli  , 

3ui  eorum  ex  fuga  cannensi  essent,  in  Siciliam  eos  tra- 
uci,  atque  ibi  militare,  donec  in  Italia  bellum  esset, 
placuit.  Eodem  ex  dictatoris  legionibus  reiici  militem 

minimi  quemque  roboris,  uullo  praestituto  militiae  tem- 
pore, nisi  qui  stipendiorum  legitimorum  esset.  Duae  le- 
giones urbanae  alteri  consuli  , qui  in  locum  L.  Postu- 
mii suffectus  esset,  decretae  sunt:  eumque,  quum  pri- 
mum salvis  auspiciis  posset , creari  placuit.  Legiones 
praeterea  duas  primo  quoque  tempore  ex  Sicilia  acciri: 
atque  inde  consul,  cui  legiones  urbanae  evenissent,  mi- 
litum sumeret  quantum  opus  esset.  C.  Terentio  consuli 
propagari  in  annum  imperium  : neque  de  eo  exercita  , 
quem  ad  praesidium  Apuliae  haberet,  quidquam  minui. 

XXVI.  Dum  haec  in  Italia  geruntur  apparanturque  , 
nihilo  segnius  in  Hispania  bellum  erat:  sed  ad  eam  diem 
magis  prosperum  Romanis.  P.  et  Cn.  Scipionibus  inter 
se  partitis  copias,  ut  Cnaeus  terra,  Publius  navibus  rem 
gereret ; Hasdrubal  Poenorum  imperator  , neutri  parti 
virium  satis  fidens,  procul  ab  hoste,  intervallo  ac  locis 
tutus,  tenebat  se:  quoad  multum  ac  diu  obtestanti  qua- 
tuor  millia  peditum  et  quingenti  equites  in  supplemen- 
tum missi  ex  Africa  sunt.  Tum  , refecta  tandem  spe  , 
castra  propius  hostem  movit:  classemque  et  ipse  instrui 
pararique  iubet  ad  insulas  maritimamque  oram  tutan- 
dam. In  ipso  impetu  movendarum  de  integro  rerum 
perculit  eum  praefectorum  navium  transitio  : qui , post 
classem  ad  lberum  per  pavorem  desertam  graviter  in- 
crepiti , nunquam  deinde  satis  fidi  aut  duci  , aut  Car- 
thaginiensium rebus  fuerant.  Fecerant  hi  transfugae 
motum  in  Carpesiorum  gente,  desciverantque  iis  aucto- 
ribus urbes  aliquot:  una  etiam  ab  ipsis  vi  capta  fuerat. 
In  eam  gentem  versum  ab  Ilomanis  bellum  est;  infe- 
sloque  exercitu  Hasdrubal  ingressus  agrum  hostium  , 
pro  captae  ante  dies  paucos  urbis  moenibus,  Chalbum, 
nobilem  Carpesiorum  ducem  , cum  valido  exercitu  ca- 
stris sese  tenentem  , aggredi  statuit.  Praemissa  igitur 
levi  armatura,  quae  eliceret  hostes  ad  certamen,  pedi- 
tum partem  ad  depopulandum  per  agros  passim  dimi- 
sit, ut  palantes  exciperent.  Simul  et  ad  castra  tumultus 
erat , et  per  agros  lugaque  et  caedes  ; deinde  undique 
diversis  itineribus  quum  in  castra  se  recepissent,  adeo 
repente  decessit  animis  pavor , ut  non  ad  munimenta 
modo  defendenda  satis  animorum  esset , sed  etiam  ad 

lacessendum  hostem  proelio.  Erumpunt  igitur  agmine  e 
castris,  tripudiantes  more  suo;  repentinaque  eorum  au- 
dacia terrorem  hosti  , jpaullo  ante  ultro  lacessenti  , in- 
cussit. Itaque  et  ipse  Hasdrubal  in  collem  satis  arduum 
tutum  flumine  etiam  obiecto  , tum  copias  subducit  , et 
praemissam  levem  armaturam  equitesque  palatos  eodem 
recipit:  nec  aut  colli  aut  flumini  satis  fidens,  vallo  ca- 
stra permunit.  In  hoc  alterno  pavore  certamina  aliquot 
sunt  contracta:  nec  numida  hispano  eques  par  fuit;  nec 
iaculator  maurus  caelrato,  velocitate  pari , robore  animi 
viriumque  aliquantum  praestanti. 

XXVII.  Postquam  neque  elicere  Poenum  ad  certa- 
men obversati  castris  poterant , neque  castrorum  oppu- 
gnatio facilis  erat;  urbem  Ascuam  , quo  , fines  hostium 
ingredieus  , Hasdrubal  frumentum  commealusque  alios 
convexerat , vi  capiunt , omniquc  circa  agro  potiuntur. 
Nec  iam,  aut  in  agmine,  aut  in  castris,  ullo  imperio 
contineri.  Quam  ubi  negligentiam  ex  re  , ut  fit , bene 
gesta  oriri  senserat  Hasdrubal , cohortatus  milites,  ut 
palatos  sine  signis  hostes  aggrederentur,  degressus  colle, 
pergit  ire  acie  instructa  ad  castra.  Quem  ut  adesse  tu- 
multuose nuntiavere  fugientes  ex  speculis  stationibusque, 
ad  arma  conclamatum  est.  Ut  quisque  arma  ceperat , 
sine  imperio,  sine  signo,  incompositi,  inordinati  in  proe- 
lium ruunt.  Iam  primi  conseruerant  manus , quum  alii 
catervatim  currerent , alii  nondum  e castris  exissent. 
Tamen  primo  ipsa  audacia  terruere  hostem.  Deinde , 
rari'  in  confertos  illati,  quum  paucitas  parum  tuta  esset, 
respicere  alii  alios , et  undique  pulsi  coire  in  orbem  ; 
ct  dum  corporibus  applicantur,  armaque  armis  iungunt, 
in  arctum  compulsi,  quum  vix  movendis  armis  satis  spa- 
tii esset,  corona  hostium  cincti,  ad  multum  diei  caedun- 
tur. Exigua  pars,  eruptione  facta,  silvas  ac  montes  pe- 
tit : parique  terrore  et  castra  sunt  deserta,  et  universa 
gens  postero  die  in  deditionem  venit.  Nec  diu  in  pacato 
mansit.  Nam  subinde  ab  Carthagine  allatum  est , ut 
Hasdrubal  primo  quoque  tempore  in  Italiam  exercitum 
duceret.  Quae  vulgata  res  per  Hispaniam  omnium  ferme 
animos  ad  Romanos  avertit.  Itaque  Hasdrubal  extemplo 
literas  Carthaginem  mittit,  indicans,  quanto  fama  pro- 

lectionis  suae  damno  fuisset.  Si  vero  inde  pergeret,  prius- 
quam lberum  transiret,  Romanorum  Hispaniam  fore.  Nam, 
praeterquam  quod  nec  praesidium  , nec  ducem  haberet , 
quem  relinqueret  pro  se;  eos  imperatores  esse  romanos,  qui- 
bus vix  aequis  viribus  resisti  possit.  Itaque  si  ulla  Hispa- 
niae cura  esset , successorem  sibi  cum  valido  exercitu  mit- 
terent: cui,  ut  omnia  prospere  evenirent,  non  tamen  otio- 
sam provinciam  fore. 

XXVIII.  Hae  literae  quamquam  primo  admodum 
moverunt  senatum  ; tamen , quia  Italiae  cura  prior  po- 
tiorque  erat,  nihil  de  Hasdrubale,  neque  de  copiis  eius 
mutatum  est.  Himilco  cum  exercitu  iusto  et  aucta  classe, 
ad  retinendam  terra  marique  ac  tuendam  Hispaniam  , 
est  missus;  qui,  ut  pedestres  navalesque  copias  traiecit, 
castris  communitis  , navibusque  subductis  et  vallo  cir- 
cumdatis, cum  equitibus  delectis  ipse,  quantum  maxime 
accelerare  poterat,  per  dubios  infestosque  populos  iuxta 
intentus  ad  Hasdrubalem  pervenit.  Quum  decreta  sena- 
tus mandataque  exposuisset , atque  edidicisset  ipse  in 
vicem  , quemadmodum  tractandum  bellum  in  Hispania 
foret,  retro  in  sua  castra  rediit;  nulla  re,  quam  celeri- 
tate, tutior,  quod  undique  abierat,  antequam  consenti- 
rent. Hasdrubal , priusquam  moveret  castra  , pecunias 
imperat  populis  omnibus  suae  ditionis,  satis  gnarus,  Han- 
nibalem transitus  quosdam  pretio  mercatum  : nec  auxi- 
lia gallica  aliter,  quam  conaucta,  habuisse ; inopem,  tan- 
tum iter  ingressum , vix  penetraturum  ad  Alpes  fuisse. 
Pecuniis  igitur  raptim  exactis , ad  lberum  descendit. 
Decreta  Carthaginiensium  et  Hasdrubalis  iter  ubi  ad 
Romanos  sunt  perlata  , omnibus  omissis  rebus  , ambo 
duces,  iunctis  copiis,  ire  obviam  coeptis  atque  obsistere 

f arant ; rati  si  Hannibali  , vix  per  se  ipsi  tolerando 
taliae  hosti , Hasdrubal  dux  atque  hispaniensis  exerci- 
tus esset  iunctus,  illum  romani  finem  imperii  fore.  His 
anxii  curis  ad  lberum  contrahunt  copias ; et , transito 
amne,  quum  diu  consultassent,  utrum  castra  castris  con- 
ferrent , an  satis  haberent , sociis  Carthaginiensium  op- 
pugnandis , morari  ab.  itinere  proposito  hostem , urbem 
a propinquo  flumine  Iberam  appellatam,  opulentissimam 
ea  tempestate  regionis  eius , oppugnare  parant.  Quod 

nbi  sensit  Hasdrubal  , pro  opo  ferenda  sociis  , pergit 
ipse  ire  ad  urbem  , deditam  nuper  in  lidem  Romano- 
rum , oppugnandam.  Ita  iam  coepta  obsidio  omissa  ab 
Romanis  est,  et  in  ipsum  Hasdrubalem  versum  bellum. 

XXIX.  Quinque  millium  intervallo  castra  distantia 
habuere  paucos  dies  : nec  sine  levibus  proeliis , nec  ut 
in  aciem  exirent.  Tandem  uno  eodemque  die  velut  ex 
composito  utrimque  signum  pugnae  propositum  est,  at- 
que omnibus  copiis  in  campum  descensum.  Triplex  ste- 
tit romana  acies.  Velitum  pars  inter  antesignanos  locata, 

f»ars  post  signa  accepta,  equites  cornua  cinxere.  Hasdru- 
>al  mediam  aciem  Hispanis  firmat:  in  cornibus,  dextro 
Poenos  locat , laevo  Afros  merceuariorumquc  auxilia  : 
equitum  Numidas  Poenorum  peditibus,  ceteros  Afris  pro 
cornibus  apponit.  Nec  omnes  Numidae  in  dextro  locati 
cornu,  sed  quibus,  desultorum  in  modum,  binos  trahen- 
tibus equos  inter  acerrimam  saepe  pugnam  in  recentem 
equum  ex  fesso  armatis  transsultare  mos  erat : tanta 
velocitas  ipsis,  tamque  docile  equorum  genus  est.  Quum 
hoc  modo  instructi  starent,  imperatorum  utriusque  par- 
tis haud  fermo  dispares  spes  erant.  Nam  ne  multum 
quidem , aut  numero  , aut  genere  militum  , hi  aut  illi 
praestabant.  Militibus  longe  dispar  animus  erat.  Roma- 
nis enim,  quamquam  procul  a patria  pugnarent,  facile 
persuaserant  duces , pro  Italia  atque  urbe  romana  eos 
pugnare.  Itaque,  velut  quibus  reditus  in  patriam  eo  di- 
scrimine pugnae  verteretur,  obstinaverant  animis,  vin- 
cere aut  mori.  Minus  pertinaces  viros  habebat  altera 
acies.  Nam  maxima  pars  Hispani  erant : qui  vinci  in 
Hispania  , quam  victores  in  Italiam  trahi  , malebant. 
Primo  igitur  concursu  , quum  vix  pila  coniecta  essent , 
retulit  pedem  media  acies  , inferenlibusque  sese  magno 
impetu  Romanis  terga  vertit.  Nihilo  segnius  in  corni- 
bus proelium  fuit.  Hinc  Poenus  , hinc  Afer  urget  5 et 
velut  in  circumventos  proelio  ancipiti  pugnant.  Sed 
quum  in  medium  tota  iam  coisset  romana  acies , satis 
virium  ad  dimovenda  hostium  cornua  habuit.  Itaque 
duo  diversa  proelia  erant : utroque  Romani , ut  qui , 
pulsis  tandem  mediis , et  numero  et  robore  virorum 
praestarent , haud  dubie  superarunt.  Magna  vis  horni- 

num  ibi  occisa:  et,  nisi  Hispani  vixdum  conserto  proe- 
lio tain  effuse  fugissent,  perpauci  ex  tota  superfuissent 
acie.  Equestris  pugna  nulla  admodum  fuit;  quia,  simul 
inclinatam  mediam  aciem  Mauri  Numidaequc  viderunt, 
extemplo  fuga  effusa  nuda  cornua  , elephantis  quoquo 
prae  se  actis,  deseruere.  Et  Hasdrubal  , usque  ad  ulti- 
mum eventum  pugnae  moratus , e media  caede  cum 
paucis  effugit  Castra  Koraani  cepere  atque  diripuere. 
Ea  pugna  , si  qua  dubia  in  Hispania  erant , Romanis 
adiunxit : Hasdrubalique  non  modo  in  Italiam  tradu- 
cendi exercitus  , sed  ne  manendi  quidem  satis  tuto  in 
Hispania , spem  reliquit.  Quae  postquam  literis  Scipio- 
num Romae  vulgata  sunt,  non  tam  victoria,  quam  pro- 
hibito Hasdrubalis  in  Italiam  transitu,  laetabantur. 

XXX.  Dum  haec  in  Hispania  geruntur  , Petelia  in 
Bruttiis,  aliquot  post  mensibus,  quam  coepta  oppugnari 
erat , ab  Himilcone  , praefecto  Hannibalis  , expugnata 
est.  Multo  sanguine  ac  vulneribus  ea  Poenis  victoria 
stetit:  nec  ulla  magis  vis  obsessos,  quam  fames,  expu- 
gnavit. Absumptis  enim  frugum  alimentis , carnisque 
omnis  generis  quadrupedum  , sutrinae  postremo  coriis  , 
herbisque  et  radicibus,  et  corticibus  teneris,  strictisque 
rubis  vixere;  nec,  antequam  vires  ad  standum  in  muris 
ferendaque  arma  deerant,  expugnati  sunt.  Recepta  Pe- 
telia, Poenus  ad  Consentiam  copias  traducit:  quam,  mi- 
nus pertinaciter  defensam,  intra  paucos  dies  in  deditio- 
nem accepit,  iisdem  ferme  diebus  et  Bruttiorum  exer- 
citus Crotonem,  graecam  urbem,  circumsedit,  opulentam 
quondam  armis  virisque,  tum  iam  adeo  mullis  maguis- 
que  cladibus  afflictam  , ut  omnis  aetatis  minus  viginti 
millia  civium  superessent.  Itaque  urbe  a defensoribus 
vasta  facile  potiti  sunt  hostes : arx  tantum  retenta  , in 
quam  inter  tumultum  captae  urbis  e media  caede  qui- 
dam effugero.  Et  Locrenses  descivero  ad  Bruttios  Poc- 
nosque,  prodita  multitudine  a principibus.  Rhegini  tan- 
tummodo regionis  eius,  et  in  fide  erga  Romanos  et  po- 
testatis suae  ad  ultimum  manserunt.  In  Siciliam  quoque 
eadem  inclinatio  animorum  pervenit:  et  ne  domus  qui- 
dem Hieronis  tota  ab  defectione  abstinuit.  Namque  Gelo 
maximus  stirpis,  contempta  simul  senectute  patris,  simul 

post  cannenscm  cladem  romana  societate  , ad  Poenos 
defecit : movissetque  in  Sicilia  res , nisi  mors  adeo  op- 
portuna, ut  patrem  quoque  suspicione  adspergeret , ar- 
mantem eum  multitudinem,  sollicitantemque  socios  ab- 
sumpsisset. Haec  eo  anno  in  Italia,  in  Africa,  in  Sici- 
lia , in  Hispania  vario  eventu  acta.  Exitu  anni  Q.  Fa- 
bius Maximus  a senatu  postulavit , ut  aedem  Veneris 
Erycinae , quam  dictator  vovisset , dedicare  liceret.  Se- 
natus decrevit,  ut  Ti.  Sempronius  consul  designatus, 
quum  primum  honorem  inisset , ad  populum  ferret , ut 
Q.  Fabium  duumvirum  esse  iuberent  aedis  dedicandae 
causa.  Et  M.  Aemilio  Lepido,  qui  bis  consul  augurque 
fuerat,  filii  tres,  Lucius,  Marcus,  Quintus,  ludos  fune- 
bres per  triduum , et  gladiatorum  paria  duo  et  viginti 
per  triduum  in  foro  dederunt.  Aediles  curules  C.  Lae- 
torius, et  Ti.  Sempronius  Gracchus,  consul  designatus, 
qui  in  aedilitate  magister  equitum  fuerat , ludos  roma- 
nos  fecerunt  , qui  per  triduum  instaurati  sunt.  Plebeii 
ludi  aedilium  M.  Aurelii  Cottae  et  M.  Claudii  Marcelli 
ter  instaurati.  Circumacto  tertio  anno  puuici  belli , Ti. 
Sempronius  consul  Idibus  Marliis  magistratnm  iniit. 
Praetores  Q.  Fulvius  Flaccus,  qui  ante  bis  consul  cen- 
sorque fuerat,  urbanam,  M.  Valerius  Laevinus  peregri- 
nam sortem  in  iurisdictione  habuit.  Ap.  Claudius  Pul- 
cher Siciliam,  Q.  Mucius  Scaevola  Sardiniam  sortiti  sunt. 
M.  Marcello  pro  consule  imperium  esse  populus  iussit , 
quod  post  canncnsem  cladem  unus  romanorum  impera- 
torum in  Italia  prospere  rem  gessisset. 

XXXI.  Senatus,  quo  dic  primum  est  in  Capitolio  con- 
sultus, decrevit,  ut,  quo  eo  anno  duplex  tributum  im- 
peraretur, simplex  confeslim  exigeretur,  ex  quo  stipen- 
dium praesens  omnibus  militibus  daretur,  praeterquam 
qui  milites  ad  Cannas  fuissent.  De  exercitibus  ita  de- 
creverunt, ut  duabus  legionibus  urbanis  Ti.  Sempronius 
consul  Cales  ad  conveniendum  diem  ediceret:  indo  eae 
legiones  in  castra  Claudiana  supra  Suessulam  deduce- 
rentur: quae  ibi  legiones  essent,  (erant  autem  Cannen- 
sis maxime  exercitus)  eas  Ap.  Claudius  Pulcher  praetor 
in  Siciliam  traiiceret;  quaeque  in  Sicilia  essent,  Romam 
deportarentur.  Ad  exercitum , cui  ad  conveniendum  Ca- 

les  edicta  dies  erat , M.  Claudius  Marcellus  missus ; is- 
que  iussus  in  castra  Claudiana  deducere  urbanas  legio- 
nes. Ad  veterem  exercitum  accipiendum  deducendum- 
que  inde  in  Siciliam , T.  Metilius  Croto  legatus  ab 
Ap.  Claudio  est  missus.  Taciti  primo  exspectaverant 
homines , uti  consul  comitia  collegae  creando  haberet. 
Deinde,  ubi  ablegatum,  velut  de  industria,  M.  Marcel- 
lum viderunt , quem  maxime  consulem  in  eum  annum 
ob  egregie  in  praetura  res  gestas  creari  volebant , fre- 
mitus in  curia  est  ortus.  Quod  ubi  sensit  consul,  Utrum- 
que, inquit,  e republica  fuit,  patres  conscripti,  et  M Clau- 
dium aa  permutandos  exercitus  in  Campaniam  proficisci , 
et  comitia  non  prius  edici , quam  is  inde , confecto  , quod 
mandatum  est,  negotio,  revertisset ; ut  vos  consulem,  quem 
tempus  reipublicae  postularet,  quem  maxime  vultis,  habe- 
retis. Ita  de  comitiis,  donec  rediit  Marcellus,  silentium 
fuit.  Interea  duumviri  creati  sunt  Q.  Fabius  Maximus 
et  T.  Otacilius  Crassus,  aedibus  dedicandis,  Menti  Ota- 
cilius  , Fabius  Veneri  Erycinae.  Ulraque  in  Capitolio 
est,  canali  uno  discretae.  Et  de  trecentis  equitibus  Cam- 
panis, qui,  in  Sicilia  cum  fide  stipendiis  emeritis,  ilo- 
inam  venerant , dein  latum  ad  populum  , ut  cives  ro- 
mani  essent : item,  uti,  municipes  cumani  essent,  pridie 
quam  populus  campnnus  a populo  romano  defecisset. 
Maxime,  ut  hoc  ferretur,  moverat,  quod,  quorum  ho- 
minum essent,  scire  se  ipsi  negabant;  vetere  patria  re- 
licta, in  eam,  in  quam  redierant,  nondum  adseiti.  Post- 
quam Marcellus  ab  exercitu  rediit , comitia  uni  consuli 
rogando  in  locum  L.  Postumii  edicuntur.  Creatur  in- 
genti consensu  Marcellus , qui  extemplo  magistratum 
occiperet.  Cui  ineunti  consulatum  quum  tonuisset,  vo- 
cati augures  vitio  creatum  videri  pronuntiaverunt;  vul- 
goque patres  ita  fama  ferebant , quod  tum  primum  duo 
plelbeii  consules  facti  essent,  id  deis  cordi  non  esse,  in 
locum  Marcelli , ubi  is  se  magistratu  abdicavit,  suffectus 
Fabius  Maximus  tertium.  Mare  arsit  eo  anno : ad  Si- 
nuessam bos  equuleum  peperit : signa  Lanuvii  ad  lu- 
nonis  Sospitae  cruore  manavere,  lapidibusque  circa  id 
templum  pluit.  Ob  quem  imbrem  novendiale,  ut  asso- 
let , sacrum  fuit : ceteraquc  prodigia  cum  cura  expiata. 

XXXII.  Consules  exercitus  inter  sese  diviserunt.  Fa- 
bio exercitus,  cui  M.  lunius  dictator  praefuerat,  evenit; 
Sempronio  volones , qui  fierent  et  sociorum  viginti  quin- 
que millia;  M.  Valerio  praetori  legiones,  quae  ex  Sici- 
lia redissent  , decretae ; M.  Claudius  proconsul  ad  eum 
exercitum,  qui  supra  Suessulam  Nolae  praesideret,  mis- 
sus. Praetores  in  Siciliam  ac  Sardiniam  profecti.  Con- 
sules edixerunt , quoties  in  senatum  vocassent , uti  se- 
natores , quibusque  in  senatu  dicere  sententiam  liceret, 
ad  portam  Capenam  convenirent.  Praetores,  quorum  iu- 
risdictio  erat , tribunalia  ad  Piscinam  publicam  posue- 
runt. Eo  vadimonia  fieri  iusserunt : ibique  eo  anno  ius 
dictum  est.  Interim  Carthaginem , unde  Mago  frater 
Hannibalis  duodecim  millia  peditum  et  mille  quingen- 
tos equites,  viginti  elephantos,  mille  argenti  talenta  in 
Italiam  transmissurus  erat,  cum  praesidio  sexaginta  na- 
vium longarum , nuntius  affertur , in  Hispania  rem 
male  gestam , omnesque  ferine  eius  provinciae  populos 
ad  Romanos  defecisse.  Erant,  qui  Magonem  cura  classe 
ea  copiisque , omissa  Italia  , in  Hispaniam  averterent , 
quum  Sardiniae  recipiendae  repentina  spes  affulsit.  Par- 
vum ibi  exercitum  romanum  esse:  veterem  praetorem  inde 
A.  Cornelium  provinciae  peritum  decedere , novum  exspec- 
tari. Ad  hoc,  fessos  iam  animos  Sardorum  esse  diuturni- 
tate imperii:  et  proximo  iis  anno  acerbe  atque  avare  im- 
peratum. Gravi  tributo  et  collatione  iniqua  frumenti  pres- 
sos. Nihil  deesse  aliud , quam  auctorem , ad  quem  defice- 
rent. Haec  clandestina  legatio  per  principes  missa  erat; 
maxime  eam  rem  moliente  Hampsicora , qui  tum  aucto- 
ritate atque  opibus  longe  primus  erat.  His  nuntiis  prope 
uno  tempore  turbati  erectique  Magonem  cum  classe  sua 
copiisque  in  Hispaniam  mittunt.  In  Sardiniam  Hasdru- 
balem deligunt  ducem : et  tantum  ferme  copiarum , 
quantum  Magoni,  decernunt.  Et  Romae  consules,  trans- 
actis rebus,  quae  in  urbe  agendae  erant,  movebant  iam 
sese  ad  bellum.  Ti.  Sempronius  militibus  Sinuessam  diem 
ad  conveniendum  edixit ; et  Q.  Fabius  , consulto  prius 
senatu,  ut  frumenta  omnes  ex  agris,  ante  Kalendas  la- 
nias primas,  in  urbes  munitas  conveherent.  Qui  non  in- 
vexisset, eius  se  agrum  populaturum,  servos  sub  hasta  ven- 

diturum , villas  incensurum.  Ne  praetoribus  quidem,  qui 
ad  ius  dicendum  creati  erant , vacatio  ab  belli  admini- 
stratione  data  est.  Valerium  praetorem  in  Apuliam  ire 
placuit , ad  exercitum  a Terentio  accipiendum  : quum 
ex  Sicilia  legiones  venissent,  iis  potissimum  uti  ad  re- 
gionis eius  praesidium : Terentianum  mitti  cum  aliquo 
legatorum.  Et  viginti  quinque  naves  P.  Valerio  datae 
sunt,  quibus  oram  maritimam  inter  Brundisium  ac  Ta- 
rentum tutari  posset.  Par  navium  numerus  Q.  Fulvio 
praetori  urbano  decretus  ad  suburbana  lilora  tutanda. 
C.  Terentio  proconsuli  negotium  datum  , ut  in  piccno 
agro  conquisitionem  militum  haberet,  locisque  iis  prae- 
sidio esset.  Et  T.  Otacilius  Crassus  , postquam  aedem 
Mentis  in  Capitolio  dedicavit,  in  Siciliam  cum  imperio, 
qui  classi  praeessel,  missus. 

XXX111.  In  hanc  dimicationem  duorum  opulentissi- 
morum in  terris  populorum  omnes  reges  gentesque  ani- 
mos intenderant:  inter  quos  Philippus  Macedonum  rex, 
eo  magis  , quo  propior  Italiae  , ac  mari  tantum  Ionio 
discretus  erat.  Is  ubi  primum  fama  accepit,  Hannibalem 
Alpes  transgressum,  ut  bello  inter  Romanos  Poenumque 
orto  laetatus  erat , ita  , utrius  populi  mallet  victoriam 
esse  , incertis  adhuc  viribus , fluctuatus  animo  fuerat. 
Postquam  tertia  iam  pugna,  tertia  victoria  cum  Poenis 
erat,  ad  fortunam  inclinavit,  legatosque  ad  Hannibalem 
misit:  qui,  vitantes  portus  Brundisinum  Tarcntinumque, 
quia  custodiis  navium  romanarum  tenebantur , ad  La- 
ciniae lunonis  templum  in  terram  egressi  sunt.  Inde 
per  Apuliam  petentes  Capuam , media  in  praesidia  ro- 
inana  illati  sunt:  deductique  ad  M.  Valerium  Laevinum 
praetorem  , circa  Luceriam  castra  habentem.  Ibi  intre- 
pide Xenophanes  legationis  princeps  , a Philippo  rege 
se  missum,  ait,  ad  amicitiam  socielatemque  iungendam 
cum  populo  romano , mandata  habere  ad  consules  ac 
senatum  populumque  romanum.  Praetor,  inter  defectio- 
nes veterum  sociorum  nova  societate  tam  clari  regis  lae- 
tus admodum,  hostes  pro  hospitibus  comiter  accepit:  dat, 
qui  prosequantur,  itinera  cum  cura  demonstrent,  quae 
loca,  quosque  saltus,  aut  Romanus,  aut  hostes  teneant. 
Xenoplianes  per  praesidia  romaua  in  Campaniam,  inde, 

qua  proximum  fuit,  in  castra  Hannibalis  pervenit,  foe- 
tiusquo  cum  eo  atque  amicitiam  iunxit  legibus  his : ut 
Philippus  rex  quam  maxima  classe  ( ducentas  aulem  naves 
videbatur  effecturus)  in  Italiam  traiiceret,  et  vastaret  ma- 
ritimam oram : bellum  pro  parte  sua  terra  marique  gere- 
ret. Ubi  debellatum  esset,  Italia  omnis  cum  ipsa  urbe  noma 
Carthaginiensium  atque  Hannibalis  esset,  praedaque  omnis 
Hannibali  cederet.  Perdomita  Italia,  navigarent  in  Grae- 
ciam , bellumque , cum  quibus  regibus  placeret , gererent. 
Quae  civitates  continentis , quae  insulae  ad  Macedoniam 
vergunt  , eae  Philippi  regnique  eius  essent. 

XXXIV.  In  has  ferine  leges  inter  poeuum  ducem  le- 
gatosque Macedonum  ictum  foedus , missique  cum  iis 
ad  regis  ipsius  lirmandam  fidem  legati,  Gisgo,  et  Bo- 
star , et  Mago  , eodem  ad  lunonis  Laciuiae  , ubi  navis 
occulta  in  statione  erat,  perveniunt:  inde  profecti,  quum 
iam  altum  tenerent , conspecti  a classe  romana  sunt  , 
quae  praesidio  erat  Calabriae  liloribus.  P.  Valerius  Flac- 
cus cercuros  ad  persequendam  retrahendamquo  navem 
quum  misisset,  primo  fugere  regii  conati:  deinde,  ubi 
celeritate  vinci  senserunt,  tradunt  se  Romanis,  et  ad 
praefectum  classis  adducti  : quum  quaereret  , qui , et 
unde,  et  quo  tenderent  cursum?  Xenophanes  primo,  salis 
iam  semel  felix , mendacium  struere , a Philippo  se  ad 
Romanos  missum , ad  M.  Valerium , ad  quem  unum  iter 
tutum  fuerit , pervenisse.  Campaniam  superare  nequisse , 
septam  hostium  praesidiis.  Deinde , ut  punicus  cultus 
habitusque  suspectos  legatos  fecit  Hannibalis,  inlerroga- 
tosque  sermo  prodidit : tum  , comitibus  eorum  seductis 
ac  metu  territis , literae  quoque  ab  Hannibale  ad  Phi- 
lippum inventae  , et  pacta  inter  regem  Macedonum 
Poenumque  ducem.  Quibus  salis  cognitis , optimum  vi- 
sum est , captivos  comitesque  eorum  Romam  ad  sena- 
tum, aut  ad  consules,  ubicumque  essent,  quam  primum 
deportare.  Ad  id  celerrimae  quinque  naves  delectae,  ac 
L.  Valerius  Antias  , qui  praeesset , missus  : eique  man- 
datum, ut  in  omnes  naves  legatos  separatim  custodien- 
dos divideret,  darelque  operam,  ne  quod  iis  colloquium 
inter  se,  neve  quae  communicatio  consilii  esset.  Per  idem 
tempus  Romae  quum  A.  Cornelius  Mammula , ex  Sar- 

dinia  provincia  decedens,  retulisset,  qui  status  rerum  in 
insula  esset,  bellum  ac  defectionem  omnes  spectare;  Q. 
Mucium,  qui  successisset  sibi,  gravitate  coeli  aquarum- 
que advenientem  exceptum  , non  tam  in  periculosum  , 
quam  longum  morbum  implicitum , diu  ad  belli  vim 
sustinendam  inutilem  fore,  exercitumque  ibi  ut  satis  fir- 
mum pacatae  provinciae  praesidio  esse,  ita  parum  bello, 
<(uod  motum  iri  videretur : decreverunt  patres , ut  Q. 
fulvius  Flaccus  quinque  millia  peditum,  quadringentos 
equites  scriberet,  eamque  legionem  primo  quoque  tem- 
pore in  Sardiniam  traiiciendam  curaret , milterotque 
cum  imperio,  quem  ipsi  videretur,  qui  rem  gereret, 
quoad  Mucius  convaluisset.  Ad  eam  rem  missus  est  T. 
.Manlius  Torquatus , qui  bis  consul  censorque  fuerat , 
subegeratque  in  consulatu  Sardos.  Sub  idem  fere  tem- 

Bus  et  a Carthagine  in  Sardiniatn  classis  missa  , duce 
asdrubale,  cui  Calvo  cognomen  erat,  foeda  tempestate 
vexata,  ad  Raliares  insulas  deiicitur : ibique  (adeo  non 
armamenta  modo,  sed  etiam  alvei  navium  quassati  erant) 
subductae  naves  dum  reficiuntur , aliquantum  temporis 
triverunt. 

XXXV.  In  Italia  quum  post  cannensem  pugnam  , 
fractis  partis  alterius  viribus  , alterius  mollitis  animis , 
segnius  bellum  esset : Campani  per  se  adorti  sunt  rem 
cumanam  suae  ditionis  facere ; primo  sollicitantes , ut 
ab  Romanis  deficerent.  Ubi  id  parum  processit,  dolum 
ad  capiendos  eos  comparant.  Campanis  omnibus  statum 
sacrificium  ad  Hamas.  Eo  senatum  campanum  venturum 
certiores  Cumanos  fecerunt:  petieruntque,  ut  et  carna- 
lius eo  senatus  veniret  ad  consultandum  communiter , 
ut  eosdem  uterque  populus  socios  hostesque  haberet : 
praesidium  ibi  armatum  sese  habituros,  ne  quid  ab  Ro- 
mano Poenove  periculi  esset.  Cumani  (quamquam  su- 
specta fraus  erat ) nihil  abnuere ; ita  tegi  fallax  consi- 
lium posse  rati.  Interim  Ti.  Sempronius  consul  roma- 
nus  Sinuessae , quo  ad  conveniendum  diem  edixerat , 
exercitu  lustrato,  transgressus  Vulturnum  flumen,  circa 
Liternum  castra  posuit.  Ibi  quia  otiosa  stativa  erant , 
crebro  decurrere  milites  cogebat,  ut  tirones  (ea  maxima 
pars  volonum  erat)  assuescerent  signa  sequi,  et  in  acie 

agnoscere  ordines  suos.  Inter  quae  concordiae  maxima 
inerat  cura  duci,  itaque  legatis  tribunisque  praeceperat, 
ne  qua  exprobratio  cuiquam  veteris  fortunae  discordiam 
inter  ordines  sereret : vetus  miles  tironi , Uber  voloni  sese 
exaequari  sineret : omnes  satis  honestos  generososque  duce- 
rent, quibus  arma  sua  signaque  populus  romanus  commi- 
sisset : quae  fortuna  coegisset  ita  fieri,  eandem  cogere  tueri 
factum.  Ea  non  maiore  cura  praecepta  ab  ducibus  sunt, 
quam  a militibus  observata ; brevique  tanta  concordia 
coaluerant  omnium  animi , ut  prope  in  oblivionem  ve- 
niret , qua  ex  conditione  quisque  esset  miles  factus. 
Haec  agenti  Graccho  legati  cumani  nuntiarunt,  quae  a 
Campanis  legatio  paucos  ante  dies  venisset , et  quid  iis 
ipsi  respondissent.  Triduum  post  eum  diem  festum  esse: 
non  senatum  solum  omnem  ibi  futurum,  sed  castra  etiam 
et  exercitum  campanum.  Gracchus,  iussis  Cumanis  om- 
nia ex  agris  in  urbem  convehere,  et  manere  intra  mu- 
ros, ipse  pridie,  quam  statum  sacrificium  Campanis  es- 
set , Cumas  movet  castra.  Hamae  inde  tria  millia  pas- 
suum absunt.  Iam  Campani  eo  frequentes  ex  composito 
convenerant , nec  procul  inde  in  occulto  Marius  Alfius 
medixtuticus  (summus  magistratus  erat  Campanis)  cum 
quatuordecim  millibus  armatorum  habebat  castra  ; sa- 
crificio apparando , et  inter  id  instruendae  fraudi  ali- 
quanto intentior,  quam  muniendis  castris,  aut  ulli  mili- 
tari operi.  Triduum  sacrificatum  ad  Hamas.  Nocturnum 
erat  sacrum  , ita  ut  ante  mediam  noctem  compleretur. 
Huic  Gracchus  insidiandum  tempori  ratus , custodibus 
ad  portas  positis  , ne  quis  enuntiare  posset  coepta , et 
ad  decimam  diei  horam  coactis  militibus  corpora  curare, 
somnoque  operam  dare,  ut  primis  tenebris  convenire  ad 
signum  possent , vigilia  ferine  prima  tolli  iussit  signa  ; 
silentique  profectus  agmine , quum  ad  Hamas  media 
nocte  pervenisset,  castra  campana,  ut  in  pervigilio  ne- 
glecta, simul  omnibus  portis  invadit:  alios  somno  stra- 
tos, alios  perpetrato  sacro  inermes  redeuntes  obtruncat. 
Hominum  eo  tumultu  nocturno  caesa  plus  duo  millia , 
cum  ipso  duce  Mario  Alfio  : capta  sunt  signa  militaria 
quatuor  et  triginta. 

XXXVI.  Gracchus , minus  centum  militum  iactura 

castris  hostium  potitus , Cumas  se  propere  recepit , ab 
Hannibale  metuens , qui  super  Capuam  in  Tifatis  ha- 
bebat castra.  Nec  eum  provida  futuri  fefellit  opinio. 
Nam  simul  Capuam  ea  clades  est  nuntiata,  ratus  Han- 
nibal, ab  re  bene  gesta  insolenter  lactum  exercitum  ti- 
ronum magna  ex  parte  servorumque,  spoliantem  victos, 
praedasque  agentem,  ad  Hamas  se  inventurum;  citatum 
agmen  praeter  Capuam  rapit,  obviosque  ex  fuga  Cam- 

fianorum,  dato  praesidio,  Capuam  duci , saucios  vehicu- 
is  portari  iubet.  Ipse  Hamis  vacua  ab  hostibus  castra, 
nec  quidquam  praeter  recentis  vestigia  caedis,  slrataque 
passim  corpora  sociorum  invenit.  Auctores  erant  qui- 
dam, ut  protinus  inde  Cumas  duceret,  urbemquo  oppu- 
gnaret. Id  quamquam  haud  modice  Hannibal  cupiebat, 
ut,  quia  Neapolim  non  potuerat , Cumas  saltem  , mari- 
timam urbem,  haberet;  tamen,  quia  praeter  arma  nihil 
secum  miles,  raptim  acto  agmine,  extulerat,  retro  in 
castra  supra  Tifata  se  recepit.  Inde , fatigatus  Campa- 
norum precibus  , sequenti  die  cum  omni  apparatu  op- 
pugnandae urbis  Cumas  rediit:  perpopulatoque  agro  cu- 
mano , mille  passus  ab  urbe  castra  locat ; quum  Grac- 
chus magis  verecundia  in  tali  necessitate  deserendi  so- 
cios, implorantes  fidem  suam  populique  romani,  substi- 
tisset, quam  satis  fidens  exercitui.  Nec  alter  consul  Fa- 
bius , qui  ad  Cales  castra  habebat , Vulturnum  flumen 
traducere  audebat  exercitum  ; occupatus  primo  auspi- 
ciis repetendis,  dein  prodigiis,  quae  alia  super  alia  nun- 
tiabantur , expiantique  ea  haud  facile  litari  haruspices 
respondebant. 

XXXV11.  Hae  causae  quum  Fabium  tenerent,  Sem- 
pronius in  obsidione  erat;  et  iam  operibus  oppugnaba- 
tur. Adversus  ligneam  ingentem  admotam  urbi , aliam 
turrem  ex  ipso  muro  excitavit  consul  romanus,  aliquanto 
altiorem : quia  muro  satis  per  se  alto  subicctis  validis 
sublicis  pro  solo  usus  erat.  Inde  primum  saxis  sudibus- 
que et  ceteris  missilibus  propugnatores  moenia  atque 
urbem  tuebantur:  postremo,  ubi  promovendo  adiunctam 
muro  viderunt  turrem,  facibus  ardentibus  plurimum  si- 
mul ignem  coniecerunt.  Quo  incendio  trepida  armato- 
rum multitudo  quum  de  turre  sese  praecipitaret,  erup- 

tio  ex  oppido  simul  duabus  portis  stationes  hostiam  fu- 
dit, fugavitque  in  castra;  ut  eo  die  obsesso,  quam  ob- 
sidenti, similior  esset  Poeuus.  Ad  mille  trecenti  Cartha- 
giniensium caesi,  et  undesexaginta  vivi  capti ; qui  circa 
muros  et  in  stationibus  solute  ac  negligenter  agentes , 
quum  nihil  minus , quam  eruptionem  , timuissent , ex 
improviso  oppressi  fuerant.  Gracchus,  priusquam  se  ho- 
stes ab  repentino  pavore  colligerent , receptui  signum 
dedit,  ac  suos  intra  muros  recepit.  Postero  die  Hanni- 
bal , laetum  secunda  re  consulem  iusto  proelio  ratus 
certaturum  , aciem  inter  castra  atque  urbem  instruxit. 
Ceterum  postquam  neminem  moveri  ab  solita  custodia 
urbis  vidit , nec  committi  quidquam  temerariae  spei , 
ad  Tifata  redit  infecta  re.  Quibus  diebus  Cumae  libe- 
ratae sunt  obsidione  , iisdem  diebus  et  in  Lucanis  ad 
Grumentum  Ti.  Sempronius,  cui  Longo  cognomen  erat, 
cum  Hannone  poeno  prospere  pugnat.  Supra  duo  mil- 
lia hostium  occidit,  et  ducentos  octoginta  milites  amisit: 
signa  militaria  ad  quadraginta  unum  cepit.  Pulsus  fi- 
nibus Lucanis  Hanno  retro  in  Bruttios  seso  recepit.  Et 
ex  Hirpinis  oppida  tria,  quae  a populo  romano  defece- 
rant, vi  recepta  per  M.  Valerium  praetorem,  Verccl- 
lium,  Vescellium,  Sicilinum:  et  auctores  defectionis  se- 
curi percussi.  Supra  mille  captivorum  sub  hasta  venie- 
runt : praeda  alia  militi  concessa  , exercitus  Luceriam 
reductus. 

XXXVIil.  Dum  haec  in  Lucanis  atque  in  Hirpinis 
geruntur,  quinque  naves , quae  Macedonum  atque  Poe- 
norum captos  legatos  Romam  portabant , ab  supero 
mari  ad  inferum  circumvectae  prope  omnem  Italiae 
oram,  quum  praeter  Cumas  velis  ferrentur,  neque,  ho- 
stium an  sociorum  essent , satis  sciretur , Gracchus  ob- 
viam ex  classe  sua  naves  misit.  Quum  percunctando  in 
vicem  cognitum  esset,  consulem  Cumis  esse;  naves  Cu- 
mas appulsae,  captivicjue  ad  consulem  deducti,  et  lite- 
rae  datae.  Consul , literis  Philippi  atgue  Hannibalis 
perlectis,  consignata  omnia  ad  senatum  itinere  terrestri 
misit:  navibus  devehi  legatos  iussit.  Quum  eodem  fere 
die  literae  legatique  Romam  venissent , et , percuncta- 
tione  facta,  dicta  cum  scriptis  congruerent,  primo  gra- 

vis  cura  patres  incessit , cernentes , quanta  vix  toleran- 
tibus punicum  bellum  macedonici  belli  moles  instaret. 
Cui  tamen  adeo  non  succubuerunt , ut  extemplo  agita- 
retur , quemadmodum  ultro  inferendo  bello  averterent 
ab  Italia  hostem.  Captivis  in  vincula  condi  iussis,  comi- 
tibusque eorum  sub  liasta  venditis,  ad  naves  viginti  quin- 
que , quibus  P.  Valerius  Flaccus  praefectus  praeerat , 
viginti  parandas  alias  decernunt.  His  comparatis  de-  ' 
(luctisque,  et  additis  quinque  navibus,  quae  advexerant 
captivos  legatos,  triginta  naves  ab  Ostia  Tarentum  pro- 
fectae : iussusque  P.  Valerius , militibus  Varronianis , 
quibus  L.  Apustius  legatus  Tarenti  praeerat , in  naves 
impositis  , quinquaginta  navium  classe  non  tueri  modo 
Italiae  oram,  sed  explorare  de  macedonico  bello.  Si  con- 
gruentia literis  legatorumque  indiciis  Philippi  consilia 
essent,  ut  M.  Valerium  praetorem  literis  certiorem  fa- 
ceret: isque , L.  Apustio  legato  exercitui  praeposito, 
Tarentum  ad  classem  profectus,  primo  quoque  tempore 
in  Macedoniam  transmitteret:  daretque  operam,  ut  Phi- 
lippum in  regno  contineret.  Pecunia  ad  classem  tuen- 
dam bellumque  macedonicum  ea  decreta  est,  quae  Ap. 
Claudio  in  Siciliam  missa  erat , ut  redderetur  Hieroni 
regi : ea  per  L.  Apustium  legatum  Tarentum  est  de- 
vecta. Simul  ab  Hierone  missa  ducenta  millia  modium 
tritici,  et  hordei  centum. 

XXXIX.  Dum  haec  Romani  parant  aguntque , ad 
Philippum  captiva  navis,  una  ex  iis,  quae  Romam  mis- 
sae erant , ex  cursu  refugit : inde  scitum  , legatos  cum 
literis  captos.  Itaque  ignarus  de  iis,  quae  cum  Hanni- 
bale legatis  suis  convenissent,  quaeque  legati  eius  ad  se 
allaturi  fuissent,  legationem  aliam  cum  iisdem  mandatis 
mittit.  Legati  ad  Hannibalem  missi  , Heraclitus , cui 
Scotino  cognomen  erat,  et  Crito  Beroeaeus,  et  Sosithcus 
Magnes.  Hi  prospere  tulerunt  ac  retulerunt  mandata. 
Sed  prius  se  aestas  circumegit,  quam  movere  ac  moliri 
quidquam  rex  posset : tantum  navis  una  capta  cum  le- 
gatis momenti  fecit  ad  dilationem  imminentis  Romanis 
belli.  Et  circa  Capuam  , transgresso  Vulturnum  Fabio 
post  expiata  tandem  prodigia , ambo  consules  rem  ge- 
rebant. Compulteriam , et  Trebulam,  et  Saticulam,  urbes, 


Digilized  by  Coogl 


LIB.  XXIII.  CAP.  XXXIX.  XL. 


217 

3uae  ad  Poenum  defecerant , Fabius  vi  cepit ; pracsi- 
iaque  in  iis  Hannibalis , Campanique  permulti  capti. 
Et  Nolae,  sicut  priore  anno,  senatus  Romanorum,  plebs 
Hannibalis  erat:  consiliaque  occulta  de  caede  principum 
et  proditione  urbis  inibantur.  Quibus  ne  incepta  proce- 
derent , inter  Capuam  castraque  Hannibalis , quae  in 
Tifatis  erant,  traducto  exercitu,  Fabius  super  Suessulam 
in  castris  Claudianis  consedit;  inde  M.  Marcellum  pro- 
praetorem cum  iis  copiis,  quas  habebat,  Nolam  in  prae- 
sidium misit. 

XL.  Et  in  Sardinia  res  per  T.  Manlium  praetorem 
administrari  coeptae,  quae  omissae  erant,  postquam  Q. 
Mucius  praetor  gravi  morbo  est  implicitus.  Manlius , 
navibus  longis  ad  Carales  subductis  , navalibusque  so- 
ciis armatis , ut  terra  rem  gereret , et  a praetore  exer- 
citu accepto , duo  et  viginti  millia  peditum  , mille  et 
ducentos  equites  confecit.  Cum  his  equitum  peditumque 
copiis  profectus  in  agrum  hostium  , haud  procul  ab 
Hampsicorae  castris  castra  posuit.  Hampsicora  tum  forte 
profectus  orat  in  Pellitos  Sardos,  ad  iuventutem  arman- 
dam , qua  copias  augeret.  Filius  eius , nomine  Hiostus  , 
castris  praeerat : is , adolescentia  ferox , temere  proelio 
inito  fusus  fugatusque.  Ad  tria  millia  Sardorum  eo  proe- 
lio caesa , octingenti  ferme  vivi  capti.  Alius  exercitus 
primo  per  agros  silvasque  fuga  palatus ; dein  , quo  du- 
cem fugisse  fama  erat,  ad  urbem  nomine  Cornum,  ca- 
put eius  regionis , confugit : debeilatumquo  eo  proelio 
in  Sardinia  esset , ni  classis  punica  cum  duce  Hasdru- 
bale, quae  tempestate  deiecta  ad  Baliares  erat,  in  tem- 
pore ad  spem  rebellandi  advenisset.  Manlius  post  famam 
appulsae  punicae  classis,  Carales  se  recepit.  Ea  occasio 
Hampsicorae  data  Poeno  se  iungendi.  Hasdrubal  , co- 
piis m terram  expositis,  et  classe  remissa  Carthaginem, 
duce  Hampsicora  ad  sociorum  populi  romani  agrum  po- 

fiulandum  profectus,  Carales  perventurus  erat,  ni  Man- 
ius obvio  exercitu  ab  effusa  eum  populatione  continuis- 
set. Primo  castra  castris  modico  intervallo  sunt  obiecta: 
deinde  procursationes  leviaque  certamina  vario  eventu 
inita  : postremo  descensum  in  aciem,  signisque  collatis, 
iusto  proelio  per  quatuor  horas  pugnatum.  Diu  pugnam 
Vol.  ii.  10 

ancipilem  Poeni,  Sardis  facile  vinci  assuetis,  fecerunt: 
postremo  et  ipsi , quum  omnia  circa  strage  ac  fuga  Sardo- 
rum repleta  essent,  fusi.  Ceterum  terga  dantes,  circum- 
ducto cornu,  quo  pepulerat  Sardos,  inclusit  Romanus.  Cae- 
des inde  magis,  quam  pugna,  fuit.  Duodecim  millia  hostium 
caesa  Sardorum  simul  Poenorumque , ferme  tria  millia 
(>t  septingenti*capti,  et  signa  militaria  septem  et  viginti. 

XL1.  Ante  omnia  Claram  et  memorabilem  pugnam 
fecit  Hasdrubal  imperator  captus,  et  Hanno,  et  Mago, 
nobiles  Carthaginienses : Mago  ex  gente  Rarcina , pro- 

Iunqua  cognatione  Hannibali  iunctus;  Hanno  auctor  re- 
lellionis  Sardis,  bellique  eius  haud  dubie  concitor.  Nec 
Sardorum  duces  minus  nobilem  eam  pugnam  cladibus 
suis  fecerunt.  Nam  et  filius  Hampsicorae  Hiostus  in  acie 
cecidit  : et  Hampsicora , cum  paucis  equitibus  fugiens  , 
ut  super  afflictas  res  necem  quoque  filii  audivit,  nocte, 
ne  cuius  interventus  coepta  impediret,  mortem  sibi  con- 
scivit. Ceteris  urbs  Cornus  eadem,  quae  ante,  fugae  re- 
ceptaculum fuit:  quam  Manlius,  victore  exercitu  aggres- 
sus , intra  paucos  dies  recepit.  Deinde  aliae  quoque  ci- 
vitates , quae  ad  Hampsicoram  Poenosque  defecerant , 
obsidibus  datis,  dediderunt  sese.  Quibus  stipendio  fru- 
mentoque imperato  , pro  cuiusque  aut  viribus , aut  de- 
licto , Carales  exercitum  reduxit.  Ibi  navibus  longis  de- 
ductis, impositoque,  quem  secum  advexerat,  milite,  Ro- 
mam navigat , Sardiniamquc  perdomitam  nuntiat  patri- 
bus : et  stipendium  quaestoribus,  frumentum  aedilibus, 
captivos  Q.  Fulvio  praetori  tradidit.  Per  idem  tempus 
T.  Otacilius  praetor , quinquaginta  navium  ab  Lilybaeo 
classe  in  Africam  transvectus , depopulatusque  agrum 
Carthaginiensem , quum  Sardiniam  mde  peteret , quo 
fama  erat  Hasdrubalem  a Baliaribus  nuper  traiecisse  , 
«•lassi  Africam  repetenti  occurrit , leyique  certamine  in 
alto  commisso , septem  inde  naves  cum  sociis  navalibus 
cepit  : ceteras  metus  haud  secus,  quam  tempestas,  pas- 
sim  disiecit.  Per  eosdem  forte  dies  et  Bomilcar  cum  mi- 
litibus, ad  supplementum  Carthagine  missis,  elephantis- 
que, et  commeatu,  Locros  accessit.  Quem  ut  incautum 
opprimeret  Ap.  Claudius , per  simulationem  provinciae 
circumeundae  Messanam  raptim  exercitu  ducto  , aestu 

secundo  Locros  traiecit.  Iam  inde  Bomilcar  ad  Han- 
nonem in  Bruttios  profectus  erat ; et  Locrenses  por- 
tas Romanis  clauserunt.  Appius  magno  conatu  nulla  re 
gesta  , Messanam  repetit.  Ladem  aestate  Marcellus  ab 
IS ola,  quam  praesidio  obtinebat,  crebras  excursiones  in 
agrum  birpinuin  et  Samnites  Caudinos  fecit : adeoque 
omnia  ferro  «atque  igni  vastavit,  ut  antiquarum  cladium 
Samnio  memoriam  renovaret. 

XL1I.  Itaque  extemplo  legati  , ad  Hannibalem  missi 
simul  ex  utraque  gente,  ita  Poenum  allocuti  sunt:  Ho- 
stes populi  romani , Hannibal ,-  fuimus  primum  per  nos 
ipsi,  quoad  nostra  arma,  nostrae  vires  nos  tutari  poterant. 
Postquam  iis  parum  fidebamus , Pyrrho  regi  nos  adiuhxi- 
mus ; a quo  relicti  pacem  necessariam  accepimus,  fuimus  - 
que  in  ea  per  annos  prope  quinquaginta , ad  id  tempus , 
quo  in  Italiam  venisti.  Tua  nos  non  magis  virtus  fortuna- 
que, quam  unica  comitas  ac  benignitas  erga  cives  nostros, 
quos  captos  nobis  remisisti,  ita  conciliavit  tibi,  ut,  te  salvo 
atque  incolumi  amico , non  modo  populum  romanum  , sed 
nc  deos  quidem  iratos  (si  dici  fas  est)  timeremus.  At,  her- 
cule,  non  solum  incolumi  el  victore,  sed  praesente  te,  quum 
j)loratum  prope  coniugum  ac  liberorum  nostrorum  exau- 
dire , et  flagrantia  tecta  posses  conspicere  , ita  sumus  ali- 
quoties hac  aestate  devastati,  ut  M.  Marcellus,  non  Han- 
nibal, vicisse  ad  Cannas  videatur;  glorienturque  Romani, 
te  , ad  unum  modo  ictum  vigentem , velut  aculeo  emisso  , 
torpere.  Per  centum  prope  annos  cum  populo  romano  bel- 
lum gessimus,  nullo  externo  adiuti  nec  duce,  nec  exercitu: 
nisi  quod  per  biennium  Pyrrhus  nostro  magis  milite  suas 
auxit  vires , quam  suis  viribus  nos  defendit.  Non  ego  se- 
cundis rebus  nostns  gloriabor,  duos  consules,  ac  duos  con- 
sulares exercitus  a nobis  sub  iugum  missos,  et  si  qua  alia 
aut  laeta  aut  gloriosa  nobis  evenerunt.  Quae  asjtera  ad- 
versaque  tunc  acciderunt,  minore  indiqnationc  referre  pos- 
sumus , quam  quae  hodie  eveniunt.  Magni  dictatores  cum 
magistris  equitum , bini  consules  cum  binis  consularibus 
exercitibus  ingrediebantur  fines  nostros ; ante  explorato,  et 
subsidiis  positis , et  sub  signis  ad  populandum  ducebant ; 
nunc  propraetoris  unius  et  parvi  ad  luendam  Nolam  prae- 
sidii praeda  sumus.  Iam  ne  manipulatim  quidem,  sed  la- 

tronum  modo,  percursant  totis  finibus  nostris  negligentius, 
quam  si  in  romano  vagarentur  agro.  Causa  autem  haec 
est,  quod  neque  tu  defendis,  et  nostra  inventus , quae,  si 
domi  esset , tutaretur  , omnis  sub  signis  militat  tuis.  Nec 
te  , nec  exercitum  tuum  norim  , nisi , a quo  tot  romanas 
acies  fusas  stratasque  esse  sciam,  ei  facile  esse  ducam  op- 
primere populatores  nostros  vagos,  sine  signis,  palatos,  quo 
quemque  trahit,  quamvis  vana,  praedae  spes.  Numidarum 
paucorum  illi  quidem  praeda  erunt,  praesidiumque  missum 
nobis  et  Nolae  ademerit ; si  modo,  quos,  ut  socios  haberes, 
dignos  duxisti , haud  indignos  iudicas , quos  in  fidem  re- 
ceptos tuearis. 

XLI1I.  Ad  ea  Hannibal  respondit : Omnia  simul  fa- 
cere Hirpinos  Samnitesque : et  indicare  clades  suas,  et  pe- 
tere praesidium  , et  queri  indefensos  se  nealectosque.  Indi- 
candum autem  fuisse  primum,  dein  petendum  praesidium: 
postremo,  ni  impetraretur,  tum  denique  querendum , frustra 
opem  imploratam.  Exercitum  sese  non  in  agrum  lurpinum 
samnitemve , ne  et  ipse  oneri  esset , sed  in  proxima  loca 
sociorum  populi  romani  adducturum:  iis  populandis  et  mi- 
litem suum  repleturum  se,  et  metu  procul  ab  iis  summo- 
turum  hostes.  Quod  ad  bellum  romanum  attineret,  si  Tra- 
simeni quam  Trebiae , si  Cannarum  quam  Trasimeni  pu- 
gna nobilior  esset ; Cannarum  se  quoque  memoriam  obscu- 
ram maiore  et  clariore  victoria  facturum.  Cum  hoc  re- 
sponso muneribusqiie  amplis  legatos  dimisit.  Ipse,  prae- 
sidio modico  relicto  in  Tifatis,  profectus  cetero  exercitu 
ire  Nolam  pergit.  Eodem  Hanno  ex  Bruttiis,  cum  sup- 
plemento Carthagine  advecto  atque  elephantis , venit. 
Castris  haud  procul  positis,  longe  alia  omnia  inquirenti 
comperta  sunt,  quam  quae  a legatis  sociorum  audierat. 
Nihil  enim  Marcellus  ita  gerebat,  ut  aut  fortunae,  aut 
temere  hosti  commissum  dici  posset.  Explorato  , cum 
iirmisque  praesidiis,  tuto  receptu  praedatum  ierat:  om- 
niaque  , velut  adversus  praesentem  Hannibalem  , cauta 
provisaque  fuerunt.  Tum,  ubi  sensit  hostem  adventare  , 
copias  intra  moenia  tenuit : per  muros  inambulare  se- 
natores nolanos  iussit , et  omnia  circa  explorare , quae 
apud  hostes  fierent.  Ex  iis  Hanno , quum  ad  murum 
successisset , Herennium  Bassum  , et  Herium  Pellium  , 


) 


Digitized  by  Google 


lib.  xxiii.  cai*.  xun.  xi.iv.  221 

ad  colloquium  evocatos,  permissuque  Marcelli  egressos, 
per  interpretem  alloquitur.  Hannibalis  virtutem  fortu- 
namque extollit:  populi  romani  obterit  senescentem  cum 
viribus  maieslatem.  Quae  si  paria  essent , ut  quondam 
fuissent , tamen  expertis , quam  grave  romanum  imperium 
sociis , quanta  indulgentia  Hannibalis  etiam  in  captivos 
omnes  italici  nominis  fuisset  , punicam  romanae  societatem 
atque  amicitiam  praeoptandam  esse.  Si  ambo  consules  cum 
suis  exercitibus  ad  Nolam  essent , tamni  non  magis  pares 
Hannibali  futuros,  quam  ad  Cannas  fuissfnt:  nedum  prae- 
tor unus,  cum  paucis  et  novis  militibus,  Nolam  tutari  pos- 
sit. Ipsorum,  quam  Hannibalis , interesse,  capta  an  tradita 
Nola  potiretur.  Potitarum  enim,  ut  Capua  Nuceriaque  po- 
titus esset : sed , quid  inter  Capuae  Nuceriaeque  fortunam 
inter  esset , ipsos  prope  in  medio  sitos  Nolanos  scire.  Nolle 
ominari,  quae  captae  urbi  cessura  forent:  sed  potius  spim- 
dere,  si  Marcellum  cum  praesidio  ac  Nolam  tradidissent, 
neminem  alium,  quam  ipsos,  legem,  qua  in  societatem,  ami- 
citiamque Hannibalis  venirent,  dicturum. 

XLIV.  Ad  ea  Herennius  Bassus  respondit : Mullos 
annos  iam  inter  romanum  nolanumque  populum  amicitiam 
esse,  cuius  neutros  ad  eam  diem  poenitere ; et  sibi,  si  cum 
fortuna  mutanda  fides  fuerat , sero  iam  esse  mutare  cani. 
Dedituris  se  Hannibali  non  fuisse  arcessendum  romanum 
praesidium  : cum  iis  , qui  ad  se  tuendos  venissent , omnia 
sibi  et  esse  consociata,  et  ad  ultimum  fime.  Hoc  colloquium 
abstulit  spem  Hannibali  per  proditionem  recipiendae 
Nolae.  Itaque  oppidum  corona  circumdedit,  ut  simul  ab 
omni  parte  moenia  aggrederetur.  Quem  ut  successisse 
muris  Marcellus  vidit,  instructa  intra  portam  acie,  cum 
magno  tumultu  erupit.  Aliquot  primo  impetu  perculsi 
caesique  sunt ; dein , concursu  aa  pugnantes  facto  , ae- 
quatisque  viribus , atrox  coepit  esse  pugna : meinorabi- 
lisque  inter  paucas  fuisset,  ni  ingentibus  procellis  effu- 
sus imber  diremisset  pugnantes.  Eo  die  commisso  mo- 
dico certamine,  atque  irritatis  animis,  in  urbem  Romani, 
Poeni  in  castra  sese  receperunt.  Tamen  Poenorum  prima 
eruptione  perculsi  ceciderant  haud  plus  quadringenti , 
Romani  quinquaginta.  Imber  continens  per  noctem  to- 
tam usque  ad  horam  tertiam  diei  insequentis  tenuit : 

itaque,  quamquam  ulraque  pars  avidi  certaminis  erant, 
eo  die  tenuerunt  sese  tamen  munimentis.  Tertio  die 
Hannibal  partem  copiarum  praedatum  in  agrum  nola- 
num  misit.  Quod  ubi  animadvertit  Marcellus,  extemplo 
in  aciem  copias  eduxit ; neque  Hannibal  detrectavit. 
Mille  fere  passuum  inter  urbem  erant  caslraque.  Eo 
spatio  (et  sunt  omnia  campi  circa  Nolam)  concurrerunt. 
Clamor,  ex  parte  utraque  sublatus,  proximes  ex  cohor- 
tibus iis,  quae  in  agros  praedatum  exierant,  ad  proe- 
lium iam  commissum  revocavit.  Et  Nolani  aciem  roma- 
natn  auxerunt  : quos  collaudatos  Marcellus  in  subsidiis 
stare,  et  saucios  ex  acie  efferre  iussit;  pugna  abstinere, 
ni  ab  se  signum  accepissent. 

XLV.  Proelium  erat  anceps:  summa  vi  et  duces  hor- 
tabantur , et  milites  pugnabant.  Marcellus  victis  ante 
diem  tertium,  fugatis  ante  paucos  dies  a Cumis,  pulsis 
priore  anno  ab  Nola  ab  eodem  se  duce,  milite  alio,  in- 
stare iubet.  Non  omnes  esse  in  acie:  praedantes  vagari  in 
agro:  sed,  qui  pugnent,  marcere  campana  luxuria , vino  et 
scortis , omnibusque  lustris  per  totam  hiemem  confectos. 
Abisse  illam  vim  vigoremque,  dilapsa  esse  robora  corporum 
animorumque , quibus  Pyrenaei  Alpiumque  superata  sint 
iuga:  reliquias  illorum  virorum,  vix  arma  membraque  su- 
stinentes , pugnare.  Capuam  Hannibali  Cannas  fuisse.  Ibi 
virtutem  bellicam,  ibi  militarem  disciplinam,  ibi  praeteriti 
temporis  famam , ibi  spem  futuri  exstinctam.  Quum  haec 
exprobrando  hosti  Marcellus  suorum  militum  animos  eri- 
geret, Hannibal  multo  gravioribus  probris  increpabat: 
Arma  signaque  eadem  se  noscere,  quae  ad  Trebiam  Tra- 
simenumque,  postremo  ad  Cannas  viderit  habueritque:  mi- 
litem alium  profecto  se  in  hiberna  Capuam  duxisse,  alium 
inde  eduxisse.  Legatumne  romanum  et  legionis  unius  atque 
alae  magno  certamine  vix  toleratis  pugnam  , quos  binae 
acies  consulares  numquam  sustinuerunt ? Marcellus , tirone 
milite  ac  nolanis  subsidiis,  inultus  nos  iam  iterum  lacessit? 
Ubi  ille  meus  miles  est , qui  erepto  ex  equo  C.  Flaminio 
consuli  caput  abstulit?  ubi,  qui  L.  Paullum  ad  Cannas 
occidit?  Ferrum  nunc  hebet?  an  dextrae  torpent?  an  quid 
prodigii  est  aliud  ? Qui  pauci  plures  vincere  soliti  estis  , 
nunc  paucis  jilures  vix  restatis.  Romam  vos  expugnaturos, 

si  quis  duceret,  fortes  lingua , lactabatis.  Enim  minor  est 
res.  Hic  experiri  i'im  virtutemque  volo.  Expugnate  Nolam, 
campestrem  urbem , non  flamine , non  mari  septam.  Hinc 
vos  ex  tam  opulenta  urbe  praeda  spoliisque  onustos  vel 
ducam,  quo  voletis,  vel  sequar. 

XLVI.  Nec  bene,  nec  male  dicta  profuerunt  ad  con- 
firmandos animos.  Quum  omni  parte  pellerentur , Ro- 
manisque  crescerent  animi,  non  duce  solum  adhorlante, 
sed  Nolanis  etiam  per  clamorem  , favoris  indicem  , ac- 
cendentibus ardorem  pugnae,  terga  Poeni  dederunt,  at- 
que in  castra  compulsi  sunt.  Quae  oppugnare  cupientes 
milites  romanos  Marcellus  Nolam  reduxit , cum  magno 
gaudio  et  gratulatione  etiam  plebis  , quae  ante  inclina- 
tior ad  Poenos  fuerat.  Hostium  plus  quinque  millia 
caesa  eo  die,  vivi  capti  sexcenti,  et  signa  militaria  un- 
deviginti et  duo  elephanti  : quatuor  in  acie  occisi.  Ro- 
manorum minus  mille  interfecti : posterum  diem  indu- 
ciis tacitis,  sepeliendo  utrimque  caesos  in  acie,  consum- 
pserunt. Spolia  hostium  Marcellus,  Vulcano  votum,  cre- 
mavit. Tertio  post  die  (ob  iram  credo  aliquam,  aut  spem 
liberalioris  militiae)  mille  ducenti  septuaginta  duo  equi- 
tes, mixti  Numidae  Hispanique,  ad  Marcellum  transfu- 
gerunt. Eorum  forti  fidelique  opera  in  eo  bello  usi  sunt 
saepe  Romani.  Ager  Hispanis  in  Hispania,  Numidis  in 
Africa  post  bellum,  virtutis  causa,  datus  est.  Hannibal, 
ab  Nola  remisso  in  Bruttios  Hannone,  cum  quibus  ve- 
nerat copiis , ipse  Apuliae  hiberna  petit , circaque  Ar- 
pos consedit.  Q.  Fabius,  ut  profectum  in  Apuliam  Han- 
nibalem audivit , frumento  ab  Nola  Neapoliquo  in  ea 
castra  convecto,  quae  super  Suessulam  erant,  munimen- 
tisque firmatis  , et  praesidio  ',  quod  per  hiberna  ad  tu- 
tandum locum  satis  esset,  relicto,  ipse  Capuam  propius 
movit  castra  , agrumque  campanum  ferro  ignique  est 
depopulatus:  donec  coacti  sunt  Campani,  nihil  admo- 
dum viribus  suis  fidentes,  egredi  portis,  et  castra  ante 
urbem  in  aperto  communire.  Sex  millia  armatorum  ha- 
bebant, peditem  imbellem  : equitatu  plus  poterant : ita- 
que equestribus  proeliis  lacessebant  hostem.  Inter  mul- 
tos nobiles  equites  campanos  Cerrinus  lubellius  erat , 
cognomine  Taurea.  Civis  indidem  erat , longe  omnium 

Campanorum  fortissimus  eques : adeo  ut , quum  apad 
Romanos  militaret,  unus  eum  Romanus  Claudius  Asel- 
lus gloria  equestri  aequaret.  Hic  Taurea,  quum  diu  per- 
lustrans oculis  obequitasset  hostium  turmis,  tandem  facto 
silentio , ubi  esset  Claudius  Asellus  ? quaesivit  : et , quo- 
niam verbis  secum  de  virtute  ambigere  solitus  esset , cur 
non  ferro  decerneret : daretque  opima  spolia  victus , aut 
victor  caperet  ? 

XLV11.  Haec  ubi  Asello  nuntiata  sunt  in  castra , id 
modo  moratus , ut  consulem  percunctaretur , lieeretno 
extra  ordinem  in  provocantem  hostem  pugnare?  per- 
missu eius  arma  extemplo  cepit:  provectusque  ante  sta- 
tiones equo,  Tauream  nomine  compellavit,  congredique, 
ubi  vellet , iussit.  lam  Romani  ad  spectaculum  pugnae 
eius  frequentes  exierant : et  Campani,  non  vallum  modo 
castrorum,  sed  moenia  etiam  urbis  prospectantes  reple- 
verant. Quum  iam  ante  ferocibus  dictis  rem  nobililas- 
sent,  infestis  hastis  concitarunt  equos.  Dein  libero  spa- 
tio inter  se  ludificantes , sine  vulnere  pugnam  extrahe- 
bant. Tum  Campanus  Romano,  Equorum,  inquit,  hoc, 
non  equitum,  erit  certamen,  nisi  e campo  in  cavam  hanc 
viam  demittimus  equos : ibi  nullo  ad  evagandum  spatio 
cominus  comerentur  manus.  Dicto  prope  citius  equum  in 
viam  Claudius  deiecit.  Taurea,  verbis  ferocior,  quam  re. 
Minime,  sis,  inquit , cantherium  in  fossam.  Quae  vox  in 
rusticum  inde  proverbium  prodita.  Claudius , quum  ea 
via  longe  perequitasset , nullo  obvio  hoste  in  campum 
rursum  evectas,  increpans  ignaviam  hostis,  cum  magno 
gaudio  et  gratulatione  victor  in  castra  redit.  Huic  pugnae 
equestri  rem  (quam  vera  sit,  communis  existimatio  est) 
mirabilem  certe,  adiiciuut  quidam  annales;  quum  refu- 
gientem ad  urbem  Tauream  Claudius  sequeretur , pa- 
tenti hostium  portae  invectum,  per  alteram,  stupentibus 
miraculo  hostibus,  intactum  evasisse. 

XLVI1I.  Quieta  inde  stativa  fuere  , ac  retro  etiam 
consul  movit  castra , ut  sementem  Campani  facerent : 
nec  ante  violavit  agrum  campanum , quam  iam  altae  in 
segetibus  herbae  pabulum  praebere  poterant.  Id  convexit 
in  Claudiana  castra  super  Suessulam  , ibique  hiberna 
aedificavit.  M.  Claudio  proconsuli  imperavit,  ut,  retento 

Nolae  necessario  ad  tuendam  urbem  praesidio  , ceteros 
milites  dimitteret  Romam,  ne  oneri  sociis,  et  sumptui 
reipublicae  essent.  Et  Ti.  Gracchus  a Cumis  Luceriam 
in  Apuliam  legiones  quum  duxisset,  M.  Valerium  indo 
praetorem  Brundisium  cum  eo,  quem  Luceriae  habue- 
rat , exercitu  misit , tuerique  oram  agri  Sallentini , et 
providere,  quod  ad  Philippum  bellumque  macedonicum 
attineret , iussit.  Exitu  aestatis  eius , qua  haec  gesta 
perscripsimus,  literae  a P.  et  Cn.  Scipionibus  vfenerunt, 
quantas,  quamque  prosperas  in  Hispania  res  gessissent: 
sed  pecuniam  in  stipendium,  veslimcntaque,  et  frumen- 
tum exercitui , et  sociis  navalibus  omnia  deesse.  Quod 
ad  stipendium  attineat,  si  aerarium  inops  esset,  se  ali- 
quam rationem  inituros,  quo  modo  ab  Hispanis  sumant: 
cetera  utique  ab  Roma  mittenda  esse  : nec  aliter  aut 
exercitum  aut  provinciam  retineri  posse.  Literis  recita- 
tis, nemo  omnium  erat  quin,  et  vera  scribi,  et  postulari 
aequa,  fateretur:  sed  occurrebat  animis,  quantos  exer- 
citus terrestres  navalesque  tuerentur  , quantaque  nova 
classis  mox  paranda  esset,  si  bellum  macedonicum  mo- 
veretur. Siciliam  ac  Sardiniam,  quae  ante  bellum  vecti- 
gales fuissent,  vix  praesides  provinciarum  exercitus  alere: 
tribulo  sumptus  suppeditari : quum  ipsum  tributum  con- 
ferentium numerum  tantis  exercituum  stragibus , et  ad 
Trasimenum  lacum  , et  ad  Cannas  , imminutum  ; tum  , 
qui  superessent  pauci , si  multiplici  gravarentur  stipen- 
dio, alia  perituros  peste.  Itaque,  nisi  fide  staret  respu- 
blica , opibus  non  staturam.  Prodeundum  in  concionem 
Fulvio  praetori  esse,  indicandas  populo  publicas  neces- 
sitates, cohortandosque,  qui  redempturis  auxissent  patri- 
monia , ut  reipublicae  , ex  qua  crevissent  , ad  tempus 
commodarent;  conducerentque  ea  lege  praebenda,  quae 
ad  exercitum  hispaniensem  opus  essent , ut , quum  pe- 
cunia in  aerario  esset,  iis  primis  solveretur.  Haec  prae- 
tor in  concione  edixit,  et  qua  die  vestimenta,  frumen- 
tum hispaniensi  exercitui  praebenda,  quaeque  alia  opus 
essent  navalibus  sociis,  esset  locaturus. 

XLIX.  Ubi  ea  dies  venit , ad  conducendum  tres  so- 
cietates aderant  hominum  undeviginti,  quorum  duo  po- 
stulata fuere : unum  , ut  militia  vacarent  , dum  in  eo 

publico  essent:  alterum,  ut,  quae  in  naves  imposuissent, 
ab  hostium  tempestatisque  vi  publico  periculo  essent. 
Utroque  impetrato,  conduxerunt,  privataque  pecunia  res- 
publica administrata  est.  Hi  mores  , eaque  caritas  pa- 
triae per  omnes  ordines  velut  tenore  uno  pertinebat. 
Quemadmodum  conducta  omnia  magno  animo  sunt , 
sic  summa  fide  praebita,  nec  secus  quam  si  ex  opulento 
aerario  , ut  quondam , alerentur.  Quum  hi  commeatus 
venerunt,  llliturgi  oppidum  ab  Hasdrubale,  ac  Magone, 
et  Hamilcare  Bomilcaris  lilio , ob  defectionem  ad  Ro- 
manos oppugnabatur.  Inter  haec  trina  castra  hostium 
Scipiones  , quum  in  urbem  sociorum  magno  certamine 
ac  strage  obsistentium  pervenissent  , frumentum  , cuius 
inopia  erat,  advexerunt : cohortatique  oppidanos,  ut  eo- 
dem animo  moenia  tutarentur  , quo  pro  se  pugnantem 
romanum  exercitum  vidissent,  ad  castra  maxima  oppu- 
gnanda, quibus  Hasdrubal  praeerat,  ducunt.  Eodem  et 
duo  duces,  et  duo  exercitus  Carthaginiensium,  ibi  rem 
summam  agi  cernentes,  convenerunt.  Itaque  eruptione 
e castris  pugnatum  est.  Sexaginla  hostium  millia  eo  die 
in  pugna  fuerunt  , scxdecim  circiter  Romanis.  Tamen 
adeo  haud  dubia  victoria  fuit,  ut  plurcs  numero,  quam 
ipsi  erant,  Romani  hostium  occiderint:  ceperint  amplius 
tria  millia  hominum,  paullo  minus  mille  equorum,  un- 
desexaginta militaria  signa,  septem  elephantos,  quinque 
in  proelio  occisis:  trinisque  castris  eo  die  potiti  sunt, 
llliturgi  obsidione  liberato  , ad  Intibili  oppugnandum 
punici  exercitus  traducti,  suppletis  copiis  ex  provincia, 
ut  quae  maxime  omnium  belli  avida,  modo  praeda  aut 
merces  esset,  et  tum  iuventute  abundante.  Iterum  signis 
collalis,  eadem  fortuna  utriusque  partis  pugnatum.  Supra 
tredecim  millia  hostium  caesa  , supra  duo  capta  , cum 
signis  duobus  et  quadraginta,  et  novem  elephantis.  Tum 
vero  omnes  prope  Hispaniae  populi  ad  Romanos  defe- 
cerunt: mulloque  maiores  ea  aestate  in  Hispania,  quam 
in  Italia,  res  gestae. 


Digitiz 


227 


E P I TOME 

LIBRI  XXIV. 

Hieronymus , Syracusanorum  rex , cuius  avus  Hiero  ami- 
rus  populi  romani  fuerat , ad  Carthaginienses  defecit:  et 
propter  crudelitatem  superbiamque  a suis  interfectus  est. 
Ti.  Sempronius  Gracchus  proconsul  prospere  adversus  Poe- 
nos et  Hannonem  ducem  ad  Beneventum  pugnavit , servo- 
rum maxime  opera,  quos  liberos  esse  iussit.  Claudius  Mar- 
cellus consul,  in  Sicilia,  quae  prope  tota  ad  Poenos  defe- 
cerat, Syracusas  obsedit.  Philippo  Macedonum  regi  bellum 
indictum  est;  qui,  ad  Apolloniam  nocturno  proelio  oppres- 
sus fugatusque , in  Macedoniam  cum  prope  inermi  exercitu 
perfugit.  Ad  id  bellum  gerendum  Valerius  praetor  missus 
est.  Res  praeterea  in  Hispania  a P.  et  Cn.  Scipionibus  ad- 
versus Carthaginienses  gestas  continet.  Syphax,  rex  Numi- 
ciarum, in  amicitiam  aascitus,  et  a Masinissa,  rege  Massy- 
lorum, pro  Carthaginiensibus  pugnante,  victus,  i n Mauru- 
sios  cum  magna  manu  transiit  contra  Gades ; ubi  angusto 
freto  Africa  et  'Hispania  dirimuntur.  Celtiberi  quoque  in 
amicitiam  recepti  sunt : quorum  auxiliis  adseitis,  tunc  pri- 
mum mercenarium  militem  romana  castra  habuerunt. 

Ut  ex  Campania  in  Bruttios  reditum  est,  Hanno  adialo- 
ribus  et  duciDus  Bruttiis,  graecas  urbes  tentavit,  eo  faci- 
lius in  societate  manentes  romana,  quod  Bruttios,  quos 
et  oderant  et  metuebant , Carthaginiensium  partis  fac- 
tos cernebant.  Rhegium  primum  tentatum  est,  diesque 
aliquot  ibi  nequidquam  absumpti.  Interim  Locrenses  fru- 
mentum, lignaque,  et  cetera  necessaria  usibus  ex  agris 
in  urbem  rapere,  etiam  ne  quid  relictum  praedae  ho- 
stibus esset:  et  in  dies  maior  omnibus  portis  multitudo 
effundi.  Postremo  ii  modo  relicti  in  urbe  erant,  qui  re- 
ticere muros  ac  portas,  telaque  in  propugnacula  conge- 
rere cogebantur.  In  permixtam  omnium  aetatium  ordi- 
numque multitudinem,  et  vagantem  in  agris  magna  ex 
parte  inermem  , Hamilcar  Poenus  equites  emisit ; qui , 
violare  quemquam  vetiti , tantum , ut  excluderent  ab 
urbe  fuga  dissipatos , turmas  obiecere.  Dux  ipse , loco 
superiore  capto,  unde  agros  urbemque  posset  conspicere, 
Bruttiorum  cohortem  adfire  muros,  atque  evocare  prin- 
cipes Locrensium  ad  colloquium  iussit , et , pollicentes 
amicitiam  Hannibalis , adhortari  ad  urbem  tradendam. 
Bruttiis  in  colloquio  nullius  rei  primo  fides  est:  deinde 
ut  Poenus  apparuit  in  collibus , et  refugientes  pauci 
aliam  omnem  multitudinem  in  potestate  hostium  esse 
afferebant ; tum  , metu  victi , consulturos  se  populum 
responderunt:  advocataque  extemplo  concione,  quum  et 
levissimus  quisque  novas  res  novamque  societatem  mal- 
lent , et , quorum  propinqui  extra  urbem  interclusi  ab 
hostibus  erant , velut  obsiti  ibus  datis , pigneratos  habe- 
rent animos  , pauci  magis  taciti  probarent  constantem 
fidem  , quam  probatam  tueri  auderent ; haud  dubio  in 
speciem  consensu  lit  ad  Poenos  deditio.  L.  Atilio  prae- 
fecto praesidii , quique  cum  eo  milites  romani  erant , 
clam  in  portum  deductis  atque  impositis  in  naves , ut 


Digitized  byGoogle 


lio.  xxiv.  cap.  i,  ii.  229 

Rhegium  deveherentur,  Hamilcarem  Poeuosque  ea  con- 
ditione, ut  foedus  extomplo  aequis  legibus  fieret,  in  ur- 
bem acceperunt.  Cuius  rei  prope  non  servata  fides  de- 
ditis est,  quum  Poenus  dolo  dimissum  Romanum  incu- 
saret ; Locrenses  profugisse  ipsum  causarentur.  Insecuti 
etiam  equites  sunt , si  quo  casu  in  freto  aestus  morari, 
aut  deferre  naves  in  terram  posset.  Et  eos  quidem,  quos 
sequebantur , non  sunt  adepti : alias  a Messana  traii- 
cientes  freto  Rhegium  naves  conspexerunt.  Milites  erant 
romani , a Claudio  praetore  missi  ad  obtinendam  urbem 
praesidio.  Itaque  Rhegio  extomplo  abscessum  est.  Lo- 
crensibus iussu  Hannibalis  data  pax,  ut  liberi  suis  legi- 
bus viverent : urbs  pateret  Poenis , portus  in  potestatem 
Locrensium  esset : societas  eo  iurc  staret , ut  Poenus  Lo  - 
crensem,  Locrensisque  Poenum  pace  ac  bello  iuvaret. 

II.  Sic  a freto  Toeni  reducti , frementibus  Bruttiis  , 
quod  Rhegium  ac  Locros,  quas  urbes  direpturos  se  de- 
stinaverant , intactas  reliquissent.  Itaque  per  se  ipsi , 
conscriptis  armatisque  iuventutis  suae  quindecim  milli- 
bus , ad  Crotonem  oppugnandum  pergunt  ire , graecam 
et  ipsam  urbem  et  maritimam : plurimum  accessurum 
opibus , si  in  ora  maris  urbem  portu  ac  moenibus  va- 
lidam tenuissent,  credentes.  Ea  cura  angebat,  quod  ne- 
que non  arcessere  ad  auxilium  Poenos  satis  audebant , 
ne  quid  non  pro  sociis  egisse  viderentur : et , si  Poe- 
nus rursus  magis  arbiter  pacis,  quam  adiutor  belli,  fuis- 
set , ne  in  libertatem  Crotonis  , sicut  ante  Locrorum  , 
frustra  pugnaretur.  Itaque  optimum  visum  est,  ad  Han- 
. nibalem  mitti  legatos,  caverique  ab  eo,  ut  receptus  Croto 
Bruttiorum  esset.  Hannibal  quum  praesentium  eam  con- 
sultationem esse  respondisset;  et  ad  Hannonem  eos  re- 
iecisset,  ab  Hannone  nihil  certi  ablatum.  Nec  enim  di- 
ripi volebant  nobilem  atque  opulentam  urbem:  et  spe- 
rabant, quum  Bruttios  oppugnaret,  Poenos  nec  probare, 
nec  iuvare  eam  oppugnationem  appareret,  eo  maturius  ad 
se  defecturos.  Crotone  nec  consilium  unum  inter  popu- 
lares , nec  voluntas  erat.  Unus  velut  morbus  invaserat 
omnes  Italiae  civitates,  ut  plebes  ab  optimatibus  dissen- 
tirent : senatus  Romanis  faveret , plebs  ad  Poenos  rem 
traheret.  Eam  dissensionem  in  urbe  perfuga  nuntiat 

Bruttiis , Arislotnachum  esse  principem  plebis  , traden- 
daequc  auctorem  urbis  : et  in  vasta  urbe  lateque  om- 
nibus-disjectis  moenibus  raras  et  stationes  custodiasque 
senatorum  esse:  quacumque  custodiant  plebis  homines, 
ea  patere  aditum.  Auctore  ac  duce  perfuga,  Bruttii  co- 
rona cinxerunt  urbem:  acceptique  a plebe  primo  impetu 
locos  omnes,  praeter  arcem,  cepere.  Arcem  optimates  te- 
nebant , praeparato  iam  ante  ad  talem  casum  perfugio. 
Eodem  Arislomachus  perfugit ; tamquam  Poenis , non 
Bruttiis,  auctor  urbis  tradendae  fuisset. 

IU.  Urbs  Croto  murum  in  circuitu  patentem  duode- 
cim millia  passuum  habuit , ante  Pyrrhi  in  Italiam  ad- 
ventum. Post  vastitatem  eo  bello  factam  vix  pars  dimi- 
dia habitabatur  : flumen  , quod  medio  oppido  fluxerat , 
extra  frequentia  tectis  loca  praeterfluebat : et  arx  pro- 
cul iis , quae  habitabantur.  Sex  millia  aberat  ab  urbe 
nobili  templum  (ipsa  urbe  erat  nobilius)  Laciniae  Iu- 
nonis  , sanctum  omnibus  circa  populis.  Lucus  ibi , fre- 
quenti silva  et  proceris  abietis  arboribus  septus , laeta 
in  medio  pascua  habuit,  ubi  omnis  generis  sacrum  deae 
pascebatur  pecus  sine  ullo  pastore:  separalimque  egressi 
cuiusque  generis  greges  nocte  remeabant  ad  stabula , 
nunquam  insidiis  ferarum,  non  fraude  violati  hominum. 
Magni  igitur  fructus  ex  eo  pecore  capti , columnaque 
inde  aurea  solida  facta  et  sacrata  est:  inclutumque  tem- 
plum, divitiis  etiam,  non  tantum  sanctitate,  fuit.  Ac  mi- 
racula aliqua  affinguntur  plerumque  tam  insignibus  lo- 
cis. Fama  est,  aram  esse  in  vestibulo  templi ; cuius  ci- 
nerem nullo  unquam  moveri  vento.  Sed  arx  Crotonis , 
una  parte  imminens  mari , altera  vergente  in  agrum  , 
situ  tantum  naturali  quondam  munita , postea  et  muro 
cincta  est , qua  per  aversas  rupes  ab  Dionysio  Siciliae 
tyranno  per  dolum  fuerat  capta.  Eam  tum  arcem  , sa- 
tis , ut  videbatur  , tutam  , Crotoniatum  optimates  tene- 
bant , circumsedente  cum  Bruttiis  eos  etiam  plebe  sua. 
Postremo  Bruttii,  quum  suis  viribus  inexpugnabilem  vi- 
derent arcem,  coacti  necessitate,  Hannonis  auxilium  im- 
plorant. Is,  conditionibus  ad  deditionem  compellere  Cro- 
toniatas  conatus  , ut  coloniam  Bruttiorum  eo  deduci , 
antiquamque  frequentiam  eo  recipere  vastam  ac  deser- 

tam  bellis  urbem  paterentur,  omnium  neminem,  prae- 
ter Aristomachum  , movit.  Morituros  se  affirmabant  ci- 
.tius,  quam,  immixti  Bruttiis,  in  alienos  ritus,  mores,  le- 
gesque , ac  mox  linguam  etiam  verterentur.  Aristoma- 
chus  unus , quando  nec  suadendo  ad  deditionem  satis 
valebat,  nec,  sicut  urbem  prodiderat,  locum  prodendae 
arcis  inveniebat , transfugit  ad  Hannonem.  Locrenses 
brevi  post  legati , quum  permissu  Hannonis  arcem  in- 
trassent,  persuadent,  ut  traduci  se  in  Locros  paterentur, 
nec  ultima  experiri  vellent.  lam  hoc  ut  sibi  liceret,  im- 
petraverant et  ab  Hannibale,  missis  ad  id  ipsum  lega- 
tis. Ita  Crotone  excessum  est,  deductique  Crotoniatae  ad 
mare  naves  conscendunt.  Locros  omnis  multitudo  abeunt. 
In  Apulia  ne  hiems  quidem  quieta  inter  Romanos  at- 
que Hannibalem  erat.  Luceriae  Sempronius  consul,  Han- 
nibal haud  procul  Arpis  hibernabat.  Inter  eos  levia 
proelia  ex  occasione , aut  opportunitate  huius  aut  illius 
partis , oriebantur : meliorque  iis  Romanus , et  in  dies 
cautior  tutiorque  ab  insidiis  fiebat. 

IV.  In  Sicilia  Romanis  omnia  mutaverat  mors  Hie- 
ronis, regnumque  ad  Hieronymum  nepotem  eius  trans- 
latum : puerum  , vixdum  libertatem , nedum  dominatio- 
nem, modice  laturum.  Laete  id  ingenium  tutores  atque 
amici  ad  praecipitandum  in  omnia  vilia  acceperunt : 

Suae  ita  futura  cernens  Hiero , ultima  senecta  voluisse 
icitur  liberas  Syracusas  relinquere  , ne  sub  dominatu 
puerili,  per  ludibrium,  bonis  artibus  partum  firmalum- 
que  interiret  regnum.  Huic  consilio  eius  summa  ope 
obstitere  filiae , nomen  regium  penes  puerum  futurum 
ratae,  regimen  rerum  omnium  penes  se  virosque  suos, 
Andranouorum  et  Zoippum  : nam  ii  tutorum  primi  re- 
linquebantur. Non  facile  erat  nonagesimum  iam  agenti 
annum,  circumsesso  dies  noctesque  muliebribus  blandi- 
tiis , liberare  animum  , et  convertere  ad  publicam  pri- 
vata curam.  Itaque  tutores  modo  quindecim  puero  reli- 
quit: quos  precatus  est  moriens,  ut  fidem  erga  populum 
romanum,  quinquaginta  annos  ab  se  cultam,  inviolatam 
servarent,  iuvenemque  suis  potissimum  vestigiis  insistere 
vellent  disciplinaeque,  in  qua  edoctus  esset.  Haec  man- 
data. Quum  exspirasset,  per  tutores  testamento  prolato, 

pueroque  in  concionem  producto,  (erat  autem  quinde- 
cim tunc  ferme  annorum)  paucis,  qui  per  concionem  ad 
excitandos  clamores  dispositi  erant,  approbantibus  testa- 
mentum, ceteris  velut  patre  amisso  in  orba  civitate  om- 
nia timentibus,  funus  fit  regium  , magis  amore  civium 
et  caritate  , quam  cura  suorum  , celebre.  Brevi  deinde 
ceteros  tutores  summovet  Andranodorus  , iuvenem  iam 
esse  dictitans  Hieronymum  , ac  regni  poteptem  : depo- 
nendoque  tutelam  ipse , quae  cum  pluribus  communis 
erat,  in  se  unum  omnium  vires  convertit 

V.  Vix  quidem  ulli  bono  moderatoque  regi  facilis  erat 
favor  apud  Syracusanos,  succedenti  tantae  caritati  Hiero- 
nis. Verum  enim  vero  Hieronymus,  velut  suis  vitiis  de- 
siderabilem efficere  Yellet  avum,  primo  statim  conspectu, 
omnia  quam  disparia  essent,  ostendit  Nam  qui  per  tot 
annos  Hieronem  filiumque  eius  Gelonem,  nec  vestis  ha- 
bitu , nec  alio  ullo  insigni  differentes  a ceteris  civibus 
vidissent,  conspexere  purpuram,  ac  diadema,  ac  satel- 
lites armatos;  quadrigisque  etiam  alborum  equorum  in- 
terdum ex  regia  procedentem , more  Dionysii  tyranni. 
Hunc  tam  superbum  apparatum  habitumque  convenien- 
tes sequebantur  contemptus  omnium  hominum,  superbae 
aures,  contumeliosa  dicta,  rari  aditus,  non  alienis  modo, 
sed  tutoribus  etiam,  libidines  novae,  inhumana  crudeli- 
tas. Itaque  tantus  omnes  terror  invaserat,  ut  quidam  ex 
tutoribus  aut  morte  voluntaria , aut  fuga  praeverterent 
metum  suppliciorum.  Tres  ex  iis,  quibus  solis  aditus  in 
domum  familiarior  erat,  Andranodorus  et  Zoippus,  ge- 
neri Hieronis,  et  Thraso  quidam,  de  aliis  quidem  rebus 
haud  magnopere  audiebantur  : tendendo  autem  duo  ad 
Carthaginienses,  Thraso  ad  societatem  romanam,  certa- 
mine ac  studiis  interdum  in  se  convertebant  animum 
adolescentis : quum  coniuratio  , in  tyranni  caput  facta  , 
indicatur  per  Callonem  quemdam,  aequalem  Hieronymi, 
et  iam  inae  a puero  in  omnia  familiaria  iura  assuetum. 
Index  unum  ex  coniuratis  Theodotum , a quo  ipse  ap- 
pellatus erat , nominare  potuit.  Qui  comprehensus  ex- 
templo , traditusque  Andrauodoro  torquendus , de  se 
ipse  haud  cunctanter  fassus,  conscios  celabat.  Postremo, 
quum  omnibus  intolerandis  patientiae  humanae  crucia- 

tibus  laceraretur , victum  malis  so  simulans , avertit  ab 
consciis  in  insontes  indicium,  Thrasonem  esse  auctorem 
consilii  mentitus , nec  , nisi  tam  potenti  duce  confisos  , 
rem  tantam  ausuros  ab  latere  tyranni  , quorum  capita 
vilissima  fingenti  inter  dolores  gemitusque  occurrere. 
Maxime  animo  tyranni  credibile  indicium  Thraso  no- 
minatus fecit.  Itaque  extemplo  traditur  ad  supplicium : 
adiectique  poenae  ceteri  luxta  insontes.  Consciorum 
nemo,  quum  diu  socius  consilii  torqueretur,  aut  latuit, 
aut  fugit.  Tantum  illis  in  virtute  ac  fido  Theodoti  fidu- 
ciae fuit:  tantumque  ipsi  Theodoto  virium  ad  arcana 
occultanda. 

VI.  Ita,  quod  unum  vinculum  cum  Romanis  societatis 
erat , Thrasone  sublato  e medio  , extemplo  haud  dubie 
ad  defectionem  res  spectabat:  legatique  ad  Hannibalem 
missi , ac  remissi  ab  eo  cum  Hannibale , nobili  adole- 
scente , Hippocrates  et  Epicydcs  , nati  Carthagine  , sed 
oriundi  ab  Syracusis  exsule  ayo,  Poeni. ipsi  materno  ge- 
nere. Per  hos  iuncta  societas  Hannibali  ac  syracusano 
tyranno : nec  invito  Hannibale  apud  tyrannum  manse- 
runt. Ap.  Claudius  praetor,  cuius  Sicilia  provincia  erat, 
ubi  ea  accepit,  extemplo  legatos  ad  Hieronymum  misit: 
qui , quum  sese  ad  renovandam  societatem , quae  cum 
avo  fuisset , venisse  dicerent , per  ludibrium  auditi  di- 
missique  sunt  ab  quaerente  per  iocum  Hieronymo,  quae 
fortuna  iis  pugnae  ad  Cannas  fuisset  ? vix  credibilia  enim 
legatos  Hannibalis  narrare.  Velle , quid  veri  sit,  scire,  ut 
ex  eo , utram  spem  sequatur , consilium  capiat.  Romani , 
quum  serio  legationes  audire  coepisset,  redituros  se  ad  cum 
dicentes  esse,  monito  magis  eo,  quam  rogato,  ne  fidem 
temere  mutaret,  proficiscuntur.  Hieronymus  legatos  Car- 
thaginem misit  ad  foedus  ex  societate  cum  Hannibale 
faciendum.  Pacto  convenit , ut  , quum  Romanos  Sicilia 
expulissent,  (id  autem  brevi  fore,  si  naves  atque  exer- 
citum misissent)  Himera  amnis,  qui  ferme  insulam  di- 
vidit, finis  regni  syracusani  ac  punici  imperii  esset. 
Aliam  deinde,  inflatus  adsentationibus  eorum,  qui  eum 
non  Hieronis  tantum  , sed  Pyrrhi  etiam  regis,  materni 
avi,  iubebant  meminisse,  legationem  misit,  qua  aequum 
censebat , Sicilia  sibi  omni  cedi : Italiae  imperium  pro- 

prinm  quaeri  Carthaginiensi  populo.  Hanc  levitatem  ac 
iactationem  animi  neque  mirabantur  in  iuvene  furioso, 
neque  arguebant,  dummodo  averterent  eum  ab  Romanis. 

' II.  Sed  omnia  in  eo  praecipitia  ad  exitium  fuerunt. 
Nam  quum  , praemissis  Hippocrate  atque  Epicyde  cum 
binis  millibus  armatorum  ad  lentandas  urbes , quae 
praesidiis  tenebantur  romanis,  et  ipse  in  Leontinos  cum 
cetero  omni  exercitu  (erant  autem  ad  quindecim  millia 
peditum  equitumque)  profectus  esset;  liberas  aedes  con- 
iurati  (et  omnes  forte  militabant)  imminentes  viae  an- 
gustae, qua  descendere  ad  forum  rex  solebat,  sumpse- 
runt. Ibi , quum  instructi  armatique  ceteri  transitum 
exspectantes  starent,  uni  ex  iis,  (l)inomeni  fuit  nomen) 
quia  custos  corporis  erat,  partes  datae  sunt,  ut,  quum 
appropinquaret  ianuac  rex,  per  causam  aliquam  in  an- 
gustiis sustineret  ab  tergo  agmen.  Ita  , ut  convenerat  , 
factum  est.  Tamquam  laxaret  elatum  pedem  ab  stricto 
nodo,  moratus  turbam  Dinomenes,  tantum  intervalli  fe- 
cit, ut,  quum  in  praetereuntem  sine  armatis  regem  im- 
petus fieret,  confoderetur  aliquot  prius  vulneribus,  quam 
succurri  posset.  Clamore  et  tumultu  audito,  in  Dinome- 
nem,  iam  haud  dubie  obstantem,  tela  conficiuntur : in- 
ter quae  tamen,  duobus  acceptis  vulneribus,  evasit.  Fuga 
satellitum,  ut  iacentcm  videre  regem,  facta  est.  Inter- 
fectores pars  in  forum  ad  multitudinem  laetam  libertate, 
pars  Syracusas  pergunt,  ad  praeoccupanda  Andranodori 
regiorumque  aliorum  consilia.  Incerto  rerum  statu,  Ap. 
Claudius,  bellum  oriens  ex  propinquo  quum  cerneret, 
senatum  literis  certiorem  fecit,  Siciliam  Carthaginiensi 
populo  et  Hannibali  conciliari ; ipse  adversus  Syracu- 
sana consilia,  provinciam,  regnique  fines  omnia  conver- 
tit praesidia.  Exitu  anni  eius,  Q.  Fabius  ex  auctoritate 
senatus  Puteolos,  per  bellum  coeptum  frequentari  em- 
porium, communiit,  praesidiumque  imposuit.  Inde  Ro- 
mam comitiorum  causa  veniens,  in  eum,  quem  primum 
diem  comitialem  habuit,  comitia  edixit;  atque  ex  iti- 
nere praeter  urbem  in  campum  descendit.  Eo  die  quum 
sors  praerogativae  Aniensi  luniorum  exisset , eaquo  T. 
Olacilium,  M.  Aemilium  Regillum  consules  diceret,  tum 
Q.  Fabius,  silentio  facto,  tali  oratione  est  usus: 

VIII.  Si  aut  pacem  in  Italia,  aut  bellum  cum  co  hoste 
haberemus,  in  quo  nrg  ligent  iae  laxior  locus  esset,  qui  ve- 
stris studiis,  quae  in  campum  ad  mandandos,  quibus  veli- 
tis, Imwres  affertis,  moram  ullam  offerret,  is  mihi  parum 
meminisse  valeretur  vestrae  libertatis.  Sed  quum  tn  hoc 
bello,  in  hoc  hoste,  nunquam  ab  ullo  duce  sine  ingenti  no- 
stra clade  erratum  sit,  eadem  vos  cura,  qua  in  aciem  ar- 
mati descenditis , inire  suffragium  ad  creandos  consules  de- 
cet, et  sibi  sic  quemque  dicere:  Hannibali  imperatori  pa- 
rem consulem  nomino.  Hoc  anno  ad  Capuam  lubcllio  Tau- 
reae, campano  summo  equiti  provocanti,  summus  romanus 
eques  Asellus  Claudius  est  oppositus.  Adversus  Gallum  , 
quondam  provocantem  in  ponte  Anienis,  T.  Manlium,  fi- 
dentem et  animo  et  viribus,  misere  maiores  nostri.  Ob  ean- 
dem causam  haud  multis  annis  post  fuisse  non  negaverim, 
cur  M.  Valerio  non  diffidcrctur , adversus  simii  ter  provo- 
cantem arma  capienti  Gallum  ad  certamen.  Quemadmo- 
dum pedites  equilcsque  optamus , ut  validiores  , si  minus  , 
ut  pares  hosti  habeamus ; ita  duci  hostium  parem  impe- 
ratorem quaeramus.  Quum,  qui  est  summus  in  civitate  dux, 
eum  legerimus ; tamen  repente  lectus,  in  annum  creatus, 
adversus  veterem  ac  perpetuum  imperatorem  comparabitur, 
nullis  neque  temporis,  neque  iuris  inclusum  angustiis,  quo 
minus  ita  omnia  gerat  administretque , ut  tempora  postu- 
labunt belli:  n obis  autem  ifl  apparatu  ipso,  ac  tantum  in- 
choantibus res  , annus  circumagitur.  Quoniam  , quales  vi- 
ros creare  vos  consules  deceat,  satis  est  dictum;  restat,  ut 
pauca  de  iis , in  quos  praerogativae  favor  inclinavit , di- 
cam. M-  Aemilius  Regillus  flamen  est  Quirinalis  , quem 
neque  mittere  ab  sacris,  neque  retinere  possumus,  ut  non 
dedm  aut  belli  deseramus  curam.  Otacilius  sororis  meae 
filiam  uxorem  atque  ex  ea  liberos  habet.  Ceterum  non  ea 
vestra  in  me  maioresque  meos  merita  sunt  , ut  non  potio- 
rem  privatis  necessitudinibus  rcmpublicam  habeam.  Quilibet 
nautarum  vectorumquc  tramiuillo  mari  gubernare  potest ; 
ubi  saeva  orta  tempestas  est,  ac  turbato  mari  rapitur  vento 
navis , tum  viro  et  gubernatore  opus  est.  Non  tranquillo 
navigamus,  sed  iam  aliquot  procellis  submersi  paene  sumus. 
Itaque , quis  ad  gubernacula  sedeat , summa  cura  provi- 
dendum ac  praecavendum  vobis  est.  In  minore  te  experti , 

T.  Otacili,  re  sumus : haud  sane  , cur  ad  maiora  tibi  fi- 
damus , documenti  quidquam  dedisti.  Classem  hoc  anno , 
cui  tu  praefuisti,  trium  rerum  causa  paravimus : ut  Afri- 
cae oram  popularetur ; ut  tuta  nobis  Italiae  litora  essent ; 
ante  omnia  ne  supplementum  cum  stipendio  commeatuque 
ab  Carthagine  Hannibali  transportaretur.  Create  consulem 
T.  Otacilium,  non  dico,  si  omnia  haec,  sed  si  aliquid  eo- 
rum reipublicae  praestitit.  Sin  autem,  te  classem  obtinente, 
etiam,  velul  pacato  mari,  quaelibet  Hannibali  tuta  atque 
integra  ab  domo  venerunt;  si  ora  Italiae  infestior  hoc  anno , 
quam  Africae  , fuit : quid  dicere  potes , cur  te  potissimum 
ducem  Hannibali  hosti  opponant?  Si  consul  esses,  dictato- 
rem dicendum  exemplo  maiorum  nostrorum  censeremus  : 
nec  tu  id  indignari  posses,  aliquem  in  civitate  romana  me- 
liorem bello  haberi,  quam  te.  Magis  nullius  interest,  quam 
tua,  T.  Otacili,  non  imponi  cervicibus  tuis  onus,  sub  quo 
concidas.  Ego  magnopere  suadeo , eodem  animo  , quo  , si 
stantibus  vobis  in  aciem  armatis  repente  deligendi  duo  im- 
peratores essent,  quorum  ductu  atque  auspicio  dimicaretis , 
hodie  quoque  consules  creetis : quibus  sacramento  Uberi 
nostri  dicant,  ad  quorum  edictum  conveniant,  sub  quorum 
tutela  atque  cura  militent.  Lacus  Trasimenus  et  Cannae 
tristia  ad  recordationem  exempla , sed  ad  praecavendum 
simile  utili  documento  sunt.  Praeco,  Aniensem  iuniorum  in 
suffragium  revoca. 

IX.  Quum  T.  Olucilius  ferociter,  eum  continuare  con- 
sulatum velle,  vociferaretur  atque  obstreperet,  lictores 
ad  eum  accedere  consul  iussit : et,  quia  in  urbem  non 
inierat , protinus  in  campum  ex  itinere  profectus  , ad- 
monuit, cum  securibus  sibi  fasces  praeferri.  Iterum  prae- 
rogativa suffragium  init;  creatique  in  ea  consules  Q.  Fa- 
bius Maximus  quartum,  M.  Marcellus  tertium.  Eosdem 
consules  ceterae  centuriae  sine  variatione  ulla  dixerunt. 
Et  praetor  unus  refectus  Q.  Fulvius  Flaccus  : novi  alii 
creati,  T.  Otacilius  Crassus  iterum,  Q.  Fabius  consulis 
filius,  qui  tum  aedilis  curulis  erat,  P.  Cornelius  Lentu- 
lus. Comitiis  praetorum  perfectis , senatusconsultum  fac- 
tum est,  ut  Q.  Fulvio  extra  ordinem  urbana  provincia  es- 
set : usque  potissimum,  consulibus  ad  bellum  profectis,  urbi 
praeesset.  Aquae  magnae  bis  eo  anno  fuerunt : Tiberis- 

que  agros  inundavit  cum  magna  strage  tectorum , pc- 
corumque  et  hominum  pernicie.  Quinto  anno  secundi 
punici  beili,  Q.  Fabius  Maximus  quartum,  M.  Claudius 
Marcellus  tertium,  consulatum  ineuntes,  plus  solito  con- 
verterant in  se  civitatis  animos.  Multis  enim  annis  tale 
consulum  par  non  fuerat.  Referebant  senes , sic  Maxi- 
mum Rullum  cum  P.  Decio  ad  bellum  gallicum  , sic 
postea  Papirium  Carviliumque  adversus  Samnites  Brut- 
tiosque  , et  lueanum  cum  tarentino  populum  , consules 
declaratos.  Absens  Marcellus  consul  creatus  , quum  ad 
exercitum  esset;  praesenti  Fabio,  atque  ipso  comitia  ha- 
bente, consulatus  continuatus.  Tempus  ac  necessitas  belli, 
ac  discrimen  summae  rerum  faciebant , ne  quis  aut  in 
exemplum  exquireret,  aut  suspectum  cupiditatis  imperii 
consulem  haberet.  Quin  laudabant  potius  magnitudinem 
animi,  quod,  quum  summo  imperatore  esse  opus  reipu- 
blicae  sciret,  seque  eum  haud  duhie  esse,  minoris  invi- 
diam suam,  si  qua  ex  re  oriretur,  quam  utilitatem  rei- 
publicae,  fecisset. 

X.  Quo  die  magistratum  inierunt  consules  , senatus 
in  Capitolio  est  habitus;  decreturaque  omnium  primum, 
ut  consules  sortirentur  , compararentvc  inter  se  , uter 
censoribus  creandis  comitia  haberet,  priusquam  ad  exer- 
citum proficisceretur.  Prorogatum  deinde  imperium  om- 
nibus , qui  ad  exercitus  erant , iussique  in  provinciis 
manere,  Ti.  Gracchus  Luceriae,  ubi  cum  volonum  exer- 
citu erat,  C.  Terentius  Varro  in  agro  piceno,  M’.  Pom- 
ponius in  gallico:  et  praetoribus  prioris  anni  pro  prae- 
tore Q.  Mucius  obtineret  Sardiniam,  M.  Valerius  ad 
Brundisium  orae  maritimae , intentus  adversus  omnes 
motus  Philippi  Macedonum  regis,  praeesset.  P.  Cornelio 
Lentulo  praetori  Sicilia  decreta  provincia;  T.  Otaciiio 
classis  eadem,  quam  adversus  Carthaginienses  priore 
anno  habuisset.  Prodigia  eo  anno  multa  nuntiata  sunt. 
Quae  quo  magis  credebant  simplices  ac  religiosi  horni- . 
nes,  eo  plura  nuntiabantur:  Lanuvii  in  aede  intus  So- 
spitae lunonis  corvos  nidum  fecisse:  in  Apulia  palmam 
viridem  arsisse : Mantuae  stagnum  efiusuru  Mincio  amni 
cruentum  visura : et  Calibus  creta  , et  Romae  in  foro 
boario  sanguine  pluisse  : et  in  vico  Insicio  fontem  sub 

terra  tanta  vi  aquarum  fluxisse,  ut  serias  doliaque,  quae 
in  eo  loco  erant,  provoluta  velut  impetus  torrentis  tu- 
lerit: tacta  de  coelo  atrium  publicum  in  Capitolio,  ae- 
dem in  campo  Vulcani,  arcem  in  Sabinis  publicamque 
viam  , murum  ac  portam  (labiis,  lam  alia  vulgata  mi- 
racula erant:  hastam  Martis  Praeneste  sua  sponte  pro- 
motam : bovem  in  Sicilia  locutum  : infantem  in  utero 
matris  in  Marrucinis , lo  triumphe ! clamasse : ex  mu- 
liere Spoleli  virum  factum  : Hadriae  aram  in  coelo  , 
speciesque  hominum  circum  eam,  cum  candida  veste, 
visas  esse.  Quin  Hornae  quoque  in  ipsa  urbe,  secundum 
apum  examen  in  foro  visum  , allirmantes  quidam  , le- 
giones se  armatas  in  laniculo  videre , concitaverunt  ci- 
vitatem ad  arma:  qui  tum  in  laniculo  essent , negarunt, 
quemquam  ibi,  praeter  assuetos  collis  eius  cultores,  ap- 
paruisse. Haec  prodigia  hostiis  maioribus  procurata  sunt 
ex  haruspicum  responso  : et  supplicatio  omnibus  deis , 
quorum  pulvinaria  Komae  essent , indicta  est. 

XI.  Perpetratis,  quae  ad  pacem  dcftm  pertinebant,  de 
republica  belloque  gerendo , ot  quantum  copiarum  , et 
ubi  quaeque  essent , consules  ad  senatum  retulerunt. 
Duodeviginti  legionibus  bellirm  geri  placuit : binas  con- 
sules sibi  sumere  : binis  Galliam  , Siciliamquc  , ac  Sar- 
diniam obtineri : duabusque  Q.  Fabium  praetorem  Apu- 
liae , duabus  volonum  Ti.  Gracchum  circa  Luceriam 
praeesse  : singulas  C.  Terentio  proconsuli  ad  Picenum  , 
et  M.  Valerio  ad  classem  circa  Brundisium  relinqui , 
et  duas  urbi  praesidio  esse.  Hic  ut  numerus  legionum 
expleretur,  sex  novae  legiones  erant  scribendae.  Eas 
primo  quoque  tempore  consules  scribere  iussi  , et  clas- 
sem parare:  ut  cum  iis  navibus,  quae  pro  Calabriae  li- 
toribus  in  statione  essent , centum  quinquaginta  longa- 
rum navium  classis  eo  anno  expleretur.  Delectu,  habito 
et  centum  navibus  novis  deductis  , Q.  Fabius  comitia 
censoribus  creandis  habuit.  Creati  M.  Atilius  Regulus 
et  P.  Furius  Philus.  Quum  increbresceret  rumor,  bellum 
in  Sicilia  esse , T.  Otacilius  eo  cum  classe  proficisci 
iussus  est.  Quum  deessent  nautae,  consules  ex  senatus- 
consulto edixerunt,  ut,  qui,  L.  Aemilio,  C.  Flaminio  cen- 
soribus, millibus  aeris  quinquaginta  ipse  aut  pater  eius 

census' fuisset,  usque  ad  centum  millia,  aut  cui  postea  res 
tanta  esset  facta,  nautam  unum  cum  sex  mensium  stipen- 
dio daret : qui  supra  centum  millia  , usque  ad  trecenta 
millia,  tres  nautas  cum  stipendio  annuo : qui  supra  trecenta 
millia,  usque  ad  decies  acris,  quinque  nautas:  cpii  supra 
decies,  septem : senatores  octo  nautas  cum  annuo  stipendio 
darent.  Ex  hoc  edicto  dati  nautae  , armati  instructique 
ab  dominis , cum  triginta  dierum  coctis  cibariis  naves 
conscenderunt.  Tum  primum  est  factum,  ut  classis  romana 
sociis  navalibus  privata  impensa  paratis  compleretur. 

XII.  Hic  maior  solito  apparatus  praecipue  conterruit 
Campanos , ne  ab  obsidione  Capuae  bellum  eius  anni 
Romani  inciperent.  Itaque  legatos  ad  Hannibalem  ora- 
tum miserunt,  ut  Capuam  exercitum  admoveret:  ad  eam 
oppugnandam  novos  exercitus  scribi  Romae;  nec  ullius  ur- 
bis defectioni  magis  infensos  eorum  animos  esse.  Id  quia 
tam  trepidi  nuntiabant , maturandum  Hannibal  ratus , 
ne  praevenirent  Romani , profectus  Arpis,  ad  Tifata  in 
veteribus  castris  super  Capuam  consedit.  Inde,  Numidis 
Hispanisque  ad  praesidium  simul  castrorum,  simul  Ca- 
puae relictis,  cum  cetero  exercitu  ad  lacum  Averni  per 
speciem  sacrificandi,  re  ipsa,  ut  tentaret  Puteolos,  quod- 
que ibi  praesidii  erat , descendit.  Maximus , postquam 
Hannibalem  Arpis  profectum,  et  regredi  in  Campaniam, 
allatum  est,  nec  die  nec  nocte  intermisso  itinere,  ad 
exercitum  redit : et  Ti.  Gracchum  ab  Luceria  Beneven- 
tum copias  admovere,  Q.  Fabium  praetorem  (is  filius 
consulis  erat)  Luceriam  Graccho  succedere  iubet.  In 
Siciliam  eodem  tempore  duo  praetores  profecti,  P.  Cor- 
nelius ad  exercitum,  Otacilius,  qui  maritimae  orae  rei- 
que navali  praeesset  ; et  ceteri  m suas  quisque  provin- 
cias profecti : et , quibus  prorogatum  imperium  erat , 
easdem,  quas  priore  anno,  regiones  obtinuerunt. 

XIII.  Ad  Hannibalem,  quum  ad  lacum  Averni  esset, 
quinque  nobiles  iuvenes  an  Tarento  venerunt,  partim 
ad  Trasimenum  lacum,  partim  ad  Cannas  capti,  dimis- 
sique  domos  cura  eadem  comitate  , qua  usus  adversus 
omnes  Romanorum  socios  Poenus  fuerat.  Ii , memores 
beneficiorum  eius  peipu lisse  magnam  partem  se  iuventutis 
tarentinae,  referunt,  ut  Hannibalis  amicitiam  ac  societa- 

tcm,  quam  populi  romani,  mallent;  legalosque  ab  sitis  mis- 
sus rogare  Hannibalem  , ut  exercitum  propius  Tarentum, 
admoveat.  Si  signa  eius , si  castra  conspecta  a Tarento 
sint,  haud  ullam  intercessuram  moram,  quin  urbs  dedatur. 
In  potestate  iuniorum  plebem , in  manu  plebis  rem  taren- 
tinam  esse.  Hannibal  collaudatos  eos,  oneratosque  ingen- 
tibus promissis,  domum  ad  coepta  maturanda  redire  iu- 
bet : se  in  tempore  adfulurum  esse.  Hac  cum  spe  di- 
missi Tarentini.  Ipsum  ingens  cupido  incesserat  '1  arenti 
potiundi.  Urbem  esse  videbat,  quum  opulentam  nobi- 
lemque,  tum  maritimam,  cl  in  Macedoniam  opportune 
versam:  regemque  Philippum  hunc  portum,  si  transiret 
in  Italiam,  quum  Brundisium  Romani  haberent,  peti- 
turum. Sacro  inde  perpetrato,  ad  quod  venerat,  et,  dum 
ibi  moratur , pervastato  agro  cumano  usque  ad  Miseni 
promontorium  , Puteolos  repente  agmen  convertit , ad 
opprimendum  praesidium  romanum.  Sex  millia  hominum 
erant,  et  locus  munimento  quoque,  non  natura  modo, 
tutus.  Triduum  ibi  moratus  Poenus,  ab  omni  parte  ten- 
tato  praesidio,  deinde,  ut  nihil  procedebat,  ad  populan- 
dum agrum  neapolitanum  , magis  ira  quam  potiundae 
urbis  spe,  processit.  Adventu  cius  in  propinquum  agrum 
nolana  mota  est  plebs , iam  diu  aversa  ab  llomanis  et 
infesta  senatui  suo.  Itaque  legali  ad  arcessendum  Han- 
nibalem , cum  haud  dubio  promisso  tradendae  urbis  , 
venerunt.  Praevenit  inceptum  eorum  Marcellus  consul, 
a primoribus  accitus.  Die  uno  Suessulam  a Calibus  , 
quum  Vulturnus  amnis  traiicientem  moratus  esset,  con- 
tenderat. Inde  proxima  nocte  sex  millia  peditum,  equi- 
tesque trecentos , qui  praesidio  senatui  essent,  Nolam 
intromisit : et , uti  a consule  omnia  impigre  facta  sunt 
ad  praeoccupandam  Nolam  , ita  Hannibal  tempus  tere- 
bat ; bis  iam  ante  nequidquam  tentata  re , segnior  ad 
credendum  Nolanis  factus. 

XIV.  Iisdem  diebus  et  Q.  Fabius  consul  ad  Casilinum 
lentandum,  quod  praesidio  punico  tenebatur,  venit;  et 
ad  Beneventum,  velut  ex  composito,  parte  altera  Hanno 
ex  Bruttiis  cum  magna  peditum  equitumque  manu,  al- 
tera Ti.  Gracchus  ab  Luceria  accessit : qui  primo  op- 
pidum intravit.  Deinde,  ut  Hannonem  tria  millia  ferme 

ab  orbe  ad  Calorem  fluvium  castra  posuisse,  et  inde  agrum 
populari  audivit,  et  ipse,  egressus  moenibus  mille  ferme 

E assus  ab  hoste  castra  locat,  ibique  copcionem  militum 
abuit  Legiones  magna  ex  parte  volonum  habebat , 
qui  iam  alterum  annum  libertatem  tacite  mereri,  quam 
postulare  palam  , maluerant.  Senserat  tamen  hibernis 
egrediens  murmur  in  agmine  esse  quaerentium , en  un- 
quam liberi  militaturi  essent  1 scripseratquo  senatui,  non 
tam  quid  desiderarent,  quam  quid  meruissent:  bona 
fortique  opera  eorum  se  ad  eam  diem  usum : neque  ad 
exemplum  iusti  militis  quidquam  iis , praeter  Ubertatem , 
deesse.  De  eo  permissum  ipsi  erat,  faceret,  quod  e re- 
publica  duceret  esse,  itaque  prius , quam  cum  hoste 
manum  consereret,  pronuntiat,  tempus  venisse  iis  liber- 
tatis , quam  diu  sperassent , potiundae.  Postero  die  signis 
collatis  dimicaturum  puro  ac  patenti  campo,  ubi  sine  ullo 
insidiatum  metu  vera  virtute  geri  res  posset.  Qui  caput 
hostis  retulisset , eum  se  extemplo  liberum  iussurum  esse  : 
qui  loco  cessisset , in  eum  sen  ili  suppli.io  animadversurum. 
Suam  cuique  fortunam  in  manu  esse:  libertatis  auctorem 
iis  non  se  fore  solum , sed  consulem  M.  Marcellum  et  uni- 
versos patres  ; quos , consultos  ab  sc  de  libertate  eorum  , 
sibi  permisisse.  Literas  inde  consulis  ac  senatusconsultum 
recitavit.  Ad  quae  clamor  cum  ingenti  assensu  est  sub- 
latus. Pugnam  poscebant,  signumque  ut  daret  extemplo, 
ferociter  instabant.  Gracchus,  proelio  in  posterum  diem 
pronuntiato,  concionem  dimisit.  Milites  laeti,  praecipue 

Jjuibus  merces  navatao  in  unum  diem  operae  libertas 
utura  erat,  armis  expediendis  quod  reliquum  consumunt. 

XV.  Postero  die,  nbi  signa  coeperunt  canere,  primi 
omnium  parati  instructique  ad  praetorium  conveniunt. 
Sole  orto,  Gracchus  in  aciem  copias  educit:  nec  hostes 
moram  dimicandi  fecerunt.  Decem  et  septem  millia  pe- 
ditum erant,  maxima  ex  parte  Bruttii  ac  Lucani:  equi- 
tes mille  ducenti ; inter  quos  pauci  admodum  Italici , 
ceteri  Numidae  fere  omnes  Maurique.  Pugnatum  est  et 
acriter  et  diu.  Quatuor  horis  neutro  inclinata  est  pugna: 
nec  alia  magis  Uomanum  impediebat  res,  quam  capita 
hostium  pretia  libertati  facta.  Nam  ut  quisque  hostem 
impigre  occiderat , primum  capite  aegro  inter  turbam 
Vol.  ii.  11 

tuinultumque  abscidendo  tempus  terebat:  deinde,  occu- 
pata dextra  tenendo  caput , fortissimus  quisque  pugna- 
tor esse  desierat:  segnibus  ac  timidis  tradita  pugna  erat. 
Quod  ubi  tribuni  militum  Graccho  nuntiaverunt,  neminem 
stantem  iam  vulnerari  hostem  , carnificari  iaccntcs  , et  in 
dextris  militum  pro  gladiis  humana  capita  esse  ; signum 
dari  propere  iussit,  proiicerent  capita,  imaderentque  ho- 
stem. Claram  satis  et  insignem  virtutem  esse:  nec  dubiam 
libertatem  futuram  strenuis  viris.  Tum  redintegrata  pu- 
gna est,  et  eques  etiam  in  hostem  emissus.  Quibus  quum 
impigre  Numidae  occurrissent  , nec  segnior  equitum  , 
quam  peditum,  pugna  esset,  iterum  in  dubium  adducta 
res;  quum  utrimque  duces,  Romanus  Rruttium  Lucanum- 
que,  toties  a maioribus  suis  victos  subactosque;  Poenus 
mancipia  romana  et  ex  ergastulo  militem  verbis  obtere- 
ret. Postremo  pronuntiat  Gracchus,  esse  nihil  quod  de  li- 
bertate sperarent,  nisi  eo  die  fusi  fugatique  hostes  essent. 

XVI.  Ea  demum  vox  ita  animos  accendit,  atque  re- 
novato clamore,  velut  alii  repente  facti,  tanta  vi  se  in 
hostem  intulerunt,  ut  sustineri  ultra  non  possent.  Primo 
antesignani  Poenorum,  deinde  signa  perturbata,  postremo 
tota  impulsa  acies  ; inde  haud  dubie  terga  data,  ruunl- 
quo  fugientes  in  castra,  adeo  pavidi  trepidique,  ut  ne 
in  portis  quidem  aut  vallo  quisquam  restiterit,  ac  prope 
continenti  agmine  Romani  insecuti  , novum  de  integro 
proelium  inclusi  hostium  vallo  ediderint.  Ibi  sicut  pugna 
impeditior  in  angustiis,  ita  caedes  atrocior  fuit:  et  adiu- 
vere  captivi , qui , rapto  inter  tumultum  ferro  , conglo- 
bati et  ab  tergo  ceciderunt  Poenos,  et  fugam  impedie- 
runt. Itaque  minus  duo  millia  hominum  ex  tanto  exer- 
citu, et  ea  maior  pars  equitum , cum  ipso  duce  effuge- 
runt: alii  omnes  caesi  aut  capti.  Capta  et  signa  duode- 
quadraginta. Ex  victoribus  duo  millia  ferine  cecidere. 
'Praeda  omnis,  praeterquam  hominum  captorum,  militi 
concessa  est : et  pecus  exceptum  est , quod  intra  dies 
triginta  domini  cognovissent.  Quum  praeda  onusti  iu 
castra  redissent,  quatuor  millia  ferine  volonum  militum, 
qui  pugnaverant  segnius,  nec  in  castra  irruperant  simul, 
metu  poenae  collem  haud  procul  castris  ceperunt.  Postero 
die  per  tribunos  militum  inde  deducti,  concione  militum 

advocata  a Graccho,  superveniunt.  Ubi  quum  proconsul 
veteres  milites  primum,  prout  cuiusque  virtus  atque  opera 
in  ea  pugna  fuerat  , militaribus  donis  donasset , tunc  , 
quod  ad  volones  attineret,  omnes,  ait,  malle  laudatos  a 
se,  dignos  indignosque,  quam  quemquam  eo  die  castigatum 
esse.  Quod  bonum,  faustum,  felixque  reipublicae  ipsisque 
esset,  omnes  eos  liberos  esse  iubere.  Ad  quam  vocem  quum 
clamor  ingenti  alacritate  sublatus  esset , ac  nunc  com- 
plexi inter  se  gratulantesquc  , nunc  manus  ad  coelum 
tollentes  , bona  omnia  populo  remano  Gracchoque  ipsi 
precarentur;  tum  Gracchus  : Priusquam  omnes  iure  li- 
bertatis aequassem,  inquit,  neminem  nota  strenui  aut  ignavi 
militis  notasse  volui.  Nunc,  exsoluta  iam  fide  publica,  ne 
discrimen  omne  virtutis  ignaviaeque  pereat,  nomina  eorum, 
qui,  detrectatae  pugnae  memores,  secessionem  naulio  ante  fe- 
cerunt, referri  ad  me  iubebo:  citatosque  singulos  iureiurando 
adigam , nisi  queis  morbus  causa  erit , non  aliter  , quam 
stantes,  cibum  potionemque,  quoad  stipendia  facient,  captu- 
ros esse.  Hanc  multam  ita  aequo  animo  feretis , si  repu- 
tabitis , nulla  ignaviae  nota  leviore  vos  designati  potuisse. 
Signum  deinde  colligendi  vasa  dedit:  miiitesque  prae- 
dam portantes  agentesque,  per  lasciviam  ac  iocum,  ita 
ludibundi  Beneventum  rediere  , ut  ab  epulis  per  cele- 
brem festumque  diem  actis,  non  ex  acie,  reverti  vide- 
rentur. Beneventani  omnes  turba  elTusa  quum  obviam 
ad  portas  exissent,  complecti  milites,  gratulari,  vocare 
in  hospitium.  Apparata  convivia  omnibus  in  propatulo 
aedium  fuerant : ad  ea  invitabant , Gracchum  orabant  , 
ut  epulari  permitteret  militibus.  Et  Gracchus  ita  permi- 
sit, in  publico  epularentur  omnes.  Ante  suas  quibusque 
fores  prolata  omnia.  Pileati,  aut  lana  alba  velatis  capi- 
tibus volones  epulati  sunt;  alii  accubantes,  alii  stantes, 
qui  simul  ministrabant  vescebanturijue.  Digna  res  visa, 
ut  simulacrum  celebrati  eius  diei  Gracchus,  postquam 
Romam  rediit , pingi  iuberet  in  aede  Libertatis , quam 
pater  eius  in  Aventino  ex  multaticia  pecunia  faciendam 
curavit  dedicavitque. 

XVII.  Dum  haec  ad  Beneventum  geruntur,  Hannibal, 
depopulatus  agrum  neapolitanum,  ad  Nolam  castra  mo- 
vet. Quem  ubi  adventare  consul  sensit,  Pomponio  pro- 

praetore  cum  eo  exercitu  , qui  super  Suessulam  in  ca- 
stris erat , accito  , ire  obviam  hosti  parat , nec  moram 
dimicandi  facere.  G Claudium  Neronem  eum  robore 
equitum  silentio  noctis  per  aversam  maxime  ab  hoste 
portam  emittit : circumvectumque  occulte  subsequi  sen- 
sim agmen  hostium  iubet , et,  quum  coortum  proelium 
videret,  ab  tergo  se  obiicere.  Id  errore  viarum,  an  exi- 
- guitate  temporis,  Nero  exsequi  non  potuerit , incertum 
est.  Absente  eo  quum  proelium  commissum  esset,  supe- 
rior quidem  haud  dubie  Romanus  erat;  sed,  quia  equi- 
tes non  adfuere  in  tempore,  ratio  compositae  rei  tur- 
bata est.  Non  ausus  insequi  cedentes  Marcellus,  vincen- 
tibus suis  signum  receptui  dedit.  Plus  tamen  duo  millia 
hostium  eo  die  caesa  traduntur : Romani  minus  qua- 
dringentis. Solis  fere  occasu  Nero,  diem  noctemque  ne- 
quidquam  fatigatis  equis  hominibusque,  ne  viso  quidem 
hoste  rediens , adeo  graviter  est  ab  consule  increpitus  , 
ut  per  eum  stetisse  diceret,  quo  minus  accepta  ad  Can- 
nas redderetur  hosti  clades.  Postero  die  Romanus  in 
aciem  descendit : Poenus , tacita  etiam  confessione  vic- 
tus , castris  se  tenuit.  Tertio  die  silentio  noctis,  omissa 
spe  Nolae  potiundac , rei  numquam  prospere  tentatae  , 
'larentum  ad  certiorem  spem  proditionis  proficiscitur. 

XV11I.  Nec  minore  animo  res  romana  domi  , quam 
militiae,  gerebatur.  Censores,  vacui  ab  operum  locando- 
rum cura,  propter  inopiam  aerarii,  ad  mores  hominum 
regendos  animum  adverterunt,  castigandaque  vitia,  quae, 
velut  diutinis  morbis  aegra  corpora  ex  se  gignunt,  nata 
bello  erant.  Primum  eos  citaverunt,  qui  post  cannensem 
pugnam  rempublieam  deseruisse  , Italiaque  excessisse 
velle  dicebantur.  Princeps  eorum  L.  Caecilius  Metellus 
quaestor  tum  forte  erat,  lusso  deinde  eo  ceterisque 
eiusdem  noxae  reis  causam  dicere  , quum  purgari  ne- 
quissent, pronuntiarunt,  verba  orationemque  eos  adver- 
sus rempublieam  habuisse  , quo  coniuratio  deserendae 
Italiae  causa  fieret.  Secundum  eos  citati  nimis  callidi 
exsolvendi  iurisiurandi  interpretes  ; qui  captivorum  , ex 
itinere  regressi  clam  in  castra  Hannibalis , solutum  , 
quod  iuraverant  redituros , rebantur.  His  superioribus- 
que  illis  equi  adempti,  qui  publicum  equum  habebant  : 


Digilized  by  Google 


4 


I.IB.  XXIV.  CAP.  XVIII.  XIX.  24o 

Iribuque  moti,  aerarii  omnes  facti.  Neque  senatu  modo 
aut  equestri  ordine  regendo  cura  se  censorum  tenuit. 
Nomina  omnium  ex  iuniorum  tabulis  excerpserunt,  qui 
quadriennio  non  militassent,  quibus  neque  vacatio  iusta 
militiae , neque  morbus  causa  fuisset.  Et  ea  supra  duo 
millia  nominum  in  aerarios  relata , tribuque  omnes 
moti.  Additumquc  inerti  censoriae  notae  triste  senatus- 
consultum: ut  ii  omnes,  quos  censores  notassent,  pedi- 
bus mererent,  mitterenturque  in  Siciliam  ad  cannensis 
exercitus  reliquias,  cui  militum  generi  non  prius,  quam 
pulsus  Italia  nostis  esset , finitum  stipendiorum  tempus 
erat.  Quum  censores,  ob  inopiam  aerarii,  se  iara  loca- 
tionibus abstinerent  aedium  sacrarum  tuendarum  , cu- 
ruliumque equorum  praebendorum,  ac  similium  his  re- 
rum ; convenere  ad  eos  frequentes , qui  hastae  huius 
generis  assueverant:  hortatique  censores,  ut  omnia  per- 
inde agerent,  locarent,  ac  si  pecunia  in  aerario  esset.  Ne- 
minem, nisi  bello  confecto , pecuniam  ab  aerario  petiturum 
esse.  Convenere  deinde  domini  eorum , quos  Ti.  Sempro  - 
nius ad  Beneventum  manu  emiserat:  arcessitosque  se  ab 
triumviris  mensariis  esse  dixerunt , ut  pretia  servorum 
acciperent:  ceterum  non  ante,  quam  bello  confecto,  ac- 
cepturos esse.  Quum  haec  inclinatio  animorum  plebis 
ad  sustinendam  inopiam  aerarii  fieret;  pecuniae  quoque 
pupillares  primo , deinde  viduarum , coeptae  conferri : 
nusquam  eas  tutius  sanctiusque  deponere  credentibus , 
qui  deferebant , quam  in  publica  fide.  Inde , si  quid 
emptum  paratumque  pupillis  ac  viduis  foret , a quae- 
store perscribebatur.  Manavit  ea  privatorum  benignitas 
ex  urbe  etiam  in  castra , ut  non  eques , non  centurio 
stipendium  acciperent,  mercenariumque  increpantes  vo- 
carent , qui  accepisset. 

XIX.  Q.  Fabius  consul  ad  Casilinum  castra  habebat, 
quod  duura  millium  Campanorum , et  septingentorum 
militum  Hannibalis  tenebatur  praesidio.  Praeerat  Statius 
Melius , missus  ab  Cn.  Magio  Atellano  : qui  eo  anno 
medixtuticus  erat,  servitiaque  et  plebem  promiscue  ar- 
mabat, ut  castra  romana  invaderet,  intento  consule  ad 
Casilinum  oppugnandum.  Nihil  eorum  Fabium  fefellit. 
Itaque  Nolam  ad  collegam  mittit , altero  exercitu , dum 

Casilinum  oppugnatur , opus  esse,  qui  Campanis  oppona- 
tur. Vel  ipse  , relicto  i\olae  praesidio  modico  , veniret : 
rei,  si  eum  Nola  teneret,  et  necdum  securae  res  ab  Han- 
nibale essent , se  Ti.  Gracchum  proconsulem  a Benevento 
acciturum.  Hoc  nuutin  Marcellus  , duobus  militum  mil- 
libus Nolae  in  praesidio  relictis , cum  cetero  exercitu 
Casilinum  venit,  adventuque  eius  Campani,  iam  moven- 
tes sese,  quieverunt.  Ita  a duobus  consulibus  Casilinum 
oppugnari  coeptum.  Ubi  quum  multa  , succedentes  te- 
mero moenibus,  romani  milites  acciperent  vulnera,  ne- 
que satis  inceptis  succederet ; Fabius , omittendam  rem 
parvam  ac  iuxta  magnis  difficilem , abscedendumque 
inde  censebat , quum  res  maiores  instarent.  Marcellus , 
multa  magnis  ducibus  sicut  non  aggredienda  , ita  semel 
aggressis  non  dimittenda  esse,  dicendo,  quia  magna  famae 
momenta  in  utramque  partem  fierent,  tenuit,  ne  irrito  in- 
cepto abiretur.  Vineae  inde  omniaque  alia  operum  ma- 
cliinalionumque  genera  quum  admoverentur , Campani- 
que  Fabium  orarent,  ut  abire  Capuam  tuto  liceret;  pau- 
cis egressis,  Marcellus  portam,  qua  egrediebantur,  occu- 
pavit, caedesnue  promiscue  omnium  circa  portam  primo, 
deinde,  irruptione  facta,  etiam  in  urbe  fieri  coepta  est. 
Quinquaginta  fere  primo  egressi  Campanorum  , quum 
ad  Fabium  confugissent,  praesidio  eius  Capuam  perve- 
nerunt. Casilinum  , inter  colloquia  cunctalionemque  pe- 
tentium fidem , per  occasionem  captum  est.  Captivi  , 

Cue  Campanorum,  quique  Hannibalis  militum  erant, 
iam  missi  , atque  ibi  in  carcere  inclusi  sunt : oppi- 
danorum turba  per  finitimos  populos  in  custodiam  divisa. 

XX.  Quibus  diebus  a Casilino,  re  bene  gesta,  reces- 
sum est , iis  Gracchus  in  Lucanis  aliquot  cohortes  , in 
ea  regione  conscriptas,  cum  praefecto  sociorum  in  agros 
hostium  praedatum  misit,  fios  effuse  palatos  Hanno  ador- 
tus, haua  multo  minorem,  quam  aa  Beneventum  acce- 
perat, reddidit  hosti  cladem,  atque  in  Bruttios  raptim , 
ne  Gracchus  assequeretur,  concessit.  Consules,  Marcel- 
lus retro,  unde  venerat,  Nolam  redit;  Fabius  in  Sam- 
nium ad  populandos  agros  recipiendasque  armis , quae 
defecerant,  urbes  processit.  Caudinus  Samnis  gravius  de- 
vastatus; perusti  late  agri,  praedae  pecudum  hominum- 

<|ue  actae.  Oppida  vi  capta , Compulteria , Telesia , 
Compsa,  Melae,  Fulfulae  et  Orbitanium.  Ex  Lucanis 
Blandae : Apulorum  Aecae  oppugnatae.  Millia  hostium 
in  his  urbibus  viginti  quinque  capta,  aut  occisa:  et  re- 
cepti perfugae  trecenti  septuaginta;  quos  quum  Ilomam 
misisset  consul , virgis  in  comitio  caesi  omnes  , ac  de 
saxo  deiecti.  Haec  a Q.  Fabio  intra  paucos  dies  gesta. 
Marcellum  ab  gerundis  rebus  valetudo  adversa  Nolae 
tenuit.  Et  a praetore  Q.  Fabio,  cui  circa  Luceriam  pro- 
vincia. erat , Accua  oppidum  per  eos  dies  vi  captum  : 
stativaque  ad  Ardoneas  communita.  Dum  haec  aliis  lo- 
cis ab  llomanis  geruntur , iam  Tarentum  pervenerat 
Hannibal , cum  maxima  omnium , quacumque  ierat , 
clade.  In  tarentino  demum  agro  pacatum  incedere  ag- 
men coepit.  Nihil  ibi  violatum,  neque  usquam  via  ex- 
cessum est:  apparebatque,  non  id  modestia  militum  aut 
ducis,  nisi  ad  conciliandos  Tarentinorum  animos,  fieri. 
Celerum  quum  propemodo  muris  accessisset , nullo  ad 
conspectum  primi  agminis,  ut  rebatur,  motu  facto,  ca- 
stra ab  urbe  ferme  passus  mille  locat.  Tarenti , triduo 
ante,  quam  Hannibal  ad  moenia  accederet,  a M.  Vale- 
rio propraetore,  qui  classi  ad  Brundisium  praeerat , mis- 
sus M.  Livius,  primore  iuventute  conscripta,  dispositis- 
(jue  ad  omnes  portas,  circaque  muros,  qua  res  postula- 
bat, stationibus,  die  ac  nocte  plurimum  intentus,  neque 
hostibus,  neque  dubiis  sociis  loci  quidquam  praebuit  ad 
tentandum.  Quare  diebus  aliquot  frustra  ibi  absumptis, 
Hannibal , quum  eorum  nemo , qui  ad  lacum  Averni 
adissent , aut  ipsi  venirent , aut  nuntium  literasve  mit- 
terent , vana  promissa  se  temero  secutum  cernens , ca- 
stra inde  movit.  Tum  quoque  , intacto  agro  tarentino  , 
quamquam  simulata  lenitas  nihildum  profuerat,  tamen 
spe  labefactandae  fidei  haud  absistens,  Salapiam  ut  ve- 
nit, frumentum  ex  agris  metaponlino  atque  heracleensi 
(iam  media  aestas  exacta  erat,  et  hibernis  placebat  lo- 
cus) comportat.  Praedatum  inde  Numidae  Maurique  per 
Sallentinum  agrum  proximosque  Apuliae  saltus  dimissi: 
unde  ceterae  praedae  haud  multum  , equorum  greges 
maxime  abacti ; e quibus  ad  quatuor  millia  domanda 
equilibus  divisa. 

XXI.  Romani,  quum  bellum  nequaquam  contemnen- 
dum in  Sicilia  oriretur,  morsque  tyranni  duces  magis 
impigros  dedisset  Syracusanis,  quam  causam  aut  animos 
mulasset,  M.  Marcello  alteri  consulum  eam  provinciam 
decernunt.  Secundum  Hieronymi  caedem  primo  tumul- 
tuatum in  Leontinis  apud  milites  fuerat,  vociferatumquo 
ferociter,  parentandum  regi  sanguine  coniuralorum  esse. 
Deinde  libertatis  restitutae  dulce  audito  nomen  crebro 
usurpatum,  spes  facta  ex  pecunia  regia  largitionis,  mi- 
litiaeque fungendae  polionbus  ducibus,  et  relata  tyranni 
foeda  scelera  foedioresque  libidines,  adeo  mutavere  ani- 
mos, ut  insepultum  iacere  corpus  paullo  ante  desiderati 
regis  paterentur.  Quum  ceteri  ex  coniuratis  ad  exerci- 
tum obtinendum  remansissent,  Theodotus  et  Sosis  regiis 
equis,  quanto  maximo  cursu  poterant,  ut  ignaros  om- 
nium regios  opprimerent,  Syracusas  contendunt.  Ceterum 
praevenerat  non  fama  solum,  (qua  nihil  in  talibus  rebus 
est  celerius)  sed  nuntius  etiam  ex  regiis  servis.  Itaque 
Andranodorus  et  insulam,  et  arcem,  et  alia,  quae  po- 
terat, quaeque  opportuna  erant,  praesidiis  firmarat. 
Hexapilo  Theodotus  ac  Sosis  post  solis  occasum  iam 
obscura  luce  invecti,  (pium  cruentam  regiam  vestem  at- 
que insigne  capitis  ostentarent , travecti  per  Tycham  , 
simul  ad  libertatem,  simul  ad  arma  vocantes,  in  Achra- 
dinam convenire  iubent.  Multitudo  pars  procurrit  in 
vias,  pars  in  vestibulis  stat,  pars  ex  tectis  fenestrisque 
prospectant,  et,  quid  rei  sit,  rogitant.  Omnia  luminibus 
collucent,  strepituque  vario  complentur.  Armati  locis  pa- 
tentibus congregantur  : inermes  ex  Olympii  Iovis  tem- 
plo spolia  Gallorum  Illyriorumque , dono  data  Hieroni 
a populo  romano , fixaque  ab  eo,  detrahunt,  precantes 
Iovem  , ut  volens  propitius  praebeat  sacra  arma , pro 

£ atria,  pro  deftm  delubris,  pro  libertate  sese  armantibus. 

[aec  quoque  multitudo,  stationibus  per  principes  regio- 
num urbis  dispositis,  adiungilur.  In  insula  inter  cetera 
Andranodorus  praesidiis  firmat  horrea  publica.  Locus , 
saxo  quadrato  septus,  atque  arcis  in  modum  emunitus, 
capitur  ab  iuventute , quae  praesidio  eius  loci  attributa 
erat , mittuntque  nuntios  in  Achradinam  , horrea  fru- 
mentumquo  in  senatus  potestate  esse. 

XXII.  Luce  prima  populus  omnis  armatus  inermiscjue 
in  Achradinam  ad  curiam  convenit.  Ibi  pro  Concordiae 
ara,  quae  in  eo  sita  loco  erat,  ex  principibus  unus  no- 
mine Polyaenus  concionem  et  liberam  et  moderatam 
habuit : Servitudinis  indignitatisque  homines  expertos,  ad- 
versus notum  malum  irritatos  esse.  Discordia  civilis  quas 
importet  clades  , audisse  magis  a patribus  Syracusanos , 
quam  ipsos  vidisse.  Arma  quod  impigre  ceperint , laudare: 
magis  laudaturum,  si  non  utantur,  nisi  ultima  necessitate 
coacti.  In  praesentia  legatos  cui  Andranodorum  mitti  pla- 
cere, qui  denuntient,  ut  in  potestate  senatus  ac  populi  sit: 
portas  insulae  patefaciat , reddat  praesidium.  Si  tutelam 
alieni  regni  suum  regnum  velit  facere,  eundem  se  censere, 
multo  acrius  ab  Anaranodoro , quam  ab  Hieronymo , re- 
peti libertatem.  Ab  hac  concione  legati  missi  sunt.  Se- 
natus inde  haberi  coeptus  est : quod  sicut , regnante 
Hierone,  manserat  publicum  consilium,  ita  post  mortem 
eius,  ante  eam  diem,  nulla  de  re  neque  convocati,  ne- 
que consulti  fuerant.  Ut  ventum  ad  Andranodorum  est, 
ipsum  quidem  movebat  et  civium  consensus  et  quum 
aliae  occupatao  urbis  partes,  tum  pars  insulae  munitis- 
sima velut  prodita  atque  alienata.  Sed  evocatum  eum  ab 
legatis  Damarata  uxor,  filia  Hieronis,  inflata  adhuc  re- 
giis animis  ac  muliebri  spiritu  , admonet  saepe  usurpa- 
tae Dionysii  tyranni  vocis  : qua  , pedibus  tractum  , non 
insidentem  equo , relinquere  tyrannidem,  dixerit,  debere. 
Facile  esse  momento  , quo  quis  velit , cedere  possessione 
magnae  fortunae:  facere  et  parare  eam  difficile  atque  ar- 
duum esse.  Paullum  sumeret  spatii  ad  consultandum  ab 
legatis.  Eo  uteretur  ad  arcessendos  ex  Leontinis  milites  : 
quibus  si  pecuniam  regiam  pollicitus  esset,  omnia  in  pote- 
state eius  futura.  Haec  muliebria  consilia  Andranoaorus 
neque  tota  aspernatus  est,  neque  extemplo  accepit:  tu- 
tiorem ad  opes  affectandas  ratus  esse  viam , si  in  prae- 
sentia tempori  cessisset.  Itaque  legatos  renuntiaro  iussit, 
futurum  se  in  senatus  ac  populi  potestate.  Postero  die 
luce  prima  , patefactis  insulae  portis,  in  forum  Achra- 
dinae venit.  Ibi  in  aram  Concordiae , ex  qua  pridie 
Polyaenus  concionatus  erat,  escendit:  orationemque  eam 
orsus  est,  qua  primum  cunctationis  suae  veniam  petivit. 
* ‘ii 

Se  enim  clausas  habuisse  portas , non  separantem  suas  res 
a publicis , sed  strictis  semel  gladiis  timentem  qui  finis 
caedibus  esset  futurus  ; utrum , quod  satis  libertati  foret , 
contenti  nece  tyranni  essent,  an,  quicumque  aut  propinqui- 
tate, aut  affinitate,  aut  aliquibus  ministeriis  regiam  conti- 
gissent, alienae  culpae  rei  trucidarentur.  Postquam  animad- 
vertit, eos,  qui  liber  assent  patriam,  servare  etiam  Uberatam 
velle  , atque  undique  consuli  in  medium  ; non  dubitasse  , 
quin  et  corpus  suum,  et  cetera  omnia,  quae  suae  fidei  tu- 
telaeque essent , quoniam  eum , qui  mandasset , suus  furor 
absumpsisset,  patriae  restitueret.  Conversus  deinde  ad  in- 
terfectores tyranni , ac  nomine  appellans  Theodotum  ac 
Sosim  : Facinus  , inquit , memorabile  fecistis.  Sed , mihi 
credite,  inchoata  vestra  gloria,  nondum  perfecta  est;  pe- 
riculumque ingens  manet,  nisi  paci  et  concordiae  consulitis , 
ne  libera  efferatur  respublica. 

XX11I.  Post  hanc  orationem  claves  portarum  pecu- 
niaeque  regiae  ante  pedes  eorum  posuit.  Atque  illo 
quidem  die  dimissi  ex  concione  laeti,  circa  omnia  fana 
deAm  supplicaverunt  cum  coniugibus  ac  liberis:  postero 
die  comitia  praetoribus  creandis  habita.  Creatus  in  pri- 
mis Andranodorus,  ceteri  magna  ex  parte  interfectores 
tyranni:  duos  etiam  absentes,  Sopatrum  ac  Dinomenem, 
fecerunt.  Qui,  auditis,  quae  Syracusis  acta  erant,  pecu- 
niam regiam,  quae  in  Leontinis  erat,  Syracusas  devec- 
tam , quaestoribus  ad  id  ipsum  creatis  tradiderunt:  et 
ea,  quae  in  insula  erat  et  Achradina,  tradita  est;  mu- 
rique ea  pars , quae  ab  cetera  urbe  nimis  firmo  muni- 
mento intersepiebat  insulam,  consensu  omnium  deiecta 
est.  Secutae  et  ceterae  res  hanc  inclinationem  animorum 
ad  libertatem.  Hippocrates  atque  Epicydes,  audita  morte 
tyranni,  quam  Hippocrates,  etiam  nuntio  iuterfecto,  ce- 
lare voluerat,  deserti  a militibus,  quia  id  tutissimum  ex 
praesentibus  videbatur , Syracusas  rediere.  Ubi  ne  su- 
specti obversarentur,  tamquam  novandi  res  aliquam  oc- 
casionem quaerentes  , praetores  primum  , dein  per  eos 
senatum  adeunt.  Ab  Hannibale  se  missos  praedicant  ad 
Hieronymum  , tamquam  amicum  ac  socium.  Paruisse  im- 
perio eius , cuius  imperator  suus  voluerit.  Velle  ad  Han- 
nibalem redire.  Ceterum,  quum  iter  tutum  non  sit,  vagan- 

tibus  possim  per  totam  Siciliam  romanis  armis,  petere,  ut 
praesidii  dent  qUquid,  quo  Locros  in  Italiam  perducantur. 
Gratiam  magnam  eos  parva  opera  apud  Hannibalem  ini- 
turos. Facile  res  impetrata : abire  enim  duces  regios  , 
quum  peritos  militiae,  tum  egentes  eosdem  atque  auda- 
ces,  cupiebant : sed , quod  volebant , non , quam  matu- 
rato opus  erat , naviter  expediebant.  Interim  iuvenes 
militares  et  assueti  militibus,  uunc  apud  eos  ipsos,  nunc 
apud  transfugas,  quorum  maxima  pars  ex  navalibus  so- 
ciis Romanorum  erat , nunc  etiam  apud  intimae  plebis 
homines,  crimina  serebant  in  senatum  oplimatesque:  id 
moliri  clam  eos  atque  struere , ut  Syracusae  per  speciem 
reconciliatae  societatis  in  ditione  Romanorum  sint ; dcin 
factio  et  pauci  auctores  foederis  renovati  dominentur. 

XXIV.  His  audiendis  crcdendisque  opportuna  multi- 
tudo, maior  iu  dies,  Syracusas  confluebat:  nec  Epicydi 
solum  spem  novandarum  rerum,  sed  Andranodoro  etiam, 
praebebat.  Qui,  fessus  tandem  uxoris  vocibus,  monen- 
tis , Nunc  illud  esse  tempus  occupandi  res , dum  turbata 
omnia  nova  atque  incondita  libertate  essent,  dum  regiis  sti- 
pendiis  pastus  obversaretur  miles , dum  ab  Hannibale  missi 
duces  assueti  militibus  iuvare  possent  incepta , cum  The- 
misto , cui  Gelonis  fllia  nupta , rem  consociatam  paucos 
post  dies  Aristoni  cuidam  tragico  auctori , cui  et  alia 
arcana  committere  assuerat,  incaute  aperit.  Huic  et  ge- 
nus et  fortuna  bonesta  erant;  nec  ars,  quia  ntbil  tale 
apud  Graecos  pudori  est,  ea  deformabat,  itaque,  fidem 
potiorem  ratus,  quam  patriae  debebat,  indicium  ad  prae- 
tores defert.  Qui , ubi  rem  haud  vanam  esse  certis  in- 
diciis compercrunt , consultis  senioribus , et  auctoritate 
eorum  praesidio  ad  fores  posito,  ingressos  curiam  The- 
mislum  atque  Andranodorum  interfecerunt : et , quum 
tumultus  at)  re  in  speciem  atrociore,  causam  aliis  igno- 
rantibus, ortus  ess3t,  silentio  tandem  facto,  indicem  in 
curiam  introduxerunt.  Qui  quum  ordine  omnia  edocuis- 
set , et  principium  coniurationis  factum  ab  Harmoniae 
Gelonis  filiae  nuptiis , quibus  Theraislo  iuncta  esset ; 
Afrorum  Hispanorumque  auxiliares  instructos  ad  cae- 
dem praetorum  principumque  aliorum bonaque  eorum 
praedae  futura  interfectoribus  pronuntiatum  ; iam  mer- 

conariorum  manum  assuetam  imperiis  Andranodori  pa- 
ratam fuisse  ad  insulam  rursus  occupandam ; singula 
deinde,  quae  per  quosque  agerentur,  totaraque  viris  ar- 
misque instructam  coniurationem  ante  oculos  posuisset ; 
senatui  quidem  tam  iure  caesi,  quam  Hieronymus,  vi- 
debantur. Ante  curiam  variae  atque  incertae  rerum  mul- 
titudinis clamor  erat : quam , ferociter  minitantem  in 
vestibulo  curiae , corpora  coniuratorum  eo  metu  com- 
presserunt , ut  silentes  integram  plebem  in  concionem 
sequerentur.  Sopatro  mandatum  ab  senatu  et  ab  colle- 
gis, ut  verba  faceret. 

XXV.  Is,  tamquam  reos  ageret,  ab  anteacta  vita  orsus, 
quaecuroque  post  Hieronis  mortem  sceleste  atque  impie 
facta  essent , Andranodorum  ac  Themistum  arguit  fe- 
cisse. Quid  enim  sua  sponte  fecisse  Hieronymum  puerum  , 
ac  vixdum  pubescentem  facere  potuisse  ? Tutores  ac  ma- 
gistros eius  sub  aliena  invidia  regnasse.  Itaque  aut  ante 
Hieronymum,  aut  certe  cum  Hieronymo  perire  eos  debuisse. 
At  illos,  debitos  iam  morti  destinatosque , alia  nova  scelera 
post  mortem  tyranni  molitos : palam  primo,  quum  clausis 
Andranodorus  insulae  portis  hereditatem  regni  creverit , 
quaeque  procurator  tenuerat,  pro  domino  possederit;  pro- 
ditus deinde  ab  iis,  qui  in  insula  erant,  circumsessus  ab 
universa  civitate  , quae  Achradinam  tenuerit,  nequidquam 
palam  atque  aperte  petitum  regnum  , clam  et  dolo  affec- 
tare conatus  sit,  et  ne  beneficio  quidem  atque  honore  po- 
tuerit vinci,  quum  inter  liberatores  patriae  insidiator  ipse 
libertatis  creatus  esset  praetor.  Sed  animos  iis  regios  re- 
gias coniuges  fecisse,  alteri  Hieronis,  alteri  Gelonis,  filias 
nuptas.  Sub  hanc  vocem  ex  omnibus  partibus  concionis 
clamor  oritur,  nullam  earum  vivere  debere,  nec  quem- 
quam superesse  tyrannorum  stirpis.  Haec  natura  multi- 
tudinis est ; aut  servit  humiliter , aut  superbe  domina- 
tur: libertatem,  quae  media  est,  nec  spernere  modice, 
nec  habere  sciunt : et  non  ferme  desunt  irarum  indul- 
gentes ministri , qui  avidos  atque  intemperantes  plebeio- 
rum  animos  ad  sanguinem  et  caedes  irritent.  Sicut  tum 
extemplo  praetores  rogationem  promulgarunt:  accepta- 
que paene  prius,  quam  promulgata  est,  ut  omnis  regia 
stirps  interticeretur:  missique  a praetoribus  Damaratam 

Hieronis  ? et  Harmoniam  Gelonis  filias , coniuges  An- 
dranodori  et  Themisti,  interfecerunt. 

XXVI.  Hersclea  erat  filia  Hieronis,  nxor  Zoippi;  qui, 
legatus  ab  Hieronymo  ad  regem  Ptolemaeum  missus , 
voluntarium  consciverat  exsilium.  Ea  quum  ad  se  quo- 
que veniri  praeseisset , in  sacrarium  ad  penates  con- 
fugit, cum  auabus  filiabus  virginibus,  resolutis  crinibus, 
mtserabilique  alio  habitu  : et  ad  ea  addidit  preces,  nunc 
per  memoriam  Hieronis  patris,  Gelonisque  fratris;  ne  se 
innoxiam  invidia  Hieronymi  conflagrare  sinerent.  Nihil  se 
ex  regno  illius , praeter  exsilium  viri , habere  : neque  for- 
tunam suam  eandem  vivo  Hieronymo  fuisse , quam  sororis; 
neque  interfecto  eo  causam  eandem  esse.  Quid  ? quod , si 
Andranodoro  consilia  processissent , illa  cum  viro  fuerit 
regnatura ; sibi  cum  ceteris  serviendum.  Si  quis  Zoippo 
nuntiet,  interfectum  Hieronymum,  ac  liberatas  Syracusas, 
cui  dubium  esse  , quin  extemplo  conscensurus  sit  navim  , 
atque  in  patriam  rediturus?  Quantum  spes  hominum  falli! 
In  liberata  patria  coniugem  eius  ac  liberos  de  vita  dimi- 
care ; quid  obstantes  libertati , aut  legibus  ? Quod  ab  se 
cuiquam  periculum,  a sola  ac  prope  vidua,  et  puellis  tn 
orbitate  degentibus,  esse 7 At  enim  periculi  quidem  nihil 
ab  se  timeri:  invisam  tamen  regiam  stirpem  esse.  Ablegor 
rcnt  ergo  procul  ab  Syracusis  Sicitiaque , et  asportari 
A lexandriam  iuberent,  ad  virum  uxorem,  ad  patrem  filias. 
Aversis  auribus  animisque , casse  ne  tempus  tereretur, 
ferrum  quosdam  expedientes  cernebat.  Tum,  omissis  pro 
se  precibus,  puellis  ut  saltem  parcerent,  orare  institit:  a 
qua  aetate  etiam  hostes  iratos  abstinere:  ne,  tyrannos  ul- 
ciscendo, quae  odissent,  scelera  ipsi  imitarentur.  Inter  haec 
abstractam  a penetralibus  iugulanjt : in  virgines  deinde, 
respersas  matris  cruore,  impetum  faciunt.  Quae,  alienata 
mente  simul  luctu  metuque , velut  captae  furore , eo 
cursu  se  ex  sacrario  proripuerunt , ut , si  effugium  pa- 
tuisset in  publicum,  impleturae  urbem  tumultu  fuerint. 
Tum  quoque  haud  magno  aedium  spatio  , inter  medios 
tot  armatos,  aliquoties  integro  corpore  evaserunt:  tenen- 
tibnsque,  quum  tot  ac  tam  validae  eluctandae  manus  es- 
sent , sese  eripuerunt : tandem  , vulneribus  confectae , 
quum  omnia  replcssent  sanguine,  exanimes  corruernnt; 


Digitized  by  Google 


T.  LIVII 


25  h. 

caedeinque  per  se  miserabilem  miserabiliorem  casus  fe- 
cit, quod  paullo  post  nuntius  venit,  mutatis  repente  ad 
misericordiam  animis,  ne  interficerentur., Ira  deinde  ex 
misericordia  orta,  quod  adeo  festinatum  ad  supplicium, 
neque  locus  poenitendi , aut  regressus  ab  ira  relictus 
esset.  Itaque  fremere  multitudo,  et  in  locum  Andrano- 
dori  ac  Themisti  (nam  ambo  praetores  fuerant)  comitia 
poscere:  quae  nequaquam  ex  sententia  praetorum  futura 
essent. 

XX.V1I.  Statutus  est  comitiis  dies:  quo,  necopinanti- 
bus omnibus,  unus  ex  ultima  turba  Epicydem  nomina- 
vit, tum  inde  alius  Hippocratem.  Crebriores  deinde  eae 
voces,  et  cum  haud  duoio  assensu  multitudinis  esse.  Et 
erat  confusa  concio , non  populari  modo , sed  militari 
quoque  turba,  magna  ex  parte  etiam  perfugis,  qui  om- 
nia novare  cupiebant , permixtis.  Praetores  dissimulare 
primo , et  trahenda  re  esse ; postremo  victi  consensu  , 
et  seditionem  metuenjles,  pronuntiant  eos  praetores.  Nec 
illi  primo  stalim  creati  nudaro , quid  vellent : quam- 
quam aegre  ferebant,  et  de  induciis  dierum  decem  le- 
gatos isse  ad  Ap.  Claudium,  et,  impetratis  iis,  alios,  qui 
de  foedere  antiquo  renovando  agerent,  missos.  Ad  Mur- 
gantiam tura  classem  navium  centum  Romanus  babebat, 
quonam  evaderent  motus  ex  caedibus  tyrannorum  orti 
Syracusis,  emove  eos  ageret  nova  atque  insolita  libertas, 
opperiens.  Per  eosdem  dies  quum  ad  Marcellum  , ve- 
nientem in  Siciliam , legati  syracusani  missi  ab  Appio 
essent,  auditis  conditionibus  pacis,  Marcellus,  posse  rem 
convenire  ratus  , et  ipse  legatos  Syracusas , qui  coram 
cum  praetoribus  de  renovando  foedere  agerent,  misit 
Et  iam  ibi  nequaquam  eadem  quies  et  tranquillitas  erat 
Postquam  punicam  classem  accessisse  Pachynum  allatum 
est,  aempto  timore  Hippocrates  et  Epicydes,  nunc  apud 
mercenarios  milites  , nunc  apud  transfugas  , prodi  Ro- 
mano Syracusas  criminabantur.  Ut  vero  Appius  naves 
ad  ostium  portus , quo  aliae  partis  hominibus  animus 
accederet,  in  statione  habere  coepit,  ingens  in  speciem 
criminibus  vanis  accesserat  fides  : ac  primo  etiam  tu- 
multuose decurrerat  multitudo  ad  pronibeudos , si  in 
terram  egrederentur. 

XXV1I1.  Io  hac  turbatione  rerum  in  concionem  vocari 
placuit.  Ubi  quum  alii  alio  tenderent,  nec  procul  sedi- 
tione res  esset , Apollonides  principum  unus  orationem 
salutarem  , ul  in  tali  tempore,  habuit:  Nec  spem  salu- 
tis , nec  perniciem  propiorem  unquam  civitati  ulli  fuisse. 
Si  enim  uno  animo  omnes  vel  ad  Romanos , vel  ad  Car- 
thaginienses inclinent,  nullius  civitatis  statum  fortunatiorem 
beatioremve  fore.  Si  alii  alio  trahant  res,  non  inter  Poe- 
nos Romanosque  bellum  atrocius  fore  , quam  inter  ipsos 
Syracusanos : quum  intra  eosdem  muros  pars  utraque  suos 
exercitus , sua  arma , suos  habitura  sit  duces.  Itaque  , ut 
omnes  idem  sentiant,  summa  vi  agendum  esse:  utra  socie- 
tas sit  utilior , eam  longe  minorem  ac  levioris  momenti 
consultationem  esse.  Sed  tamen  Hieronis  potius,  quam  Hie- 
ronymi, auctoritatem  sequendam  in  sociis  legendis,  vel  quin- 
quaginta annis  feliciter  expertam  amicitiam  nunc  incogni- 
tae, quondam  infideli,  praeferendam.  Esse  etiam  momenti 
aliquid  ad  consilium,  quod  Carthaginiensibus  ita  pax  ne- 
gari possit , ut  non  utique  in  praesentia  bellum  cum  iis 
geratur : cum  Romanis  extemplo  aut  pacem  , aut  bellum 
habendum.  Quo  minus  cupiditatis  ac  studii  visa  est  ora- 
tio habere , eo  plus  auctoritatis  habuit.  Adiectum  est 

Firaetoribus  ac  delectis  senatorum  militare  etiam  consi- 
iura  : iussi  et  duces  ordinum  praefectique  auxiliorum 
simul  consulere.  Quum  saepe  acta  res  esset  magnis  cer- 
taminibus , postremo , quia  belli  cum  Romanis  gerendi 
ratio  nulla  apparebat,  pacem  fieri  placuit,  mittique  cum 
iis  legatos  aa  rem  confirmandam. 

XXIX.  Dies  haud  ita  multi  intercesserunt,  quum  ex 
Leontinis  legati,  praesidium  finibus  suis  orantes,  vene- 
runt ; quae  legatio  peropportuna  visa  ad  multitudinem 
inconditam  ac  tumultuosam  exonerandam,  ducesque  eius 
ablegandos.  Hippocrates  praetor  ducere  eo  transfugas 
iussus:  secuti  multi  ex  mercenariis  auxiliis  quatuor  mil- 
lia armatorum  effecerunt  Et  mittentibus  et  missis  ea 
laeta  expeditio  fuit.  Nam  et  illis,  quod  iara  diu  cupie- 
bant , novandi  res  occasio  data  est ; et  hi , sentinam 
quandam  urbis  rati  exhaustam  , laetabantur.  Ceterum 
levaverunt  modo  in  praesentia  velut  corpus  aegrum , 
quo  mox  in  graviorem  morbum  recideret.  Hippocrates 


] 


256  t.  Livii 

enim  linitima  provinciae  romanac  primo  furtivis  excur- 
sionibus vastare  coepit : deinde  , quum  ad  tuendos  so- 
ciorum agros  missum  ab  Appio  praesidium  esset , om- 
nibus copiis  impetum  in  oppositam  stationem  cum  caede 
multorum  fecit.  Quae  cum  essent  nuntiata  Marcello,  le- 
gatos extemplo  Syracusas  misit,  qui  pacis  fidem  ruptam 
esse  dicerent:  nec  belli  defuturam  unquam  causam,  nisi 
Hippocrates  atque  Epicydes  non  ab  Syracusis  modo , 
sed  tota  procul  Sicilia , ablegarentur.  Epicydes , ne  aut 
reus  criminis  absentis  fratris  praesens  esset,  aut  deesset 
pro  parte  sua  concitando  bello , profectus  et  ipse  in 
Leontinos , quia  salis  eos  adversus  populum  romanum 
concitatos  cernebat , avertere  etiam  ab  Syracusis  coepit. 
jVam  ita  eos  pacem  pepigisse  cum  Romanis,  ut,  quicumque 
populi  sub  regibus  fuissent,  et  suae  ditionis  essent;  nec 
iam  libertate  contentos  esse , nisi  etiam  regnent  ac  domi- 
nentur.  Rcnuntiaiulum  igitur  iis  esse  , Leontinos  quoque 
aequum  censere  liberos  esse  ; vel  quod  in  solo  urbis  suae 
tgrannus  ceciderit , vel  quod  ibi  primum  conclamatum  ad 
libertatem,  rclictisque  regiis  ducibus  Syracusas  sit  concur- 
sum. Itaque  aut  eximendum  id  de  foedere  esse,  aut  legem 
eam  foederis  non  accipiendam.  Facile  multitudini  persua- 
sum : legatisque  Syracusanorum  , et  de  caede  stationis 
romanae  querentibus , et  Hippocratem  atque  Epicydem 
abire  seu  Locros,  seu  quo  alio  mallent  dummodo  Sicilia 
cederent,  iubentibus , ferociter  responsum  est:  Neque 
mandasse  sese  Syracusanis,  ut  pacem  pro  se  cum  Romanis 
facerent:  neque  teneri  alienis  foederibus.  Haec  ad  Roma- 
nos Syracusani  detulerunt,  abnuentes,  Leontinos  in  sua 
potestate  esse.  Itaque  integro  secum  foedere  bellum  Roma- 
nos cum  iis  gesturos.  Neque  sese  defuturos  ei  bello ; ita  ut 
in  potestatem  redacti  suae  rursus  ditionis  essent,  sicut  pax 
convenisset. 

XXX.  Marcellus  cum  omni  exercitu  profectus  in  Leon- 
tinos, Appio  quoque  accito,  ut  altera  parte  aggrederetur, 
tanto  ardore  militum  est  usus  ab  ira  inter  conditiones 
pacis  interfectae  stationis  , ut  primo  impetu  urbem  ex- 
pugnarent. Hippocrates  atque  Epicydes  , postquam  capi 
muros  refringique  portas  videre , in  arcem  sese  cum 
paucis  recepere.  Inde  clam  nocte  Herbessum  perfugiunt. 

Syracusanis , octo  millium  armatorum  agmine  profectis 
domo , ad  Mylam  flumen  nuntius  occurrit , captam  ur- 
bem esse;  cetera  falsa  mixta  veris  ferens:  caedem  pro- 
miscuam militum  atque  oppidanorum  factam,  nec  quem- 
quam puberem  arbitrari  supcressc  : direptam  urbem  ; 
bona  locupletium  donata.  Ad  nuntium  tam  atrocem  con- 
stitit agmen;  concitatisque  omnibus,  duces,  (erant  au- 
tem Sosis  ac  Dinoraenes)  quid  agerent,  consultabant. 
Terroris  speciem  haud  vanam  mendacio  praebuerant 
verberati  ac  securi  percussi  transfugae  ad  duo  millia 
hominum.  Ceterum  Leontinorum  militumque  aliorum 
nemo,  post  captam  urbem,  violatus  fuerat:  suaque  om- 
nia iis,  nisi  quae  primus  tumultus  captae  urbis  absum- 
pserat, restituebantur.  Nec  ut  Leontinos  irent,  proditos 
ad  caedem  commilitones  querentes , perpelli  potuere , 
nec  ut  eodem  loco  certiorem  nuntium  exspectarent. 
Quum  ad  defectionem  inclinatos  animos  cernerent  prae- 
tores , sed  eum  motum  haud  diuturnum  fore  , si  duces 
amentiae  sublati  essent  ; exercitum  ducunt  Megaram : 
ipsi  cum  paucis  equitibus  Herbessum  proficiscuntur , 
spe , territis  omnibus , per  proditionem  urbis  potiundae. 
Quod  ubi  frustra  iis  fuit  inceptum  , vi  agendum  rati , 
postero  die  Megaris  castra  movent,  ut  Herbessum  om- 
nibus copiis  oppugnaront.  Hippocrates  et  Epicydes,  non 
tam  tutum  prima  specie,  quam  unum,  spe  undique  ab- 
scisa, consilium,  esse  rati,  ut  se  militibus  permitterent, 
et  assuetis  magna  ex  parte  sibi  , et  tum  fama  caedis 
commilitonum  accensis,  obviam  agmini  procedunt.  Prima 
forte  signa  sexcentorum  Cretensium  erant , qui  apud 
Hieronymum  meruerant  sub  iis,  et  Hanuibalis  beneG- 
cium  habebant,  capti  ad  Trasimenum  inter  Romanorum 
auxilia,  dimissique.  Quos  ubi  ex  siguis  armorumque  ha- 
bitu cognovere  Hippocrates  atque  Epicydes , ramos  oleae 
ac  velamenta  alia  supplicum  porrigentes  , orare  , ut  re- 
ciperent iese,  receptosque  tutaretitur,  neu  proderent  Syra- 
cusanis, a quibus  mox  ipsi  trucidandi  populo  romano  de- 
derentur. 

XXXI.  Enimvero,  conclamant,  bonum  ut  animum  ha- 
berent ; omnem  se  cum  illis  fortunam  subituros.  Inter  hoc 
colloquium  sigpa  constiterant,  tenobaturque  agmen : nec- 

dum,  quae  morae  causa  foret,  pervenerat  ad  duces.  Post- 
quam Hippocratem  atque  Epicydem  adesse  pervasit  ru- 
mor , fremitusque  toto  agmine  erat  haud  dubie  appro- 
bantium adventum  eorum ; extemplo  praetores  citatis 
equis  ad  prima  signa  perrexerunt , Qui  mos  ille , quae 
licentia  Cretensium  esset,  rogitantes,  colloquia  serendi  cum 
hoste,  iniussuque  praetorum  miscendi  ens  agmini  suo?  Com- 
prehendi iniiciquc  catenas  iusscrunt  Hippocrati.  Ad  quam 
vocem  tantus  extemplo  primum  a Cretensibus  clamor 
est  ortus  , deinde  exceptus  ab  aliis  , ut  facile , si  ultra 
tenderent,  appareret,  iis  timendum  esse.  Solliciti  incer- 
tique rerum  suarum  Megaram,  unde  profecti  erant,  re- 
ferri signa  iubent,  nuntiosque  de  statu  praesenti  Syra- 
cusas mittunt.  Fraudem  quoque  Hippocrates  addit,  in- 
clinatis ad  omnem  suspicionem  animis:  et,  Cretensium 
quibusdam  ad  itinera  insidenda  missis,  velut  interceptas 
lil  ras,  quas  ipse  composuerat,  recitat:  Praetores  Syra- 
cusani consuli  Marcello.  Secundum  salutem  , ut  assolet  , 
scriptum  erat : Recte  eum  atque  ordine  fecisse  , quod  in 
Leontinis  nulli  pepercisset.  Sed  omnium  mercenariorum  | 
militum  eandem  esse  causam,  nec  unquam  Syracusas  quie- 
turas , donec  quidquam  externorum  auxiliorum , aut  in 
urbe,  aut  in  exercitu  suo,  esset.  Itaque  daret  operam,  ut 
eos  , qui  cum  suis  praetoribus  castra  ad  Megaram  habe- 
rent, m suam  potestatem  redigeret,  ac  supplicio  eorum  li- 
beraret tandem  Syracusas.  Haec  quum  recitata  essent , 
cum  tanto  clamore  ad  arma  discursum  est,  ut  praetores 
inter  tumultum  pavidi  abequitaverint  Syracusas.  Et  ne 
t fuga  quidem  eorum  seditio  compressa  est  , impetusque 
in  syracusanos  milites  fiebant:  nec  ab  ullo  temperatum 
foret , ni  Epicydes  atque  Hippocrates  irae  multitudinis 
obviam  issent:  non  a misericordia  aut  humano  consilio, 
sed  ne  spem  reditus  praeciderent  sibi , et  quum  ipsos 
simul  milites  fidos  haberent,  simul  obsides;  tum  cogna- 
tos quoque  eorum  atque  amicos  tanto  merito  primum, 
dein  pignore  sibi  conciliarent : expertique , quam  vana 
aut  levi  aura  mobile  vulgus  esset,  militem  nacti  ex  eo 
numero,  qui  in  Leontinis  circumsessi  erant,  subornant, 
ut  Syracusas  perferret  nuntium  convenientem  iis  , quae 
ad  Mylam  falso  nuntiata  erant ; auctoremque  se  exhi- 

bendo,  ac  velut  visa,  quae  dubia  erant,  narrando , con- 
citaret iras  hominum. 

XXXII.  Huic  non  apud  vulgum  modo  fides  fuit,  sed 
senatum  quoque  in  curiam  introductus  movit.  Haud  vani 
quidam  homines  palam  ferre,  perbene  detectam  in  Leon- 
tinis esse  avaritiam  ct  crudelitatem  Romanorum.  Eadem  , 
si  intrassent  Syracusas,  aut  foediora  etiam,  quo  maius  ibi 
avaritiae  praemium  esset,  facturos  fuisse.  Itaque  clauden- 
das cuncti  portas,  et  custodiendam  urbem  censere.  Sed 
non  ab  iisdem  omnes  timere  , nec  eosdem  odisse  : ad 
militare  genus  omne  partemque  magnam  plebis  invisum 
esse  nomen  romanum.  Praetores  opliraatiumquc  pauci  , 
quamquam  inflammati  vano  nuntio  erant,  tamen  ad  pro- 

Eius  praesentiusque  malum  cautiores  esse.  Et  iam  ad 
texapylum  erant  Hippocrates  atque  Epicydes:  sereban- 
turque  colloquia  per  propinquos  popularium,  qui  in  exer- 
citu erant,  ut  portas  aperirent,  sinerentque  communem 
patriam  defendi  ab  impetu  Romanorum.  Iam , unis  fo- 
ribus Hexapyli  apertis,  coepti  erant  recipi,  quum  prae- 
tores intervenerunt.  Et  primo  imperio  minisque , deinde 
auctoritate,  deterrendo,  postremo,  ut  omnia  vana  erant, 
obliti  maiestatis,  precibus  agebant,  ne  proderent  patriam 
tyranni  ante  satellitibus,  et  tum  corruptoribus  exercitus. 
Sed  surdae  ad  haec  omnia  aures  concitatae  multitudinis 
prant,  nec  minore  intus  vi,  quam  foris,  portae  effringe- 
bantur : effractisque  omnibus  , totum  Hexapylo  agmen 
receptum  est  Praetores  in  Achradinam  cum  iuventute 
popularium  confugiunt:  mercenarii  milites  perfugaeque, 
et  quidquid  regiorum  militum  Syracusis  erat , agmen 
hostium  augent.  Ita  Achradina  quoque  primo  impetu 
capitur,  praetorumque,  nisi  qui  inter  tumultum  effuge- 
runt , omnes  interficiuntur.  Nox  caedibus  finem  fecit. 
Postero  dio  servi  ad  pileum  vocali  , et  carcere  vincti 
emissi : confusaque  haec  omnis  multitudo  Hippocratem 
atque  Epicydem  creant  praetores  : Syracusaeque,  quum 
breve  tempus  libertas  affulsisset,  in  antiquam  servitutem 
reciderunt. 

XXXIII.  Haec  nuntiata  quum  essent  Romanis , ex 
Leontinis  mota  sunt  extemplo  castra  ad  Syracusas.  Et 
ab  Appio  legati  per  portum  missi  forte  in  quinqueremi 

erant.  Praemissa  quadriremis , quum  intrasset  fauces 
portus , capitur : legati  aegre  effugerunt.  Et  iam  non 
modo  pacis  , sed  ne  belli  quidem  iura  relicta  erant : 
quum  romanus  exercitus  ad  Olympium  ( Iovis  id  tem- 
plum est ) mille  et  quingentis  passibus  ab  urbe  castra 
posuit.  Inde  quoque  legatos  praemitti  placuit : quibus , 
ne  intrarent  urbem  , extra  portam  Hippocrates  atque 
Epicydes  obviam  cum  suis  processerunt.  Llomanus  ora- 
tor non  bellum  se  Syracusanis,  sed  opem  auxiliumque  af- 
ferre, ait,  et  iis,  qui,  ex  media  caede  elapsi,  perfugerint 
ad  se,  et  iis,  qui,  metu  oppressi,  foediorem,  non  exsilio 
solum,  sed  etiam  morte,  servitutem  patiantur.  Nec  caedem 
nefandam  sociorum  inultam  Romanos  passuros.  Itaque  si 
iis , qui  ad  se  perfugerint , tutus  in  patriam  reditus  pate- 
ret, caedis  auctores  dedantur,  et  libertas  legesque  Syracu- 
sanis restituantur,  nihil  armis  opus  esse.  Si  ea  non  fiant, 
quicumque  in  mora  sit , bello  persecuturos.  Ad  ea  Epicy- 
des, Si  qua  ad  se  mandata  haberent,  responsum  iis,  ait, 
se  daturos  fuisse:  quum  in  eorum,  ad  quos  venerint,  manu 
res  syracusana  esset,  tum  reveitcrentur.  Si  bello  lacessant, 
ipsa  re  intellecturos,  nequaquam  idem  esse  Syracusas  ac 
Leontinos  oppugnare.  Ita  legatis  relictis , portas  clausit. 
Inde  terra  marique  simul  coeptae  oppugnari  Syracusae: 
terra  ab  Hexapylo , mari  ab  Achradina  , cuius  murus 
fluctu  alluitur.  Et,  quia,  sicut  Leontinos  terrore  ac  primo 
impetu  ceperant , non  diflidebant , vastam  disiectamque 
spatio  urbem  parte  aliqua  se  invasuros;  omnem  appa- 
ratum oppugnandarum  urbium  muris  admoverunt. 

XXXIV.  Et  habuisset  tanto  impetu  coepta  res  fortu- 
nam , nisi  unus  homo  Syracusis  ea  tempestate  fuisset. 
Archimedes  is  erat,  unicus  spectator  coeli  siderumque; 
mirabilior  tamen  inventor  ac  machinator  bellicorum  tor- 
mentorum operumque , quibus  ea  , quae  hostes  ingenti 
mole  agerent , ipse  perlevi  momento  ludificaretur.  Mu- 
rum per  inaequales  ductum  colles,  (pleraque  alta  et  dif- 
ficilia aditu,  summissa  quaedam,  et  quae  planis  vallibus 
adiri  possent)  ut  cuique  aptum  visum  est  loco,  ita  omni 
genere  tormentorum  instruxit.  Achradinae  murum,  qui, 
ut  ante  dictum  est , mari  alluitur  , ex  quinqueremibus 
Marcellus  oppugnabat.  Ex  ceteris  navibus  sagittarii  fun- 


LIB.  XXIV.  CAP.  XXXIV.  XXXV.  261 

ditoresque,  et  velites  etiam,  quorum  telum  inhabile  ad 
remitteudum  imperitis  est,  vix  quemquam  sine  vulnere 
consistere  in  muro  patiebantur.  Hi,  quia  spatio  missili- 
bus opus  est,  procul  muro  tenebant  naves.  lunctac  aliae 
binae  ad  quinqueremes  , demptis  interioribus  remis  , ut 
latus  lateri  applicaretur,  quum  exteriore  ordine  remorum 
velut  una  navis  agerentur , turres  contabulatas  machi- 
namentaque alia  quatiendis  muris  portabant.  Adversus 
hunc  navalem  apparatum  Archimedes  variae  magnitu- 
dinis tormenta  in  muris  disposuit.  In  eas  , quae  procul 
erant , naves  saxa  ingenii  pondere  emittebat : propiores 
levioribus,  eoqne  magis  crebris,  petebat  telis:  postremo, 
ut  sui  vulnere  intacti  tela  in  hostem  ingererent,  murum 
ab  imo  ad  summum  crebris  cubitalibus  fere  cavis  ape- 
ruit; per  quae  cava  pars  sagittis,  pars  scorpionibus  mo- 
dicis ex  occulto  petebant  hostem.  Quae  propius  quae- 
dam subibant  naves,  quo  interiores  ictibus  tormentorum 
essent,  in  eas  tollenone  super  murum  eminente  ferrea 
manus  firmae  catenae  illigata  quum  iniecta  prorae  es- 
set , gravi  libramento  plumbi  recellente  ad  solum  , sus- 
pensa prora,  navim  in  puppim  statuebat:  dein,  remissa 
subito,  velut  ex  muro  cadentem  navim  cum  ingenti  tre- 
pidatione nautarum  ita  undae  aflligebat , ut , etiamsi 
recta  reciderat , aliquantum  aquae  acciperet.  Ita  mari- 
tima oppugnatio  est  elusa , omnisque  vis  est  eo  versa  , 
ut  totis  viribus  terra  aggrederentur.  Sed  ea  quoque  pars 
eodem  omni  apparatu  tormentorum  instructa  erat,  Hie- 
ronis impensis  curaque  per  multos  annos , Archimedis 
unica  arte.  Natura  etiam  iuvabat  loci,  quod. saxum,  cui 
imposita  muri  fundamenta  sunt,  magna  ex  parte  ita  pro- 
clive est,  ut  non  solum  missa  tormento,  sed  etiam  quae 

Sondere  suo  provoluta  essent , graviter  in  hostem  inci- 
erent.  Eadem  causa  ad  subeundum  arduum  aditum  in- 
stabilemque  ingressum  praebebat.  Ita,  consilio  habito', 
quum  omnis  conatus  ludibrio  esset,  absistere  oppugna- 
tione , atque  obsidendo  tantum  arcere  terra  mariqne 
commeatibus  hostem  placuit. 

XXXV.  Interim  Marcellus,  cum  tertia  fere  parte  exer- 
citus ad  recipiendas  urbes  profectus,  quae  in  motu  re* 
rum  ad  Carthaginienses  defecerant,  Helorum  atque  Her- 

bessum,  dedentibus  ipsis,  recipit.  Megara  vi  capta  diruit 
ac  diripuit  ad  reliquorum  , ac  maxime  Syracusanorum  , 
terrorem.  Per  idem  fere  tempus  et  Himilco,  qui  ad  Pa- 
chyni promontorium  classem  diu  tenuerat,  ad  Heracleam, 
quam  vocant  Minoam,  quinuuc  et  viginti  millia  peditum, 
tria  equitum,  duodecim  elephantos  exposuit:  nequaquam 
cum  quantis  copiis  ante  tenuerat  ad  Pachynum  classem. 
Sed,  postquam  ab  Hippocrate  occupatae  Syracusae  erant, 
profectus  Carthaginem,  adiutusque  ibi  ct  ab  legatis  Hip- 

Eocratis,  literisque  Hannibalis,  qui  venisse  tempus  aie- 
at  Siciliae  per  summum  decus  repetendae , et  ipse 
haud  vanus  praesens  monitor  facile  perpulerat , ut , 
quantae  maximae  possent , peditum  equitumque  copiae 
in  Siciliam  traiicerentur.  Adveniens  Heracleam  , intra 
paucos  dies  inde  Agrigentum  recipit : aliarumque  civi- 
tatium , quae  partis  Carthaginiensium  erant , adeo  ac- 
censae sunt  spes  ad  pellendos  Sicilia  Romanos , ut  po- 
stremo etiam,  qui  obsidebantur  Syracusis,  animos  sustu- 
lerint ; et , parte  copiarum  satis  defendi  urbem  posse 
rati,  ita  inter  se  munera  belli  partiti  sint,  ut  Epicydes 
praeesset  custodiae  urbis,  Hippocrates,  Himiiconi  con- 
mnctus,  bellum  adversum  consulem  romanum  gereret. 
Cuid  decem  millibus  peditum,  quingentis  equitibus  nocte 

fier  intermissa  custodiis  loca  profectus,  castra  circa  Acril- 
as  urbem  ponebat.  Munientibus  supervenit  Marcellus , 
ab  Agrigento  iam  occupato,  quum  frustra  eo  praevenire 
hostem  festinans  tetendisset,  rediens;  nihil  minus  ratus, 
quam  illo  tempore  ac  loco  Syracusanum  sibi  exercitura 
obviam  fore;  sed  tamen  metu  Himilconis  Poenorumque, 
ut  quibus  nequaquam  iis  copiis,  quas  habebat,  par  es- 
set , quam  poterat  maxime  intentus , atque  agmine  ad 
omnes  casus  composito  ibat. 

XXXVI.  Forte  ea  cura , quae  erat  adversus  Poenos 
praeparata,  adversus  Siculos  usui  fuit.  Castris  ponendis 
incompositos  ac  dispersos  nactus  eos  et  plerosque  iner- 
mes, quod  peditum  fuit,  circumvenit:  eques,  levi  cer- 
tamine inito,  cum  Hippocrate  Aeras  perfugit.  Ea  pugna 
deGcientes  ab  Romanis  quum  cohibuisset  Siculos,  Mar- 
cellus Syracusas  rediit : et  post  paucos  dies  Himilco  , 
adiuncto  Hippocrate , ad  flumen  Anapum  , octo  ferme 

inde  millia,  castra  posuit.  Sub  idein  fere  tempus  et  na  - 
ves longae  quinque  et  quinquaginta  Carthaginiensium 
cum  Bomilcare  classis  praefecto  in  magnum  portum  Sy- 
racusas ex  alto  decurrere ; et  romana  item  classis  , tri- 
ginta quinqueremes  , legionem  primam  Panormi  expo- 
suere ; versumque  ab  Italia  bellum  ( adeo  uterque  po 
pulus  in  Siciliam  intentus)  fuisse  videri  poterat.  Legio- 
nem romanam,  quae  exposita  Panormi  erat,  venientem 
Syracusas  , praeaae  haud  dubie  sibi  futuram  Hirailco 
ratus , via  decipitur.  Mediterraneo  namque  Poenus  iti- 
nere duxit ; legio  maritimis  locis  , classe  prosequente  , 
ad  Ap.  Claudium  , Pachynum  cum  parte  copiarum  ob- 
viam progressum,  pervenit.  Nec  diutius  Poeni  ad  Syra- 
cusas morati  sunt.  Et  Bomilcar , simul  parum  fidens 
navibus  suis  , duplici  facile  numero  classem  habentibus 
Romanis , simul  inutili  mora  cernens  nihil  aliud  ab 
suis  quam  inopiam  aggravari  sociorum  , velis  in  altum 
datis , in  Africam  transmisit : et  Himilco , secutus  ne- 
quidquam  Marcellum  Syracusas,  si  qua,  priusquam  maio- 
ribus copiis  iungerctur,  occasio  pugnandi  esset,  postquam 
ea  nulla  contigerat,  tulumque  aa  Syracusas  et  munimento 
et  viribus  hostem  cernebat,  ne  frustra  assidendo  spec- 
tandoque  obsidionem  sociorum  tempus  tereret , castra 
inde  movit ; ut,  quocumque  vocasset  defectionis  ab  Ro- 
manis spes , admoveret  exercitum , ac  praesens  suas  res 
foventibus  adderet  animos.  Murgantiam  primum,  pro- 
dito ab  ipsis  praesidio  romano , recepit ; ubi  frumenti 
magna  vis  commeatusque  omnis  generis  convecti  erant 
Romanis. 

XXXVII.  Ad  hanc  defectionem  erecti  sunt  et  alia- 
rum civitatium  animi  : praesidiaque  romana  aut  pelle- 
bantur arcibus,  aut  prodita  per  fraudem  opprimebantur. 
Henna , excelso  loco  ac  praerupto  undique  sita , quum 
loco  inexpugnabilis  erat , tum  praesidium  in  arce  vali- 
dum , praefectumque  praesidii  haud  sane  opportunum 
insidiantibus  habebat.  L.  Pinarius  erat  vir  acer,  et  qui 
plus  in  eo,  ne  posset  decipi  , quam  in  fide  Siculorum, 
reponeret : et  tum  intenderant  eum  ad  cavendi  omnia 
curam  tot  auditae  proditiones  defectionesque  urbium  , 
et  clades  praesidiorum.  Itaque  nocte  dieque  iuxta  parata 

instructaque  omnia  custodiis  ac  vigiliis  erani : nec  ab 
armis  aut  loco  suo  miles  abscedebat.  Quod  ubi  Hen- 
nensium principes,  iam  pacti  cum  Himilcone  de  prodi- 
tione praesidii,  animadverterunt,  nulli  occasioni  fraudis 
Romanum-  patere,  palam  renlur  agendum.  Urbem  ar- 
cemque suae  potestatis,  aiunt,  debere  esse,  si  liberi  in  so- 
cietatem , non  servi  in  custodiam , traditi  essent  Romanis. 
Itaque  claves  portarum  reddi  sibi  aequum  censent.  Bonis 
sociis  fidem  suam  maximum  vinculum  esse:  et  ita  sibi  po- 
pulum romanum  senatumque  gratias  habiturum,  si  volen- 
tes , ac  non  coacti,  mansissent  in  amicitia.  Ad  ea  Roma- 
nus, Se  in  praesidio  impositum  esse,  dicere,  ab  imperatore 
suo : clavesque  portarum  et  custodiam  arcis  ab  eo  acce- 
pisse, quae  nec  suo  nec  Hennensium  arbitrio  haberet,  sed 
eius , qui  commisisset.  Praesidio  decedere  apud  Romanos 
capital  esse:  et  nece  liberorum  etiam  suorum  eam  legem 
parentes  sanxisse.  Consulem  Marcellum  haud  procul  esse : 
ad  eum  mitterent  legatos , cuius  iuris  atque  arbitrii  esset. 
Se  vero  negare  illi  missuros : testarique,  si  verbis  nihil 
agerent , vindictam  aliquam  libertatis  suae  quaesituros. 
Tum  Pinarius:  At  illi,  si  ad  consulem  gravarentur  mit- 
tere, sibi  saltem  darent  populi  concilium:  ut  sciretur,  utrum 
paucorum  ea  denuntiata , an  universae  civitatis , essent. 
Consensu  in  posterum  diem  concio  edicitur. 

XXXV1I1.  Postquam  ab  eo  colloquio  in  arcem  sese 
recepit,  convocatis  militibus,  Credo  ego  vos  audisse,  mi- 
lites , inquit , quemadmodum  praesidia  romana  ab  Siculis 
circumventa  et  oppressa  sint  per  hos  dies.  Eam  vos  frau- 
dem, deum  primo  benignitate,  dein  vestra  ipsi  virtute,  dies 
noctcsque  perstando  ac  pervigilando  in  armis,  vitastis.  Uti- 
nam  reliquum  tempus  nec  patiendo  infanda,  nec  faciendo, 
traduci  possit!  Haec  occulta  in  fraude  cautio  est,  qua  usi 
adhuc  sumus:  cui  quoniam  parum  succedit,  aperte  ac  pro- 
palam claves  portarum  reposcunt : quas  simul  tradideri- 
mus, Carthaginiensium  extemplo  Henna  erit , foediusque  hic 
trucidabimur,  quam  Murgantiae  praesidium  interfectum  est 
Noctem  unam  aegre  ad  consultandum  sumpsi,  qua  vos  cer- 
tiores periculi  instantis  facerem.  Orta  luce  concionem  ha- 
-bituri  sunt  ad  criminandum  me  concitandumque  in  vos  po- 
pulum. Itaque  crastino  die  , aut  vestro  , aut  Hennensium 

sanguine  Henna  inundabitur.  Nec  preoccupati  spem  ullam, 
nec  occupantes  periculi  'quidquam  habebitis.  Qui  prior  strin- 
xerit ferrum,  eius  victoria  erit.  Intenti  ergo  omnes  arma- 
tique signum  exspectabilis.  Ego  in  concione  ero : ct  tempus, 
quoad  omnia  instructa  sint,  loquendo  altcrcandoquc  traham. 
Quum  toga  signum  dedero,  tum  mihi  undique  clamore  sub- 
lato turbam  invadite , ac  sternite  omnia  ferro : et  cavete  , 
quisquam  supersit,  a quibus  aut  vis,  aut  fraus  timeri  pos- 
sit. Vos,  Ceres  mater  ac  Proserpina,  precor,  celeti  superi 
infernique  dii,  qui  hanc  urbem,  hos  sacratos  lacus  lucosque 
colitis  , ut  ita  nobis  volentes  propitii  adsitis  , si  vitandae  , 
non  ferendae  fraudis  causa  hoc  consilii  capimus.  Pluribus 
vos,  milites,  hortarer,  si  cum  armatis  dimicatio  futura  es- 
set. Inermes,  incautos  ad  satietatem  trucidabitis.  Et  consu- 
lis castra  in  propinquo  sunt,  nc  quid  ab  Himilconc  ct  Car- 
thaginiensibus timeri  possit. 

aXXIX.  Ab  hac  adhortatione  dimissi  corpora  curant. 
Postero  die  alii  aliis  locis  , ad  obsidenda  itinera  clau- 
dendosque  oppositi  exitus,  pars  maxima  super  theatrum 
circaque,  assueti  et  ante  spectaculis  concionum,  consi- 
stunt. Productus  ad  populum  a magistratibus  praefectus 
romanns,  quum  consulis  ea  de  re  ius  ac  potestatem  esse, 
non  suam  , et  pleraque  eadem  , quae  pridie  , dixisset ; 
primo  sensim , ac  plures,  reddere  claves,  dein  iam  una 
voce  id  omnes  iubcrcnt,  cunctantique  ac  differenti  fe- 
rociter minitarentur,  nec  viderentur  ultra  vim  ultimam 
dilaturi  ; tum  praefectus  toga  signum  , ut  convenerat , 
dedit:  militesque  intenti  dudum  ac  parati,  alii  superne 
in  aversam  concionem  clamore  sublato  decurrunt  , alii 
ad  exitus  theatri  conferti  obsistunt.  Caeduntur  Hennen- 
ses cavea  inclusi  , coaccrvanturque  , non  caede  soluin  , 
sed  etiam  fuga;  quum  alii  super  aliorum  capita  ruerent, 
atque  integri  sauciis  , vivi  mortuis  incidentes , cumula- 
rentur. Inde  passi m discurritur  , et  urbis  captae  modo 
fugaque  et  caedes  omnia  tenet : nihilo  remissiore  mili- 
tum ira,  quod  turbam  inermem  caedebant,  quam  si  pe- 
riculum par  ct  ardor  certaminis  eos  irritaret.  Ita  Henna, 
aut  malo,  aut  necessario  facinore  retenta.  Marcellus  nec 
factum  improbavit  , et  praedam  Hennensium  militibus 
concessit,  ratus,  timore  deterritos  temperaturos  proditio* 
Vol.  ii.  12 

nibus  praesidiorum  Siculos.  Atque  ea  clades,  ut  urbis  in 
media  Sicilia  sitae , claraeque  vel  ob  insignem  muni- 
mento naturali  locum  , vel  ob  sacrata  omnia  vestigiis 
raptae  quondam  Proserpinae , prope  uno  die  omnem 
Siciliam  pervasit.  Et  quia  caede  infanda  rebantur,  non 
hominum  tantum , sed  etiam  deorum  sedem  violatam 
esse,  tum  vero,  qui  etiam  ante  dubii  fuerant,  defecere 
ad  Poenos.  Hippocrates  inde  Murgantiam,  Himilco  Agri- 
gentum sese  recepit : quum  acciti  a proditoribus  ne- 
quidquam  ad  Hennam  exercitum  admovissent.  Marcel- 
lus retro  in  Leontinos  redit : frumentoque  et  commea- 
tibus aliis  in  castra  convectis,  praesidio  modico  ibi  re- 
licto , ad  Syracusas  obsidendas  venit.  Inde  Ap.  Claudio 
Hornam  ad  consulatum  petendum  misso  , T.  Quinctium 
Crispinum  in  eius  locum  classi  castrisque  praeficit  ve- 
teribus. Ipse  hibernacula  quinque  millia  passuum  Hexa- 

Bdo  (Leonta  vocant  locum)  communiit  aedificavitque. 
aec  in  Sicilia  usque  ad  principium  hiemis  gesta. 

XL.  Eadem  aestate  et  cum  Philippo  rege,  quod  iam 
ante  suspectum  fuerat , motum  bellum  est.  Legati  ab 
Orico  ad  M.  Valerium  praetorem  venerunt , praesiden- 
tem classi  Brundisio  Calabriaeque  circa  litoribus  , nun- 
tiantes, Philippum  primum  Apolloniam'  tentasse,  lembis 
biremibus  centum  viginti  flumine  adverso  subvectum  : 
deinde , ut  ea  res  tardior  spe  fuerit , ad  Oricum  clam 
nocte  exercitum  admovisse : eamque  urbem  , sitam  in 
plano  , neque  moenibus , neque  viris  atque  armis  vali» 
dam  , primo  impetu  oppressam  esse.  Haec  nuntiantes 
orabant,  ut  opem  ferret , hostemque  haud  dubium  Ro- 
manis terra  aut  maritimis  viribus  arceret ; qui  ob  nul- 
lam aliam  causam,  nisi  quod  imminerent  Italiae,  pete- 
rentur. M.  Valerius , praesidio  loci  eius  relicto  P.  Va- 
lerio legato  , cum  classe  instructa  parataque , et , quod 
longae  naves  militum  capere  non  poterant,  in  onerarias 
impositis,  altero  die  Oricum  pervenit:  urbemque  eam, 
levi  tenente  praesidio , quod  recedens  inde  reliquerat 
Philippus,  haud  magno  certamine  recepit.  Legati  eo  ab 
Apollonia  venerunt,  nuntiantes  in  obsidione  sese,  quod 
deficere  ab  Romanis  nollent , esse : neque  sustinere  ul- 
tra vim  Macedonum  posse,  nisi  praesidium  mittatur  ro- 

manum.  Facturum  sc,  quao  vellent,  pollicitus,  duo  mil- 
lia delectorum  militum  navibus  longis  mittit  ad  ostium 
fluminis,  cum  praefecto  sociCim,  Q.  Naevio  Crista,  viro 
impigro  et  perito  militiae.  Is,  expositis  in  terram  mili- 
tibus, navibusque  Oricum  retro,  unde  venerat,  ad  ce- 
teram classem  remissis , milites  procul  a flumine  per 
viam  minimo  ab  regiis  obsessam  duxit,  et  nocte,  ita  ut 
nemo  hostium  sentiret , urbem  est  ingressus.  Die  insc- 
quenti  quievere,  dum  praefectus  iuventutem  Apollonia- 
tium,  armaque  et  urbis  vires  inspiceret.  Ubi  ea  visa  in- 
spectaque  satis  animorum  fecere , simulque  ab  explora- 
toribus compcrit,  quanta  socordia  ac  negligentia  apud 
hostes  esset ; silentio  noctis  ab  urbe  sino  ullo  tumultu 
egressus,  castra  hostium  adeo  neglecta  atque  aperta  in- 
travit, ut  satis  constaret,  prius  mille  hominum  vallum 
intrasse,  quam  quisquam  sentiret:  ac,  si  caede  abstinuis- 
sent, pervenire  ad  tabernaculum  regium  potuisse.  Cae- 
des proximorum  portae  excitavit  hostes.  Inde  tantus 
terror  pavorque  omnes  occupavit , ut  non  modo  alius 
quisquam  arma  caperet,  aut  castris  pellere  hostem  co- 
naretur; sed  etiam  ipse  rex,  sicut  somno  excitus  erat, 
prope  seminudus  fugiens  , militi  quoque  , nedum  regi , 
vix  decoro  habitu  , ad  flumen  navosque  perfugerit.  Eo- 
dem et  alia  turba  effusa  est.  Paullo  minus  tria  mil- 
lia militum  in  castris  aut  capta  aut  occisa:  plus  tamen 
hominum  aliquanto  captum , quam  caesum  est.  Castris 
direptis,  Apolloniatae  catapultas,  ballistas,  tormenlaque 
alia,  quae  oppugnandae  urbi  comparata  erant,  ad  tuenda 
moenia,  si  quando  similis  fortuna  venisset,  Apolloniam 
devexere:  cetera  omnis  praeda  castrorum  Romanis  con- 
cessa est.  Haec  quum  Oricum  essent  nuntiata,  M.  Va- 
lerius classem  extemplo  ad  ostium  fluminis  duxit , ne 
navibus  capessere  fugam  rex  posset.  Itaque  Philippus , 
neque  terrestri,  neque  navali  certamine  satis  fore  parem 
se  fidens,  subductis  aut  incensis  navibus,  terra  Macedo- 
niam petiit,  magna  ex  parte  inermi  exercitu  spoliatoque. 
Romana  classis  cum  M.  Valerio  Orici  hibernavit. 

XLI.  Eodem  anno  in  Hispania  varie  res  gestae.  Nam, 
priusquam  Romani  amnem  lberum  transirent , ingen- 
tes copias  Hispanorum  Mago  et  Hasdrubal  fuderunt : 

dcfecissetquc  ab  Romanis  ulterior  Hispania,  ni  P.  Cor- 
nelius , raptim  traducto  exercitu  Iberum  , dubiis  socio- 
rum animis  in  tempore  advenisset.  Primo  ad  Castrum 
Album  (locus  est  insignis  caede  magni  Hamilcaris)  ca- 
stra Romani  habuere.  Arx  erat  munita,  et  convexerant 
ante  frumentum.  Tamen,  quia  omnia  circa  hostium  plena 
erant,  agmenque  romanum  impune  incursatum  ab  equi- 
tibus hostium  fuerat,  et  ad  duo  millia,  aut  moratorum 
aut  palantium  per  agros,  interfecta  , cessere  inde  Ro- 
mani propius  pacata  loca  , et  ad  montem  Victoriae  ca- 
stra communivere.  Eo  Cn.  Scipio  cum  omnibus  copiis  , 
et  Hasdrubal  Gisgonis  filius  , tertius  Carthaginiensium 
dux , cum  exercitu  iusto  adveuit : contraque  castra  ro- 
mana  trans  fluvium  omnes  consedere.  P.  Scipio , cum 
expeditis  clam  profectus  ad  loca  circa  visenda haud 
fefellit  hostes:  oppressissentque  eum  in  patentibus  cam- 
pis, ni  tumulum  in  propinquo  cepisset.  Ibi  quoque  cir- 
cumsessus adventu  fratris  obsidione  eximitur.  Castulo 
urbs  Hispaniae  valida  ac  nobilis,  et  adeo  coniuncta  so- 
cietate Poenis,  ut  uxor  inde  Hannibali  esset,  ad  Roma- 
nos defecit.  Carthaginienses  llliturgin  oppugnare  adorti, 
quia  praesidium  ibi  romanum  erat:  videbanturque  ino- 
pia cum  locum  maxime  expugnaturi.  Cn.  Scipio,  ut  so- 
ciis praesidioque  ferret  opem,  cum  legione  expedita  pro- 
fectus, inter  bina  castra  cum  magna  caede  hostium  ur- 
bem est  ingressus,  et  postero  die  eruptione  aeque  felici 
pugnavit.  Supra  duodecim  millia  hominum  caesa  duo- 
bus proeliis:  plus  mille  capti,  cum  sex  et  triginta  mi- 
litaribus signis.  Ita  ab  Illiturgi  recessum  est.  Bigerra 
inde  urbs  (socia  et  haec  Romanorum  erat)  a Carthagi- 
niensibus oppugnari  coepta  est.  Eam  obsidionem  sine 
certamine  adveniens  Cn.  Scipio  solvit. 

XL1I.  Ad  Mundam  exinde  castra  punica  mota  : et 
Romani  eo  confestim  secuti  sunt.  Ibi  signis  collatis  pu- 
gnatum per  quatuor  ferme  horas : egregieque  vincenti- 
bus Romanis  signum  receptui  est  datum,  quod  Cn.  Sci- 
pionis femur  tragula  confixum  erat:  pavorque  circa  eum 
ceperat  milites  , ne  mortiferum  esset  vulnus.  Ceterum 
haud  dubium  fuit , quin  , nisi  ea  mora  intervenisset , 
castra  eo  die  punica  capi  potuerint.  lam  non  milites 

solum,  sed  elephanti  etiam  usque  ad  vallum  acti  erant, 
superque  ipso  novem  et  triginta  elephanti  pilis  confixi. 
Hoc  quoque  proelio  ad  duodecim  millia  hominum  di- 
cuntur caesa , prope  tria  capta  , cum  signis  miliTaribus 
septem  et  quinquaginta.  Ad  Auringen  inde  urbem  Poeni 
recessere;  et,  ut  territis  instaret,  secutus  Romanus.  Ibi 
iterum  Scipio  lecticula  in  aciem  illatus  conflixit : nec 
dubia  victoria  fuit:  minus  tamen  dimidio  hostium,  quam 
antea,  quia  pauciores  superfuerant,  qui  pugnarent,  oc- 
cisum. Sed  gens  nata  instaurandis  reparandisque  bellis, 
Magone  ad  conquisitionem  militum  a fratre  misso,  brevi 
replevit  exercitum,  animosque  ad  tentandum  de  integro 
certamen  fecit.  Alii  plerique  milites,  sicut  pro  parte  to- 
ties intra  paucos  dies  victa,  iisdem  animis,  quibus  prius, 
eodemque  eventu  pugnavere.  Plus  octo  millia  hominum 
caesa:  haud  multo  minus  quam  mille  captum,  et  signa 
militaria  quinquaginta  octo ; et  spolia  plurima  gallica 
fuere,  aurei  torques,  armillaeque,  magnus  numerus.  Duo 
etiam  insignes  reguli  Gallorum  (Moenicapto  et  Civismaro 
nomina  erant)  eo  proelio  ceciderunt:  octo  elephanti  capti, 
tres  occisi.  Quum  iam  res  prosperae  in  Hispania  essent, 
verecundia  Romanos  tandem  cepit,  Saguntum  oppidum, 
quae  causa  belli  esset,  octavum  iam  annum  sub  hostium 
potestate  esse.  Itaque  id  oppidum , vi  pulso  praesicjio 

fmnieo,  receperunt,  cultoribusque -antiquis,  quos  vis  re- 
iquerat  belli,  restituerunt:  et  Turdetanos,  qui  contra- 
xerant iis  cum  Carthaginiensibus  bellum,  in  potestatem 
redactos  sub  corona  vendiderunt,  urbemque  eorum  de- 
levere. 

XLI1I.  Haec  in  Hispania,  Q.  Fabio,  M.  Claudio  con- 
sulibus , gesta,  Romae  quum  tribuni  plebis  novi  magi- 
stratum inissent , extemplo  censoribus  , P.  Furio  et  M. 
Atilio , a L.  Metello  tribuno  plebis  dies  dicta  ad  po- 
pulum est.  Quaestorem  eum  proximo  anno  , adempto 
equo,  tribu  moverant,  atque  aerarium  fecerant,  propter 
coniurationem  deserendae  Italiae  ad  Cannas  factam.  Sed 
novem  tribunorum  auxilio  vetiti  causam  in  magistratu 
dicere,  dimissique  fuerant.  Ne  lustrum  perficerent,  mors 
prohibuit  P.  Furii.  M.  Atilius  magistratu  se  abdicavit 
Consularia  comitia  habita  a Q Fabio  Maximo  consule. 

Creati  consules  ambo  absentes;  Q.  Fabius  Maximus  con- 
sulis filius,  et  Ti.  Sempronius  Gracchus  iterum.  Praeto- 
res fiunt  M.  Atilius,  et,  qui  tum  aediles  curules  erant, 
P.  Sempronius  Tuditanus  , et  Cn.  Fulvius  Ccntumalus  , 
et  M.  Aemilius  Lepidus.  Ludos  scenicos  per  quatriduum 
eo  anno  primum  factos  ab  curulibns  aedilibus  , memo- 
riae proditur.  Aedilis  Tuditanus  hic  erat , qui  ad  Can- 
nas, pavore  aliis  in  tanta  clade  torpentibus,  per  medios 
hostes  evasit.  Comitiis  perfectis,  auctore  Q.  Fabio  con- 
sule, designati  consules  Romam  arcessiti  magistratum 
inierunt:  senatumque  de  bello,  ac  provinciis  suis  prae- 
torumque, et  de  exercitibus,  quibus  quique  praeessent, 
consuluerunt. 

XL1V.  Itaque  provinciae  atque  exercitus  divisi.  Bel- 
lum cum  Hannibale  consulibus  mandatum,  et  exerci- 
tuum unus,  quem  ipse  Sempronius  habuerat,  alter, 
quem  Fabius  consul.  Eae  binae  erant  legiones.  M.  Ao- 
milius  praetor,  cuius  peregrina  sors  erat,  jurisdictione 
M.  Atilio  collegae,  praetori  urbano,  mandata,  Luceriam 

{trovinciam  haberet , legionesque  duas , quibus  Q.  Fa- 
>ius,  qui  tum  consul  erat,  praetor  praefuerat.  P.  Sem- 
pronio provincia  Ariminum,  Cn.  Fulvio  Suessula,  cum 
binis  item  legionibus , evenerunt : ut  Fulvius  urbanas 
legiones  duceret , Tuditanus  a M’.  Pomponio  acciperet 
Prorogata  imperia  provinciaeque,  M.  Claudio  Sicilia  fi- 
nibus iis,  quibus  regnum  Hieronis  fuisset:  Lentulo  pro- 
praetori provincia  vetus : T.  Otacilio  classis.  Exercitus 
nulli  additi  novi.  M.  Valerio  Graecia  Macedoniaque  cum 
legione  et  classe,  quam  haberet : Q.  Mucio  cum  vetere 
exercitu  (duae  autem  legiones  erant)  Sardinia:  C.  Te- 
rentio legio  una,  cui  iam  praeerat,  et  Picenum.  Scribi 
praeterea  duae  legiones  urbanae  iussae , et  viginti  millia 
sociorum.  His  ducibus,  his  copiis,  adversus  multa  simul, 
aut  mota  aut  suspecta  , bella  munierunt  romanum  im- 
perium. Consules , duabus  urbanis  legionibus  scriptis , 
supplementoque  in  alias  lecto,  priusquam  ab  urbe  mo- 
verent, prodigia  procurarunt,  quae  nuntiata  erant  Mu- 
rus ac  portae  tactae ; et  Ariciae  etiam  lovis  aedes  do 
coelo  tacta  fuerat.  Et  alia  ludibria  oculorum  auriumque 
credita  pro  veris.  Navium  longarum  species  in  flumine 

Tarracinae,  quae  nullae  erant,  visae;  et  in  lovis  Vici- 
lini templo,  quod  in  compsauo  agro  est,  arma  concre- 
puisse: et  flumen  Amiterni  cruentum  fluxisse.  His  pro- 
curatis ex  decreto  pontificum , profecti  consules  , Sem- 

[ironius  in  Lucanos , in  Apuliam  Fabius.  Pater  filio 
egalus  ad  Suessulam  in  castra  venit.  Quum  obviam  fi- 
lius progrederetur,  lictoresque  verecundia  maiestatis  eius 
taciti  anteirent;  praeter  undecim  fasces  equo  praevectus 
senex,  ut  consul  animadvertere  proximum  lictorem  ius- 
sit,  et  is,  ut  descenderet  ex  equo,  inclamavit ; tum  de- 
mum desiliens,  Experiri , inquit,  volui,  fili,  salin'  scires , 
consulem  te  esse. 

XLV.  In  ca  castra  Dasius  Altinius  arpinus  clam  nocte 
cum  tribus  servis  venit,  promittens,  si  sibi  praemio  fo- 
ret, se  Arpos  proditurum  esse.  Quum  eam  rem  ad  con- 
silium retulisset  Fabius,  aliis  pro  transfiga  verberandus 
nccandusque  videri , ancipitis  animi  communis  hostis : qui 
post  cannensem  cladem,  tamquam  cum  fortuna  fidem  stare 
oporteret,  ad  Hannibalem  discessisset,  traxissetque  ad  de- 
fectionem Arpos ; quumque  res  romatia  contra  spem  vota- 
que  eius  velut  resurgeret , turpius  videatur  novam  referre 
proditionem  proditis  olim;  qui  aliunde  stet  semper,  aliunde 
sentiat,  infidus  socius,  vanus  hostis;  ad  Faleriorum  Pyr- 
rhice proditorem  tertium  transfugis  documentum  esset.  Con- 
tra ea  consulis  pater  Fabius , Temporum  oblitos  homines 
in  medio  ardore  belli,  tamquam  in  pace,  libera  de  quoque 
arbitria  agere , aiebat : qui , quum  illud  potius  agendum 
atque  iis  cogitandum  sit , si  quo  modo  fieri  possit , ne  qui 
socii  a populo  romano  desciscant , id  non  cogitent ; docu- 
mentum autem  dicant  statui  oportere,  si  quis  resipiscat,  et 
antiquam  societatem  respiciat.  Quod  si  abire  ab  Romanis 
liceat,  redire  ad  eos  non  liceat ; cui  dubium  esse,  quin 
brevi  deserta  ab  sociis  romana  res  foederibus  punicis  om- 
nia in  Italia  iuncta  visura  sit  ? Se  tamen  non  eum  esse, 
qui  Allinio  fidei  quidquam  censeat  habendum,  sed  mediam 
consecuturum  consilii  viam.  Neque  eum  pro  hoste  , neque 
pro  socio  in  praesentia  habitum,  libera  custodia  haud  pro- 
cul a castris  placere  in  aliqua  fida  civitate  servari  per 
belli  tempus:  perpetrato  bello,  tum  consultandum,  utrum 
defectio  prior  plus  merita  sit  poenae , an  hic  reditus  ve- 

niae.  Fabio  assensum  est;  catenisque  ligatus  traditur  et 
ipse  et  comites : et  auri  satis  magnum  pondus , quod 
secum  tum  attulerat,  ei  servari  iussum.  Calibus  eum  iti- 
terdiu  solutum  custodes  sequebantur:  nocte  clausum  as- 
servabant. Arpis  domi  primum  desiderari  quaerique  est 
coeptus  : dein  fama , per  totam  urbem  vulgata , tumul- 
tum, ut  principe  amisso,  fecit:  metuque  rerum  novarum 
oxtemplo  nuntii  ad  Hannibalem  missi.  Quibus  nequa- 
quam offensus  Poenus,  quia  et  ipsum,  ut  ambiguae  fidei 
virum,  suspectum  iam  pridem  habebat,  et  causam  naclus 
erat  tam  ditis  hominis  bona  possidendi  vendendique  ; 
ceterum  ut  irae  magis  , quam  avaritiae , datum  crede- 
rent homines  , crudelitatem  quoque  gravitati  addidit  , 
eoniugemque  eius  ac  liberos  in  castra  accitos,  quaestione 
prius  habita , primum  de  fuga  Altinii  , dein  quantum 
auri  argenlique  domi  relictum  esset , satis  cognitis  om- 
nibus , vivos  combussit. 

XLVI.  Fabius,  ab  Suessula  profectus,  Arpos  primum 
institit  oppugnare.  Ubi  quum  a quingentis  fere  passibus 
castra  posuisset,  contemplatus  ex  propinquo  situm  urbis 
moeniaque  , quae  pars  tutissima  moenibus  erat , qua 
maxime  neglectam  custodiam  vidit , ea  potissimum  ag- 
gredi statuit.  Comparatis  omnibus,  quae  ad  urbes  oppu- 
gnandas usui  sunt,  centurionum  robora  ex  toto  exercitu 
delegit,  tribunosque  viros  fortes  iis  praefecit,  et  milites 
sexcentos,  quantum  satis  visum  est,  attribuit:  eosque , 
ubi  quartae  vigiliae  signum  cecinisset , ad  eum  locum 
scalas  iussit  ferre.  PoFla  ibi  humilis  et  angusta  erat , 
via  infrequenti  per  desertam  partem  urbis:  eam  portam 
scalis  prius  transgressos,  ad  murum  pergere,  et  ex  in- 
teriore parte  vi  claustra  refringere  mbet , et  tenentes 
partem  urbis  cornu  signum  dare,  ut  ceterae  copiae  ad- 
moverentur: parata  omnia  atque  instructa  sese  habitu- 
rum. Ea  impigse  facta  : et,  quod  impedimentum  agen- 
tibus foro  videbatur  , id  maxime  ad  fallendum  adiuvit. 
Imber,  ab  nocte  media  coortus,  custodes  vigilesque,  di- 
lapsos e stationibus,  suffugere  in  tecta  coegit:  sonituque 
primo  largioris  procellae  strepitum  molientium  portam 
exaudiri  prohibuit;  lentior  deinde  aequaliorque  accidens 
auribus  magnam  partem  hominum  sopivit.  Postquam 

portam  tenuerunt , cornicines  in  via  paribus  intervallis 
dispositos  canere  iubeut , ut  consulem  excirent.  Id  ubi 
factum  ex  composito  est,  signa  efferri  consul  iubet , ac 
paullo  ante  lucem  per  effractam  portam  urbem  ingreditur. 

X.LVII.  Tum  demum  hostes  excitati  sunt,  iam  et  im- 
bre conquiescente,  et  propinqua  luce.  Praesidium  in  urbe 
erat  Hannibalis,  quinque  millia  ferme  armatorum:  et 
ipsi  Arpini  tria  millia  hominum  armabant.  Eos  primos 
Poeni,  ne  quid  ab  tergo  fraudis  esset,  hosti  opposue- 
runt. Pugnatum  primo  in  tenobris  angustisque  viis  est. 
Quum  Romani  non  vias  tantum  , sed  tecta  etiam  pro- 
xima portae,  occupassent,  ne  peti  superne  ac  vulnerari 
possent:  cogniti  inter  se  quidam  Arpinique  et  Romani; 
atque  inde  colloquia  coepta  fieri , percunctantibus  Ro- 
manis, quid  sibi  vellent  Arpini?  quam  ob  noxam  Ro- 
manorum, quod  aut  meritum  Poenorum,  pro  alienigenis 
ac  barbaris,  Italici  adversus  veteres  socios  romanos  bel- 
lum gererent,  et  vectigalem  ac  stipendiariam  Italiam 
Africae  facerent?  Arpinis  purgantibus,  ignaros  omnium 
se  venum  a principibus  datos  Poeno,  captos  oppressos- 
que  a paucis  esse.  Initio  orto,  plures  cum  pluribus  col- 
loqui. Postremo  praetor  arpinus  ab  suis  ad  consulem 
deducius;  fideque  data  inter  signa  aciesque,  Arpini  re- 
pente pro  ltomanis  adversus  Carthaginiensem  arma  ver- 
terunt. Hispani  quoque , paullo  minus  mille  homines  , 
nihil  praeterea  cum  consule  pacti,  quam  ut  sine  fraude 
punienm  emitteretur  praosidium  , ad  consulem  transtu- 
lerunt signa.  Carthaginiensibus  portae  patefactae,  emis- 
sique  cum  fide  incolumes  ad  Hannibalem  Salapiam  ve- 
nerunt. Arpi  sine  clade  ullius,  praeterquam  unius  ve- 
teris proditoris , novi  perfugae , restituti  ad  Romano9. 
Hispanis  duplicia  cibaria  dari  iussa  : operaque  eorum 
forti  ac  fideli  persaepe  respublica  usa  est.  Quum  con- 
sul alter  in  Apulia,  alter  in  Lucanis  esset;  equites  cen- 
tum duodecim  nobiles  Campani,  per  speciem  praedandi 
ex  hostium  agro,  permissu  magistratuum  ab  Capua  pro- 
fecti, ad  castra  romana , quae  super  Suessulam  erant, 
venerunt.  Stationi  militum  , qui  essent , dixerunt ; col- 
loqui sese  cum  praetore  velle.  Cn.  Fulvius  castris  prae- 
erat: cui  ubi  nuntiatum  est,  decem  ex  eo  numero  lussis 

inormibus  deduci  ad  se,  ubi,  quae  postularent,  audivit, 
(nihil  autem  aliud  petebant , quam  ut , Capua  recepta  , 
bona  sibi  restituerentur)  in  fidem  omnes  accepti.  Et  ab 
altero  praetore  Sempronio  Tuditano  oppidum  Aternum 
expugnatum.  Amplius  septem  millia  nominum  capta  , 
et  aeris  argentiaue  signati  aliquantum.  Romae  foedum 
incendium  per  auas  noctes  ac  diem  unum  tenuit : solo 
aequata  omnia  inter  Salinas  ac  portam  Carmentalem 
cum  Aequimaelio  lugarioque  vico.  In  templis  Fortunae 
ac  matris  Matutae  et  Spei  extra  portam  late  vagatus 
ignis  sacra  profanaque  multa  absumpsit. 

XLV111.  Eodem  anno  P.  et  Cn.  Cornelii  , quum  in 
Hispania  res  prosperae  essent,  multosque  et  veteres  re- 
ciperent socios,  et  novos  adiicerent,  in  Africam  quoque 
spem  extenderunt.  Syphax  erat  rex  Numidarum,  subito 
Carthaginiensibus  hostis  factus.  Ad  eum  centuriones  tres 
legatos  miserunt , qui  cum  eo  amicitiam  societatemque 
facerent ; et  pollicerentur , si  perseveraret  urgere  bello 
Carthaginienses , gratam  eam  rem  fore  senatui  populo- 
que romano,  et  annisuros,  ut  in  tempore,  et  bene  cu- 
mulatam gratiam  referant.  Grata  ea  legatio  barbaro 
fuit:  collocutusque  cum  legatis  de  ratione  belli  gerundi, 
ut  veterum  militum  verba  audivit,  quam  multarum  re- 
rum ipse  ignarus  esset,  ex  comparatione  tam  ordinatae 
disciplinae,  animum  advertit.  Tum,  primum  ut  pro  bo- 
nis ac  fidelibus  sociis  facerent,  oravit,  ut  duo  legationem 


referrent  ad  imperatores  suos:  unus  apud  sese  magister  rei 
militaris  remaneret.  Rudem  ad  pedestria  bella  Numida- 
rum gentem  esse , equis  tantum  habilem.  Ita  iam  inde  a 
principiis  gentis  maiores  suos  bella  gessisse,  ita  se  a pue- 
ris insuetos.  Sed  habere  hostem  pedestri  fidentem  Marte  : 
cui  si  aequari  robore  virium  velit , et  sibi  pedites  compa- 
randos esse ; et  ad  id  multitudine  hominum  regnum  abun- 
dare : sed  armandi , omandique  , et  instruendi  eos  artem 
ignorare.  Omnia  velut  forte  congregata  turba  , vasta  ac 
temeraria  esse.  Facturos  se  in  praesentia  , quod  vellet  , 
legati  responderunt : fide  accepta,  ut  remitteret  extem- 
plo eum,  si  imperatores  sui  non  comprobassent  factam. 
Q.  Statorio  nomen  fuit , qui  ad  regem  remansit.  Cum 
duobus  romanis  reliquis  Numida  legatos  in  Hispaniam 

misit  ad  accipiendam  fidem  ab  imperatoribus  romanis. 
Iisdem  mandavit,  ut  protinus  Numidas,  qui  intra  prae- 
sidia Carthaginiensium  auxiliares  essent,  ad  transitionem 
pellicerent.  Et  Statorius  ex  multa  iuventute  regi  pedites 
conscripsit:  ordinatosquo  proxime  morem  romanum,  in- 
struendo et  decurrendo  signa  sequi , et  servare  ordines 
docuit:  et  operi  aliisque  iustis  militaribus  ita  assuefecit, 
ut  brevi  rex  non  equiti  magis  fideret , quam  pediti ; 
collatisque  aequo  campo  signis  , iusto  proelio  Carthagi- 
niensem hostem  superaret.  Romanis  quoque  in  Hispania 
legatorum  regis  adventus  magno  emolumento  fuit.  Nam- 
que ad  famam  eorum  transitiones  crebrae  ab  Numidis 
coeptae  fieri.  Ita  cum  Syphace  Romanis  iuncta  amicitia 
est.  Quod  ubi  Carthaginienses  acceperunt,  extemplo  ad 
Galam,  in  parte  altera  Numidiae  (Massyli  ea  gens  vo- 
catur) regnantem  , legatos  mittunt. 

XLIX.  Filium  Galam  Masinissam  habebat,  septem  et 
decem  annos  natum,  ceterum  iuvenem  ea  indole,  ut  iam 
tum  appareret,  latius  regnum  opulcntiusque,  quam  quod 
accepisset,  facturum.  Legati,  quoniam  Syphax  se  Roma- 
nis iunxisset , ut  potentior  societate  eorum  adversus  reges 
populosque  Africae  esset,  docent;  melius  fore  Galac  quo- 
que, Carthaginiensibus  iungi  quam  primum,  antequam  Sy- 
phax in  Hispaniam , aut  Romani  in  Afiicam  transeant ; 
opprimi  Syphacem , nihildum  praeter  nomen  ex  foedere 
romano  habentem , posse.  Facile  persuasum  Galae  , filio 
deposcente  id  bellum,  ut  exercitum  mitteret:  qui,  Car- 
thaginiensium legionibus  coniunclis,  magno  proelio  Sy- 
phacem devicit.  Triginta  millia  eo  proelio  hominum 
caesa  dicuntur.  Syphax  cum  paucis  equitibus  in  Mauru- 
sios  ex  acie  Numidas  (extremi  prope  Oceanum  adversus 
Gades  colunt)  refugit:  afiluenlibusque  ad  famam  eius 
undique  barbaris  , ingentes  brevi  copias  armavit.  Cum 
quibus  antequam  in  Hispaniam  angusto  diremptam  freto 
traiiceret,  Masinissa  cum  victore  exercitu  advenit:  isque 
ibi  cum  Syphace  ingenti  gloria  per  se  , sine  ullis  Car- 
thaginiensium opibus , gessit  bellum.  In  Hispania  nihil 
memorabile  gestum  , praeterquam  quod  Celtibcrum  iu- 
ventutem  eadem  mcrcede,  qua  pacta  cum  Carthaginien- 
sibus erat , imperatores  romani  ad  se  perduxerunt  : et 

nobilissimos  Hispanos  supra  trecentos  in  Italiam  ad  sof- 
licitandos  populares,  qui  inter  auxilia  Hannibalis  erant, 
miserunt.  Id  modo  eius  anni  in  Hispania  ad  memoriam 
insigne  est,  quod  mercenarium  militem  in  castris  nemi- 
nem ante,  quam  tum  Celtiberos,  Romani  habuerunt. 

P.  Cornelius  Scipio,  postea  Africanus , ante  annos  aedilis 
factus  est.  Hannibal  urbem  Tarentum  , praeter  arcem,  in 
quam  praesidium  Romanorum  fugerat,  per  tarentinos  iu- 
venes,  qui  se  noctu  venatum  ire  simulaverant , cepit.  Ludi 
Apollinares  ex  Marcii  carminibus,  quibus  cannensis  clades 
praedicta  fuerat,  instituti  sunt.  A Q.  Fulvio  et  Ap.  Clau- 
dio consulibus  adversus  Hannonem  Poenorum  ducem  pro- 
spere pugnatum  est.  Ti.  Sempronius  Gracchus  proconsul,  ab 
hospite  suo  lucano  in  insidias  deductus,  a Magone  inter- 
fectus est.  Centenius  Penula,  qui  centurio  militaverat,  quum 
petisset  a senatu,  ut  sibi  exercitus  daretur,  pollicitusque 
esset , si  hoc  impetrasset,  de  Hannibale  victoriam,  octo  mil- 
libus acceptis,  militum  dux  factus,  conflixit  acie  cum  Han- 
nibale, et  cum  exercitu  caesus  est.  Cn.  Fulvius  praetor 
male  adversus  Hannibalem  pugnavit.  In  quo  proelio  ho- 
minum sexdecim  millia  ceciderunt:  ipse  cum  equitibus  du- 
centis effugit.  Capua  obsessa  est  a Q.  Fulvio  et  Ap.  Clau- 
dio consulibus.  Claudius  Marcellus  Syracusas  expugnavit 
anno  tertio,  et  ingentem  se  virum  gessit.  In  eo  tumultu 
urbis  captae  Archimedes,  intentus  formis,  quas  in  pt Uvere 
descripserat,  interfectus  est.  P.  et  Cn.  Scipiones  in  Hispania 
tot  tantarumque  rerum  feliciter  gestarum  tristem  exitum 
tulerunt ; prope  cum  totis  exercitibus  caesi  anno  octavo  , 
quam  in  Hispaniam  iverant:  amissaque  eius  provinciae 
possessio  foret,  nisi  L.  Marcii  equitis  romani  virtute  et  in- 
dustria, contractis  exercituum  reliquiis,  eiusdem  hortatu, 
bina  castra  hostium  expugnata  essent.  Ad  triginta  septem 
millia  eaesa , ad  mille  octingentos  triginta  capti , praeda 
ingens  parta.  Dux  Marcius  appellatus  est. 

Dum  haec  in  Africa  atque  in  Hispania  geruntur,  Han- 
nibal in  agro  tarentino  aestatem  consumpsit , spe  per 
proditionem  urbis  Tarentinorum  potiundae.  Ipsorum  in- 
terim  et  Sallentinorum  ignobiles  urbes  ad  eum  defece- 
runt. Eodem  tempore  in  Bruttiis  ex  duodecim  populis , 
qui  anno  priore  ad  Poenos  desciverant , Consentini  et 
Thurini  in  fidem  populi  romani  redierunt.  Et  plures  re- 
diissent,  ni  T.  Pomponius  Veientanus  praefectus  socifim, 
prosperis  aliquot  populationibus  in  agro  bruttio  iusti 
ducis  speciem  nactus,  tumultuario  exercitu  coacto,  cum 
Hannone  conflixisset.  Magna  ibi  vis  hominum,  sed  in- 
conditae turbae  agrestium  servorumque,  caesa  aut  capta 
est : minimumque  iacturae  fuit , quod  praetectus  inter 
ceteros  est  captus,  et  tum  temerariae  pugnae  auctor,  et 
ante  publicanus , omnibus  malis  artibus  et  reipublicae 
et  societatibus  infidus  damnosusque.  Sempronius  consul 
in  Lucanis  multa  proelia  parva  , haud  ullum  dignum 
memoratu,  fecit:  et  ignobilia  oppida  Lucanorum  aliquot 
expugnavit.  Quo  diutius  trahebatur  bellum , et  varia- 
bant secundae  adversaeque  res  non  fortunam  magis , 
quam  animos,  hominum;  tanta  religio,  et  ea  magna  ex 
parte  externa  , civitatem  incessit,  ut  aut  homines,  aut 
dii  repente  alii  viderentur  facti.  Nec  iam  in  secreto 
modo  atque  intra  parietes  abolebantur  romani  ritus; 
sed  in  publico  etiam  ac  foro  Capitolioque  mulierum 
turba  erat,  nec  sacrificantium,  nec  precantium  deos  pa- 
trio more.  Sacrificuli  ac  vates  ceperant  hominum  men- 
tes : quorum  numerum  auxit  rustica  plebs , ex  incultis 
diutino  bello  infestisque  agris  egestate  et  metu  in  ur- 
bem compulsa;  et  quaestus  ex  alieno  errore  facilis,  quem 
velut  ex  concessae  artis  usu  exercebant.  Primo  secretae 
bonorum  indignationes  exaudiebantur,  deinde  ad  patres 
etiam  et  ad  publicam  querimoniam  excessit  res.  lncu- 

sati  graviter  ab  senatu  aediles  triumvirique  capitales , 
quod  non  prohiberent,  quum  emovere  eam  multitudinem 
o foro  , ac  disiicere  apparatus  sacrorum  conati  essent , 
haud  procul  abfuit , quin  violarentur.  Ubi  potentius  iara 
esse  id  malum  apparuit , quam  ut  minores  per  magi- 
stratus sedaretur,  M.  Atilio  praetori  urbis  negotium  ab 
senatu  datum  est,  ut  bis  religionibus  populum  liberaret. 
Is  et  in  concione  senatusconsultum  recitavit,  et  edixit, 
Ut , quicumque  libros  vaticinos  precationesvc,  aut  artem 
sacrificandi  conscriptam  haberet,  eos  libros  omnes  literas- 
que  ad  se  ante  Calendas  Apriles  deferret : neu  quis , in 
publico  sacrovc  loco,  novo  aut  externo  ritu  sacrificaret. 

II.  Et  aliquot  publici  sacerdotes  mortui  eo  anno  sunt: 
L.  Cornelius  Lentulus  pontifex  maximus,  et  C.  Papirius 

O.  F.  Maso  pontifex,  et  P.  Furius  Philus  augur,  et  C. 
Papirius  L.  F.  Maso  decemvir  sacrorum.  In  Lentuli  lo- 
cum M.  Cornelius  Cethegus  , in  Papirii  Cn.  Servilius 
Caepio,  pontifex  suffecti  sunt.  Augur  creatus  L.  Quin- 
ctius Flamininus,  decemvir  sacrorum  L.  Cornelius  Len- 
tulus. Comitiorum  consularium  iam  appetebat  tempus  ; 
sed,  quia  consules  a bello  intentos  avocaro  non  placebat, 
Fi.  Sempronius  consul  comitiorum  causa  dictatorem  dixit 
C.  Claudium  Centhonem  : ab  eo  magister  equitum  est 
dictus  Q.  Fulvius  Flaccus.  Dictator  primo  comitiali  die 
creavit  consules  Q.  Fulvium  Flaccum,  magistrum  equi- 
tum, et  Ap.  Claudium  Pulchrum,  cui  Sicilia  provincia 
in  praetura  fuerat.  Tum  praetores  creati  Cn.  Fulvius 
Flaccus,  C.  Claudius  Nero,  M.  Iunius  Silanus,  P.  Cor- 
nelius Sulla.  Comitiis  perfectis,  dictator  magistratu  abiit. 
Aedilis  curulis  fuit  eo  anno  cum  M.  Cornelio  Cethego 

P.  Cornelius  Scipio , cui  post  Africano  fuit  cognomen. 
Huic  petenti  aedilitatem  quum  obsisterent  tribuni  ple- 
bis, negantes  rationem  eius  habendam  esse,  quod  non- 
dum ad  petendum  legitima  aetas  esset:  Si  me,  inquit, 
omnes  Quirites  aedilem  facere  volunt,  satis  annorum  ha- 
beo. Tanto  inde  favore  ad  suffragium  ferendum  in  tri- 
bus discursum  est , ut  tribuni  repente  incepto  destite- 
rint. Aedilicia  largitio  haec  fuit : ludi  romani  pro  tem- 
poris illius  copiis  magnifice  facti,  et  diem  unum  instau- 
rati, et  congii  olei  in  vicos  singulos  dati.  L.  Yillius  Tap- 

pulus  cl  \I.  Fundanius  Fundulus,  aediles  plcbeii,  aliquot 
matronas  apud  populum  probri  accusarunt:  quasdam  ex 
iis  damnatas  in  exsilium  egerunt.  Ludi  plebeii  per  bi- 
duum instaurati:  et  lovis  epulum  fuit  ludorum  causa. 

III.  Q.  Fulvius  Flaccus  tertium,  Ap.  Claudius  consu- 
latum ineunt.  Et  praetores  provincias  sortiti  sunt : P. 
Cornelius  Sulla  urbanam  et  peregrinam  , quae  duorum 
ante  sors  fuerat,  Cn.  Fulvius  Flaccus  Apuliam,  C.  Clau- 
dius Nero  Suessulam,  M.  lunius  Silanus  Tuscos.  Consu- 
libus bellum  cum  Hannibale  ct  binae  legiones  decretae: 
alter  a Q.  Fabio  superioris  anni  consule,  alter  a Fulvio 
Centumalo  acciperet.  Praetorum,  Fulvii  Flacci,  quae  Lu- 
ceriae sub  Aemilio  praetore;  Neronis  Claudii,  quae  in 
Piceno  sub  C.  Terentio  fuissent  , legiones  essent:  sup- 
plementum in  eas  quisque  scriberet  sibi.  M.  Iunio  in 
Tuscos  legiones  urbanae  prioris  anni  datae.  Ti.  Sem- 
pronio Graccho  et  P.  Sempronio  Tuditano  imperium 
provinciaeque  Lucani  et  Gallia  cum  suis  exercitibus 
prorogatae:  item  P.  Lentulo,  qua  vetus  provincia  in  Si- 
cilia esset;  M.  Marcello  Syracusae,  et  qua  Hieronis  re- 
gnum fuisset : T.  Otacilio  classis  : Graecia  M.  Valerio  : 
Sardinia  Q.  Mucio  Scaevolae;  Hispaniae  P.  et  Cn.  Cor- 
neliis.  Ad  veteres  exercitus  duae  urbanae  legiones  a 
consulibus  scriptae,  summaque  trium  et  viginti  legionum 
eo  anno  effecta  est.  Delectum  consulum  M.  Postumii 
Pyrgensis  cum  magno  prope  motu  rerum  factum  impe- 
diit. Publicanus  erat  Postumius  , qui  mullis  annis  pa- 
rem fraude  avaritiaque  neminem  in  civitate  habuerat , 
praeter  T.  Pomponium  Veientanum,  quem,  populantem 
temere  agros  in  Lucanis  , ductu  Hannonis  priore  anno 
ceperant  Carthaginienses.  Hi,  quia  publicum  periculum 
erat  a vi  tempestatis  in  iis , quae  portarentur  ad  exer- 
citus, et  ementiti  erant  falsa  naufragia,  et  ea  ipsa,  quae 
vera  renuntiaverant , fraude  ipsorum  facta  erant , non 
casu.  In  veteres  quassasque  naves  paucis  et  parvi  pretii 
rebus  impositis  , quum  mersissent  eas  in  alto  , exceptis 
in  praeparatas  scaphas  nautis,  multiplices  fuisse  merces 
ementiebantur.  Ea  fraus  indicata  M.  Atilio  praetori 
priore  anno  fuerat,  ac  per  eum  ad  senatum  delata,  nec 
tamen  ullo  senatusconsulto  notata  : quia  patres  ordinem 


LIB.  XXV.  CAP.  III.  IV.  281 

publicanorum  in  tali  tempore  offensum  nolebant.  Po- 
pulus severior  vindex  fraudis  erat ; excitalique  tandem 
tluo  tribuni  plebis  Sp.  et  L.  Carvilii  , quum  rem  invi- 
sam infamemqtie  cernerent , ducentum  millium  «aeris 
mulctam  M.  Postumio  dixerunt.  Cui  certandae  quum 
dies  advenisset,  conciliumque  tam  frequens  plebis  ades- 
set, ut  multitudinem  area  Capitolii  vix  caperet;  perorata 
causa,  spes  una  videbatur  esse,  si  C.  Servilius  Casca  tri- 
bunus plebis,  qui  propinquus  cognatusque  Postumio  erat, 
prius,  quam  ad  suffragium  tribus  vocarentur,  interces- 
sisset. Testibus  datis , tribuni  populum  summoverunt ; 
sitellaque  allata  est,  ut  sortirentur,  ubi  Latini  suffra- 
gium ferrent.  Interim  publicani  Cascae  instare,  ut  con- 
cilio diem  eximeret.  Populus  reclamare:  et  forte  in  cornu 
primus  sedebat  Casea , cui  simul  metus  pudorque  ani- 
mum versabat.  Quum  in  eo  parum  praesidii  esset,  tur- 
bandae rei  causa  publicani  per  vacuum  in  summoto 
locum  cuneo  irruperunt , iurgantes  simul  cum  populo 
tribunisque.  Nec  procul  dimicatione  res  erat , quum 
Fulvius  consul  tribunis,  Nonne  videtis,  inquit,  vos  in 
ordinem  coactos  esse,  et  rem  ad  seditionem  spectare,  ni 
propere  dimittitis  plebis  concilium  ? 

IV.  Plebe  dimissa,  senatus  vocatur,  et  consules  refe- 
runt de  concilio  plebis  turbato  vi  «atque  audacia  publi- 
canorum. M.  Funum  Camillum,  cuius  exsilium  ruina  ur- 
bis secuta  fuerit,  damnari  se  ab  iratis  civibus  passum  esse. 
Decemviros  ante  eum,  quorum  legibus  ad  eam  diem  vive- 
rent, multos  postea  principes  civitatis  , indicium  de  se  po- 
puli passos.  Postumium  Pyrgensem  suffragium  populo  ro- 
mano  extorsisse,  concilium  plebis  sustulisse,  tribunos  in  or- 
dinem coegisse,  contra  populum  romanum  aciem  instruxisse, 
locum  occupasse , ut  tribunos  a plebe  intercluderet , tribus 
in  suffragium  vocari  prohiberet.  Nihil  aliud  a caede  ac  di- 
micatione continuisse  homines,  nisi  patientiam  magistratuum, 
quod  cesserint  in  praesentia  furori  atque  audaciae  pauco- 
rum, vincique  se  ac  populum  romanum  passi  sint:  et  co- 
mitia , quae  reus  vi  atque  armis  prohibiturus  erat , ne 
causa  quaerentibus  dimicationem  daretur , voluntate  ipsius 
sustulerint.  Haec  quum  ab  optimo  quoque  pro  atrocitate 
rei  acta  essent,  vimque  eam  contra  rempublicam  et  per- 

nicioso  exemplo  faciam , senatus  decresset ; confestim 
Carvilii  tribuni  plebis  , omissa  mulctac  certatione , rei 
capitalis  diem  Postumio  dixerunt:  ac,  ni  vades  daret, 

grehendi  a viatore  , atque  in  carcerem  duci  i usserunt. 

ostumius,  vadibus  datis,  non  afluit.  Tribuni  plebem  ro- 
gaverunt, plebcsque  ita  scivit:  Si  M.  Postumius  ante  Ca- 
lendas Matas  non  prodisset,  eitatusque  eo  die  non  respon- 
disset , neque  excusatus  esset , videri  eum  in  exsilio  esse  : 
bonaque  eius  venire  , ipsi  aqua  et  igni  placere  interdici. 
Singulis  deinde  eorum,  fjui  turbae  ac  tumultus  concita- 
tores fuerant,  rei  capitalis  diem  dicere,  ac  vades  poscere 
coeperunt.  Primo  non  dantes  , deinde  etiam  eos  , qui 
dare  possent , in  carcerem  coniiciebant : cuius  rei  peri- 
culum vitantes  plerique  in  exsilium  abierunt. 

V.  Hunc  fraus  publicanorum,  deinde  fraudem  audacia 
protegens,  exitum  habuit.  Comitia  inde  pontifici  maximo 
creando  sunt  habita.  Ea  comitia  novus  pontifex  M.  Cor- 
nelius Cethegus  habuit.  Tres  ingenti  certamine  petierunt: 
Q.  Fulvius  Flaccus  consul  , qui  et  ante  bis  consul  et 
censor  fuerat : et  T.  Manlius  Torquatus,  et  ipse  duobus 
consulatibus  et  censura  insignis:  et  P.  Licinius  Crassus, 
qui  et  aedilitatem  curulem  petiturus  erat.  Hic  senes  ho- 
noratosque  iuvenis  in  eo  certamine  vicit.  Ante  hunc,  in- 
tra centum  annos  et  viginti,  nemo,  praeter  P.  Cornelium 
Calussam , pontifex  maximus  creatus  fuerat , qui  sella 
curuli  non  sedisset.  Consules  quum  aegro  delectum  con- 
ticerent, quod  inopia  iuniorum  non  facile  in  utrumque, 
nt  et  novae  urbanae  legiones,  et  supplementum  veteri- 
bus scriberetur,  suflieiebat;  senatus  absistere  eos  incepto 
vetuit,  et  triumviros  binos  creari  iussit:  alteros,  qui  citra, 
alteros , qui  ultra  quinquagesimum  lapidem  in  pagis,  foris- 
que,  et  conciliabulis  omnem  copiam  ingenuorum  inspiceretit: 
et,  si  qui  roboris  satis  ad  ferenda  arma  habere  viderentur , 
etiamsi  nondum  militari  aetate  essent,  milites  facerent.  Tri- 
buni plebis,  si  iis  videretur,  ad  populum  ferrent,  ut,  qui 
minores  septem  et  decem  annis  sacramento  dixissent , iis 
perinde  stipendia  procederent , ac  si  septem  et  decem  an- 
norum, aut  maiores,  milites  facti  essent.  Ex  hoc  senatus- 
consulto creati  triumviri  bini  conquisitionem  ingenuorum 
per  agros  habuerunt.  Eodem  tempore  ex  Sicilia  iiterae 

51.  Marcelli  de  postulatis  militum,  qui  cum  P.  Lentulo 
militabant,  in  senatu  recitatae  sunt.  Cannensis  reliquiae 
cladis  hic  exercitus  erat , relegatus  in  Siciliam  , sicut 
ante  dictum  est , ne  ante  punici  belli  finem  in  Italiam 
reportaretur. 

VI.  Hi  permissu  Lentuli  primores  equitum  centurio- 
numque , et  robora  ex  legionibus  peditum  , legatos  in 
hiberna  ad  M.  Marcellum  miserunt,  e quibus  unus,  po- 
testate dicendi  facta,  Consulem,  inquit,  te,  M '■  Marcelle, 
in  Italiam  adissemus,  quum  primum  de  nobis  * etsi  non  ini- 
quum , certe  triste  senatusconsultum  factum  est ; nisi  hoc 
sperassemus , in  provinciam  nos  morte  regum  turbatam  ad 
grave  bellum  adversus  Siculos  simul  Poenosque  mitti : et 
sanguine  nostro  vulneribusque  nos  senatui  satisfacturos  esse; 
sicut  patrum  memoria,  qui  capti  a Pyrrho  ad  Heracleam 
erant  , adversus  Pyrrhum  ipsum  pugnantes  satisfecerunt. 
Quamquam  quod  ob  meritum  nostrum  succensuistis , patres 
conscnpti , nobis,  aut  succernetis  ? Ambo  mihi  consules  et 
universum  senatum  intueri  videor,  quum  te,  M-  Marcelle, 
intueor  : quem  si  ad  Cannas  consulem  habuissemus  , me- 
lior et  reipublicae  et  nostra  fortuna  esset.  Sine  , quaeso , 
priusquam  de  conditione  nostra  queror,  noxam,  cuius  ar- 
guimur , nos  purgare.  Si  non  dedm  ira , nec  fato , cuius 
lege  immobilis  rerum  humanarum  ordo  seritur,  sed  culpa 
periimus  ad  Camas,  cuius  tandem  ea  culpa  fuit?  militum 
an  imperatorum?  Equidem  miles  nihil  unquam  dicam  de 
imperatore  meo , cui  praesertim  gratias  sciam  ab  senatu 
actas,  quod  non  desperaverit  de  republica ; cui  post  fugam 
ab  Cannis  per  omnes  annos  prorogatum  imperium.  Ceteros 
item  ex  reliquiis  cladis  eius,  quos  tribunos  militum  habui- 
mus, honores  petere  et  gerere,  et  provincias  obtinere  audi- 
vimus. An  vobis  vestrisque  liberis  ignoscitis  facile  , patres 
conscripti , in  haec  vilia  capita  saevitis  ? Et  consuli  pn- 
moribusque  aliis  civitatis  fugere,  quum  spes  alia  nulla  es- 
set, turpe  non  fuit ; milites  utique  morituros  in  aciem  mi- 
sistis? Ad  Alliam  prope  omnis  exercitus  fugit:  ad  furculas 
caudinas , ne  expertus  quidem  certamen , arma  tradidit  ho- 
sti , ut  alias  pudendas  clades  exercituum  taceam  : tamen 
tantum  abfuit  ab  eo,  ut  ulla  ignominia  iis  exercitibus  quae- 
reretur, ut  et  urbs  Roma  per  eum  exercitum,  qui  ab  Allia 

Veios  transfugerat , recuperaretur ; et  caudinae  legiones  , 
quae  sine  armis  redierant  Romam  , armatae  remissae  in 
Samnium,  eundem  illum  hostem  sub  iugum  miserint,  qui 
hac  sua  ignominia  laetatus  fuerat.  Cannensem  vero  quis- 
quam exercitum  fugae  aut  pavoris  insimulare  potest  , ubi 
plus  quinquaginta  millia  hominum  ceciderunt?  unde  consul 
cum  equitibus  septuaginta  fugit  ? unde  nemo  superest , nisi 
quem  hostis  caedendo  fessus  reliquit?  Quum  captivis  re- 
demptio negabatur , nos  vulgo  homines  laudabant , quod 
reipublicae  nos  reservassemus;  quod  ad  consulem  Venusiam 
redissemus , et  speciem  iusti  exercitus  fecissemus.  Nunc  de- 
teriore conditione  sumus  , quam  apud  patres  nostros  fue- 
rant captivi.  Quippe  illis  arma  tantum  atque  ordo  mili- 
tandi, locusque,  in  quo  tenderent  in  castris,  est  mutatus: 
quae  tamen,  semel  navata  reipublicae  opera,  et  uno  felici 
proelio  , recuperarunt.  Nemo  eorum  relegatus  in  exsilium 
est : nemini  spes  emerendi  stipendia  adempta : hostis  deni- 
que est  datus,  cum  quo  dimicantes,  aut  tutam  semel,  aut 
ignominiam  finirent.  Nos , quibus  , nisi  quod  commisimus  , 
ut  quisquam  ex  cannensi  acie  miles  romanus  superessct , 
nihil  obiici  potest , non  solum  a patria  procul  Jtaliaque , 
sed  ab  hoste  etiam,  relegati  sumus:  ubi  senescamus  in  ex- 
silio , ne  qua  spes , ne  qua  occasio  abolendae  ignominiae  , 
ne  qua  placandae  civium  irae  , ne  qua  denique  bene  mo- 
riendi sit.  Neque  ignominiae  finem , nec  virtutis  praemium 
petimus;  moclo  experiri  animum,  et  virtutem  exercere  li- 
ceat. Laborem  et  periculum  petimus,  ut  virorum,  ut  mili- 
tum officio  fungamur.  Bellum  in  Sicilia  iam  alterum  an- 
num ingenti  dimicatione  geritur:  urbes  alias  Poenus,  alias 
Romanus  expugnat : peditum , equitum  acies  concurrunt  : 
ad  Syracusas  terra  marique  res  geritur : clamorem  pu- 
gnantium crepitumque  armorum  exaudimus  resides  ipsi  ac 
segnes,  tamquam  nec  manus,  nec  arma  habeamus.  Servo- 
rum legionibus  Ti  Sempronius  consul  toties  iam  cum  hoste 
.signis  collatis  pugnavit.  Operae  pretium  habent,  libertatem 
civitatemque.  Pro  servis  saltem  ad  hoc  bellum  emptis  vo- 
bis simus:  congredi  cum  hoste  liceat,  et  pugnando  quaerere 
libertatem.  Fts  tu  mari , vis  terra , vis  acie  , vis  urbibus 
oppugnandis  experiri  virtutem?  Asperrima  quaeque  ad  la- 
borem periculumque  deposcimus , ut,  quod  ad  Cannas  fa- 

ciun&um  fuit,  quam  primum  fiat;  quoniam,  quidquid  postea 
vivimus,  id  omne  destinatum  ignominiae  est. 

VII.  Sub  haec  dicta  ad  genua  Marcelli  procubuerunt. 
Marcellus  id  nec  iuris  , nec  potestatis  suae  esse  dixit. 
Senatui  scripturum  se  , omniaque  de  sententia  patrum 
facturum  esse.  Hae  lilerae  ad  novos  consules  allatae,  ac 
ner  eos  in  senatu  recitatae  sunt  : consultusque  de  bis 
literis  ita  decrevit  senatus:  Militibus  qui  ad  Cannas  com- 
militones suos  pugnantes  deseruissent,  senatum  nihil  videre, 
cur  respublica  committenda  sit.  Si  M-  Claudio  proconsuli 
aliter  rideretur,  faceret,  quod  e republica  fideque  sua  du- 
ceret: dum  ne  quis  eorum  munere  vacaret,  iuu  dono  mi- 
litari virtutis  ergo  donaretur,  neu  in  Italiam  reportaretur , 
donec  hostis  in  terra  Italia  esset.  Comitia  deinde  a prae- 
tore urbano  de  senatus  sententia  plebisque  scitu  sunt 
babila  : quibus  creati  sunt  quinqueviri  muris  turribus- 
que reficiendis:  et  triumviri  bini,  uni  sacris  conquiren- 
dis donisque  persignandis;  alteri  reficiendis  aedibus  For- 
tunae et  matris  Matutae  intra  portam  Carmentalem,  sed 
et  Spei  extra  portam  , quae  priore  anno  incendio  con- 
sumptae fuerant.  Tempestates  foedae  fuere.  In  Albano 
monte  biduum  continenter  lapidibus  pluit.  Tacta  de  coelo 
multa:  duae  in  Capitolio  aedes:  vallum  in  castris  mul- 
tis locis  supra  Suessulam,  et  duo  vigiles  exanimati.  Mu- 
rus turresque  quaedam  Cumis  non  ictae  modo  fulmini- 
bus , sed  etiam  decussae.  Ileale  saxum  ingens  visum 
volitare:  sol  rubere  solito  magis,  sanguineoque  similis. 
Horum  prodigiorum  causa  diem  unum  supplicatio  fuit  , 
et  per  aliquot  dies  consules  rebus  divinis  operam  dede- 
runt: et  per  eosdem  dies  sacrum  novendiale  fuit.  Quum 
'Tarentinorum  defectio  iam  diu  et  in  spe  Hannibali,  et  in 
suspicione  Romanis  esset,  causa  forte  extrinsecus  matu- 
randae eius  intervenit.  Phileas  tarentiuus,  diu  iam  per 
speciem  legationis  llomae  quum  esset , vir  inquieti  ani- 
mi, et  minime  otium,  quo  tum  diutino  senescere  vide- 
batur, patientis,  aditum  sibi  ad  obsides  tarenlinos  invenit. 
Custodiebantur  in  atrio  Liberta(is  minore  cura , quia 
nec  ipsis , nec  civitati  eorum  fallere  Romanos  expe- 
diebat. Hos,  crebris  colloquiis  sollicitatos,  corruptis  ae- 
dituis duobus,  quum  primis  tenebris  custodia  eduxis- 

set,  ipse  comes  occulti  itineris  factus  profugit.  Luce 
prima  vulgata  per  urbem  fuga  est  : isissique  , qui  se- 
querentur , ab  Tarracina  comprehensos  omnes  retraxe- 
runt. Deducti  in  comitio  , virgisque  , approbante  po- 
pulo, caesi,  de  saxo  deiiciuntur. 

VIII.  Huius  atrocitas  poenae  duarum  nobilissimarum 
in  Italia  graecarum  civitatium  animos  irritavit , quum 

{>ublice  , tum  etiam  singulos  privatim  , ut  quisque  tam 
oede  interemptos  aut  propinquitate  , aut  amicitia  con- 
tingebat. Ex  iis  tredecim  fere  nobiles  iuvenes  tarentini 
coniuraverunt , quorum  principes  Nico  et  Philemenus 
erant.  Hi,  prius,  quam  aliquid  moverent,  colloquendum 
cum  Hannibale  rati , nocte  per  speciem  venandi  urbem 
egressi , ad  eum  proficiscuntur.  Et , quum  haud  procul 
castris  abessent , ceteri  silva  prope  viam  sese  occulue- 
runt: Nico  et  Philemenus,  progressi  ad  stationes  com- 
prehensique,  ultro  id  petentes,  ad  Hannibalem  deducti 
sunt  Qui  quum  et  causas  consilii  sui,  et  quid  pararent, 
exposuissent;  collaudati,  oneratique  promissis,  iubenlur, 
ut  fidem  popularibus  facerent , praedandi  causa  se  urbe 
egressos , pecora  Carthaginiensium  , quae  pastum  pro- 
pulsa essent , ad  urbem  agere.  Tuto  ac  sine  certamine 
id  facturos , promissum  est.  Conspecta  ea  praeda  iuve- 
num  est : minusque  , iterum  ac  saepius  id  eos  audere  , 
miraculo  fuit.  Congressi  cum  Hannibale  rursus,  fide  san- 
xerunt, liberos  Tarentinos  leges  suaque  omnia  habituros, 
neque  ullum  vectigal  Poeno  pensuros,  praesidiumve  in- 
vitos recepturos : prodita  praesidia  Carthaginiensum  fore. 
Haec  ubi  convenerunt , tunc  vero  Philemenus  consue- 
tudinem nocte  egrediundi  redeundique  in  urbem  fre- 
quentiorem  facere.  Et  erat  venandi  studio  insignis,  ca- 
nesque et  alius  apparatus  sequebatur;  captumque  ferme 
aliquid , aut  ab  hoste  ex  praeparato  ablatum  reportando, 
donabat  aut  praefecto , aut  custodibus  portarum.  Nocte 
maxime  commeare  propter  metum  hostium  , credebant. 
Ubi  iam  eo  consuetudinis  adducta  res  est,  ut,  quocum- 
que noctis  tempore  sibilo  dedisset  signum,  porta  aperi- 
retur , tempus  agendae  rei  Hannibali  visum  est.  Tridui 
viam  aberat:  ubi,  quo  minus  mirum  esset,  uno  eodem- 
que  loco  stativa  eum  tam  diu  habere  aegrum  simulabat. 


UB.  XXV.  CAP.  IX.  287 

Romanis  quoque,  qui  in  praesidio  Tarenti  erant,  suspecta 
esse  iam  segnis  mora  eius  desierat. 

IX.  Ceterum  postquam  Tarentum  ire  constituit , de- 
cem millibus  peditum  atque  equitum , quos  in  expedi- 
tione velocitate  corporum  ac  levitate  armorum  aptissi- 
mos esse  ratus  est , electis , quarta  vigilia  noctis  signa 
movit : praemissisque  octoginta  fere  numidis  equitibus 
praecepit , ut  discurrerent  circa  vias , perlustrarentque 
omnia  oculis,  ne  quis  agrestium  procul  spectator  agmi- 
nis falleret;  praegressos  retraherent,  obvios  occiderent, 
ut  praedonum  magis , quam  exercitus , accolis  species 
esset.  Ipse,  raptim  agmine  acto,  quindecim  ferme  mil- 
lium spatio  castra  ab  Tarento  posuit:  et,  ne  ibi  quidem 
nuntiato,  quo  pergerent,  tantum  convocatos  milites  mo- 
nuit, via  omnes  irent;  nec  deverti  quemquam,  aut  ex- 
cedere ordinem  agminis  paterentur,  et  in  primis  intenti 
ad  imperia  accipienda  essent;  neu  quid  nisi  ducum  iussu 
facerent : se  in  tempore  editurum , quae  vellet  agi.  Ea- 
dem ferme  hora  Tarentum  fama  pervenerat , numidas 
equites  paucos  populari  agros,  terroremque  late  agresti- 
bus iniecisse.  Au  quem  nuntium  nihil  ultra  motus  prae- 
fectus roraanus , quam  ut  partem  equitum  postero  die 
luce  prima  iuberet  exire  ad  arcendum  populationibus 
hostem.  In  cetera  adeo  nihil  ob  id  intenta  cura  est,  ut 
contra  pro  argumento  fuerit  illa  procursatio  Numidarum, 
Hannibalem  exercitumque  castris  non  movisse.  Hannibal 
concubia  nocte  movit.  l)ux  Philemenus  erat,  cum  solito 
captae  venationis  onere:  ceteri  proditores  ea,  quae  com- 
posita erant,  exspectabant.  Convenerat  autem,  ut  Phile- 
menus,  portula  assueta  venationem  inferens,  armatos  in- 
duceret : parte  alia  portam  Tomeuida  adiret  Hannibal. 
Ea  mediterranea  regione  orientem  spectabat : aliquan- 
tum intra  moenia  includuntur.  Quum  portae  appropin- 

Jtuaret,  editus  ex  composito  ignis  ab  Hannibale  est,  re- 
ulsitque.  Idem  redditum  ab  Nicone  signum  : extinctae 
deinde  utrimque  flammae  sunt.  Hannibal  silentio  duce- 
bat ad  portam.  Nico  ex  improviso  adortus  sopitos  vigiles 
in  cubilibus  suis  obtruncat,  portamque  aperit.  Hannibal 
cum  peditum  agmine  ingreditur  , equites  subsistere  iu- 
bet : ut,  quo  res  postulet , occurrere  libero  campo  pos- 

sent.  Et  Philemenus  portulae  parte  alia,  qua  commeare 
assuerat,  appropinquabat.  Nota  vox  eius  et  familiare  iam 
signum  quum  excitasset  vigilem  , dicenti  , vix  sustinere 
grandis  bestiae  onus,  portula  aperitur.  Iuferenles  aprum 
duos  iuveues  secutus  ipse  cum  expedito  venatore,  vigi- 
lem, incautius  miraculo  magnitudinis  in  eos  , qui  fere- 
bant, versum,  venabulo  traiicit.  Ingressi  deinde  triginta 
fere  armati , ceteros  vigiles  obtruncant  , refringuntque 
portam  proximam:  et  agmen  sub  signis  confestim  irru- 
pit inde  cum  silentio  in  forum  ducti  , Hannibali  sese 
coniunxerunt.  Cum  duobus  millibus  Gallorum  Poenus  , 
in  tres  divisis  partes , per  urbem  dimittit  Tarentinos , 
et  itinera  quam  maxime  frequentia  occupare  iubet:  tu- 
multu orto , Romanos  passirn  caedi , oppidanis  parci. 
Sed,  ut  fieri  id  posset,  praecipit  iuvenibus  tarentinis, 
ut,  ubi  quem  suorum  procul  vidissent,  quiescere  et  si- 
lere, ac  bono  animo  esse  iuberent. 

X.  Iam  tumultus  erat  clamorque,  qualis  esse  in  capta 
urbe  solet:  sed,  quid  rei  esset,  nemo  satis  pro  certo  scire. 
Tarentini  Romanos  ad  diripiendam  urbem  credere  coor- 
tos: Romanis  seditio  aliqua  cum  fraude  videri  ab  oppi- 
danis mota.  Praefectus,  primo  excitatus  tumultu,  in  por- 
tum effugit  : inde  , acceptus  scapha  , in  arcem  circum- 
vehitur. Errorem  et  tuba  audita  ex  theatro  faciebat. 
Nam  et  romana  erat , a proditoribus  ad  hoc  ipsum 
praeparata : et  inscienter  a Graeco  inflata , quis  aut 
quibus  signum  daret,  incertum  efficiebat.  Ubi  illuxit,  et 
Romanis  punica  et  gallica  arma  cognita  tum  dubitatio- 
nem exemerunt;  et  Graeci,  Romanos  passirn  caede  stra- 
tos cernentes , ab  Hannibale  captam  urbem  senserunt. 
Postquam  lux  certior  erat,  et  Romani,  qui  caedibus  su- 

fierfuerant,  in  arcem  confugerant,  conticescebatque  paul- 
atim  tumultus ; tum  Hannibal  Tarentinos  sine  armis 
convocare  iubet.  Convenere  omnes,  praeterquam  qui 
cedentes  in  arcem  Romanos  ad  omnem  adeundam  si- 
mul fortunam  prosecuti  fuerant.  Ibi  Hannibal,  benigne 
allocutus  Tarentinos,  testatusque , quae  praestitisset  ci- 
vibus eorum  , quos  ad  Trasimenum  aut  ad  Cannas  ce- 
pisset , simul  in  dominationem  superbam  Romanorum 
invectus,  recipere  se  in  domos  suas  quemque  iussit,  et 

foribus  nomen  suqm  inscribere : se  domos  eas,  quae  in- 
scriptae non  essent,  signo  extemplo  dato,  diripi  iussu- 
rum.  Si  quis  in  hospitio  civis  romani  (vacuas  autem  te- 
nebant domos)  nomen  inscripsisset , eum  se  pro  hostg  ha- 
biturum. Concione  dimissa  , uuum  titulis  notatae  fores 
discrimen  pacatae  ab  hostili  aomo  fecissent,  signo  dato, 
ad  diripienda  hospitia  romana  passim  discursum  est:  et 
fuit  praedae  aliquantum. 

XI.  Postero  die  ad  oppugnandam  arcem  ducit:  quam 
quum  et  a mari,  quo  in  peninsulae  modum  pars  maior 
circumluitur,  praealtis  rupibus,  et  ab  ipsa  urbe  muro  et 
fossa  ingenti  septam  videret,  eoque  nec  vi,  nec  operi- 
bus expugnabilem  esse  ; ne  aut  se  ipsum  cura  tuendi 
Tarentinos  a maioribus  rebus  moraretur;  aut  in  relictos 
sine  valido  praesidio  Tarentinos  impetum  ex  arce,  quum 
vellent,  Romani  facerent,  vallo  urbem  ab  arce  interse- 
pire  statuit:  non  sine  illa  etiam  spe,  cum  prohibentibus 
opus  Romanis  manum  posse  conseri ; et,  si  ferocius  pro- 
cucurrissent, magna  caede  ita  attenuari  praesidii  vires, 
ut  facile  per  se  ipsi  Tarentini  urbem  ab  iis  tueri  pos- 
sent. Ubi  coeptum  opus  est,  patefacta  repente  porta,  in 
munientes  impetum  fecerunt  Romani:  pellique  se  statio 
passa  est,  quae  pro  opere  erat,  ut  successu  cresceret  au- 
dacia, pluresque  et  longius  pulsos  persequerentur.  Tum 
signo  dato  coorti  undique  Poeni  sunt , quos  instructos 
aa  hoc  Hannibal  tenuerat ; nec  sustineri  impetum  Ro- 
mani , sed  ab  effusa  fuga  loci  angustiae  eos , impedita- 
que  alia  opere  iam  coepto  , alia  apparatu  operis  , mo- 
rabantur. Plurimi  in  fossam  praecipitavere , occisique 
sunt  plures  in  fuga,  quam  in  pugna.  Inde  et  opus  nullo 
prohibente  fieri  coeptum.  Fossa  ingens  ducta,  et  vallum 
intra  eam  erigitur:  modicoque  post  intervallo  murum 
etiam  eadem  regione  addere  parat , ut  vel  sine  praesidio 
tueri  se  adversus  Romanos  possent.  Reliquit  tamen  mo- 
dicum praesidium,  ut  simul  in  faciendo  muro  adiuvaret: 
ipse,  profectus  cum  ceteris  copiis,  ad  Galaesum  flumen 
(quinque  millia  ab  urbe  abest)  posuit  castra.  Ex  iis  sta- 
tivis regressus  ad  inspiciendum  opus , quod  aliquantum 
opinione  eius  celerius  creverat , spem  cepit , etiam  ar- 
cem expugnari  posse.  Et  est  non  altitudine , ut  cetera , 
Vol.  ii.  13 

luta,  sed  loco  plano  posita,  et  ab  nrbe  muro  tantum  ac 
fossa  divisa.  Quum  iam  machinationum  omni  genere  et 
operibus  oppugnaretur,  missum  a Metaponto  praesidium 
itomanis  fecit  animum,  ut  nocte  ex  improviso  opera  ho- 
stium invaderent.  Alia  disiecerunt,  alia  igni  corruperunt: 
isque  finis  Hannibali  fuit  ea  parte  arcem  oppugnandi. 
Reliqua  erat  in  obsidione  spes,  nec  ea  satis  efficax , quia 
arcem  tenentes,  quae  in  peninsula  posita  imminet  fau- 
cibus portus  , mare  liberum  habebant,  urbs  contra  ex- 
clusa maritimis  commeatibus,  propiusque  inopiam  erant 
obsidentes , quam  obsessi.  Hannibal , convocatis  princi- 
pibus Tarentinorum  , omnes  praesentes  diflicultates  ex- 
posuit : neque  arcis  tam  munitae  expugnandae  viam  cer- 
nere, neque  in  obsidione  quidquam  habere  spei,  donec  mari 
potiantur  hostes.  Quod  si  naves  sint , quibus  commeatus 
invehi  prohibeant,  extemplo  aut  abscessuros,  aut  dedituros 
se  hostes.  Assentiebantur  Tarentini;  ceterum  ei,  qui  con- 
silium afferret , opem  quoque  in  eam  rem  afferendam 
esse,  censebant.  Punicas  enim  naves  ex  Sicilia  accitas  id» 
posse  facere:  suas,  quae  sinu  exiguo  intus  inclusae  essent, 
quum  claustra  portus  hostis  haberet , ecquem  ad  modum 
mde  in  apertum  mare  evasuras?  Evadent,  inquit  Hanni- 
bal. Multa,  quae  impedita  natura  sunt,  consilio  expediun- 
tur. Urbem  in  campo  sitam  habetis:  planae  et  satis  latae 
viae  patent  in  omnes  partes.  Via,  quae  in  portum  per  me- 
diam urbem  ad  mare  transmissa  est,  plaustris  transveham 
naves  haud  magna  mole.  Et  mare  nostrum  erit , quo  nunc 
hostes  potiuntur:  et  illinc  mari,  hinc  terra  circumsidebimus 
arcem.  Jmo  brevi,  aut  relictam  ab  hostibus,  aut  cum  ipsis 
hostibus  capiemus.  Haec  oratio  non  spem  modo  effectus, 
sed  ingentem  etiam  ducis  admirationem  fecit.  Contracta 
extemplo  undique  plaustra  , iunctaque  inter  se  : et  ma- 
chinae ad  subducendas  naves  admotae  , munitumque 
iter  , quo  faciliora  plaustra  minorque  moles  in  transitu 
esset,  luraenta  inde  et  homines  contracti  , et  opus  im- 
pigre coeptum:  paucosque  post  dies  classis  instructa  ac 
parata  circumvenitur  arcem , et  ante  os  ipsum  portus 
ancoras  iacit.  Hunc  statum  rerum  Hannibal  Tarenti  re- 
liquit, regressus  ipse  in  hiberna.  Ceterum,  defectio  Ta- 
rentinorum utrum  priore  anno,  an  hoc,  facta  sit,  in  di- 

versum  auctores  trahunt  : plures  propiorcsquc  aetate 
memoriae  rerum  hoc  anno  tradunt  tactam. 

XII.  Romae  consules  praetoresque  usque  ante  diem 
quintum  Calendas  Maias  Latinae  tenuerunt.  Eo  die  per- 
petrato sacro  in  monte,  in  suas  quisque  provincias  pro- 
liciscuntur.  Religio  deinde  uova  obiecta  est  ex  carmini- 
bus Marcianis.  Vates  hic  Marcius  illustris  fuerat , et 
quum  conquisitio  priore  anno  ex  senatusconsulto  talium 
librorum  licret,  in  M.  Atilii  praetoris  urbani  , qui  eam 
rem  agebat,  manus  venerant.  Is  protinus  novo  praetori 
Sullae  tradiderat.  Ex  huius  Marcii  duobus  carminibus  , 
alterius  post  rem  actam  editi  cum  rato  auctoritas  eventu, 
alteri  quoque,  cuius  nondum  tempus  venerat,  afferebat 
(idem.  Priore  carmino  Cannensis  praedicta  clades  in  haec 
ferme  verba  erat : Amnem  Troiugena  Cannam  Romane 
fuge  : ne  te  alienigenae  cogant  in  campo  Diomedis  conse- 
rere manus.  Sed  neque  credes  tu  mihi , donec  compleris 
sanguine  campum ; multaque  millia  occisa  tua  deferat  am- 
nis in  pontum  magnum  ex  terra  frugifera  ; piscibus  aU/ue 
avibus  ferisque,  quae  incolunt  terras,  iis  fuat  esca  caro  tua: 
nam  mihi  ita  Iupiter  fatus  est.  Et  Diomedis  Argivi  cam- 
pos et  Cannam  flumen  , qui  militaverant  in  iis  locis  , 
mxta  atque  ipsam  cladem  agnoscebant.  Tum  alterum 
carmen  recitatum,  non  eo  tantum  obscurius,  quia  incer- 
tiora futura  praeteritis  sunt,  sed  perplexius  etiam  scrip- 
turae genere.  Hostem , Romani,  si  expellere  vultis,  vomi- 
camque, quae  gentium  venit  longe,  Apollini  vovendos  cen- 
seo ludos,  qui  quotannis  comiter  Apollini  fiant : quum  po- 
pulus dederit  ex  publico  partem,  privati  uti  conferant  pro 
se  suisque.  Jis  ludis  faciendis  praeerit  praetor  is  , qui  ius 
populo  plebeique  dabit  summum.  Decemviri  gracco  ritu  ho- 
stiis sacra  faciant.  Haec  si  recte  faxitis,  gaudebitis  semper, 
ficique  res  vestra  melior.  Nam  is  divus  exstinguet  perduelles 
vestros,  qui  vestros  campos  pascunt  placide.  Ad  id  carmen 
explanandum  diem  unum  sumpserunt.  Postero  die  sena- 
tusconsultum facium  est,  ut  decemviri  libros,  de  ludis 
Apollini  reque  divina  faciunda  , inspicerent.  Ea  quum 
inspecta  relataque  ad  senatum  essent,  consuerunt  patres: 
Apollini  ludos  vovendos,  faciundosque : et,  quando  ludi  facti 
essent , duodecim  millia  aeris  praetori  ad  rem  divinam  et 

duas  hostias  maiores  dandas.  Alterum  senatusconsultum 
factum  est,  Ut  decemviri  sacra  graeco  ritu  facerent , his- 
que  hostus : Apollini  bove  aurato  et  capris  duabus  albis  ■ 
auratis , Latonae  bove  femina  aurata.  Ludos  praetor  in 
circo  maximo  quum  facturus  esset,  edixit,  ut  populus 
per  eos  ludos  stipem  Apollini,  quantam  commodum  es- 
set , conferret.  Haec  est  origo  ludorum  Apollinarium  , 
victoriae , non  valetudinis  ergo,  ut  plerique  rentur  , vo- 
torum factorumque.  Populus  coronatus  spectavit : ma- 
tronae supplicavere  : vulgo  apertis  ianuis  in  propatulo 
epulati  sunt , celeberque  dies  omni  caerimoniarum  ge- 
nere fuit. 

XIII.  Quum  Hannibal  circa  Tarentum,  consules  ambo 
in  Samnio  essent,  sed  circumsessuri  Capuam  viderentur; 
quod  malum  diuturnae  obsidionis  esse  solet,  iam  famem 
Campani  sentiebant ; quia  sementem  facere  prohibue- 
rant eos  romani  exercitus.  Itaque  legatos  ad  Mauniba- 
lem  miserunt,  orantes,  ut  prius,  quam  consules  in  agros 
suos  educerent  legiones,  viaeque  omnes  hostium  praesi- 
diis insiderentur,  frumentum  ex  propinquis  locis  convehi 
iuberet  Capuam.  Hannibal , Hannonem  ex  Bruttiis  cum 
exercitu  in  Campaniam  transire  , et  dare  operam  , ut 
frumetiti  copia  fieret  Campanis,  iussit.  Hanno,  ex  Brut- 
tiis profectus  cum  exercitu  , vitabundus  castra  hostium 
consulesque,  qui  in  Samnio  erant,  quum  Benevento  iam 
appropinquaret , tria  passuum  millia  ab  ipsa  urbe  loco 
edito  castra  posuit.  Inde  ex  sociis  circa  populis , quo 
aestate  comportatum  erat , devehi  frumentum  in  castra 
iussit ; praesidiis  datis  , quae  commeatus  eos  proseque- 
rentur. Capuam  inde  nuntium  misit , qua  die  in  castris 
ad  accipiendum  frumentum  praesto  essent,  omni  undi- 
que genere  vehiculorum  iumentorumque  ex  agris  con- 
tracto. Id  pro  cetera  socordia  negligentiaque  a Campa- 
nis actum.  Paullo  plus  quadringenta  vehicula  missa,  et 
pauca  praeterea  iumenta.  Ob  id  castigatis  ab  Hannone, 
quod  ne  fames  quidem,  quae  mutas  accenderet  bestias, 
curam  eorum  stimulare  posset,  alia  prodicta  dies  ad  fru- 
mentum maiore  apparatu  petendum.  Ea  omnia  , sicut 
acta  erant,  quum  enuntiata  Beneventanis  essent,  legatos 
decem  extemplo  ad  consules  ( circa  Bovianum  castra 

Romanorum  erant)  miserunt.  Qui  quum,  auditis,  quae 
ad  Capuam  agerentur  , inter  se  comparassent , ut  alter 
in  Campaniam  exercitum  duceret;  Fulvius,  cui  ea  pro- 
vincia obvenerat,  profectus,  nocte  Beneventi  moenia  est 
ingressus.  Ex  propinquo  cognoscit,  Hannonem  cum  exer- 
citus parte  profectum  frumentatum : per  quaestorem  Cam- 
panis datum  frumentum:  duo  millia  plaustrorum,  incon- 
nitam  inermemque  aliam  turbam , advenisse : per  tu- 
multum ac  trepidationem  omnia  agi,  castrorumque  for- 
mam et  militarem  ordinem  , immixtis  agrestibus  iis  ex 
terris , sublatum.  His  satis  compertis , consul  militibus 
edicit,  signa  tantum  armaque  in  proximam  noctem  ex- 
pedirent; castra  punica  oppugnanda  esse.  Quarta  vigilia 
profecti , sarcinis  omnibus  impedimentisque  Beneventi 
relictis,  paullo  ante  lucem  quum  ad  castra  pervenissent, 
tantum  pavoris  iniecerunt,  ut,  si  in  plano  castra  posita 
essent , haud  dubie  primo  impetu  capi  potuerint.  Alti- 
tudo loci  et  munimenta  defenderunt,  quae  nulla  ex  parte 
adiri,  nisi  arduo  ac  difficili  ascensu,  poterant.  Luce  prima 
proelium  iugens  accensum  est:  nec  vallum  modo  tutan- 
tur Poeni,  sed,  ut  quibus  locus  aequior  esset,  deturbant 
nitentes  per  ardua  hostes. 

XIV.  Vicit  tamen  omnia  pertinax  virtus  , et  aliquot 
simul  partibus  ad  vallum  ac  fossas  perventum  est ; sed 
cum  multis  vulneribus  ac  militum  pernicie.  Itaque  con- 
vocatis tribunis  militum  consul,  absistendum  temerario  in- 
cepto, ait:  tutius  sibi  videri , reduci  eo  die  exercitum  Be- 
neventum : dein  postero  castris  se  hostium  iungi , ne  exirt 
inde  Campani , nece  Hanno  regredi  posset.  Id  quo  faci- 
lius obtineatur,  collegam  quoque  et  exercitum  eius  se  ac- 
citurum, totumque  eo  versuros  bellum.  Haec  consilia  du- 
cis, quum  iam  receptui  caneret,  clamor  militum  asper- 
nantium  tam  segne  imperium  disiecit.  Proxima  portae 
hostium  erat  cohors  Peligna : cuius  praefectus  Vibius 
Accuaeus  arreptum  vexillum  trans  vallum  hostium  tra- 
iecit.  Exsecratus  inde  seque  et  cohortem,  si  eius  vexilli 
hostes  potiti  essent,  princeps  ipse  per  fossam  vallumque 
in  castra  irrumpit.  lamque  intra  vallum  Peligni  pugna- 
bant , quum  altera  parte  , Valerio  Flacco  tribuno  mili- 
tum tertiae  legionis  exprobrante  Romanis  ignaviam,  qui 

sociis  captorum  castrorum  concederent  decus,  T.  Peda- 
nius,  princeps  primus  centurio,  quum  signifero  signum 
ademisset,  tam  Itor  signum,  el  hic  centurio,  inquit,  intra 
vallum  hostium  erit.  Sequantur,  qui  capi  signum  ab  hoste 
prohibituri  sunt.  Manipulares  sui  primum  transcendentem 
fossam  , dcin  legio  tota  secuta  est.  lam  et  consul , ad 
conspectum  transgrediendum  vallum  mutato  consilio,  ab 
revocando  ad  incitandos  hortandosque  versus  milites  , 
ostendere  , in  quanto  discrimino  ac  periculo  fortissima 
cohors  sociorum  et  civium  legio  esset.  Itaque  pro  se 

Suisque  omnes  per  aequa  atque  iniqua  loca,  quum  un- 
ique  tela  coniicerentur,  armaque  et  corpora  hostos  obji- 
cerent, pervadunt,  irrumpunlque.  Multi  vulnerati,  etiam 
quos  vires  sanguisque  desereret,  ut  intra  vallum  hostium 
caderent  , nitebantur.  Capta  itaque  momento  temporis  , 
velut  in  plano  sita,  nec  permunita  castra.  Caedes  inde, 
non  iam  pugna  erat  , omnibus  intra  vallum  permixtis. 
Supra  sex  millia  hostium  occisa  , supra  septem  millia 
capitum , cum  frumentatoribus  campanis  omnique  plau- 
strorum et  iumeritorum  apparatu,  capta.  Et  alia  ingens 
praeda  fuit,  quam  Hanno  , populabundus  passim  quum 
isset , ex  sociorum  populi  romani  agris  traxerat  Inde  , 
deiectis  hostium  castris,  Beneventum  reditum  est,  prae- 
damque ibi  ambo  consules  (nam  et  Ap.  Claudius  eo  post 
paucos  dies  venit)  vendiderunt,  diviseruntque.  Et  do- 
nati , quorum  opera  castra  hostium  capta  erant : ante 
alios  Accuaeus  Pelignus  , et  T.  Pedanius  princeps  ter- 
tiae legionis.  Hanuo  ab  Cominio  Cerito  , quo  nuntiata 
castrorum  clades  est,  cum  paucis  frumentatoribus,  quos 
forte  secum  habuerat,  fugae  magis,  quam  idueris  modo 
in  Bruttios  rediit. 

XV.  Et  Campani  , audita  sua  pariter  sociorumque 
clade,  legatos  ad  Hannibalem  miserunt,  qui  nuntiarent, 
fhtos  consules  ad.  Beneventum  esse,  diei  iter  a Capua ; tan- 
tum non  ad  portas  et  muros  bellum  esse:  ni  propere  sub- 
veniat, celerius  Capuam,  quam  Arpos,  in  potestatem  hostium 
venturam.  Ne  Tarentum  quidem,  non  modo  arcem,  tanti 
debere  esse,  ut  Capuam,  quam  Carthagini  aequare  sit  so- 
litus, desertam  indefensamque  populo  romano  tradat.  Han- 
nibal, curae  sibi  fore  rem  campanam  pollicitus,  in  prae- 

scntia  duo  millia  equitum  cum  legatis  mittit,  quo  prae- 
sidio agros  populationibus  possent  prohibere.  Romanis 
inierim,  sicut  aliarum  rerum,  arcis  tarentinae,  'praesi- 
diique, quod  ibi  obsideretur,  cura  esse.  C.  Servilius  le- 
gatus, ex  auctoritate  patrum  a P.  Cornelio  praetore  in 
Etruriam  ad  frumentum  coemendum  missus  , cum  ali- 
quot navibus  onustis  in  portum  tarentinum  inter  hostium 
custodias  pervenit.  Cuius  adventu  , qui  ante  , in  exigua 
spe , vocati  saepe  ad  transitionem  ab  hostibus  per  col- 
loquia erant,  ultro  ad  transeundum  hostes  vocabant  sol- 
licitabantque.  Et  erat  satis  validum  praesidium,  traductis 
ad  arcem  Tarenti  tuendam,  qui  Metaponti  erant,  mi- 
litibus. Itaque  Metapontini  extemplo  , metu  , quo  tene- 
bantur, liberati,  ad  Hannibalem  defecere.  Hoc  idem  ea- 
dem ora  maris  et  Thurini  fecerunt.  Movit  eos  non  Ta- 
rentinorum magis  defectio  Metapontinorumquo,  quibus, 
indidem  ex  Achaia  oriundi  , etiam  cognatione  iuncti 
erant,  quam  ira  in  Romanos  propter  obsides  nuper  in- 
terfectos. Eorum  amici  cognatique  literas  ac  nuntios  ad 
Hannonem  Magonemque  , qui  in  propinquo  in  Bruttiis 
erant,  miserunt,  si  exercitum  ad  moenia  admovissent , se  in 
potestatem  eorum  urbem  tradituros  esse.  M.  Atinius  Thu- 
riis cum  modico  praesidio  praeerat:  quem  facile  elici 
ad  certamen  temere  ineundum  rebantur  posse;  non  mi- 
litum, quos  perpaucos  habebat,  fiducia,  quam  iuventu- 
tis  thurinae.  Eam  ex  industria  centuriaverat  armaverat- 
que  ad  tales  casus.  Divisis  copiis  inter  se  , duces  poeni 
quum  agrum  thurinum  ingressi  essent,  Hanno  cum  pe- 
ditum agmine  infestis  signis  ire  ad  urbem  pergit.  Mago 
cum  equitatu  , tectus  collibus  , ad  tegendas  insidias  op- 
positis , subsistit.  Atinius  , peditum  tantum  agmine  per 
exploratores  comperto,  in  aciem  copias  educit,  et  frau- 
dis intestinae , et  hostium  insidiarum  ignarus.  Pedestre 
proelium  fuit  persegne,  paucis  in  prima  acie  pugnanti- 
Lus  Romanis;  Thurinis  exspectantibus  magis,  quam  ad* 
iuvantibus,  eventum:  et  Carthaginiensium  acies  de  in- 
dustria pedem  referebat , ut  ad  terga  collis  ab  equite 
suo  insessi  hostem  incautum  pertraheret.  Quo  ubi  ven- 
tum est,  coorti  cum  clamore  equites,  prope  inconditam 
Thurinorum  turbam,  nec  satis  fido  animo,  unde  pugna- 

bat,  stantem  , extemplo  in  fugam  averterunt.  Romani, 
quamquam  circumventos  hinc  pedes  , hinc  eques  urge- 
bat, tamen  aliquando  pugnam  traxere.  Postremo  et  fpsi 
terga  vertunt  , atque  ad  urbem  fugiunt.  Ibi  proditores 
conglobati,  quum  popularium  agmen  patentibus  portis 
accepissent,  ubi  Romanos  fusos  ad  urbem  ferri  viderunt, 
conclamant,  instare  Poenum,  permixtosque  et  hostes  urbem 
invasuros,  ni  propere  portas  claudant.  Ita  exclusos  Roma- 
nos praebuere  bosfi  ad  caedem.  Atinius  tamen  cum  pau- 
cis receptus.  Seditio  inde  paullisper  tenuit  ; quum  alii 
urbem  tuendam  , inde  alii  cedendum  fortunae , et  tra- 
dendam urbem  victoribus  censerent.  Celerum  , ut  ple- 
rumque, fortuna  et  consilia  mala  vicerunt : Atinio  cum 
suis  ad  mare  ac  naves  deducto , magis  quia  ipsi  , ob 
imperium  in  se  mite  ac  iustum  , consultum  volebant , 
quam  respectu  Romanorum  , Carthaginienses  in  urbem 
accipiunt.  Consules  a Renovento  in  campauum  agrum 
legiones  ducunt , non  ad  frumenta  modo  , quae  iam  in 
herbis  erant,  corrumpenda,  sed  ad  Capuam  oppugnan- 
dam; nobilem  se  consulatum  tam  opulentae  urbis  exci- 
dio rati  facturos , simul  et  ingens  flagitium  imperio 
dempturos  , quod  urbi  tam  propinquae  tertium  annum 
impunita  defectio  esset.  Ceterum  , ne  Beneventum  sine 
praesidio  esset,  et  ut  ad  subita  belli,  si  Hannibal  (quod 
facturum  haud  dubitabant)  ad  opem  ferendam  sociis  Ca- 
puam venisset,  equites  vim  sustinere  possent,  Ti.  Grac- 
chum ex  Lucanis  cum  equitatu  ac  levi  armatura  Bene- 
ventum venire  iubenl  : legionibus  stativisque  ad  obti- 
nendas res  in  Lucanis  aliquem  praeficeret. 

XVI.  Graccho,  priusquam  ex  Lucanis  moveret,  sacri- 
ficanti triste  prodigium  factum  est.  Ad  exta  , sacrificio 
perpetrato,  angues  duo  ex  occulto  allapsi,  edere  iecur  , 
conspectique  repente  ex  oculis  abierunt.  Id  quum  ha- 
ruspicum monitu  sacrificium  instauraretur,  atque  inten- 
tius exta  resecta  servarentur:  iterum  ac  tertium  venisse 
tradunt,  libaloque  iecinore  intactos  angues  abiisse.  Quum 
haruspices,  ad  imperatorem  id  pertinere  prodigium,  prae- 
monuissent, et  ab  occultis  cavendum  hominibus  consul- 
lisque;  nulla  tamen  providentia  fatum  imminens  moveri 
potuit.  Flavius  Lucanus  fuit,  caput  partis  eius  Lucano- 

rum  , quum  pars  ad  Hannibalem  defecisset , quae  cum 
Bomanis  stabat:  et  iam  anno  in  magistratu  erat;  ab  iis- 
dem illis  creatus  praetor.  Is,  mutata  repente  voluntate, 
locum  gratiae  apud  Poenum  quaerens  , neque  transire 
ip$e  , neque  trahere  ad  defectionem  Lucanos  satis  ha- 
buit, nisi  imperatoris  et  eiusdem  hospitis  proditi  capite 
ac  sanguine  foedus  cum  hostibus  sanxisset.  Ad  Mago- 
nem , qui  in  Bruttiis  praeerat , clam  in  colloquium  ve- 
nit: tideque  ab  eo  accepta,  si  romanum  iis  imperatorem 
tradidisset,  liberos  cum  suis  legibus  venturos  in  amici- 
tiam Lucanos;  deducit  Poenum  in  locum,  quo  erat  cum 
paucis  Graccbum  adducturus.  Magonem  ibi  pedites  equi- 
tesque armare,  et  capere  eas  latebras,  ubi  ingentem  nu- 
merum occuleret , iubet.  Loco  satis  inspecto  atque  un- 
dique explorato , dies  composita  gerendae  rei  est.  Fla- 
vius ad  romanum  imperatorem  vehit:  Rem  se , ait,  ma- 
gnam inchoasse , ad  quam  perficiendam  ipsius  Gracchi  opera 
opus  esse.  Omnium  populorum  praetoribus,  qui  ad  Poenum 
in  illo  communi  Italiae  motu  aescissent,  persuasisse,  ul  re- 
dirent in  amicitiam  Romanorum : quando  res  quoque  ro- 
mana,  quae  prope  exitium  clade  Cannensi  venisset,  in  dies 
melior  atque  auctior  fieret ; Hannibalis  vis  senesceret,  ac 
prope  ad  nihilum  venisset.  Veteri  delicto  haud  implacabi- 
les fore  Romanos : nullam  unquam  gentem  magis  exora- 
bilem , promptioremque  veniae  dandae  fuisse.  Quoties  re- 
bellioni etiam  maiorum  suorum  ignotum?  Haec  ab  se,  ait, 
dicta:  ceterum  ab  ipso  Graccho  eadem  haec  audire  malle 
ros , pracsentisipie  contingere  dextram:  id  pignus  fidei  secum 
ferre.  Locum  se  consiliis  dixisse  a conspectu  amotum , haud 
procul  a castris  romanis.  Ibi  paucis  verbis  transigi  rem 
posse > ul  omne  nomen  lucanum  in  fide  ac  societate  romana 
sit.  Gracchus , fraudem  et  sermoni  et  rei  abesse  ratus  , 
ac  similitudine  veri  captus , cum  lictoribus  ac  turma 
equitum  e castris  profectus , duce  hospite  in  insidias 
praecipitatur  Hostes  subito  exorti:  et,  ne  dubia  prodi- 
tio esset,  Flavius  his  se  adiungit.  Tela  undique  in  Grac- 
chum atque  equites  coniiciuntur.  Gracchus  ex  equo  de- 
silit : idem  ceteros  facere  iubet , horlaturque,  Ut,  quod 
unum  reliquum  fortuna  fecerit,  id  cohonestent  virtute.  Re- 
liquum autem  quid  esse  paucis,  a multitudine  in  valle  silva 

ac  montibus  septa  circumventis,  praeter  mortem?  Id  referre, 
utrum  praebentes  corpora  pecorum  modo  inulti  trucidentur, 
an  , toto  animo  a patiendo  cxpectandoque  eventu  in  impe- 
tum atque  iram  verso,  agentes  audentes  que,  perfusi  hostium 
cruore , inter  exspirantium  inimicorum  cumulata  armaque 
et  corpora  cadant.  Lucanum  proditorem  ac  transfugam 
omnes  peterent.  Qui  eam  victimam' prae  se  ad  inferos  mi- 
sisset, cum  decus  eximium  egregiumque  solatium  suae  morti 
inventurum.  Inter  haec  dicta , paludamento  circum  lae- 
vum brachium  intorto  } ( nam  ne  scuta  quidem  secum 
extulerant)  in  hostes  impetum  fecit.  Maior,  quam  pro 
numero  hominum,  editur  pugna.  Iaculis  maxime  aperta 
corpora  Romanorum,  et  quum  undique  ex  altioribus  lo- 
cis in  cavam  vallem  coniectns  esset,  transfiguntur.  Grac- 
chum, iam  nudatnm  praesidio,  vivum  capere  Poeni  ni- 
tuntur. Ceterum  ille,  conspicatus  lucanam  hospitem  inter 
hostes , adeo  infestus  confertos  invasit , ut  parci  ei  sine 
multorum  pernicie  non  posset  Exanimem  eum  Mago 
extemplo  ad  Hannibalem  misit,  ponique  cum  captis  si- 
mul fascibus  ante  tribunal  imperatoris  iussit.  Haec  vera 
fama  est.  Gracchus  in  Lucanis  ad  campos , qui  Veteres 
vocantur,  periit. 

XVII.  Sunt,  qui  in  agro  beneventano,  prope  Calorem 
lluYium  , ostendant  a castris  cum  lictoribus  ac  tribus 
servis  lavandi  causa  progressum,  quum  forte  inter  salicta 
innata  ripis  laterent  hostes,  nudum  atque  inermem,  saxis- 
que, quae  volvit  amnis,  propugnantem , interfectum.  Sunt, 
qui  haruspicum  monitu  quingentos  passus  a castris  pro- 
gressum , uti  loco  puro  ea,  quae  ante  dicta  prodigia  sunt, 

Srocuraret , ab  insidentibus  forte  locum  duabus  turmis 
'umidarum  circumventum  scribant.  Adeo  nec  locus,  nec 
ratio  mortis  in  viro  tam  claro  et  insigni  constat.  Fune- 
ris quoque  Gracchi  varia  est  fama.  Alii  in  castris  ro- 
manis  sepultum  ab  suis,  alii  ab  Hannibale  (et  ea  vul- 
gatior fama  est)  tradunt  in  vestibulo  punicorum  castro- 
rum rogum  exstructum  esse:  armatum  exercitum  decu- 
currisse cum  tripudiis  Hispanorum,  motibusque  armorum 
et  corporum  suae  cuique  genti  assuetis,  ipso  Hannibale 
«mni  rerum  verborumque  honore  exsequias  celebrante. 
Haec  tradunt,  qui  in  Lucanis  rei  gestae  auctores  sunt. 

Si  illis,  qui  ad  Calorem  fluvium  interfectum  memorant, 
credere  velis,  capitis  tantum  Gracchi  hostes  potiti  sunt. 
Ko  delato  ad  Hannibalem,  missus  ab  eo  confestim  Car* 
t halo,  qui  in  castra  romana  ad  Cn.  Cornelium  quaesto- 
rem deferret.  Is  funus  imperatoris  in  castris  , celebran- 
tibus cum  exercitu  Beneventanis,  fecit 
XV1I1.  Consules,  agrum  campanum  ingressi,  quum 
passim  popularentur,  eruptione  oppidanorum  et  Magonis 
cum  equitatu  territi  et  trepidi,  ad  signa  milites  palatos 
passim  revocarunt:  et,  vixdum  instructa  acie  fusi,  supra 
mille  et  quingentos  milites  amiserunt.  Inde  ingens  fe- 
rocia superbae  suople  ingenio  genti  crevit , multisque 
proeliis  lacessebant  Romanos:  sed  intentiores  ad  caven- 
dum consules  una  pugna  fecerat  , incaute  atque  incon- 
sulte inita.  Restituit  tamen  his  animos  , et  illis  minuit 
audaciam  , parva  una  res.  Sed  in  bello  nihil  tam  leve 
est , quod  non  magnae  interdum  rei  momentum  faciat. 
T.  Quinctio  Crispino  Badius  campanus  hospes  erat,  per- 
familiari hospitio  iunctus.  Creverat  consuetudo , quod 
aeger  Romae  apud  Crispinum  Badius  ante  defectionem 
campanam  liberaliter  comiterque  curatus  fuerat.  Tum 
Badius  , progressus  ante  stationes , quae  pro  porta  sta- 
bant , vocari  Crispinum  iussit.  Quod  ubi  est  Crispino 
nuntiatum,  ratus  colloquium  amicum  ac  familiare  quaeri, 
manente  memoria,  etiam  in  discidio  publicorum  foede- 
rum, privati  iuris,  paullum  a ceteris  processit.  Postquam 
in  conspectum  venere,  Provoco  te,  inquit,  ad  pugnam , 
Crispine , Badius:  conscendamus  equos,  summotisque  aliis, 
uter  bello  melior  sit , decernamus.  Ad  ea  Crispinus  , Nec 
sibi,  nec  illi,  ait,  hostes  deesse,  in  quibus  virtutem  osten- 
dant: se,  etiamsi  in  acie  occurrat,  decimaturum,  ne  hospi- 
tali caede  dextram  violet ; conversusque  abibat.  Enimvero 
ferocius  tum  Campanus  increpari  mollitiem  ignaviamque, 
et  se  digna  probra  in  insontem  iacere  , hospitalem  ho • 
stem  appellans,  simulantemquc  parcere,  cui  sciat  parem  se 
non  esse.  Si  parum  publicis  foederibus  ruptis  dirempta  si- 
mul et  privata  iura  esse  putet , Badium  campanum  T. 
Quinctio  Crispino  romano  palam , duobus  exercitibus  au- 
dientibus , renuntiare  hospitium.  Nihil  sibi  cum  eo  conso- 
ciatum, nihil  foederatum  hosti  cum  hoste,  cuius  patriam  ac 

penates  publicos  privatosque  oppugnatum  venisset.  Si  vir 
esset,  congrederetur.  Diu  cunctantem  Crispinura  perpulere 
turmales , ne  impune  insultare  Campanum  pateretur, 
itaque  tantum  moratus  , dum  imperatores  consuleret , 
permitterentnc  sibi  extra  ordinem  in  provocantem  ho- 
stem pugnare , permissu  eorum  arma  cepit , equumque 
conscendit,  et  Badium,  nomine  compellans,  ad  pugnam 
evocavit.  Nulla  mora  a Campano  facta  est:  infestis  equta 
concurrerunt.  Crispinus  supra  scutum  sinistrum  hume- 
rum Badio  hasta  transfixit,  superque  delapsum  cum  vul- 
nere ex  equo  desiluit,  ut  pedes  iacentem  conficeret.  Ba- 
dius, priusquam  opprimeretur,  parma  atque  equo  relicto, 
ad  suos  aufugit.  Crispinus,  equum,  armaque  capta  , et 
cruentam  cuspidem  insignis  spoliis  ostentans , cum  ma- 
gna laude  et  gratulatione  militum,  ad  consules  est  de- 
ductus, laudatusque  ibi  magnifice,  et  donis  donatus. 

XIX.  Hannibal  ex  agro  beneventano  castra  ad  Ca- 
puam quum  movisset,  tertio  post  die,  nuam  venit , co- 
pias in  aciem  eduxit:  haudquaqnam  dubius,  quod  Cam- 
panis, absente  se,  paucos  ante  dies  secunda  luisset  pu- 
gna , quin  multo  minus  se  suumque  toties  victorem 
exercitum  sustinere  Bomani  possent.  Ceterum , post- 
quam pugnari  coeptum  est , equitum  maxime  incursu  , 
quum  iaculis  obrueretur,  laborabat  romana  acies:  donec 
signum  equitibus  datum  est,  ut  in  hostem  admitterent 
equos.  Ita  equestre  proelium  erat ; quum  procul  visus 
Sempronianus  exercitus,  cui  Cn.  Cornelius  quaestor  prae- 
erat , utrique  parti  parem  metum  praebuit , ne  hostes 
novi  adventarent.  Veliit  ex  composito  utrimque  signum 
receptui  datum:  reductique  in  castra  prope  aequo  Marte 
discesserunt.  Plures  tamen  ab  Romanis  primo  incursa 
equitum  ceciderunt.  Inde  consules,  ut  averterent  Capua 
Hannibalem,  nocte,  quae  secuta  est,  diversi,  Fulvius  in 
agrum  cumanum,  Claudius  in  Lucanos  abiit.  Postero  die, 
qaum  vacua  castra  esse  Romanorum  nuntiatum  Hanni- 
bali esset,  et  duobus  agminibus  diversos  abiisse;  incer- 
tus primo,  utrum  sequeretur,  Appium  institit  sequi.  Ille, 
circumducto  hoste  , qua  voluit , alio  itinere  ad  Capuam 
rediit.  Hannibali  alia  in  bis  locis  bene  gerendae  rei  for- 
tuna oblata  est.  M.  Centenius  fuit  cognomine  Pennla  , 

insignis  inler  primi  pili  centuriones  et  magnitudine  cor- 
poris et  animo.  Is,  perfunctus  militia,  per  P.  Cornelium 
Sullam  praetorem  in  senatum  introductus,  petit  a pa- 
tribus, uti  sibi  quinque  millia  militum  darentur.  Se  pe- 
ritum et  hostis  et  regionum,  brevi  operae  pretium  facturum  : 
et,  quibus  artibus  ad  id  locorum  nostri  et  duces  et  exerci- 
tus capti  forent , iis  adversus  inventorem  usurum.  Id  non 
promissum  magis  stolido  , quam  stolide  creditum  : tam- 
quam eaedem  militares  et  imperatoriae  artes  essent. 
Data  , pro  quinque  , octo  millia  militum  ; pars  dimidia 
cives,  pars  socii  : et  ipse  aliquantum  voluntariorum  iti- 
nere in  agris  concivit,  ac,  prope  duplicato  exercitu,  in 
Lucanos  pervenit;  ubi  Hannibal , nequidquam  secutus 
Claudium,  substiterat.  Haud  dubia  res  est,  quippe  inter 
Hannibalem  ducem  et  centurionem,  exercil usque,  alte- 
rum vincendo  veteranum,  alterum  novum  totum,  magna 
ex  parte  etiam  tumultuarium  ac  semiermem.  Ut  con- 
specta inter  se  agmina  sunt , et  neutra  pars  detrectavit 
pugnam  , extemplo  instructae  acies.  Pugnatum  tamen  , 
ut  in  nulla  pari  re  , duas  amplius  horas , concitata  et , 
donec  dux  stetisset,  romana  acie.  Postquam  is,  non  pro 
vetero  fama  solum,  sed  etiam  metu  futuri  dedecoris,  si 
sua  temeritate  contractae  cladi  superesset , obieclans  se 
hostium  telis , cecidit ; fusa  extemplo  est  romana  .acies. 
Sed  adeo  ne  fugae  quidem  iter  patuit,  omnibus  viis  ab 
equite  insessis , ut  ex  tanta  multitudine  vix  mille  eva- 
serint; ceteri  passim,  alii  alia  peste,  absumpti  sint. 

XX.  Capua  a consulibus,  iterum  summa  vi  obsideri 
coepta  est:  quaeque  in  eam  rem  opus  erant,  compor- 
tabantur parabanlurque.  Casilinum  frumentum  convec- 
tum: ad  Vulturni  ostium,  ubi  nunc  urbs  est,  castellum 
communitum  : (ante  Fabius  Maximus  munierat)  praesi- 
dium impositum  , ut  mare  proximum  et  flumen  in  po- 
testate essent.  In  ea  duo  maritima  castella  frumentum , 
quod  ex  Sardinia  nuper  missum  erat , quodque  M lu- 
nius  praetor  ex  Etruria  coemerat,  ab  Ostia  convectum 
est,  ut  exercitui  per  hiemem  copia  esset.  Ceterum  super 
eam  cladem  , quae  in  Lucanis  accepta  erat , volonum 
quoque  exercitus , qui , vivo  Graccho  , summa  lide  sti- 
pendia fecerat , velut  exauctoratus  morte  ducis  , ab  si- 

gnis  discessit.  Hannibal  non  Capuam  neglectam,  neque, 
ut  tanto  discrimine , desertos  volebat  socios : sed  , pro- 
spero ex  temeritate  unius  romani  ducis  successu,  in  al- 
terius ducis  exercitusque  opprimendi,  occasionem  immi- 
nebat. Cn.  Fulvium  praetorem  apuli  legati  nuntiabant, 

E rimo,  dum  urbes  quasdam  Apulorum,  quae  ad  Hanni- 
alem  descivissent  , oppugnaret , intentius  rem  egisse  : 
postea  nimio  successu  ct  ipsum  et  milites  , praeda  im- 
pletos , in  tantam  licentiam  socordiamque  effusos , ut 
nulla  disciplina  militiae  esset.  Quum  saepe  alias  , tum 
paucis  diebus  ante  expertus,  qualis  sub  inscio  duce  exer- 
citus esset,  in  Apuliam  castra  movit. 

XXI.  Circa  Herdoniam  romanae  legiones  ct  praetor 
Fulvius  erant.  Quo  ubi  allatum  est , hostes  adventare  , 
prope  est  factum  , ut  iniussu  praetoris  signis  convulsis 
in  aciem  exirent.  Nec  res  ulla  magis  tenuit,  quam  spes 
haud  dubia,  suo  id  arbitrio,  ubi  vellent,  acturos.  Nocte 
insequenti  Hannibal,  quum  tumultuatum  in  castris,  et 
plerosque  ferociter,  signum  ut  daret,  institisse  duci  ad 
arma  vocantes  sciret , haud  dubius  prosperae  pugnae 
occasionem  dari  , tria  millia  expeditorum  militum  in 
villis  circa  , vepribusque  et  silvis  disponit , qui  , signo 
dato,  simul  omnes  e latebris  exislereut : ct  Magonem  ac 
duo  fermo  millia  equitum,  qua  fugam  inclinaturam  cre- 
debat, omnia  itinera  insidere  iubet.  His  nocte  praepa- 
ratis , prima  luce  in  aciem  copias  educit.  Nec  Fulvius 
est  cunctatus  , non  tam  sua  ulla  spe  , quam  militum 
impetu  fortuito  tractus.  Itaque  eadem  temeritate , qua 
processum  in  aciem  est,  instruitur  ipsa  acies  ad  libidi- 
nem militum  forte  procurrentium  consistentiumque,  quo 
loco  ipsorum  tulisset  animus,  deinde  per  libidinem  aut 
metum  deserentium  locum.  Prima  legio  et  sinistra  ala 
in  primo  instructae , ct  in  longitudinem  porrecta  acies. 
Clamantibus  tribunis  , nihil  introrsus  roboris  ac  virium 
rssc  , ct  quacumque  impetum  fecisset  hostis  , perrupturos  : 
nihil,  quod  salutare  esset,  non  modo  ad  animum,  sed 
ne  ad  aures  quidem  «admittebant.  Et  Hannibal , haud- 
quaquam  similis  dux  , neque  simili  exercitu  , neque  ita 
instructo  «aderat.  Ergo  no  clamorem  quidem  atque  im- 
petum primum  eorum  Komaui  sustinere.  Dux  , stultitia 

et  temeritate  Centenio  par,  animo  nequaquam  comparan- 
dus, ubi  rem  inclinatam  ac  trepidantes  suos  vidit,  equo 
arrepto  cum  ducentis  ferme  equitibus  effugit  : cetera  a 
fronte  pulsa,  a tergo  atque  alis  circumventa  acies,  eo  us- 
que est  caesa,  ut  ex  duodeviginti  millibus  hominum,  duo 
millia  haud  ampliua  evaserint.  Castris  hostes  politi  sunt. 

XXII.  Hae  clades,  super  aliam  alia,  Hornam  quum 
essent  nuntiatae , ingens  quidem  et  luctus  et  pavor  ci- 
vitatem cepit : sed  tamen  , quia  consules  , ubi  summa 
rerum  esset,  ad  id  locorum  prospere  rem  gererent,  mi- 
nus bis  cladibus  commovebantur.  Legatos  ad  consules 
mittunt  C.  Laetorium,  M.  Metilium,  qui  nuntiarent,  ut 
reliquias  duorum  exercituum. cum  cura  colligerent:  da- 
rentque  operam,  ne  per  metum  ac  desperationem  hosti 
se  dederent,  id  quod  post  cannensem  accidisset  cladem, 
et  ut  desertores  de  exercitu  volonum  conquirerent.  Idem 
negotii  P.  Cornelio  datum  , cui  et  delectus  mandatus 
erat : isque  per  fora  conciliabulaque  edixit , ut  conqui- 
sitio volonum  lierct,  iique  ad  signa  reducerentur.  Haec 
omnia  intentissima  cura  acta.  Ap.  Claudius  consul  , 1). 
Junio  ad  ostium  Vulturni  , M.  Aurelio  Cotta  Puteolis 
praeposito,  qui,  ut  quaeque  naves  ex  Etruria  ac  Sardi- 
nia accessissent , extemplo  in  castra  mitterent  frumen- 
tum; ipse  ad  Capuam  regressus  Q.  Fulvium  collegam 
invenit  Casilini  , omnia  inde  portantem  molienteroque 
ad  oppugnandam  Capuam.  Tum  ambo  circumsederunt 
urbem  , et  Claudium  Neronem  praetorem  ab  Suessula 
ex  Claudianis. castris  exciverunt.  Is  quoque,  modico  ibi 
praesidio  ad  tenendum  locum  relicto  , ceteris  omnibus 
copiis  ad  Capuam  descendit.  Ita  tria  praetoria  circa  Ca- 
puam erecta , tres  et  exercitus  , diversis  partibus  opus 
aggressi  , fossa  valloquo  circumdare  urbem  parant  , et 
castella  excitant  modicis  intervallis : multisque  simul 
locis  cum  prohibentibus  opera  Campanis  eo  eventu  pu- 
gnant, ut  postremo  portis  muroque  se  contineret  Cam- 
panus. Prius  tamen  , quam  haec  continuarentur  opera  , 
legati  ad  Hannibalem  missi,  qui  quererentur,  desertam 
ab  eo  Capuam  , ac  nropo  redditam  Homanis : oblcsta- 
renturque,  ut  tunc  saltem 'opem  non  circumsessis  modo, 
sed  etiam  circumvallatis , ferret.  Consulibus  literae  a 

P.  Cornelio  praetore  missae,  Ut, priusquam  clauderent  Ca- 
puam operibus,  potestatem  Campanis  facerent,  ut,  qui  eo- 
rum vellent,  exirent  ab  Capua,  suasque  res  secum  aufer- 
rent. Liberos  fore  suaque  omnia  habituros,  qui  ante  Idus 
Martias  exissent  , post  eam  diem  quique  exissent , quique 
ibi  mansissent,  hostium  futuros  numero.  Ea  pronuntiata 
Campanis,  atque  ita  spreta,  ut  ultro  dicerent  contume- 
lias , rainarenturque.  Hannibal  ab  Herdonia  Tarentum 
duxerat  legiones;  spe,  aut  vi,  aut  dolo,  arcis  tarentinae 
potiundae..  Quod  uDi  parum  processit , ad  Brundisium 
flexit  iter,  prodi  id  oppidum  ratus.  Ibi  quoque  quum 
frustra  tereret  tempus,  legati  campani  ad  eum  venerunt, 
querenles  simul , orantesque : quibus  Hannibal  magni- 
fice respondit , et  antea  solvisse  obsidionem  , et  nunc 
adventum  suum  consules  non  laturos.  Cum  hac  spe  di- 
missi legati,  vix  regredi  Capuam,  iam  duplici  fossa  val- 
ioque  cinctam,  potuerunt. 

XXI11.  Quum  maxime  Capua  circumvallaretur  , Sy- 
racusarum oppugnatio  ad  finem  venit , praeterquam  vi 
ac  virtute  ducis  exercitusque,  intestina  etiam  proditione 
adiuta.  Namque  Marcellus  initio  veris  incertus  , utrum 
Agrigentum  ad  Himilconem  et  Hippocratem  verteret 
bellum  , an  obsidione  Syracusas  premeret , quamquam 
nec  vi  capi  videbat  posse  inexpugnabilem  terrestri  ac 
maritimo  situ  urbem,  nec  fame,  quam  prope  liberi  ab 
Carthagine  commeatus  alerent,  tamen,  ne  quid  inexper- 
tum relinqueret,  transfugas  syracusanos  (erant  autem 
apud  Romauos  aliqui  nobilissimi  viri , iuter  defectio- 
nem ab  Romanis , quia  ab  novis  consiliis  abhorrebant , 
pulsi)  colloquiis  suae  partis  tentare  hominum  animos  ius- 
sit,  et  fidem  dare,  si  traditae  forent  Syracusae,  liberos 
eos  ac  suis  legibus  vicluros  esse.  Non  erat  colloquii  co- 
pia, quia  multorum  animi  suspecti  omnium  curam  ocu- 
iosque  converterant , ne  quid  falleret  tale  admissum. 
Servus  unus  exsulum  , pro  transfuga  intromissus  in  ur- 
bem , conventis  paucis  , initium  colloquendi  de  tali  re 
fecit.  Deinde  in  piscatoria  quidam  navi , retibus  operti , 
circumvectique  ita  ad  castra  romana , colloculique  cum 
transfugis:  et  idem  saepius  eodem  modo  alii  atque  alii. 
Postremo  ad  octoginta  facti.  Et , quum  iam  composita 

omnia  ad  proditionem  essent , indicio  delato  ad  Epicy- 
dem  per  Attalum  quemdam,  indignantem  sibi  rem  cre- 
ditam non  esse  , necati  omnes  cum  cruciatu  sunt.  Alia 
subinde  spes  , postquam  haec  vana  evaserat , excepit 
Damippus  quidam  Iacedaemouius , missus  ab  Syraeusis 
ad  Philippum  regem,  captus  ab  romanis  navibus  erat. 
Huius  utique  redimendi  et  Epicydae  cura  erat  ingens ; 
nec  abnuit  Marcellus,  iam  tum  Aetolorum,  cuius  gentis 
socii  Lacedaemonii  erant , amicitiam  affectantibus  Ro- 
manis. Ad  colloquium  de  redemptione  cius  missis,  me- 
dius maxime  atque  utrisque  opportunus  locus , ad  por- 
tum Trogiliorum , propter  turrim  , quam  vocant  Galea- 
gram , est  visus.  Quo  quum  saepius  commearent , unus 
ex  Romanis , ex  propinquo  murum  contemplatus  , nu- 
merapdo  lapides , aestimandoque  ipse  secum , quid  in 
fronte  paterent  singuli,  altitudinem  muri,  quantum  pro- 
xime coniectura  poterat,  permensus,  humilioremquo  ali- 
quanto pristina  opinione  sua  et  ceterorum  omnium  ra- 
tus esse,  et  vel  mediocribus  scalis  superabilem,  ad  Mar- 
cellum rem  defert.  Ilaud  spernenda  visa.  Sed  , quum 
adiri  locus , qui  ob  id  ipsum  intentius  custodiebatur , 
non  posset,  occasio  quaerebatur:  quam  obtulit  transfuga, 
nuntians,  diem  festum  Dianae  per  triduum  agi,  et,  quia 
alia  in  obsidione  desint , vino  largius  epulas  celebrari , 
et  ab  Epicyde  praebito  universae  plebei , et  per  tribus 
a principibus  diviso.  Id  ubi  accepit  Marcellus,  cum  pau- 
cis tribunorum  militum  collocutus,  elcctisque  per  eos  ad 
rem  tantam  agendam  audendamque  idoneis  centurioni- 
bus militibusque,  et  scalis  in  occulto  comparatis,  ceteris 
signum  dari  iubet,  ut  mature  corpora  curarent,  quieti- 
que darent : nocte  in  expeditionem  eundum  esse.  Inde 
ubi  id  temporis  visum,  quo  de  die  epulatis  iam  vini  sa- 
tias principiumque  somni  esset,  signi  unius  milites  ferre 
scalas  iussit ; et  ad  mille  fere  armati  tenui  agmine  per 
silentium  eo  deducti.  Ubi  sine  strepitu  ac  tumultu  primi 
evaserunt  in  murum,  secuti  ordine  alii;  quum  priorum 
audacia  dubiis  etiam  animum  faceret. 

XXIV.  Iam  mille  armatorum  ceperaut  partem,  quum 
ceterae  admotae,  pluribusque  scalis  in  murum  evadenant, 
signo  ab  Hexapylo  dato;  quo  per  ingentem  solitudinem 

erat  perventum  , quia  magna  pars,  in  turribus  epulati  , 
aut  sopiti  vino  erant , aut  semigraves  potabant.  Paucos 
tamen  eorum  oppressos  in  cubilibus  interfecerunt.  Propo 
Hexapylon  est  portula  magna  vi  refringi  coepta  ; et  e 
muro  ex  composito  tuba  datum  signum  erat.  Et  iam  un- 
dique, non  furtim,  sed  vi  aperta,  gerebatur  res:  quippe 
ad  Epipolas , frequeutem  custodiis  locum  , perventum 
erat,  terrendique  magis  hostes  erant,  quam  fallendi;  si- 
cut territi  sunt.  Nam  simul  ac  tubarum  est  auditus  can» 
tus,  clamorque  tenentium  muros  partemque  urbis ; om- 
nia teneri  custodes  rati,  alii  per  murum  fugere,  alii  sa- 
lire de  muro  , praecipitarique  turba  paventium.  Magna 
pars  tamen  ignara  tanti  mali  erat,  et  gravatis  omnibus 
vino  somnoque,  et,  in  vastae  magnitudinis  urbe,  partium 
sensu  non  satis  pertinente  in  omnia.  Sub  luce , Hexa- 
pylo effracto,  Marcellus,  omnibus  copiis  urbem  ingres- 
sus , excitavit  convertitque  omnes  ad  arma  capienda, 
opemque , si  quam  possent , iam  captae  prope  urbi  fe- 
rendam. Epicydes,  ab  insula,  quam  ipsi  Nason  vocant, 
citato  profectus  agmine,  haud  dubius,  quin  paucos,  per 
negligentiam  custodum  transgressos  murum,  expulsurus 
foret,  occurrentibus  pavidis,  tumultum  augere  eos,  dic- 
titans, et  maiora  ac  terribiliora  vero  afferre,  postquam 
conspexit  omnia  circa  Epipolas  armis  completa,  lacessito 
tantum  hoste  paucis  missilibus,  retro  in  Achradinam  ag- 
men convertit , non  tam  vim  mullitudineinque  hostium 
metuens , quam  ne  qua  intestina  fraus  per  occasionem 
oriretur,  clausasque  inter  tumultum  Achradinae  atque 
insulae  inveniret  portas.  Marcellus,  ut,  moenia  ingres- 
sus , ex  superioribus  locis  urbem  , omnium  ferme  illa 
tempestate  pulcherrimam,  subiectam  oculis  vidit,  illacri- 
masse dicitur  , parlim  gaudio  tantae  perpetratae  rei , 
partim  vetusta  gloria  urbis.  Atheniensium  classes  de- 
mersae, et  duo  ingentes  exercitus  cum  duobus  clarissi- 
mis ducibus  deleti,  occurrebant,  et  tot  bella  cum  Car- 
thaginiensibus tanto  cum  discrimine  gesta;  tot  tam  opu- 
lenti tyranni  regesque;  praeter  ceteros  Hiero,  quum  re- 
centissimae  memoriae  rex,  tum  ante  omnia,  quae  virtus 
ei  fortunaque  sua  dederat,  beneficiis  in  populum  roma- 
num  insignis.  Ea  quum  universa  occurrerent  animo , 

subiretque  cogitatio,  iam  illa  momento  horae  arsura  om- 
nia , et  ad  cineres  'reditura  ; priusquam  signa  Achradi- 
nam admoveret,  praemittit  Syracusanos,  qui  intra  prae- 
sidia romana,  ut  ante  dictum  est,  fuerant,  ut  alloquio 
leni  pellicerent  hostes  ad  dedendam  urbem. 

X\Yr.  Tenebant  Achradinae  portas  murosque  maxime 
transfugae  quibus  nulla  erat  per  conditiones  veniae  spes: 
ii  nec  adire  muros,  nec  alloqui  quemquam  passi.  Itaque 
Marcellus , postquam  id  inceptum  irritum  fuit , ad  Eu- 
ryalum signa  referri  iussit.  Tumulus  est  in  extrema 
parte  urbis  versus  a mari,  viaeque  imminens  ferenti  in 
agros  mediterraneaque  insulae  , percommode  situs  ad 
commeatus  excipiendos.  Praeerat  huic  arci  Philodemus 
argivus,  ab  Epieyde  impositus.  Ad  quem  missus  a Mar- 
cello Sosis,  unus  ex  interfectoribus  tyranni,  quum,  longo 
sermone  habito,  dilatus  per  frustrationem  esset,  retulit 
Marcello,  tempus  eum  ad  deliberandum  sumpsisse.  Quum 
is  diem  de  die  differret,  dum  Hippocrates  atque  Himilco 
admoverent  castra  legionesque,  haud  dubius,  si  in  arcem 
accepisset  eos,  deleri  romanum  exercitum  inclusum  mu- 
ris posse;  Marcellus,  ut  Euryalum  neque  tradi  , neque 
capi  vidit  posse  , inter  Neapolim  et  lycham  ( nomina 
partium  urnis,  et  instar  urbium  sunt)  posuit  castra,  ti- 
mens, ne,  si  frequentia  intrasset  loca,  contineri  ab  dis- 
cursu miles  avidus  praedae  non  posset.  Legati  eo  ab 
Tycha  et  Neapoli  cum  infulis  et  velamentis  venerunt  , 
precantes,  ut  a caedibus  et  ab  incendiis  parceretur.  Do 
quorum  precibus  , quam  postulatis  , magis  consilio  ha- 
bito , Marcellus  ex  omnium  sententia  edixit  militibus, 
ne  quis  liberum  corpus  violaret ; cetera  praedae  futura. 
Castraque  tectis  parietum  pro  muro  septa.  Portis  re- 
gione platearum  patentibus  stationes  praesidiaque  dis- 
posuit , ne  quis  in  discursu  militum  impetus  in  castra 
tieri  posset.  Inde,  signo  dato,  milites  discurrerunt;  re- 
fractisque  foribus,  quum  omnia  terrore  ac  tumultu  stre- 

f terent,  a caedibus  tamen  temperatum  est.  Rapinis  nul- 
us  ante  modus  fuit,  quam  omnia  diuturna  felicitate  cu- 
mulata bona  egessere.  Inter  haec  et  Philodemus,  quum 
spes  auxilii  nulla  esset , fide  accepta  , ut  inviolatus  ad 
Epicydem  rediret,  deducto  praesidio,  tradidit  tumulum 

Romanis.  Aversis  omnibus  ad  tumultum  ex  parte  captae 
urbis,  Bomilcar,  noctem  eam  nactus,  qua  propter  vim 
tempestatis  stare  ad  ancoram  in  salo  romana  classis  non 
posset,  cum  triginta  quinque  navibus  ex  portu  syracu- 
sano  profectus , libero  mari  vela  in  altum  dedit , quin- 
que et  quinquaginta  navibus  Epicydae  et  Syracusanis 
relictis:  edoctisque  Carthaginiensibus,  in  quanto  res  sy- 
racusana  discrimine  esset , cum  centum  navibus  post 
paucos  dies  redit,  multis,  ut  fama  est,  donis  ex  Hiero- 
nis gaza  ab  Epicyde  donatus. 

XXVI.  Marcellus  , Euryalo  recepto  praesidioque  ad- 
dito, una  cura  erat  liber,  ne  qua  ab  tergo  vis  hostium 
in  arcem  accepta  inclusos  impeditosque  moenibus  suos 
turbaret.  Achradinam  inde,  trinis  castris  per  idonea  dis- 
positis loca,  spe  ad  inopiam  omnium  rerum  inclusos  re- 
dacturum , circumsedit.  Quum  per  aliquot  dies  quietae 
stationes  utrimque  fuissent,  repente  adventus  Hippocra- 
tis et  Himilconis , ut  ultro  undique  oppugnarentur  Ro- 
mani , fecit  Nam  et  Hippocrates , castris  ad  magnum 
portum  communitis,  signoque  iis  dato,  qui  Achradinam 
tenebant,  castra  vetera  Romanorum  adortus  est,  quibus 
Crispinus  praeerat;  et  Epicydes  eruptionem  in  stationes 
Marcelli  fecit : et  classis  punica  litori , quod  inter  ur- 
bem et  castra  romana  erat,  appulsa  est;  ne  quid  prae- 
sidii Crispino  summitti  a Marcello  posset.  Tumultum  ta- 
men maiorem  hostes  praebuerunt,  quam  certamen.  Nam 
et  Crispinus  Hippocratem  non  repulit  tantum  munimen- 
tis, sea  insecutus  etiam  est  trepide  fugientem;  et  Epi- 
cydem  Marcellus  in  urbem  compulit:  satisque  iam  etiam 
in  posterum  videbatur  provisum,  ne  quid  ab  repentinis 
eorum  excursionibus  periculi  foret.  Accessit  et  pestilen- 
tia, commune  malum,  quod  facile  utrorumque  animos 
averteret  a belli  cousiliis.  Nam  tempore  auctumni , et 
locis  natura  gravibus,  multo  tamen  magis  extra  urbem, 
quam  in  urbe,  intoleranda  vis  aestus  per  utraque  castra 
omnium  ferme  corpora  movit.  Et  primo  temporis  ac  loci 
vitio  et  aegri  erant,  et  moriebantur:  postea  curatio  ipsa 
et  contactus  aegrorum  vulgabat  morbos : ut  aut  neglecti 
desertique , qui  incidissent , morerentur , aut  assidentes 
curantesque  eadem  vi  morbi  repletos  secum  traherent  : 

quoiidianaque  funera  et  mors  ob  oculos  esset,  et  undi- 
que dies  noctesque  ploratus  audirentur.  Postremo  ita 
assuetudine  mali  efferaverant  animos,  ut  non  modo  la- 
crimis iustoque  comploratu  prosequerentur  mortuos,  sed 
ne  efferrent  quidem,  aut  sepelirent,  iacerentque  strata 
exanima  corpora  in  conspectu  similem  mortem  exspec- 
tantium; mortuique  aegros,  aegri  validos,  quum  metu  , 
tum  tabe  ac  pestifero  odore  corporum,  conticerent:  et, 
ut  ferro  potius  morerentur,  quidam  invadebant  soli  ho- 
stium stationes.  Multo  tamen  vis  maior  pestis  Poenorum 
castra  , quam  romana  , ( diu  circumsedendo  Syracusas  , 
coelo  aquisque  assuerant  magis)  affecerat.  Ex  hostium 
exercitu  Siculi,  ut  primum  videre  ex  gravitate  loci  vul- 
gari morbos , in  suas  quisque  propinquas  urbes  dilapsi 
sunt.  At  Carthaginienses,  quibus  nusquam  receptus  erat, 
cum  ipsis  ducibus  Hippocrate  atque  Hiinilcone,  ad  in- 
ternecionem omnes  perierunt.  Marcellus , ut  tanta  vis 
ingruebat  mali , traduxerat  in  urbem  suos : infirmaque 
corpora  tecta  et  umbrae  recreaverant.  Multi  tamen  ex 
romano  exercitu  eadem  peste  absumpti  sunt. 

XXVII.  Deleto  terrestri  punico  exercitu,  Siculi,  qui 
Hippocratis  milites  fuerant,  in  haud  magna  oppida,  ce- 
terum et  situ  et  munimentis  tuta,  (tria  millia  alterum 
ab  Syracusis,  alterum  quindecim  abest)  eo  et  commea- 
tus e civitatibus  suis  comportabant , et  auxilia  arcesse- 
bant. Interea  Bomilcar , iterum  cum  classe  profectus 
Carthaginem  , ita  exposita  fortuna  sociorum  , ut  spem 
faceret,  non  ipsis  modo  salutarem  opem  ferri  posse,  sed 
Bomanos  quoque  in  capta  quodammodo  urbe  capi,  per- 
pulit, ut  onerarias  naves  quam  plurimas  omni  copia  re- 
rum onustas  secum  mitterent , classemque  suam  auge- 
rent. Igitur  , centum  triginta  navibus  longis  et  septin- 
gentis onerariis  profectus  a Carthagine , satis  prosperos 
ventos  ad  traiiciendum  in  Siciliam  habuit.  Sed  iidem 
venti  superare  eum  Pachynum  prohibebant.  Bomilcaris 
adventus,  fama  primo,  dein  praeter  spem  mora,  quum 
gaudium  et  metum  in  vicem  llomams  Syracusanisque 
praebuisset;  Epicydes  metuens,  ne,  si  pergerent  iidem, 
qui  tum  tenebant , ab  ortu  solis  flare  per  dies  plures 
venti , classis  punica  Africam  repeteret,  tradita  Achra- 

dina  mercenariorum  militum  ducibus , ad  Bomilcarem 
navigat.  Classem  in  statione  versa  in  Africam  habentem, 
atque  timentem  navale  proelium,  non  tam  quod  impar 
viribus  aut  numero  navium  esset,  (quippe  etiam  plures 
habebat)  quam  quod  venti  aptiores  romanae,  quam  suae, 
classi  flarent,  perpulit  tandem,  ut  fortunam  navalis  cer- 
taminis experiri  vellet.  Et  Marcellus  , quum  et  siculum 
exercitum  ex  tota  insula  conciri  videret,  et  cum  ingenti 
commeatu  classem  punicam  adventare  , ne  simul  terra 
marique  inclusus  urbe  hostium  urgeretur , quamquam 
impar  numero  navium  erat , prohibere  aditu  Syracusa- 
rum Bomilcarem  constituit.  Duae  classes  infestae  circa 
promontorium  Pachynum  stabant,  ubi  prima  tranquilli- 
tas maris  in  altum  evexisset  , concursurae.  Itaque  , ca- 
dente iam  Euro , qui  per  dies  aliquot  saevierat , prior 
Bomilcar  movit:  cuius  prima  classis  petere  altura  visa 
est,  quo  facilius  superaret  promontorium.  Ceterum  post- 
quam tendere  ad  se  romanas  naves  vidit,  incertum  qua 
subita  territus  re,  Bomilcar  vela  in  altum  dedit,  missis- 
que nuntiis  Heracleam  , qui  onerarias  retro  in  Africam 
repetere  iuberent,  ipse,  Siciliam  praetervectus,  Tarentum 
petit  Epicydes , a tanta  repente  destitutus  spe  , ne  iu 
obsidionem  magna  ex  parte  captae  urbis  rediret,  Agri- 
gentum navigat , exspectaturus  magis  eventum  , quam 
inde  quidquam  moturus. 

XXVIll.  Quae  ubi  in  castra  Siculorum  sunt  nuntiata, 
Epicvdem  Syracusis  excessisse,  a Carthaginiensibus  re- 
lictam insulam,  et  prope  iterum  Romanis  traditam;  le- 
gatos de  conditionibus  dedendae  urbis , explorata  prias 

Ser  colloquia  voluntate  eorum  , qui  obsidebantur  , ad 
[arcellum  mittunt.  Quum  haud  ferme  discreparet,  quin, 
quae  ubique  regum  fuissent , Romanorum  essent : Si- 
culis cetera  cum  libertate  ac  legibus  suis  servarentur ; 
evocatis  ad  colloquium  his,  quibus  ab  Epicyde  creditae 
res  erant , missos  se  simul  ad  Marcellum  , simul  ad  eos 
ab  exercitu  Siculorum,  aiunt,  ut  una  omnium,  qui  obside- 
rentur, quique  extra  obsidionem  essent,  fortuna  esset:  neve 
alteri  proprie  sibi  paciscerentur  quidquam.  Recepti  deinde 
ab  iis , ut  necessarios  hospitesque  alloquerentur  , expo- 
sitis , quae  pacta  iam  cum  Marcello  haberent , oblata 

spe  salutis  perpulere  eos,  ut  secum  praefectos  Epicydis, 
Polyclilum  , et  Philistionem  , et  Epicydem , cui  Sindon 
cognomen  erat,  aggrederentur.  Interfectis  iis,  et  multi- 
tudine ad  concionem  vocata,  et  inopiam,  qua  ipsi  inter 
se  fremere  occulto  soliti  erant,  conquesti,  quamquam  tot 
mala  urgerent , negarunt,  fortunam  accusandam  esse , quod 
in  ipsorum  esset  potestate , quam  diu  ea  paterentur.  Ro- 
manis causam  oppugnandi  Syracusas  fuisse  caritatem  Sy- 
racusanorum, non  odium  : nam,  ut  occupatas  res  ab  sa- 
tellitibus Hannibalis,  deinde  Hieronymi,  Hippocrate  atque 
Epicyde,  audierint,  tum  bellum  movisse,  et  obsidere  urbem 
coepisse , ut  crudeles  tyrannos  eius  , non  ut  ipsam  urbem , 
expugnarent.  Hippocrate  vero  interempto,  Epicyde  inter- 
cluso ab  Syracusis,  et  praefectis  eius  occisis,  Carthaginien- 
sibus omni  possessione  Siciliae  terra  marique  pulsis,  quam 
superesse  causam  Romanis  , cur  non  , perinde  ac  si  Hiero 
ipse  viveret , unicus  romanae  amicitiae  cultor , incolumes 
Syracusas  esse  velint ? Itaque  nec  urbi  nec  hominibus  aliud 
periculum,  quam  ab  semet  ipsis,  esse,  si  occasionem  recon- 
ciliandi se  Romanis  praetermisissent , ( eam  autem  , qualis 
illo  momento  horae  sit,  nullam  deinde  fore)  simul  libertas 
ab  impotentibus  tyrannis  apparuisset. 

XXIX.  Omnium  ingenti  assensu  audita  ea  oratio  est. 
Praetores  tamen  prius  creari , quam  legatos  nominari  , 
placuit.  Ex  ipsorum  deinde  praetorum  numero  missi 
oratores  ad  Marcellum.  Quorum  princeps,  Neque  primo, 
inquit,  Syracusani -a  vobis  defecimus,  sca  Hieronymus  ne- 
(pt aquam  tam  iit  vos  impius,  quam  in  nos:  nec  postea  pa- 
cem , tyranni  caede  compositam  , Syracusanus  quisquam , 
sed  satellites  regii,  Hippocrates  atque  Epicydcs,  oppressis 
nobis  hinc  metu  , hinc  fraude,  turbaverunt.  Nec  quisquam 
dicere  potest,  aliquando  nobis  libertatis  tempus  fuisse,  quod 
pacis  vobiscum  non  fuerit.  Nunc  certe  caede  eorum  , qui 
oppressas  tenebant  Syracusas,  quum  primum  nostri  arbitrii 
esse  coepimus  , extemplo  venimus  ad  tradenda  arma  ; de- 
dendos nos,  urbem,  moenia:  nullam  recusandam  fortunam, 
quae  imposita  a vobis  fuerit.  Gloriam  captae  nobilissimae 
pulcherrimaeque  urbis  graecarum  dii  libi  dederunt,  Mar- 
celle. Quidquid  unquam  terra  marique  memorandum  ges- 
simus, id  tui  triumphi  titulo  accedit.  Famaene  credi  velis, 

quanta  urbs  a te  capta  sit , quam  posteris  quoque  eam 
spectaculo  esse?  Quo  quisque  terra,  quisque  mari  venerit , 
nunc  nostra  de  Atheniensibus  Carthagmiensibusque  tropaea, 
nunc  tua  de  nobis  ostendat ; incolumesque  Syracusas  fa- 
miliae vestrae  sub  clientela  nominis  Marcellorum  tutelaque 
habendas  tradas.  Ne  plus  apud  vos  Hieronymi , quam  Hie- 
ronis, memoria  momenti  faciat.  Diutius  ille  multo  amictu 
fuit , quam  hic  hostis : et  illius  etiam  benefacta  persensi- 
stis; huius  amentia  ad  perniciem  tantum  ipsius  raluit.  Om- 
nia et  impetrabilia  et  tuta  erant  apud  Romanos  : inter 
ipsos  plus  belli  ac  periculi  erat.  Namque  transfugae , 
tradi  se  Romanis  rati , mercenariorum  quoque  militum 
auxilia  in  eundem  compulere  metum : arreptisque  armis 
praetores  primum  obtruncant,  inde  ad  caedem  Syracu- 
sanorum discurrunt;  quosque  fors  obtulit,  irati  interfe- 
cere, atque  omnia,  quae  in  promptu  erant,  diripuerunt. 
Tum,  ne  sine  ducibus  essent,  sex  praefectos  creavere, 
ut  terni  Achradinae  ac  Naso  praeesseut.  Sedato  tandem 
tumultu  , exsequentibus  sciscitando  mercenariis  , quae 
acta  cum  Romanis  essent,  dilucere  id,  quod  erat,  coe- 
pit; aliam  suam  ac  perfugarum  causam  esse. 

XXX.  In  tempore  legati  a Marcello  redierunt , falsa 
eos  snspicione  incitatos  memorantes , nec  causam  expe- 
tendae poenae  eorum  ullam  Romanis  esso.  Erat  ex  tri- 
bus Achradinae  praefectis  Hispanus , Mericus  nomine. 
Ad  eum  inter  comites  legatorum  de  industria  unus  ex 
Hispanorum  auxiliaribus  est  missus : qui , sine  arbitris 
Mericum  nactus,  primum,  quo  in  statu  reliquisset  Hi- 
spaniam, (et  nuper  inde  venerat)  exponit.  Omnia  Ro- 
manis ibi  obtineri  armis.  Posse  eum,  si  operae  pretium  far- 
ciat, principem  popularium  esse:  seu  militare  cum  Roma- 
nis, seu  in  patriam  reverti  libeat.  Contra,  si  malle  ob- 
sideri pergat  , quam  spem  esse  terra  marique  clauso  ? 
Motus  bis  Mericus , quum  legatos  ad  Marcellum  mitti 
placuisset , fratrem  inter  eos  mittit : qui  per  eundem 
illum  Hispanum  secretus  ab  aliis  ad  Marcellum  deduc- 
tus, quum  fidem  accepisset,  composuisselque  agendae  rei 
ordinem,  Achradinam  redit.  Tum  Mericus,  ut  ab  suspi- 
cione proditionis  averteret  omnium  animos , negat  sibi 
placere,  legatos  commeare  ultro  citroquc,  neque  recijhendum 

quemquam  , neque  mittendum  : et , quo  intentius  custodiae 
serventur,  opportuna  loca  dividenda  praefectis  esse,  ut  suae 
quisque  partis  tutandae  reus  sit.  Omnes  assensi  sunt  par- 
tibus dividundis : ipsi  regio  evenit  ab  Arethusa  fonte 
usque  ad  ostium  magni  portus.  Id  ut  scirent  Romani  , 
fecit.  Itaque  Marcellus  nocte  navem  onerariam  cum  ar- 
matis remulco  quadriremis  trahi  ad  Achradinam  iussit, 
exponique  milites  regione  portae  , quae  prope  fontem 
Arethusam  est.  Hoc  quum  quarta  vigilia  factum  esset , 
expositosque  milites  porta,  ut  convenerat,  recepisset  Me- 
ricus;  luce  prima  Marcellus  omnibus  copiis  moenia  Achra- 
dinae aggreditur : ita  ut  non  eos  solum  , qui  Achradi- 
nam tenebant,  in  se  converteret,  sed  ab  Naso  etiam  ag- 
mina armatorum  concurrerent , relictis  stationibus  suis , 
ad  vim  et  impetum  Romanorum  arcendum.  In  hoc  tu- 
multu actuariae  naves,  instructae  iam  ante  circumvec- 
taeque , ad  Nasum  armatos  exponunt , qui , improviso 
adorti  semiplenas  stationes  et  adapertas  fores  portae , 
qua  paullo  ante  excurrerant  armati , haud  magno  cer- 
tamine Nasum  cepere  , desertam  trepidatione  et  fuga 
custodum.  Neque  ullis  minus  praesidii  aut  pertinaciae 
ad  manendum , quam  transfugis , fuit : quia , ne  suis 
quidem  salis  credentes  se,  medio  certamine  effugerunt. 
Marcellus  ut  captam  esse  Nasum  didicit,  et  Achradinae 
regionem  unam  teneri,  Mericumque  cum  praesidio  suis 
adiunctum  , receptui  cecinit : ne  regiae  opes , quarum 
fama  maior,  quam  res  erat,  diriperentur. 

XXXI.  Suppresso  impetu  militum,  et  iis,  qui  in  Achra- 
dina erant,  transfugis  spatium  locusque  fugae  datus  est; 
et  Syracusani , tandem  liberi  metu , portis  Achradinae 
apertis  , oratores  ad  Marcellum  mittunt , nihil  petentes 
aliud,  quam  incolumitatem  sibi  liberisque  suis.  Marcel- 
lus, consilio  advocato,  et  adhibitis  etiam  Syracusanis, 
qui  per  seditiones  pulsi  ab  domo  intra  praesidia  romana 
erant,  respondit:  Non  plura  per  annos  quinquaginta  be- 
nefacta Hieronis,  quam  paucis  his  annis  maleficia  eorum, 
qui  Syracusas  tenuerint,  erga  populum  romanum  esse.  Sed 
pleraque  eorun ^ quo  debuerint,  recidisse ; foederumque  rupto- 
rum ipsos  ab  s&fytaviorcs  multo  , quam  populus  romanus 
voluerit , poenas  exegisse.  Se  quidem  tertium  annum  cir- 
Vol.  ii.  Ii 

cumsederc  Syracusas:  non  ut  populus  romanus  servam  ci- 
vitatem haberet,  sed  ne  transfugarum  duces  captam  et  op- 
pressam tenerent.  Quid  potuerint  Syracusani  facere,  exem- 
plo vel  eos  Syracusanorum  esse  , qui  intra  praesidia  ro- 
mana  fuerint,  vel  hispanum  ducem  Mericum,  qui  praesidium 
tradiderit , vel  ipsorum  Syracusanorum  postremo  , serum 
quidem,  sed  forte  consilium.  Omnium  sibi  laborum  pericu- 
lorumque, circa  moenia  Syracusana  terra  marique  tam  diu 
exhaustorum,  nequaquam  tantum  fructum  esse,  quam  ca- 
pere Syracusas  potuisse.  Inde  (juaestor  cum  praesidio  ad 
Nasum  ad  accipiendam  pecuniam  regiam  cuslodiendam- 
«Ijie  missus.  Urbs  diripienda  militi  data  est;  custodibus 
(ii visis  per  domos  eorum  , qui  intra  praesidia  romana 
fuerant.  Quum  multa  irae,  multa  avaritiae,  foeda  exem- 
pla ederentur  , Archimedem  , memoriae  proditum  est , 
in  tanto  tumultu  , quantum  capta  urbs  in  discursu  di- 
ripientium militum  ciere  poterat,  intentum  formis,  quas 
in  pulvere  descripserat,  ab  ignaro  milite,  quis  esset,  in- 
terfectum. Aegre  id  Marcellum  tulisse,  sepulturaeque  cu- 
ram habitam:  et  propinquis  etiam  inquisitis  honori  prae- 
sidioque nomen  ac  memoriam  eius  fuisse.  Hoc  maxime 
modo  Syracusae  captae:  in  quibus  praedae  tantum  fuit, 
quantum  vix  capta  Carthagine  tum  fuisset  , cum  qua 
viribus  aequis  certabatur.  Paucis  ante  diebus,  quam  Sy- 
racusae caperentur  , T.  Otacilius  cum  quinqueremibus 
octoginta  Uticam  ab  Lilybaeo  transmisit:  et  quum  ante 
lucem  portum  intrassct,  onerarias  frumento  onustas  ce- 
pit; egressusque  in  terram,  depopulatus  est  aliquantum 
agri  circa  Uticam  , praedamque  omnis  generis  retro  ad 
naves  egit.  Lilybaeum  tertio  die , quam  inde  profectus 
erat , cum  centum  triginta  onerariis  navibus  frumento 
praedaque  onustis  rediit:  idque  frumentum  extemplo 
Syracusas  misit.  Quod  ni  tam  in  tempore  subvenisset , 
victoribus  victisque  pariter  perniciosa  fames  instabat. 

XXXII.  Eadem  aestate  in  Hispania,  quum  biennio 
ferine  nihil  admodum  memorabile  factum  esset , consi- 
liisque magis  , quam  armis  , bellum  gereretur  , romani 
imperatores  egressi  hibernis  copias  coniunxerunt.  Ibi 
consilium  advocatum,  omniumque  in  unum  congruerunt 
sententiae;  quando  ad  id  locorum  id  modo  actum  es- 

set , ut  Hasdrubalem  tendentem  in  Italiam  retinerent ; 
tempus  esse  id  iam  agi , ut  bellum  in  Hispania  finire- 
tur : et  satis  ad  id  virium  credebant  accessisse , viginti 
millia  Celtiberorum  ea  hieme  ad  arma  excitata.  1'res 
exercitus  erant.  Hasdrubal  Gisgonis  filius  et  Mago,  con- 
iunclis  castris , quinque  ferme  dierum  iter  ab  Romanis 
aberant.  Propior  erat  Hamilcaris  filius  Hasdrubal,  vetus 
in  Hispania  imperator.  Ad  urbem  nomine  Anitorgin 
exercitum  habebat.  Eum  volebant  prius  opprimi  duces 
immani:  et  spes  erat,  satis  superque  ad  id  virium  esse. 
Illa  restabat  cura,  ne,  fuso  eo  perculsi,  alter  Hasdrubal 
et  Mago , in  avios  saltus  montesque  recipientes  sese , 
bellum  extraherent.  Optimum  igitur  rati , divisis  bifa- 
riam copiis,  totius  simul  Hispaniae  amplecti  bellum, 
ita  inter  se  diviserunt,  ut  P.  Cornelius  duas  partes  exer- 
citus romanorum  sociorumque  adversus  Magonem  duce- 
ret atque  Hasdrubalem;  Cn.  Cornelius  cum  tertia  parte 
veteris  exercitus , Celtiberis  adiunctis,  cum  Hasdrubale 
Barcino  bellum  gereret.  Una  profecti  ambo  duces  exer- 
citusque, Celtiberis  praegredienlibus,  ad  urbem  Anitor- 
gin in  conspectu  hostium , dirimente  amni , ponunt  ca- 
stra. Ibi  Cn.  Scipio  , cum  quibus  ante  dictum  est  co- 
piis, substitit,  et  P.  Scipio  profectus  ad  destinatam  belli 
partem. 

XXX1I1,  Hasdrubal  postquam  animadvertit,  exiguum 
romanum  exercitum  in  castris,  et  spem  omnem  in  Cel- 
tiberorum auxiliis  esse ; peritus  omnis  barbaricae  , et 
praecipue  omnium  earum  gentium  , in  quibus  per  tot 
annos  militabat , perfidiae  , facili  linguae  commercio  , 
quum  utraque  castra  plena  Hispanorum  essent,  per  oc- 
culta colloquia  paciscitur  magna  mercede  cum  Celtibe- 
rorum principibus  , ut  copias  inde  abducant.  Nec  atrox 
visum  facinus.  Non  enim,  ut  in  Romanos  verterent  arma, 
agebatur : et  merces  , quanta  vel  pro  bello  satis  esset , 
dabatur,  ne  bellum  gererent:  et  quum  quies  ipsa,  lura 
reditus  domum  fructusque  videnui  suos  suaque , grati 
vulgo  erant.  Itaque  non  ducibus  facilius , quam  multi- 
tudini, persuasum  est : simul  ne  metus  quidem  ab  Ro- 
manis erat,  quippe  tam  paucis,  si  vi  retinerent.  Id  qui- 
dem cavendum  semper  romanis  ducibus  erit,  exompla- 

que  haec  vere  pro  documentis  habenda,  ne  ita  externis 
credant  auxiliis , ut  non  plus  sui  roboris  suarumque 

Erie  virium  in  castris  habeant.  Signis  repente  sub- 
Celtiberi  abeunt,  nihil  aliud  quaerentibus  causam 
obtestantibusque  , ut  manerent,  Romanis  respondentes, 
quam  domestico  se  avocari  bello.  Scipio,  postquam  socii 
nec  precibus,  nec  vi  retineri  poterant,  nec  se  aut  parem 
sine  illis  hosti  esse , aut  fratri  rursus  coniungi  vidit 
posse,  nec  ullum  aliud  salutare  consilium  in  promptu  esse, 
retro,  quantum  posset,  cedere  statuit;  in  id  omni  cura 
intentus,  necubi  hosti  aequo  se  committeret  loco;  qui, 
transgressus  flumen,  prope  vestigiis  abeuntium  insistebat. 

XXXIV.  Per  eosdem  dies  P.  Scipionem  par  terror , 
periculum  maius  ab  novo  hosto,  urgebat.  Masinissa  erat 
iuvenis , eo  tempore  socius  Carthaginiensium  , quem 
deinde  clarum  potentemque  romana  fecit  amicitia.  Is 
tum  cum  equitatu  Numidarum  et  advenienti  P.  Scipioni 
occurrit,  et  deinde  assiduo  dies  noctesque  infestus  ade- 
rat, ut  non  vagos  tantum,  procul  a castris  lignatum  pa- 
hulatumque  progressos , exciperet,  sed  ipsis  obequitaret 
castris  , invectusque  in  medias  saepe  stationes  , omnia 
ingenti  tumultu  turbaret.  Noctibus  quoque  saepe  incursu 
repentino  in  portis  valloque  trepidatum  est : nec  aut 
locus,  aut  tempus  ullum  vacuum  a metu  ac  sollicitudine 
erat  Romanis ; compulsisque  intra  vallum,  adempto  re- 
rum omnium  usu,  quum  prope  iusta  obsidio  esset,  fu- 
turamque  arctiorem  eam  appareret,  si  se  lndibilis,  quem 
cum  septem  millibus  et  quingentis  Suessetanorum  ad- 
ventare fama  erat,  Poenis  coniunxisset ; dux  cautus  et 
providens  Scipio,  victus  necessitatibus,  temerarium  ca- 
pit consilium,  ut  nocte  Indibili  obviam  iret:  et,  quo- 
cumque occurrisset  loco  , proelium  consereret.  Relicto 
igitur  modico  praesidio  in  castris,  praepositoque  T.  Fon- 
teio  legato,  media  nocte  profectus,  cum  obviis  hostibus 
manus  conseruit.  Agmina  magis  , quam  acies , pugna- 
bant: superior  tamen,  ut  in  tumultuaria  pugna,  Roma- 
nus erat.  Ceterum  et  equites  Numidae  repente , quos 
fefellisse  se  dux  ratus  erat , ab  lateribus  circumfusi , 
magnum  terrorem  intulere.  Contracto  adversus  Numidas 
certamine  novo,  tertius  insuper  advenit  hostis,  duces 

poeni , assecuti  ab  tergo  iam  pugnantes : ancepsque 
proelium  Romanos  circumsteterat,  incertos  in  quem  po- 
tissimum hostem  , quamve  in  partem  conferti  eruptio- 
nem facerent.  Pugnanti  liortantique  imperatori  et  offe- 
renti se,  ubi  plurimus  labor  erat,  latus  dextrum  lancea 
traiicitur  : cuneusque  is  hostium,  qui  in  confertos  circa 
ducem  impetum  fecerat,  ut  exanimem  labentcm  ex  equo 
Scipionem  vidit,  alacres  gaudio  cum  clamore  per  totam 
aciem  nuntiantes  discurrunt,  imperatorem  romanum  ce- 
cidisse. Haec  pervagata  passim  vox , ut  et  hostes  haud 
dubie  pro  victoribus , et  Romani  pro  victis  essent , fe- 
cit. Fuga  confestim  ex  acie  , duce  amisso , fieri  coepta 
est.  Ceterum  ut  ad  erumpendum  inter  Numidas  levium- 
que  armorum  alia  auxilia  haud  difficilis  res  erat ; ita 
effugere  tantum  equitum  , aequantiumque  equos  veloci- 
tate peditum  , vix  poterant : caesique  prope  plurcs  in 
fuga,  quam  in  pugna  sunt.  Nec  superfuisset  quisquam, 
ni  praecipiti  iam  ad  vesperum  die  nox  intervenisset. 

XXXV.  Haud  segniter  inde  duces  poeni  fortuna  usi, 
confestim  e proelio,  vix  necessaria  quiete  data  militibus, 
ad  Hasdrubalem  Hamilcaris  citatum  agmen  rapiunt , 
non  dubia  spe,  quum  iuncti  essent,  debellari  posse.  Quo 
ubi  est  ventum,  inter  exercitus  ducesque,  victoria  re- 
centi laetos  , gratulatio  ingens  facta  , imperatore  tanto 
cum  omni  exercitu  deleto  , et  alteram  pro  haud  dubia 
parem  victoriam  exspectantes.  Ad  Romanos  nondum 
quidem  fama  tantae  cladis  pervenerat , sed  moestum 
quoddam  silentium  erat,  et  tacita  divinatio;  qualis  iam 
praesagientibus  animis  imminentis  mali  esse  solet.  Im- 

Eerator  ipse,  praeterquam  quod  ab  sociis  se  desertum  , 
ostium  tantum  auctas  copias  sentiebat,  coniectura  etiam 
et  ratione  ad  suspicionem  acceptae  cladis , quam  ad 
ullam  bonam  spem  , pronior  erat.  Quonam  modo  enim 
Hasdrubalem  ac  Magonem,  nisi  defunctos  suo  bello,  sine 
certamine  adducere  exercitum  potuisse?  Quomodo  autem 
non  obstitisse,  aut  ab  tergo  secutum  fratrem?  ut,  si  pro- 
hibere , quo  minus  in  unum  coirent  et  duces  et  exercitus 
hostium , non  posset , ipse  certe  cum  fratre  coniungeret. 
copias.  His  anxius  curis  id  modo  esse  salutare  in  prae- 
sens credebat,  cedere  inde,  quantum  posset:  et  inde 

una  fiocte,  ignaris  hostibus,  ot  ob  id  quietis,  aliquantum 
emensus  est  iter.  Luce  , ut  senserunt  profectos  hostes  , 
praemissis  Numidis  , quam  poterant  maxime  citato  ag- 
mine sequi  coeperunt ante  noctem  assecuti  Numidae, 
nunc  ab  tergo , nunc  in  latera  incursantes.  Consistere 
coeperunt,  ac  tutari  agmen,  quantum  possent;  tamen, 
tuto  ut  simul  pugnarent  procedcrentque  , Scipio  horta- 
batur , priusquam  pedestres  copiae  assequerentur. 

XXXVI.  c eterum  nunc  agendo,  nunc  sustinendo  ag- 
men , quum  aliquamdiu  haud  multum  procederetur,  et 
nox  iam  instaret,  revocat  e proelio  suos  Scipio : et  col- 
lectos in  tumulum  quemdam,  non  quidem  satis  tutum, 
(praesertim  agmini  perculso)  editiorem  tamen,  quam 
cetera  circa  erant,  subducit.  Ibi  primo,  impedimentis 
et  equitatu  in  medium  receptis,  circumdati  pedites  haud 
difficulter  impetus  incursantium  Numidarum  arcebant : 
dein,  postquam  toto  agmine  tres  imperatores  cum  tribus 
iustis  exercitibus  aderant , apparebatque , parum  amis 
ad  tuendum  locum  sine  munimento  valituros  esse  ; cir- 
cumspectare atque  agitare  dux  coepit,  si  quo  modo  pos- 
set vallum  circumiicere.  Sed  erat  adeo  nudus  tumulus 
et  asperi  soli,  ut  nec  virgulta  vallo  caedendo,  nec  terra 
cespiti  faciendo  , aut  ducendae  fossae , aliive  ulli  operi 
apta  inveniri  posset:  nec  natura  quidquam  satis  arduum 
aut  abscisum  erat,  quod  hosti  aditum  ascensumve  diffi- 
cilem praeberet;  omnia  fastigio  leni  subvexa.  Ut  tamen 
aliquam  imaginem  valli  obiicerent , clitellas  illigatas 
oneribus , velut  struentes  ad  altitudinem  solitam  , cir- 
cumdabant; cumulo  sarcinarum  omnis  generis  obiecto , 
ubi  ad  moliendum  clitellae  defuerant.  Punici  exercitus 
postquam  advenere  , in  tumulum  quidem  perfacile  ag- 
men erexere : munitionis  vero  facies  nova  primo  eos 
velut  miraculo  quodam  tenuit,  quum  duces  undique  vo- 
ciferarentur , Quid  starent?  et  non  ludibrium  illud,  vix 
feminis  puemve  morandis  satis  validum,  distraherent  diri- 
perentque  ? Captum  hostem  teneri,  latentem  post  sarcinas. 
Haec  contemptim  duces  increpabant.  Ceterum  , neque 
transilire  , neque  moliri  onera  obiecta  , nec  cedere  sti- 
patas clitellas , ipsisque  obrutas  sarcinis , facile  erat. 
Tardatis  diu  quum  amolita  obiecta  onera  armatis  de- 

dissent  viam  , pluribusque  idem  partibus  fieret , capta 
iam  undique  castra  erant:  pauci  ab  multis,  perculsique 
a victoribus , passim  caedebantur.  Magna  pars  tamen 
militum  , quum  in  propinquas  refugisset  silvas , in  ca- 
stra P.  Scipionis  , quibus  T.  Fontcius  legatus  praeerat , 

1)crfugerunt.  Cn.  Scipionem  alii  in  tumulo  primo  impetu 
■ostium  caesum  tradunt : alii  cum  paucis  in  propin- 
quam castris  turrim  perfugisse.  Hanc  igni  circumdatam, 
atque  ita  exustis  foribus  , quas  nulla  moliri  potuerunt 
vi  , captam ; omnesque  intus  cum  ipso  imperatore  oc- 
cisos. Anno  octavo,  postquam  in  Hispaniam  venerat,  Cn. 
Scipio,  undetrigesimo  die  post  fratris  mortem,  est  inter- 
fectus. Luctus  ex  morte  eorum  non  Romae  maior,  quam 
per  totam  Hispaniam,  fuit.  Quin  apud  cives  partem  do- 
loris et  exercitus  amissi , et  alienata  provincia  , et  pu- 
blica trahebat  clades.  Hispaniae  ipsos  lugebant  deside- 
rabantque  duces : Cnaeum  tamen  magis , quo  diutius 
praefuerat  iis,  priorque  et  favorem  occupaverat,  et  spe- 
ciem iustitiae  temperantiaeque  romanae  primus  dederat. 

XX.XYI1.  Quum  deletus  exercitus  amissacque  Hispa- 
niae viderentur;  vir  unus  res  perditas  restituit.  Erat  in 
exercitu  L.  Marcius  Septimi  filius,  eques  romanus,  im- 

Eiuvenis,  animique  et  ingenii  aliquanto,  quam  pro 
na,  in  qua  erat  natus,  maioris.  Ad  summam  indo- 
lem accesserat  Cn.  Scipionis  disciplina:  snb  qua  per  tot 
annos  omnes  militiae  artes  edoctus  fuerat.  Hic , et  ex 
fuga  collectis  militibus,  et  quibusdam  de  praesidiis  de- 
ductis , haud  contemnendum  exercitum  fecerat , iunxe- 
ratque  cum  T.  Fonteio  P.  Scipionis  legato.  Sed  tantum 
praestitit  eques  romanus  auctoritate  inter  milites  atque 
honore,  ut,  castris  citra  lberum  communitis,  quum  du- 
cem exercituum  comitiis  militaribus  creari  placuisset, 
subeuntes  alii  aliis  in  custodiam  valli  stalionesquc,  do- 
nec per  omnes  sufiYagium  iret,  ad  L.  Marcium  cuncti 
summam  imperii  detulerint.  Oinno  inde  tempus  (exiguum 
id  fuit)  muniendis  castris  convehendisquo  commeatibus 
consumptum:  et  omnia  imperia  milites,  quum  impigre, 
tum  haudquaquam  abieclo  animo,  exsequebantur.  Cete- 
rum postquam  Hasdrubalem  Gisgonis,  venientem  ad  re- 
liquias belli  delendas,  transisse  lberum,  et  appropinquare 

allatum  est,  signumque  pugnae  propositum  ab  novo  duce 
milites  viderunt;  recordati  , quos  paullo  ante  imperato- 
res habuissent,  quibusque  et  ducibus  et  copiis  freti  pro- 
dire ad  pugnam  soliti  essent , tlere  omnes  repente  et 
offensare  capita:  et  alii  manus  ad  coelum  tendere,  deos 
incusantes:  alii,  slrali  humi,  suum  quisque  nominatim 
ducem  implorare:  neque  sedari  lamentatio  poterat,  ex- 
citantibus centurionibus  manipulares  , et  ipso  mulccnle 
et  increpante  Marcio , quiil  in  muliebres  et  inutiles  se 
proiecissent  fictus  potius , quam  ad  tutandos  semetipsos  et 
rempublicam  secum  acuerent  animos?  et  ne  inultos  impe- 
ratores suos  iacere  sinerent : quum  subito  clamor  tuba- 
rumque sonus  ( iam  enim  prope  vallum  hostes  erant ) 
exauditur.  Inde,  verso  repente  in  iram  luctu,  discurrere 
ad  arma:  ac,  velut  accensi  rabie,  discurrunt  ad  portas, 
et  in  hostem,  negligenter  atque  incomposite  venientem, 
incurrunt.  Extemplo  improvisa  res  pavorem  incutit  Poe- 
nis: mirabundique  , undo  tot  hostes  tam  subito  exorti, 
prope  deleto  exercito,  forent,  unde  tanta  audacia,  tanta 
tiducia  sui  victis  ac  fugatis,  quis  imperator  duobus  Sci- 
pionibus caesis  exstitisset , quis  castris  praeesset  , quis 
signum  dedisset  pugnae , ad  haec  tot  tam  necopinata 
primo  omnium  incerti  stupentesquo  referunt  pedem  : 
dein,  valida  impressione  pulsi,  terga  vertunt.  Et  aut  fu- 
gientium caedes  foeda  fuisset , aut  temerarius  periculo- 
susque  sequentium  impetus,  ni  Marcius  propere  recep- 
tui dedisset  signum,  obsistensque  ad  prima  signa,  quos- 
dam et  ipse  retinens,  concitatam  repressisset  aciem.  Inde 
in  castra  avidos  adhuc  cacdisque  et  sanguinis  reduxit. 
Carthaginienses  , trepide  primo  ab  hostium  vallo  acti  , 
postquam  neminem  insequi  viderunt  , metu  substitisse 
rati,  contemptim  rursus  et  sedato  gradu  in  castra  abeunt. 
Par  negligenlia  in  castris  custodiendis  fuit.  Nam  , etsi 
propinquus  hostis  erat , tamen  reliquias  eum  esse  duo- 
rum exercituum  ante  paucos  dies  deletorum  succurre- 
bat. Ob  hoc  quum  omnia  neglecta  apud  hostes  essent , 
exploratis  iis  , Marcius  ad  consilium  , prima  specie  te- 
merarium magis,  quam  audax,  animum  adiecit,  ut  ul- 
tro castra  hostium  oppugnaret,  facilius  esse  ratus,  unius 
Hasdrubalis  expugnari  castra  , quam  , si  se  rursus  tres 

exercitas  ac  tres  duces  iunxissent , sua  defendi : simul 
aut,  si  successisset  coeptis,  recepturum  se  afflictas  res: 
aut,  si  pulsus  esset,  tamen  ultro  inferendo  arma,  con- 
temptum sui  dempturum. 

XXXVIII.  Ne  tamen  subita  res  et  nocturnus  terror 
etiam  non  suae  fortunae  consilium  perturbaret , allo- 
quendos adhortandosque  sibi  milites  ratus , concione 
advocata  ita  disseruit:  Vel  mea  erga  imperatores  nostros 
vivos  mortuosque  pietas,  vel  praesens  omnium  nostrum,  mi- 
lites, fortuna  fidem  cuivis  facere  potest,  mihi  hoc  imperium, 
ut  amplum  iudicio  vestro,  ita  re  ipsa  grave  ac  sollicitum  esse. 
Quo  enim  tempore  , nisi  metus  moerorem  obstupefaceret , 
vix  ita  compos  mei  essem,  ut  aliqua  solatia  invenire  aegro 
animo  possem;  cogor  vestram  omnium  vicem,  quod  diffi- 
cillimum in  luctu  est,  unus  consulere  : et  ne  tum  quidem, 
ubi , quonam  modo  has  reliquias  duorum  exercituum  pa- 
triae conservare  possim  , cogitandum  est , avertere  animum 
ab  assiduo  moerore  libet.  Praesto  est  enim  acerba  memo- 
ria, et  Scipiones  me  ambo  dies  noctesque  curis  insomniisque 
agitant,  et  excitant  saepe  somno;  neu  se,  neu  invictos  per 
octo  annos  in  his  terris  milites  suos,  commilitones  vestros, 
neu  rempublicam  patiar  inultam,  et  suam  disciplinam  sua- 
que instituta  sequi  iubent : et , ut  imperiis  vivorum  nemo 
obedientior  me  uno  fuerit , ita  post  mortem  suam  , quod 
quaque  in  re  facturos  illos  fuisse  maxime  censeam,  id  op- 
timum ducere.  Vos  quoque  velim,  milites,  non  lamentis  la- 
crimis que  tamquam  exstinctos  prosequi,  ( vivunt  vigentque 
fama  rerum  gestarum ) sed,  quotiescumque  occurret  memo- 
ria illorum,  velut  si  adhortantes  signumque  dantes  videatis 
eos , ita  proelia  inire.  Nec  alia  profecto  species , hesterno 
die  oculis  animisque  vestris  oblata,  memorabile  illud  edidit 
proelium : quo  documentum  dedistis  hostibus , non  cum  Sci- 
pionibus exstinctum  esse  nomen  romanum  : et  cuius  populi 
ris  atque  virtus  non  obruta  sit  cannensi  clade  , ex  omni 
profecto  saevitia  fortunae  emersuram  esse.  Nunc,  quia  tan- 
tum ausi  estis  sponte  vestra , experiri  libet , quantum  au- 
deatis duce  vestro  auctore.  Non  enim  hesterno  die,  quum 
signum  receptui  dedi  sequentibus  effuse  vobis  turbatum  ho- 
stem, frangere  audaciam  vestram,  sed  differre  in  maiorem 
gloriam  atque  opportunitatem,  volui:  ut  postmodo  praepa - 

rati  incautos,  armati  inermes,  atque  etiam  sopitos,  per  oc- 
casionem aggredi  possetis.  Nec  huius  occasionis  spem,  mi- 
lites, forte  temere,  sed  ex  re  ipsa  conceptam  habeo.  A 
cobis  quoque  profecto  si  quis  quaerat,  quonam  modo  pauci 
a multis,  victi  a victoribus  castra  tutati  sitis;  nihil  aliud 
respondeatis , quam  id  ipsum  timentes  vos  omnia  et  operi- 
bus firmata  habuisse,  et  ipsos  paratos  instructosque  fuisse. 
Et  ita  se  res  habet.  Ad  id  , quod , ne  timeatur , fortuna 
facit , minime  tuti  sunt  homines : quia  , quod  neglexeris , 
incautum  atque  apertum  habeas.  Nihil  omnium  nunc  mi- 
nus metuunt  hostes,  quam  ne  obsessi  modo  ipsi  atque  op- 
pugnati castra  sua  ultro  oppugnemus.  Audeamus , quod 
credi  non  potest  ausuros  nos.  Eo  ipso,  quod  difficillimum 
ridetur  , facillimum  erit.  Tertia  vigilia  noctis  silenti  ag- 
mine ducam  vos.  Exploratum  habeo , non  vigiliarum  or- 
dinem, non  stationes  iustas  esse.  Clamor  in  portis  auditus 
et  primus  impetus  castra  ceperit.  Tum  inter  torpidos  somno , 
pavenlesquc  ad  necopinatum  tumultum  , et  inermes  in  cu- 
bilibus suis  oppressos,  illa  caedes  edatur,  a qua  vos  hesterno 
die  revocatos  aegre  ferebatis.  Scio,  audax  videri  consilium : 
sed  in  rebus  asperis  et  tenui  spe  fortissima  quaeque  consilia 
tutissima  sunt : quia , si  in  occasionis  momento,  cuius  prae- 
tervolat opportunitas,  cunctatus  paullum  fueris,  nequidquam 
mox  omissam  quaeras.  Unus  exercitus  in  propinquo  est : 
duo  haud  procul  absunt.  Nunc  aggredientibus  spes  aliqua 
est : et  iam  tentastis  vestras  atque  illorum  vires.  Si  diem 
proferimus  , et  hesternae  eruptionis  fama  contemni  desieri- 
mus , periculum  est,  ne  omnes  duces , omnes  copiae  conve- 
niant. Tres  deinde  duces  , tres  exercitus  sustinebimus  ho- 
stium, quos  Cn.  Scipio  incolumi  exercitu  non  sustinuit?  Ut 
dividendo  copias  periere  duces  nostri,  ita  separati  ac  divisi 
opprimi  possunt  hostes.  Alia  belli  gerendi  via  nulla  est. 
Proinde  nihil,  praeter  noctis  proximae  opportunitatem,  ex- 
spectemus. Ite,  diis  bene  iuvanlibus,  corpora  curate,  ut  tn- 
tejjri  vigentesque  eodem  animo  in  castra  hostium  irrumpa- 
tis, quo  vestra  tutati  estis.  Laeti  et  aadiere  ab  novo  duce 
novum  consilium,  et,  quo  audacias  erat,  magis  placebat. 
Reliquum  diei  expediendis  armis  et  curatione  corporum 
consumptum : et  maior  pars  noctis  quieti  data  est.  Quarta 
vigilia  movere. 

XXXIX.  Erant  ultra  proxima  castra  sex  millium  in- 
tervallo distantes  aliae  copiae  Poenorum.  Vallis  cava  in- 
tererat, condensa  arboribus.  In  huius  silvae  medio  ferine 
spatio  cohors  romana  arte  punica  abditur,  et  equites.  Ita 
medio  itinere  intercepto  , ceterae  copiae  silenti  agmine 
ad  proximos  hostes  ductae.  Et , quum  statio  nulla  pro 
portis,  neque  in  vallo  custodiae  essent,  velut  in  sua  ca- 
stra , nullo  usquam  obsistente  , penetravere.  Inde  signa 
canunt,  et  tollitur  clamor.  Pars  semisomnos  hostes  cae- 
dunt: pars  ignes  casis,  stramento  arido  tectis,  iniiciunt: 
pars  portas  occupant,  ut  fugam  intercludant.  Hostes  si- 
mul ignis,  clamor,  caedes,  velut  alienatos  sensibus,  nec 
audire,  nec  providere  quidquam  sinunt.  Incidunt  iner- 
mes inter  catervas  armatorum  ; alii  ruunt  ad  portas  , 
alii  obseptis  itineribus  super  vallum  saliunt : et , ut 
quisque  evaserat,  protinus  ad  castra  altera  fugiunt:  ubi 
ab  cohorte  et  equitibus  ex  occulto  procurrentibus  cir- 
cumventi , cacsiquc  ad  unum  omnes  sunt.  Quamquam  , 
etiam  si  quis  ex  ea  caede  effugisset,  adeo  raptim  captis 
propioribus  castris  in  altera  transcursum  castra  ab  Ro- 
manis est,  ut  praevenire  nuntius  cladis  non  posset.  Ibi 
vero,  quo  longius  ab  hoste  aberant,  et  quia  sub  lucem 
pabulatum,  lignatum  et  praedatum  quidam  dilapsi  fue- 
rant , neglecta  magis  omnia  ac  soluta  invenere ; arma 
tantum  in  stationibus  posita:  milites  inermes,  aut  humi 
sedentes  accubantesque  , aut  obambulantes  ante  vallum 
portasque.  Cum  his  tam  securis  solutisque  Romani,  ca- 
lentes adhuc  ab  recenti  pugna,  ferocesque  victoria  proe- 
lium ineunt.  Itaque  nequaquam  resisti  in  portis  potuit, 
lutra  portas,  concursu  ex  totis  castris  ad  primum  cla- 
morem et  tumultum  facto,  atrox  proelium  oritur:  diu- 
que  tenuisset,  ni  cruenta  scuta  Romanorum  visa,  indi- 
cium alterius  cladis  Poenis  , atque  inde  pavorem  inie- 
cissent.  Hic  terror  in  fugam  avertit  omnes:  effusique  , 

Jua  iter  est,  nisi  quos  caedes  oppressit,  exuuntur  castris, 
ta  nocte  ac  dio  bina  castra  hostium  expugnata  ductu 
L.  Marcii.  Ad  triginta  septem  millia  hostium  caesa  , 
auctor  est  Claudius,  qui  annales  Acilianos  ex  graeco  in 
latinum  sermonem  vertit : captos  ad  mille  octingentos 
triginta:  praedam  ingentem  partam:  in  ca  fuisse  cly- 

peum  argenteum  pondo  centum  triginta  octo,  cum  ima- 
gine Barcini  Hasdrubalis.  Valerius  Antias  nna  castra 
Magonis  capta  tradit,  septem  millia  caesa  hostium  : al- 
tero proelio,  eruptione  pugnatum  cum  Hasdrubale:  de- 
cem millia  occisa,  quatuor  millia  trecentos  triginta  cap- 
tos. Piso  quinque  millia  hominum,  quum  Mago  ceden- 
tes nostros  effuse  sequeretur , caesa  ex  insidiis  scribit. 
Apud  omnes  magnum  nomen  Marcii  ducis  est.  Et  ve- 
rae gloriae  eius  etiam  miracula  addunt : flammam  ei 
condonanti  fusam  e capite,  sine  ipsius  sensu,  cum  ma- 
gno pavore  circumstantium  militum : monumenturoque 
victoriae  eius  de  Poenis,  usque  ad  incensum  Capitolium, 
fuisse  in  templo  clypeura,  Marcium  appellatum,  cum  ima- 
gine Hasdrubalis.  Quietae  deinde  aliquamdiu  in  Hispa- 
nia res  fuere , utrisque , post  tantas  acceptas  in  vicem 
illatasque  clades  , cunctantibus  periculum  summae  re- 
rum facere. 

XL.  Dum  haec  in  Hispania  geruntur,  Marcellus  cap- 
tis Sy  racusis , quum  cetera  in  Sicilia  tanta  flde  atque 
integritate  composuisset , ut  non  modo  suam  gloriam  , 
sed  etiam  maiestatem  populi  romani , augeret ; orna- 
menta urbis,  signa,  tabulasque,  quibus  abundabant  Sy- 
racusae , Romam  devexit.  Hostium  quidem  illa  spolia , 
et  parta  belli  iure : ceterum  inde  primum  initium  mi- 
randi graecarum  artium  opera , licentiaeque  huic  sacra 
profanaque  omnia  vulgo  spoliandi  factum  est:  quae 
postremo  in  romanos  deos,  templum  id  ipsum  primum, 
quod  a Marcello  eximie  ornatum  est,  vertit.  Visebantur 
enim  ab  externis  ad  portam  Capenam  dedicata  a Mar- 
cello templa,  propter  excellentia  eius  generis  ornamenta, 
quorum  perexigua  pars  comparet.  Legationes  omnium 
ferme  civitatium  Siciliae  ad  eum  conveniebant.  Dispar 
ut  causa  earum,  ita  conditio  erat.  Qui  ante  captas  Sy- 
racusas aut  non  desciverant,  aut  redierant  in  amici- 
tiam, ut  socii  fideles  accepti  cultique:  quos  metus  post 
captas  Syracusas  dediderat , ut  victi  a victore  leges  ac- 
ceperunt. Erant  tamen  haud  parvae  reliquiae  belli  circa 
Agrigentum  Romanis:  Epicydes  et  Hanno  duces  reliqui 
prioris  belli , et  tertius  novus  ab  Hannibale  in  locum 
Hippocratis  missus,  Libyphoenicum  generis  Hipponiates, 

(Mulinera  populares  vocabant)  vir  impiger,  et  sub  Han- 
nibale magistro  omnes  belli  artes  edoctus.  Huic  ab  Epi- 
cyde  et  Hannone  Numidae  dati  auxiliares:  cum  quibus 
ita  pervagatus  est  hostium  agros,  ita  socios  ad  retinen- 
dos in  fide  animos  eorum,  ferendoque  in  tempore  cui- 
que auxilium  , adiit , ut  brevi  tempore  totam  Siciliam 
impleret  nominis  sui,  nec  spes  alia  maior  apud  faventes 
rebus  Carthaginiensium  esset.  Itaque  inclusi  ad  tempus 
moenibus  Agrigenti  dux  poenus  syracusanusque  , non 
consilio  Mutinis,  quam  fiducia,  magis  ausi  egredi  extra 
muros,  ad  Himeram  amnem  posuerunt  castra.  Quod  ubi 
perlatum  ad  Marcellum  est , extemplo  copias  movit ; et 
ab  hoste  qualuor  ferme  millium  intervallo  consedit , 
quid  agerent  pararentve  exspectaturus.  Sed  nullum  ne- 
que locum  , neque  tempus  cunctationi  consiliove  dedit 
Mutines,  transgressus  amnem,  ac  stationibus  hostium 
cum  ingenti  terrore  ac  tumultu  invectus.  Postero  die 
prope  iusto  proelio  compulit  hostem  intra  munimenta. 
Inde  revocatus  seditione  Numidarum  in  castris  facta , 
quum  trecenti  ferme  eorum  Heracleam  Minoam  con- 
cessissent , ad  mitigandos  revocandosque  eos  profectus  , 
magnopere  monuisse  duces  dicitur , ne  absente  se  cum 
hoste  manus  consererent.  Id  ambo  aegre  passi  duces  , 
magis  Hanno,  iam  ante  anxius  gloria  eius , Mutinem  sibi 
modum,  facere , degenerem  Afrum  imperatori  Carthaginiensi, 
misso  ab  senatu  populoque.  Is  perpulit  cunctantem  Epi- 
cyden , ut , transgressi  flumen  , in  aciem  exirent.  Nam 
si  Mutinem  opperirentur  et  secunda  pugnae  fortuna 
evenisset,  haud  dubie  Mutinis  gloriam  fore. 

XL1.  Enimvero  indignum  ratus  Marcellus  se,  qui 
Hannibalem  subnisum  victoria  canncnsi  ab  Nola  repu- 
lisset , bis  terra  marique  victis  ab  se  hostibus  cedere  , 
arma  propere  capere  milites,  et  efferri  signa  iubet.  In- 
struenti exercitum  decem  effusis  equis  advolant  ex  ho- 
stium acie  Numidae,  nuntiantes,  populares  suos,  primum 
ea  seditione  motos,  qua  trecenti  ex  numero  suo  conces- 
serint Heracleam  , dein  quod  praefectum  suum  ab  ob-‘ 
trectantibus  ducibus  gloriae  eius , sub  ipsam  certaminis 
diem,  ablegatum  videant,  quieturos  in  pugna.  Gens  fal- 
lax promissi  fidem  praestitit.  Itaque  et  ltomanis  crevit 

animas,  nantio  celeri  per  ordines  misso,  destitutum  ab 
equite  hostem  esse,  quem  maxime  timuerant:  et  territi 
hostes,  praeterquam  quod  maxima  parte  virium  suarum 
non  iuvabantur,  timore  etiam  incusso,  ne  ab  suo  et  ipsi 
equite  oppugnarentur.  Itaque  haud  magni  certaminis 
fuit : primus  clamor  atque  impetus  rem  decrevit.  Nu- 
midae, quum  in  concursu  quieti  stetissent  in  comibus, 
ut  terga  dantes  suos  viderunt,  fugae  tantum  parumper 
comites  facti,  postquam  omnes  Agrigentum  trepido  ag- 
mine petentes  viderunt,  ipsi  metu  obsidionis  passira  in 
civitates  proximas  dilapsi.  Multa  millia  hominum  caesa 
captaque,  et  octo  elephanti.  Haec  ultima  in  Sicilia  Mar- ' 
celli  pugna  fuit:  victor  inde  Syracusas  rediit,  lam  ferme 
in  exitu  annus  erat.  Itaque  senatus  Romae  decrevit,  ut 
P.  Cornelius  praetor  literas  Capuam  ad  consules  mitte- 
ret; dum  Hannibal  procul  abesset,  nec  ulla  magni  dis- 
criminis res  ad  Capuam  gereretur , alter  eorum  , si  ita 
videretur , ad  magistratus  subrogandos  Romam  veniret 
Literis  acceptis,  inter  se  consules  compararunt,  ut  Clau- 
dius comitia  perficeret , Fulvius  ad  Gipuam  maneret. 
Consules  Claudius  creavit  Cn.  Fulvium  Centumalum  et 
P.  Sulpicium  Servii  filium  Galbam  , qui  nullum  antea 
curulem  magistratum  gessisset  Praetores  deinde  creati, 
L.  Cornelius  Lentulus,  M.  Cornelius  Cethegus,  C.  Sul- 

gicius , C.  Calpurnius  Piso.  Pisoni  iurisdiclio  urbana  , 
ulpicio  Sicilia,  Cethego  Apulia,  Lentulo  Sardinia  eve- 
nit Consulibus  prorogatum  in  annum  imperium  est 

Hannibal  ad  tertium  ab  urbe  Roma  lapidem  super  Anie- 
nem castra  posuit:  ipse  vero  cum  duobus  millibus  equitum 
usque  ad  ipsam  Capenam  portam , ut  urbis  situm  explo- 
raret, obequitavit;  et  quum  per  triduum  in  aciem  utrim- 
que exercitus  omnis  descendisset,  certamen  tempestas  dire- 
mit: nam  quum  in  castra  rediissent,  statim  serenitas  erat. 
Capua  capta  est  a Q.  Fulvio  et  Ap.  Claudio  consulibus. 
Principes  Campanorum  veneno  sibi  consciverunt  mortem. 
Quum  senatus  Campanorum  deligatus  esset  ad  palos , ut 
securi  feriretur ; literas  a senatu  missas  Q.  Fulvius  con- 
sul, quibus  iubebatur  parcere,  antequam  legeret,  in  sinu 
posuit , et  lepe  agi  iussit,  et  supplicium  peregit.  Quum  in 
comitiis  apud  populum  quaereretur , cui  mandaretur  Hi- 
spaniarum  imperium;  nullo  id  volente  suscipere , P.  Scipio 
P.  filius,  qui  in  Hispania  ceciderat,  professus  est  se  itu- 
rum: et,  suffragio  populi  consensuque  omnium  missus,  No- 
vam Carthaginem  uno  die  expugnavit,  quum  ageret  vige- 
simum quartum  annum,  videreturque  divina  stirpe  creatus : 
quoniam  et  ipse , postquam  togam  acceperat , quotidie  in 
Capitolio  erat;  et  in  cubiculo  matris  eius  anguis  saepenu- 
mero  videbatur.  Res  praeterea  in  Sicilia  gestas  continet , 
et  amicitiam  cum  Aetolis  iunctam,  bellumque  gestum  ad- 
versus Acarnanas  et  Philippum  Macedoniae  regem. 

Cn.  Fulvius  Centumalus , P.  Sulpicius  Galba  consules , 
quum  Idibus  Martiis  magistratum  inissent,  senatu  in  Ca- 

Sitolium  vocato,  de  republica,  de  administratione  belli, 
e provinciis  exercitibusque  patres  consuluerunt.  Q.  Ful- 
vio, Ap.  Claudio , prioris  anni  consulibus , prorogatum 
imperium  est;  atque  exercitus,  quos  habebant,  decreti; 
adiectumque , ne  a Capua , quam  obsidebant , abscede- 
rent , priusquam  expugnassent.  Ea  tum  cura  maxime 
intentos  habebat  Romanos  : non  ab  ira  tantum  , quae 
in  nullam  unquam  civitatem  iustior  fuit , quam  quod 
urbs  tam  nobilis  ac  potens,  sicut  defectione  sua  traxerat 
aliquot  populos , ita  recepta  inclinatura  rursus  animos 
videbatur  ad  veteris  imperii  respectum.  Et  praetoribus 
prioris  anni  , M.  lunio  in  Etruria , P.  Sampronio  in 
Gallia,  cum  biuis  legionibus,  quas  habuerant,  prorogatum 
est  imperium.  Prorogatum  et  M.  Marcello,  ut  pro  con- 
sule in  Sicilia  reliqua  belli  perficeret  eo  exercitu,  quem 
haberet.  Si  supplemento  opus  esset,  suppleret  de  legio- 
nibus, quibus  P.  Cornelius  propraetor  in  Sicilia  praees- 
set:  dum  ne  quem  militem  legeret  ex  eo  numero,  qui- 
bus senatus  missionem  reditunujue  in  patriam  negasset 
ante  belli  finem.  C.  Sulpicio,  cui  Sicilia  evenerat,  duae 
legiones,  quas  P.  Cornelius  habuisset,  decretae:  et  sup- 
plementum de  exercitu  Cn.  Fulvii , qui  priore  anno  m 
Apulia  foede  caesus  fugatusque  erat.  Huic  generi  mili- 
tum senatus  eundem,  quem  Cannensibus,  finem  statue- 
rat militiae:  additum  etiam  utrorumque  ignominiae  est, 
ne  in  oppidis  hibernarent,  neve  hiberna  propius  ullam 
urbem  decem  millibus  passuum  aedificarent.  L.  Corne- 
lio in  Sardinia  duae  legiones  datae , quibus  Q.  Mucius 
praefuerat:  supplementum,  si  opus  esset,  consules  scri- 
bere iussi.  T.  Otacilio  et  M.  Valerio  Siciliae  Graeciae- 
que  ora  cum  legionibus  classibusque,  quibus  praeerant. 

decretae.  Quinquaginta  Graeci  cum  legione  una,  centum 
Siculi  cum  duabus  legionibus  habebant  naves.  Tribus 
et  viginti  legionibus  romanis  eo  anno  bellum  terra  ma- 
rique est  gestum. 

II.  Principio  eius  anni  quum  de  literis  L.  Marcii  re- 
ferretur, res  gestae  magnificae  senatui  yisae:  titulus  ho- 
noris, quod  imperio,  non  populi  iussu,  non  ex  auctori- 
tate patrum  dato,  Propraetor  senatui , scripserat,  magnam 
partem  hominum  offendebat.  Rem  mali  exempli  esse  , 
imperatores  legi  ab  exercitibus : et  solemne  auspicato- 
rum comitiorum  in  castra  et  provincias , procul  ab  le- 
gibus magislratibusque,  ad  militarem  temeritatem  trans- 
ferri. Et,  quum  quidam  referendum  ad  senatum  cense- 
rent , melius  visum  differri  eam  consultationem , donec 
proficiscerentur  equites , qui  ab  Marcio  lileras  attule- 
rant. Rescribi  de  frumento  et  vestimentis  exercitus  pla- 
cuit: eam  utramque  rem  curae  fore  senatui:  adseribi  au- 
tem , Propraetori  L.  Marcio,  non  placuit ; ne  id  ipsum , 
quod  consultationi  reliquerant , pro  praeiudicato  ferret 
Dimissis  equitibus , de  nulla  re  prius  consules  retule- 
runt , omuiuraque  in  unum  sententiae  congruebant , 
agendum  cum  tribunis  plebis  esse,  primo  quoque  tem- 
pore ad  plebem  ferrent,  quem  cum  imperio  mitti  pla- 
ceret in  Hispaniam  ad  eum  exercitum,  cui  Cn.  Scipio 
imperator  praefuisset.  Ea  res  cum  tribunis  acta  pro- 
mulgataque  est.  Sed  aliud  certamen  occupaverat  ani- 
mos. C-  Sempronius  Blaesus  die  dicta  Cn.  Fulvium,  ob 
exercitum  in  Apulia  amissum , in  concionibus  vexabat : 
Multos  imperatores  temeritate  atque  inscientia  exercitum  in 
locum  praecipitem  perduxisse  dictitans:  neminem  , praeter 
Cn.  Fulvium,  ante  corrupisse  omnibus  vitiis  legiones  suas, 
quam  proderet.  Itaque  vere  dici  posse , prius  cos  periisse , 
quam  viderent  hostem ; nec  ab  Hannibale,  sed  ab  impera- 
tore suo  , victos  esse.  Neminem , quum  suffragium  meat , 
satis  cernere,  cui  imperium,  cui  exercitum  permittat.  Quid 
interfuisse  inter  Ti.  Sempronium?  Quum  ei  servorum  exer- 
citus datus  esset , brevi  effecisse  disciplina  atque  imperio  , 
ut  nemo  eorum  generis  ac  sanguinis  sui  memor  in  acie 
esset,  praesidio  sociis,  hostibus  terrori  essent:  Cumas,  Be- 
neventum, aliasque  urbes  eos  velut  e faucibus  Hannibalis 

ereptas  populo  romano  restituisse.  Cn.  Fulvium  Quiritium 
Romanorum  exercitum,  honeste  genitos , liber  aliter  educa- 
tos, servilibus  vitiis  imbuisse  : ergo  effecisse  , ut  feroces  et 
inquieti  inter  socios,  ignavi  et  imbelles  inter  hostes  essent, 
nec  impetum  modo  Poenorum , sed  ne  clamorem  quidem 
sustinere  possent.  Nec,  hercule,  mirum  esse,  milites  in  acie 
non  stetisse,  quum  primus  omnium  imperator  fugeret.  Ma- 
gis mirari  se,  aliquos  stantes  cecidisse,  et  non  omnes  co- 
mites Cn.  Fulvii  fuisse  pavoris  ac  fugae.  C.  Flaminium  , 
L.  Paullum  , L.  Postumium , Cn.  ac  P.  Scipiones  cadere 
in  acie  maluisse , quam  deserere  circumventos  exercitus  : 
Cn.  Fulvium  prope  unum  nuntium  deleti  exercitus  Romam 
redisse.  Facinus  indignum  esse,  cannenscm  exercitum,  quod 
ex  acie  fugerit,  in  Siciliam  deportatum,  ne  prius  inde  di- 
mittatur, quam  hostis  ex  Italia  decesserit,  ct  hoc  idem  in 
Cn.  Fulvii  legionibus  nuper  decretum:  Cn.  Fulvio  fugam 
cx  proelio,  ipsius  temeritate  commisso,  impunitam  esse : et 
eum  in  ganea  lustrisque,  ubi  iuventam  egerit,  senectutem 
acturum:  milites,  qui  nihil  aliud  peccaverint,  quam  quod 
imperatoris  similes  fuerint , relegatos  , prope  in  exsilium  , 
ignominiosam  pati  militiam.  Adeo  imparem  libertatem  Ro- 
mae diti  ac  pauperi,  honorato  atque  inhonorato  esse. 

III.  Reus  ab  se  culpam  in  mililes  transferebat : Eos 
ferociter  pugnam  poscentes  productos  in  aciem,  non  eo,  quo 
voluerint,  (quia  serum  diei  fuerit)  sed  postero  dic,  et  tem- 
pore ct  loco  aequo  instructos,  seu  famam  seu  vim  hostium 
non  sustinuisse.  Quum  effuse  omnes  fugerent  , se  quoque 
turba  ablatum  ; ut  Varronem  canncnsi  pugna  , ut  multos 
alios  imperatores.  Qui  autem  solum  se  restantem  prodesse 
reipublicae,  nisi  si  mors  sua  remedio  publicis  cladibus  fu- 
tura esset,  potuisse  ? Non  se  inopia  commeatus,  non  in  loca 
iniqua  incaute  deductum,  non  agmine  inexplorato  euntem 
insidiis  circumventum.  Vi  aperta,  armis,  acie  victum:  nec 
suorum  animos , nec  hostium  , in  potestate  habuisse.  Suum 
cuique  ingenium  audaciam  aut  pavorem  facere.  Bis  est  ac- 
cusatus, pecuuiaque  anquisitum.  Tertio  , testibus  datis  , 
quum , praeterquam  quod  omnibus  probris  onerabatur , 
iurati  permulti  dicerent , fugae  pavorisque  initium  a 
praetore  ortum;  ab  eo  desertos  milites,  quum  haud  va- 
num timorem  ducis  crederent,  terga  dedisse;  tanta  ira 

accensa  est,  ut  capite  anquirendum  concio  succlamaret. 
De  eo  quoque  novum  certamen  ortum.  Nam,  quum  tri- 
bunus bis  pecunia  auquisisset , tertio  capitis  se  anqui- 
rere diceret ; tribuni  plebis  appellati  , collegae , nega- 
runt, se  in  mora  esse,  quo  minus,  quod  ei  more  maiorum 
permissum  esset , seu  legibus  , seu  moribus  mallet , anqui- 
reret , quoad  vel  capitis , vel  pecuniae  iudicasset  privato. 
Tum  Sempronius  , perduellionis  se  indicare  Cn.  Fulvio  , 
dixit,  diemque  comitiis  ab  C.  Calpurnio  praetore  urbis 
petit.  Inde  alia  spes  ab  reo  tentata  est : si  adesse  in 
mdicio  Q.  Fulvius  frater  posset,  florens  tum  et  fama  re- 
rum gestarum , et  propinqua  spe  Capuae  poliundae.  Id 
quum  per  literas  miserabiliter  pro  fratris  capite  scriptas 
pctisset  Fulvius,  negassentque  patres  e republica  esse, 
abscedi  a Capua;  postquam  dies  comitiorum  aderat,  Cn. 
Fulvius,  exsulatum  Tarquinios  abiit  ld  ei  iustum  exsi- 
lium esse,  scivit  p|eLs. 

IV.  Inter  haec  vis  omnis  belli  versa  in  Capuam  erat 
Obsidebatur  tamen  acrius,  quam  oppugnabatur:  nec  aut 
famem  tolerare  servitia  ac  plebs  poterant , aut  mittere 
nuntios  ad  Hannibalem  per  custodias  tam  arctas.  Inven- 
tus est  Numida,  qui,  acceptis  literis,  evasurum  se  pro- 
fessus, ut  promissum  praestaret,  per  media  romana  ca- 
stra nocte  egressus,  spem  accendit  Campanis,  dum  ali- 
quid virium  superesset,  ab  omni  parte  eruptionem  len- 
tandi. Celerum  in  multis  certaminibus  equestria  proelia 
ferme  prospera  faciebant ; pedites  superaoantur.  Sed  ne- 
quaquam tam  laetum  vincere , quam  triste  vinci  ulla 
parte  erat  ab  obsesso  et  prope  expugnato  hoste.  Inita 
tandem  ratio  est,  ut,  quod  viribus  deerat,  arte  aequa- 
retur. Ex  omnibus  legionibus  electi  sunt  iuvenes , ma- 
xime vigore  ac  levitate  corporum  veloces  : iis  parmae 
breviores,  quam  equestres,  et  septena  iacula  quaternos 
longa  pedes  data,  praefixa  ferro,  quale  hastis  velitari- 
bus inest.  Eos  singulos  in  equos  suos  accipientes  equi- 
tes assuefecerunt,  et  vehi  post  sese,  et  desilire  pernici- 
ter, ubi  signum  datum  esset.  Postquam  assuetudine  quo- 
v tidiana  satis  intrepide  visum  est  fieri,  in  campum,  qui 
medius  inter  castra  murumque  erat,  adversus  instructos 
Campanorum  equites  processerunt : et,  ubi  ad  coniectum 


Digitized  by  GoogI 


T.  LIVII 


332 

teli  ventum  est , signo  dato  velites  desiliunt.  Pedestris 
inde  acies  ex  equitatu  repente  in  hostium  equites  incur- 
rit: iaculaque  cum  impetu  alia  super  alia  emittunt. 
Quibus  plurimis  in  equos  virosque  passim  coniectis  per- 
multos vulneraverunt : pavoris  tamen  plus  ex  re  nova 
atque  inopinata  iniectum  est , et  in  perculsum  hostem 
equites  invecti,  fugam  stragemque  eorum  usque  ad  por- 
tas fecerunt.  Inde  equitatu  quoque  superior  romana  res 
fuit.  Institutum,  ut  velites  in  legionibus  essent.  Aucto- 
rem peditum  equiti  immiscendorum  centurionem  Q.  Na- 
vium ferunt , honorique  id  ei  apud  imperatorem  fuisse. 

V.  Quum  in  hoc  statu  ad  Capuam  res  essent , Han- 
nibalem diversum  tarentinae  arcis  potiundae  Capuaeque 
retinendae  trahebant  curae.  Vicit  tameu  respectus  Ca- 
puae, in  quam  omnium  sociorum  hostiumque  conversos 
videbat  animos;  documento  futurae,  qualemcumque  even- 
tum defectio  ab  Romanis  habuisset.  Igitur,  magna  parte 
impedimentorum  relicta  in  Bruttiis,  et  omni  graviore  ar- 
matu, cum  delectis  peditum  equitumque,  quam  poterat 
aptissimis  ad  maturandum  iter , in  Campaniam  conten- 
dit. Secuti  tamen  tam  raptim  euntem  tres  et  triginta 
elephanti.  In  valle  occulta  post  Tifata  montem  immi- 
nentem Capuae  consedit.  Adveniens  quum  castellum 
Galatiam,  praesidio  vi  pulso,  cepisset,  in  circumsedentes 
Capuam  se  vertit.  Praemissis  ante  nuntiis  Capuam,  quo 
tempore  castra  romana  aggressurus  esset,  ut  eodem  et 
illi,  ad  eruptionem  parati,  portis  omnibus  sese  effunde- 
rent , ingentem  praebuit  terrorem.  Nam  alia  parte  ipse 
adortus  est;  alia  Campani  omnes,  pedites  equitesque,  et 
cum  iis  punicum  praesidium,  cui  Bostar  et  Hanno  prae- 
erant , erupit.  Romani , ut  in  re  trepida , ne  ad  unam 
concurrende  partem  aliquid  indefensi  relinquerent , ita 
inter  se  copias  partiti  sunt  Ap.  Claudius  Campanis  , 
Fulvius  Hannibali  est  oppositus.  C.  Nero  propraetor  cum 
equitibus  sextae  legionis  via  , quae  Suessulam  fert ; C. 
Fulvius  Flaccus  legatus  cum  sociali  equitatu  constitit  e 
regione  Vulturni  amnis.  Proelium  non  solito  modo  cla- 
more ac  tumultu  est  coeptum,  sed,  ad  alium  virorum, 
equorum,  armorumque  sonum,  disposita  in  muris  Cam- 
panorum imbellis  multitudo  tantum  cum  aeris  crepitu  , 

qualis  in  defectu  lunae  silenti  nocte  cieri  solet , edidit 
clamorem,  ut  averteret  etiam  pugnantium  animos.  Cam- 
panos facile  a vallo  Appius  arcebat.  Maior  vis  ab  altera 
parte  Fulvium,  Hannibal  et  Poeni,  urgebant.  Legio  ibi 
sexta  loco  cessit : qua  pulsa , cohors  Hispanorum  cum 
tribus  elephantis  usque  ad  vallum  pervasit:  ruperatque 
mediam  aciem  Romanorum,  et  in  ancipiti  spe  ac  peri- 
culo erat,  utrum  in  castra  perrumperet,  an  interclude- 
retur a suis.  Quem  pavorem  legionis  periculumque  ca- 
strorum Fulvius  ubi  vidit,  Q.  Navium  primoresque  alios 
centurionum  hortatur,  ut  cohortem  hostium  sub  vallo  pu- 
gnantem invadant.  In  summo  discrimine  rem  verti:  aut 
viam  dandam  iis  esse,  et  minore  conatu,  quam  condensam 
aciem  rupissent,  in  castra  irrupturos : aut  conficiendos  sub 
vallo  esse.  Nec  magni  certaminis  rem  fore  : paucos  esse , 
et  ab  suis  interclusos;  et  quae,  dum  paveat  Romanus,  in- 
terrupta acies  videatur,  eam,  si  se  utrimque  in  hostem  ver- 
tat , ancipiti  pugna  medios  circumventuram.  Navius  ubi 
haec  imperatoris  dicta  accepit , secundi  hastati  signum 
ademptum  signifero  in  hostes  infert ; iacturum  in  me- 
dios eos  minitans  , ni  se  propere  sequantur  milites  , et 

E artem  capessant  pugnae.  Ingens  corpus  erat , et  arma 
onestabant ; et  sublatum  alte  signum  converterat  ad 
spectaculum  cives  hostesque.  Ceterum,  postquam  iam  ad 
signa  pervenerat  Hispanorum,  tum  undique  in  eum  tra- 
gulae coniectac,et  prope  tota  in  unum  acies  versa:  sed 
neque  hostium  multitudo,  neque  telorum  vis  arcere  im- 
petum eius  viri  potuerunt. 

VI.  Et  M.  Atilius  legatus,  primi  principis  ex  eadem 
legione  signum  inferri  in  cohortem  Hispanorum  coe- 

fit.  Et,  qui  castris  praeerant,  L.  Porcius  Licinus  et  T. 

'opillius  legati  pro  vallo  acriter  propugnant,  elephan- 
tosque transgredientes  in  ipso  vallo  conficiunt.  Quorum 
corporibus  quum  oppleta  esset  fossa  , velut  aggere  aut 
ponte  iniecto,  transitum  hostibus  dedit.  Ibi  per  stragem 
lacentium  elephantorum  atrox  edita  caedes.  Altera  in 
parte  castrornm  iam  impulsi  erant  Campani  punicum  - 
que  praesidium  , et  sub  ipsa  porta  Capuae,  quae  Vul- 
turnum fert,  pugnabatur:  neque  tam  armati  irrumpen- 
tibus Romanis  resistebant , quam  quod  porta  , ballistis 

scorpionibusque  instructa,  missilibus  procul  hostes  arce- 
bat. Et  suppressit  impetum  Komanorum  vulnus  impe- 
ratoris Ad.  Claudii : cui , suos  ante  prima  signa  adhor- 
tanti , sud  laevo  humero  summum  pectus  gaeso  ictura 
est.  Magna  tamen  vis  hostium  ante  portam  est  caesa  : 
ceteri  trepidi  in  urbem  compulsi.  Et  Hannibal,  postquam 
cohortis  Hispanorum  stragem  vidit,  summaque  vi  castra 
hostium  defendi,  omissa  oppugnatione,  recipere  signa, 
et  convertere  agmen  peditum,  obiecto  a tergo  equitatu, 
ne  hostis  instaret , coepit.  Legionum  ardor  ingens  ad 
hostem  insequendum  fuit : sed  Flaccus  receptui  cani 
iussit ; satis  ad  utrumque  profectum  ratus,  tit  et  Cam- 
pani, quam  haud  multum  in  Hannibale  praesidii  esset, 
et  ipse  Hannibal  sentiret.  Caesa  eo  die,  qui  huius  pu- 
gnae auctores  sunt,  octo  millia  hominum  de  Hannibalis 
exercitu,  tria  ex  Campanis  tradunt:  signaque  Carthagi- 
niensibus quindecim  adempta  , duodevigiuti  Campanis. 
Apud  alios  nequaquam  tantam  molem  pugnae  inveni , 
plusque  pavoris,  quam  certaminis,  fuisse:  quum  inopi- 
nato in  castra  romana  Numidae  Hispanique  cum  ele- 
phantis irrupissent ; elephanti,  per  media  castra  vaden- 
tes , stragem  tabernaculorum  ingenti  sonitu  ac  fugam 
abrumpentium  vincula  iumentorum  facerent ; fraudem 
quoque  super  tumultum  adiectam  , immissis  ab  Hanni- 
bale, qui  (habuit  aliquot)  gnari  lalinac  linguae  iuberent 
consulum  verbis,  quoniam  amissa  castra  essent,  pro  se 
quemque  militum  in  proximos  montes  fugere : sea  eara 
celeriter  cognitam  fraudem,  oppressamque  magna  caede 
hostium ; elephantos  igni  e castris  exactos.  Hoc  ultimum 
(utcumque  initum  finitumque  est)  ante  deditionem  Ca- 
puae proelium  fuit.  Medixtuticus,  qui  summus  magistra- 
tus apud  Campanos  est , eo  anno  Scppius  Lesius  erat , 
loco  obscuro  tenuique  fortuna  ortus.  Matrem  eius  quon- 
dam , pro  pupillo  eo  procurantem  familiare  ostentum, 
quum  respondisset  haruspex,  summum  quod  esset  impe- 
rium Capuae  , perventurum  ad  eum  puerum  , nihil  ad 
eam  spem  agnoscentem,  dixisse  ferunt,  Nae  tu  perditas 
res  Campanorum  narras  , ubi  summus  honos  ad  filium 
meum  perveniet ! Ea  ludificatio  veri  et  ipsa  in  verum 
vertit  Nam  quum  fame  ferroque  urgerentur , nec  spes  * 

ulla  superesset , iis  , qui  nati  in  spem  honorum  erant ; 
honores  detrectantibus ; Lesius , querendo  desertam  ac 
proditam  a primoribus  Capuam  , summum  magistratum 
ultimus  ommum  Campanorum  cepit. 

VII.  Ceterum  Hannibal , ut  nec  hostes  elici  amplius 
ad  pugnam  vidit,  nec  per  castra  eorum  perrumpi  ad 
Capuam  posse,  ne  suos  quoque  commeatus  interclude- 
rent novi  consules,  abscedere  irrito  incepto,  et  movere 
a Capua  statuit  castra.  Multa  secum , quonam  inde  ire 
perderet,  volventi  subiit  animum  impetus,  caput  ipsum 
belli  Romam  petendi : cuius  rei  semper  cupitae  prae- 
termissam occasionem  post  cannensem  pugnam  et  alii 
vulgo  fremebant,  et  ipse  non  dissimulabat.  Necopinato 
pavore  ac  tumultu,  non  esse  desperandum,  aliquam  partem 
urbis  occupari  posse;  et,  si  Roma  in  discrimine  esset,  Ca- 
puam extemplo  omissuros  aut  ambo  imperatores  romanos, 
aut  alterum  ex  iis : et , si  divisissent  capitis  , utrumque 
infirmiorem  factum  aut  sibi,  aut  Campanis,  bene  gerendae 
rei  fortunam  daturos  esse.  Una  ea  cura  angebat,  ne,  ubi 
abscessisset , extemplo  dederentur  Campani.  Numidam 
promptum  ad  omnia  audenda  donis  pellicit,  ut,  literis 
acceptis,  specie  transfugae  castra  romana  ingressus,  al- 
tera parte  Capuam  clam  pervadat.  Literae  autem  erant 
adhortatione  plenae.  Profectionem  suam , quae  salutaris 
illis  foret  , abstracturam  ad  defendendam  Romam  ab  op- 

* pugnanda  Capua  duces  atque  exercitus  romanos.  Ne  despon- 
derent animos : tolerando  paucos  dies  totam  soluturos  ob- 
sidionem. Inde  naves  in  flumine  Vulturno  comprehensas 
subigi  ad  id  , quod  iam  ante  praesidii  causa  fecerat , 
castellum  iussit.  Quarum  ubi  tantam  copiam  esse,  ut  una 
nocte  traiici  posset  exercitus,  allatum  est,  cibariis  decem 
dierum  praeparatis,  deductas  nocte  ad  fluvium  legiones 
ante  lucem  traiccit. 

VIII.  Id  priusquam  fieret,  ita  futurum  compertum  ex 
transfugis,  bulvius  Flaccus  senatui  Romam  quum  scrip- 
sisset, varie  hominum  animi  pro  cuiusque  ingenio  af- 
fecti sunt  Ut  in  re  tam  trepida,  senatu  extemplo  vo- 
cato , P.  Cornelius  , cui  Asinae  cognomen  erat , omnes 
duces  exercitusque  ex  tota  Italia,  neque  Capuae,  neque 
ullius  alterius  rei  memor , ad  urbis  praesidium  revoca- 

bat.  Fabius  Maximus , abscedi  a Capua  terreri  que  et 
circumagi  ad  nutus  comminationesque  Hannibalis  , fla- 
gitiosum ducebat.  Qui  ad  Cannas  victor  ire  tamen  ad 
urbem  ausus  non  esset,  eum  a Capua  repulsum,  spem  po- 
ti undae  urbis  Romae  cepisse?  Non  ad  Romam  obsidendam, 
sed  ad  Capuae  liberandam  obsidionem , ire.  Romam  cum 
eo  exercitu  , qui  ad  urbem  esset,  lovem,  foederum  rupto- 
rum ab  Hannibale  testem , deosepie  alios  defensuros  esse. 
Has  diversas  sententias  media  sententia  P.  Valerii  Flacci 
vicit : qui,  utriusque  rei  memor,  imperatoribus,  qui  ad 
Capuam  essent , scribendum  consuit , Quid  ad  urbem 
praesidii  esset , quantas  autem  Hannibal  copias  duceret , 
aut  quanto  exercitu  ad  Capuam  obsidendam  opus  esset , 
ipsos  scire.  Si  et  Romam  e ducibus  alter,  et  exercitus  pars 
mitti  posset,  ut  ab  reliquo  et  duce  et  exercitu  Capua  recte 
obsideretur ; inter  se  compararent  Claudius  Fulviusque , 
utri  obsidenda  Capua,  utri,  ad  prohibendam  obsidione  pa- 
triam, Romam  veniundum  esset.  Hoc  senatusconsulto  Ca- 
puam perlato,  Q.  Fulvius  proconsul,  cui,  collega  ex  vul- 
nere aegro , eundum  Romam  erat , e tribus  exercitibus 
milite  electo,  ad  quindecim  millia  peditum,  mille  equi- 
tes, Vulturnum  traducit.  Inde  quum  Hannibalem  Latina 
via  iturum  satis  comperisset , ipse  per  Appiae  munici- 
pia , quaeque  propter  eam  viam  sunt , Setiam , Coram  , 
Lanuvium  praemisit,  ut  commeatus  paratos  et  in  urbi-  ^ 
bus  haberent , et  ex  agris  deviis  in  viam  proferrent , 
praesidiaque  in  urbes  contraherent , ut  sua  cuique  res- 
publica in  manu  esset. 

IX.  Hannibal , quo  die  Vulturnum  est  transgressus , 
haud  procul  a flumine  castra  posuit.  Postero  die  prae- 
ter Cales  in  agrum  sidicinum  pervenit.  Ibi  diem  unum 
populando  moratus,  per  suessanum  allifanumque  et  ca- 
sinatera  agrum  via  Latina  ducit.  Sub  Casinum  biduo  sta- 
tiva habita  et  passim  populationes  factae.  Inde,  praeter 
Interamnam  Aquinumque,  in  frcgellanum  agrum  ad  Li- 
rim  fluvium  ventum  : ubi  intercisum  pontem  a Fregel- 
lanis morandi  itineris  causa  invenit.  Et  Fulvium  Vul- 
turnus tenuerat  amnis,  navibus  ab  Hannibale  incensis, 
rates  ad  traiieiendum  exercitum  , in  magna  inopia  ma- 
teriae , aegre  comparantem.  Traiecto  ratibus  exercitu  , 

reliquum  Fulvio  expeditum  iter,  non  per  urbes  modo, 
sed  circa  viam  , expositis  benigne  commeatibus  , erat  : 
alacresque  milites  alius  alium,  ut  adderet  gradum,  me- 
mor ad  defendendam  ire  patriam,  hortabantur.  Romam 
fregellanus  nuntius,  diem  noctemque  itinere  continuato, 
ingentem  attulit  terrorem.  Tumultuosius,  quam  allatum 
erat,  cursus  hominum,  affingentium  vana  auditis,  totam 
urbem  conciverat.  Ploratus  mulierum  non  ex  privatis 
solum  domibus  exaudiebatur,  sed  undique  matronae,  in 

Jublicum  effusae,  circa  deftm  delubra  discurrunt,  crini- 
us  passis  aras  verrentes,  nisae  genibus,  supinas  manus 
ad  coelum  ac  deos  tendentes,  orantesque,  ut  urbem  ro- 
manam  e manibus  hostium  eriperent;  matresque  roma- 
nas  et  liberos  parvos  inviolatos  servarent.  Senatus  ma- 
gistratibus in  foro  praesto  est,  si  quid  consulere  velint. 
Alii  accipiunt  imperia  , disceduutquo  ad  suas  quisque 
officiorum  paries : alii  offerunt  se  , si  quo  usus  operae 
sit.  Praesidia  in  arce , in  Capitolio , in  muris  circa  ur- 
bem, in  monte  etiam  Albano  atque  arce  Aesulana  po- 
nuntur. Inter  hunc  tumultum,  Q.  Fulvium  proconsulem 
profectum  cum  exercitu  a Capua  affertur;  cui  ne  mi- 
nueretur imperium,  si  in  urbem  venisset,  decernit  sena- 
tus , ut  Q.  Fulvio  par  cum  consulibus  imperium  esset. 
Hannibal,  infestius  perpopulato  agro  Fregellano  propter  in- 
tercisos pontes,  per  frusinatem  ferentinalemque  et  anagni- 
num  agrum  in  lavicanum  venit.  Inde  Algido  Tusculum 
petiit:  nec  receptus  moenibus,  infra  Tusculum  dextrorsus 
Gabios  descendit.  Inde  in  Pupiuiam  exercitu  demisso  , 
octo  millia  passuum  ab  Roma  posuit  castra.  Quo  pro- 
pius hostis  accedebat,  eo  maior  caedes  fiebat  fugientium, 
praecedentibus  Numidis:  pluresque  omnium  generum  at- 
que aetatium  capiebantur. 

X.  In  hoc  tumultu  Fulvius  Flaccus,  porta  Capena  cum 
exercitu  Romam  ingressus,  media  urbe  per  Carinas  Es- 
quilias contendit.  Indo  egressus,  inter  rlsquilinam  Col- 
li  namque  portam  posuit  castra.  Aediles  plebis  commea- 
tum eo  comportarunt.  Consules  senatusque  in  castra  ve- 
nerunt: ibi  de  summa  republica  consultatum.  Placuit, 
consules  circa  potas  Collinam  Esquilinamque  ponere 
castra : C.  Calpurnium  praetorem  urbanum  Capitolio  at- 
Vol.  ii.  15 

que  arci  praeesse : et  senatum  frequentem  in  foro  con- 
tineri , si  quid  in  tam  subitis  rebus  consulto  opus  esset. 
Inter  haec  Hannibal  ad  Anienem  fluvium  , tria  millia 
passuum  ab  urbe , castra  admovit.  Ibi  stativis  positis  , 
ipse  cum  duobus  millibus  equitum  a porta  Collina  us- 
que ad  Herculis  templum  est  progressus  ; atque , uud$ 
proxime  poterat,  moenia  situmque  urbis  obequitans  con- 
templabatur. Id  eum  tam  licenter  atque  otiose  facere  , 
Flacco  indignum  visum  est.  Itaque  immisit  equites,  sum- 
moverique  atque  in  castra  redigi  hostium  equitatum  ius- 
sit.  Quum  commissum  proelium  esset,  consules  transfu- 
gas Numidarum , qui  tum  in  Aventino  ad  mille  et  du- 
centi erant , media  urbe  transire  Esquilias  iusserunt : 
nullos  aptiores,  inter  convalles  tectaque  hortorum  et  se- 
pulcra aut  cavas  undique  vias , ad  pugnandum  futuros 
rati.  Quos  quum  ex  arce  Capitolioque  clivo  Publicio 
in  equis  decurrentes  quidam  vidissent , captum  Aventi- 
num conclamaverunt.  Ea  res  tantum  tumultum  ac  fugam 
praebuit , ut , nisi  castra  punica  extra  urbem  fuissent , 
effusura  se  omnis  pavida  multitudo  fuerit.  Tunc  in  do- 
mos atque  in  tecta  refugiebant : vagosque  in  viis  suos 
pro  hostibus  lapidibus  telisque  incessebant.  Nec  com- 
primi tumultus  aperirique  error  poterat , refertis  itine- 
ribus agrestium  turba  pecorumque,  quae  repentinus  pa- 
vor in  urbem  compulerat.  Equestre  proelium  secundum 
fuit,  summotique  hostes  sunt:  et,  quia  multis  locis  com- 
primendi tumultus  erant , qui  temere  oriebantur , pla- 
cuit, omnes,  qui  dictatores,  consules,  censoresve  fuissent, 
cum  imperio  esse  , donec  recessisset  a muris  hostis.  Et 
diei  quod  reliquum  fuit,  et  nocte  insequenti,  multi  te- 
mere excitati  tumultus  sunt,  compressique. 

XI.  Postero  die  transgressus  Anienem  Hannibal  in 
aciem  omnes  copias  eduxit : nec  Flaccus  consulesque 
certamen  detrectavere.  Instructis  utrimque  exercitibus  in 
eius  pugnae  casum , in  qua  urbs  Roma  victori  praemium 
esset,  imber  ingens  grandine  mixtus  ita  utramque  aciem 
turbavit,  ut  vix  armis  retentis  in  castra  sese  receperint, 
nullius  rei  minore,  quam  hostium,  metu.  Et  postero  die 
eodem  loco  acies  instructas  eadem  tempestas  diremit.  Ubi 
recepissent  se  in  castra  , mira  serenitas  cum  tranquilli- 

tale  oriebatur.  In  religionem  ea  res  apud  Poenos  versa 
est:  auditaque  vox  Hannibalis  fertur,  Potiundae  sibi  ur- 
bis Romae  modo  mentem  non  dari,  modo  fortunam.  Mi- 
nuere etiam  spem  eius  et  aliae,  parva  magnaque,  res  : 
magna  illa  , quod  , quum  ipse  ad  moenia  urbis  Romae 
armatus  sederet,  milites  sub  vexillis  in  supplementum 
Hispaniae  profectos  audivit:  parva  autem,  quod  per  eos 
dies  eum  forte  agrum , in  quo  ipse  castra  haberet , ve- 
nisse , nihil  ob  id  deminuto  pretio  , cognitum  ex  quo- 
dam captivo  est  Id  vero  adeo  superbum  atque  indiguum 
visum,  eius  soli,  quod  ipse  bello  captum  possideret  ha- 
berelque,  inventum  Romae  emptorem;  ut,  extemplo  vo- 
cato praecone,  tabernas  argentarias,  quae  circa  forum 
romanum  tunc  essent,  iusserit  venire.  His  motus  ad  Tu-  . 
tiam  fluvium  castra  retulit,  sex  millia  passuum  ab  urbe. 
Inde  ad  lucum  Feroniae  pergit  ire,  templum  ea  tempe- 
state inclutum  divitiis.  Capenates  antiqui  accolae  eius 
erant;  primitias  frugum  eo  donaque  alia  pro  copia  por- 
tantes , multo  auro  argentoque  id  exornatum  habebant. 
His  omnibus  donis  tum  spoliatum  templum.  Aeris  acervi, 
quum  rudera  milites  religione  inducti  iacerent , post 
profectionem  Hannibalis  magni  inventi.  Huius  populatio 
templi  haud  dubia  inter  scriptores  est.  Coelius,  Romam 
euntem  ab  Ereto  devertisse  eo  Hannibalem,  tradit:  iter- 
que eius  ab  Reate,  Culiliisque,  et  ab  Amiterno  orditur. 

Ex  Campania  in  Samnium,  inde  in  Pelignos  pervenisse ; 
praeterque  oppidum  Sulmonem  in  Marrucinos  transisse; 
inde  albensi  agro  in  Marsos  , hinc  Amiternum  , Foru- 
losque vicum  venisse.  Neque  ibi  error  est , quod  tanti 
exercitus  vestigia  intra  tam  brevis  aevi  memoriam  po- 
tuerint confundi : isse  enim  ea  constat.  Tantum  id  in- 
terest , veneritne  eo  itinere  ad  urbem  , an  ab  urbe  in 
Campaniam  redierit. 

XII.  Ceterum  non  quantum  pertinaciae  ad  premen- 
dam obsidione  Capuam  Romanis  fuit,  tantum  ad  defen- 
dendam Hannibali.  Namque  ex  Lucanis  in  bruttium 
agrum,  ad  fretum  vero  ac  Rhegium  eo  cursu  contendit, 
ut  prope  repentino  adventu  incautos  oppresserit.  Capua 
etsi  nihilo  segnius  obsessa  per  eos  dies  fuerat , tamen 
adventum  Flacci  sensit:  et  admiratio  orta  est,  non  simul 

regressura  Hannibalem.  Inde  per  colloquia  intellexerunt, 
relictos  se  desertosque,  et  spem  Capuae  retinendae  de- 

fdoratam  apud  Poenos  esse.  Accessit  edictum  proconsu- 
is  ex  senatusconsulto  propositum  , vulgatumque  apud 
hostes,  Ut,  qui  civis  campanus  ante  certam  diem  transisset, 
sine  fraude  esset.  Nec  ulla  facta  est  transitio,  metu  magis 
eos  , quam  fide , continente ; quia  maiore  in  defectione 
deliquerant,  quam  quibus  ignosci  posset.  Ceterum  quem- 
admodum nemo  privato  consilio  ad  hostem  transibat  , 
ita  nihil  salutare  in  medium  consulebatur.  Nobilitas  rem- 

Iublicam  deseruerat , neque  in  senatum  cogi  poterant, 
n magistratu  autem  erat,  qui  non  sibi  honorem  adie- 
cisset,  sed  indignitate  sua  vim  ac  ius  magistratui,  quem 

Serebat , dempsisset.  lam  ne  in  foro  quidem  , aut  pu- 
lico  loco,  principum  quisquam  apparebat:  domibus  in- 
clusi patriae  occasum  cum  suo  exitio  in  dies  exspecta- 
bant. Summa  curae  omnis  in  Bostarem  Hannonemquc 
praefectos  praesidii  punici  versa  erat , suo  , non  socio- 
rum, periculo  sollicitos.  Hi,  conscriptis  ad  Hannibalem 
literis,  non  libere  modo,  sed  etiam  aspere,  quibus,  non 
Capuam  solam  traditam  in  manum  hostibus,  sed  se  quoque 
et  praesidium  in  omnes  cruciatus  proditos  , incusabant  : 
abiisse  eum  in  Bruttios , velut  avertentem  sese,  ne  Capua  in 
oculis  eius  caperetur.  At,  hercule,  Romanos  ne  oppugna- 
tione quidem  urbis  romanae  abstrahi  ab  Capua  obsidenda 
potuisse.  Tanto  constantiorcm  inimicum  Romanum , quam 
amicum  Poenum  esse.  Si  redeat  Capuam,  bellumque  omne 
eo  vertat , et  se  et  Campanos  paratos  eruptioni  fore.  Non 
cum  Rheginis  , neque  Tarentinis  bellum  gesturos  transisse 
Alpes.  Ubi  romanae  legiones  sint,  ibi  et  Carthaginiensium 
exercitus  debere  esse.  Sic  ad  Cannas,  sic  ad  Trasimenum 
rem  bene  gestam  ; coeundo , conferendo  cum  hoste  castra , 

grtunam  tentando.  In  hanc  sententiam  literae  conscriptae 
umidis,  proposita  mercede  iam  professis  operam,  aan-. 
tur.  Hi  specie  transfugarum  quum  ad  Flaccum  in  castra 
venissent , ut  inde  tempore  capto  abirent ; famesque  , 
quae  tam  diu  Capuae  erat,  nulli  non  probabilem  cau- 
sam transitionis  faceret,  mulier  repente  campana  in  ca- 
stra venit,  scortum  transfugarum  unius ; indicatque  im- 
peratori romano  , Numidas  fraude  composita  transisse  , 

literasque  ad  Hannibalem  ferre.  Id  unum  ex  iis  , qui 
sibi  rem  aperuisset,  arguere  sese  paratam  esse.  Produc- 
tus primo  satis  constanter  ignorare  se  mulierem  simu- 
labat : paullatim  dein  convictus  veris  , quum  tormenta 
posci  et  parari  videret , fassus  id  ita  esse.  Literaeque 
prolatae;  et  additum  etiam  indicio,  quod  celabatur,  et 
alios  specie  transfugarum  Numidas  vagari  in  castris  ro- 
manis.  Hi  supra  septuaginta  comprehensi,  et  cum  trans- 
fugis novis  mulcati  virgis , manibus  praecisis  , Capuam 
rediguntur.  Conspectum  tam  triste  supplicium  fregit  ani- 
mos Campanorum. 

XIII.  Concursus  ad  curiam  populi  factus  coegit  Le- 
sium  senatum  vocare : et  primoribus  , qni  iam  diu  pu- 
blicis consiliis  aberant,  propalam  minabantur,  nisi  ve- 
nirent in  senatum,  circa  domos  eorum  ituros  se,  et  in 
publicum  omnes  vi  extracturos  esse.  Is  timor  frequen- 
tem senatum  magistratui  praebuit.  Ibi  quum  ceteri  de 
legatis  mittendis  ad  imperatores  romanos  agerent , Vi-* 
bius  Virrius,qui  defectionis  ab  Romanis  auctor  fuerat, 
interrogatus  sententiam  , negat , eos  qui  de  legatis  et  de 
pace  ac  deditione  loquantur , meminisse , nec  quid  facturi 
fuerint,  si  Romanos  in  potestate  habuissent;  nec  quid  ipsis 
patiendum  sit.  Quid  ? vos , inquit , eam  deditionem  fore 
censetis,  qua  quondam,  ut  adversus  Samnites  auxilium  im- 
petraremus, nos  nostraque  omnia  Romanis  dedidimus  ? Iam 
e memoria  excessit,  quo  tempore,  et  in  qua  fortuna  a po- 
pulo romano  defecerimus ? iam,  quemadmodum  in  defectione 
praesidium,  quod  poterat  emitti,  per  cruciatum  et  ad  con- 
tumeliam necarimus  ? quoties  in  obsidentes  , quam  inimice 
eruperimus , castra  oppugnarimus  ? Hannibalem  vocaveri- 
mus ad  opprimendos  eos?  hoc  quod  reccntissimum  est,  ad 
oppugnandam  Romam  hinc  eum  miserimus?  Age  contra, 
epiae  illi  infeste  in  nos  fecerint , repetite : ut  ex  eo  , quid 
speretis , habeatis.  Quum  hostis  alienigena  in  Italia  esset , 
et  Hannibal  hostis,  et  cuncta  bello  arderent,  omissis  omni- 
bus , omisso  ipso  Hannibale , ambo  consules  et  duo  consu- 
lares exercitus  ad  Capuam  oppugnandam  miserunt.  Alte- 
rum annum  circumvallatos  inclusosque  nos  fame  macerant, 
et  ipsi  nobiscum  ultima  pericula  ac  gravissimos  labores 
perpessi , circa  vallum  ac  fossas  saepe  trucidati , et  prope 

ad  extremum  castris  exuti.  Sed  omitto  haec.  Vetus  atque 
usitata  res  est,  in  oppugnanda  hostium  urbe  labores  ac  pe- 
ricula pati.  Illud  irae  atque  odii  exsecrabilis  indicium  est. 
Hannibal  ingentibus  copiis  peditum  equitumque  castra  op- 
pugnavit, et  ex  parte  cepit : tanto  periculo  nihil  moti  sunt 
ab  obsidione.  Profectus  trans  Vulturnum  perussit  calenum 
agrum:  nihil  tanta  sociorum  clade  avocati  sunt.  Ad  ipsam 
urbem  Romam  infesta  signa  ferri  iussit:  eam  quoque  tem- 
pestatem imminentem  spreverunt.  Transgressus  Anienem  tria 
millia  passuum  ab  urbe  castra  posuit : postremo  ad  moe- 
nia ipsa  et  ad  portas  accessit.  Romam  se  adempturum  iis, 
nisi  omitterent  Capuam  , ostendit : non  omiserunt.  Feras 
bestias,  caeco  impetu  ac  rabie  concitatas,  si  ad  cubilia  et 
catulos  earum  ire  pergas,  ad  opem  suis  ferendam  avertas. 
Romanos  Roma  circumsessa,  coniuges,  liberi,  quorum  plo- 
ratus hinc  prope  exaudiebantur,  arae,  foci,  dcdin  delubra , 
sepulcra  maiorum  temerata  ac  violata,  a Capua  non  aver- 
terunt. Tanta  aviditas  supplicii  expetendi,  tanta  sanguinis 
nostri  hauriendi  est  sitis.  iScc  iniuria  forsitan.  Nos  quoque 
idem  fecissemus,  si  data  fortuna  esset.  Itaque  quando  ali- 
ter diis  immortalibus  visum  est,  quum  mortem  ne  recusare 
quidem  debeam ; cruciatus  contumeliasque,  quas  sperat  ho- 
stis, dum  Uber,  dum  mei  potens  sum,  effugere  morte , prae- 
terquam honesta,  etiam  leni,  possum.  JSon  videbo  Ap.  Clau- 
dium et  Q.  Fulvium,  victoria  insolenti  subnisos,  neque  vin- 
ctus per  urbem  romanam  triumphi  spectaculum  trahar,  ut 
deinde  in  carcere,  aut  ad  palum  deligatus,  lacerato  virgis 
tergo,  cervicem  securi  romanae  subiiciam : nec  dirui  incen- 
dique  patriam  videbo  : nec  rapi  ad  stuprum  matres  cam- 
panas , virginesque , et  ingenuos  pueros.  Albam  , unde  ipsi 
oriundi  erant , a fundamentis  proruerunt , ne  stiipis  , ne 
memoria  originum  suarum  exstaret : nedum  eos  Capuae 
parsuros  credam  , cui  infestiores , quam  Carthagini , sunt. 
Itaque  quibus  vestrdm  ante  fato  cedere,  quam  haec  tot  tam 
acerba  videant , in  animo  est ; iis  apud  me  hodie  epulae 
instructae  paralaeque  sunt.  Satiatis  tino  ciboque  poculum 
idem,  quod  mihi  datum  fuerit,  circumferetur:  ea  potio  cor- 
pus ab  cruciatu,  animum  a contumeliis,  oculos,  aures,  a 
videndis  audiendisque  omnibus  acerbis  indignisque , quae 
manent  victos,  vindicabit.  Parati  erunt,  qui  magno  rogo  in 

propatulo  aedium  accenso  corpora  exanima  iniiciant.  Haec 
una  via  et  honesta  et  libera  ad  mortem.  Et  ipsi  virtutem 
mirabuntur  hostes  , et  Hannibal  fortes  socios  sciet  ab  se 
desertos  ac  proditos  esse. 

XIV.  Hanc  orationem  Virrii  plures  audierunt  cum  as- 
sensu , quam  forti  animo  id , quod  probabant  , exsequi 
potuerunt.  Maior  pars  senatus , multis  saepe  bellis  ex- 
pertam populi  romani  clementiam  haud  diffidentes  sibi 

Suoque  placabilem  fore , legatos  ad  dedendam  Romanis 
apuam  decreverunt,  miseruntque.  Vibium  Virrium  sep- 
tem et  viginti  ferme  senatores  domum  secuti  sunt,  epu- 
latique  cum  eo;  et  quantum  facere  potuerant,  alienatis 
mentibus  vino  ab  imminentis  sensu  mali,  venenum  om- 
nes sumpserunt : inde  misso  convivio  , dextris  inter  se 
datis,  ullimoque  complexu,  collacrimantes  suum  patriae- 
que casum , alii , ut  eodem  rogo  cremarentur  , manse- 
runt ; alii  domos  digressi  sunt.  Impletae  cibis  vinoque 
venae  minus  efficacem  in  maturanda  morte  vim  veneni 
fecerunt.  Itaque  noctem  totam  plerique  eorum , et  diei 
insequentis  partem  quum  animam  egissent;  omnes  ta- 
men , priusquam  aperirentur  hostibus  portae  , exspira- 
runt. Postero  die  porta  lovis , quae  adversus  castra  ro- 
raana  erat , iussu  proconsulis  aperta  est.  Ea  intromissa 
legio  una  et  duae  alae,  cum  C.  Fulvio  legato.  Is,  quum 
omnium  primum  arma  telaque,  quae  Capuae  erant,  ad 
se  conferenda  curassel,  custodiis  ad  omnes  portas  dis- 
positis, ne  quis  exire  aut  emitti  posset,  praesidium  pu- 
nicum  comprehendit , senatum  campanum  ire  in  castra 
ad  imperatores  romanos  iussit.  Quo  quum  venissent,  ex- 
templo bis  omnibus  catenae  inicctae,  iussique  ad  quae- 
stores deferre , quod  auri  argentique  haberent.  Auri 
pondo  septuaginta  fuit;  argenti  tria  millia  pondo  et  du- 
centa. Senatores  quinque  et  viginti  Cales  in  custodiam, 
duodetriginta  Teanum  missi : quorum  de  sententia  ma- 
xime descitura  ab  Romanis  constabat. 

XV.  De  supplicio  campani  senatus  haudquaquam  in- 
ter Fulvium  Claudiumque  conveniebat.  Facilis  impetran- 
dae veniae  Claudius  , Fulvio  durior  sententia  erat.  Ita- 
que Appius  Romam  ad  senatum  arbitrium  eius  rei  to- 
tum reiiciebat : percunctandi  etiam  aequum  esse  pote- 

statem  fieri  patribus,  num  communicassent  consilia  eum 
aliquibus  sociorum  latini  nominis  et  municipiorum  : et 
num  ope  eorum  in  bello  forent  adiuti.  Id  vero  minime 
committendum  esse,  Fulvius  dicere,  ut  sollicitarentur  cri- 
minibus dubiis  sociorum  fidelium  animi:  et  subiicerentur 
indicibus,  qucis,  neque  quid  facerent,  neque  quid  dicerent, 
quidquam  unquam  pensi  fuisset.  Itaque  se  eam  quaestionem 
oppressurum  exstincturumque.  Ab  hoc  sermone  quum  di- 
gressi essent , et  Appius , quamvis  ferociter  loquentem , 
collegam , non  dubitaret , tamen  literas  super  tanta  ro 
ab  Roma  exspectaturum ; Fulvius,  ne  id  ipsum  impedi- 
mentum incepto  foret , dimittens  praetorium  , tribunis 
militum  ac  praefectis  socifim  imperavit , uti  duobus 
millibus  equitum  delectis  denuntiarent , ut  ad  tertiam 
buccinam  praesto  essent.  Cum  hoc  equitatu  nocte  Tea- 
num profectus,  prima  luce  portam  intravit,  atque  in 
forum  perrexit : concursuquc  ad  primum  equitum  in- 
gressum facto,  magistratum  sidicinum  citari  iussit,  im- 
peravitque , ut  produceret  Campanos , quos  in  custodia 
naberet.  Producti  omnes,  virgisque  caesi,  ac  securi  per- 
cussi. Inde  citato  equo  Cales  percurrit.  Ubi  quum  in 
tribunali  consedisset,  productique  Campani  deligarentur 
ad  palum , eques  citus  ab  Roma  venit , literasque  a (i 
Calpurnio  praetore  Fulvio  et  senatusconsultum  tradidit. 
Murmur  ab  tribunali  totam  concionem  pervasit,  differri 
rem  integram  ad  patres  de  Campanis : et  Fulvius , id 
ita  esso  ratus,  acceptas  literas , neque  resolutas , quum 
in  gremio  reposuisset , praeconi  imperavit , ut  lictorem 
lege  agere  iuberet.  Ita  de  iis  quoque,  qui  Calibus  erant, 
sumptum  supplicium.  Tum  literae  lectae  senatusque  con- 
sultum, serum  ad  impediendam  rem  actam ; quae  summa 
ope  approperata  erat,  ne  impediri  posset.  Consurgentem 
iam  Fulvium  Taurea  lubellius  campanus,  per  mediam 
vadens  urbem  turbamque,  nomine  inclamavit:  et,  quum, 
mirabundus  quidnam  sese  vellet,  resedisset  Flaccus,  Me 
quoque,  inquit,  iube  occidi,  ut  gloriari  possis,  multo  for- 
tiorem , quam  ipse  es , virum  abs  te  occisum  esse.  Quum 
Flaccus  negaret,  profecto  satis  compotem  mentis  esse:  modo, 
prohiberi  etiam  se , si  id  vellet , senatusconsulto , diceret : 
tum  lubellius,  Quandoquidem,  inquit,  capta  patria,  pro- 


Digitized  by  Google 


LIB.  XXVI,  CAP.  XVI. 


345 

pinquis  amicisque  amissis,  quum  ipse  manu  mea  cotuugem 
liberosque  interfecerim  , ne  quid  indigni  paterentur , mihi 
ne  mortis  quidem  copia  eadem  est,  quae  his  civibus  meis; 
petatur  a virtute  invisae  huius  vitae  vindicta.  Atque  ita 
gladio,  quem  veste  toxerat,  per  adversum  pectus  trans- 
tixus,  ante  pedes  imperatoris  moribundus  procubuit. 

XVI.  Quia,  et  quod  ad  supplicium  attinet  Campano- 
rum , et  pleraque  alia , de  Flacci  unius  sententia  acta 
erant;  mortuum  Ap.  Claudium  sub  deditionem  Capuae, 
quidam  tradunt.  Hunc  quoque  ipsum  Tauream  neque 
sua  sponte  venisse  Cales,  neque  sua  manu  interfectum: 
sed,  dum  inter  ceteros  ad  palum  deligatur,  quia  parum 
inter  strepitus  exaudiri  possent,  quae  vociferabatur,  si- 
lentium fieri  Flaccum  iussisse,  tum  Tauream  illa,  quae 
ante  memorata  sunt,  dixisse,  virum  se  fortissimum  ab  ne- 
quaquam pari  ad  virtutem  occidi.  Sub  haec  dicta  , iussu 
proconsulis  praeconem  ita  pronuntiasse:  Lictor,  viro  forti 
adde  virgas,  et  in  eum  primum  lege  age.  Lectum  quoque 
senatusconsultum,  priusquam  securi  feriret,  quidam  auc- 
tores sunt:  sed,  quia  ascriptum  in  senatusconsulto  fue- 
rit, si  ei  videretur,  integram  rem  ad  senatum  reiiceret,  in- 
terpretatum esse,  quid  magis  e republica  duceret,  aesti- 
mationem sibi  permissam.  Capuam  a Calibus  reditum 
est , Atellaque  et  Calatia  in  deditionem  acceptae.  Ibi 
quoque  in  eos,  qui  capita  rerum  erant,  animadversum. 
Ita  ad  septuaginta  principes  senatus  interfecti  ; trecenti 
ferine  nobiles  Campani  in  carcerem  conditi : alii  , per 
sociorum  latini  nominis  urbes  in  custodias  dati , variis 
casibus  interierunt:  multitudo  alia  civium  campanorum 
venundata.  De  urbe  agroque  reliqua  consultatio  fuit , 
quibusdam  delendam  censentibus  urbem  praevalidam  , 
propinquam , inimicam.  Ceterum  praesens  utilitas  vicit. 
Nam  propter  agrum,  quem  omni  fertilitate  terrae  satis 
constanat  primum  in  Italia  esse,  urbs  servata  est,  ut 
esset  aliqua  aratorum  sedes.  Urbi  frequentandae  mul- 
titudo incolarum  libertinorumque  et  institorum  opificum- 
que retenta:  ager  omnis  et  tecta  publica  populi  romani 
facta.  Ceterum  habitari  tantum  , tamquam  urbem  , Ca- 
puam , frequentarique  placuit : corpus  nullum  civitatis  , 
nec  senatus,  nec  plebis  concilium,  nec  magistratus  esse. 

Sine  consilio  poblico , sine  imperio  multitudinem  , nul- 
lius rei  inter  se  sociam,  ad  consensum  inhabilem  fore  : 
praefectum  ad  iura  reddenda  ab  Roma  quotannis  mis- 
suros. Ita  ad  Capuam  res  compositae,  consilio  ab  omni 
parte  laudabili.  Severe  et  celeriter  in  maxime  noxios 
animadversum  : multitudo  civium  dissipata  in  nullam 
spem  reditus:  non  saevitum  incendiis  ruinisque  in  tecta 
innoxia  murosque : et  cum  emolumento  quaesita  etiam 
apud  socios  lenitatis  species,  incolumitate  urbis  nobilis- 
simae opulentissimaeque,  cuius  ruinis  omnis  Campania, 
omnes,  qui  Campaniam  circa  accolunt,  populi  ingemuis- 
sent : confessio  expressa  hosti , quanta  vis  in  Romanis 
ad  expetendas  poenas  ab  inlidelibus  sociis , et  quam 
nihil  in  Hannibale  auxilii  ad  receptos  in  fidem  tuen- 
dos esset. 

XVII.  Romani  patres,  perfuncti,  quod  ad  Capuam  at- 
tinebat, cura,  C.  Neroni  ex  iis  duabus  legionibus,  quas 
ad  Capuam  habuerat,  sex  millia  peditum,  et  trecentos 
equites,  quos  ipse  legisset,  et  soci&m  latini  nominis  pe- 
ditum numerum  parem , et  octingentos  equites  decer- 
nunt. Eum  exercitum  Puteolis  in  naves  impositum  Nero 
in  Hispaniam  transportavit.  Quum  Tarraconem  navibus 
venisset , expositisque  ibi  copiis  , et  navibus  subductis , 
socios  quoque  navales  multitudinis  augendae  causa  ar- 
masset ; profectas  ad  Iberum  flumen , exercitum  ab  T. 
Fonteio  et  L.  Marcio  accepit  Inde  pergit  ad  hostes  ire. 
Hasdrubal  Hamilcaris  ad  Lapides  atros  castra  habebat 
in  Ausetanis.  Is  locus  est  inter  oppida  Illiturgin  et  Men- 
tissam.  Huius  saltas  fauces  Nero  occupavit.  Hasdrubal  , 
ne  in  arcto  res  esset,  caduceatorem  misit,  qui  promit- 
teret; si  inde  missus  foret,  se  omnem  exercitum  ex  Hi- 
spania deportaturum.  Quam  rem  quum  laeto  animo  Ro- 
manus accepisset , diem  posterum  Hasdrubal  colloquio 
petivit,  ut  Romani  leges  conscriberent  de  tradendis  ar- 
cibus urbium,  dieque  statuenda,  ad  quam  praesidia  de- 
ducerentur , suaque  omnia  sine  fraude  Poeni  deporta- 
rent. Quod  ubi  impetravit , extemplo  primis  tenebris  , 
atque  inde  tota  nocte,  quod  gravissimum  exercitus  erat, 
Hasdrubal , quacumque  posset , evadere  c saltu  iussit. 
Data  sedulo  opera  est , ne  multi  ea  nocte  exirent , ut 

ipsa  paucitas,  quum  ad  hostem  silentio  fallendum  aptior, 
tum  ad  evadendum  per  arctas  semitas  ac  difficiles  esset. 
Ventum  insequenti  die  ad  colloquium  est:  sed  loquendo 
•plura  scribcndoque  dedita  opera,  quae  in  rem  non  es- 
sent , die  consumpto  , in  posterum  dilatum  est.  Addita 
insequens  nox  spatium  dedit  et  alios  emittendi:  nec  po- 
stero die  res  finem  invenit.  Ita  aliquot  dies  disceptando 
palam  de  legibus  , noctesque  emittendis  clam  e castris 
Carthaginiensibus,  absumptae:  et,  postquam  maior  pars 
emissa  exercitus  erat , iam  ne  iis  quidem  , quae  ultro 
dicta  erant,  stabatur:  minusque  ac  minus,  cum  timore 
simul  fide  decrescente,  conveniebat.  Jam  ferme  pedestres 
omnes  copiae  evaserant  e saltu : quum  prima  luce  densa 
nebula  saltum  omnem  camposque  circa  intexit.  Quod 
ubi  sensit  Hasdrubal,  mittit  ad  Neronem,  qui  in  poste- 
rum diem  colloquium  differret : illum  diem  religiosum 
Carthaginiensibus  ad  agendum  quidquam  rei  seriae  esse. 
Ne  tum  quidem  suspecta  fraus.  Quum  data  esset  venia 
eius  diei,  extemplo  Hasdrubal,  cum  equitatu  elophantis- 
que  castris  egressus,  sine  ullo  tumultu  in  tutum  evasit. 
Hora  ferme  quarta  dispulsa  sole  nebula  aperuit  diem  , 
vacuaque  hostium  castra  conspexerunt  Romani.  Tum 
demum  Claudius , punicam  fraudem  agnoscens , ut  se 
dolo  captum  sensit , proficiscentem  institit  sequi , para- 
tus confligere  acie:  sed  hostis  detrectabat  pugnam;  le- 
via tamen  proelia  inter  extremum  punicum  agmen  prae- 
cursoresque  Romanorum  fiebant. 

XVIII.  Inter  haec  Hispaniae  populi , nec  qui  post 
cladem  acceptam  defecerant,  redibant  ad  Romanos,  nec 
ulli  novi  deficiebant.  Et  Romae  senatui  populoque,  post 
receptam  Capuam,  non  Italiae  iam  maior,  quam  Hispa- 
niae , cura  erat ; et  exercitum  augeri  et  imperatorem 
mitti  placebat;  nec  tamen,  quem  mitterent,  satis  con- 
stabat , quam  illud  , ubi  duo  summi  imperatores  intra 
dies  triginta  cecidissent,  qui  in  locum  duorum  succede- 
ret , extraordinaria  cura  deligendum  esse.  Quum  alii 
alium  nominarent,  postremum  eo  decursum  est,  ut  po- 
pulus proconsuli  creando  in  Hispaniam  comitia  haberet: 
diemque  comitiis  consules  edixerunt.  Primo  exspecta- 
verant, ut,  qui  se  tanto  imperio  dignos  crederent,  no- 

mina  profiterenlur.  Quae  ut  destituta  exspectatio  est , 
redintegratus  luctus  acceptae  cladis , desideriumque  im- 
peratorum amissorum.  Moesta  itaque  civitas,  prope  inops 
consilii , comitiorum  die  tamen  in  campum  descendit : 
atque  in  magistratus  versi  circumspectant  ora  principum, 
aliorum  alios  intuentium , fremuntque,  adeo  perditas  res 
desperalumquo  de  republica  esse  , ut  nemo  audeat  in 
Hispaniam  imperium  accipere:  quum  subito  P.  Corne- 
lius ? illius , qui  in  Hispania  ceciderat , filius  , quatuor 
et  viginti  fermc  annos  natus  , professus  se  petere , in 
superiore,  unde  conspici  posset,  loco  constitit.  In  quem 
postquam  omnium  ora  conversa  sunt,  clamore  ac  favore 
ominati  extemplo  sunt  felix  fauslumque  imperium.  Iussi 
deinde  inire  confusum  suffragium,  ad  unum  omnes  non 
centuriae  modo , sed  etiam  homines  , P.  Scipioni  impe- 
rium esse  in  Hispania  iusserunt.  Ceterum  post  rem  ac- 
tam, ut  iam  resederat  impetus  animorum  ardorque,  si- 
lentium subito  ortum  et  tacita  cogitatio,  quidnam  egis- 
sent? num  favor  plus  valuisset  quam  ratio?  Aetatis  ma- 
ximo poenitebat:  quidam  fortunam  etiam  domus  horre- 
bant nomenque  , ex  funestis  duabus  familiis , in  eas 
provincias , ubi  inter  sepulcra  patris  patruique  res  ge- 
rendae essent,  proficiscentis. 

XIX.  Quam  ubi  ab  re  tanto  impetu  acta  sollicitudi- 
nem curamque  hominnm  animadvertit , advocata  con- 
cione, ita  de  aetate  sua  imporioque  mandato,  et  bello, 
quod  gerendum  esset,  magno  elatoque  animo  disseruit, 
ut  ardorem  eum,  qui  resederat,  excitaret  rursus  nova- 
retque:  et  impleret  homines  certioris  spei,  quam  quan- 
tam fides  promissi  humani,  aut  ratio  ex  fiducia  rerum 
subiicere  solet.  Fuit  enim  Scipio  non  veris  tantum  vir- 
tutibus mirabilis  , sed  arte  quoque  quadam  ab  inventa 
in  ostentationem  earum  compositus:  pleraque  apud  mul- 
titudinem, aut  per  nocturnas  visa  species,  aut  velut  di- 
vinitus mente  monita,  agens:  sive  et  ipse  capti  quadam 
superstitione  animi  , sive  ut  imperia  consiliaque  , velut 
sorte  oraculi  missa,  sine  cunctatione  exsequerentur.  Ad 
hoc  iam  inde  ab  initio  praeparans  animos,  ex  quo  togam 
virilem  sumpsit,  nullo  die  prius  ullam  publicam  priva- 
tamque  rem  egit,  quam  in  Capitolium  iret,  ingressusque 

aedem  consideret , et  plerumque  solus  in  secreto  ibi 
tempus  tereret.  Hic  mos  , qui  per  omnem  vitam  serva- 
batur , seu  consulto , seu  temere , vulgatae  opinioni  fi- 
dem apud  quosdam  fecit  , stirpis  eum  divinae  virum 
esse;  retulitque  famam,  in  Alexandro  Magno  prius  vul- 
gatam , et  vanitate  et  fabula  parem  , anguis  immanis 
concubitu  conceptum  , et  in  cubiculo  matris  eius  per- 
saepe visam  prodigii  eius  speciem,  interventuque  homi- 
num evolutam  repente,  atque  ex  oculis  elapsam.  His  mi- 
raculis nunquam  ab  ipso  elusa  fides  est:  quin  potius  aucta 
arte  quadam,  nec  abnuendi  tale  quidquam,  nec  palam 
affirmandi.  Multa  alia  eiusdem  generis,  alia  vera  , alia 
adsimulata,  admirationis  humanae  in  eo  iuvtmc  excesse- 
rant modum:  quibus  freta  tunc  civitas,  aetati  haudqua- 
quam  maturae  tantam  molem  rerum,  lantumquc  impe- 
rium permisit.  Ad  eas  copias  , quas  ex  vetere  exercitu 
Hispania  habebat,  quaeque  a Puteolis  cum  C.  Nerone  tra- 
jectae erant,  decem  millia  militum  et  mille  equites  ad- 
duntur: et  M.  lunius  Silanus  propraetor  adiutor  ad  res 
gerendas  datus  est.  Ita  cum  triginta  navium  classe  (om- 
nes autem  quinqueremes  erant)  ostiis  tiberinis  profectus 
praeter  oraui  Tusci  maris,  Alpes  atque  gallicum  sinum, 
et  deinde  Pyrenaei  circumvectus  promontorium,  Empo- 
riis urbe  graeca  (oriundi  et  ipsi  a Phocaea  sunt)  co- 
pias exposuit:  inde  sequi  navibus  iussis , Tarraconem 
pedibus  profectus,  conventum  omnium  sociorum  (etenim 
legationes  ad  famam  adventus  eius  ex  omni  se  provin- 
cia effuderant)  habuit.  Naves  ibi  subduci  iussit , remis- 
sis auatuor  triremibus  Massiliensium,  quae  officii  causa 
ab  domo  prosecutae  fuerant.  Responsa  inde  legationibus 
suspensis  varietate  tot  casuum  dare  coepit , ita  elato  ab 
ingenti  virtutum  suarum  fiducia  animo,  ut  nullum  fe- 
rox verbum  excideret ; ingensque  omnibus  , quae  dice- 
ret, quum  maiestas  inesset,  tum  fides. 

XX.  Profectus  ab  Tarracone,  et  civitates  sociorum  et 
hiberna  exercitus  adiit : collaudavitqne  milites  , quod  , 
duabus  tantis  cladibus  deinceps  icti , provinciam  obti- 
nuissent: nec  fructum  secundarum  rerum  sentire  hostes 
passi , omni  cis  Ibcrum  agro  eos  arcuissent , sociosque 
cum  fide  tutati  essent.  Marcium  secum  habebat  cum 

tanto  honore , ut  facile  appareret , nihil  minus  , quam 
vereri,  ne  quis  obstaret  gloriae  suae.  Successit  inde  Ne- 
roni Silanus,  et  in  hiberna  novi  milites  deducti.  Scipio, 
omnibus  , quae  adeunda  agendaque  erant , mature  adi- 
tis peractisque,  Tarraconem  concessit.  Nihilo  minor  fama 
apud  hostes  Scipionis  erat,  quam  apud  cives  sociosque , 
et  divinatio  quaedam  futuri,  quo  minus  ratio  timoris 
reddi  poterat  oborti  temere , maiorem  inferens  metum. 
In  hiberna  diversi  concesserant:  Hasdrubal  Gisgonis  us- 
que ad  Oceanum  et  Gades:  Mago  in  mediterranea,  ma- 
xime supra  Castulonensem  saltum:  Hasdrubal  Hamilca- 
ris filius  proximus  Ibero  circa  Saguntum  hibernavit. 
Aestatis  eius  extremo,  qua  capta  est  Capua,  et  Scipio  in 
Hispaniam  venit , punica  classis , ex  Sicilia  Tarentum 
accita  ad  arcendos  commeatus  praesidii  romani , quod 
in  arce  tarentina  erat , clauserat  quidem  omnes  ad  ar- 
cem a mari  aditus;  sed  assidendo  diutius  arctiorem  an- 
nonam sociis , quam  hosti , faciebat.  Non  enim  tantum 
subvehi  oppidanis  per  pacata  litora  apertosque  portus 
praesidio  navium  punicarum  poterat,  quantum  frumenti 
classis  ipsa  turba  navali  mixta  ex  omni  genere  homi- 
num absumebat : ut  arcis  praesidium  etiam  sine  invecto, 
quia  pauci  erant,  ex  ante  praeparato  sustentari  posset; 
Tarentinis  classique  ne  invectum  quidem  sufficeret.  Tan- 
dem maiore  gratia , quam  venerat , classis  dimissa  est. 
Annona  haud  multum  laxaverat:  quia,  remoto  maritimo 
praesidio,  subvehi  frumentum  non  poterat. 

XXI.  Eiusdem  aestatis  exitu,  M.  Marcellus  ex  Sicilia 
provincia  quum  ad  urbem  venisset,  a C.  Calpurnio  prae- 
tore senatus  ei  ad  aedem  Bellonae  datus  est.  Ibi  quum 
de  rebus  a se  gestis  disseruisset , questus  leniter  non 
suam  magis,  quam  militum,  vicem,  quod  provincia  con- 
fecta exercitum  deportare  non  licuisset , postulavit , ut 
triumphanti  urbem  inire  liceret.  Id  non  impetravit.  Quum 
multis  verbis  actum  esset , utrum  minus  conveniret , 
cuius  nomine  absentis  , ob  res  prospere  ductu  eius  ge- 
stas, supplicatio  decreta  foret,  et  diis  immortalibus  habi- 
tus honos , ei  praesenti  negare  triumphum  : an  , quem 
tradere  exercitum  successori  iussissent , quod , nisi  ma- 
nente in  provincia  bello  , non  decerneretur , eum  quasi 

debellato  triumphare,  quum  exercitus,  testis  meriti  atque 
immeriti  triumphi , abesset ; medium  visum  , ut  ovans 
urbem  iniret.  Tribuni  plebis  ex  auctoritate  senatus  ad 
populum  tulerunt,  ut  M.  Marcello,  quo  die  urbem  ovans 
iniret , imperium  esset.  Pridie  , quam  urbem  iniret , in 
monte  Albano  triumphavit:  inde  ovans  multam  prae  se 
praedam  in  urbem  intulit.  Cum  simulacro  captarum  Sy- 
racusarum, catapultae  ballistaeque,  et  alia  omnia  instru- 
menta belli  lata  , et  pacis  diuturnae  regiaeque  opulen- 
tiae ornamenta,  argenti  aerisque  fabrefacti  vis,  alia  su- 
pellex, pretiosaque  vestis  et  multa  nobilia  signa,  quibus 
inter  primas  Graeciae  urbes  Syracusae  ornatae  fuerant. 
Punicae  quoque  victoriae  signum  , octo  ducti  elephanti' 
Kt  non  minimum  fuit  spectaculum  cum  coronis  aureis 
piaecedentes  Sosis  syracusanus , et  Mericus  hispanus : 
quorum  altero  duce  nocturno  Syracusas  introitum  orat ; 
alter  Nasum,  quodque  ibi  praesidii  erat,  prodiderat.  His 
ambobus  civitas  data,  ct  quingena  iugera  agri.  Sosidi  in 
agro  syracusano,  qui  aut  regius,  aut  hostium  populi  ro- 
marii  fuisset,  et  aedes  Syracusis,  cuius  vellet  eorum,  in 
quos  belli  iuve  animadversum  esset:  Merico  Hispanis- 
que,  qui  cum  eo  transierant,  urbs  agerque  in  Sicilia  ex 
iis,  qui  a populo  romano  defecissent,  iussa  dari.  Id  M. 
Cornelio  mandatum,  ut,  ubi  ei  videretur,  urbem  agrum- 
que iis  assignaret,  in  eodem  agro  Belligeni , per  quem 
illectus  ad  transitionem  Mcricus  erat , quadringenta  iu- 
gera agri  decreta.  Post  profectionem  ex  Sicilia  Marcelli, 
punica  classis  octo  millia  peditum  , tria’  Numidarum 
equitum  exposuit.  Ad  eos  murgantinae  desciverunt  ter- 
rae: secutae  defectionem  earum  Hybla  et  Macella  sunt, 
ct  ignobiliores  quaedam  aliae.  Et  Numidae , praefecto 
Mutine  , vagi  per  totam  Siciliam , sociorum  populi  ro- 
mani  agros  urebant.  Super  haec  exercitus  romanus  ira- 
tus, partira  quod  cum  imperatore  non  devectus  ex  pro- 
vincia esset , partim  quod  in  oppidis  hibernare  vetiti 
erant,  segni  fungebantur  militia:  magisquo  iis  auctor  ad 
seditionem,  quam  animus,  deerat.  Inter  has  difficultates 
M.  Cornelius  praetor  et  militum  animos  , nunc  conso- 
lando, nunc  castigando,  sedavit,  et  civitates  omnes,  quae 
defecerant , in  ditionem  redegit : atque  ex  his  Morgan  - 

tiam  Hispanis , quibus  urbs  agerque  debebatur  ex  se- 
natusconsulto, attribuit. 

XXII.  Consules,  quum  ambo  Apuliam  provinciam  ha- 
berent , minusque  iam  terroris  a Poenis  et  Hannibale  es- 
set , sortiri  iussi  Apuliam  Macedoniamque  provincias. 
Sulpicio  Macedonia  evenit,  isque  Laevino  successit.  Ful- 
vius, Romam  comitiorum  causa  arcessitus,  quum  comitia 
consulibus  rogandis  haberet , praerogativa  Veturia  iu- 
niorum  declaravit  T.  Manlium  Torquatum  et  T.  OtacL 
lium.  Manlius  qui  praesens  erat,  gratulandi  causa  quum 
turba  coiret,  nec  dubius  esset  consensus  populi,  magna 
circumfusus  turba  ad  tribunal  consulis  venit;  petitque , 
ut  pauca  sua  verba  audiret,  centuriamque,  quae  tulissot 
suffragium  , revocari  iuberet.  Erectis  omnibus  exspecta- 
tione, quidnam  postulaturus  esset,  oculorum  valetudinem 
excusavit.  Impudentem  et  gubernatorem  et  imperatorem 
esse , qui,  quum  alienis  oculis  ei  omnia  agenda  sint , po- 
stulet sibi  aliorum  capita  ac  fortunas  committi.  Proinde , 
si  videretur , et  redire  in  suffragium  Veturiam  iuniorum 
iuberet,  et  meminisset  in  consulibus  creandis  belli,  quod  in 
Italia  sit,  temporumque  reipublicae.  Vixdum  requiesse  au- 
res a strepitu  et  tumultu  hostili , quo  paucos  ante  menses 
adsederint  prope  moenia  romana.  Post  haec  quum  cen- 
turia frequens  succlamasset , nihil  se  mutare  sententiae  , 
eosdemque  consules  dicturos  esse ; tum  Torquatus , Neque 
ego  vestros , inquit,  mores  consul  ferre  potero,  neque  vos 
imperium  meum.  Redite  in  suffragium , et  cogitate  bellum 
punicum  in  ttalia,  et  hostium  ducem  Hannibalem  esse.  Tum 
centuria,  et  auctoritate  mota  viri  et  admirandum  circa 
fremitu,  petit  a consule,  ut  Veturiam  seniorum  citaret; 
Velle  se  cum  maioribus  tuitu  colloqui,  et  ex  auctoritate  eo- 
rum consules  dicere.  Citatis  Veturiae  senioribus  , datum 
secreto  in  ovili  cum  his  colloquendi  tempus.  Seniores  de 
tribus  consulendum  dixerunt  esse,  duobus  iain  plenis 
honorum , Q.  Fabio  et  M.  Marcello ; et , si  utique  no- 
vum aliquem  adversus  Poenos  consulem  creari  vellent , 
M.  Valerium  Laevinum  egregie  adversus  Philippum  re- 
gem terra  marique  res  gessisse.  Ita  do  tribus  consulta- 
tione data,  senioribus  dimissis,  iuniores  suffragium  ineunt 
M.  Claudium  Marcellum,  fulgentem  tum  Sicilia  domita, 

et  M.  Valerium  absentes  consules  dixerunt.  Auctorita- 
tem praerogativae  omnes  centuriae  secutae  sunt.  Elu- 
dant nunc  antiqua  mirantes.  Non  equidem  , si  qua  sit 
sapientium  civitas  , quam  docti  fingunt  magis , quam 
norunt,  aut  principes  graviores  temperantioresque  a cu- 
pidine imperii  aut  multitudinem  melius  moratam  censeam 
fieri  posse.  Centuriam  vero  iuniorum  seniores  consulere 
voluisse  , quibus  imperium  suffragio  mandaret , vix  ut 
verisimile  sit,  parentum  quoque  hoc  saeculo  vilis  levis- 
que  apud  liberos  auctoritas  fecit. 

XXIII.  Praetoria  inde  comitia  habita.  P.  Manlius 
Vulso  , et  L.  Manlius  Acidinus , et  C.  Laetorius , et  L. 
Cincius  Alimentus  creati  sunt.  Forte  ita  incidit , ut  co- 
mitiis perfectis  nuntiaretur , T.  Otacilium , quem  T. 
Manlio,  nisi  interpellatus  ordo  comitiorum  esset,  colle- 
gam absentem  daturus  fuisse  videbatur  populus,  mor- 
tuum in  Sicilia  esse.  Ludi  Apollinares  et  priore  anno 
fuerant , et , eo  anno  ut  fierent , referente  Calpurnio 
praetore,  senatus  decrevit,  ut  in  perpetuum  voverentur. 
Eodem  anno  prodigia  aliquot  visa  nuntiataque  sunt.  In 
aede  Concordiae  Victoria  , quae  in  culmine  erat , ful- 
mine icta  decussaque  , ad  Victorias , quae  in  antefixis 
erant,  haesit,  neque  inde  procidit.  Et  Anagnia  et  Fre- 
gellis nuntiatum  est,  murum  portasque  de  coelo  tactas: 
et  in  foro  Subertano  sanguinis  rivos  per  diem  totum 
fluxisse,  et  Ereti  lapidibus  pluisse,  et  Reate  mulam  pe- 
perisse.  Ea  prodigia  hostiis  maioribus  sunt  procurata  , 
et  obsecratio  in  unum  diem  populo  indicta  , et  noven- 
diale sacrum.  Sacerdotes  publici  aliquot  eo  anno  de- 
mortui sunt , novique  suffecti : in  locum  M’.  Aemilii 
Numidae  decemviri  sacrorum  M.  Aemilius  Lepidus : in 
locum  M’.  Pomponii  Mathonis  pontificis  C.  Livius : in 
locum  Sp.  Carvilii  Maximi  auguris  M.  Senilius.  T.  Ota- 
cilius  Crassus  pontifex  quia  exacto  anno  mortuus  erat , 
ideo  nominatio  in  locum  eius  non  est  facta.  C.  Claudius 
flamen  Dialis,  quod  exta  perperam  dederat,  flaminio  abiit. 

XXIV.  Per  idem  tempus  M.  Valerius  Laevinus,  ten- 
tatis  prius  per  secreta  colloquia  principum  animis , ad 
indictum  ante  ad  id  ipsum  concilium  Aetolorum  classe 
expedita  venit.  Ubi  quum  Syracusas  Capuamque  captam, 

in  fidem  in  Sicilia  Italiaque  rerum  secundarum , osten- 
tasset , adiecissetque  , iam  inde  a maioribus  traditum 
morem  Romanis  colendi  socios , ea;  quibus  alios  in  civita- 
tem atque  aequum  secum  ius  accepissent,  altos  in  ea  for- 
tuna haberent,  ut  socii  esse,  quam  cives,  mallent.  Aetolos 
eo  in  maiore  futuros  honore,  quod  gentium  transmarinarum 
in  amicitiam  primi  venissent.  Philippum  iis  et  Macedonas 
graves  accolas  esse;  quorum  se  vim  ac  spiritus  et  iam  fre- 
gisse , et  eo  redacturum  esse , ut  non  his  modo  urbibus  , 
quas  per  vim  ademissent  Aetolis,  excedant,  sed  ipsam  Ma- 
cedoniam infestam  habeant.  Et  Acarnanas,  quos  aegre  fer- 
rent Aetoli  a corpore  suo  diremptos,  restituturum  se  in  an- 
tiquam formulam  iurisque  ac  ditionis  eorum.  Haec,  dicta 
promissaque  ab  romano  imperatore , Scopas , qui  tum 
praetor  gentis  erat,  et  Dorymachus,  princeps  Aetolorum, 
affirmaverunt  auctoritate  sua,  minore  cum  verecundia  et 
maiore  cum  fide  vim  maieslalemque  populi  romani  ex- 
tollentes. Maxime  tamen  spes  poliundae  movebat  Acar- 
naniae. Igitur  conscriptae  conditiones,  quibus  in  amici- 
tiam societatemque  populi  romani  venirent:  additumque, 
ut,  si  placeret  vellentque,  eodem  iure  amicitiae  Elei,  La - 
cedaemoniique  , et  Attalus  , et  Pleuratus  , et  Scerdilaedus 
essent.  (Asiae  Attalus,  hi  Thracum  et  Illyriorum  reges) 
Bellum  ut  extemplo  Aetoli  cum  Philippo  terra  gererent : 
navibus  ne  minus  viginti  quinqueremibus  adiuvaret  Roma- 
nus. Urbium  Corcyrae  tenus  ab  Aetolia  incipienti  solum 
tectaque,  et  muri  cum  agris,  Aetolorum;  alia  omnis  praeda 
populi  romani  esset:  darentque  operam  Romani,  ut  Acar- 
naniam Aetoli  haberent.  Si  Aetoli  pacem  cum  Philippo  fa- 
cerent, foederi  adseriberent,  ita  ratam  eorum  pacem,  si  Phi- 
lippus arma  ab  Romanis  sociisque , quique  eorum  ditionis 
essent,  abstinuisset.  Item , si  populus  romanus  foedere  iun- 
geretur  regi,  ut  caveret,  ne  ius  ei  belli  inferendi  Aetolis 
sociisque  eorum  esset.  Haec  convenerunt , conscriptaque 
biennio  post  Olympiae  ab  Aetolis,  in  Capitolio  an  Ro- 
manis, ut  testata  sacratis  monumentis  essent,  sunt  po- 
sita. Morae  causa  fuerant  retenti  Romae  diutius  legati 
Aetolorum.  Nec  tamen  impedimento  id  rebus  gerendis 
fuit.  Et  Aetoli  extemplo  moverunt  adversus  Philippum 
bellum , et  Laevinus  Zacynthum  ( parva  insula  est  pro- 

pinqua  Aetoliae:  urbem  unam  eodem,  quo  ipsa  est,  no- 
mine habet  : eam  praeter  arcem  vi  cepit)  et  Oeniadas 
Nasumque  Acarnanum  captas  Aetolis  contribuit  Philip- 
pum quoque  satis  implicatum  bello  finitimo  ratus  , ne 
Italiam  Poenosque  et  pacta  cum  Hannibale  posset  re- 
spicere, Corcyram  ipse  se  recepit. 

XXV.  Philippo  Aetolorum  defectio  Pellae  hibernanti 
allata  est.  Itaque  , quia  primo  vere  moturus  exercitum 
in  Graeciam  erat,  Illyrios  Gnitimasque  iis  urbes  alterno 
metu  quietas  ut  Macedonia  haberet , expeditionem  su- 
bitam in  Oricinorum  atque  Apolloniatium  fines  fecit : 
egressosque  Apolloniatas,  cum  magno  terrore  atque  pa- 
vore , compulit  intra  muros.  Vastatis  proximis  Illyrici  , 
in  Pelagoniam  eadem  celeritate  vertit  iter:  inde  Darda- 
norum urbem  Sintiam  , in  Macedoniam  transitum  Dar- 
danis facturam  cepit.  His  raptim  actis  , memor  aetoiici 
iunctique  cum  eo  romani  belli , per  Pelagoniam  , et 
Lyncum,  et  Bottiaeam,  in  Thessaliam  descendit.  Ad  bel- 
lum secum  adversus  Aetolos  capessendum  ipcitari  posse 
homines  credebat:  et,  relicto  ad  fauces  Thessaliae  Per- 
seo cum  quatuor  millibus  armatorum  ad  arcendos  aditu 
Aetolos,  ipse,  priusquam  maioribus  occuparetur  rebus, 
in  Macedoniam  , atque  inde  in  Thraciam  exercitum  ac 
Maedos  duxit.  Incurrere  ea  gens  in  Macedoniam  solita 
erat,  ubi  regem  occupatum  externo  bello,  ac  sine  prae- 
sidio esse  regnum  sensisset.  Ad  Phragandas  igitur  va- 
stare agros , et  urbem  Iamphorinam , caput  arcemquc 
Maedicae , oppugnare  coepit.  Scopas , ubi  profectum  in 
Thraciam  regem  , occupatumque  ibi  bello  audivit , ar- 
mata omni  iuventute  Aetolorum , bellum  inferre  Acar- 
naniae parat.  Adversus  quod  Acarnanum  gens  et  viri- 
bus impar,  et  iam  Oeniadas  Nasumque  amissa  cernens, 
romanaque  insuper  arma  ingruere  , ira  magis  instruit , 
quam  consilio,  bellum.  Coniugibus  liberisque  et  seniori- 
bus supra  sexaginta  annos  in  propinquam  Epirum  mis- 
sis , ab  quindecim  ad  sexaginta  annos  coniurant , nisi 
victores,  se  non  redituros.  Qui  victus  acie  excessisset, 
eum  ne  quis  urbe,  tecto,  mensa,  lare  reciperet,  diram 
exsecrationem  in  populares,  obtestationem  quam  sanctis- 
simam potuerunt  adversus  hospites,  composuerunt:  pre- 

catique  simul  Epirotas  sunt,  ut,  qui  suorum  in  acie  ce- 
cidissent , eos  uno  tumulo  contegerent , adhiberentque 
humatis  titulum:  hic  siti  svnt  acarnanes,  qvi,  adver- 

8V8  VIM  ATQVE  INIVRIAM  AETOLORVM  PRO  PATRIA  PVGNAN- 

tes,  mortem  occvhvervnt.  Per  haec  incitatis  animis, 
castra  in  extremis  finibus  suis  obvia  hosti  posuerunt. 
Nuntiis  ad  Philippum  missis,  quanto  res  in  discrimine 
esset , omittere  Philippum  id  , quod  in  manibus  erat , 
coegerunt  bellum , Iamphorina  per  deditionem  recepta , 
et  prospero  alio  successu  rerum.  Aetolorum  impetum 
tardaverat  primo  coniurationis  fama  acarnanicae:  deinde 
auditus  Philippi  adventus,  regredi  etiam  in  intimos  coe- 
git fines.  Nec  Philippus , quamquam  , ne  opprimerentur 
Acarnanes,  itineribus  magnis  ierat,  ultra  Dium  est  pro- 
gressus. Inde , quum  audisset  reditum  Aetolorum  ex 
Acarnania , et  ipse  Pellam  rediit. 

XXVI.  Laevinus,  veris  principio  a Corcyra  profectus 
navibus , superato  Leucata  promontorio , quum  venisset 
Naupactum , Anticyram  inde  se  petiturum  edixit , ut 
praesto  ibi  Scopas  Aetolique  essent.  Sita  Anticyra  est 
in  Locride  laeva  parte  sinum  Corinthiacum  intrantibus. 
Breve  terra  iter  eo  , brevis  navigatio  ab  Naupacto  est. 
Tertio  ferme  post  die  utrimque  oppugnari  coepta  est. 
Gravior  a mari  oppugnatio  erat,  quia  et  tormenta  ma- 
chinaeque omnis  generis  in  navibus  erant , et  Romani 
inde  oppugnabant.  Itaque  intra  paucos  dios  recepta  urbs 
per  deditionem  Aetolis  traditur,  praeda  ex  pacto  Ro- 
manis cessit.  Literae  Laevino  redditae  , consulem  eum 
absentem  declaratum  , et  successorem  venire  P.  Sulpi- 
cium. Ceterum,  diuturno  ibi  morbo  implicitus,  serius  spe 
omnium  Romam  venit.  M.  Marcellus,  quum  idibus  mar- 
tiis  consulatum  inisset , senatum  eo  die , moris  modo 
causa,  habuit:  professus,  nihil  se,  absente  collega,  neque 
de  republica,  neque  de  provinciis,  acturum.  Scire  se,  fre- 
quentes Siculos  prope  urbem  in  villis  obtrectatorum  suo- 
rum esse.  Quibus  , tantum  abesse  , ut  per  se  non  liceat 
palam  Romae  crimina  edita  fictaque  ab  inimicis  vulgare , 
ut,  ni  simularent,  aliquem  sibi  timorem,  absente  collega, 
dicendi  de  consule  esse,  ipse  iis  extemplo  daturus  senatum 
fuerit.  Ubi  quidem  collega  venisset , non  passurum  quid- 

fuam  prius  agi,  quam  ut  Siculi  in  senatum  introducantur. 

klectum  prope  a M.  Cornelio  per  totam  Siciliam  habi- 
tum , ut  quam  plurimi  questum  de  se  Romam  venirent. 
Eundem  literis  falsis  urbem  implesse , bellum  in  Sicilia 
esse,  ut  suam  laudem  minuat.  Moderati  animi  gloriam  eo 
die  adeptus  consul,  senatum  dimisit;  ac  prope  iustitium 
omnium  rerum  futurum  videbatur , donec  alter  consul 
ad  urbem  venisset.  Otium,  ut  solet,  excitavit  plebis  ru- 
mores: belli  diuturnitatem,  et  vastatos  agros  circa  urbem, 
qua  infesto  agmine  isset  Hannibal,  et  exhaustam  delectibus 
Italiam,  et  prope  quotannis  exercitus  caesos  querebantur; 
et  consules  bellicosos  ambo  , viros  acres  nimis  et  feroces  , 
creatos,  qui  vel  in  pace  tranquilla  bellum  excitare  possent, 
nedum  in  bello  respirare  civitatem  forent  passuri. 

XXVII.  Interrupit  hos  sermones  nocte , quae  pridie 
quinquatrus  fuit , pluribus  simul  locis  circa  forum  in- 
cendium ortum.  Eodem  tempore  septem  tabernae,  quae 
postea  quinque , et  argentariae , quae  nunc  Novae  ap- 
pellantur, arsere.  Comprehensa  postea  privata  aedificia: 
neque  enim  tum  basilicae  erant : comprehensae  lautu- 
miae , forumque  piscatorium , et  atrium  regium.  Aedes 
Vestae  vix  defensa  est  tredecim  maxime  servorum  opera, 

3ui  in  publicum  redempti  ac  manumissi  sunt.  Nocte  ac 
ie  continuatum  incendium  fuit.  Nec  ulli  dubium  erat, 
humana  id  fraude  factum  esse,  quod  pluribus  simul  lo<- 
cis,  et  iis  diversis,  ignes  coorti  essent.  Itaque  consul  ex 
auctoritate  senatus  pro  concione  edixit , qui , quorum 
opera  id  conflatum  incendium , profiteretur , praemium 
fore,  libero  pecuniam,  servo  libertatem.  Eo  praemio  in- 
ductus Campanorum  Calaviorum  servus  (Mannus  ei  no- 
men erat)  indicavit,  dominos  et  quinque  praeterea  iuvenes 
nobiles  campanos,  quorum  parentes  a Q.  Fulvio  securi  per- 
cussi erant,  id  incendium  fecisse;  vulgoque  facturos  alia, 
ni  comprehendantur.  Comprehensi  ipsi  familiaeque  eorum. 
Et  primo  elevabatur  index  indiciumque:  pridie  cum  ver- 
beribus castigatum  ab  dominis  discessisse,  per  iram  ac  le- 
vitatem ex  re  fortuita  crimen  commentum.  Ceterum  ut 
coram  coarguebantur,  et  quaestio  ex  ministris  facinoris 
foro  medio  haberi  coepta  est,  fassi  omnes,  atque  in  do- 
minos servosque  conscios  animadversum  est.  Indici  li- 

bertas  data,  et  viginti  millia  aeris.  Consuli  Laevino  Ca- 
puam praetereunti  circumfusa  multitudo  Campanorum 
est,  obsecrantium  cum  lacrimis,  ut  sibi  Romam  ad  se- 
natum  ire  liceret , oratum , si  qua  misericordia  tandem 
flecti  possent,  ne  se  ad  ultimum  perditum  irent,  nomenque 
Campanorum  a Q.  Flacco  deleri  sinerent.  Flaccus,  sibi 
privatam  simultatem  cum  Campanis,  negare,  ullam  esse: 
jyublicas  inimicitias  et  hostiles  esse , et  futuras  , quoad  eo 
animo  esse  erga  populum  romanum  sciret.  Nullam  enim 
in  terris  gentem  esse  , nullum  infestiorem  populum  nomini 
romano.  Ideo  se  moenibus  inclusos  tenere  cos:  quia,  si  qui 
evasissent  aliqua,  velut  feras  bestias  per  agros  vagari,  et 
laniare,  et  trucidare,  quodcumque  obvium  detur.  Alios  ad 
Hannibalem  transfugisse , alios  ad  Romam  incendendam 
profectos.  Inventurum  in  semiusto  foro  consulem  vestigia 
sceleris  Campanorum.  Vestae  aedem  petitam  , et  aeternos 
ignes , et  conditum  in  penetrali  fatale  pignus  imperii  ro- 
mani.  Se  minime  censere  tutum  esse,  Campanis  potestatem 
intrandi  romana  moenia  fieri.  Laevinus  Campanos,  iure- 
iurando  a Flacco  adactos,  quinto  die1,  quam  ab  senatu 
responsum  accepissent,  Capuam  redituros,  sequi  se  Ro- 
mam iussit.  Hac  circumfusus  multitudine,  simul  Siculis 
obviam  egressis  Aetolisque,  Romam  praeivit,  clarissima- 
rum urbium  excidio  celeberrimis  viris  victos  bello  ac- 
cusatores in  urbem  adducens.  De  republica  tamen  primum 
ac  de  provinciis  ambo  consules  ad  senatum  retulere. 

XXVIII.  Ibi  Laevinus,  quo  statu  Macedonia  et  Grae- 
cia, Aetoli,  Acarnanes  Locrique  essent,  quasque  ibi  res 
ipse  egisset  terra  marique,  exposuit.  Philippum,  infei-en- 
tem  bellum  Aetolis  , in  Macedoniam  retro  cib  se  compul- 
sum, ad  intima  penitus  regni  abisse,  legionemque  inde  de- 
duci posse  : classem  satis  esse  ad  arcendum  Italia  regem. 
Haec  de  se  deque  provincia  , cui  praefuerat.  Consulum 
de  provinciis  communis  relatio  fuit.  Decrevere  patres  , 
Ut  alteri  consulum  Italia  bellumque  cum  Hannibale  pro- 
vincia esset : alter  classem  , cui  T.  Otacilius  praefuisset , 
Siciliamquc  provinciam  cum  L.  Cincio  praetore  obtineret. 
Exercitus  iis  duo  decreti , qui  in  Etruria  Galliaque  es- 
sent. Eae  quatuor  erant  legiones.  Urbanae  duae  supe- 
rioris anni  in  Etruriam  ; duae , quibus  Sulpicius  consul 

Erae  fu  isset , in  Galliam  mitterentur.  Galliae  et  legioni- 
us  praeesset,  quem  consul,  cuius  Italia  provincia  esset, 
praefecisset.  In  Etruriam  C.  Calpurnius,  post  praeturam 
prorogato  in  annum  imperio,  missus;  ct  Q.  Fulvio  Ca- 
pua provincia  decreta,  prorogatumque  in  annum  impe- 
rium. Exercitus  civium  sociorumque  minui  iussus,  ut  ex 
duabus  legionibus  una  legio,  quinque  millia  peditum  et 
trecenti  equites  essent;  dimissis,  qui  plurima  stipendia 
haberent:  et  sociorum  septem  millia  peditum  et  trecenti 
equites  relinquerentur,  eadem  ratione  stipendiorum  ha- 
bita in  veteribus  militibus  dimittendis.  Cn.  Fulvio  con- 
suli superioris  anni , nec  de  provincia  Apulia , nec  de 
exercitu  , quem  habuerat , quidquam  mutatum.  Tantum 
in  annum  prorogatum  imperium  est.  P.  Sulpicius  col- 
lega eius  omnem  exercitum,  praeter  socios  navales,  ius- 
sus dimittere  est.  Item  ex  Sicilia  exercitus,  cui  M.  Cor- 
nelius praeesset,  ubi  consul  in  provinciam  venisset , di- 
mitti iussus.  L.  Cincio  praetori  ad  obtinendam  Siciliam 
cannenses  milites  dati , duarum  instar  legionum  Toti- 
dem legiones  in  Sardiniam  P.  Manlio  Vulsoni  praetori 
decretae,  quibus  L.  Cornelius  in  eadem  provincia  priore 
anno  praefuerat.  Urbanas  legiones  ita  scribere  consules 
iussi , ne  quem  militem  facerent , qui  in  exercitu  M. 
Claudii,  M.  Valerii,  Q.  Fulvii,  fuissent;  neve  eo  anno 
plures,  quam  una  et  viginti,  romanae  legiones  essent. 

XXIX.  His  senatusconsultis  perfectis,  sortiti  provin- 
cias consules.  Sicilia  et  classis  Marcello,  Italia  cum  bello 
adversus  Hannibalem  Laevino  evenit.  Quae  sors , velut 
iterum  captis  Syracusis,  ita  exanimavit  Siculos,  exspecta- 
tione sortis  in  consulum  conspectu  stantes , ut  complo- 
ratio eorum  ilebilesque  voces  et  extemplo  oculos  homi- 
num converterent , et  postmodo  sermones  praebuerint. 
Circumibant  enim  senatum  cum  veste  sordida,  affirman- 
tes , se  non  modo  suam  quemque  patriam , sed  totam  Si- 
ciliam, relicturos,  si  eo  Marcellus  iterum  cum  imperio  re- 
disset. Nullo  suo  merito  eum  ante  implacabilem  in  sc  fuisse : 
quid  iratum  , quod  Romam  de  se  questum  venisse  Siculos 
sciat,  facturum ? Obrui  Aetnae  ignibus,  aut  mergi  freto, 
satius  illi  insulae  esse,  quam  velut  dedi  noxae  inimico.  Hae 
Siculorum  querelae , domos  primum  nobilium  circumla- 

tae,  celebrataequc  sermonibus,  quos  partim  misericordia 
Siculorum,  partim  invidia  Marcelli  excitabat,  in  senatum 
etiam  pervenerunt.  Postulatum  a consulibus  est,  ut  de 
permutandis  provinciis  senatum  cousulereut.  Marcellus, 
si  iam  auditi  ab  senatu  Siculi  essent,  aliam  forsitan  futu- 
ram fuisse  sententiam  suam,  dicere.  Nunc,  ne  quis  timore 
frenari  eos  dicere  posset , quo  minus  dc  eo  libere  queran- 
tur , in  cuius  potestate  mox  futuri  sint , si  collegae  nihil 
intersit , mutare  se  provinciam  paratum  esse.  Deprecari 
senatus  praeiudicium  ; nam , quum  extra  sortem  collegae 
optionem  dari  provinciae  iniquum  fuerit , quanto  maiorem 
iniuriam,  imo  contumeliam  esse,  sortem  suam  ad  eum  trans- 
ferri? Ita  senatus,  quum,  quid  placeret,  magis  ostendis- 
set, quam  decresset,  dimittitur.  Inter  ipsos  consules  per- 
mutatio provinciarum,  rapiente  fato  Marcellum  ad  Han- 
nibalem, facta  est:  ut,  ex  quo  primus  adversae  pugnae 
floriam  ceperat,  in  eius  laudem  postremus  roinanorum 
imperatorum , prosperis  tum  maxime  bellicis  rebus , 
caderet. 

XXX.  Permutatis  provinciis  , Siculi , in  senatum  in- 
troducti , multa  de  Hieronis  regis  fido  perpetua  erga 
populum  romanum  verba'  fecerunt,  in  gratiam  publicam 
avertentes , Hieronymum  ac  postea  Hippocratem  et  Epi- 
cydem  tyrannos,  quum<ob  alia,  tum  propter  defectionem 
ab  Romanis  ad  Hannibalem  , invisos  fuisse  sibi.  Ob  eam 
causam  et  Hieronymum  a principibus  iuventutis  prope  pu- 
blico consilio  interfectum  : et  in  Epicydis  Hippocratisque 
caedem  septuaginta  nobilissimorum  ui venum  coniurationem 
factam ; quos , Marcelli  mora  destitutos , quia  ad  praedic- 
tum tempus  exercitum  ad  Syracusas  non  admovisset  , in- 
dicio facto , omnes  ab  tyrannis  interfectos.  Eam  quoque 
Hippocratis  atque  Epicydis  tyrannidem  Marcellum  exci- 
tasse, Leontinis  crudeliter  direptis.  Numquam  deinde  prin- 
cipes Syracusanorum  desisse  ad  Marcellum  transire,  pol- 
licerique,  se  urbem,  quum  vellet,  ei  tradituros.  Sed  eum 
primo  vi  capere  maluisse  : dein , quum  id  neque  terra  , 
neque  mari,  omnia  expertus,  potuisset,  auctores  traditarum 
Syracusarum  fabrum  aerarium  Sosim , et  Mericum  Hispa- 
num, quam  principes  Syracusanorum  habere,  toties  id  ne- 
quidquam  ultro  offerentes,  praeoptasse : quo  scilicet  iustiore 

de  causa  vetustissimos  socios  populi  romani  trucidaret , ac 
diriperet.  Si  non  Hieronymus  ad  Hannibalem  defecisset , 
sed  populus  syracusanus  et  senatus  ; si  portas  Marcello 
Syracusani  publice,  et  non,  oppressis  Syracusanis,  tyranni 
eorum  Hippocrates  et  Epicydcs , clausissent ; si  Carthagi- 
niensium animis  bellum  cum  populo  romano  gessissent: 
quid  ultra,  quam  quod  fecerit,  nisi  ut  deleret  Syracusas, 
facere  hostiliter  Marcellum  potuisse?  Certe  praeter  moenia 
et  tecta  exhausta  urbis , et  refracta  ac  spoliata  dedm  de- 
lubra, diis  ipsis  ornamentisque  eorum  ablatis,  nihil  relictum 
Syracusis  esse.  Bona  quoque  multis  adempta , ita  ut  ne 
nudo  quidem  solo , reliquiis  direptae  fortunae  , alere  sesc 
ac  suos  possent.  Orare  se  patres  conscriptos  , ut , si  ne- 
queant omnia , saltem  , quae  comparcant  cognoscique  pos- 
sint, restitui  dominis  iubeant.  Talia  conquestos  quum  ex- 
cedere ex  templo,  ut  de  postulatis  eorum  patres  consuli 
possent , Laevinus  iussisset , Maneant  imo  , inquit  Mar- 
cellus, ut  coram  his  respondeam,  quando  ea  conditione  pro 
vobis,  patres  conscripti,  bella  gerimus,  ut  victos  armis  ac- 
cusatores habeamus.  Duae  captae  hoc  anno  urbes  Capua 
Fulvium  reum,  Marcellum  Syracusae  habeant. 

XXXI.  Reductis  in  curiam  legatis,  tum  consul,  Non 
adeo  maiestatis  , inquit , populi  romani  imperiique  huius 
oblitus  sum,  patres  conscripti,  ut,  si  de  meo  crimine  am- 
bigeretur , consul  dicturus  causam , accusantibus  Graecis , 
fuerim.  Sed  non,  quid  ego  fecerim,  in  disquisitionem  venit, 
quam  quid  isti  pati  debuerint.  Qui  si  non  fuerunt  hostes , 
nihil  interest,  nunc,  an  vivo  Hierone,  Syracusas  violaverim. 
Sin  autem  desciverunt , legatos  nostros  ferro  atque  armis 
petierunt,  urbem  ac  moenia  clauserunt,  exercituque  Car- 
thaginiensium adversus  nos  tutati  sunt ; quis  passos  esse 
hostilia,  quum  fecerint,  indignatur?  Tradentes  urbem  prin- 
cipes Syracusanorum  aversatus  sum  : Sosim  et  Mericum 
hispanum,  quibus  tantum  crederem,  potiores  habui.  Non 
estis  extremi  Syracusanorum,  quippe  qui  aliis  humilitatem 
obiiciatis.  Quis  est  vestrum,  qui  se  mihi  portas  aperturum, 
qui  armatos  milites  meos  in  urbem  accepturum  promiserit? 
Odistis  et  exsecramini  cos,  qui  fecerunt,  et  ne  hic  quidem 
contumeliis  in  eos  dicendis  parcitis  : tantum  abest , ut  et 
ipsi  tale  quidquam  facturi  fueritis.  Ipsa  humilitas  eorum, 
Vol.  ii.  16 

patres  conscripti,  quam  isti  obiiciunt,  maximo  argumento 
est,  me  neminem,  qui  navatam  operam  reipublicae  nostrae 
velit,  aversatum  esse.  Et,  antequam  obsiderem  Syracusas , 
nunc  legatis  mittendis,  nunc  ad  colloquium  eundo,  tentavi 
pacem:  et,  postquam  neque  legatos  violandi  verecundia 
erat , nec  mihi  ipsi  congresso  ad  portas  cum  principibus 
responsum  dabatur  , multis  terra  marique  exhaustis  labo- 
ribus, tandem  vi  atque  armis  Syracusas  cepi.  Quae  captis 
acciderint,  apud  Hannibalem  et  Carthaginienses,  victosque 
iustius  , quam  apud  victoris  populi  senatum  , quererentur. 
Ego,  patres  conscripti,  Syracusas  spoliatas  si  negaturus  es- 
sem , nunquam  spoliis  earum  urbem  Romam  exornarem. 
Quae  autem  singulis  victor  aut  ademi , aut  dedi  , quum 
belli  iure  , tum  ex  cuiusque  merito , satis  scio  me  fecisse. 
Ea  vos  rata  habeatis,  patres  conscripti,  nae  magis  reipu- 
blicae interest,  quam  mea.  Mea  quippe  fides  exsoluta  est: 
ad  rempublicam  pertinet , ne  acta  mea  rescindendo  , alios 
in  posterum  segniores  duces  faciatis.  Et  quoniam  coram  et 
Siculorum  et  mea  verba  audistis,  patres  conscripti,  simul 
templo  excedemus,  ut,  me  absente,  liberius  consuli  senatus 
■possit.  Ita  dimissis  Siculis,  et  ipse  in  Capitolium  ad  de- 
lectum discessit. 

XXXII.  Consul  alter  de  postulatis  Siculorum  ad  pa- 
tres retulit.  Ibi  quum  diu  de  sententiis  certatum  esset, 
et  magna  pars  senatus,  principe  eins  sententiae  T.  Man- 
lio Torquato,  cum  tyrannis  bellum  gerendum  fuisse,  cen- 
serent , hostibus  et  Syracusanorum  et  populi  romani : et 
urbem  recipi,  non  capi:  et  receptam  legibus  antiquis  et  li- 
bertate stabiliri , non  fessam  miseranda  servitute  bello  af- 
fligi. Inter  tyrannorum  et  ducis  romani  certamina,  prae- 
mium victoris  m medio  positam  urbem  pulcherrimam  ac 
nobilissimam  periisse , horreum  atque  aerarium  quondam 
populi  romani:  cuius  munificentia  ac  donis  multis  tempe- 
statibus , hoc  denique  ipso  punico  bello , adiuta  ornataque 
respublica  esset.  Si  ab  inferis  exsistat  rex  Hiero,  fidissimus 
imperii  romani  cultor,  quo  ore  aut  Syracusas,  aut  Romam 
ri  ostendi  posse  ? quum , ubi  semirutam  ac  spoliatam  pa- 
triam respexisset , ingrediens  Romam  in  vestibulo  urbis , 
prope  in  porta,  spolia  patriae  suae  visurus  sit ? Haec  la- 
liaque  quum  ad  invidiam  consulis  miserationemque  Si- 

culorum  dicerentur , mitius  tamen  decreverunt  patres 
causa  Marcelli:  Quae  is  qerens  bellum  victorque  egisset , 
rata  habenda  esse.  In  reliquum  curae  senatui  fore  rem 
sgracusanam , mandaturosque  consuli  Laevino,  quod  sine 
iactura  rcipublicae  fieri  posset , fortunis  eius  civitatis  con- 
suleret. Missis  duobus  senatoribus  in  Capitolium  ad  con- 
sulem , uti  rediret  in  curiam  , et  introductis  Siculis , 
senatusconsultum  recitatum  est:  legatique,  benigne  ap- 
pellati ac  dimissi,  ad  genua  se  Marcelli  consulis  proie- 
cerunt  , obsecrantes  , ut , quae  deplorandae  ac  levandae 
calamitatis  causa  dixissent , veniam  iis  daret , et  in  fidem 
clientelamque  se  urbemque  Syracusas  acciperet.  Post  haec 
consul  clementer  appellatos  dimisit. 

XXXIII.  Campanis  deinde  senatus  datus  est,  quorum 
oratio  miserabilior,  causa  durior  erat.  Neque  enim  me- 
ritas poenas  negare  poterant,  nec  tyranni  erant,  in  quos 
culpam  conferrent:  sed  satis  pensum  poenarum,  tot  ve- 
neno absumptis,  tot  securi  percussis  senatoribus,  crede- 
bant. Paucos  nobilium  superstites  esse,  quos  nec  sua  con- 
scientia, ut  quidquam  de  se  gravius  consulerent,  impulerit, 
nec  victoris  ira  capitis  damnaverit ; cos  libertatem  sibi  suis- 
que, et  bonorum  aliquam  partem  orare,  cives  romanos,  af- 
finitatibus plerosquc  et  propinquis  iam  cognationibus  ex 
connubio  vetusto  iunctos.  Summolis  deinde  e templo,  paul- 
lisper  dubitatum  , an  arcessendus  a Capua  Q.  Fulvius 
esset,  (mortuus  enim  post  captam  Claudius  consul  erat) 
ut  coram  imperatore,  qui  res  gessisset,  sicut  inter  Mar- 
cellum Siculosque  disceptatum  fuerat,  disceptaretur:  dein, 
quum  M.  Atilium  , C.  Fulvium  fratrem  Flacci,  legatos 
eius,  ac  Q.  Minucium  et  L.  Veturium  Philonem,  item 
Claudii  legatos,  qui  omnibus  gerendis  rebus  adfuerant, 
in  senatu  viderent,  nec  Fulvium  avocari  a Capua,  nec 
differri  Campanos  vellent ; interrogatus  sententiam  M. 
Atilius  ltegulus,  cuius  ex  iis,  qui  ad  Capuam  fuerant, 
maxima  auctoritas  erat:  In  consilio,  inquit,  arbitror  me 
fuisse  consulibus,  Capua  capta,  quum  quaereretur,  ecquis 
Campanorum  de  republica  nostra  bene  meritus  esset:  duas 
mulieres  compertum  est,  Vestiam  Oppiam  Atellanam  Ca- 
puae habitantem  , et  Pauculam  Cluviam  , quae  quondam 
quaestum  corpore  fecisset;  illam  quotidie  sacrificasse  pro 

xalute  et  victoria  populi  romani ; hanc  captivis  egentibus 
alimenta  clam  suppeditasse.  Ceterorum  omnium  Campano- 
rum eundem  erga  nos  animum , quem  Carthaginiensium  , 
fuisse : securique  percussos  a Q.  Fulvio  esse  magis,  quorum 
dignitas  inter  alios,  quam  quorum  culpa  eminebat.  Per  se- 
natum agi  de  Campanis , qui  cives  romani  sunt , mi  ussu 
populi  non  video  posse:  idque  et  apud  maiores  nostros  in 
Satricanis  factum  est,  quum  defecissent,  ut  M.  Antistius 
tribunus  plebis  prius  rogationem  ferret , sciretque  plebs,  uti 
■senatui  de  Satricanis  sententiae  dicendae  ius  esset.  Itaque 
censeo , cum  tribunis  plebis  agendum  esse , ut  eorum  unus 
pluresve  rogationem  ferant  ad  plebem,  qua  nobis  statuendi 
ile  Campanis  ius  fiat.  L.  Atilius  tribunus  plebis  ex  auc- 
toritate senatus  plebem  in  haec  verba  rogavit : Omnes 
Campani,  Atellani,  Calatini,  Sabatini,  qui  se  dediderunt 
in  arbitrium  ditionemque  populi  romani  Fulvio  proconsuli, 
quaeque  una  secum  dediderunt,  agrum  urbemque,  divina , 
humanaque , utensiliaque  , sive  quid  aliud  dediderunt ; de 
iis  rebus  quid  fieri  velitis , vos  rogo,  Quirites.  Plebes  sic 
iussit:  Quod  senatus  iuratus,  maxima  pars,  censeat,  qui 
assidetis,  id  volumus  iubemusque. 

XXXIV.  Ex  hoc  plebiscito  senatus  consultus  Oppiae 
Cluviaeque  primum  bona  ac  libertatem  restituit : si  qua 
alia  praemia  petere  ab  senatu  vellent,  venire  eas  Romam. 
Campanis  iu  familias  singulas  decreta  facta  , quae  non 
operae  pretium  est  omnia  enumerare.  Aliorum  bona  pu- 
blicanda : ipsos  liberosque  eorum  et  coniuges  vendendas , 
extra  filias , quae  enupsissent  prius  , quam  in  populi  ro- 
mani potestatem  venirent.  Alios  in  vincula  condendos , ac 
de  his  posterius  consulendum.  Aliorum  Campanorum  sum- 
mam etiam  census  distinxerunt , publicanda  nec  ne 
bona  essent;  pecua  captiva,  praeter  equos,  et  mancipia , „ 
praeter  puberes  virilis  sexus , et  omnia , quae  solo  non 
continerentur,  restituenda,  censuerunt,  dominis.  Campanos 
omnes,  Atellanos,  Calatinos,  Sabatinos,  extra  quam,  qui 
rorum,  aut  ipsi  aut  parentes  eorum,  apud  hostes  essent , 
liberos  esse , iusserunt , ita  ut  nemo  eorum  civis  roma- 
«uf  , aut  latini  nominis  esset : neve  quis  eorum , qui  Ca- 
puae fuissent , dum  portae  clausae  essent , in  urbe  agrove 
uampano  intra  certam  diem  maneret.  Locus , ubi  habita- 

rent , trans  Tiberim , qui  non  contingeret  Tiberim  , dare- 
tur. Qui  nec  Capuae,  nec  in  urbe  campana,  quae  a po- 
pulo romano  defecisset , per  bellum  fuissent , eos  cis  Li- 
rim  amnem  Romum  versus  ; qui  ad  Romanos  transissent 
prius , quam  Hannibal  Capuam  veniret , cis  Vulturnum 
emovendos,  censuerunt:  ne  quis  eorum  propius  mare  quin- 
decim millibus  passuum  agrum  aedificiumve  haberet.  Qui 
eorum  trans  Tiberim  emoti  essent,  ne  ipsi  posterive  eorum 
uspiam  pararent  habcrenlve , nisi  in  veiente , aut  sutrino , 
nepesinove  agro : dum  ne  cui  maior , quam  quinquaginta 
iugerum,  aqri  modus  esset.  Senatorum  omnium,  quique  ma- 
gistratus Capuae,  Atellae,  Calatiae  gessissent,  bona  renirc 
Capuae  , iusserunt ; libera  corpora  , quae  venundari  pla- 
cuerat, Romam  mitti,  ac  Romae  venire.  Signa,  statuas  ae- 
neas, epiae  capta  de  hostibus  dicerentur,  quae  eorum  sacra 
ac  profana  essent,  ad  pontificum  collegium  reiecerunt.  Oh 
haec  aecreta  moestiores  aliquanto,  quam  Romam  vene- 
rant, Campanos  dimiserunt.  Nec  iam  Q.  Fulvii  saevi- 
tiam in  sese,  sed  iniquitatem  defim  atque  exsecrabilem 
fortunam  suam  incusabant. 

XXXV.  Dimissis  Siculis  Campanisquc  , delectus  ha- 
bitus. Scripto  deinde  exercitu,  de  remigum  supplemento 
agi  coeptum.  In  quam  rem  quum  neque  hominum  sa- 
tis, nec,  ex  qua  pararentur,  stipendiumquo  acciperent, 
pecuniae  quidquam  ea  tempestate  in  publico  esset,  edixe- 
runt consules,  ut  privati  ex  censu  ordinibusque,  sicut 
antea,  remiges  darent  cura  stipendio  cibariisque  dierum 
triginta.  Ad  id  edictum  tantus  fremitus  hominum,  tanta 
indignatio  fuit,  ut  magis  dux,  quam  materia,  seditioni 
deesset.  Secundum  Siculos  Campanosque  plebem  romanam 
perdendam  lacerandamquc  sibi  consules  sumpsisse.  Per  tot 
annos  tributo  exhaustos  nil  reliqui  praeter  terram  nudam 
ac  vastam , habere.  Tecta  hostes  incendisse  , servos  agri 
cultores  rempublicam  abduxisse , nunc  ad  militiam  parvo 
acre  emendo,  nunc  remiges  imperando.  Si  quid  cui  argenti 
aerisve  fuerit , stipendio  remigum  et  tributis  annuis  abla- 
tum. Se,  ut  dent,  quod  non  habeant,  nulla  vi,  nullo  im- 
perio cogi  posse.  Bona  sua  venderent : in  corpora  , quae 
reliqua  essent , saevirent.  Ne  unde  redimantur  quidem  , 
quidquam  superesse.  Haec  non  in  occulto,  sed  propalam 

in  foro  atque  oculis  ipsorum  consulum  ingens  turba  cir- 
cumfusi fremebant : nec  eos  sedare  consules  , nunc  ca- 
stigando, nunc  consolando,  poterant.  Spatium  deinde  his 
tridui  se  dare  ad  cogitandum  dixerunt : quo  ipsi  ad  rem 
inspiciendam  expediendamque  usi  sunt.  Senatum  postero 
die  habuerunt  de  remigum  supplemento:  ubi  quum  mulla 
disseruissent,  cur  aequa  plebis  recusatio  esset,  verterunt 
orationem  eo,  ut  dicerent,  Privatis  id,  seu  aequum,  seu 
iniquum,  onus  iniungendum  esse.  Nam  unde,  quum  pecu- 
nia in  aerario  non  esset , paraturos  navales  socios  ? Quo- 
modo autem  sine  classibus  aut  Siciliam  obtineri,  aut  Italia 
Philippum  arceri  posse,  aut  tuta  Italiae  litora  esse? 

XxXVI.  Quum  in  hac  difficultate  rerum  consilium 
haereret,  ac  prope  torpor  quidam  occupasset  hominum 
mentes  , tum  Laevinus  consul  , Magistratus  senatui , et 
senatum  populo,  sicut  honore  praestent,  ita  ad  omnia,  quae 
dura  atque  aspera  essent , subeunda  duces  debere  esse.  Si 
quid  iniungere  inferiori  velis,  id  prius  in  te  ac  tuos  si  ipse 
iuris  statueris , facilius  omnes  obedientes  habeas.  Nec  im- 
pensa gravis  est , quum  ex  ea  plus  quam  pro  virili  parte 
sibi  quemque  capere  principum  vident.  Itaque  classes  ha- 
bere atque  ornare  volumus  populum  romanum ? privatos 
sine  recusatione  remiges  dare?  nobismet  ipsis  primum  im- 
peremus. Aurum,  argentum,  aes  signatum  omne  senatores 
crastino  dic  in  publicum  conferamus : ita  ut  annulos  sibi 
quisque,  et  comugi,  et  liberis,  et  filio  bullam,  et,  quibus 
uxor  filiaeve  sunt,  singulas  uncias  pondo  auri  relinquant; 
argenti,  qui  curuli  sella  sederunt,  equi  ornamenta  et  libras 
pondo,  ut  salinum  patellamque  deorum  causa  habere  pos- 
sint. Ceteri  senatores  libram  argenti  tantum,  aeris  signati 
quina  millia  in  singulos  patres  familiae  relinquamus.  Ce- 
terum omne  aurum,  argentum,  aes  signatum,  ad  triumvi- 
ros mensarios  extemplo  deferamus , nullo  ante  senatuscon- 
sulto facto  : ut  voluntaria  collatio  et  certamen  adiuvandae 
rcipublicae  excitet  ad  aemulandum  animos  primum  eque- 
stris ordinis,  dein  reliquae  plebis.  Hanc  unam  viam , multa 
inter  nos  collocuti , consules  invenimus.  Ingredimini  , diis 
bene  iuvantibus.  Respublica  incolumis  et  privatas  res  fa- 
cile salvas  praestat : publica  prodendo  , tua  nequidquam 
serves.  In  haec  tanto  animo  consensum  est , ut  gratiae 


Digitized  by  Google 


L1B.  XXVI.  CAP.  XXXVI.  XXXVII.  367 

ultro  consulibus  agerentur.  Senatu  inde  misso  , pro  se 
quisque  aurum,  argentum  et  aes  in  publicum  conterunt, 
tanto  certamine  iniecto , ut  prima  inter  primos  nomina 
sua  vellent  in  publicis  tabulis  esse;  ut  nec  triumviri  ac* 
ripiundo  , nec  scribae  referundo  sufficerent.  Hunc  con- 
sensum senatus  equester  ordo  est  secutus ; equestris  or- 
dinis, plebes.  Ita  sine  edicto,  sine  coercitione  magistra- 
tus, nec  remige  in  supplementum,  nec  stipendio  respu- 
blica eguit:  paralisque  omnibus  ad  bellum,  consules  in 
provincias  profecti  sunt. 

XXXVIl.  Neque  aliud  tempus  belli  fuit , quo  Car- 
thaginienses Komaniquc  pariter  variis  casibus  immixti 
magis  in  ancipiti  spe  ac  metu  fuerint.  Nam  Romanis  et 
in  provinciis,  hinc  in  Hispania  adversae  res,  hinc  pro- 
sperae in  Sicilia,  luctum  et  laetitiam  miscuerant  : et  in 
Italia,  quum  Tarentum  amissum  damno  et  dolori,  tum 
arx  cum  praesidio  retenta  praeter  spem  gaudio  fuit:  et 
terrorem  subitum  pavoremque  urbis  Romae  obsessae  et 
oppugnatae  Capua  post  dies  paucos  capta  in  laetitiam 
vertit.  Transmarinae  quoque  res  quadam  vice  pensatae. 
Philippus  hostis  tempore  haud  satis  opportuno  factus ; 
Aetoli  novi  adseiti  socii,  Attalusque  Asiae  rex,  iam  velut 
despondente  fortuna  Romauis  imperium  orientis.  Car- 
thaginienses quoque  Capuam  amissam  et  Tarentum  cap- 
tum aequabant:  et,  ut  ad  moenia  urbis  romanae  nullo 

Iirohibentc  se  pervenisse  in  gloria  ponebant , ita  pige- 
>at  irriti  incepti ; pudebatque  adeo  se  spretos , ut , se- 
dentibus ipsis  ad  romana  moenia,  alia  porta  exercitus 
romanus  in  Hispaniam  duceretur.  Ipsae  quoque  Hispa- 
niae, quo  propius  spem  venerant,  tantis  duobus  duciLus 
exercitibusque  caesis  , debellatum  ibi , ac  pulsos  inde 
Romanos  esse;  eo  plus,  ab  L.  Marcio  tumultuario  duce 
ad  vanum  et  irritum  victoriam  redactam  esse,  indigna- 
tionis praebebant.  Ita  aequante  fortuna  , suspensa  om- 
nia utrimque  erant , integra  spe  , integro  metu  , velut 
illo  tempore  primum  bellum  inciperent. 

XXXVIII.  Hannibalem  ante  omnia  angebat , quod 
Capua  , pertinacius  oppugnata  ab  Romanis  , quam  de- 
fensa ab  se,  multorum  Italiae  populorum  animos  aver- 
terat : quos  neque  omnes  tenere  praesidiis , nisi  vellet 

in  multas  parvasque  partes  carpere  exercitum  , quod 
minime  tum  expediebat,  poterat : nec,  deductis  praesi- 
diis, spei  liberam  vel  obnoxiam  timori  sociorum  relin- 
quere fidem.  Praeceps  in  avaritiam  et  crudelitatem  ani- 
mus ad  spolianda,  quae  tueri  nequibat,  ut  vastata  hosti 
relinquerentur , inclinavit.  Id  foedum  consilium  , quum 
incepto,  tum  etiam  exitu  fuit.  Neque  enim  indigna  pa- 
tientium modo  abalienabantur  animi , sed  ceterorum 
etiam : quippe  ad  plures  exemplum , quam  calamitas , 
pertinebat.  Nec  consul  romanus  tentandis  urbibus  , sic- 
unde spes  aliqua  se  ostendisset , deerat.  Salapiae  prin- 
cipes erant  Dasius  et  Blattius : Dasius  Hannibali  ami- 
cus, Blattius,  quantum  ex  tuto  poterat,  rem  romanam 
fovebat , et  per  occultos  nuntios  spem  proditionis  fece- 
rat Marcello;  sed  sine  adiutore  Dasio  res  transigi  non 
poterat.  Multum  ac  diu  cunctatus,  et  tum  quoque  magis 
inopia  consilii  potioris , quam  spe  effectus,  Dasium  ap- 
pellabat. At,  ille,  quum  ab  re  aversus,  tum  aemulo  po- 
tentatus inimicus,  rem  Hannibali  aperit.  Arcessito  utro- 

3ue,  Hannibal  quum  pro  tribunali  quaedam  ageret,  mox 
e Blattio  cogniturus,  starentque  summoto  populo  accu- 
sator et  reus:  Blattius  de  proditione  Dasium  appellabat. 
Enimvero,  ille,  velut  in  manifesta  re,  exclamat , sub  ocu- 
lis Hannibalis  secum  de  proditione  agi.  Hannibali  atque 
iis , qui  aderant , quo  audacior  res  erat , minus  similis 
veri  visa  est.  Aemulationem  profecto  atque  odium  esse:  et 
id  crimen  afferri , quod , quia  testem  habere  non  posset,  li- 
berius fingenti  sit.  Ita  inde  dimissi  sunt.  Nec  Blattius 
ante  abstitit  tamen  tam  audaci  incepto,  quam  idem  ob- 
tundendo, docendoque,  quam  ea  res  ipsis  patriaeque  sa- 
lutaris esset,  pervicit,  ut  praesidium  punicum  (quingenti 
autem  Numidae  erant)  Salapiaque  traderetur  Marcello. 
Nec  sine  caede  multa  tradi  potuit:  longe  fortissimi  equi- 
tum toto  punico  exercitu  erant.  Itaque,  quamquam  im- 
provisa res  fuit,  nec  usus  equorum  in  urbe  erat,  tamen, 
armis  inter  tumultum  captis,  et  eruptionem  tentaverunt, 
et,  quum  evadere  nequirent,  pugnantes  ad  ultimum  oc- 
cubuerunt. Nec  plus  quinquaginta  ex  bis  in  potestatem 
hostium  vivi  venerunt ; plusque  aliquanto  damni  haec 
ala  equitum  amissa  Hannibali,  quam  Salapia,  fuit:  nec 

deinde  unquam  Poenus,  quo  longe  plurimum  valuerat, 
equitatu  superior  fuit. 

XXXIX.  Per  idem  tempus,  quum  in  aree  tarenlina 
vix  inopia  tolerabilis  esset , spem  omnem  praesidium  , 
quod  ibi  erat , romanura  praefectusque  praesidii  atque 
arcis  M.  Livius  in  commeatibus  ab  Sicilia  missis  habe- 
bant. Qui  ut  tuto  praeterveherentur  oram  Italiae,  clas- 
sis viginti  ferine  navium  Ilhegii  stabat.  Praeerat  classi 
commeatibusque  D.  Quintius,  obscuro  genere  ortus,  ce- 
terum multis  fortibus  factis  gloria  militari  illustris.  Primo 
quinque  naves,  quarum  maximae  duae  triremes  a Mar- 
cello ei  traditae  erant,  habuit:  postea  rem  impigre  saepe 
gerenti  tres  additae  quinqueremes;  postremo  ipse  a so- 
ciis, Rheginisque,  et  a Velia,  et  a Paesto,  debitas  ex 
foedere  exigendo,  classem  viginti  navium,  sicut  ante  dic- 
tum est , effecit.  Huic  ab  Rhegio  profectae  classi  Dc- 
mocrates,  cum  pari  classe  navium  Tarentinarum  numero, 
quindecim  millia  ferme  ab  urbe  ad  Sacriportum  obvius 
fuit.  Velis  tum  forte,  improvidus  futuri  certaminis,  Ro- 
manus veniebat.  Sed  circa  Crotonem  Sybarimque  sup- 
pleverat remigio  naves,  instruclamque  et  armatam  egre- 
gie pro  magnitudine  navium  classem  habebat : et  tum 
forte  sub  idem  fere  tempus  et  venti  vis  omnis  cecidit , 
et  hostes  in  conspectu  fuere,  ut  ad  componenda  arma- 
menta, expedienefumque  remigem  ac  militem  ad  immi- 
nens certamen  satis  temporis  esset.  Raro  alias  tantis 
animis  iustae  concurrerunt  classes ; quippe  quum  in 
maioris  discrimen  rei , quam  ipsae  erant , pugnarent : 
Tarentini,  ut,  recuperata  urbe  ab  Romanis  post  cente- 
simum prope  annum,  arcem  etiam  liberarent;  spe  com- 
meatus quoque  hostibus,  si  navali  proelio  possessionem 
maris  ademissent , interclusuros  : Romani , ut , retenta 
possessione  arcis,  ostenderent,  non  vi  aut  virtute,  sed 
proditione  ac  furto,  Tarentum  amissum.  Itaque  ex  utra- 
quo  parte  signo  dato  quum  rostris  concurrissent,  neque 
navem  inhiberent,  nec  dirimi  ab  se  hostem  paterentur, 
quam  quis  indeptus  navem  erat , ferrea  iniecta  manu  ; 
ita  conserebant  ex  propinquo  pugnam,  ut  non  missilibus 
tantum  , sed  gladiis  etiam  prope  collato  pede  gereretur 
res.  Prorae  inter  se  iunctae  haerebant , puppes  alieno 

remigio  circamagebantor.  Ita  in  arcto  stipatae  erant  na- 
ves , at  vix  ullum  telum  in  mari  vanum  intercideret. 
Frontibus  velut  pedestris  acies  urgebant , perviaeque 
naves  pugnantibus  erant.  Insignis  tamen  inter  ceteras 
pugna  fuit  duarum,  quae  primae  agminis  concurrerant 
inter  se.  In  romana  nave  ipse  Quintius  erat,  in  taren- 
tina  Nico,  cui  Perconi  fuit  cognomen,  non  publico  modo, 
sed  privato  etiam  odio  invisus  atque  infestus  Romanis : 
quod  eius  factionis  erat,  quae  Tarentum  Hannibali  pro- 
diderat. Hic  Quintium,  simul  pugnantem  hortantemque 
suos,  incautum  hasta  transfigit:  atque  ille  praeceps  cum 
armis  procidit  ante  proram.  Victor  tarentinus , in  tur- 
batam duce  amisso  navem  impigre  transgressus  , quum 
summovisset  hostes , et  prora  iam  Tarentinorum  esset , 
puppim  male  conglobati  tuerentur  Romani ; repente  et 
alia  a puppi  triremis  hostium  apparuit,- Ita  in  medio 
circumventa  romana  navis  capitur.  Hinc  ceteris  terror 
iniectus,  ut  praetoriam  navem  captam  videre:  fugientes- 
que passim,  aliae  in  alto  mersae,  aliae  in  terram  rerais 
abreptae,  mox  praedae  fuere  Thurinis  Metapontinisque. 
Ex  onerariis , quae  cum  commeatu  sequebantur , per- 
paucae in  potestatem  hostium  venere:  aliae,  ad  incertos 
ventos  hinc  atque  illinc  obliqua  transferentes  vela,  in  al- 
tum evectae  sunt.  Nequaquam  pari  fortuna  per  eos  dies 
Tarenti  res  gesta.  Nam  ad  quatuor  millia  hominum  fru- 
mentatum egressa  quum  in  agris  passim  vagarentur, 
Livius,  qui  arci  praesidioque  romano  praeerat,  intentus 
in  omnes  occasiones  gerendae  rei , C.  Persium  , impi- 
grum virum  , cum  duobus  millibus  armatorum  ex  arce 
emisit.  Qui,  vage  effusos  per  agros  palatosque  adortus, 
quum  diu  passim  cecidisset,  paucos  ex  multis,  trepida 
fuga  incidentes  semiapertis  portarum  foribus,  in  urbem 
compulit,  ne  urbs  eodem  impetu  caperetur.  Ita  aequatae 
res  ad  Tarentum ; Romanis  victoribus  terra,  Tarentinis 
mari.  Frumenti  spes,  quae  in  oculis  fuerat,  utrosque 
frustrata  pariter. 

XL.  Per  idem  tempus  Laevinus  consul , iam  magna 
parte  anni  circumacta  , in  Siciliam  , veteribus  novisque 
sociis  exspectatus , quum  venisset , primum  ac  potissi- 
mum omnium  ratus,  Syracusis  nova  pace  inconditas  com- 

ponere  res.  Agrigentum  inde,  quod  belli  reliquum  erat, 
tenebaturque  a Carthaginiensium  valido  praesidio,  duxit 
legiones.  Et  adfuit  fortuna  incepto.  Hanno  erat  impera- 
tor Carthaginiensium;  sed  omnem  in  Mutine  N umidis- 
que spem  repositam  habebant.  Per  totam  Siciliam  va- 
gus praedas  agebat  ex  sociis  llomanorum : neque  inter- 
cludi ab  Agrigento  vi  aut  arte  ulla,  nec,  quin  erumpe- 
ret, ubi  vellet,  prohiberi  poterat.  Haec  eius  gloria,  quia 
iam  imperatoris  quoque  lamae  officiebat , postremo  in 
invidiam  vertit;  ut  ne  bene  gestae  quidem  res  iam  Han- 
noni propter  auctorem  satis  laetae  essent.  Propter  quae 
postremo  praefecturam  eius  lilio  suo  dedit , ratus  , cum 
imperio  auctoritatem  quoque  ei  inter  Numidas  ereptu- 
rum. Quod  longe  aliter  evenit.  Nam  veterem  favorem 
eius  sua  insuper  invidia  auxit.  Neque  ille  indignitatem 
iniuriae  tulit,  confestimque  ad  Laevinum  occultos  nun- 
tios misit  de  tradendo  Agrigento.  Per  auos  ut  est  facta 
lides , compositusque  rei  gerendae  mouus , portam  ad 
mare  ferentem  Numidae  quum  occupassent,  pulsis  inde 
custodibus,  aut  caesis,  Romanos  ad  id  ipsum  missos  in 
urbem  acceperunt.  Et  quum  agmine  iam  in  media  ur- 
bis ac  forum  magno  tumultu  iretur,  ratus  Hanno  non 
aliud,  quam  tumultum  ac  secessionem,  id  quod  et  ante 
acciderat,  Numidarum  esse,  ad  comprimendam  seditio- 
nem processit.  Atque  ille  , quum  ei  multitudo  maior  , 
quam  Numidarum,  procul  visa,  et  clamor  romanus  haud- 
quaquam  ignotus  ad  aures  accidisset , prius , quam  ad 
ictum  teli  veniret,  capessit  fugam.  Per  aversam  portam 
emissus,  assumpto  comite  Epicydc,  cum  paucis  aa  mare 
pervenit:  nactique  opportune  parvum  navigium,  relicta 
hostibus  Sicilia,  de  qua  per  tot  annos  certatum  erat,  in 
Africam  traiecerunt.  Alia  multitudo  Poenorum  Siculo- 
rumque  , ne  lentato  quidem  certamine  , quum  caeci  in 
fugam  ruerent , clausique  exitus  essent , circa  portas 
caesa.  Oppido  recepto  Laevinus,  qui  capita  rerum  Agri- 
genti erant,  virgis  caesos  securi  percussit:  ceteros  prae- 
ciamque vendidit:  omnem  pecuniam  Romam  misit,  tama 
Agrigentinorum  cladis  Siciliam  quum  pervasisset,  omnia 
repente  ad  Romanos  inclinaverunt.  Prodita  brevi  sunt 
vigenti  oppida : sex  vi  capta  : voluntaria  deditione  in 

(iilera  venerunt  ad  quadraginta.  Quarum  civitatium  prin- 
cipibus quum  pro  cuiusque  merito  consul  pretia  poe- 
nasque exsolvisset , coegissetque  Siculos , positis  tandem 
armis , ad  agrum  colendum  animos  convertere , ut  esset 
non  incolarum  modo  alimentis  frugifera  insula,  sed  ur- 
bis Romae  atque  Italiae , id  quod  multis  saepe  tempe- 
statibus fecerat,  annonam  levaret;  ab  Agathyrna  incon- 
ditam multitudinem  secum  in  Italiam  transvexit.  Qua- 
tuor  millia  hominum  erant , mixti  ex  omni  colluvione 
exsules,  obaerati , capitalia  ausi  plerique  ; et  quum  in 
civitatinus  suis  ac  sub  legibus  vixerant  , et  postquam 
eos  ex  variis  causis  fortuna  similis  conglobaverat  Aga- 
thyrnam , per  latrocinia  ac  rapinam  tolerantes  vitam. 
Hos  neque  relinquere  Laevinus  in  insula,  tum  primum 
nova  pace  coalescente,  velut  materiam  novandis  rebus, 
satis  tutum  ratus  est ; et  Uheginis  usui  futuri  erant  ad 
populandum  brutlium  agrum,  assuetam  latrociniis  quae- 
rentibus manum.  Et,  quod  ad  Siciliam  attinet,  eo  anno 
debellatura  est. 

XLI.  In  Hispania  principio  veris  P.  Scipio,  navibus 
deductis,  evocatisque  edicto  Tarraconem  sociorum  auxi- 
liis, classem  onerariasque  hostium  inde  lberi  fluminis 
petere  iubet.  Eodem  legiones  ex  hibernis  convenire  quum 
iussisset ; ipse  cum  quinque  millibus  sociorum  ab  Tar- 
racone profectus  ad  exercitum  est.  Quo  quum  venisset, 
alloquendos  maxime  veteres  milites,  qui  tantis  superfue- 
rant cladibus  , ratus  , concione  advocata  , ita  disseruit : 
Nemo  ante  me  novus  imperator  militibus  suis  prius,  quam 
opera  eorum  usus  esset,  gratias  agere  iure  ac  merito  po- 
tuit. Me  vobis  prius,  quam  provinciam  aut  castra  viderem, 
obligavit  fortuna : primum , quod  ea  pietate  erga  patrem 
patruumque  meum  vivos  mortuosque  fuistis : deinde  , quod 
amissam  tanta  clade  provinciae  possessionem,  integram,  et 
populo  romano  et  successori  mihi,  virtute  vestra  obtinuistis. 
Sed  quum  iam  benignitate  dedm  td  paremus  atque  agamus, 
non  ut  ipsi  maneamus  in  Hispania,  sed  ne  Poeni  maneant, 
hec  ut  pro  ripa  lberi  stantes  arceamus  transitu  hostes,  sed 
ut  ultro  transeamus , transferamusque  bellum  ; vereor , ne 
cui  vestrum  maius  id  audaciusque  consilium,  quam  aut  pro 
memoria  cladium  nuper  acceptarum,  aut  pro  aetate  mea, 

videatur.  Adversae  pugnae  in  Hispania  nullius  in  animo, 
quam  meo  , minus  obliterari  possunt : quippe  cui  pater  et 
patruus  intra  triginta  dierum  spatium,  ut  aliud  super  aliud 
cumularetur  familiae  nostrae  funus,  interfecti  sunt.  Sed  ut 
familiaris  paene  orbitas  ac  solitudo  frangit  animum  ; ita 
publica  quum  fortuna  tum  virtus  desperare  de  summa  re- 
rum prohibet.  Ea  fato  quodam  data  nobis  sors  est , ut 
magnis  omnibus  bellis  victi  vicerimus.  Vetera  omitto,  Por- 
senam, Gallos,  Samnites:  a punicis  bellis  incipiam.  Quot 
classes,  quot  duces,  quot  exercitus  priore  bello  amissi  sunt? 
Iam  quid  hoc  bello  memorem  ? Omnibus  aut  ipse  adfui  cla- 
dibus: aut,  quibus  abfui,  maxime  unus  omnium  eas  sensi. 
Trebia,  Trasimenus,  Cannae,  quid  aliud  sunt,  quam  mo- 
numenta occisorum  exercituum  consulumque  romanorum  ? 
Adde  defectionem  Italiae,  Siciliae  maioris  partis,  Sardiniae. 
Adde  ultimum  terrorem  ac  pavorem , castra  punica  inter 
Anienem  et  moenia  romana  posita,  et  visum  prope  in  por- 
tis victorem  Hannibalem.  In  hac  ruina  rerum  stetit  una 
integra  atque  immobilis  virtus  populi  romani.  Haec  omnia 
strata  humi  erexit  ac  sustulit.  Vos  omnium  primi,  milites, 
post  cannensem  cladem  vadenti  Hasdrubali  ad  Alpes  Ita- 
liamque  , (qui  si  se  cum  fratre  coniunxisset , nullum  iam 
nomen  esset  populi  romani)  ductu  auspicioque  patris  mei 
obstitistis.  Et  hae  secundae  res  illas  adversas  sustinuerunt. 
Alunc,  benignitate  dedm,  omnia  secunda,  prospera,  in  dies 
laetiora  ac  meliora  in  Italia  Siciliaque  geruntur.  In  Si- 
cilia Syracusae,  Agrigentum  captum,  pulsi  tota  insula  ho- 
stes , rcceptaquc  provincia  in  ditione  populi  romani  est.  In 
Italia  Arpi  recepti , Capua  capta.  Iter  omne  ab  urbe  Iloma 
trepida  fuga  emensus  Hannibal,  in  extremum  angulum  agri 
bruttii  compulsus , nihil  iam  maius  precatur  deos , quam 
ut  incolumi  cedere  atque  abire  ex  hostium  terra  liceat. 
Quid  igitur  minus  conveniat,  milites,  quam,  quum  aliae 
super  alias  clades  cumularentur , ac  aii  prope  ipsi  cum 
Hannibale  starent,  vos  hic  cum  parentibus  meis  (aequentur 
enim  etiam  honore  nominis)  sustinuisse  labantem  fortunam 
populi  romani ; nunc  eosdem , quia  illic  omnia  secunda 
laetaque  sunt,  animis  deficere?  Nuper  quoque  quae  acci- 
derunt, utinarn  tam  sine  meo  luctu,  quam  vestro,  transis- 
- sent ! Nunc  dii  immortales  imperii  romani  praesides,  qui 

centuriis  omnibus  , ut  mihi  imperium  iuberent  dari , fuere 
auctores,  Udem  auguriis  auspiciisque,  et  per  nocturnos  etiam 
visus  omnia  laeta  ac  prospera  portendunt.  Animus  quoque 
meus,  maximus  mihi  ad  hoc  tempus  vates,  praesagit,  no- 
stram Hispaniam  esse:  brevi  extorre  hinc  omne  punicum 
nomen , maria  terrasque  foeda  fuga  impleturum.  Quod 
mens  sua  sponte  divinat,  idem  subiicit  ratio  haud  fallax. 
Vexati  ab  iis  socii  nostram  fidem  psr  legatos  implorant. 
Tres  duces  discrepantes , prope  ut  defecerint  alii  ab  aliis, 
trifariam  exercitum  in  diversissimas  regiones  distraxere, 
Eadem  in  illos  ingruit  fortuna , quae  nuper  nos  afflixit. 
Nam  et  deseruntur  ab  sociis  , ut  prius  ab  Celtiberis  nos  : 
et  diduxerunt  exercitus;  quae  patri  patruoque  meo  causa 
exitii  fuit.  Nec  discordia  intestina  coire  eos  in  unum  sinet, 
neque  singuli  nobis  resistere  poterunt.  Vos  modo  , milites , 
favete  nomini  Scipionum , suboli  imperatorum  vestrorum  , 
velut  accisis  recrescenti  stirpibus.  Agite , milites  veteres , 
novum  exercitum  novumque  ducem  traducite  Iberum,  tra- 
ducite in  terras  cum  multis  fortibus  factis  saepe  a vobis 
peragratas.  Brevi  faciam , ut , quemadmodum  nunc  nosci- 
tatis in  me  patris  patruique  similitudinem  oris  vultusque, 
et  lineamenta  corporis;  ita  ingenii,  fidei,  virtutisque  ad 
exemplum  expressam  effigiem  vobis  reddam , ut  revixisse  , 
aut  renatum  sibi  quisque  Scipionem  imperatorem  dicat. 

XL1I.  Hac  oratione  accensis  militum  animis , relicto 
nd  praesidium  regionis  eius  M.  Silano,  cum  tribus  mil- 
libus peditum  et  trecentis  equitibus,  ceteras  omnes  co- 
pias (erant  autem  viginti  quinque  millia  peditum,  duo 
millia  et  quingenti  equites)  Iberum  traiecit.  Ibi  quibus- 
dam suadentibus,  ut,  quoniam  in  tres  tam  diversas  re- 
giones discessissent  punici  exercitus , proximum  aggre- 
deretur, periculum  esse  ratus,  ne  eo  facto  in  unum  om- 
nes contraheret , nec  par  esset  unus  tot  exercitibus , 
Carthaginem  novam  interim  oppugnare  statuit;  urbein 
quum  ipsam  opulentam  suis  opibus,  tum  hostium  omni 
bellico  apparatu  plenam.;  (ibi  arma , ibi  pecunia , ibi 
totius  Hispaniae  obsides  erant)  sitam  praeterea,  quum 
opportune  ad  traiiciendum  in  Africam,  tum  super  por- 
tum satis  amplum  quantaevis  classi,  et  nescio  an  unum 
in  Hispaniae  ora  , qua  nostro  adiacet  mari.  Nemo  om-  _ 

nium,  quo  irelur,  sciebat,  praeter  C.  Laelium.  Is,  classe 
circummissus,  ita  moderari  cursum  navium  i ussus  erat, 
ut  eodem  tempore  exercitus  ostenderetur,  et  classis  por- 
tum intraret.  Septimo  die  ab  Ibero  Carthaginem  ven- 
tum est  simul  terra  marique.  Castra  ab  regione  urbis , 
qua  in  septentrionem  versa  est , posita  : bis  ab  tergo 
(nam  frons  natura  tuta  erat)  vallum  obiectum.  Ceterum 
sita  Carthago  sic  est.  Sinus  est  maris  media  fere  Hispa- 
niae ora,  maxime  Africo  vento  oppositus,  et  quingentos 
passus  introrsus  retractus,  paullulu  plus  passuum  in  la- 
titudinem patens.  Huius  in  ostio  sinus  parva  insula  obiecla 
ab  alto  portum  ab  omnibus’ ventis,  praeterquam  Alrico, 
tutum  facit.  Ab  intimo  sinu  paeninsula  excurrit,  tumu- 
lus is  ipse,  in  quo  condita  urbs  est,  ab  ortu  solis  et  a 
meridie  cincta  mari:  ab  oicasu  stagnum  claudit,  paul- 
lum  et  ad  septentrionem  fusum  ; incertae  altitudinis  , 
utcumque  exaestuat  aut  deficit  mare.  Continenti  urbem 
iugum  ducentos  fere  et  quinquaginta  passus  patens  con- 
iungit.  Unde  quum  tam  parvi  operis  munitio  esset,  non 
obiecit  vallum  imperator  romanus  : seu  fiduciam  hosti 
superbe  ostentans,  sive  ut  subeunti  saepe  ad  moenia  ur- 
bis recursus  pateret. 

XLIII.  Cetera  , quae  munienda  erant , quum  perfe- 
cisset , naves  etiam  in  portu  , velut  maritimam  quoque 
ostentans  obsidionem,  instruxit:  circumvectusque classem, 
quum  monuisset  praefectos  navium  , ut  vigilias  noctur- 
nas intenti  servarent , omnia  ubique  primo  obsessum 
hostem  conari : regressus  in  castra  , ut  consilii  sui  ra- 
tionem , quod  ab  urbe  potissimum  oppugnanda  bellum 
orsus  esset,  militibus  ostenderet,  et  spem  poliundae  co- 
hortando faceret , concione  advocata  ita  disseruit : Ad 
urbem  unam  oppugnandam  si  quis  vos  adductos  credit,  is 
magis  operis  vestri , quam  emolumenti  rationem  exactam  , 
milites,  habet.  Oppugnabitis  enim  vere  moenia  unius  urbis, 
sed  in  una  urbe  universam  ceperitis  Hispaniam.  Ilie  sunt 
obsides  omnium  nobilium  regum  populorumque : qui,  simul 
in  potestate  vestra  erunt,  extemplo  omnia,  quae  nunc  sub 
Carthaginiensibus  sunt , in  ditionem  tradent.  Hic  pecunia 
. omnis  hostium , sine  qua  neque  illi  gerere  bellum  possunt, 
quippe  qui  mercenarios  exercitus  alant;  et  quae  nobis  ma- 

ximo  usui  ad  conciliandos  animos  barbarorum  erit.  Hic 
tormenta,  arma,  armamenta , et  omnis  apparatus  belli  est, 
qui  simul  et  vos  instruet,  et  hostes  nudabit.  Potiemur  prae- 
terea quum  pulcherrima  opulentissimaque  urbe,  tum  oppor- 
tunissima portu  egregio,  unde  terra  marique,  quae  belli  usus 
poscunt,  suppeditentur.  Quae  quum  magna  ipsi  habebimus, 
tum  dempserimus  hostibus  multo  maiora.  Haec  illis  arx, 
hoc  horreum,  aerarium,  armamentarium,  hoc  omnium  re- 
rum receptaculum  est.  Hinc  rectus  in  Africam  cursus  est: 
haec  una  inter  Pyrenaeum  et  Gades  statio  i hinc  omni 
Hispaniae  imminet  Afiica.  Sed,  quoniam  vos  instructos  et 
ordinatos  cognosco  , ad  Carthaginem  novam  oppugnandam 
totis  viribus  et  bono  animo  transeamus.  Quamque  omnes 
una  voce,  hoc  faciendum,  succlamarent,  eos  Carthaginem 
duxit.  Tum  terra  marique  eam  oppugnari  iubet. 

XLLV.  Contra  Mago  Poenorum  dux,  quum  terra  ma- 
rique instrui  oppugnationem  videret , et  ipse  copias  ita 
disponit.  Oppidanorum  duo  millia  ab  ea  parte , qua 
castra  romana  erant , opponit : quingentis  militibus  ar- 
cem insedit:  quingentos  tumulo  urbis  in  orientem  verso 
imponit : multitudinem  aliam  , quo  clamor , quo  subita 
vocasset  res,  intentam  ad  omnia,  occurrere  iubet.  Pate- 
facta deinde  porta , eos , quos  in  via  ferente  ad  castra 
hostium  instruxerat , mittit.  Romani , duce  ipso  praeci- 
piente, parumper  cessere,  ut  propiores  subsidiis  in  cer- 
tamine ipso  summittendis  essent.  Et  primo  haud  impari 
stetero  acie:  subsidia  deinde,  identidem  summissa  e ca- 
stris, non  averterunt  solum  in  fugam  hostes,  sed  adeo 
effusis  institerunt,  ut,  nisi  receptui  cecinisset,  permixti 
fugientibus  irrupturi  fuisse  in  urbem  viderentur.  Tre- 
pidatio vero  non  in  proelio  maior,  quam  tota  urbe  fuit. 
Multae  stationes  pavore  atque  fuga  desertae  sunt , re- 
lictique muri;  quum,  qua  cuique  erat  proximum,  desi- 
luissent. Quod  ubi  egressus  Scipio  in  tumulum , quem 
Mercurii  vocant , animadvertit , multis  partibus  nudata 
defensoribus  moenia  esse;  omnes  e castris  excitos  ire  ad 
oppugnandam  urbem,  et  ferre  scalas  iubet.  Ipse,  trium 
prae  se  iuvenum  validorum  scutis  oppositis , ( ingens 
enim  iam  vis  omnis  generis  telorum  e muris  volabat), 
ad  urbem  succedit,  hortatur,  imperat,  quae  in  rem  sunt: 

quodque  plurimum  ad  accendendos  militum  animos  in- 
tererat, testis  spectatorque  virtutis  atque  ignaviae  cuius- 
que adest.  Itaque  in  vulnera  ac  tela  ruunt;  neque  illos 
muri , neque  superstantes  armati  arcere  queunt , quin 
ccrtatim  ascendant.  Et  ab  navibus  eodem  tempore  ea , 
quae  mari  alluitur,  pars  urbis  oppugnari  coepta  est.  Ce- 
terum tumultus  inde  maior,  quam  vis,  adhiberi  poterat 
Dum  applicant , dum  partim  exponunt  scalas  milites- 

3ue,  dum,  qua  cuique  proximum  est,  in  terram  eva- 
ere  properant,  ipsa  festinatione  et  certamine  alii  alios 
impediunt. 

XLV.  Inter  haec  repleverat  iam  Poenus  armatis  mu- 
ros, et  vis  magna,  ex  ingenti  copia  congesta,  telorum 
suppeditabat.  Sed  neque  viri  , nec  tela , nec  quidquam 
aliud  aeque,  quam  moenia  ipsa  sese,  defendebant.  Ra- 
rae enim  scalae  altitudini  aequari  poterant : et , quo 
quaeque  altiores  , eo  infirmiores  erant.  Itaque,  quum 
summus  quisque  evadere  non  posset , subirent  tamen 
alii,  onere  ipso  frangebantur.  Quidam , stantibus  scalis, 

3uum  altitudo  caliginem  oculis  offudisset , ad  terram 
elati  sunt.  Et  quum  passim  homines  scalaeque  ruerent, 
et  ipso  successu  audacia  atque  alacritas  hostium  cresce- 
ret, signum  receptui  datum  est;  quod  spem  non  prae- 
sentis modo  ab  tanto  certamine  ac  labore  quietis  obses- 
sis, sed  etiam  in  posterum  dedit,  scalis  et  corona  capi 
urbem  non  posse:  opera  et  difficilia  esse,  et  tempus  da- 
tura, ad  ferendam  opem,  imperatoribus  suis.  Vix  prior 
tumultus  conticuerat,  quum  scipio  ab  defessis  iam  vul- 
neratisque  rcccntos  integrosque  alios  accipere  scalas  iu- 
bet,  et  vi  maiore  aggredi  urnem.  Ipse,  ut  ei  nuntiatum 
est,  aestum  decedere,  quod  per  piscatores  tarraconenses , 
nunc  levibus  cymbis,  nunc,  ubi  eae  siderent,  vadis  per- 
vagatos stagnum  , compertum  habebat , facilem  pedibus 
ad  murum  transitum  dari,  eo  sccum  armatos  duxit.  Me- 
dium ferme  diei  erat:  et  ad  id,  quod  sua  sponte  ce- 
dente in  mare  aestu  trahebatur  aqua , acer  etiam  sep- 
tentrio ortus  inclinatum  stagnum  eodem  ? quo  aestus  , 
ferebat , et  adeo  nudaverat  vada , ut  alibi  umbilico  te- 
nus aqua  esset , alibi  genua  vix  superaret.  Hoc , cura 
ac  ratione  compertum , in  prodigium  ac  deos  vertens 

Scipio , qui  ad  transitum  Romanis  mare  verterent , et 
stagno  auferrent,  viasque  ante  nunquam  initas  humano 
vestigio  aperirent,  Neptunum  iubebat  ducem  itineris  se- 
qui, ac  medio  stagno  evadere  ad  moenia. 

XL VI.  Ab  terra  ingens  labor  succedentibus  erat : nec 
altitudine  tantum  moenium  inpediebanlur  , sed  quod 
euntes  ad  aucipites  utrimque  ictus  subiectos  habebant 
Romanos ; ut  latera  infestiora  subeuntibus , quam  ad- 
versa corpora,  essent  At  parte  in  alia  quingentis  et  per 
stagnum  facilis  transitus , et  in  murum  ascensus  inde 
fuit  Nam  neque  opero  emunitus  erat,  ut  ubi  ipsius  loci 
ac  stagni  praesidio  satis  creditum  foret ; nec  ulla  ar- 
matorum statio  aut  custodia  opposita , intentis  omnibus 
ad  opem  eo  ferendam , unde  periculum  ostendebatur. 
Ubi  urbem  sino  certamine  intravere , pergunt  inde , 
quanto  maximo  cursu  poterant , ad  eam  portam , circa 
quam  omne  contractura  certamen  erat.  In  quod  adeo 
intenti  omnium  non  animi  solum  fuere,  sed  etiam  oculi 
auresque  pugnantium  spectanliumque  et  adhortanlium 
pugnantes , ut  nemo  ante  ab  tergo  senserit  captam  ur- 
cem, quam  tela  in  aversos  inciderunt,  et  utrimque  an- 
cipitem  hostem  habebant.  Tunc,  turbatis  defensoribus 
metu  , et  moenia  capta , et  porta  intus  forisque  pariter 
refringi  coepta:  et  mox  caedendo  confractis,  ne  iter 
impediretur , foribus , armati  impetum  fecerunt.  Magna 
multitudo  et  muros  transcendebat ; sed  hi  passim  ad 
caedem  oppidanorum  versi.  Illa , quae  portam  ingressa 
erat , iusta  acies , cum  ducibus , cum  ordinibus  , inedia 
urbe  in  forum  processit.  Inde  quum  duobus  itineribus 
fugientes  videret  hostes,  alios  aa  tumulum  in  orientem 
versum,  qui  tenebatur  quingentorum  militum  praesidio, 
alios  iu  arcem  , in  quam  et  ipse  Mago  cum  omnibus 
fere  armatis  , qui  muris  pulsi  fuerant , refuderat ; par- 
tim  coniarum  ad  tumulum  expugnandum  mittit,  parlim 
ipse  aa  arcem  ducit.  Et  tumulus  primo  impetu  est  cap- 
tus , et  Mago , arcem  conatus  defendere , quum  omnia 
hostium  plena  videret , neque  spem  ullam  esse , se  ar- 
cemque et  praesidium  dedidit.  Quoad  dedita  arx  est , 
caedes  tota  urbe  passim  factae j nec  ulli  puberum , qui 
obvius  fuit,  pare  enatur.  Tum,  signo  dato,  caedibus  finis 

factus.  Ad  praedam  victores  versi , quae  ingens  omnis 
generis  fuit. 

XLVII.  Liberorum  capitum  virile  secus  ad  decem 
millia  capta.  Inde , qui  cives  Novae  Carthaginis  erant , 
dimisit : urbemque  et  sua  omnia  , quae  reliqua  iis  bel- 
lum  fecerat , restituit.  OpiGces  ad  duo  millia  hominum 
erant:  eos  publicos  fore  populi  romani  edixit,  cum  spe 
propinqua  libertatis,  si  ad  ministeria  belli  enixe  operam 
navassent.  Ceteram  multitudinem  incolarum  iuvenum  , 
ac  validorum  servorum  , in  classem  ad  supplementum 
remigum  dedit : et  auxerat  navibus  octo  captivis  clas- 
sem. Extra  hanc  multitudinem  Hispanorum  obsides  erant: 
quorum  perinde,  ac  si  sociorum  liberi  essent,  cura  ha- 
bita. Captus  et  apparatus  ingens  belli ; catapultae  ma- 
ximae turmae  centum  viginti , minores  ducentae  octo- 
ginta et  una : ballistae  maiores  viginti  tres , minores 
quinquaginta  duae : scorpionum  maiorum  minorumque 
et  armorum  telorumque  lugens  numerus:  signa  militaria 
septuaginta  quatuor.  Et  auri  argentique  relata  ad  impe- 
ratorem magna  vis  : paterae  aureae  fuerunt  ducentae 
septuaginta  sex,  libras  ferme  omnes  pondo:  argenti  facti 
signalique  decem  et  octo  millia  et  trecenta  pondo  : va- 
sorum argenteorum  magnus  numerus.  Haec  omnia  C. 
Flaminio  quaestori  appensa  annumerataque  sunt.  Trilici 
quadraginta  millia  modium,  hordei  ducenta  septuaginta. 
Naves  onerariae  sexaginta  tres  in  portu  expugnatae  cap- 
taeque : quaedam  cum  suis  oneribus,  frumento,  armis, 
aere  praeterea,  ferroque,  et  linteis,  et  sparto,  et  navali 
alia  materia  ad  classem  aedificandam : ut  minimum  om- 
nium, inter  tantas  opes  belli  captas,  Carthago  ipsa  fuerit. 

XLVIII.  Eo  die  Scipio,  C.  Laelio  cum  sociis  navali- 
bus urbem  custodire  iusso , ipse  in  castra  legiones  re- 
duxit: fessosque  milites  omnibus  uno  die  belli  operibus 
(quippe  qui  et  acie  dimicassent , et  capienda  urbe  tan- 
tum laboris  periculique  adissent,  et  capta,  cum  iis,  qui 
in  arcem  confugerant , iniquo  etiam  loco  pugnassent ) 
curare  corpora  iussit.  Postero  die , militibus  navalibus- 
que sociis  convocatis,  primum  diis  immortalibus  laudes- 
que et  grates  egit , qui  se  non  urbis  solum  opulentissi- 
mae omnium  in  Hispania  uno  die  compotem  fecissent, 

sed  ante  eo  congessissent  omnis  paene  Africae  atque 
Hispaniae  opes:  ut  neque  hostibus  quidquam  relinque- 
retur, et  sibi  ac  suis  omnia  superessent.  Militum  deinde 
virtutem  collaudavit,  quod  eos  non  eruptio  hostium,  non 
altitudo  moenium,  non  inexplorata  stagni  vada,  non  ca- 
stellum in  alto  tumulo  situm,  non  munitissima  arx  de- 
terruisset , quo  minus  transcenderent  omnia  perrumpe- 
rentque.  Itaque , quamquam  omnibus  omnia  deberet , 
praecipuum  muralis  coronae  decus  eius  esse , qui  pri- 
mus murum  ascendisset : profiteretur , qui  se  dignum 
eo  duceret  dono.  Duo  professi  sunt : Q.  Trebellius  cen- 
turio legionis  quartae , et  Sex.  Digitius  socius  navalis. 
Nec  ipsi  tam  inter  se  acriter  contendebant,  quam  stu- 
dia excitaverant  uterque  sui  corporis  hominum.  Sociis 
C-  Laelius  praefectus  classis;  legionariis  M.  Sempronius 
Tuditanus  aderat.  Ea  contentio  quum  prope  seditionem 
veniret,  Scipio  tres  recuperatores  quum  se  daturum 
pronuntiasset , qui , cognita  causa  testibusque  auditis , 
iudicarent , uter  prior  in  oppidum  transcendisset ; C. 
Laelio  et  M.  Sempronio  advocatis  partis  utri  usque  P. 
Cornelium  Caudinum  de  medio  adiecit;  eosque  tres  re- 
cuperatores considere,  et  causam  cognoscere  iussit.  Quum 
res  eo  maiore  ageretur  certamine  , quod  amoti  tantae 
dignitatis  non  tam  advocati , quam  moderatores  studio- 
rum fuerant ; C.  Laelius , relicto  consilio , ad  tribunal 
ad  Scipionem  accedit,  eumque  docet,  rem  sine  modo  ac 
modestia  agi:  ac  prope  esse , ut  manus  inter  se  conserant. 
Ceterum,  etiamsi  vis  absit,  nihilo  minus  detestabili  exemplo 
rem  agi;  quippe  ubi  fraudi  ac  pmiurio  decus  petatur  vir- 
tutis. Stare  hinc  legionarios  milites , hinc  classicos , per 
omnes  deos  paratos  iurare,  magis  quae  velint,  quam  quae 
sciatit , vera  esse , et  obstringere  periurio  non  se  solum 
suumque  caput,  sed  signa  militaria,  et  aquilas,  sacramen- 
tique religionem.  Haec  se  ad  eum  de  sententia  P.  Cornelii 
et  M.  Sempronii  deferre.  Scipio  , collaudato  Laelio  , ad 
concionem  advocavit , pronuntiavitque,  Se  satis  comper- 
tum habere , Q.  Trebellium  et  Sex.  Digitium  pariter  in 
murum  escendisse  : seque  eos  ambos,  virtutis  causa , coro- 
nis muralibus  donare.  Tum  reliquos  , prout  cuique  me- 
ritum virtusque  erat , donavit : ante  omnes  C.  Laelium 

praefectum  classis  et  omni  genere  laudis  sibimet  ipse 
aequavit , et  corona  aurea  ac  triginta  bubus  donavit. 

XLIX.  Tum  obsides  civitatium  Hispaniae  vocari  ius- 
sit : quorum  quantus  numerus  fuerit , piget  scribere , 
quippe  quum  alibi  trecentos  ferme  , alibi  septingentos 
vigiuti  quinque  fuisse  inveniam.  Aeque  et  alia  inter 
auctores  discrepant.  Praesidium  punicum  alius  decem  , 
alius  septem  , alius  haud  plus  quam  duum  millium 
fuisse  scribit.  Capta  alibi  decem  millia  capitum  , alibi 
supra  quinque  et  viginli  invenias.  Scorpiones  maiores 
minoresque  ad  sexaginla  captos  scripserim,  si  auctorem 
graecum  sequar  Silenum:  si  Valerium  Antiatem,  maio- 
rum scorpionum  sex  millia , minorum  tredecim : adeo 
nullus  mentiendi  modus  est.  Ne  de  ducibus  quidem 
convenit.  Plerique  Laelium  praefuisse  classi ; sunt , qui 
M.  luniurn  Silanum  dicant.  Arinem  praefuisse  punico 
praesidio,  deditumque  Romanis,  Antias  Valerius;  Ma- 
gonem alii  scriptores  tradunt.  Non  de  numero  navium 
captarum  , non  de  pondere  auri  atque  argenti  , et  re- 
dactae pecuniae,  convenit.  Si  aliquibus  assentiri  necesse 
est,  media  simillima  veris  sunt.  Ceterum  Scipio,  vocatis 
obsidibus,  primum  universos  bonum  animum  habere 
iussit.  Venisse  eos  in  populi  romani  potestatem  , qui  be- 
neficio , quam  metu , obligare  homines  malit ; exterasque 
gentes  fide  ac  societate  iunctas  luibere,  quam  tristi  sublec- 
tas servitio.  Deinde  , acceptis  nominibus  civitatium  , re- 
censuit captivos  , quot  cuiusque  populi  essent : et  nun- 
tios domum  misit,  ut  ad  suos  quisque  recipiendos  veni- 
ret. Si  quarum  forte  civitatium  legati  aderant,  iis  prae- 
sentibus suos  restituit : ceterorum  curam  benigne  tuen- 
dorum C.  Flaminio  quaestori  attribuit.  Inter  haec  e 
media  turba  obsidum  mulier  magno  natu  , Mandonii 
uxor  , qui  frater  Indibilis  Ilergetum  reguli  erat  , flens 
ad  pedes  imperatoris  procubit , obtestanquo  coepit , ut 
curam  cultumque  feminarum  impensius  custodibus  com- 
mendaret. Quum  Scipio , nihil  profecto  defutut  um  , dice- 
ret ; tum  rursus  mulier , Ilaud  magni  ista  facimus  , in- 
quit : quid  enim  huic  fortunae  non  satis  est  ? Alia  me 
cura,  aetatem  harum  intuentem , ( nam  ipsa  iam  extra  pe- 
riculum iniuriae  muliebris  sum)  stimulat.  Aetate  et  forma 


382  T.  LIVII 

florentes  circa  erant  Iqjjibilis  filiae , aliaeque  nobilitate 
pari,  quae  omnes  eam  pro  parente  colebant.  Tum  Sci- 
pio, Meae  populique  romani  disciplinae  causa  facerem , in- 
quit, ne  quid,  quod  sanctum  usquam  esset,  apud  nos  vio- 
laretur. Nunc,  ut  id  curem  impensius,  vestra  quoque  vir- 
tus dignitasque  facit : quae  ne  in  malis  quidem  oblitae 
decoris  matronalis  estis ■ Spectatae  deinde  integritatis  viro 
tradidit  eas,  tuerique  haud  secus  verecunde  ac  modeste, 
quam  hospitum  coniuges  ac  matres,  iussit. 

L.  Captiva  deinde  a militibus  adducitur  ad  eum  adulta 
virgo  , adeo  eximia  forma  , ut , quacumque  incedebat , 
converteret  omnium  oculos.  Scipio,  percunctatns  patriam 
parentesque,  iuler  cetera  accepit,  desponsam  eam  prin- 
cipi Celtiberorum  adolescenti : Allucio  nomen  erat.  Ex- 
templo igitur  parentibus  sponsoque  ab  domo  accitis  , 
quum  interim  audiret , deperire  eum  sponsae  amore , 
ubi  primum  venit , accuratiore  eum  sermone , quam 
parentes,  alloquitur.  Juvenis,  inquit,  i uvenem  appello,  quo 
mitior  sit  inter  nos  huius  sermonis  verecundia.  Ego,  quum 
sponsa  tua  capta  a militibus  nostris  ad  me  ducta  esset , 
audiremque , eam  tibi  cordi  esse , et  forma  faceret  fidem  , 
quia  ipse,  si  frui  liceret  ludo  aetatis,  praesertim  recto  et 
legitimo  amore , et  non  respublica  animum  nostrum  occu- 
passet , veniam  mihi  dari  sponsam  impensius  amanti  vel- 
lem : tuo  , cuius  possum  , amori  faveo.  Fuit  sponsa  tua 
apud  me  eadem,  qua  apud  soceros  tuos  parentesque  suos , 
verecundia : servata  tibi  est , ut  inviolatum  et  dignum  me 
teque  dari  tibi  donum  posset.  Hanc  mcrcedem  unam  pro 
eo  munere  paciscor:  amicus  populo  romano  sis.  Et,  si  me 
virum  bonum  credis  esse,  quales  patrem  patruumque  meum 
iam  ante  hae  gentes  norant,  scias  multos  nostri  similes  in 
civitate  romana  esse;  nec  ullum  in  terris  populum  hodie 
dici  posse,  quem  minus  tibi  hostem  tuisque  esse  velis,  aut 
amicum  malis.  Adolescens,  simul  pudore  et  gaudio  per- 
fusus , dextram  Scipionis  tenens , deos  omnes  invocare 
ad  gratiam  illi  pro  se  referendam,  quoniam  sibi  nequa- 
quam satis  facultatis,  pro  suo  animo  atque  illius  erga  se 
merito , esset.  Parentes  inde  cognatique  virginis  appel- 
lati: Qui,  quoniam  gratis  sibi  redderetur  virgo,  ad  quam 
redimendam  salis  magnum  attulissent  auri  pondus,  orare 

Scipionem , ot  id  ab  se  donum  acciperet , coeperunt : 
haud  minorem  eius  rei  apud  se  gratiam  futuram  esse , 
affirmantes,  quam  redditae  inviolatae  foret  virginis.  Sci- 
pio, quando  tanto  onere  peterent,  accepturum  se  polli- 
citus, poni  ante  peaes  iussit:  vocatoque  ad  se  Aliucio  , 
Super  dotem , inquit,  quam  accepturus  a socero  es,  haec 
tibi  a me  dotalia  dona  accedent : aurumque  tollere  , ac 
sibi  habere  iussit.  His  laetus  donis  honoribusquh  dimis- 
sus domum,  implevit  populares  laudibus  meritis  Scipio- 
nis : Venisse  diis  simillimum  iuecnem  , vincentem  omnia  , 
quum  armis,  tum  benignitate  ac  beneficiis.  Itaque,  delectu 
clieutium  habito  , cum  delectis  mille  et  quadringentis 
equitibus  intra  paucos  dies  ad  Scipionem  revertit. 

LI.  Scipio  retentum  secum  Laelium , dum  captivos 
obsidesque  et  praedam  ex  consilio  eius  disponeret,  satis 
omnibus  compositis  data  quinquereme,  captivisque,  Ma- 
gone et  quindecim  fere  senatoribus , qui  simul  cum  eo 
capti  erant,  in  navem  impositis,  nuntium  victoriae  Ro- 
mam mittit.  Ipse  paucos  dies,  quibus  morari  Carthagine 
statuerat,  exercendis  navalibus  pedestribusque  copiis  ab- 
sumpsit. Primo  die  legiones  in  armis  quatuor  millium 
spatio  decurrerunt : secundo  die  arma  curare  et  tergere 
ante  tentoria  iussit:  tertio  die  rudibus  inter  se  in  mo- 
dum iustae  pugnae  concurrerunt,  praepilatisqne  missili- 
bus iaculati  sunt:  quarto  die  quies  data:  quinto  iterum 
in  armis  decursum  est.  Hunc  ordinem  laboris  quietis  - 
que,  quoad  Carthagine  morati  sunt,  servarunt.  Remi- 
gium classicique  milites,  tranquillo  in  alium  evecti,  agi- 
litatem navium  simulacris  uavalis  pugnae  experieban- 
tur. Haec  extra  urbem  terra  rnarique  corpora  simul  ani- 
rnosque  ad  bellum  acuebant.  Urbs  ipsa  strepebat  appa- 
ratu belli  , fabris  omnium  generum  in  publica  officina 
inclusis.  Dux  cuncta  pari  cura  obibat.  Nunc  in  classe 
ac  navali  erat : nunc  cum  legionibus  decurrebat : nunc 
operibus  aspiciendis  tempus  dabat,  quaeque  in  officinis, 
quaeque  in  armamentario  ac  navalibus  fabrorum  mul- 
titudo jplurima  in  singulos  dies  certamine  ingenti  facie- 
bat. His  ita  inchoatis  , refectisque , qua  quassati  erant , 
muris,  dispositisque  praesidiis  ad  custodiam  urbis,  Tar- 
raconem est  profectus,  a multis  legationibus  protinus  in 

via  aditus ; quas  partim  dato  responso  ex  itinere  dimi- 
sit, partim  distulit  Tarraconem,  quo  omnibus  novis  ve- 
teribusque sociis  edixerat  conventum.  Et  cuncti  fere  , 
qui  cis  lberum  incolunt,  populi,  multi  etiam  ulterioris 
provinciae  convenerunt.  Carthaginiensium  duces  primo 
ex  industria  famam  captae  Carthaginis  compresserunt : 
deinde,  ut  clarior  res  erat,  quam  ut  tegi  ac  dissimulari 
posset,  elevabant  verbis.  Necopinato  adventu  ac  prope  furto 
imius  diei  urbem  unam  Hispaniae  interceptam.  Cuius  rei 
tam  parvae  praemio  elatum  insolentem  iuvenem , immodico 
gaudio  speciem  magnae  victoriae  imposuisse.  At , ubi  ap- 
propinquare tres  duces,  tres  victores  hostium  exercitus  au- 
disset,  occursuram  ei  extemplo  domesticorum  funerum  me- 
moriam. Haec  in  vulgus  lactabant , haudquaquam  ipsi 
ignari , quantum  sibi  ad  omnia  virium , Carthagine 
amissa,  decessisset. 

EPITOME 

LIBRI  XXVII. 

Cn.  Fulvius  proconsul  cum  exercitu  ab  Hannibale  ad 
Herdoniam  caesus  est.  Meliore  eventu  a Claudio  Marcello 
consule  adversus  eundem  ad  Numistronem  pugnatum  est. 
Inde  Hannibal  noctu  recessit.  Marcellus  insecutus  est , et 
subinde  cedentem  pressit,  donec  confligeret.  Priore  pugna 
Hannibal  superior  fuit,  Marcellus  insequenti.  Fabius  Ma- 
ximus pater  consul  Tarentinos  per  proditionem  recepit.  In 
Hispania  ad  Baeculam  Scipio  cum  Hasdrubale  Hamilcaris 
conflixit , et  vicit.  Inter  alia  captum  puerum  regalem  exi- 
miae formae  ad  avunculum  Masinissam  cum  donis  dimi- 
sit. Claudius  Marcellus,  T.  Quinctius  Crispinus  consules, 
speculandi  causa  progressi  c castris,  insidiis  ab  Hannibale 
circumventi  sunt.  Marcellus  occisus  fuit , Crispinus  fugit. 
Res  praeterea  a P.  Sulpicio  praetore  adversus  Philippum 
et  Achaeos  gestas  continet.  Lustrum  a censoribus  conditum 
est.  Censa  sunt  civium  capita  centum  triginta  septem  mil- 
lia centum  et  octo : ex  quo  numero  apparuit , quantum 
hominum  tot  proeliorum  adversa  fortuna  populo  romano 
abstulisset.  Hasdrubal,  qui  cum  exercitu  novo  transcende- 
rat Alpes,  ut  se  Hannibali  coniungeret,  cum  millibus  ho- 
minum quinquaginta  sex  caesus  est,  M.  Livii  consulis  ductu , 
sed  non  minore  opera  Claudii  Neronis  consulis.  Qui,  quum 
Hannibali  oppositus  esset , relictis  castris , ita  ut  hostem 
falleret,  cum  electa  manu  profectus,  Hasdrubalem  circum- 
venit. 

.Hic  status  rerum  Hispaniae  erat.  In  Italia  consul  Mar- 
cellus , Salapia  per  proditionem  recepta , Maroneam  et 
Meles  de  Samnitibus  vi  cepit.  Ad  tria  millia  militum 
ibi  Hannibalis,  quae  praesidii  causa  relicta  erant,  op- 
pressa. Praeda  (et  aliquantum  eius  fuit)  militi  concessa. 
Tritici  quoque  ducenta  quadraginta  millia  modium,  et 
centum  decem  millia  hordei  inventa.  Ceterum  nequa- 
quam inde  tantum  gaudium  fuit  , quanta  clades  intra 
paucos  dies  accepta  est,  haud  procul  ab  Herdonia  urbe. 
Castra  ibi  Cn.  Fulvius  proconsul  habebat,  spe  recipien* 
dae  Hcrdoniae  quae  , post  cannensem  cladem  ab  Ro- 
manis defecerat,  nec  loco  salis  tuto  posita,  nec  praesi- 
diis lirmata.  Negligentiam  insitam  ingenio  ducis  auge- 
bat spes  ea , quod  labare  iis  adversus  Poenum  tidem 
senserat,  postquam,  Salapia  amissa,  excessisse  his  locis 
in  Bruttios  Hannibalem  auditum  est.  Ea  omnia,  ab  Her- 
donia per  occultos  nuntios  delata  Hannibali,  simul  cu- 
ram sociae  retinendae  urbis , et  spem  fecere  incautum 
hostem  aggrediendi.  Exercitu  expedito , ita  ut  famam 

Se  praeveniret,  magnis  itineribus  ad  Herdoniam  cort- 
it,  et,  quo  plus  terroris  hosti  obiiceret,  acie  instructa 
accessit.  Par  audacia  Romanus , consilio  et  viribus  im- 
par, copiis  raptim  eductis,  conflixit.  Quinta  legio  et  si- 
nistra ala  acriter  pugnam  inierunt.  Ceterum  Hannibal, 
signo  equitibus  dato,  ut,  quum  pedestres  acies  occupas- 
sent  praesenti  certamine  oculos  animosque,  circumvecti, 
pars  castra  hostium,  pars  terga  trepidantium  invaderent, 
ipse  in  Fulvii  similitudinem  nominis,  quod  Cn.  F^ulvium 
praetorem  biennio  ante  in  iisdem  devicerat  locis , in- 
crepans , similem  eventum  pugnae  foro  affirmabat.  Ne- 
que ea  spes  vana  fuit.  Nam,  quum  cominus  acie  et  pe- 
ditum certamine  multi  cecidissent  Romanorum,  starent 
tamen  ordines  signaque , equestris  a tergo  tumultus , 

simul  a castris  clamor  hostilis  auditus , sextam  ante 
legionem  , quae  , in  secunda  acie  posita , prior  ab  Nu- 
midis  turbata  est ; quintam  deinde  atque  eos  , qui  ad 
prima  signa  erant,  avertit.  Pars  in  fugam  effusi,  pars  in 
medio  caesi:  ubi  et  ipse  Cn.  Fulvius  cum  undecim  tribu- 
nis militum  cecidit.  Romanorum  sociorumque  quot  caesa 
in  eo  proelio  millia  sint,  quis  pro  certo  affirmet?  quum 
tredecim  millia  alibi , alibi  haud  plus , quam  septem , 
inveniam.  Castris  praedaque  victor  potitur.  Herdoniam, 
quia  et  defecturam  fuisse  ad  Romanos  comperit , neo 
mansuram  in  fide,  si  inde  abscessisset,  multitudine  omni 
Metapontum  ac  Thurios  traducta,  incendit:  occidit  prin- 
cipes , qui  cum  Fulvio  colloquia  occulta  habuisse  com- 
perti sunt.  Romani , qui  ex  tanta  clade  evaserant , di- 
versis itineribus  semermes  ad  Marcellum  consulem  in 
Samnium  perfugerunt. 

11.  Marcellus,  nihil  admodum  tanta  clade  territus, 
literas  Romam  ad  senatum  de  duce  et  exercitu  ad  Her- 
doniam amisso  scribit.  Ceterum,  eundem  se,  qui  post  Can- 
nensem pugnam  ferocem  victoria  Hannibalem  contudisset , 
ire  adversus  eum,  brevem  illi  laetitiam,  qua  exsultet  fac- 
turum. Et  Romae  (juidem  quum  luctus  ingens  ex  prae- 
terito , tum  timor  in  futurum  erat.  Consul , ex  Samnio 
in  Lucanos  transgressus,  ad  Numistronem  in  conspectu 
Hannibalis  loco  plano  , quum  Poenus  collem  teneret , 
posuit  castra.  Addidit  et  aliam  fidentis  speciem  , quod 
prior  in  aciem  eduxit.  Nec  detrectavit  Hannibal,  ut  si- 
gna portis  efferri  vidit.  Ita  tamen  aciem  instruxerunt , 
ut  Poenus  dextrum  cornu  in  collem  erigeret , Romani 
sinistrum  ad  oppidum  applicarent.  Ab  hora  tertia  quum 
ad  noctem  pugnam  extendissent , fessaeque  pugnando 
primae  acies  essent,  ab  Romanis  prima  legio  et  dextra 
ala , ab  Hannibale  hispani  milites  et  funditor  baliaris , 
elephanti  quoque,  commisso  iam  certamine  in  proelium 
acti.  Diu  pugna  neutro  inclinata  stetit.  Primae  legioni 
tertia,  dextrae  alae  sinistra  subiit,  et  apud  hostes  inte- 
gri a fessis  pugnam  accepere.  Novum  atque  atrox  proe- 
lium ex  tam  segni  repente  exarsit , recentibus  animis 
corporibusque : sed  nox  incerta  victoria  diremit  pu- 
gnantes. Postero  die  Romani  ab  sole  orto  in  multum 

diei  stetere  in  acie:  ubi  nemo  hostium  adversus  prodiit, 
spolia  per  otium  legere  , ct  congestos  in  unum  locum 
cremavere  suos.  Nocte  insequenti  Hannibal  silentio  mo- 
vit castra,  et  in  Apuliam  abiit:  Marcellus,  ubi  lux 
fugam  hostium  aperuit , sauciis  cum  praesidio  modico 
Numistrone  relictis  , praepositoque  his  L.  Furio  Pur- 
pureone  tribuno  militum,  vestigiis  institit  sequi.  Ad  Ve- 
nusiam adeptus  eum  est.  Ibi  per  dies  aliquot  quum  ab 
stationibus  procursaretur , mixta  equitum  peditumque 
tumultuosa  magis  proelia,  quam  magna,  et  ferme  omnia 
llomanis  secunda  luerunt.  Inde  per  Apuliam  ducti  exer- 
citus sine  ullo  memorando  certamine  ; quum  Hannibal 
nocte  signa  moveret,  locum  insidiis  quaerens;  Marcellus, 
nisi  certa  luce , et  explorato  ante  , non  sequeretur. 

III.  Capuae  interim  Flaccus  dum  bonis  principnm  ven- 
dendis, agro,  qui  publicatus  fuerat,  locando  (locavit  au- 
tem omnem  frumento)  tempus  terit;  ne  deesset  materia 
in  Campanos  saeviendi , novum  in  occulto  gliscens  per 
indicium  protractum  est  facinus.  Milites  aedificiis  emo- 
tos, simul  ut  cum  agro  tecta  urbis  fruenda  locarentur , 
simul  metuens,  ne  suum  quoque  exercitum,  sicut  Han- 
nibalis, nimia  urbis  amoenitas  emolliret,  in  portis  mu- 
risque sibimct  ipsos  tecta  militariter  coegerat  aedificare. 
Erant  autem  pleraque  ex  cratibus  aut  tabulis  facta,  alia 
arundine  texta  , stramento  intecta  omnia , velut  de  in- 
dustria, alimentis  ignis.  Haec  noctis  una  hora  ut  omnia 
incenderent , centum  septuaginta  Campani , principibus 
fratribus  Blosiis  , coniuraverant.  Indicio  eius  rei  ex  fa- 
milia Blosiorum  facto  * portis  repente  iussu  proconsulis 
clausis,  quum  ad  arma  signo  dato  milites  concurrissent; 
comprehensi  omnes,  qui  in  noxa  erant,  et,  quaestione 
acriter  habita,  damnati  necatique:  indicibus  libertas,  et 
aeris  dena  millia  data.  Nucerinos  et  Acerranos  quae- 
rentes , ubi  habitarent , non  esse , Acerris  ex  parte  in- 
censis, Nuceria  deleta,  Romam  Fulvius  ad  senatum  mi- 
sit. Acerranis  permissum,  ut  aedificarent,  quae  incensa 
erant:  Nucerini  Atellam,  quia  id  maluerant,  Atellanis 
Calatiam  migrare  iussis,  traducti.  Inter  multas  magnas- 
que  res,  quae,  nunc  secundae,  nunc  adversae,  occupa- 
bant cogitationes  hominum,  ne  tarentinae  quidem  arcis 

excidit  memoria.  M.  Ogulnius  et  P.  Aquillius  iu  Etru- 
riam legati  ad  frumentum  coemendum,  quod  Tarentum 
portaretur,  profecti:  et  mille  milites  de  exercitu  urbano, 
par  numerus  Romanorum  sociorumque,  eodem  in  prae- 
sidium cum  frumento  missi  sunt. 

IV.  iam  aestas  in  exitu  erat,  comitiorumque  consula- 
rium instabat  tempus.  Sed  literae  Marcelli , negantis  e 
republica  esse,  vestigium  abscedi  ab  Hannibale,  cui  ce- 
denti cortamenque  abnuenti  gravis  ipse  instaret,  curam 
iniecerant,  ne  aut  consulem,  tum  maxime  res  agentem, 
a bello  avocarent,  aut  in  annum  consules  deessent.  Op- 
timum visum  est,  quamquam  extra  Italiam  esset,  Vale- 
rium potius  consulem  ex  Sicilia  revocari.  Ad  eum  lite- 
rae iussu  senatus  ab  L.  Manlio  praetore  urbis  missae  , 
cum  literis  consulis  M.  Marcelli : ut  ex  iis  nosceret , 
qpac  causa  patribus  eum  potius,  quam  collegam,  revo- 
candi ex  provincia  esset.  Eo  fere  tempore  legati  ab  rege 
Syphace  Romam  venerunt , quae  his  prospera  proelia 
cum  Carthaginiensibus  fecisset,  memorantes.  Regem  nec 
inimiciorem  ulli  populo , quam  Carthaginiensi,  nec  amicio- 
rem, quam  roman&,  affirmabant  esse.  Misisse  eum  antea 
legatos  in  Hispaniam  ad  Cn.  et  P.  Cornelios , imperatores 
romanos : nunc  ab  ipso  velut  fonte  petere  romanam  ami- 
citiam voluisse.  Senatus  non  legatis  modo  benigne  re- 
spondit, sed  et  ipse  legatos  donis  ad  regem  misit,  L. 
Genuciura , P.  Poetellium , P.  Popillium.  Dona  tulere  , 
togam  et  tunicam  purpuream , sellam  eburneam , pate- 
ram ex  quinque  pondo  auri  factam.  Protinus  et  alios 
Africae  regulos  iussi  adire,  lis  quoque  quae  darentur  , 
portata  , togae  praetextae , et  terna  pondo  paterae  au- 
reae. Et  Alexandriana  ad  Ptolemaeum  Cleopatramque 
reges  M.  Atilius  et  M’.  Acilius  legati , ad  commemb- 
randam  renovandamque  amicitiam  missi , dona  tulere , 
regi  togam  et  tunicam  purpuream  cum  sella  eburnea : 
reginae  pallam  pictam  cum  amiculo  purpureo.  Multa 
ea  aestate , qua  haec  facta  sunt , ex  propinquis  urbi- 
bus agrisque  nuntiata  sunt  prodigia : Tusculi  agnum 
cum  ubere  lactenti  natum ; lovis  aedis  culmen  fulmine 
ictum,  ac  prope  omni  tecto  nudatum:  iisdem  ferme  die- 
bus, Anagniae  terram  ante  portam  ictam,  diem  ac  noc- 

tem  sine  ullo  ignis  alimento  arsisse  : et  aves , ad  com- 
pitum anagninum  , in  luco  Dianae  nidos  in  arboribus 
reliquisse : Tarracinae  in  mari  haud  procul  portu  an- 
gues magnitudinis  mirae  lascivientium  piscium  modo 
exsultasse:  Tarquiniis  porcum  cum  ore  humano  geni- 
tum: et  in  agro  capenale,  ad  lucum  Feroniae,  quatuor 
signa  sanguine  multo  diem  ac  noctem  sudasse.  Haec 
prodigia  hostiis  maioribus  procurata  decreto  pontificum: 
et  supplicatio  diem  unum  Komae  ad  omnia  pulvinaria, 
alterum,  in  capcnate  agro,  ad  Feroniae  lucuui,  indicta. 

V.  M.  Valerius  consul  literis  excitus,  provincia  exer- 
cituque mandato  Cincio  praetori , M.  Valerio  Messalla 
praefecto  classis  cura  parte  navium  in  Africam  praeda- 
tum simul  spcculatumque,  quae  populus  Carthaginiensis 
ageret  pararetque , misso , ipse  decem  navibus  Hornam 

Erofcctus  quum  prospero  pervenisset,  senatum  extemplo 
abuit.  Ibi  de  suis  rebus  gestis  commemoravit.  Quum 
annos  prope  sexaginta  in  Sicilia  terra  marique  saepe  ma- 
gnis cladibus  bellatum  esset,  se  eam  provinciam  confecisse. 
Neminem  Carthaginiensem  in  Sicilia  esse:  neminem  sicu- 
l um  , qui  metu  inde  fugati  abfuerint , non  esse : omnes  in 
urbes,  in  agros  suos  reductos,  arare,  serere:  desertam  re- 
coli tandem  terram,  frugiferam  ipsis  cultoribus,  populoque 
romano  pace  ac  bello  fidissimum  annonae  subsidium.  Exin 
Muliue,  et  si  quorum  aliorum  merita  erga  populum  ro- 
manum  erant,  in  senatum  introductis,  honores  omnibus, 
ad  exsolvendam  fidem  a consule , habiti.  Mutines  etiam 
civis  romanus  factus  , rogatione  ab  tribuno  plebis  , ex 
auctoritate  patrum  , ad  plebem  lata.  Dum  haec  Komae 
geruntur , M.  Valerius  Messalla  quinquaginta  navibus 
quum  ante  lucem  ad  Africam  accessisset,  improviso  in 
agrum  Uticensem  exscensionem  fecit : eumque  late  de- 
populatus, mullis  mortalibus  cum  alia  omnis  generis 
praeda  captis,  ad  naves  rediit,  atque  in  Siciliam  trans- 
misit : tertio  decimo  die,  quam  profectus  inde  erat,  Li- 
lybaeum revectus.  Ex  captivis,  quaestione  habita,  haec 
comperta,  consulique  Laevino  omnia  ordine  perscripta, 
ut  sciret;  quo  in  statu  res  Africae  essent.  Quinque  mil- 
lia Numida  tum  cum  Masinissa,  Galae  filio,  acerrimo  iu- 
vene,  Carthagine  esse ; et  alios  per  totam  Africam  milites 

mercede  conduci,  qui  in  Hispaniam  ad  Hasdrubalem  traii- 
cerentur:  ut  is,  quam  maximo  exercitu  primo  quoque  tem- 
pore in  Italiam  transgressus,  iungeret  se  Hannibali.  In  eo 
positam  victoriam  credere  Carthaginienses.  Classem  prae- 
terea ingentem  apparari  ad  S ciliam  repetendam  , camque 
se  credere  brevi  traiecturam.  Haec  recitata  a consule  ita 
movere  senatum  , ut  non  exspectanda  comitia  consuli 
censerent,  sed  dictatorem  comitiorum  habendorum  causa 
dici,  et  extemplo  in  provinciam  redeundum.  Illa  discep- 
tatio tenebat , quod  consul  in  Sicilia  se  M.  Valerium 
Messallam  , qui  tum  classi  praeesset , dictatorem  dictu- 
rum esse  aiebat : patres  extra  romanum  agrum  ( eum 
autem  Italia  terminari)  negabant  dictatorem  dici  posse. 
M.  Lucretius  tribunus  plebis  quum  de  ea  re  consuleret, 
ita  decrevit  senatus,  Ut  consul  prius,  quam  ab  urbe  di- 
scederet, populum  rogaret,  quem  dictatorem  dici  placeret; 
cumque,  quem  populus  iussisset,  diceret  dictatorem.  St  con- 
sul noluisset , praetor  populum  rogaret : si  ne  is  quidem 
vellet,  tum  tribuni  ad  plebem  ferrent.  Quum  consul  se  po- 
pulum rogaturum  negasset  , quod  suae  potestatis  esset  , 
praetoremque  vetuisset  rogare ; tribuni  plebis  rogarunt , 
plcbesrpie  scivit , ut  Q.  Fulvius  , qui  tum  ad  Capuam 
erat,  dictator  diceretur.  Sed,  quo  die  id  plebis  concilium 
futurum  erat,  consul  clam  nocte  in  Siciliam  abiit:  de- 
stitutique  patres  lileras  ad  M.  Claudium  mittendas  cen- 
suerunt,  ut  desertae  ab  collega  reipublicae  subveniret  , 
diceretque,  quem  populus  iussisset,  dictatorem.  Ita  a M. 
Claudio  consule  Q.  Fulvius  dictator  dictus,  et  ex  eodem 
plebiscito  et  ab  Q.  Fulvio  dictatore  P.  Licinius  Crassus 
pontifex  maximus  magister  equitum  dictus. 

VI.  Dictator  postquam  Romam  venit,  Cn.  Sempronium 
Blaesum  legatum,  quem  ad  Capuam  habuerat,  in  Etru- 
riam provinciam  ad  exercitum  misit  , in  locum  C.  Cal- 
purnii praetoris ; quem  , ut  Capuae  exerciluique  suo 
praeesset,  literis  excivit.  Ipse  comitia,  in  quem  diem 
primum  potuit,  edixit:  quae  , certamine  inter  tribunos 
dictatoremque  iniecto,  perfici  non  potuerunt.  Galeria  iu- 
niorum,  quae  sorte  praerogativa  erat,  Q.  Fulvium  et  Q. 
Fabium  consules  dixerat,  eodemque  i ure  vocatae  incli- 
nassent , ni  tribuni  plebis  C.  et  L.  Areriii  se  inlerpo- 


T.  UVII 


302 

suissent  , qui , neque  magistratum  continuari  satis  civile 
esse,  aiebant;  et  multo  foedioris  exempli,  cum  ipsum  creari, 
qui  comitia  haberet.  Itaque,  si  suum  nomen  dictator  acci- 
peret , sc  comitiis  intercessuros : si  aliorum  , praeterquam 
ipsius,  ratio  haberetur,  comitiis  se  moram  non  facere.  Dic- 
tator causam  comitiorum  auctoritate  senatus,  plebeiscito, 
exemplis  tutabatur.  Namque,  Cn.  Servilio  consule,  quum 
C.  Flaminius  alter  consul  ad  Trasimenum  cecidisset , ex 
auctoritate  patrum  ad  plebem  latum , plebemque  scivisse , 
ut,  quoad  bellum  in  Italia  esset,  ex  iis,  qui  consules  fuis- 
sent , quos  et  quoties  vellet , reficiendi  consules  populo  ius 
esset:  cxemplumque  eam  in  rem  se  habere  vetus  L.  Postu- 
mii Megelli,  qui  interrex  iis  comitiis,  quae  ipse  habuisset, 
consul  cum  C.  Iunio  Bubulco  creatus  esset;  recens  Q.  Fa- 
bii , qui  sibi  continuari  consulatum  , nisi  id  bono  publico 
fieret,  pi'ofecto  nunquam  sisset.  His  orationibus  quum  diu 
certatum  esset,  postremo  ita  inter  dictatorem  ac  tribu- 
nos convenit,  ut  eo,  quod  censuisset  senatus,  staretur. 
Patribus  id  tempus  reipublicae  visum  est,  ut  per  vete- 
res et  expertos,  bellique  peritos  imperatores  respublica 
gereretur.  Itaque  moram  (ieri  comitiis  non  placere.  Con- 
cedentibus tribunis  , comitia  habita.  Declarati  consules 
Q.  Fabius  Maximus  quintum,  Q.  Fulvius  Flaccus  quar- 
tum. Praetores  inde  creati,  L.  Veturius  Philo,  T.  Quin- 
ctius Crispinus,  C.  Hostilius  Tubulus,  C.  Aurunculeius. 
Magistralibus  in  annum  creatis,  Q.  Fulvius  dictatura  se 
abdicavit.  Extremo  aestatis  huius  classis  punica  navium 
quadraginta , cum  praefecto  Hamilcare  in  Sardiniam 
traiecta,  olbiensem  primo,  dein,  postquam  ibi  P.  Man- 
lius Vulso  praetor  cum  exercitu  apparuit,  circumacta 
inde  ad  alterum  insulae  latus  , caralitanum  agrum  va- 
stavit , et  cum  praeda  omnis  generis  in  Africam  rediit. 
Sacerdotes  romani  eo  anno  mortui  aliquot  suffeetique. 
C.  Servilius  pontifex  factus  in  locum  T.  Otacilii  Crassi. 
Ti.  Sempronius  Ti.  F.  Longus,  augur  factus  in  locum 
T.  Otacilii  Crassi.  Decemvir  item  sacris  faciuodis  in  lo- 
cum Ti.  Sompronii  C.  F.  Longi  Ti.  Sempronius  Ti.  F. 
Longus  suffectus,  M.  Marcius  rex  sacrorum  mortuus  est, 
et  M.  Aemilius  Papus  maximus  curio:  neque  in  eorum 
locum  sacerdotes  eo  anno  suffecti.  Et  censores  hic  an- 

nus  habuit  L.  Veturium  Philonem  et  P.  Licinium  Cras- 
sum, maximum  pontiticem.  Crassus  Licinius  nec  consul, 
nec  praetor  ante  fuerat,  quam  censor  est  factus:  ex  ae- 
dilitate gradum  ad  censuram  fecit.  Sed  hi  censores  ne- 
que senatum  legerunt,  nec  quidquam  publicae  rei  ege- 
runt: mors  diremit  L.  Veturii.  Inde  et  Licinius  censura 
se  abdicavit.  Aediles  curules  L.  Veturius  et  P.  Licinius 
Varus  ludos  romauos  diem  unum  instaurarunt.  Aediles 
plebis  Q.  Catius  et  L.  Porcius  Licinus  ex  multaticio 
argento  signa  aenea  ad  Cereris  dedere : et  ludos , pro 
temporis  eius  copia  , magnifici  apparatus  fecerunt. 

VII.  Exitu  anni  huius,  die  quarto  et  tricesimo,  quam 
ab  Tarracone  profectus  erat,  C.  Laelius  legatus  Scipionis 
Romam  venit:  isque,  cum  agmine  captivorum  ingressus 
urbem,  magnum  concursum  hominum  fecit.  Postero  die 
in  senatum  introductus,  captam  Carthaginem,  caput  Hi- 
spaniae, uno  die,  reccptasque  aliquot  urbes,  quae  defecis- 
sent, novasque  in  societatem  adseitas,  exposuit.  Ex  capti- 
vis comperta  his  fere  congruentia,  quae  in  literis  fuerant 
M.  Valerii  Messallae.  Maxime  movit  patres  Hasdrubalis 
transitus  in  Italiam  , vix  Hannibali  atque  eius  armis 
subsistentem.  Productus  et  in  concionem  Laelius  eadem 
edisseruit.  Senatus  ob  res  feliciter  a P.  Scipione  gestas 
supplicationem  in  unum  diem  decrevit.  C.  Laelium  primo 
quoque  tempore,  cum  quibus  venerat  navibus,  redire  in 
Hispaniam  tussit.  Carthaginis  expugnationem  in  hunc 
annum  contuli,  multis  auctoribus;  haud  nescius,  quos- 
dam esse,  qui  anno  insequenti  captam  tradiderint: 
quod  mihi  minus  simile  veri  visum  est , annum  inte- 
grum Scipionem  nihil  gerundo  in  Hispania  consum- 
psisse. Q.  Fabio  Maximo  quintum  , Q.  Fulvio  Flacco 
quartum  consulibus  , Idibus  Marliis , quo  die  magistra- 
tum inierunt,  Italia  ambobus  provincia  decreta;  regio- 
nibus tamen  partitum  imperium:  Fabius  ad  Tarentum, 
Fulvius  in  Lucanis  ac  Bruttiis  rem  gereret.  M.  Claudio 
prorogatum  in  annum  imperium.  Praetores  sortiti  pro- 
vincias : C.  Hostilius  Tubulus  urbanam , L.  Veturius 
Philo  peregrinam  cum  Gallia , T.  Quinctius  Crispinus 
Capuam,  C.  Aurunculcius  Sardiniam.  Exercitus  ita  per 
provincias  divisi.  Fulvio  duae  legiones,  quas  in  Sicilia 

M.  Valerius  Laevinus  haberet : Q.  Fabio , quibus  in 
Etruria  C.  Calpurnius  praefuisset , decretae.  Exercitus 
urbanus  ut  in  Etruriam  succederet:  C.  Calpurnius  ei- 
dem praeesset  provinciae  exercituique  : Capuam  exer- 
citumque, quem  Q.  Fulvius  habuisset,  T.  Quinctius  ob- 
tineret. L.  Veturius  ab  C.  Laetorio  propraetore  provin- 
ciam exercitumque,  qui  tum  iam  Arimini  erat,  accipe- 
ret. M.  Marcello,  quibus  consul  bene  rem  gesserat,  le- 
giones decretae.  M.  Valerio  cum  L.  Cincio  (his  quoque 
est  enim  prorogatum  in  Sicilia  imperium)  cannensis 
exercitus  datus : eumque  supplere  ex  militibus , qui 
ex  legionibus  Cn.  Fulvii  superessent , iussi.  Conquisitos 
eos  consules  in  Siciliam  miserunt:  additaque  eadem  mi- 
litiae ignominia,  sub  qua  canncnses  militabant,  quique 
ex  praetoris  Cn.  Fulvii  exercitu,  ob  similis  iram  fugae, 
missi  eo  ab  senatu  fuerant.  C.  Aurunculeio  eaedem  in 
Sardinia  legiones,  quibus  P.  Manlius  Vulso  eam  provin- 
ciam obtinuerat , decretae.  P.  Sulpicio , eadem  legione 
eademque  classe  Macedoniam  obtinere  iusso,  prorogatum 
in  annum  imperium.  Triginta  quinqueremes  ex  Sicilia 
Tarentum  ad  Q.  Fabium  consulem  mitti  iussae  : cetera 
classe  praedatum  in  Africam  aut  ipsum  M.  Valerium 
Laevinum  traiicerc : aut  mittere , seu  L.  Cincium , seu 
M.  Valerium  Messallam.  Nec  de  Hispania  quidquam 
mutatum , nisi  quod  non  in  annum  Scipioni  Silanoque , 
sed  donec  revocati  ab  senatu  forent , prorogatum  impe- 
rium est.  Ita  provinciae  exercituumque  in  eum  annum 
partita  imperia. 

VIII.  Inter  maiorum  rerum  curas  comitia  maximi  cu- 
rionis , quum  in  locum  M.  Aemilii  sacerdos  crearetur , 
vetus  excitaverunt  certamen ; patriciis  negantibus  C.  Ma- 
milii Vituli,  qui  unus  ex  plebe  petebat,  habendam  ra- 
tionem esse,  quia  nemo  ante  eum,  nisi  ex  patribus,  id 
sacerdotium  habuisset.  Tribuni  appellati  ad  senatum  reie- 
cerunt.  Senatus  populi  potestatem  fecit.  Ita  primus  ex 
plebe  creatus  maximus  curio  C.  Mamilius  Vitulus.  Et 
flaminem  dialem  invitum  inaugurari  coegit  P.  Licinius 
pontifex  maximus  C.  Valerium  Flaccum.  Decemvir  sacris 
faciundis  creatus  in  locum  Q.  Mucii  Scaevolae  demortui 
0.  Laetorius.  Causam  inaugurari  coacti  flaminis  libens 

reticuissem,  ni  ex  mala  fama  in  bonam  vertisset.  Ob  ado- 
lescentiam  negligenlem  luxuriosamque  C.  Flaccus  flamen 
captus  a P.  Licinio  pontifice  maximo  erat , L.  Flacco 
fratri  germano  cognatisque  aliis  ob  eadem  vilia  invisus. 
Is,  ut  animum  eius  cura  sacrorum  et  caerimoniarum  ce- 
pit, ita  repente  exuit  antiquos  mores,  ut  nemo  tota  iu- 
ventute  haneretur  prior , nec  probatior  primoribus  pa- 
trum , suis  pariter  alienisque , esset.  Huius  famae  con- 
sensu elatus  ad  iustara  fiduciam  sui , rem  intermissam 
per  multos  annos  ob  indignitatem  flaminum  priorum  re- 
petivit, ut  in  senatum  introiret.  Ingressum  eum  curiam 
quum  L.  Licinius  praetor  inde  eduxisset , tribunos  ple- 
bis appellavit  flamen.  Vetustum  ius  sacerdotii  repetebat: 
datum  id  cum  toga  praetexta  et  sella  curuli  flaminio 
esse.  Praetor,  non  exoletis  vetustate  annalium  exemplis 
stare  ius,  sed  recenlissimae  cuiusque  consuetudinis  usu, 
volebat:  nec  patrum,  nec  avorum  memoria  dialem  quem- 
quam id  ius  usurpasse.  Tribuni , rem  inertia  flaminum 
obliteratam  ipsis  , non  sacerdotio  , damno  fuisse  , auum 
aequum  censuissent , ne  ipso  quidem  contra  tendente 
praetore,  magno  assensu  patrum  plebisque,  flaminem  in 
senatum  introduxerunt ; omnibus  ita  existimantibus,  ma- 
gis sanctitate  vitae,  quam  sacerdotii  iure,  rem  eam  fla- 
minem obtinuisse.  Consules  prius , quam  in  provincias 
irent,  duas  urbanas  legiones,  in  supplementum,  quantum 
opus  erat  ceteris  exercitibus  militum,  scripserunt.  Urba- 
num veterem  exercitum  Fulvius  consul  C.  Fulvio  Flacco 
legato  (frater  hic  consulis  erat)  in  Etruriam  dedit  du- 
cendum, et  legiones,  quae  in  Etruria  erant,  Romam  de- 
ducendas. Et  Fabius  consul  reliquias  exercitus  Fulviani 
conquisitas  (fuere  autem  ad  tria  millia  trecenti  triginta 
sex)  Q.  Maximum  filium  ducere  in  Siciliam  ad  M.  Va- 
lerium proconsulem  iussit : atque  ab  eo  duas  legiones 
et  triginta  quinqueremes  accipere.  Nihil  hae  eductae  ex 
insula  legiones  minuerunt  nec  viribus  nec  specie  eius 
provinciae  praesidium.  Nam  quum,  praeter  egregie  sup- 
pletas duas  veteres  legiones,  transfugarum  etiam  Numi- 
ciarum equitum  peditumque  magnam  vim  haberet , Si- 
culos quoque  , qui  in  exercitu  Epicydis  aut  Poenorum 
fuerant,  belli  peritos  viros,  milites  scripsit.  Ea  externa 

auxilia  quum  singulis  romanis  legionibus  adiunxisset , 
duorum  speciem  exercituum  servavit:  allero  L.  Cincium 
partem  insulae,  qua  regnum  Hieronis  fuerat,  tueri  ios- 
sit ; altero  ipse  ceteram  insulam  tuebatur,  divisam  quon- 
dam romani  punicique  imperii  finibus;  classe  quoque 
navium  septuaginta  partita , ut  omni  ambitu  litorum 
praesidia  orae  maritimae  essent.  Ipse  cum  Mutinis  equi- 
tatu provinciam  peragrabat , ut  viseret  agros , cultaque 
ab  incultis  notaret , et  perinde  dominos  laudaret  casti- 
garetque.  Ita  tantum  ea  cura  frumenti  provenit , ut  et 
Komam  mitteret,  et  Catanam  conveheret,  unde  exer- 
citui , qui  ad  Tarentum  aestiva  acturus  esset , posset 
praeberi. 

IX.  Ceterum  transportati  milites  in  Siciliam  (et  erant 
maior  pars  latini  nominis  sociorumque ) prope  magni 
motus  causa  fuere : adeo  ex  parvis  saepe  magnarum 
momenta  rerum  pendent  Fremitus  enim  inter  Latinos 
sociosque  in  conciliis  ortus : Decimum  annum  delectibus, 
stipendiis  exhaustos  esse:  quotannis  ferme  clade  magna  pu- 
gnare. Alios  in  acie  occidi , alios  morbo  absumi:  magis 
perire  sibi  civem , qui  ab  Romano  miles  lectus  sit , quam 
qui  a Poeno  captus.  Quippe  ab  hoste  gratis  remitti  in  pa- 
triam; ab  Romanis  extra  Italiam  in  exsilium  verius,  quam 
in  militiam,  ablegari.  Octavum  iam  ibi  annum  senescere 
canncnsem  militem  , moriturum  ante  , quam  Italia  hostis 
( quippe  nunc  quum  maxime  florens  viribus ) excedat.  Si 
veteres  milites  non  redeant  in  patriam,  novi  legantur,  brevi 
neminem  superfuturum.  Itaque  , quod  propediem  res  ipsa 
negatura  sit,  priusquam  ad  ultimam  solitudinem  atque  ege- 
statem perveniant,  negandum  populo  romano  esse.  Si  con- 
sentientes in  hoc  socios  videant  Romani  , profecto  de  pace 
cum  Carthaginiensibus  iungenda  cogitaturos;  aliter  nun- 
quam, vivo  Hannibale,  sine  bello  Italiam  fore.  Haec  acta 
in  conciliis.  Triginta  tum  coloniae  populi  romani  erant. 
Ex  iis  duodecim , quum  omnium  legationes  Uomae  es- 
sent, negaverunt  consulibus  esse,  unde  milites  pecuniam 
darent.  Eae  fuere  Ardea,  Nepete,  Sutrium,  Alba,  Car- 
seoli, Cora,  Suessa,  Circeii,  Setia,  Cales,  Narnia,  In- 
teramna. Nova  re  consules  icti , quum  absterrere  eos  a 
tam  detestabili  consilio  vellent,  castigando  increpando- 

que  plus,  quam  leniter  agendo,  profecturos  rati,  eos  ausos 
esse  consulibus  dicere,  aiebant,  quod  consules,  in  senatu  ut 
pronuntiarent,  in  animum  inducere  non  possent.  Non  enim 
detrectationem  eam  munerum  militiae , sed  apertam  defec- 
tionem a populo  romano  esse.  Redirent  itaque  propere  in 
colonias,  et,  tamquam  integra  re,  locuti  magis,  quam  ausi, 
tantum  nefas,  cum  suis  consulerent:  admonerent,  non  Cam- 
panos, neque  Tarentinos  eos  esse,  sed  Romanos;  inde  oriun- 
dos, inde  in  colonias  atque  in  agrum  bello  captum  stirpis 
augendae  causa  missos : quae  liberi  parentibus  deberent,  ea 
illos  Romanis  debere,  si  ulla  pietas,  si  memoria  antiquae 
patriae  esset.  Consulerent  igitur  de  integro  : nam,  tum  qui- 
dem quae  temere  agilassent,  ea  prodendi  imperii  romani , 
tradendae  Hannibali  victoriae  esse.  Quum  alternis  haec 
consules  diu  iactassent,  nihil  moti  legati,  neque  se,  quod 
domum  renuntiarent,  habere,  dixerunt,  neque  senatum  suum, 
quid  novi  consuleret,  ubi  nec  miles,  qui  legeretur,  nec  pe- 
cunia , quae  daretur  in  stipendium,  esset.  Quum  obstina- 
tos eos  viderent  consules,  rem  ad  senatum  detulerunt: 
ubi  tantus  pavor  animis  omnium  est  iniectus,  ut  magna 
pars,  actum  de  imperio,  diceret.  Idem  alias  colonias  fac- 
turas; idem  socios  consensisse  omnes,  ad  prodendam  Han- 
nibali urbem  romanaM. 

X.  Consules  hortari  et  consolari  senatum , et  dicere , 
Alias  colonias  in  fide  atque  officio  pristmo  fore:  eas  quo- 
que ipsas,  quae  officio  decessissent,  si  legati  circa  eas  co- 
lonias mittantur  , qui  castigent , non  qui  precentur , vere- 
cundiam imperii  habituras  esse.  Permissum  ab  senatu  iis 
quum  esset,  agerent,  faeerentque,  ut  e republica  duce- 
rent; pertentatis  prius  aliarum  coloniarum  animis,  ci- 
taverunt legatos , quaesiveruntque  ab  iis , ecquid  milites 
ex  formula  paratos  haberent ? Pro  duodeviginti  coloniis  M. 
Sextilius  Fregellanus  respondit:  et  milites  ex  formula  pa- 
ratos esse : et,  si  pluribus  opus  esset,  plures  daturos:  et,  quid- 
quid aliud  imperaret  velletque  populus  romanus , enixe  fac- 
turos. Ad  id  sibi  neque  opes  deesse:  animum  etiam  superesse. 
Consules,  sibi  parum  videri,  praefati,  pro  merito  eorum, 
sua  voce  collaudari  eos,  nisi  universi  patres  iis  in  curia 
gratias  egissent , sequi  in  senatum  iusserunt.  Senatus, 
quam  poterat  honoratissimo  decreto  allocutus  eos,  man- 

dat  consulibus,  ut  ad  populum  quoque  eos  producerent, 
et  inter  multa  alia  praeclara  , quae  ipsis  maioribusque 
suis  praestitissent,  recens  etiam  meritum  eorum  in  rem- 
publicam  commemorarent.  Ne  nunc  quidem  post  tot  sae- 
cula sileantur,  fraudenturve  laude  sua.  Signini  fuere,  et 
Norbani,  Saticulanique,  et  Brundisini,  et  Fregellani,  et 
Lucerini,  et  Venusini,  et  Hadriani,  et  Firmani,  et  Ari- 
minenses: et  ab  altero  mari,  Pontiani,  et  Paestani,  et 
Cosani:  et  mediterranei,  Beneventani,  et  Aesernini,  et 
Spoletini,  et  Placentini,  et  Cremonenses.  Harum  colo- 
niarum subsidio  tum  imperium  populi  romani  stetit  : 
iisque  gratiae  et  in  senatu,  et  ad  populum  actae.  Duo- 
decim aliarum  coloniarum  , quae  detrectaverunt  impe- 
rium, mentionem  fieri  patres  veluerunt,  neque  illos  di- 
mitti, neque  retineri,  neque  appellari  a consulibus.  Ea 
tacita  castigatio  maxime  ex  dignitate  populi  romani  visa 
est.  Cetera  expedientibus , quae  ad  bellum  opus  erant , 
consulibus,  aurum  vicesimarium,  quod  in  sanctiore  ae- 
rario ad  ultimos  casus  servabatur,  promi  placuit.  Prompta 
ad  quatuor  millia  pondo  auri,  lnae  quingena  pondo  data 
consulibus,  et  M.  Marcello,  et  P.  Sulpicio  proconsulibus, 
et  L.  Veturio  praetori,  qui  Galliam  provinciam  sortitus 
erat ; additumque  Fabio  consuli  centum  pondo  auri  prae- 
cipuum , quod  in  arcem  tarenlinam  portaretur.  Cetero 
usi  sunt  ad  vestimenta  praesenti  pecunia  locanda  exer- 
citui , qui  in  Hispania  bellum  secunda  sua  fama  ducis- 
que gerebat. 

XI.  Prodigia  quoque , priusquam  ab  urbe  consules 
proficiscerentur,  procurari  placuit.  In  Albano  monte  tacta 
de  coelo  erant  signum  Iovis  , arborque  templo  propin- 
qua, et  Ostiae  lacus,  et  Capuae  murus,  Forlunaeque  ae- 
des, et  Sinuessae  murus  portaque.  Haec  de  coelo  tacta. 
Cruentam  etiam  fluxisse  aquam  Albanam,  quidam  auc- 
tores erant:  et  Hornae  intus  cellam  aedis  Fortis  Fortu- 
nae de  capite  signum  , quod  in  corona  erat , in  manus 
sponte  sua  prolapsum.  Et  Priverni  satis  constabat  bovem 
locutum , vulturiumque  frequenti  foro  in  tabernam  de- 
volasse , et  Sinuessae  natum  ambiguo  inter  marem  ac 
feminam  sexu  infantem  : quos  androgynos  vulgus  ( ut 
pleraque,  faciliore  ad  duplicanda  verba  graeco  sermone) 

appellat : et  lacte  pluisse,  et  cum  elephanti  capite  pue- 
rum natum.  Ea  prodigia  hostiis  maioribus  procurata,  et 
supplicatio  circa  omnia  pulvinaria,  et  obsecratio  in  unum 
diem  indicta  : et  decretum , ut  C.  Hostilius  praetor  lu- 
dos Apollini,  sicut  his  annis  voti  factique  erant,  vove- 
ret faceretque.  Per  eos  dies  et  censoribus  creandis  Q. 
Fulvius  consul  comitia  habuit.  Creati  censores , ambo 
qui  nondum  consules  fuerant , M.  Cornelius  Cethegus , 
P.  Sempronius  Tuditanus.  Hi  censores  ut  agrum  cara- 
panum  fruendum  locarent,  ex  auctoritate  patrum  latum 
in  plebem  est,  plebesque  scivit.  Senatus  lectionem  con- 
tentio inter  censores  de  principe  legendo  tenuit.  Sem- 
pronii lectio  erat:  ceterum  Cornelius  morem  traditum  a 
patribus  sequendum  aiebat , ut , qui  prinvus  censor  ex  iis , 
qui  viverent,  fuisset , eum  principem  legerent.  Is  T.  Man- 
lius Torquatus  erat.  Sempronius , cui  dii  sortem  legendi 
dedissent,  ei  ius  liberum  eosdem  dedisse  deos.  Se  id  suo 
arbitrio  facturum : lecturumque  Q.  Fabium  Maximum  , 
quem  tum  principem  romanae  civitatis  esse,  vel  Hannibale 
nidice , victurus  esset.  Quum  diu  certatum  verbis  esset , 
concedente  collega  , lectus  a Sempronio  princeps  in  se- 
natu Q.  Fabius  Maximus  consul : inde  alius  lectus  se- 
natus, octo  praeteritis,  inter  quos  L.  Caecilius  Metellus 
erat,  infamis  auctor  deserendae  Italiae  post  cannensem 
cladem.  In  equestribus  quoque  notis  eadem  servata  causa: 
sed  erant  perpauci,  quos  ea  infamia  attingeret.  Illis  om- 
nibus (et  multi  erant)  adempti  equi , qui  cannensium 
legionum  equites  in  Sicilia  erant.  Addiderunt  acerbitati 
etiam  tempus  , ne  praeterita  stipendia  procederent  iis  , 
quae  equo  publico  emeruerant,  sed  dena  stipendia  equis 
privatis  facerent.  Magnum  praeterea  numerum  eorum 
conquisiverunt,  qui  equo  merere  deberent:  atque  ex  iis, 
qui  principio  eius  belli  septemdecim  annos  nati  fuerant, 
neque  militaverant,  omnes  aerarios  fecerunt.  Locaverunt 
inde  reficienda  , quae  circa  forum  incendio  consumpta 
erant,  septem  tabernas,  macellum,  atrium  regium. 

XII.  Transactis  omnibus,  quae  Romae  agenda  erant, 
consules  ad  bellum  profecti.  Prior  Fulvius  praegressus 
Capuam.  Post  paucos  dies  consecutus  Fabius ; qui  et 
collegam  coram  obtestatus,  et  per  litcras  Marcellum,  ut 

quam  acerrimo  bello  detinerent  Hannibalem,  dum  ipse 
Tarentum  oppugnaret : ea  urbe  adempta  hosti  iam  un- 
dique pulso,  nec  ubi  consisteret,  nec  quid  fidum  re- 
spiceret habenti,  ne  remorandi  quidem  causam  in  Italia 
fore.  Rhegium  etiam  nuntium  mittit  ad  praefectum  prae- 
sidii, quod  ab  Laevino  consule  adversus  Bruttios  ibi  lo- 
catum erat,  octo  millia  hominum:  pars  maxima  ab  Aga- 
thyrna, sicut  antea  dictum  est,  ex  Sicilia  traducta,  rapto 
vivere  heminum  assuetorum.  Additi  erant  Bruttiorum  in- 
didem perfugae,  et  audacia  et  audendi  omnia  necessi- 
tatibus pares.  Hanc  manum  ad  bruttium  primum  agrum 
depopulandum  duci  iussit,  inde  ad  Cauloniam  urbem 
oppugnandam.  Imperata  non  impigre  solum,  sed  etiam 
avide , exsecuti , direptis  fugatisque  cultoribus  agri , 
summa  vi  urbem  oppugnabant.  Marcellus , et  consulis 
literis  excitus,  et  quia  ita  in  animum  induxerat,  nemi- 
nem ducem  romanum  tam  parem  Hannibali,  quam  se, 
esse,  ubi  primum  in  agris  pabuli  copia  fuit,  ex  hibernis 
profectus  , ad  Canusium  Hannibali  occurrit.  Sollicitabat 
ad  defectionem  Canusinos  Poenus : ceterum , ut  appro- 
pinquare Marcellum  audivit , castra  inde  movit  Aperta 
erat  regio,  sine  nilis  ad  insidias  latebris;  itaque  in  loca 
saltuosa  cedere  inde  coepit.  Marcellus  vestigiis  instabat, 
castraque  castris  conferebat:  et,  opere  perfecto,  extem- 
plo in  aciem  legiones  educebat.  Hannibal,  turmatim  per 
equites  pedilumque  iaculatores  levia  certamina  serens  , 
casum  universae  pugnae  non  necessarium  ducebat:  trac- 
tus est  tamen  ad  id,  quod  vitabat,  certamen.  Nocte  prae- 
gressum assequitur  locis  planis  ac  patentibus  Marcellus: 
castra  inde  ponentem,  pugnando  undique  in  munitores, 
operibus  prohibet,  ita  signa  collata,  pugnat umque  totis 
copiis:  et,  quum  iam  nox  instaret,  marte  aequo  disces- 
sum est.  Castra,  exiguo  distantia  spatio,  raptim  ante  noc- 
tem permunita.  Postero  die  luce  prima  Marcellus  in 
aciem  copias  eduxit.  Nec  Hannibal  detrectavit  certamen, 
multis  verbis  adhortatus  milites,  ut,  memores  Trasimeni 
Cannarumque,  contunderent  ferociam  hostis:  urgere  atque 
instare  eum : non  iter  quietos  facere , non  castra  'ponere 
pati,  non  respirare  aut  circumspicere : quotidie  simul  orien- 
tem solem  et  romanam  aciem  in  campis  videndam  esse. 

Si  uno  proelio  haud  incruentus  abeat , quietius  deinde  tran- 
quilliusque  eum  bellaturum.  His  irritati  adhortationibus  , 
simulquo  taedio  ferociae  hostium  quotidie  instantium  la- 
cessentiumque,  acriter  proelium  ineunt.  Pugnatum  am- 
plius duabus  horis  est.  Cedere  inde  ab  Romanis  dextra 
ala  et  extraordinarii  coepere.  Quod  ubi  Marcellus  vidit, 
duodevicesimam  legionem  in  primam  aciem  inducit.  Dum 
alii  trepidi  cedunt , alii  segniter  subeunt , turbata  tota 
acies  est,  dein  prorsus  fusa ; et,  vincente  pudorem  metu, 
terga  dabant.  Cecidere  in  pugna  fugaque  ad  duo  millia 
et  septingenti  civium  sociorumque : in  his  quatuor  ro- 
mani  centuriones  , duo  tribuni  militum  , M.  Licinius  et 
M.  Helvius.  Signa  militaria  quatuor  de  ala,  prima  quae 
fugit ; duo  de  legione , quae  cedentibus  sociis  successe- 
rat, amissa. 

X.1IL  Marcellus,  postquam  in  castra  reditum  est,  con- 
cionem adeo  saevam  atque  acerbam  apud  milites  habuit, 
ut  proelio , per  diem  totum  infeliciter  tolerato , tristior 
iis  irati  ducis  oratio  esset.  Diis  immortalibus , ut  in  tali 
re,  laudes  gratesque,  inquit,  ago,  quod  victor  hostis,  cum 
tanto  pavore  incidentibus  vobis  in  vallum  portasque , non 
ipsa  castra  est  aggressus.  Deseruissetis  profecto  eodem  ter- 
rore castra,  quo  omisistis  pugnam.  Qui  pavor  hic,  qui  ter- 
ror, quae  repente,  qui,  et  cum  quibus  pugnaretis,  oblivio 
animos  cepit  ? Nempe  iidem  sunt  hi  hostes  , quos  vincendo 
ct  victos  sequendo  priorem  aestatem  absumpsistis  ; quibus 
dies  noctesquc  fugientibus  per  hos  dies  institistis;  quos  le- 
vibus proeliis  fatigastis ; quos  hesterno  die  nec  iter  facere, 
nec  castra  ponere  passi  estis.  Omitto  ea , quibus  gloriari 
potestis:  cuius  et  ipsius  pudere  ac  poenitere  vos  oportet,  re- 
feram. Nempe,  aequis  manibus  hesterno  dic  diremistis  pu- 
gnam. Quid  haec  nox,  quid  hic  dies  attulit?  Vestrae  his  co- 
piae imminutae  sunt,  an  illorum  auctae?  Non  equidem  mihi 
cum  exercitu  meo  loqui  videor,  nec  cum  romanis  militibus : 
corpora  tantum  atque  arma  eadem  sunt.  An  , si  eosdem 
animos  habuissetis,  terga  vestra  vidisset  hostis  ? signa  alicui 
manipulo  aut  cohorti  abstulisset?  Adhuc  caesis  romanis  le- 
gionibus gloriabatur.  Vos  illi  hodierno  die  primum  fugati 
exercitus  dedistis  decus.  Clamor  inde  ortus  , ut  veniam 
eius  diei  daret;  ubi  vellet,  deinde  experiretur  militum 

suorum  animos.  Ego  vero  experiar,  inquit,  milites;  et  vos 
crastino  die  in  aciem  educam , ut  victores  potius , quam 
ricti,  veniam  impetretis,  quam  petitis.  Cohortibus,  quae  si- 
gna amiserant,  hordeum  dari  iussit:  centurionesque  ma- 
nipulorum, quorum  signa  amissa  fuerant,  destrictis  gla- 
diis discinctos  destituit:  et,  ut  postero  die  omnes,  equi- 
tes, pedites,  armati  adessent,  edixit,  ita  concio  dimissa 
fatentium,  iure  ac  merito  sese  increpitos;  neque  illo  die 
virum  quemquam  in  acie  romana  fuisse,  praeter  unum 
ducem  ; cui  aut  morte  satisfaciendum,  aut  egregia  vic- 
toria esset.  Postero  die  ornati  armalique  ad  edictum 
aderant.  Imperator  eos  collaudat,  pronuntialque,  o qui- 
bus orta  pridie  fuga  esset,  cohortesque,  quae  signa  amisis- 
sent , se  in  primam  aciem  inducturum.  Ediceie  iam  sese , 
omnibus  pugnandum  ac  vincendum  esse:  et  annitendum 
singulis  universisque,  ne  prius  hesternae  fugae,  quam  ho- 
diernae victoriae,  fama  Romam  peneniat.  Inde  cibo  cor- 
pora firmare  iussi , ut , si  longior  pugna  esset , viribus 
sufiicerent.  Ubi  omnia  dicta  factaque  sunt,  quibus  exci- 
tarentur animi  militum,  in  aciem  procedunt. 

XIV.  Quod  ubi  Hannibali  nuntiatum  est : Cum  eo 
nimirum,  inquit,  hoste  res  est,  qui  nec  bonam,  nec  malam 
ferre  fortunam  potest.  Seu  vicit,  ferociter  instat  victis;  seu 
rictus  est , instaurat  cum  victoribus  certamen.  Signa  inde 
canere  iussit ; copias  educit.  Pugnatum  utrimque  ali- 
quanto, quam  pridie,  acrius  est:  Poenis  ad  obtinendum 
hesternum  decus  annitentibus , Romanis  ad  demendam 
ignominiam.  Sinistra  ala  ab  Romanis  et  cohortes,  quae 
amiserant  signa , in  prima  acie  pugnabant,  et  legio  vi- 
cesima ab  dextro  cornu  instructa.  L.  Cornelius  Lentulus 
ct  C.  Claudius  Nero  legati  cornibus  praeerant,  Marcellus 
mediam  aciem,  hortator  teslisque  praesens,  firmabat.  Ab 
Hannibale  Hispani  primam  ontinebant  frontem , et  id 
- roboris  in  omni  exercitu  erat.  Quum  anceps  diu  pugna 
esset,  Hannibal  elephantos  in  primam  aciem  induci  ius- 
sit: si  quem  iniicere  ea  res.  tumultum  ac  pavorem  posset 
Et  primo  turbarunt  signa  ordinesque , et  pariim  occul- 
catis , partim  dissipatis  terrore,  qui  circa  erant,  nuda- 
verant una  parte  aciem : latiusque  fuga  mauasset,  ni  C. 
Decimius  Flavus  tribunus  militum,  signo  arrepto  primi 

hastati,  manipulum  eius  signi  se  sequi  iussisset.  Duxit, 
ubi  maxime  tumultum  conglobatae  belluae  faciebant, 
pilaque  in  eas  coniici  iussit.  Haesere  omnia  tela  haud 
difficili  ex  propinquo  in  tanta  corpora  ictu,  et  tam  con- 
ferta turba.  Sed  ut  non  omnes  vulnerati  sunt : ita  , in 
quorum  tergis  infixa  stetere  pila,  (ut  est  genus  anceps) 
in  fugam  versi  etiam  integros  avertere.  Tum  iam  non 
unus  manipulus , sed  pro  se  quisque  miles  , qui  modo 
assequi  agmen  fugientium  elephantorum  poterat , pila 
coniicere.  Eo  magis  ruere  in  suos  belluae;  tantoque  maio- 
rem stragem  edere,  quam  inter  hostes  ediderant,  quanto 
acrius  pavor  consternatam  agit , quam  insidentis  magi- 
stri imperio  regitur.  In  perturbatam  transcursu  bellua- 
rum  aciem  signa  inferunt  romani  pedites : et  haud  ma- 
gno certamine  dissipatos  trepidantesquo  avertunt.  Tum 
in  fugientes  equitatum  immittit  Marcellus,  nec  ante  fi- 
nis sequendi  est  factus , quam  in  castra  paventes  com- 
pulsi sunt.  Nam  super  alia  , quae  terrorem  trepidatio- 
neroque  facerent,  elephanti  quoque  duo  in  ipsa  porta 
corruerant,  coactique  erant  milites  per  fossam  vallum- 
que  ruere  in  castra.  Ibi  maxima  hostium  caedes  facta : 
caesa  ad  octo  millia  hominum,  quinque  elephanti.  Nec 
Ilomanis  incruenta  victoria  fuit:  mille  ferme  et  septin- 
genti de  duabus  legionibus,  et  sociorum  supra  mille  et 
trecentos  occisi:  vulnerati  permulti  civium  sociorumque. 
Hannibal  nocte  proxima  castra  movit.  Cupientem  inse- 
qui Marcellum  prohibuit  multitudo  sauciorum. 

XV.  Speculatores,  qui  prosequerentur  agmen,  missi, 
postero  die  retulerunt,  Bruttios  Hannibalem  petere.  Iis- 
dem fere  diebus  et  ad  Q.  Fulvium  consulem  Hirpini  , 
et  Lucani,  et  Volcentes,  traditis  praesidiis  Hannibalis, 
quae  in  urbibus  habebant,  dediderunt  sese,  clementer- 
que  a consule , cum  verborum  tantum  castigatione  ob 
errorem  praeteritum  , accepti  sunt ; et  Bruttiis  similis 
spes  veniae  facta  est;  quum  ab  iis  Vibius  et  Paetius 
fratres  , longe,  nobilissimi  gentis  eius , eandem  , quae 
data  Lucanis  erat , conditionem  deditionis  petentes  ve- 
nissent. Q.  Fabius  consul  oppidum  in  Sallentinis  Man- 
duriam vi  cepit.  Ibi  ad  quatuor  millia  hominum  capta, 
et  ceterae  praedae  aliquantum.  Inde  Tarentum  prolec- 

tus,  in  ipsis  faucibus  portus  posuit  castra.  Naves,  cjuas 
Livius  tutandis  commeatibus  habuerat,  partim  machina- 
tionibus onerat  apparatuque  moenium  oppugnandorum, 
partim  tormentis  et  saxis  omnique  missilium  telorum 
genere  instruit,  onerarias  quoque,  non  eas  solum,  quae 
remis  agerentur ; ut  alii  machinas  scalasquo  ad  muros 
ferrent , alii  procul  ex  navibus  vulneraront  moenium 
propugnatores.  Eae  naves,  ab  aperto, mari  ut  urbem  ag- 
grederentur, instructae  parataeque  sunt.  Et  erat  liberum 
mare,  classe  punica,  quum  Philippus  oppugnare  Aeto- 
los pararet , Corcyram  transmissa.  In  Bruttiis  interim 
Caulonis  oppugnatores , sub  adventum  Hannibalis  , ne 
opprimerentur,  in  tumulum,  a praesenti  impetu  tutum,  ' 
se  recepere.  Fabium,  Tarentum  obsidentem  , leve  dicta 
momentum  ad  rem  ingenlem  potiundam  adiuvit.  Prae* 
sidium  Bruttiorum  datum  ab  Hannibale  Tarentini  ha- 
bebant.  Eius  praesidii  praefectus  deperibat  amore  mu- 
lierculae , cuius  frater  in  exercitu  Fabii  consulis  erat. 
Is,  certior  literis  sororis  factus  de  nova  consuetudine  ad* 
venae  locupletis , atque  inter  populares  tam  honorati , 
spem  nactus  per  sororem  quolibet  impelli  amantem 

Iiosse  , quid  speraret , ad  consulem  detulit.  Quae  quum 
laud  vana  cogitatio  visa  esset , pro  perfuga  iussus  Ta* 
rentum  transire  , ac  per  sororem  praefecto  conciliatus  , 
primo  occulte  animum  eius  tentaudo , dein  satis  explo- 
rata levitate , blanditiis  muliebribus  perpulit  eum  ad 
proditionem  custodiae  loci,  cui  praepositus  erat.  Ubi  et 
ratio  agendae  rei,  et  tempus  convenit,  miles,  nocte  per 
intervalla  stationum  clam  ex  urbe  emissus , ea , quae 
acta  erant,  quaeque  ut  agerentur,  convenerat,  ad  con- 
sulem refert.  Fabius  vigilia  prima , dato  siguo  iis , qui 
in  arce  erant,  quique  custouiam  portus  habebant , ipse 
circuito  portu  ab  regione  urbis  in  orientem  versa  oc- 
cultus consedit.  Canere  inde  tubae  simul  ab  arce,  simul 
a portu  et  ab  navibus , quae  ab  aperto  mari  appulsae 
erant ; clamorque  undique  cum  ingenti  tumultu  , unde 
minimum  periculi  erat,  de  industria  ortus.  Consul  inte- 
rim silentio  continebat  suos.  Igitur  Democrates,  qui  prae- 
fectus antea  classis  fuerat , forte  illo  loco  praepositus  , 
postquam  quieta  omnia  circa  se  vidit , alias  partes  eo 

tumultu  personare,  ut  captae  urbis  interdum  excitaretur 
clamor,  veritus  ne  inter*cunctationem  suam  consul  ali- 
quam vim  faceret,  signaque  inferret,  praesidium  ad  ar- 
cem , unde  maxime  terribilis  accidebat  sonus  , traducit. 
Fabius , quum  et  ex  temporis  spatio  et  ex  silentio  ipso 
(quod,  ubi  paullo  ante  strepebant  excitantes  vocantesque 
ad  arma,  inde  nulla  accidebat  vox)  deductas  custodias  sen- 
sisset ; ferri  scalas  ad  eam  partem  muri , qua  Bruttiorum 
cohortem  praesidium  agitare  proditionis  conciliator  nun- 
tiaverat, iubet.  Ea  primum  est  captus  murus,  adiuvan- 
tibus  recipientibusque  Bruttiis:  et  transcensum  in  urbem 
est:  inde  et  proxima  refracta  porta,  ut  frequenti  agmine 
signa  inferrentur.  Tum , clamore  sublato , sub  ortum 
ferme  lucis,  nullo  obvio  armato,  in  forum  perveniunt: 
omnesque  undique,  qui  ad  arcem  portumque  pugnabant, 
in  se  converterunt. 

XYrI.  Proelium  in  aditu  fori  maiore  impetu,  quam 
perseverantia,  commissum  est.  Non  animo,  non  armis, 
non  arte  belli,  non  vigore  aut  viribus  corporis,  par  Ro- 
mano Tarentinus  erat.  Igitur , pilis  tantum  coniectis , 

Srius  paene,  quam  consererent  manus,  terga  dederunt, 
ilapsique  per  nota  urbis  itinera  in  suas  amicorumque 
domos.  Duo  ex  ducibus  Nico  et  Democrales  fortiter  pu- 
gnantes cecidere.  Philemenus  , qui  proditionis  ad  Han- 
nibalem auctor  fuerat , quum  citato  equo  ex  proelio 
avectus  esset,  vacuus  paullo  post  equus  errans  per  ur- 
bem cognitus  , corpus  nusquam  inventum  est.  Creditum 
vulgo  est , in  puteum  apertum  ex  equo  praecipitasse. 
Carthalonem  autem  , praefectum  praesidii  punici , cum 
commemoratione  paterni  hospitii,  positis  armis,  venien- 
tem ad  consulem , miles  obvius  obtruncat.  Alii  alios 
passim  sine  discrimine  armatos,  inormes,  caedunt,  Car- 
thaginienses Tarentinosque  pariter.  Bruttii  quoque  multi 
interfecti,  seu  per  errorem,  seu  velere  in  eos  insito  odio, 
seu  ad  proditionis  famam,  ut  vi  potius  atque  armis  cap- 
tum Tarentum  videretur,  exstinguendam.  Tum  ab  caede 
ad  diripiendam  urbem  discursum.  Millia  triginta  servi- 
lium capitum  dicuntur  capti  : argenti  vis  ingens  facti 
signatique ; auri  octoginta  tria  pondo : signa  tabulae- 
que, prope  ut  Syracusarum  ornamenta  aequaverint.  Sed 

maiore  animo  generis  eius  praeda  abstinuit  Fabius  , 
quam  Marcellus;  qui  interrogante  scriba,  quid  fieri  si- 
gnis vellet,  (ingentis  magnitudinis  dii  sunt,  suo  quisque 
habitu  in  modum  pugnantium  formati)  deos  iratos  Ta- 
rentinis relinqui  iussit.  Murus  inde  , qui  urbem  ab  arce 
dirimebat , dirutus  est  ac  disiectus.  Dum  haec  Tarenti 
aguntur  , Hannibal  iis  , qui  Cauloniam  obsidebant  f in 
deditionem  acceptis,  audita  oppugnatione  Tarenti,  dies 
noctesque  cursim  agmine  acto,  quum,  festinans  ad  opem 
ferendam,  captam  urbem  audisset ; Et  Romani,  inquit, 
suum  Hannibalem  habent.  Eadem  , qua  ceperamus  , arte 
Tarentum  amisimus.  Ne  tamen  fugientis  modo  conver- 
tisse agmen  videretur  , quo  constituerat  loco , quinque 
millia  ferme  ab  urbe  posuit  castra.  Ibi  paucos  moratus 
dies,  Metapontum  sese  recepit.  Inde  duos  Metapontinos 
cum  literis  principum  eius  civitatis  ad  Fabium  Taren- 
tum mittit , fidem  ab  consule  accepturos , impunita  iis 
priora  fore  , si  Metapontum  ei  cum  praesidio  punico 
prodidissent.  Fabius,  vera,  quae  afferrent,  esse  ratus, 
diem,  qua  accessurus  esset  Metapontum,  constituit:  lite- 
rasque  ad  principes  dedit , quae  ad  Hannibalem  dela- 
tae sunt.  Enimvero  laetus  successu  fraudis,  si  ne  Fabius 
quidem  dolo  invictus  fuisset , haud  procul  Metaponto 
insidias  ponit.  Fabio  auspicanti  prius,  quam  egrederetur 
ab  Tarento , aves  semel  atque  iterum  non  addixerunt. 
Hostia  quoque  caesa  consulenti  deos  haruspex  , caven- 
dum a fraude  hostili  et  ab  insidiis  praedixit.  Metapon- 
tini , postquam  ad  constitutam  non  venerat  diem  , re- 
missi, ut  cunctantem  hortarentur,  repente  comprehensi, 
metu  gravioris  quaestionis,  detegunt  insidias. 

XVII.  Aestatis  cius  principio , qua  haec  agebantur , 
P.  Scipio  in  Hispania  quum  hiemem  totam  reconcilian- 
dis barbarorum  animis,  partim  donis,  partim  remissione 
obsidum  captivorumque,  absumpsisset;  Edesc»  ad  eum, 
clarus  inter  duces  hispanos,  venit.  Erant  coninx  liberi- 
que eius  apud  Romanos.  Sed  praeter  eam  causam  etiam 
velut  fortuita  inclinatio  animorum,  quae  Hispaniam  om- 
nem averterat  ad  romanum  a punico  imperio,  traxit  eum. 
Eadem  causa  Indibili  Mandonioque  fuit,  haud  dubie  om- 
nis Hispaniae  principibus,  cum  omni  popularium  manu, 

relido  Hasdrubale,  secedendi  in  imminentes  castris  eius 
tumulos  , unde  per  continentia  iuga  tutus  receptus  ad 
Romanos  esset.  Hasdrubal,  quum  hostium  res  tantis  au- 
gescere incrementis  cerneret , suas  imminui  , ac  lore  , 
ut,  nisi  audendo  aliquid  moveret,  qua  coepissent,  flue- 
rent, dimicare  quam  primum  statuit.  Scipio  avidior  etiam 
certaminis  erat,  quum  a spe,  quam  successus  rerum  au- 
gebat, tum  quod  prius,  quam  iungerenlur  hostium  exer- 
citus, cum  uno  dimicare  duce  exercituque,  quam  simul 
cum  universis,  malebat.  Ceterum,  etiam  si  cum  pluribus 
pariter  dimicandum  foret,  arte  quadam  copias  auxerat. 
Nam  quum  videret , nullum  esse  navium  usum  , quia 
vacua  omnis  Hisp  aniae  ora  classibus  punieis  erat , sub- 
ductis navibus  Tarracone  , navales  socios  terrestribus 
copiis  addidit.  Et  armorum  affatim  erat  captorum  Car- 
thagine, et  quae  post  captam  eam  fecerat,  tanto  opifi- 
cum numero  incluso.  Cum  iis  copiis  Scipio,  veris  prin- 
cipio ab  Tarracone  egressus,  (iam  enim  et  Laelius  re- 
dierat ab  Roma,  sine  quo  nihil  maioris  rei  motum  vo- 
lebat) ducere  ad  hostem  pergit.  Per  omnia  pacata  eunti, 
ut  cuiusque  populi  fines  transiret,  prosequentibus  exei- 
pientibusque  sociis , Indibilis  et  Mandonius  cum  suis 
copiis  occurrerunt.  Indibilis  pro  utroque  locutus , haud- 
quaquam  ut  barbarus  stolide  incauteque,  sed  potius  cum 
verecunda  gravitate : propiorquo  excusanti  transitionem 
ut  necessariam  , quam  glorianti  eam  velut  primam  oc- 
casionem raptam.  Scire  enim  se,  transfugae  nomen  exse- 
crabile veteribus  sociis  , vocis  suspectum  esse : neque  eum 
se  reprehendere  morem  hominum  , si  tamen  anceps  odium 
rausa,  non  nomen,  faciat.  Merita  inde  sua  in  duces  Car- 
thaginienses commemoravit , avaritiam  contra  eorum  , 
superbiamque,  et  omnis  generis  iniurias  in  se  atque  po- 
pulares. Itatjue  corpus  dumtaxat  suum  ad  id  tempus  apud 
eos  fuisse : animum  iam  pridem  ibi  esse , ubi  ius  ac  fas 
crederent  coli.  Ad  deos  quoque  confugere  supplices,  qui 
nequeant  hominum  vim  atque  iniurias  pati.  Se  id  Scipio- 
nem orare,  ut  transitio  sibi  nec  fraudi  apud  eum,  nec  ho- 
nori sit  : quales  ex  hac  die  experiundo  cognorit , perinde 
operae  eorum  pretium  faceret.  Ita  prorsus  respondet  fac- 
turum Romanus,  nec  pro  transfugis  habiturum,  qui  non 

duxerint  societatem  ratam,  ubi  nec  divini  quidquam,  nec 
humani  sanctum  esset  Productae  deinde  in  conspectum 
iis  coniuges  liberique  lacrimantibus  gaudio  redduntur, 
atque  eo  die  in  hospitium  abducti.  Postero  die  foedero 
accepta  fides  ; dimissique  ad  copias  adducendas.  Iisdem 
deinde  castris  tendebant , donec  ducibus  iis  ad  hostem 
perventum  est. 

XVIII.  Proximus  Carthaginiensium  exercitus  Hasdru- 
balis prope  urbem  Baeculam  erat.  Pro  castris  equitum 
stationes  habebat.  In  eas  velites  antesignanique,  et  qui 
primi  agminis  erant,  advenientes  ex  itinere,  priusquam 
castris  locum  caperent , adeo  contemptim  impetum  fe- 
cerunt , ut  facile  appareret , quid  utrique  parti  animo- 
rum esset.  In  castra  trepida  fuga  compulsi  equites  sunt: 
signaque  romana  portis  prope  ipsis  illata.  Atque  illo 
quidem  die,  irritatis  tantum  ad  certamen  animis,  castra 
Romani  posuerunt.  Nocte  Hasdrubal  in  tumulum  copias 
recipit , plano  campo  in  summo  patentem : fluvius  ab 
tergo;  ante  circaque  velut  ripa  praeceps  oram  eius  om- 
nem cingebat.  Suberat  et  altera  inferior  submissa  fasti- 
gio planities  : eam  quoque  altera  crepido  haud  facilior 
in  ascensum  ambibat.  In  hunc  inferiorem  campum  po- 
stero die  Hasdrubal , postquam  stantem  pro  castris  ho- 
stium aciem  vidit,  equites  Numidas,  leviumque  armorum 
Baliares,  et  Afros  dimisit.  Scipio,  circumvectus  ordines 
signaque,  ostendebat,  hostem,  praedamnata  spe  aequo  di- 
micandi campo,  captantem  tumulos,  loci  fiducia,  non  vir- 
tutis armorumque , stare  tn  compectu.  Sed  altiora  moenia 
habuisse  Carthaginem,  quae  tramcendissct  miles  romanus. 
Nec  tumulos,  nec  arcem,  ne  mare  quidem  armis  obstitisse 
suis.  Ad  id  fore  altitudines  , quas  cepissent  hostes  , ut  per 
praecipitia  et  praerupia  salientes  fugerent:  eam  quoque  se 
illis  fugam  clausurum.  Cohortesque  duas,  alteram  tenere 
fauces  vallis , per  quam  deferretur  amnis , iubet ; alte- 
ram , viam  insidere , quae  ab  urbe  per  tumuli  obliqua 
in  agros  ferret.  Ipso  expeditos,  qui  pridie  stationes  ho- 
stium pepulerant,  ad  levem  armaturam,  infimo  stantem 
supercilio  , ducit.  Per  aspreta  primo , nihil  aliud  quam 
via  impediti,  iere.  Deinde,  ut  sub  ictum  venerunt,  te- 
lorum primo  omnis  generis  vis  ingens  effusa  est  in  eos: 

ipsi  contra,  saxa,  quae  locus  strata  passini,  omnia  ferme 
missilia,  praebet,  ingerere,  non  milites  solum,  sed  etiam 
turba  calonum  immixta  armatis.  Ceterum  , quamquam 
asceusus  difficilis  erat,  et  prope  obruebantur  telis  saxis- 
que, assuetudine  tamen  succedendi  muros,  et  pertinacia 
animi,  subierunt  primi.  Qui,  simul  cepere  aliquid  aequi 
loci , ubi  firmo  consisterent  gradu  , levem  et  concursa- 
torem hostem  , atque  intervallo  tutum , quum  procul 
missilibus  pugna  eluditur,  instabilem  eundem  ad  comi- 
nus conserendas  manus,  expulerunt  loco,  et  cum  caede 
magna  in  aciem  altiori  superstantem  tumulo  impegere. 
Inde  Scipio,  iussis  adversus  mediam  evadere  aciem  vic- 
toribus, ceteras  copias  cum  Laelio  dividit;  atque  eum 
parte  dextra  tumuli  circumire,  donec  mollioris  ascensus 
viam  inveniret , iubet.  Ipse  ab  laeva , circuitu  haud 
magno  , in  transversos  hostes  incurrit.  Inde  primo  tur- 
bata acies  est,  dum  ad  circumsonantem  undique  clamo- 
rem flectere  cornua  et  obvertere  ordines  volunt.  Hoc  tu- 
multu et  Laelius  subiit;  et  dum  pedem  referunt,  ne  ab 
tergo  vulnerarentur , laxata  prima  acies , locusque  ad 
evadendum  et  mediis  datus  est ; qui  per  tam  iniquum 
locum,  stantibus  integris  ordinibus,  elephantisque  ante 
signa  locatis,  nunquam  evasissent.  Quum  ab  omni  parte 
caedes  fieret,  Scipio,  qui  laevo  cornu  in  dextrum  incu- 
currerat, maxime  in  nuda  hostium  latera  pugnabat.  Et 
iam  ne  fugae  quidem  patebat  locus.  Nam  et  stationes 
utrimque  romanae  dextra  laevaque  insederant  vias  : et 
portam  castrorum  ducis  principumquc  fuga  clauserat ; 
addita  trepidatione  elephantorum,  quos  territos  aeque  at- 
que hostes  timebant.  Caesa  igitur  ad  octo  millia  hominum. 

XIX.  Hasdrubal  iam  ante,  quam  dimicaret,  pecunia 
rapta,  elephantisque  praemissis,  quam  plurimos  poterat, 
de  fuga  excipiens,  praeter  Tagum  flumen  ad  Pyrenaeum 
tendit.  Scipio,  castris  hostium  potitus,  quum  praeter  li- 
bera capita  omnem  praedam  militibus  concessisset,  in 
recensendis  captivis  decem  millia  peditum  , duo  millia 
equitum  invenit.  Ex  iis  Hispanos  sine  pretio  omnes  do- 
mum dimisit:  Afros  vendere  quaestorem  iussit.  Circum- 
fusa inde  multitudo  Hispanorum,  et  ante  deditorum,  et 
pridie  captorum,  regem  eum  ingenti  consensu  appellavit : 
Vol.  ii.  18 

Tum  Scipio,  silentio  per  praeconem  facto,  sibi  maximum 
nomen  imperatoris  esse,  dixit,  quo  se  milites  sui  appcllas- 
sent.  Regium  nomen  alibi  magnum , Romae  intolerabile 
esse.  Regalem  animum  in  se  esse,  si  iil  in  hominis  ingenio 
amplissimum  ducerent,  tacite  indicarent ; vocis  usurpatione 
abstinerent.  Sensere  etiam  barbari  magnitudinem  animi; 
cuius  miraculo  nominis  alii  mortales  stuperent , id  ex 
tam  alto  fastigio  aspernantis.  Dona  inde  regulis  princi- 
pibusque Hispanorum  divisa,  et  ex  magna  copia  captorum 
equorum  trecentos,  quos  vellet,  eligere  Indibilem  iussit. 
Quum  Afros  venderet  iussu  imperatoris  quaestor,  pue- 
rum adultum  inter  eos  forma  insigni , quum  audisset 
regii  generis  esse,  ad  Scipionem  misit.  Quem  quum  per- 
cunctaretur  Scipio,  quis,  et  cuias,  et  cur  id  aetatis  in  ca- 
stris fuisset?  Numidam  esse,  ait,  Massivam  populares  vo- 
care. Orbum  a patre  relictum,  apud  maternum  avum  Gu- 
lam , regem  Numidarum  , eductum , cum  avunculo  Masi- 
nissa , qui  nuper  cum  equitatu  subsidio  Carthaginiensibus 
venisset , in  Hispaniam  traiecisse.  Prohibitum  propter  ae- 
tatem a Masinissa,  nunquam  ante  proelium  iniisse.  Eo  die, 
quo  pugnatum  cum  Romanis  esset,  inscio  avunculo,  clam 
armis  equoque  sumpto,  in  aciem  exisse : ibi,  prolapso  equo 
effusum  in  praeceps,  captum  ab  Romanis  esse.  Scipio,  quum 
asservari  Numidam  iussisset,  quae  pro  tribunali  agenda 
erant,  peragit.  Inde,  quum  se  in  praetorium  recepisset, 
vocatum  eum  interrogat,  velletne  ad  Masinissam  reverti? 
Quum , effusis  gaudio  lacrimis , cupere  vero , diceret  ; 
tum  puero  annulum  aureum , tunicam  lato  clavo , cum 
hispano  sagulo  et  aurea  fibula,  equumque  ornatum  do- 
nat, iussisque  prosequi,  quoad  vellet,  equitibus  dimisit. 

XX.  De  bello  inde  consilium  habitum.  Et,  auctoribus 
quibusdam,  utconfestim  Hasdrubalem  consequeretur,  an- 
ceps id  ratus , ne  Mago  atque  alter  Hasdrubal  cum  eo 
iungerent  copias , praesidio  tantum  ad  insidendum  Py- 
renaeum misso,  ipse  reliquum  aestatis  recipiendis  in  fi- 
dem Hispaniae  populis  absumpsit.  Paucis  post  proelium 
factum  ad  Baeculam  diebus,  quum  Scipio,  rediens  iam 
Tarraconem  , saltu  Castulonensi  excessisset , Hasdrubal 
Gisgonis  filius  et  Mago  imperatores  ex  ulteriore  Hispa- 
nia ad  Hasdrubalem  venere  , serum  post  male  gestam 

rem  auxilium;  consilio  in  cetera  exsequenda  belli  haud 
parum  opportuni.  Ibi  conferentibus,  quid  in  cuiusque 
provinciae  regione  animorum  Hispanis  esset,  unus  Has- 
drubal Gisgonis , ultimam  Hispaniae  oram  , quae  ad 
Oceanum  et  Gades  vergit  , ignaram  adhuc  Romanorum 
esse,  coque  Carthaginiensibus  satis  fidam,  censebat.  In- 
ter Hasdrubalem  alterum  et  Magonem  constabat , bene- 
ficiis Scipionis  occupatos  omnium  animos  publice  privatim- 

5\ue  esse : nec  transitionibus  finem  ante  fore , quam  omnes 
lispani  milites  aut  in  ultima  Hispaniae  amoti , aut  tra- 
ducti in  Galliam  forent.  Itaque , etiamsi  senatus  Cartha- 
giniensium non  censuisset,  eundum  tamen  Hasdrubali  fuisse 
in  Italiam,  ubi  belli  caput  rerumque  summa  esset;  simul, 
ut  Hispanos  omnes  procul  ab  nomine  Scipionis  ex  Hispa- 
nia abduceret.  Exercitum  eius  , quum  trans  itionibus , tum 
adverso  proelio  imminutum,  Hispanis  repleri  militibus.  Et  Ma- 
gonem, Hasdrubalem  Gisgonis  filio  tradito  exercitu , ipsum 
cum  grandi  pecunia  ad  conducenda  mercede  auxilia  in  11  a- 
liarcs  traiicere : Hasdrubalem  Gisgonis  cum  exercitu  penitus 
in  Lusitaniam  abire , nec  cum  nomanis  manus  conserere. 
Masinissae  ex  omni  equitatu,  quod  roboris  esset,  tria  mil- 
lia equitum  expleri : cumque  vagum  per  citeriorem  Hispa- 
niam sociis  opem  ferre,  hostium  oppida  atque  agros  popu- 
lari. His  decretis,  ad  exsequenda,  quae  statuerant,  du- 
ces digressi.  Haec  eo  anno  in  Hispania  acta,  Romae 
lama  Scipionis  in  dies  crescere.  Fabio  Tarentum  cap- 
tum astu  magis,  quam  virtute,  gloriae  tamen  esse.  Ful- 
vii senescere  fama.  Marcellus  etiam  adverso  rumore 
esse,  super  quam  quod  primo  male  pugnaverat,  quia, 
vagante  per  Italiam  Hannibale,  media  aestate  Venusiam 
in  tecta  milites  abduxisset,  inimicus  erat  ei  C.  Publi- 
cius Bibulus  tribunus  plebis.  Is  iam  a prima  pugna  , 
quae  adversa  fuerat , assiduis  concionibus  infamem  in- 
visumque  plebei  Claudium  fecerat,  et  iam  de  imperio  ab- 
rogando eius  agebat:  quum  tamen  necessarii  Claudii  ob- 
tinuerunt, ut,  relicto  Venusiae  legato,  Marcellus  llomam 
rediret  ad  purganda  ea,  quae  inimici  decernerent:  nec  de 
imperio  eius  abrogando,  absente  ipso,  ageretur.  Forte  sub 
idem  tempus  et  Marcellus  ad  deprecandam  ignominiam, 
et  Q.  Fulvius  consul  comitiorum  causa  Romam  venit. 

XXI.  Actura  de  imperio  Marcelli  in  circo  Flaminio 
est,  ingenti  concursu  plebisque  et  omnium  ordinum.  Ac- 
cusavilque  tribunus  nlebis , non  Marcellum  modo  , sed 
omnem  nobilitatem.  Fraude  eorum  et  cunctatione  fieri,  ut 
Hannibal  decimum  iam  annum  Italiam  provinciam  habeat: 
diutius  ibi,  quam  Carthagine,  vixerit.  Habere  fructum  im- 
]>erii  prorogati  Marcello  populum  romanum  : bis  caesum 
exercitum  eius  aestiva  Venusiae  sub  tectis  agere.  Hauc  tri- 
buni orationem  ita  obruit  Marcellus  commemoratione 
rerum  suarum  , ut  non  rogatio  solum  de  imperio  eius 
abrogando  antiquaretur,  sed  postero  die  consulem  eum 
ingenti  consensu  centuriae  omnes  crearent.  Additur  col- 
lega T.  Quinctius  Crispinus,  qui  tum  praetor  erat.  Postero 
die  praetores  creati  P.  Licinius  Crassus  Dives,  pontifex 
maximus,  P.  Licinius  Varus,  Sex.  Iulius  Caesar,  Q.  Clau- 
dius Flamen.  Comitiorum  ipsorum  diebus  sollicita  civi- 
tas de  Etruriae  defectione  fuit.  Principium  eius  rei  ab 
Arretinis  fieri,  C.  Calpurnius  scripserat,  qui  eam  pro- 
vinciam pro  praetore  obtinebat.  Itaque  confestim  eo  mis- 
sus Marcellus,  consul  designatus,  qui  rem  inspiceret,  ac, 
si  digna  videretur,  exercitu  accito,  bellum  ex  Apulia  in 
Etruriam  transferret.  Eo  metu  compressi  Etrusci  quie- 
verunt. Tarentinorum  legatis  pacem  petentibus  cum  li- 
bertate ac  legibus  suis  responsum  ab  senatu  est,  ut  re- 
dirent , quum  Fabius  consul  Romam  venisset.  Ludi  et 
romani  et  plebcii  eo  anno  in  singulos  dies  instaurati. 
Aediles  curules  fuere  L.  Cornelius  Caudinus  et  Ser.  Sul- 
picius Galba  , plebeii  C.  Servilius  et  Q.  Caecilius  Me- 
tellus. Servilium  negabant  iure  aut  tribunum  plebis  fuisse, 
aut  aedilem  esse ; quod  patrem  eius,  quem  triumvirum 
agrariam  occisum  a Boiis  circa  Mutinam  esse  opinio  per 
decem  annos  fuerat,  vivere,  atque  in  hostium  potestate 
esse,  satis  constabat. 

XXII.  Undecimo  anno  punici  belli  consulatum  inie- 
runt M.  Marcellus  quintum  (ut  numeretur  consulatus  , 
quem  vitio  creatus  non  gessit)  et  T.  Quinctius  Crispinus. 
Utrisque  consulibus  Italia  decreta  provincia  est,  et  duo 
consulares  prioris  anni  exercitus:  (tertius  tum  erat  Ve- 
nusiae , cui  M.  Marcellus  praefuerat ) ita  ut  ex  tribus 
eligerent  duo,  quos  vellent;  tertius  ei  traderetur,  cui 


Digitized  by  Google 


LIB.  XXVII.  CAP.  XXII. 


413 

Tarentum  et  Sallentini  provincia  evenisset.  Ceterae  pro- 
vinciae ita  divisae  praetoribus.  P.  Licinio  Varo  urbana, 
P.  Licinio  Crasso  pontifici  maximo  peregrina  , et  quo 
senatus  censu  isset : Sex.  Iulio  Caesari  Sicilia  , Q.  Clau- 
dio Flamini  Tarentum.  Prorogatum  imperium  in  annum 
est  Q.  Fulvio  Flacco,  ut  provinciam  Capuam,  quae  T. 
Qui  neti  i praetoris  fuerat , cum  una  legione  obtineret : 
prorogatum  et  C.  Hostilio  Tubulo  est , ut  pro  praetore 
in  Etruriam  ad  duas  legiones  succederet  C.  Calpurnio  : 
prorogatum  et  L.  Veturio  Philoni  est,  ut  pro  praetore 
Galliam  eandem  provinciam  cum  iisdem  duabus  legio- 
nibus obtineret,  quibus  praetor  obtinuisset.  Quod  in  L. 
Veturio  , idem  in  C.  Aurunculeio  decretum  ab  senatu  , 
latumque  de  prorogando  imperio  ad  populum  est , qui 
praetor  Sardiniam  provinciam  cum  duabus  legionibus 
obtinuerat.  Additae  ei  ad  praesidium  provinciae  quin- 
quaginta naves , quas  P.  Scipio  ex  Hispania  misisset. 
Et  P.  Scipioni  , et  M.  Silano  suae  Hispaniae  , suique 
exercitus  in  annum  decreti,  Scipio  ex  octoginta  navibus, 
quas  aut  secum  ex  Italia  adductas  aut  captas  Cartha- 
gine habebat , quinquaginta  in  Sardiniam  transmittere 
iussus:  quia  fama  erat,  magnum  navalem  apparatum  eo 
anno  Carthagine  esse ; ducentis  navibus  omnem  oram 
Italiae,  Siciliaeque,  ac  Sardiniae  impleturos.  Et  in  Sici- 
lia ita  divisa  res  est.  Sex.  Caesari  exercitus  cannensis 
est  datus.  M.  Valerius  Laevinus  (ei  quoque  enim  pro- 
rogatum imperium  est)  classem,  quae  ad  Siciliam  erat, 
navium  septuaginta  obtineret.  Adderet  eo  triginta  na- 
ves , quae  ad  Tarentum  priore  anno  fuerant : cum  ea 
centum  navium  classe , si  videretur  ei , praedatum  in 
Africam  traiiccret.  Et  P.  Sulpicio,  ut  eadem  classe  Ma- 
cedoniam Graeciamque  provinciam  haberet,  prorogatum 
in  annum  imperium  est.  De  duabus  , quae  ad  urbem 
Romam  fuerant,  legionibus  nihil  mutatum.  Supplemen- 
tum , quo  opus  esset,  scriberent  consules,  permissum. 
Una  et  viginli  legionibus  eo  anno  defensum  imperium 
romanura  est.  Et  P.  Licinio  Varo  praetori  urbis  nego- 
tium datum,  ut  naves  longas  triginta  veteres  reficeret,  quae 
Ostiae  erant,  et  viginti  novas  naves  sociis  navalibus  imple- 
ret : ut  quinquaginta  navium  classe  oram  maris  vicinam 

urbi  romanae  tueri  posset.  C.  Calpurnius  vetitus  ab  Ar- 
retio movere  exercitum , nisi  quum  successor  venisset. 
Idem  et  Tubulo  imperatum,  ut  inde  praecipue  caveret, 
ne  qua  nova  consilia  caperentur. 

XX1I1.  Praetores  in  provincias  profecti.  Consules  re- 
ligio tenebat,  quod,  prodigiis  aliquot  nuntiatis,  non  fa- 
cile litabant.  Et  ex  Campania  nuntiata  erant : Capuae 
duas  aedes,  Fortunae  et  Martis,  et  sepulcra  aliquot  de 
coelo  tacta.  Cumis  (adeo  minimis  etiam  rebus  prava  re- 
ligio inserit  deos)  mures  in  aede  lovis  aurum  rosisse. 
Casini  examen  apium  ingens  in  foro  consedisse.  Et 
Ostiae  murum  portamque  de  coelo  tactam.  Caere  vul- 
turium volasse  in  aedem  lovis.  Volsiniis  sanguine  lacum 
manasse.  Horum  prodigiorum  causa  diem  unum  suppli- 
catio fuit.  Per  dies  aliquot  hostiae  maiores  sine  litatione 
caesae,  diuque  non  impetrata  pax  de6m.  In  capita  con- 
sutum, republica  incolumi,  exitiabilis  prodigiorum  even- 
tus vertit.  Ludi  Apollinares,  Q.  Fulvio,  Ap.  Claudio 
consulibus , a P.  Cornelio  Sulla  praetore  urbis  primum 
facti  erant.  Inde  omnes  deinceps  praetores  urbani  fece- 
rant: sed  in  unum  annum  vovebant,  dieque  incerta  fa- 
ciebant. Eo  anno  pestilentia  gravis  incidit  in  urbem 
agrosque : quae  tamen  magis  in  longos  morbos  , quam 
in  perniciales,  evasit.  Eius  pestilentiae  causa  et  suppli- 
catum per  compita  tota  urbe  est,  et  P.  Licinius  Varus 
praetor  urbis  legem  ferre  ad  populum  iussus,  ut  hi  ludi 
in  perpetuum  in  statam  diem  voverentur.  Ipse  primus 
ita  vovit , fecitque  ante  diem  tertium  Nonas  Quintiles. 
Is  dies  deinde  solemnis  servatus. 

XXIV.  De  Arretinis  et  fama  in  dies  gravior,  et  cura 
crescere  patribus.  Itaque  C.  Hostilio  soriptum  est , ne 
differret  obsides  ab  Arretinis  accipere:  et,  cui  traderet 
Itomam  deducendos  , C.  Terentius  Varro  cum  imperio 
missus.  Qui  ut  advenit , extemplo  Hostilius  legionem 
unam,  quae  ante  urbem  castra  habebat,  signa  in  urbem 
ferre  iussit,  praesidiaque  locis  idoneis  disposuit:  tum  in 
foro  citatis  senatoribus  obsides  imperavit.  Quum  senatus 
biduum  ad  considerandum  peteret  tempus,  aut  ipsos  ex- 
templo dare,  aut  se  postero  die  senatorum  omnes  libe- 
ros sumpturum  , edixit.  Inde  portas  custodire  iussi  tri- 

buui  militum,  praefectique  sociam,  et  centuriones,  ne 
quis  nocte  urbe  exiret.  Id  segnius  negligentiusque  fac- 
tum. Septem  principes  senatus , priusquam  custodiae  in 
portis  locarentur  , ante  noctem  cum  liberis  evaserunt. 
Postero  die  luce  prima  , quum  senatus  in  forum  citari 
coeptus  esset , desiderati , bonaque  eorum  venierunt  A 
celeris  senatoribus  centum  viginti  obsides , liberi  ipso- 
rum, accepti,  traditiquc  C.  Terentio  Hornam  deducendi, 
is  omnia  suspectiora,  quam  ante  fuerant,  in  senatu  fe- 
cit. Itaque , tamquam  imminente  etrusco  tumultu , le- 

gionem  alteram  ex  urbanis  Arretium  ducere  i ussus  ipse 
. Terentius,  eamque  habere  in  praesidio  urbis.  C.  Ho- 
stilium cum  cetero  exercitu  placet  totam  provinciam 
peragrare,  et  cavere,  ne  qua  occasio  novare  cupientibus 
res  daretur.  C.  Terentius,  ut  Arretium  cum  legione  ve- 
nit, claves  portarum  quum  magistratus  poposcisset,  ne- 
gantibus iis  comparere,  fraude  amotas  magis  ratus,  quam 
negligentia  intercidisse,  ipse  alias  claves  omnibus  portis 
imposuit:  cavitque  cum  cura,  ut  omnia  in  potestate  sua 
essent.  Hostilium  intentius  monuit,  ut  in  eo  spem,  non 
moturos  quidquam  Etruscos , poneret , si , ne  quid  mo- 
veri posset,  cavisset. 

XAV.  De  Tarentinis  inde  magna  contenlidne  in  se- 
natu actum  coram  Fabio,  defendente  ipso,  quos  ceperat 
armis,  aliis  infensis,  et  plerisque  aequantibus  eos  Cam- 
panorum noxae  poenaeque.  Senatusconsultum  in  senten- 
tiam M\  Acilii  factum  est,  ut  oppidum  praesidio  custo- 
diretur : Tarentinique  omnes  intra  moenia  contineren- 
tur : res  integra  postea  referretur , quum  tranquillior 
status  Italiae  esset.  Et  de  M.  Livio , praefecto  arcis  ta- 
rentinae,  haud  minore  certamine  actum  est,  aliis  sena- 
tusconsulto notantibus  praefectum  , <juod  eius  socordia 
Tarentum  proditura  hosti  esset ; aliis  praemia  decer- 
nentibus, quod  per  quinquennium  arcem  tutatus  esset, 
maximeque  unius  eius  opera  receptum  Tarentum  foret; 
mediis  ad  censores  , non  ad  senatum  , notionem  de  eo 
pertinere  dicentibus : cuius  sententiae  et  Fabius  fuit. 
Adiecit  tamen,  fateri  se,  opera  Livii  Tarentum  receptum, 
quod  amici  cius  vulgo  in  senatu  iactassent ; neque  enim 
recipiundum  fuisse , nisi  amissum  foret.  Consulum  alter 

T.  Quinctius  Crispinus  ad  exercitum,  quem  Q.  Fulvius 
Flaccus  habuerat,  cum  supplemento  in  Lucanos  est  pro- 
fectus. Marcellum  aliae  atque  aliae  obiectae  animo  re- 
ligiones tenebant.  In  quibus,  quod,  quum  bello  gallico 
ad  Clastidium  aedem  Honori  et  Virtuti  vovisset , dedi- 
catio eius  a pontificibus  impediebatur ; quod  negabant, 
unam  cellam  duobus  recte  dedicari : quia  , si  de  coelo 
tacta,  aut  prodigii  aliquid  in  ea  factum  esset,  difficilis 
procuratio  foret : quod,  utri  deo  res  divina  fieret,  sciri 
non  posset.  Neque  enim  duobus , nisi  certis  , deis  rite 
una  noslia  fieri.  Ita  addita  Virtutis  aedes  approperato 
opere : neque  tamen  ab  ipso  aedes  eae  dedicatae  sunt. 
Tum  demum  ad  exercitum,  quem  priore  anno  Venusiae 
reliquerat,  cum  supplemento  proficiscitur.  Locros  in  Brut- 
tiis Crispinus  oppugnare  conatus,  quia  magnam  famam 
attulisse  Fabio  1 arentum  rcbatur,  omne  genus  tormen- 
torum machinarumque  ex  Sicilia  arcessierat : et  naves 
indidem  accitae  erant,  quae  vergentem  ad  mare  partem 
urbis  oppugnarent.  Ea  omissa  oppugnatio  est,  quia  La- 
cinium Hannibal  admoverat  copias : et  collegam  eduxisse 
iam  ab  Venusia  exercitum  fama  erat,  cui  coni.ungi  vo- 
lebat. Itaque  in  Apuliam  ex  Bruttiis  reditum  , et  inter 
Venusiam  Bantiamque , minus  trium  millium  passunra 
intervallo,  consules  binis  castris  consederant.  In  eandem 
regionem  et  Hannibal  rediit,  averso  ab  Locris  bello.  Ibi 
ambo  consules,  ingenio  feroces,  prope  quotidie  in  aciem 
exire;  haud  dubia  spe,  si  duobus  exercitibus  consulari- 
bus iunctis  commisisset  sese  hostis,  debellari  posse. 

XXVI.  Hannibal  quia  cum  Marcello  bis  priore  anno 
congressus  vicerat  victusque  erat,  ut,  cum  eodem  si  di- 
micandum foret,  nec  spem,  nec  metum  ex  vano  habe- 
ret ; ita  duobus  consulibus  haudquaquam  sese  parem 
futurum  credebat.  Itaque , totus  in  suas  artes  versus , 
insidiis  locum  quaerebat.  Levia  tamen  proelia  inter  bina 
castra  vario  eventu  fiebant : quibus  quum  extrahi  ae- 
statem posse  consules  crederent,  nihilo  minus  oppugnari 
Locros  posse  rati,  L.  Cincio,  ut  ex  Sicilia  Locros  cum 
classe  traiiceret , scribunt.  Et , ut  ab  terra  quoque  op- 
pugnari moenia  possent , ab  Tarento  partem  exercitus , 
qui  in  praesidio  erat , duci  eo  iusserunt.  Ea  ita  futura 

per  quosdam  Thurinos  comperlum  Hannibali  quum  es- 
set, mittit  ad  insidendam  alf  Tarento  viam.  Ibi  sub  tu- 
mulo Peteliae  tria  millia  equitum  , peditum  duo  in  oc- 
culto locata:  in  quae  inexplorato  euntes  Romani  quum 
incidissent,  ad  duo  millia  armatorum  caesa,  mille  et 
quingenti  termo  vivi  capti:  alii  dissipati  fuga  per  agros 
saltusque  Tarentum  reaiere.  Tumulus  erat  silvestris  in- 
ter pnnica  et  romana  castra,  ab  neutris  primo  occupa- 
tus: quia  Romani,  qualis  pars  eius,  quae  vergeret  ad 
hostium  castra  , esset , ignorabant ; Hannibal  insidiis  , 
quam  castris , aptiorem  cum  crediderat.  Itaque  nocte 
ad  id  missas  aliquot  Numidarum  turmas  medio  in  saltu 
condiderat,  quorum  interdiu  nemo  ab  statione  moveba- 
tur, ne  aut  arma,  aut  ipsi  procul  conspicerentur.  Fre- 
mebant vulgo  in  castris  romanis,  occupandum  eum  tu- 
mulum esse,  et  castello  firmandum;  ne,  si  occupatus  ab 
Hannibale  foret,  velut  in  cervicibus  haberent  hostem. 
Movit  ea  res  Marcellum,  et  collegae,  Quin  imus,  inquit, 
ipsi  cum  equitibus  paucis,  exploratum?  Subiecta  res  ocu- 
lis nostris  certius  dabit  consilium.  Consentiente  Crispino , 
cum  equitibus  ducentis  et  viginti,  ex  quibus  quadraginta 
Fregellani , ceteri  Etrusci  erant , proficiscuntur.  Secuti 
M.  Marcellus  consulis  lilius,  et  A.  Manlius,  tribuni  mi- 
litum: simul  et  duo  praefecti  sociftm , L.  Arennius  , et 
M’.  Aulius.  Immolasse  eo  die  quidam  memoriae  prodi- 
dere consulem  Marcellum,  et,  prima  hostia  caesa,  iecur 
sine  capite  inventum  ; in  secunda  omnia  comparuisse  , 
quae  assolent  Auctum  etiam  visum  in  capite  : nec  id 
sane  haruspici  placuisse,  quod,  secundum  trunca  et  tur- 
pia exta,  nimis  laeta  apparuissent. 

XXVII.  Ceterum  consulem  Marcellum  tanta  cupiditas 
tenebat  dimicandi  cum  Hannibale , ut  nunquam  satis 
castra  castris  collata  crederet.  Tum  quoque  vallo  egre- 
diens  signum  dedit , ut  ad  locum  miles  esset  paratus : 
ut,  si  collis,  in  quem  speculatum  irent,  placuisset,  vasa 
colligerent,  ac  sequerentur.  Exiguum  campi  ante  castra 
erat : inde  in  collem  aperta  undique  et  conspecta  fere- 
bat via.  Numidis  speculator,  nequaquam  in  spem  tantae 
rei  positus,  sed  si  quos  vagos,  pabuli  aut  lignorum  causa 
longius  a castris  progressos , possent  excipere , signum 

dat,  ut  pariter  ab  suis  quisque  Jatebris  exorirentur.  Non 
ante  apparuere , quibus  obviis  ab  iugo  ipso  consurgen- 
dum orat , quam  circumiere , qui  a tergo  includerent 
viam.  Tum  undique  omnes  exorti  , et  clamore  sublato 
impetum  fecere.  Quum  in  ea  valle  consules  essent , ut 
neque  evadere  possent  in  iugum  occupatum  ab  hoste , 
nec  receptum  ab  tergo  circumventi  haberent ; extrahi 
tamen  diutius  certamen  potuisset,  ni  coepta  ab  Etruscis 
fuga  pavorem  ceteris  iniecissct.  Non  tamen  omisere  pu- 
gnam deserti  ab  Etruscis  Fregellani,  donec  integri  con- 
sules hortando,  ipsique  ex  parte  pugnando  rem  sustine- 
bant. Sed , postquam  vulneratos  ambo  consules  , Mar- 
cellum etiam  transfixum  lancea  prolabenlem  ex  equo 
moribundum  videre,  tum  et  ipsi  (perpauci  autem  su- 
pererant) cum  Crispino  consule  duobus  iaculis  icto,  et 
Marcello  adolescente,  saucio  et  ipso,  effugerunt.  Inter- 
fectus A.  Manlius  tribunus  militum,  et  ex  duobus  prae- 
lectis sociftm  M\  Aulius  occisus,  L.  Arennius  captus.  Et 
lictores  consulum  quinque  vivi  in  hostium  potestatem 
venerunt:  ceteri  aut  interfecti,  aut  cum  consule  effuge- 
runt. Equites  tres  et  quadraginta,  aut  in  proelio,  aut  in 
fuga,  ceciderunt,  duodeviginti  vivi  capti.  Tumultuatum 
et  in  castris  fuerat,  ut  consulibus  irent  subsidio;  quum 
consulem  et  filium  alterius  consulis  saucios,  exiguasque 
infelicis  expeditionis  reliquias  , ad  castra  venientes  cer- 
nunt. Mors  Marcelli  quum  alioqui  miserabilis  fuit,  tum 
quod  nec  pro  aetate,  (maior  iam  enim  soxaginta  annis 
erat)  neque  pro  veteris  prudentia  ducis,  tam  improvide 
se,  collegamque,  et  prope  totam  rempublicam,  in  prae- 
ceps dederat.  Multos  circa  unam  rem  ambitus  fecerim, 
si,  quae  de  Marcelli  morte  variant  auctores,  omnia  ex- 
sequi velim.  Ut  omittam  alios,  L.  Coelius  triplicem  rei 
gestae  ordinem  edit : unam  traditam  fama ; alteram 
scriptam  laudatione  filii,  qui  rei  gestae  interfuerit;  ter- 
tiam , quam  ipse  pro  inquisita  ac  sibi  comperta  affert. 
Celerum  ita  fama  variat,  ut  tamen  plerique  loci  specu- 
landi causa  castris  egressum,  omnes  insidiis  circumven- 
tum tradant. 

XXVIII.  Hannibal,  magnum  terrorem  hostibus,  morte 
consulis  unius,  vulnere  alterius,  iniectum  osse  ratus,  ne 

cui  deesset  occasioni,  castra  in  tumulum,  in  quo  pugna- 
tum erat,  extemplo  transfert.  Ibi  inventum  Marcelli  cor- 
pus sepelit.  Crispinus,  et  morte  collegae,  et  suo  vulnere 
territus  silentio  insequentis  noctis  profectus,  quos  proxi- 
mos nactus  est  montes,  in  iis  loco  alto  et  tuto  undique 
castra  posuit.  Ibi  duo  duces  sagaciter  moti  sunt  , alter 
ad  inferendam , alter  ad  cavendam  fraudem.  Annulo 
Marcelli  simul  cum  corpore  Hannibal  potitus  erat.  Eius 
signi  errore  ne  cui  dolus  necteretur  a Poeno  , metuens 
Crispinus,  circa  civitates  proximas  miserat  nuntios  : oc- 
cisum collegam  esse  , annuloque  cius  hostem  politum  : 
ne  quibus  literis  crederent  nomine  Marcelli  compositis. 
Paullo  ante  hic  nuntius  consulis  Salapiam  venerat,  quum 
literae  ab  Hannibale  allatae  sunt,  Marcelli  nomine  com- 
positae : Se  nocte , quae  diem  illum  secutura  esset,  Sala- 
piam venturum  : parati  milites  essent , qui  in  praesidio 
erant , si  quo  opera  eorum  opus  esset.  Sensere  Salapitani 
fraudem  : et  ab  ira , non  defectionis  modo  , sed  etiam 
equitum  interfectorum  , rati  occasionem  supplicii  peti, 
remisso  retro  nuntio,  (perfuga  autem  romanus  erat)  ut 
sine  arbitro  milites,  quae  vellent,  agerent,  oppidanos 
per  muros  urbisque  opportuna  loca  in  stationibus  dis- 
ponunt : custodias  vigiliasquo  in  eam  noctem  intentius 
instruunt.  Circa  portam,  qua  venturum  hostem  reban- 
tur,  quod  roboris  in  praesidio  erat,  opponunt.  Hannibal 
quarta  vigilia  ferme  ad  urbem  accessit.  Primi  agminis 
erant  perfugae  Romanorum,  et  arma  romana  habebant. 
Ii , ubi  ad  portam  est  ventum  , laline  omnes  loquentes 
excitant  vigiles , aperirique  portam  iubent : consulem 
adesse.  Vigiles,  velut  ad  vocem  eorum  excitati,  tumul- 
tuari, trepidare,  moliri  portam.  Cataracta  deiecta  clausa 
erat.  Eam  partim  vectibus  levant : partim  funibus  sub- 
ducunt in  tantum  altitudinis , ut  subire  recti  possent. 
Vixdum  satis  patebat  iter,  quum  perfugae  certatim  ruunt 
per  portam:  et  quum  sexcenti  ferme  intrassent,  remisso 
fune,  quo  suspensa  erat,  cataracta  magno  sonitu  cecidit. 
Salapitani,  alii  perfugas  negligenter  ex  itinere  suspensa 
humeris,  ut  inter  pacatos,  gerentes  arma,  invadunt:  alii 
e turri  eius  portae  murisque  saxis,  sudibus,  pilis,  abs- 
terrent hostem.  Ita  inde  Hannibal  suamet  ipse  fraude 

captas  abiit : profectusque  ad  Locrorum  solvendam  ob- 
sidionem, quam  Cincius  summa  vi,  operibus  tormento- 
rumque omni  genere  ex  Sicilia  advecto , oppugnabat. 
Magoni , iam  haud  ferine  Hdenli , retenturum  defensu- 
rutnque  se  urbem,  prima  spes,  morte  nuntiata  Marcelli, 
affulsit.  Secutus  inde  nuntias,  Hannibalem,  Numidarum 
equitatu  praemisso , ipsum , quantum  accelerare  posset , 
cum  peditum  agmine  sequi.  Itaque  ubi  primum  Numi- 
das  edito  e speculis  signo  adventare  sensit,  et  ipse,  pa- 
tefacta repente  porta,  ferox  in  hostes  erumpit.  Et  primo, 
magis  quia  improviso  id  fecerat,  quam  quod  par  viribus 
esset,  anceps  certamen  erat;  deinde,  ut  supervenere  Nu- 
midae, tantus  pavor  Romanis  est  iniectus,  ut  passira  ad 
mare  ac  naves  fugerent:  relictis  operibus  machinisque, 
quibus  muros  nuatiebant  Ita  adventu  Hannibalis  soluta 
Locrorum  obsidio  est. 

XXIX.  Crispinus , postquam  in  Bruttios  profectum 
Hannibalem  sensit , exercitum  , cui  collega  praefuerat , 
M.  Marcellum  tribunum  militum  Venusiam  abducere 
iussit.  Ipse,  cum  legionibus  suis  Capuam  profectus,  vix 
lecticae  agitationem  prae  gravitate  vulnerum  patiens , 
Romam  literas  de  morte  collegae  scripsit,  quantoque 
ipse  in  discrimine  esset  Se  comitiorum  causa  non  posse 
Romam  venire:  quia  nec  viae  laborem  passurus  videretur, 
et  de  Tarento  sollicitus  esset,  ne  ex  Bruttiis  Hannibal  eo 
converteret  agmen.  Legatos  opus  esse  ad  se  mitti , viros 
prudentes : cum  quibus,  quae  vellet,  de  republica  loquere- 
tur. Hae  literae  recitatae  magnum  et  lucium  morte  al- 
terius consulis,  et  metum  de  altero  fecerunt.  Itaque  et 
Q.  Fabium  filium  ad  exercitum  Venusiam  miserunt:  et 
ad  consulem  tres  legati  missi,  Sext.  lulius  Caesar,  L.  Li- 
cinius Pollio,  L.  Cincius  Alimentus , quum  paucis  ante 
diebus  ex  Sicilia  redisset  Hi  nuntiare  consuli  iussi,  ut, 
si  ad  comitia  ipse  Romam  venire  non  posset,  dictatorem 
in  agro  romano  diceret  comitiorum  causa.  Si  consul  Ta- 
rentnm  profectus  esset,  Q.  Claudium  praetorem  placere 
in  eam  regionem  inde  abducere  legiones  , in  qua  plu- 
rimas sociorum  urbes  tueri  posset.  Eadem  aestate  M. 
Valerius  cum  classe  centum  navium  ex  Sicilia  in  Afri- 
cam transmisit : et,  ad  Clupeam  urbem  exscensione  facta, 

agrum  late,  nullo  ferme  obvio  armato,  vastabat.  Inde  ad 
naves  raptim  praedatores  recepti,  quia  repente  fama  ac- 
cidit, classem  punicam  adventare.  Octoginta  erant  et  tres 
naves.  Cum  iis  haud  procul  Clupea  prospere  pugnat  Ro- 
manus. Decem  et  octo  navibus  captis,  fugatis  aliis,  cum 
magna  terrestri  navalique  praeda,  Lilybaeum  rediit.  Ea- 
dem aestate  et  Philippus  implorantibus  Achaeis  auxilium 
tulit : quos  et  Machanidas  tyrannus  Lacedaemoniorum 
finitimo  bello  urebat:  et  Aetoli,  navibus  per  fretum,  quod 
Naupactum  et  Patras  interfluit,  (Rhion  incolae  vocant) 
exercitu  traiecto,  depopulati  erant.  Attalum  quoque  re- 
gem Asiae,  quia  Aetoli  summum  gentis  suae  magistra- 
tum ad  eum  proximo  concilio  detulerant,  fama  erat  in 
Europam  traiecturum. 

XXX.  Ob  haec  Philippo  in  Graeciam  descendenti  ad 
Lamiam  urbem  Aetoli,  auce  Pyrrhia,  qui  praetor  in  eum 
annum  cum  absente  Attalo  creatus  erat , occurrerunt. 
Habebant  et  ab  Attalo  auxilia  socum : et  mille  ferme 
ex  romaua  classe,  a P.  Sulpicio  missos.  Adversus  hunc 
ducem  atque  has  copias  Philippus  bis  prospero  eventu 
pugnavit:  mille  admodum  hostium  utraque  pugna  occi- 
dit. Inde  quum  Aetoli  metu  compulsi  Lamiae  urbis  moe- 
nibus tenerent  sese,  Philippus  ad  Phalara  exercitum  re- 
duxit. In  Maliaco  sinu  is  locus  est,  quondam  frequen- 
ter habitatus  propter  egregium  portum , tutasque  circa 
stationes,  et  aliam  opportunitatem  maritimam  terrestrem- 
que.  Eo  legati  ab  rege  Aegypti  Ptolemaeo,  Rhodiisque, 
et  Atheniensibus,  et  Chiis  venerunt,  ad  dirimendum  in- 
ter Philippum  atque  Aetolos  bellum.  Adhibitus  ab  Ae- 
tolis et  ex  finitimis  pacificator  Amynander , rex  Atha- 
manum. Omnium  autem  non  tanta  pro  Aetolis  cura  erat, 
ferocioribus  quam  pro  ingeniis  Graecorum  gentis:  quam 
ne  Philippus  regnumque  eius,  grave  libertati  futurum  , 
rebus  Graeciae  immisceretur.  De  pace  dilata  consultatio 
est  in  concilium  Achaeorum;  concilioquo  ei  et  locus  et 
dies  certa  indicta,  lnterim  triginta  dierum  induciae  im- 
petratae. Profectus  inde  rex  per  Thessaliam  Boeotiam- 
que,  Chalcidem  Euboeae  venit,  nt  Attalum,  quem  classe 
Euboeam  petiturum  audierat , portubus  et  litorum  ap- 
pulsu arceret.  Inde,  praesidio  relicto  adversus  Attalum, 

si  forte  interim  traiecisset,  profectas  ipse  cum  paucis 
equitum  levisque  armaturae,  Argos  venit.  Ibi  curatione 
Heraeorum  Nemeorumquo  suffragiis  populi  ad  eum  de- 
lata, quia  se  Macedonum  reges  ex  ea  civitate  oriundos 
referunt,  Heraeis  peractis,  ab  ipso  ludicro  extemplo  Ae- 
gium profectus  est , ad  indictum  multo  ante  sociorum 
concilium.  Ibi  de  aetolico  finiendo  bello  actum,  ne  causa 
aut  Romanis , aut  Attalo  intrandi  Graeciam  esset.  Sed 
ea  omnia,  vixdum  induciarum  tempore  circumacto,  Ae- 
toli turbavere  , postquam  et  Attalum  Aeginam  venisse  , 
et  romanara  classem  stare  ad  Naupactum  audivere.  Vo- 
cati enim  in  concilium  Achaeorum,  in  quo  eaedem  le- 
gationes erant,  quae  ad  Phalara  egerant  de  pace  , pri- 
mum questi  sunt  quaedam  parva  contra  fidem  conven- 
tionis tempore  induciarum  facta  : postremo  negarunt 
dirimi  bellum  posse,  nisi  Messeniis  Achaei  Pylum  red- 
derent, Romanis  restitueretur  Atintania,  Scerdilaedo  et 
Pleurato  Ardyaei.  Enimvero  indignum  ratus  Philippus, 
victos  victori  sibi  ultro  conditiones  ferre : Ne  antea  qui- 
dem se  aut  de  pace  audisse , aut  inducias  pepigisse,  dixit, 
spem  ullam  habentem  quieturos  Aetolos;  sed  ut  omnes  so- 
cios testes  haberet , se  pacis , illos  belli  causam  quaesisse. 
Ita  infecta  pace  concilium  dimisit , quatuor  millibus 
armatorum  relictis  ad  praesidium  Achaeorum,  et  «quin- 
que longis  navibus  acceptis.  Quas  si  adiecisset  missae 
nuper  ad  se  classi  Carthaginiensium , et  ex  Bithynia 
ab  rege  Prusia  venientibus  navibus , statuerat  navali 
proelio  lacessere  Romanos , iam  diu  in  ea  regione  po- 
tentes maris.  Ipse  ab  eo  concilio  Argos  regressus:  iam 
enim  Nemeorum  appetebat  tempus,  quae  celebrari  vole- 
bat praesentia  sua. 

XXXI.  Occupato  rege  apparatu  ludorum,  et  per  dies 
festos  licentius  , quam  inter  belli  tempora , remittente 
animum,  P.  Sulpicius,  ab  Naupacto  profectus,  classem 
appulit  inter  Sicyonem  et  Corinthum  , agrumque  nobi- 
lissimae fertilitatis  effuse  vastavit.  Fama  eius  rei  Philip- 
pum ab  ludis  excivit : raptimque  cum  equitatu  profec- 
tus, iussis  subsequi  peditibus,  palatos  passim  per  agros 
gravesque  praeda,  ut  qui  nihil  tale  metuerent,  adortus 
Romanos,  compulit  in  naves.  Classis  romana,  haudqua- 

quam  laeta  praeda,  Naupactum  rediit.  Philippo  quoque 
ludorum,  qui  reliqui  erant,  celebritatem  quantaecumque, 
de  llomanis  tamen,  victoriae  partae  fama  auxerat;  lae- 
titiaque ingenti  celebrati  festi  dies : eo  magis  etiam , 
quod  populariter  dempto  capitis  insigni  , purpuraque  , 
atque  alio  regio  habitu,  aequaverat  celeris  se  in  spe- 
ciem: quo  nihil  gratius  est  civitatibus  liberis.  Praebuis- 
setque  haud  dubiam  eo  facto  spem  libertatis , nisi  om- 
nia intoleranda  libidine  foeda  ac  deformia  effecisset.  Va- 
gabatur enim  cum  uno  aut  altero  comite  per  maritas 
domos  dies  noctesque:  et,  submittendo  se  in  privatum 
fastigium,  quo  minus  conspectus,  eo  solutior  erat:  et  li- 
bertatem quum  aliis  vanam  ostendisset , totam  in  suam 
licentiam  verterat.  Neque  enim  omnia  emebat  aut  e- 
blandiebatur,  sed  vim  etiam  flagitiis  adhibebat:  pcricu- 
losumque  et  viris  et  parentibus  erat,  moram  incommoda 
severitate  libidini  regiae  fecisse.  Uni  etiam  principi 
Achaeorum  Arato  adempta  uxor  nomine  Polycratia  , ac 
spe  regiarum  nuptiarum  in  Macedoniam  asportata  fue- 
rat. Per  haec  flagilia  solemni  Nemeorum  peracto,  pau- 
cis additis  diebus,  Dymas  est  profectus,  ad  praesidium 
Aetolorum,  quod  ab  Eleis  accitum  acccptumque  in  ur- 
bem erat,  eiiciendum.  Cycliadas  (penes  eum  summa  im- 
perii erat)  Achaeique  ad  Dymas  regi  occurrere:  et  Eleo- 
rum accensi  odio,  quod  a ceteris  Achaeis  dissentirent : 
et  infensi  Aetolis  , quos  romanum  quoque  adversus  se 
movisse  bellum  credebant.  Profecti  ab  Dymis,  coniuucto 
oxcrcitu  transeunt  Larisum  amnem  , qui  cleum  agrum 
ab  dvmaeo  dirimit. 

XXXII.  Primum  diem  , quo  fines  hostium  ingressi 
sunt,  populando  absumpserunt.  Postero  die  acie  in- 
structa ad  urbem  accesserunt , praemissis  equilibus , 
qui,  obequitando  portis,  promptum  ad  excursiones  ge- 
nus lacesserent  Aetolorum.  Ignorabant  , Sulpicium  cum 
quindecim  navibus  ab  Naupacto  Cyllenen  traiecissc,  et, 
expositis  in  terram  quatuor  millibus  armatorum,  silentio 
noctis,  ne  conspici  agmen  posset,  intrasse  Elira.  Itaque 
improvisa  res  ingentem  iniecit  terrorem,  postquam  inter 
Aetolos  Eleosquc  romana  signa  atque  arma  cognovere. 
Et  primo  recipere  suos  voluerat  rex  : dein  , contracto 

iam  inter  Aetolos  et  T rallos  (Illyriorum  id  est  genus) 
certamine , quum  urgeri  videret  suos , et  ipse  rex  cum 
equitalu  in  cohortem  romanam  incurrit  Ibi  equus  pilo 
traieclus  quum  prolapsum  per  caput  regem  effudisset , 
atrox  pugna  utrimque  accensa  est,  et  ab  Romanis  im- 
petu in  regem  facto,  et  protegentibus  regiis.  Insignis 
et  ipsius  pugna  fuit,  quum  pedes  inter  equites  coactus 
esset  proelium  inire.  Dein , quum  iam  impar  certamen 
esset,  caderentque  circa  eum  multi,  et  vulnerarentur, 
raptus  ab  suis , atque  alteri  equo  iniectus , fugit.  Eo 
die  castra  quinque  millia  passuum  ab  urbe  Eleorum 
posuit  Postero  ad  castellum  ( Pyrgum  vocant)  copias 
omnes  eduxit:  quo  agrestium  multitudinem  cum  peco- 
ribus metu  populationum  compulsam  audierat.  Eam  in- 
conditam inermemque  multitudinem  primo  statim  ter- 
rore adveniens  cepit:  compensa  vera  tque  ea  preda,  quod 
ignominiae  ad  Elim  acceptum  fuerat.  Dividenti  prae- 
dam captivosque  ( fuerant  autem  quatuor  millia  homi- 
num, pecoris  omnis  generis  ad  millia  viginti)  nuntius 
ex  Macedonia  venit,  Eropum  quemdam,  corrupto  arcis 
praesidiique  praefecto , Lychnidum  cepisse  : tenere  et 
Dassareliorum  quosdam  vicos , et  Dardanos  etiam  con- 
cire. Omisso  igitur  achaico  bello,  relictis  tamen  duobus 
millibus  et  quingentis  omnis  generis  armatorum  cum 
Menippo  et  Polyphanta  ducibus  ad  praesidium  socio- 
rum, profectus  ab  Dymis,  per  Achaiam  Beotiamque  et 
Euboeam  , decimis  castris  Demetriadem  in  Thessaliam 
pervenit. 

XXX11I.  Ibi  alii,  maiorem  afferentes  tumultum,  nun- 
tii occurrunt:  Dardanos  in  Macedoniam  effusos,  Oresti- 
dem iam  tenere , ac  descendisse  in  argestaeum  cam- 
pum : famamque  inter  barbaros  celebrem  esse , Philip- 
pum occisum.  Expeditione  ea , qua  cum  populatoribus 
agri  ad  Sicyonem  puguavit , in  arborem  illatus  impetu 
equi,  ad  eminentem  ramum  cornu  alterum  galeae  prae- 
fregit. Id  inventum  ab  Aetolo  quodam,  perlatumque  in 
Aetoliam  ad  Scerdilaedum,  cui  notum  erat  insigne  ga- 
leae, famam  interfecti  regis  vulgavit.  Post  profectionem 
ex  Achaia  regis , Sulpicius , Aeginam  classe  profectus , 
cum  Attalo  sese  coniunxit.  Achaei  cum  Aetolis  Eleisque 

haud  procul  Messene  prosperam  pugnam  fecerunt.  At- 
talus rex  et  P.  Sulpicius  Aeginae  hibernarunt.  Exitu 
huius  anni  T.  Quinctius  Crispinus  consul,  dictatore  co- 
mitiorum ludorumque  faciendorum  causa  dicto  T.  Man- 
lio Torquato,  ex  vulnere  moritur.  Alii  Tarenti,  alii  in 
Campania  mortuum  tradunt.  Id  quod  nullo  ante  bello 
acciderat,  duo  consules,  sine  memorando  proelio  inter- 
fecti , velut  orbam  rempublicam  reliquerant.  Dictator 
Manlius  magistrum  equitum  C.  Servilium  (tum  aedilis 
curulis  erat)  dixit.  Senatus,  quo  die  primum  est  habi- 
tus, ludos  magnos  facere  dictatorem  iussit,  quos  M.  Ae- 
milius praetor  urbis,  C.  Flaminio,  Cn.  Servilio  consuli- 
bus, fecerat,  et  in  quinquennium  voverat.  Tum  dictator 
et  ludos  fecit,  et  in  insequens  lustrum  vovit.  Ceterum, 

Suum  duo  consulares  exercitus  tam  prope  hostem  sine 
ucibus  essent , omnibus  aliis  omissis , una  praecipua 
cura  patres  populumque  incessit,  consules  primo  quoque 
tempore  creandi;  et  ut  eos  potissimum  crearent,  quorum 
virtus  satis  tuta  a fraude  punica  esset : quum  toto  eo 
bello  damnosa  praepropera  ac  fervida  ingenia  imperatorum 
fuissent,  tum  eo  ipso  anno  consules,  nimia  cupiditate  con- 
serendi cum  hoste  manum,  in  necopinatam  fraudem  lapsos 
esse.  Ceterum  deos  immortales , miseritos  nominis  romani , 
pepercisse  innoxiis  exercitibus:  temeritatem  consulum  ipso- 
rum capitibus  damnasse. 

XXaIV.  Quum  circumspicerent  patres,  quosnam  con- 
sules facerent , longe  ante  alios  eminebat  C.  Claudius 
Nero.  Ei  collega  quaerebatur;  et  virum  quidem  eum 
egregium  ducebant,  sed  promptiorem  acrioremque,  quam 
tempora  belli  postularent,  aut  hostis  Hannibal:  tempe- 
randum acre  eius  ingenium  moderato  et  prudenti  viro 
adiuncto  collega  censebant.  M.  Livius  erat,  multis  ante 
annis  ex  consulatu  populi  iudicio  damnatus.  Quam  igno- 
miniam adeo  aegre  tulerat , ut  et  rus  migraret , et  per 
multos  annos  et  urbe  et  omni  coetu  careret  hominum. 
Octavo  ferme  post  damnationem  anno  M.  Claudius  Mar- 
cellus et  M.  Valerius  Laevinus  consules  reduxerant  eum 
in  urbem:  sed  erat  veste  obsoleta,  capilloque  et  barba 
promissa , praeferens  in  vultu  habiluque  insignem  me- 
moriam ignominiae  acceptae.  L.  Veturius  et  P.  Licinius 

censores  eum  tonderi,  et  squalorem  deponere,  et  in  se- 
natum venire,  fungique  aliis  publicis  muneribus  coe- 
gerunt. Sed  tum  quoque  aut  verbo  assentiebatur , aut 
pedibus  in  sententiam  ibat,  donec  cognati  hominis  eum 
causa  M.  Livii  Macati,  quum  fama  eius  ageretur,  stan- 
tem coegit  in  senatu  sententiam  dicere.  Tum  ex  tanto 
intervallo  auditus  convertit  ora  hominum  in  se,  cau- 
samque sermonibus  praebuit,  indigno  iniuriam  a populo 
factam,  magnoquc  id  damno  fuisse,  quod  tam  gravi  bello 
nec  opera , nec  consilio  talis  viri  usa  respublica  esset.  C. 
Neroni  neque  Q.  Fabium , neque  M.  Valerium  Laevinum 
dari  collegas  posse,  quia  duos  patricios  creari  non  liceret. 
Eandem  causam  in  T.  Manlio  esse,  praeterquam  quod  re- 
cusasscl  delatum  consulatum , recusaturusque  esset  Egre- 
gium par  consulum  fore,  si  M.  Livium  C.  Claudio  colle- 
gam adiunxissent.  Nec  populus  mentionem  eius  rei  ortam 
a patribus  est  aspernatus.  Unus  eam  rem  in  civitate  is, 
cui  deferebatur  honos,  abnuebat,  levitatem  civitatis  ac- 
cusans. Sordidati  rei  non  miseritos,  candidam  togam  invito 
offerre:  eodem  honores  poenasque  congeri.  Si  bonum  virum 
ducerent,  quid  ita  pro  malo  ac  noxio  damnassent?  Si  no- 
orium  compcrisscnt,  qxiid  ito,  male  credito  priore  consulatu, 
alterum  crederent  ? Haec  taliaque  arguentem  et  queren- 
tem  castigabant  patres,  et  M.  Furium,  memorantes,  re- 
vocatum de  exsilio  , patriam  pulsam  sede  sua  restituisse. 
Ut  parentum  saevitiam , sic  patriae , patiendo  ac  ferendo 
leniendam  esse.  Annisi  omnes,  cum  C.  Claudio  M.  Livium 
consulem  fecerunt. 

XXXV.  Post  diem  tertium  eius  diei  praetorum  comi- 
tia habita.  Praetores  creati  L.  Porcius  Licinus  , C.  Ma- 
milius, A.  et  C.  Hostilii  Catones.  Comitiis  perfectis,  lu- 
disque factis , dictator  et  magister  equitum  magistratu 
abierunt.  C.  Terentius  Varro  in  Etruriam  propraetor 
missus  , ut  ex  ea  provincia  C.  Hostilius  Tarentum  ad 
eum  exercitum  iret , quem  T.  Quinctius  consul  habue- 
rat. Et  L.  Manlius  trans  mare  legatus  iret,  viscretque, 
quae  res  ibi  gererentur : simul , quod  Olympiae  ludi- 
crum ea  aestate  futurum  erat,  quod  maximo  coetu  Grae- 
ciae celebraretur,  ut,  si  tuto  per  hostem  posset,  adiret 
id  concilium  : ut , qui  Siculi  bello  ibi  profugi , aut  ta- 

rcntini  cives  relegati  ab  Hannibale  essent,  domos  redi- 
rent, scirentque,  sua  omnia,  quae  ante  bellum  habuis- 
sent, reddere  populum  romanum.  Quia  periculosissimus 
annus  imminere  videbatur,  neque  consules  in  republica 
erant,  in  consules  designatos  omnes  versi,  quam  primum 
eos  sortiri  provincias,  et  praesciscere,  quam  quisque  eo- 
rum provinciam,  quem  hostem  haberet,  volebant.  De  re- 
conciliatione etiam  gratiae  eorum  in  senatu  actum  est , 
principio  facto  a Q.  Fabio  Maximo.  Inimicitiae  autem 
nobiles  inter  eos  erant,  et  acerbiores  eas  indignioresque 
Livio  sua  calamitas  fecerat,  quod  spretum  se  in  ea  for- 
tuna credebat.  Itaque  is  magis  implacabilis  erat:  et,  ni- 
hil opus  esse  reconciliatione , aiebat : acrius  et  intentius 
omnia  gesturos , timentes  ne  crescendi  ex  se  inimico  colle- 
gae potestas  fieret.  Vicit  tamen  auctoritas  senatus,  ut,  po- 
sitis simultatibus  , communi  animo  consilioque  admini- 
strarent rempublicam.  Provinciae  iis  non  permixtae  re- 

fionibus,  sicut  superioribus  annis,  sed  diversae  extremis 
taliae  finibus,  alteri  adversus  Hannibalem  Bruttii,  Lu- 
cani ; alteri  Gallia  adversus  Hasdrubalem  , quem  iam 
Alpibus  appropinquare  fama  erat , decreta.  Exercitum 
ex  duobus,  qui  in  Gallia,  quique  in  Etruria  essent,  ad- 
dito urbano,  eligeret,  quem  mallet,  qui  Galliam  esset 
sortitus.  Cui  Bruttii  provincia  evenisset,  novis  legionibus 
urbanis  scriptis,  utrius  mallet  consulum  prioris  anni  , 
exercitum  sumeret.  Relictum  a consule  exercitum  Q. 
Fulvius  proconsul  acciperet;  eique  in  annum  imperium 
esset.  Et  C.  Hostilio , cui  pro  Etruria  Tarentum  muta- 
verant provinciam , pro  Tarento  Capuam  mutaverunt. 
Legio  una  data  , cui  Fulvius  proximo  anno  praefuerat. 

XXXVI.  De  Hasdrubalis  adventu  in  Italiam  cura  in 
dies  crescebat.  Massiliensium  primum  legali  nuntiave- 
rant, eum  in  Galliam  transgressum : creclosque  adventu 
cius , quia  magnum  pondus  auri  attulisse  diceretur  ad 
mercedo  auxilia  conducenda  , Gallorum  animos.  Missi 
doindo  cum  iis  legati  ab  Roma  Sex.  Antistius  et  M. 
llaecius  ad  rem  inspiciendam  retulerant,  misisse  se  cum 
massiliensibus  ducibus,  qui  per  hospites  eorum,  princi- 
pes Gallorum,  omnia  explorata  referrent.  Pro  comperto 
habere,  Hasdrubalem  ingenti  iam  coacto  exercitu  proximo 

vere  Alpes  traiecturum  : nec  tnm  eum  quidquam  aliud 
morari,  nisi  qiiod  clausae  hieme  Alpes  essent.  In  locum 
M.  Marcelli  P.  Aelius  Paetus  augur  creatus  inaugura- 
tusque:  et  Cn.  Cornelius  Dolabella  rex  sacrorum  inau- 
guratus est  in  locum  M.  Marcii,  qui  biennio  ante  mor- 
tuus erat.  Hoc  eodem  anno  et  lustrum  conditum  est  a 
censoribus  P.  Sempronio  Tuditano  et  M.  Cornelio  Ce- 
thego. Censa  civium  capita  centum  triginta  septem  mil- 
lia , centum  et  octo.  Minor  aliquanto  numerus  , quam 
qui  ante  bellum  fuerat.  Eo  anno  primum,  ex  quo  Han- 
nibal in  Italiam  veuisset , comitium  tectum  esse , me- 
moriae proditum  est,  et  ludos  romanos  semel  instaura- 
tos ab  aedilibus  curulibus,  Q.  Metello  et  C.  Servilio.  Et 
plebeiis  ludis  biduum  instauratum  ab  Q.  Mamilio  et  M. 
Caecilio  Metello  aedilibus  plebis.  Et  tria  signa  ad  Ce- 
reris iidem  dederunt : et  lovis  epulum  fuit  ludorum 
causa.  Consulatum  inde  ineunt  C.  Claudius  Nero  et  M. 
Livius  iterum : qui , quia  iam  designati  provincias  sor- 
titi erant,  praetores  sortiri  iusserunt.  C.  Hostilio  urbana 
evenit : addita  et  peregrina,  ut  tres  in  provincias  exire 

fossent.  A.  Hostilio  Sardinia  , C.  Mamilio  Sicilia , L. 

orcio  Gallia  evenit.  Summa  legionum  trium  et  viginti 
ita  per  provincias  divisa , ut  binae  consulum  essent ; 
quatuor  Hispania  haberet;  tres  praetores  binas,  in  Si- 
cilia, in  Sardinia,  et  Gallia:  duas  C.  Terentius  in  Etru- 
ria; duas  Q.  Fulvius  in  Bruttiis;  duas  Q.  Claudius  circa 
Tarentum  et  Sallentinos ; unam  C.  Hostilius  Tubulus 
Capuae : duae  urbanae  ut  scriberentur.  Primis  quatuor 
legionibus  populus  tribunos  creavit:  in  ceteras  consules 
miserunt. 

XXXVII.  Priusquam  consules  proficiscerentur,  noven- 
diale sacrum  fuit,  quia  Veiis  de  coelo  lapidaverat.  Sub 
unius  prodigii,  ut  fit,  mentionem  alia  quoque  nuntiata: 
Minturnis  aedem  lovis  et  lucum  Maricae ; item  Atellae 
murum  et  portam  de  coelo  tacta.  Minturnenses,  terribi- 
lius quod  esset,  adiiciebant , sanguinis  rivum  in  porta 
iluxisse.  Et  Capuae  lupus , nocte  portam  ingressus , vi- 
gilem laniaverat.  Haec  procurata  hostiis  maioribus  pro- 
digia , et  supplicatio  diem  unum  fuit  ex  decreto  ponti- 
ficum. Inde  iterum  novendiale  instauratum , quod  in 

Armilustro  lapidibus  visum  pluere.  Liberatas  religione 
mentes  turbavit  rursus  nuntiatum  , Frusinone  infantem 
natum  esse  quadrimo  parem:  nec  magnitudine  tam  mi- 
randum , quam  quod  is  quoque  , ut  Sinuessae  biennio 
ante,  incertus,  mas  an  femina  esset,  natus  erat.  Id  vero 
haruspices,  ex  Etruria  acciti,  foedum  ac  turpe  prodigium 
dicere:  extorrem  agro  romano  , procul  terrae  contactu, 
alto  mergendum.  Vivum  in  arcam  condidere,  provectum- 
que in  mare  proiecerunt.  Decrevere  itcin  pontifices,  ut 
virgines  ter  novenae,  per  urbem  euntes,  carmen  cane- 
rent. Id  quum  in  Iovis  Statoris  aede  discerent  , condi- 
tura ab  Livio  poeta,  carmen  , tacta  de  coelo  aedes  in 
Aventino  Iunonis  Reginae  : prodigiumque  id  ad  matro- 
nas pertinere,  haruspices  quum  respondissent,  donoque 
divam  placandam  esse;  aedilium  curulium  edicto  in  Ca- 
pitolium convocatae  , quibus  in  urbe  romana  , intraque 
decimum  lapidem  ab  urbe,  domicilia  essent,  ipsae  inter 
se  quinque  et  viginti  delegerunt,  ad  quas  ex  dotibus 
stipem  conferrent.  Inde  donum  pelvis  aurea  facta  , la- 
taque in  Aventinum,  pureque  et  caste  a matronis  sacri- 
ficatum. Confestim  ad  aliud  sacrificium  eidem  divae  ab 
decemviris  edicta  dies  , cuius  ordo  talis  fuit.  Ab  aede 
Apollinis  boves  feminae  albae  duae  porta  Carmentali  in 
urbem  ductae:  post  eas  duo  signa  cupressea  Iunonis  re- 
ginae portabantur:  tum  septem  et  viginti  virgines,  lon- 
gam indutae  vestem,  carmen  in  lunonem  reginam  ca- 
nentes ibant  ; illa  tempestate  forsitan  laudabile  rudibus 
ingeniis  , nunc  abhorrens  et  inconditum  , si  referatur. 
Virginum  ordinem  sequebantur  decemviri  coronati  lau- 
rea praetextatique.  A porta  lugario  vico  in  forum  ve- 
nere: in  foro  pompa  constitit;  et,  per  manus  reste  data, 
virgines  sonum  vocis  pulsu  pedum  modulantes  incesse- 
runt. Inde  vico  Tusco  Velabroque,  per  Boarium  forum, 
in  clivum  Publicium  atque  aedem  Iunonis  reginae  per- 
rectum. Ibi  duae  hostiae  ab  decemviris  immolatae  , et 
simulacra  cupressea  in  aedem  illata. 

XXXVIII.  Diis  rite  placatis,  delectum  consules  habe- 
bant acrius  inlentiusque,  quam  prioribus  annis  quisquam 
meminerat  habitum.  Nam  et  belli  terror  duplicatus  novi 
hostis  in  Italiam  adventu  : et  minus  iuventutis  erat  , 

unde  scriberent  milites.  Itaque  colonos  etiam  maritimos, 
qui  sacrosanctam  vacationem  dicebantur  habere , dare 
milites  cogebant.  Quibus  recusantibus  , edixere  in  diem 
certam,  ut,  quo  quisque  iure  vacationem  haberet,  ad 
senatum  deferret.  Ea  die  hi  populi  ad  senatum  vene- 
runt : Ostiensis,  Alsiensis,  Antias,  Anxuras,  Minturnen- 
sis, Sinuessanus,  et  ab  supero  mari  Senensis.  Quum  va- 
cationes suas  quisque  populus  recitaret ; nullius , quum 
in  Italia  hostis  esset,  praeter  Antiatem  Ostiensemque , 
vacatio  observata  est:  et  earum  coloniarum  iuniores  iu- 
reiurando  adacti , supra  dios  triginta  non  pernoctaturos 
se  esse  extra  moenia  coloniae  suae,  donec  nostis  in  Ita- 
lia esset.  Quum  omnes  censerent , primo  quoque  tem- 
pore consulibus  eundum  ad  bellum,  (nam  et  Hasdrubali 
occurrendum  esse  descendenti  ab  Alpibus , ne  Gallos 
Cisalpinos,  neve  Etruriam,  erectam  in  spem  rerum  no- 
varum, sollicitaret : et  Hannibalem  suo  proprio  occupan- 
dum bello,  ne  emergere  ex  Bruttiis  atque  obviam  fratri 
ire  posset)  Livius  cunctabatur,  parum  fidens  suarum  pro- 
vinciarum exercitibus:  collegam  ex  duobus  consularibus 
egregiis  exercitibus  , et  tertio  , cui  Q.  Claudius  Tarenti 
praeesset,  electionem  habere:  intuleratque  mentionem 
de  volonibus  revocandis  ad  signa.  Senatus  liberam  po- 
testatem consulibus  fecit , et  supplendi  , unde  vellent  , 
et  eligendi  de  omnibus,  exercitibus  , quos  vellent , per- 
mntandique  , et  ex  provinciis  , quos  e republica  cense- 
rent esse,  traducendi.  Ea  omnia  cum  summa  concordia 
consulum  acta.  Volones  in  undevicesimam  et  vicesimam 
legiones  scripti.  Magni  roboris  auxilia  ex  Hispania  quo- 
que a P.  Scipione  M.  Livio  missa  quidam  ad  id  bellum 
auctores  sunt:  octo  millia  Hispanorum  Gallorumque,  et 
duo  millia  de  legione  militum , equitum  mille  , mixtos 
Numidas  Hispanosque.  M.  Lucretium  has  copias  navi- 
bus adduxisse:  et  sagittariorum  funditorumque  ad  qua- 
tuor  millia  ex  Sicilia  C.  Mamilium  misisse. 

XXXIX.  Auxerunt  Romae  tumultum  literae  ex  Gal- 
lia allatae  ab  L.  Porcio  praetore : Hasdrubalem  movisse 
ex  hibernis  , et  iam  Alpes  transire  : octo  millia  Ligurum 
conscripta  armataque , coniunctura  se  transgresso  in  Ita- 
liam esse , nisi  mitteretur  in  Ligures,  qui  eos  bello  occu - 

paret.  Sc  cum,  invalido  exercitu,  quoad  tutum  putaret,  pro- 
gressurum. Hao  literae  consules,  raptim  confecto  delectu, 
maturius  , quam  constituerant , exire  in  provincias  coe- 
gerunt, ea  mente  , ut  uterque  hostem  in  sua  provincia 
contineret,  neque  coniungi,  aut  conferre  in  unum  vires 

Eateretur.  Plurimum  in  eam  rem  adiuvit  opinio  Hanni- 
alis:  quod,  etsi  ea  aestate  transiturum  in  Italiam  fra- 
trem crediderat,  recordando,  quae  ipse  in  transitu  nunc 
Rhodani  , nunc  Alpium  , cum  hominibus  locisque  pu- 
gnando per  quinque  menses  exhausisset , haudquaquam 
tam  facilem  maturumque  transitum  exspectabat.  Ea  tar- 
dius movendi  ex  hibernis  causa  fuit.  Ceterum  Hasdru- 
bali et  sua  et  aliorum  spe  omnia  celeriora  atque  expe- 
ditiora fuere.  Non  enim  receperunt  modo  Arverni  eum, 
deincepsque  aliae  gallicae  atque  alpinae  gentes ; sed 
etiam  secutae  sunt  ad  bellum.  Et  quum  per  munita  ple- 
raque transitu  fratris  , quae  antea  invia  fuerant  , duce- 
bat, tum  etiam,  duodecim  annorum  assuetudine  peniis 
Alpibus  factis,  inter  mitiora  iam  hominum  transibat  in- 
genia. Invisitati  namque  antea  alienigenis , nec  videre 
ipsi  advenam  in  sua  terra  assueti,  omni  generi  humano 
insociabiles  erant.  Et  primo  ignari , quo  Poenus  perge- 
ret , suas  rupes  suaque  castella  , et  pecorum  hominum- 
que praedam  peti  crediderant:  fama  deinde  punici  belli, 
quo  duodecimum  annum  Italia  urebatur,  satis  edocuerat , 
viam  tantum  Alpes  esse  : duas  praevalidas  urbes  , ma- 
gno inter  se  maris  terrarumque  spatio  discretas , de 
imperio  et  opibus  certare.  Hae  causae  aperuerant  Alpes 
Hasdrubali.  Ceterum  quod  celeritate  itineris  profectum 
erat,  id  mora  ad  Placentiam,  dum  frustra  obsidet  ma- 
gis, quam  oppugnat,  corrupit.  Crediderat  campestris  op- 
pidi facilem  expugnationem  esse  : et  nobilitas  coloniae 
induxerat  eum,  magnum  se  excidio  eius  urbis  terrorem 
ceteris  ratum  inieeturum.  Non  ipsum  solum  ea  oppugna- 
tio impediit;  sed  Hannibalem  post  famam  transitus  eius, 
tanto  spe  sua  celeriorem  , iam  moventem  ex  hibernis  , 
continuerat:  quippe  reputantem,  non  solum  quam  lenta 
urbium  oppugnatio  esset , sed  etiam  quam  ipse  frustra 
eandem  illam  coloniam , ab  Trebia  victor  regressus  , 
tentasset. 

XL.  Consules , diversis  itineribus  profecti  ab  urbe  , 
velut  in  duo  pariter  bella  distenderant  curas  hominum, 
simul  recordantium  , quas  primus  adventus  Hannibalis 
intulisset  Italiae  clades;  simul,  quum  illa  angeret  cura, 
quos  tam  propitios  urbi  atque  imperio  fore  deos,  ut  eodem 
tempore  utrobique  respublica  prospere  gereretur  ? adhuc  ad- 
versa secundis  pensando  rem  ad  id  tempus  extractam  esse. 
Quum  in  Italia  ad  Trasimenum  et  Cannas  praecipitasset 
romana  res,  prospera  bella  in  Hispania  prolapsam  eam 
erexisse.  Postea,  quum  in  Hispania  alia  super  aliam  cla- 
des, duobus  egregiis  ducibus  amissis,  duos  exercitus  ex  parte 
delessct,  multa  secunda  in  Italia  Siciliaque  gesta  quassatam 
rempublicam  excepisse:  et  ipsum  intervallum  loci,  quod  in 
ultimis  terrarum  oris  alterum  bellum  gereretur , spatium 
dedisse  ad  respirandum.  Nunc  duo  bella  in  Italiam  accepta, 
duo  celeberrimi  nominis  duces  circumstare  urbem  romanam, 
et  unum  in  locum  totam  periculi  molem,  omne  onus  incu- 
buisse. Qui  eorum  prior  vicisset , intra  paucos  dies  castra 
cum  altero  iuncturum.  Terrebat  et  proximus  annus  lu- 
gubris duorum  consulum  funeribus.  His  anxii  curis  ho- 
mines digredienles  in  provincias  consules  prosecuti  sunt. 
Memoriae  proditum  est,  plenum  adhuc  irae  in  cives  M. 
Livium,  aa  bellum  proficiscentem,  monenti  Q.  Fabio, 
ne,  priusquam  genus  hostium  cognosset,  temere  manum  con- 
sereret, respondisse : Ubi  primum  hostium  agmen  conspexis- 
set, pugnaturum.  Quum  quaereretur,  quae  causa  festinandi 
esset?  Aut  ex  hoste  egregiam  gloriam,  inquit,  aut  ex  ci- 
vibus victis  gaudium,  meritum  certe,  etsi  non  honestum,  ca- 
piam. Priusquam  Claudius  consul  in  provinciam  perve- 
niret , per  extremum  finem  agri  larinatis  ducentem  in 
Sallentinos  exercitum  Hannibalem  cum  expeditis  cohor- 
tibus adortus,  C.  Hostilius  Tubulus  incomposito  agmini 
terribilem  tumultum  intulit.  Ad  quatuor  millia  hominum 
occidit,  novem  signa  militaria  cepit.  Moverat  ex  hibernis 
ad  famam  hostis  Q.  Claudius,  qui  per  urbes  agri  Sallen- 
tini castra  disposita  habebat.  Itaque , ne  cum  duobus 
exercitibus  simul  confligeret , Hannibal  nocte  castra  ex 
agro  tarentino  movit,  atque  in  Bruttios  concessit.  Clau- 
dius in  Sallentinos  agmen  convertit.  Hostilius,  Capuam 
petens,  obvius  ad  Venusiam  fit  consuli  Claudio,  ibi  ex 

utroque  exercitu  electa  peditum  quadraginta  millia,  duo 
millia  et  quingenti  equites,  quibus  consul  adversus  Han- 
nibalem rem  gereret:  reliquas  copias  Hostilius  Capuam 
ducere  iussus,  ut  Q.  Fulvio  proconsuli  traderet. 

XLI.  Hannibal,  undique  contracto  exercitu,  quem  in 
hibernis,  aut  in  praesidiis  agri  bruttii  habuerat,  in  Lu-  * 
canos  ad  Grumentum  venit,  spe  recipiendi  oppida,  quae 
per  metum  ad  Romanos  defecissent.  Eodem  a Venusia 
consul  romanus  exploratis  itineribus  contendit,  et  mille 
fere  et  quingentos  passus  castra  ab  hoste  locat.  Gru- 
menti  moenibus  prope  iniunclum  videbatur  Poenorum 
vallum  : quingenti  passus  intererant.  Castra  punica  ac 
romana  interiacebat  campus  ; colles  imminebant  nudi 
sinistro  lateri  Carthaginiensium  , dextro  Romanorum  , 
neutris  suspecti,  quod  nihil  silvae  neque  ad  insidias  Ia- 
lebrarum  habebant.  In  medio  campo  ab  stationibus  pro- 
cursantes certamina , haud  satis  digna  dictu  , serebant. 
Id  modo  Romanum  quaerere  apparebat,  ne  abire  hostem 
pateretur.  Hannibal,  inde  evadere  cupiens,  totis  viribus 
in  aciem  descendebat.  Tum  consul,  ingenio  hostis  usus, 
quo  minus  in  tam  apertis  collibus  timeri  insidiae  pote- 
rant, quinque  cohortes,  additis  quinque  manipulis,  nocto 
iugum  superare  , et  in  aversis  vallibus  considere  iubet. 
Tempus  exsurgendi  ex  insidiis , et  aggrediendi  hostem  , 
Ti.  Claudium  Asellum  tribunum  militum  et  P.  Claudium 

firaefectum  socium  edocet  , quos  cum  iis  mittebat.  Ipse 
uce  prima  copias  omnes  peditum  equilumque  in  aciem 
eduxit.  Paullo  post  et  ab  Hannibale  signum  pugnae 
propositum  est,  clamorque  in  castris  ad  arma  discurren- 
tium est  sublatus.  Indo  eques  pedesque  certatim  portis 
ruere,  ac  palati  per  campum  properare  ad  hostes.  Quos 
ubi  effusos  consul  videt,  tribuno  militum  tertiae  legionis 
C.  Aurunculeio  imperat,  ut  equites  legionis,  quanto  ma- 
ximo impetu  possit,  in  hostem  emittat:  ita  pecorum 
modo  incompositos  toto  passim  campo  se  fudisse , ut 
sterni  obterique,  priusquam  instruantur,  possint. 

XXII.  Nondum  Hannibal  e castris  exierat,  quum  pu- 
gnantium clamorem  audivit.  Itaque , excitus  tumultu , 
raptim  ad  hostem  copias  agit.  lam  primos  occupaverat 
equester  terror.  Peditum  etiam  prima  legio  et  dextra 
Vol.  ii.  19 


T.  LIVII 


m 

ala  proelium  inibant.  Incompositi  hostes , ut  quemque 
aut  pediti , aut  equiti  casus  obtulit , ita  conserunt  ma- 
nus.  Crescit  pugna  subsidiis , et  procurrentium  ad  cer- 
tamen numero  augetur:  pugnantesque  (quod  nisi  in  ve- 
tore  exercitu,  et  duci  veteri  haud  facile  est)  inter  tu- 
' multum  ac  terrorem  instruxisset  Hannibal,  ni  cohortium 
ac  manipulorum  decurrentium  per  colles  clamor,  ab  tergo 
auditus,  metum,  ne  intercluderentur  a castris,  iniecisset. 
Inde  pavor  incussus  , et  fuga  passim  fieri  coepta  est : 
minorque  caedes  fuit,  quia  propinquitas  castrorum  bre- 
viorem fugam  perculsis  fecit.  Equites  enim  tergo  inhae- 
rebant: in  transversa  latera  invaserant  cohortes,  secandis 
collibus  via  nuda  ac  facili  decurrentes.  Tamen  supra  octo 
millia  hominum  occisa:  supra  septingentos  capti:  signa 
militaria  novem  adempta  : elephanti  etiam  , quorum 
nullus  usus  in  repentina  ac  tumultuaria  pugna  fuerat , 
quatuor  occisi,  duo  capti.  Circa  quingentos  Romanorum 
sociorumque  victores  ceciderunt.  Postero  die  Poenus  quie- 
vit. Romanus,  in  aciem  copiis  eductis,  postquam  nemi- 
nem signa  contra  efferre  vidit,  spolia  legi  caesorum  ho- 
stium , et  suorum  corpora  collata  in  unum  sepeliri  ius- 
sit.  Indo  insequentibus  continuis  diebus  aliquot  ita  in- 
stitit portis , ut  prope  inferre  signa  videretur : donec 
Hannibal  tertia  vigilia,  crebris  ignibus  tabernaculisque, 
quae  pars  castrorum  ad  hostes  vergebat,  et  Numidis 
paucis  , qui  in  vallo  portisque  se  ostenderent , relictis  , 
profectus  Apuliam  petere  intendit.  Ubi  illuxit,  successit 
vallo  romana  acies.  Et  Numidae  ex  composito  paullisper 
in  portis  se  valloque  ostentavere:  frustratique  aliquam- 
diu hostes , citatis  equis  agmen  suorum  assequuntur. 
Consul,  ubi  silentium  in  castris,  et  ne  paucos  quidem, 
qui  prima  luce  obambulaverant , parte  ulla  cernebat , 
duobus  equitibus  speculatum  in  castra  praemissis,  post- 
quam satis  tuta  omnia  esse  exploratum  est,  inferri  signa 
iussit:  tantumque  ibi  moratus,  dum  milites  ad  praedam 
discurrunt,  receptui  deinde  cecinit,  multoque  ante  noc- 
tem copias  reduxit.  Postero  die  prima  luce  profectus  , 
magnis  itineribus  famam  et  vestigia  agminis  sequens  , 
haud  procul  Venusia  hostem  assequitur.  Ibi  quoque  tu- 
multuaria pugna  fuit.  Supra  duo  millia  Poenorum  caesa. 

lude  nocturnis  montanisque  itineribus  Poenus,  ne  locum 
pugnandi  daret,  Metapontum  petiit.  Hanno  inde  (is 
eniin  praesidio  eius  loci  praefuerat ) in  Rruttios  cum 
paucis  ad  exercitum  novum  comparandum  missus.  Han- 
nibal, copiis  eius  ad  suas  additis,  Venusiam  retro,  qui- 
bus venerat  itineribus  repetit , atque  inde  Canusium 
procedit.  Nunquam  Nero  vestigiis  hostis  abstiterat : et 
Q.  Fulvium,  quum  Metapontum  ipse  proficisceretur,  in 
Lucanos,  ne  regio  ea  sine  praesidio  esset,  arcessierat. 

XL111.  Inter  baec  ab  Hasdrubale  , postquam  a Pla- 
centiae obsidione  abscessit , quatuor  galli  equites  , duo 
numidae,  cum  literis  ad  Hannibalem  missi,  quum  per 
medios  hostes  totam  ferme  longitudinem  Italiae  emensi 
essent,  dum  Metapontum  cedentem  Hannibalem  sequun- 
tur , incertis  itineribus  Tarentum  delati , a vagis  per 
agros  pabulatoribus  romanis  ad  Q.  Claudium  proprae- 
torem deducuntur.  Eum  primo  incertis  implicantes  re- 
sponsis, ut  metus  tormcnlorum  admotus  fateri-  vera  coe- 
git, edocuerunt,  literas  se  ab  Hasdrubale  ad  Hanniba- 
lem ferro.  Cum  iis  literis,  sicut  erant , signatis,  L.  Vir- 
ginio tribuno  militum  ducendi  ad  Claudium  consulem 
traduntur.  Duae  simul  turmae  Samnitium  praesidii  causa 
missae.  Qui  ubi  ad  consulem  pervenerunt  , literaeque 
lectae  per  interpretem  sunt,  et  ex  captivis  percunctatio 
facta ; tum  Claudius , non  id  tempus  esse  rcipublicae 
ratus,  quo  consiliis  ordinariis  provinciae  suae  quisque 
finibus  per  exercitus  suos  cum  hoste  destinato  ab  senatu 
bellum  gereret , audendum  aliquid  improvisum  , inopi- 
natum , quod  coeptum  non  minorem  apud  cives,  quam 
hostes,  terrorem  faceret,  perpetratum  in  magnam  laeti- 
tiam ex  magno  metu  verteret  ; literis  Hasdrubalis  Ro- 
mam ad  senatum  missis,  simul  et  ipse  patres  conscrip- 
tos, quid  pararet,  edocet,  ut,  quum  in  Umbria  se  oc- 
cursurum Hasdrubal  fratri  scribat , legionem  a Capua 
Romam  arcessant ; delectum  Romae  habeant;  exercitum 
urbanum  ad  Narniam  hosti  opponant.  Haec  senatui 
scripta.  Praemissi  item  per  agrum  larinatem  , marruci- 
num,  frentanum,  practutianum,  qua  exercitum  ducturus 
erat , ut  omnes  ex  agris  urbibusque  commeatus  paratos 
militi  ad  vescendum  in  viam  deferrent , equos  lumen- 

laquc  alia  producerent , ut  vehiculorum  fessis  copia  es- 
set. Ipse  de  toto  exercitu  civium  sociorumque,  quod  ro- 
boris erat,  delegit,  sex  millia  peditum,  mille  equites: 
pronuntiat , occupare  se  in  Lucanis  proximam  urbem 
punicumque  in  ea  praesidium  velle  ; ut  ad  iter  parati 
omnes  essent  Profectus  nocte  flexit  in  Picenum.  Et  con- 
sul quidem,  quantis  maximis  itineribus  poterat,  ad  col- 
legam ducebat  , relicto  Q.  Catio  legato , qui  castris 
praeesset. 

XL1V.  Romae  haud  minus  terroris  ac  tumultus  erat, 
quam  fuerat  triennio  ante,  quum  castra  punica  obiecta 
romanis  moenibus  portisque  fuerant.  Neque  satis  con- 
stabat animis , tam  audax  iter  consulis  laudarent  vitu- 
perarentne.  Apparebat  (quo  nihil  iniquius  est)  ex  eventu 
famam  habiturum.  Castra  prope  Hannibalem  hostem  re- 
licta sine  duce  cum  exercitu  , cui  detractum  foret  omne  , 
quod  robons , quod  floris  fuerit ; et  consulem  in  Lucanos 
ostendisse  iter  , quum  Picenum  et  Galliam  peteret , castra 
relinquentem  nulla  alia  re  tutiora  , quam  errore  hostis , 
qui  ducem  inde  atque  exercitus  partem  abesse  ignoraret. 
Quid  futurum,  si  id  palam  fiat?  et  aut  insequi  Neronem, 
cum  sex  millibus  armatorum  profectum , liannibal  toto 
exercitu  velit , au  t castra  invadere , praedae  relicta  , sine 
viribus,  sine  imperio,  sine  auspicio?  Veteres  eius  belli 
clades , duo  consules  proximo  anno  interfecti  terrebant. 
Et  ea  omnia  accidisse,  quum  unus  imperator,  unus  exer- 
citus hostium  in  Italia  esset:  nunc  duo  bella  punica  facta, 
duos  ingentes  exercitus , duos  prope  Hannibales  in  Italia 
esse.  Quippe  et  Hasdrubalem,  patre  eodem  Hamilcare  ge- 
nitum, aeque  impigrum  ducem,  per  tot  in  Hispania  annos 
romano  exercitatum  bello,  gemina  victoria  insignem,  duo- 
bus exercitibus  cum  clarissimis  ducibus  deletis.  Nam  itine- 
ris quidem  celeritate  ex  Hispania  et  concitatis  ad  arma 
gallicis  gentibus  multo  magis  , quam  Hannibalem  ipsum  , 
gloriari  posse.  Quippe  in  iis  locis  hunc  coegisse  exercitum, 
quibus  ille  maiorem  pariem  militum  fame  ac  frigore,  quae 
miserrima  mortis  genera  sunt,  amisisset.  Adiiciebant  etiam 
periti  rerum  Hispaniae,  haud  cum  ignoto  duce  C.  Nerone 
congressurum ; sed  quem  in  saltu  impedito  deprehensus  forte , 
haud  secus  quam  puerum , conscribendis  fallacibus  condi- 

tionibus  pacis  frustratus  elusisset.  Omnia  maiora  etiam  vero 
praesidia  hostium,  minora  sua,  metu  interprete,  semper 
in  deteriora  inclinato , ducebant. 

XLV.  Nero,  postquam  iam  tantum  intervalli  ab  ho- 
ste fecerat,  ut  detegi  consilium  satis  tutum  esset,  paucis 
milites  alloquitur.  Negat  ullius  consilium  imperatoris  in 
speciem  audacius  , re  ipsa  tutius  fuisse  , quam  suum.  Ad 
certam  eos  se  victoriam  ducere.  Quippe  ad  quod  bellum 
collega  non  ante,  quam  ad  satietatem  ipsius  peditum  akquc 
equitum  datae  ab  senatu  copiae  fuissent  maiores  instructio- 
resque,  quam  si  adversus  ipsum  Hannibalem  iret,  profectus 
sit,  eo  ipsos,  quantumcumque  virium  momentum  addiderint, 
rem  omnem  inclinaturos.  Auditum  modo  in  acie  (nam,  ne 
ante  audiretur,  daturum  operam)  alterum  consulem  et  al- 
terum exercitum  advenisse  , haud  dubiam  victoriam  factu- 
rum. Famam  bellum  conficere,  et  parva  momenta  in  spem 
metumque  impellere  animos.  Gloriae  quidem  ex  re  bene 
gesta  pariae  fructum  prope  omnem  ipsos  laturos.  Semper , 
quod  postremum  adiectum  sit,  id  rem  totam  videri  traxisse. 
Cernere  ipsos,  quo  concursu,  qua  admiratione , quo  favore 
hominum  iter  suum  celebretur.  Et,  hercule,  per  instructa 
omnia  ordinibus  virorum  mulicrumque,  undique  ex  agris 
effusorum  , inter  vota  et  preces  et  laudes  ibant  : illos 
praesidia  rcipublicae,  vindices  urbis  Hornae  imperiique 
appellabant:  in  illorum  armis  dextrisque  suam  liberdm- 
que  suorum  salutem  ac  libertatem  repositam  esse.  Deos 
omnes  deasque  precabantur,  ut  illis  faustum  iter,  felix- 
que pugna,  matura  ex  hostibus  victoria  esset:  damna- 
renturquo  ipsi  votorum  , quae  pro  iis  suscepissent.  Ut  , 
quemadmodum  nunc  solliciti  prosequerentur  cos,  ita  pau- 
cos post  dies  lacti  ovantibus  victoria  obviam  irent.  Invi- 
tare inde  pro  se  quisque , et  offerre  , et  fatigare  preci- 
bus, ut,  quae  ipsis  iumentisque  usui  essent,  ab  se  po- 
tissimum sumerent.  Benigne  omnia  cumulata  dare.  Mo- 
destia certare  milites  , ne  quid  ultra  usum  necessarium 
sumerent  : nihil  morari , nec  ab  signis  absistere  cibum 
capientes:  diem  ac  noctem  ire:  vix,  quod  satis  ad  na- 
turale desiderium  corporum  esset , quieti  dare.  Et  ad 
collegam  praemissi  erant,  qui  nuntiarent  adventum  , 
percunctarenturque,  clam  an  palam,  interdiu  an  noctu, 

venire  sese  vellet,  iisdem  an  aliis  considere  castris.  Node 
clam  ingredi  melius  visum  est. 

XLVl.  Tessera  per  castra  ab  Livio  consule  data  erat, 
ut  tribunum  tribunus,  centurio  centurionem,  eques  equi- 
tem, pedes  peditem  acciperet  Neque  enim  dilatari  ca- 
stra opus  esse,  ne  hostis  adventum  alterius  consulis  sen- 
tiret: et  coarctatio  plurium  in  angusto  tendentium  faci- 
lior futura  erat,  quod  Claudianus  exercitus  nihil  ferme, 
praeter  arma , secum  in  expeditionem  tulerat.  Ceterum 
in  ipso  itinere  auctum  voluntariis  agmen  erat;  offeren- 
tibus sese  ultro  et  voleribus  militibus  perfunctis  iam 
militia , et  invenibus  , quos  certatim  nomina  dantes , si 
quorum  corporis  species  roburquo  virium  aptum  militiae 
videbatur,  conscripserat.  Ad  Senam  castra  alterius  con- 
sulis erant : et  quingentos  ferme  inde  passus  Hasdrubal 
aberat.  Itaque  quum  iam  appropinquaret,  tectus  monti- 
bus substitit  Nero,  ne  ante  noctem  castra  ingrederetur. 
Silentio  ingressi  , ab  sui  quisque  ordinis  hominibus  in 
tentoria  abducti,  cum  summa  omnium  laetitia  hospita- 
liter excipiuntur.  Postero  die  consilium  habitum,  cui  et 
L.  Porcius  Licinus  praetor  adfuit.  Castra  iuncta  consu- 
lum castris  habebat:  et  ante  adventum  eorum,  per  loca 
alta  ducendo  exercitum,  quum  modo  insideret  angustos 
saltus  , ut  transitum  clauderet  , modo  ab  latere  aut  ab 
tergo  carperet  agmen , ludificatus  hostem  omnibus  arti- 
bus belli  fuerat.  Is  tum  in  consilio  aderat.  Multorum  eo 
inclinant  sententiae,  ut,  dum  fessum  via  ac  vigiliis  re- 
ficeret militem  Nero , simul  et  ad  noscendum  hostem 
paucos  sibi  sumeret  dies , teinpus  pugnae  differretur. 
Nero,  non  suadere  modo,  sed  summa  ope  orare  institit, 
ne  consilium  suum,  quod  tutum  celeritas  fecisset , temera- 
rium morando  facerent.  Errore,  qui  non  diuturnus  futurus 
esset , velat  torpentem  Hannibalem  , nec  castra  sua  sine 
duce  relicta  aggredi,  nec  ad  sequendum  se  iter  intendisse. 
Antequam  se  moveat,  deleri  exercitum  Hasdrubalis  posse , 
redmque  in  Apuliam.  Qui  prolatando  spatium  hosti  det , 
eum  et  illa  castra  prodere  Hannibali,  et  aperire  in  Galliam 
iter,  ut  per  otium,  ubi  velit,  Hasdrubali  coniungatur.  Ex- 
templo signum  dandum , et  exeundum  in  aciem : abuten- 
dumque  errore  hostium  absentium  praesenliumque ; dum 

neque  illi  sciant  cum  paucioribus,  nec  hi  cum  pluribus  ct 
validioribus  rem  esse.  Consilio  dimisso  , signum  pugnae 
proponitur,  confeslimque  in  aciem  procedunt. 

XLVII.  Iam  hostes  ante  castra  instructi  stabant.  Mo- 
ram pugnae  attulit,  quod  Hasdrubal,  provectus  ante  si- 
gna cum  paucis  equilibus,  scuta  vetera  hostium  notavit, 
quae  ante  non  viderat , ei  strigosiores  equos.  Multitudo 
quoquo  maior  solita  visa  est.  Suspicatus  enim  id  , quod 
erat,  receptui  propere  cecinit,  ac  misit  ad  flumen,  unde 
aquabautur:  ubi  et  excipi  aliqui  possent,  et  notari  ocu- 
lis, si  gui  forte  adustioris  coloris,  ut  ex  recenti  via,  es- 
sent; simul  circumvehi  procul  castra  iubet  specularique, 
uum  auctum  aliqua  parte  sit  vallum  : et  ut  attendant , 
semel  bisne  signum  canat  in  castris.  Ea  quum  ordine 
omnia  relata  essent,  castra  nihil  aucta  errorem  faciebant. 
Bina  erant,  sicut  ante  adventum  consulis  alterius  fuerant: 
una  M.  Livii,  altera  L.  Porcii:  neutris  quidquam,  quo 
latius  tenderetur  , ad  munimenta  adiectum.  Illud  vete- 
rem ducem  assuetumque  romano  hosti  movit,  quod  se- 
mel in  praetoriis  castris  signum,  bis  in  consularibus  re- 
ferebant cecinisse:  duos  profecto  consules  esse;  et  quo- 
nam modo  alter  ab  Hannibale  abscessisset,  cura  ange- 
bat. Minime  id,  quod  erat,  suspicari  poterat,  tantae  rei 
frustratione  Hannibalem  elusum,  ut,  ubi  dux,  ubi  exer- 
citus esset,  cum  quo  castra  collata  habuerit,  ignoraret. 
Profecto  haud  mediocri  clade  absterritum  insequi  non 
ausum.  Magnopere  vereri,  ne  perditis  rebus  serum  ipse 
auxilium  venisset  , Homanisque  eadem  iam  fortuna  in 
Italia,  quae  in  Hispania,  esset,  interdum,  literas  suas 
ad  eum  non  pervenisse,  credere:  interceptisque  iis,  con- 
sulem ad  sese  opprimendum  accelerasse.  His  anxius  cu- 
ris, exstinctis  ignibus,  vigilia  prima  dato  signo  , ut  ta- 
citi vasa  colligerent , signa  ferri  iussit.  In  trepidatione 
et  nocturno  tumultu  duces  parum  intente  asservati,  al- 
ter in  destinatis  iam  ante  animo  latebris  subsedit,  alter 
per  vada  nota  Metaurum  flumen  tranavit.  Ita  desertum 
a ducibus  agmen  primo  per  agros  palatur;  fessique  ali- 
quot somno  ac  vigiliis  sternunt  corpora  passim  , atque 
infrequentia  relinquunt  signa.  Hasdrubal,  dum  lux  viam 
ostenderet , ripa  fluminis  signa  ferri  iubet : et  per  lor- 

tuosi  amnis  sinus  flexusque  errorem  volvens  haud  mul- 
tum processit , ubi  prima  lux  transitum  opportunum 
ostendisset,  transiturus.  Sed,  quum,  quantum  mare  ab- 
scedebat , tanto  altioribus  coercentibus  amnem  ripis , 
non  inveniret  vada,  diem  terendo  spatium  dedit  ad  in- 
sequendum sese  hosti. 

XLVII1.  Nero  primum  cum  omni  equitatu  advenit : 
Porcius  deinde  assecutus  cum  levi  armatura.  Qui  quum 
fessum  agmen  carperent  ab  omni  parte  incursarentque, 
et  iam , omisso  itinere , quod  fugae  simile  erat , castra 
metari  Poenus  in  tumulo  super  fluminis  ripam  vellet ; 
advenit  Livius  peditum  omnibus  copiis  , non  itineris 
modo,  sed  ad  conserendum  extemplo  proelium  instructis 
armatisque.  Sed  ubi  omnes  copias  coniunxerunt,  direc- 
taque  acies  est,  Claudius  dextro  in  cornu,  Livius  ab  si- 
nistro pugnam  instruit:  media  acies  praetori  luenda  da- 
tur. Hasdrubal,  omissa  munitione  castrorum,  postquam 
pugnandum  vidit,  in  prima  acie  ante  signa  elephantos 
collocat.  Circa  eos  laevo  in  cornu  adversus  Claudium 
Gallos  opponit , haud  tantum  iis  Gdens  , quantum  ab 
hoste  timeri  eos  credebat.  Ipse  dextrum  cornu  adversus 
M.  Livium  sibi  atque  Hispanis  (et  ibi  maxime  in  ve- 
tero milite  spem  habebat)  sumpsit.  Ligures  in  medio 
post  elephantos  positi , sed  longior , quam  latior , acies 
erat.  Gallos  prominens  collis  tegebat.  Ea  frons  , quam 
Hispani  tenebant,  cum  sinistro  Romanorum  cornu  con- 
currit. Dextra  omnis  acies  extra  proelium  eminens  ces- 
sabat : collis  oppositus  arcebat,  ne  aut  a fronte , aut  ab 
latere  aggrederentur.  Inter  Livium  Hasdrubalemque  in- 
gens contractum  certamen  erat,  alroxque  caedes  utrim- 
que edebatur.  Ibi  duces  ambo,  ibi  pars  maior  peditum 
equitumque  romanorum  ; ibi  Hispani,  vetus  miles  pe- 
ritusque  romanae  pugnae,  et  Ligures,  durum  in  armis 
genus.  Eodem  versi  elephanti,  qui  primo  impetu  turba- 
verant antesignanos,  et  iam  signa  moverant  loco:  deinde 
crescente  certamine  et  clamore  , impotentius  iam  regi  , 
et  inter  duas  acies  versari , velut  incerti  quorum  essent: 
haud  dissimiliter  navibus  sine  gubernaculo  vagis.  Clau- 
dius, Quid  ergo  praecipiti  cursu  tam  longum  iter  emensi 
sumus  1 clamitans  militibus , quum  in  adversum  collem 

frustra  signa  erigere  conatus  esset,  postquam  ea  regione 
penetrari  ad  hostem  non  videbat  posse ; cohortes  aliquot 
subductas  e dextro  cornu,  ubi  stationem  magis  segnem, 
quam  pugnam  , futuram  cernebat , post  aciem  circum- 
ducit: et,  non  hostibus  modo,  sed  etiam  suis  inopinan- 
tibus , in  sinistrum  hostium  latus  incurrit ; tantaque  ce- 
leritas fuit,  ut,  quum  ostendissent  se  ab  latere,  mox  in 
terga  iam  pugnarent  Ita  ex  omnibus  partibus,  ab  fronte, 
ab  latere,  ab  tergo,  trucidantur  Hispani  Liguresque:  et 
ad  Gallos  iam  caedes  pervenerat.  Ibi  minimum  certa- 
minis fuit.  Nara  et  pars  magna  ab  signis  aberant,  nocte 
dilapsi,  stratique  somno  passim  per  agros : et,  qui  ade- 
rant, itinere  ac  vigiliis  fessi,  intoleranlissima  laboris  cor- 
pora, vix  arma  humeris  gestabant.  Et  iam  diei  medium 
erat , sitisque  et  calor  hiantes  caedendos  capiendosque 
affatim  praebebat. 

XLIX.  Elephanti  plures  ab  ipsis  rectoribus,  quam  ab 
hoste,  interfecti.  Fabrile  scalprum  cum  malleo  habebant: 
id,  ubi  saevire  belluae  ac  ruere  in  suos  coeperant,  ma- 
gister inter  aures  positum,  ipso  in  articulo,  quo  iungi- 
lur  capiti  cervix,  quanto  maximo  poterat  ictu,  adigebat. 
Ea  celerrima  via  mortis  in  tantae  molis  bellua  inventa 
erat,  ubi  regendi  spem  vicissent:  primusque  id  Hasdru- 
bal instituerat,  dux  quum  saepe  alias  memorabilis,  tum 
iila  praecipue  pugna.  Ille  pugnantes  hortando,  pariler- 
que  obeundo  pericula , sustinuit : ille  fessos  abnuentes- 
que  taedio  et  labore,  nunc  precando,  nunc  castigando, 
accendit:  ille  fugientes  revocavit,  omissamque  pugnam 
aliquot  locis  restituit.  Postremo,  quum  haud  dubie  for- 
tuna hostium  esset,  ne  superesset  tanto  exercitui  suum 
nomen  secuto,  concitato  equo  se  in  cohortem  romanam 
immisit.  Ibi , ut  patre  Hamilcare  et  Hannibale  fratre 
dignum  erat , pugnans  cecidit.  Numquam  eo  bello  una 
acie  tantum  hostium  interfectum  est,  redditaque  aequa 
cannensi  clades,  vel  ducis,  vel  exercitus  intentu,  vide- 
batur. Quinquaginta  sex  millia  hostium  occisa  : capta 
quinque  millia  et  quadringenti:  praeda  alia  magna  tum 
omnis  generis,  tum  auri  etiam  argentique.  Civium  etiam 
romanorum , qui  capti  apud  hostes  erant , supra  tria 
millia  capitum  recepta.  Id  solatii  fuit  pro  amissis  eo 

proelio  militibus.  Nam  haudquaquam  incruenta  victoria 
luit:  octo  ferme  millia  Romanorum  sociorumque  occisa. 
Adeoque  etiam  victores  sanguinis  caedisque  ceperat  sa- 
tietas, ut  postero  dic,  quum  esset  nuntiatum  Livio  con- 
suli, Gallos  Cisalpinos  Liguresque,  qui  aut  proelio  non 
adfuissent,  aut  inter  caedem  effugissent,  uno  agmine 
abire  sine  certo  duce,  sine  signis,  sine  ordine  ullo,  aut 
imperio,  posse,  si  una  equitum  ala  mittatur,  omnes  de- 
leri ; Supersint,  inquit,  aliqui  nuntii,  et  hostium  cladis, 
et  nostrae  virtutis. 

L.  Nero  ea  nocte,  quae  secuta  est  pugnam,  citatiore, 
quam  inde  venerat , agmine , die  sexto  ad  stativa  sua , 
atque  ad  hostem  pervenit.  Iter  eius  frequentia  minore, 
quia  nemo  praecesserat  nuntius,  laetitia  vero  tanta,  vix 
ut  compotes  mentium  prae  gaudio  essent , celebratum 
est.  Nam  Romae  neuter  animi  habitus  satis  dici  enar- 
rarique  potest ; nec  quo  incerta  exspectatione  eventus 
civitas  fuerat , nec  quo  victoriae  famam  accepit.  Num- 
quam  per  omnes  dies,  ex  quo  Claudium  consulem  pro- 
fectum fama  attulit , ab  orto  sole  ad  occidentem  , aut 
senator  quisquam  a curia  atqne  ab  magistratibus  ab- 
scessit, aut  populus  e foro.  Matronae,  quia  nihil  in  ipsis 
opis  erat,  in  preces  obtestationesque  versae,  per  omnia 
delubra  vagae  suppliciis  votisque  fatigare  deos.  Tam 
sollicitae  ac  suspensae  civitati  fama  incerta  primo  acci- 
dit, duos  narnienses  equites  in  castra,  quae  in  faucibus 
Umbriae  opposita  erant,  venisse  ex  proelio,  nuntiantes 
caesos  hostes.  Et  primo  magis  auribus , quam  animis  , 
id  acceptum  erat , ut  maius  laetiusque , quam  quod 
mente  capere,  aut  salis  credere  possent:  et  ipsa  celeri- 
tas (idem  impediebat  , quod  biduo  ante  pugnatum  di- 
cebatur. Literae  deinde  ab  L.  Manlio  Acidino  missae 
ex  castris  afferuntur  de  Narniensium  equitum  adventu. 
Eae  literae,  per  forum  ad  tribunal  praetoris  latae  , se- 
natum curia  exciverunt:  tantoque  certamine  ac  tumultu 
populi  ad  fores  curiae  concursum  est,  ut  adire  nuntius 
non  posset , trahereturque  a percunctantibus  vociferan- 
tibusque,  ut  in  rostris  prius,  quam  in  senatu  literae 
recitarentur.  Tandem  summoti  et  coerciti  a magistrati- 
bus; dispensarique  laetitia  inter  impotentes  eius  animos 

potuit.  In  senatu  primum  * deinde  in  concione , literae 
recitatae  sunt:  et,  pro  cuiusque  ingenio,  aliis  iam  cer- 
tum gaudium,  aliis  nulla  ante  futura  fides  erat,  quam 
legatos  consulumve  literas  audissent. 

LI.  Ipsos  deinde  appropinquare  legatos  allatum  est. 
Tum  enimvero  omnis  aetas  currere  obvii,  primus  quis- 
que oculis  auribusque  haurire  tantum  gaudium  cupien- 
tes. Ad  Mulvium  usque  pontem  continens  agmen  per- 
venit. Legati  (erant  L.  Veturius  Philo,  P.  Licinius  Va- 
rus , Q.  Caecilius  Metellus)  circumfusi  omnis  generis 
hominum  frequentia  in  forum  pervenerunt ; quum  alii 
ipsos,  alii  comites  eorum,  quae  acta  essent,  perouncta- 
rentur , et  ut  quisque  audierat , exercitum  hostium  im- 
peratoremque occisum,  legiones  roraanas  incolumes,  sal- 
vos consules  esse , extemplo  aliis  porro  impertiebant 
gaudium  suum.  Quum  aegre  in  curiam  perventum  es- 
set, multo  aegrius  summota  turba,  ne  patribus  miscere- 
tur, literae  in  senatu  recitatae  sunt.  Inde  producti  in 
concionem  legati.  L.  Veturius,  literis  recitatis,  ipse  pla- 
nius omnia,  quae  acta  erant,  exposuit  cum  ingenti  as- 
sensu, postremo  etiam  clamore  universae  concionis,  quum 
vix  gaudium  animis  caperent.  Discursum  inde  ab  aliis 
circa  templa  detirn , ut  grates  agerent ; ab  aliis  domos, 
ut  coniugmus  liberisque  tam  laetum  nuntium  imperti- 
rent. Senatus,  quod  M.  Livius  et  C.  Claudius  consules, 
incolumi  exercitu  , ducem  hostium  legionesque  occidis- 
sent , supplicationem  in  triduum  decrevit.  Eam  suppli- 
cationem C.  Hostilius  praetor  pro  concione  edixit , ce- 
lebralaque  a viris  feminisque  est.  Omnia  templa  per 
totum  triduum  aequalem  turbam  habuere : quum  ma- 
tronae amplissima  veste  cum  liberis,  perinde  ac  si  de- 
bellatura foret , omni  solutae  metu , aeis  immortalibus 
grates  agerent.  Statum  quoque  civitatis  ea  victoria  mo- 
vit : ut  iam  inde , haud  secus  quam  in  pace  , res  inter 
se  contrahere,  vendendo,  emendo,  mutuum  dando,  ar- 
gentum creditum  solvendo,  auderent.  C.  Claudius  con- 
sul quum  in  castra  redisset , caput  Hasdrubalis  , quod 
servatum  cum  cura  attulerat , proiici  ante  hostium  sta- 
tiones , caplivosquc  Afros  vinctos , ut  erant , ostendi , 
duos  etiam  ex  iis  solutos  ire  ad  Hannibalem,  et  expro- 

mere , quae  acta  essent , iussit.  Hannibal , tanto  simnl 
publico  familiarique  ictus  luctu , agnoscere  se  fortunam 
Carthaginis , fertur  dixisse  : castrisque  inde  motis  , ut 
omnia  auxilia , quae  diffusa  latius  tueri  non  poterat , 
in  extremum  Italiae  angulum  Bruttios  contraheret , et 
Metapontinos,  civitatem  universam,  excitos  sedibus  suis, 
et  Lucanorum  qui  suae  ditionis  erant,  in  bruttium  agrum 
traduxit. 

EPITOME 

LIBRI  XXVIII. 

Res  in  Hispania  prospere  gestae  a Silano , Scipionis  le- 
gato, et  ab  L.  Scipione  fratre  adversus  Poenos,  a Sulpicio 
proconsule  et  ab  Attalo  rege  Asiae  adversus  Philippum 
regem  Macedonum,  pro  Aetolis,  referuntur.  Quum  M.  Li- 
vio et  Claudio  Neroni  consulibus  triumphus  decretus  esset, 
Livius , qui  in  provincia  sua  rem  gesserat , quadrigis  in- 
vectus est ; Nero,  qui  in  collegae  provinciam,  ut  victoriam 
eius  adiuvaret,  venerat,  equo  est  secutus,  et  in  hoc  habitu 
plus  gloriae  reverentiaeque  habuit:  nam  et  plus  in  bello, 
quam  collega,  fecerat.  Ignis  in  aede  Festae  negligentia 
virginis,  quae  non  custodierat,  exstinctus  est:  virgo  caesa 
est  flagro.  P.  Scipio  in  Hispania  cum  Poenis  debellavit 
quarto  decimo  anno  eius  belli  , quinto  post  anno , quam 
ierat : exclusisque  in  totum  possessione  eius  hostibus , Hi- 
spaniam recepit:  et  a Tarracone  in  Africam  ad  Syphacem 
regem  Numidarum  duobus  navigiis  transvectus , foedus 
iunxit.  Hasdrubal  Gisgonis  ibi  cum  eo  in  eodem  lecto  ac- 
cubuit. Munus  gladiatorium  in  honorem  patris  patruique 
Carthagine  Nova  edidit,  non  ex  gladiatoribus,  sed  ex  iis, 
qui  aut  in  honorem  ducis , aut  ex  provocatione  in  certa- 
men descendebant : in'  quo  reguli  fratres  de  regno  ferro 
contenderunt.  Quum  Astapa  urbs  ab  Romanis  oppugnare- 
tur, oppidani  liberos  et  coniuges  rogo  exstructo  occide- 
runt, et  se  insuper  praecipitaverunt.  Ipse  Scipio,  dum  gravi 
morbo  implicitus  est,  seditionem,  in  parte  exercitus  motam, 
confirmatus  discussit , rebellante sque  Hispaniae  populos 
coegit  in  deditionem  venire;  et,  amicitia  facta  cum  Masi- 
nissa rege  Numidarum , qui  illi  auxilium , si  in  Africam 
traiecisset,  pollicebatur,  cum  Gaditanis  quoque  post  di- 
scessum inde  Magonis , cui  ex  Carthagine  scriptum  erat , 
ut  in  Italiam  traiicerct,  Romam  reversus  consulque  crea- 
tus. Africam  provinciam  petenti,  contradicente  Q.  Fabio 
Maximo,  Sicilia  data  est:  permissumque,  in  Africam  traii- 
ccret,  si  ex  republica  esse  censeret.  Mago,  Hamilcaris  fi- 
lius , a minore  Baliari  insula , ubi  hiemarat , in  Italiam 
traiecit. 

C^uum  transitu  Hasdrubalis,  quantum  in  Italiam  decli- 
naverat belli,  tantum  levatae  Hispaniae  viderentur;  re- 
natum ibi  subito  par  priori  bellum  est.  Hispanias  ea 
tempestate  sic  habebaut  Romani  Poenique.  Hasdrubal  , 
Gisgonis  filius  , ad  Oceanum  penitus  Gadesque  conces- 
serat Nostri  maris  ora  omnisque  ferine  Hispania , qua 
in  orientem  vergit , Scipionis  ac  romanae  ditionis  erat. 
Novus  imperator  Hanno,  in  locum  Barcini  Hasdrubalis 
novo  oum  exercitu  ex  Africa  transgressus , Magonique 
iunctus,  quum  in  Celtiberia,  quae  media  inter  duo  ma- 
ria est , brovi  magnum  hominum  numerum  armasset ; 
Scipio  adversus  cum  M.  Silanum  cum  decem  haud  plus 
millibus  militum , equitibus  quingentis  , misit.  Silanus  , 
quantis  maximis  potuit  itineribus,  (impediebant  autem 
et  asperitates  viarum,  et  angustiae  saltibus  crebris,  ut 
pleraque  Hispaniae  sunt , inclusae ) tamen  non  solum 
nuntios , sed  etiam  famam  adventus  sui  praegressus  , 
ducibus  indidem  ex  Celtiberia  transfugis  , ad  hostem 
pervenit.  Iisdem  auctoribus  compertum  est,  quum  de- 
cem circiter  millia  ab  hoste  abessent,  biua  castra  circa 
viam,  qua  irent,  esse:  laeva  Celtiberos,  novum  exerci- 
tum, supra  novem  millia  hominum,  dextra  punica  te- 
nere castra.  Haec  stationibus,  vigiliis,  omni  msta  mili- 
tari custodia  tuta  et  firma  esse  : illa  altera  soluta  ne- 
gleetaque,  ut  barbarorum  et  tironum  et  minus  timen- 
tium , quod  in  sua  terra  essent.  Ea  prius  aggredienda 
ratus  Silanus  , signa  quam  maxime  ad  laevam  iubebat 
ferri,  necunde  ab  stationibus  punicis  conspiceretur.  Ipse, 
praemissis  speculatoribus,  citato  agmine  aa  hostem  pergit. 

II.  Tria  millia  ferme  aberat,  quum  haud  dum  quisquam 
hostium  senserat.  Confragosa  loca  et  obsiti  virgultis  te- 
gebant colles.  Ibi  in  cava  valle  , atque  ob  id  occulta  , 

considere  militem,  et  cibum  capere  iubet.  Interim  spe- 
culatores, transfugarum  dicta  affirmantes,  venerunt.  Tum, 
sarcinis  in  medium  conieetis , arma  Romani  capiunt , 
aciequc  iusta  in  pugnam  vadunt.  Mille  passuum  abe- 
rant , quum  ab  hoste  conspecti  sunt , trepidarique  re- 
pente coeptum.  Et  Mago  ex  castris  citato  equo  ad  pri- 
mum clamorem  et  tumultum  advehitur.  Erant  autem  in 
Cellibero  exercitu  quatuor  millia  scutatorum  et  ducenti 
equites;  hanc  iustarn  legionem  (et  id  fcrme  roboris  erat) 
in  prima  acie  locat:  ceteros,  levem  armaturam,  in  sub- 
sidiis posuit.  Quum  ita  instructos  educeret  castris,  vix- 
dum in  egressos  vallo  Romani  pila  coniecerunt.  Subsi- 
dunt  Hispani  adversus  emissa  tela  ab  hoste  , inde  ad 
mittenda  ipsi  consurgunt;  quae  quum  Romani  conferti, 
ut  solent,  densatis  excepissent  scutis,  tum  pes  cum  pede 
collatus,  et  gladiis  geri  res  coepta  est.  Ceterum  asperi- 
tas locorum  et  Celtiberis,  quibus  in  proelio  concursare 
mos  est,  velocitatem  inutilem  faciebat,  et  haud  iniqua 
eadem  erat  Romanis  stabili  pugnae  assuetis;  nisi  quod 
angustiae  et  internata  virgulta  ordines  dirimebant,  et 
singuli  binique  , velut  cum  paribus , conserere  pugnam 
cogebantur.  Quod  ad  fugam  impedimento  hostibus  erat, 
id  ad  caedem  eos,  velutvinctos  praebebat.  Et  iam,  ferme 
omnibus  scutatis  Celtiberorum  interfectis,  levis  armatura 
et  Carthaginienses,  qui  ex  alteris  castris  subsidio  vene- 
rant, perculsi  caedebantur.  Duo  haud  amplius  millia  pe- 
ditum et  equitatus  omnis,  vix  inito  proelio,  cum  Magone 
effugerunt.  Hanno  , alter  imperator , cum  iis , qui  po- 
stremi, iam  profligato  proelio,  advenerant,  vivus  capi- 
tur. Magonem  fugientem  equitatus  ferme  omnis,  et  quod 
veterum  peditum  erat,  secuti,  decimo  die  in  Gaditanam 
provinciam  ad  Hasdrubalem  pervenerunt.  Celtiberi,  no- 
vus miles,  in  proximas  dilapsi  silvas,  inde  domos  diffu- 
gerunt. Peropportuna  victoria  nequaquam  tantum  iam 
conflatum  bellum,  quanta  futuri  materia  belli  (si  licuis- 
set iis,  Celtiberorum  gente  excita,  et  alios  ad  arma  sol- 
licitare populos)  oppressa  erat.  Itaque  collaudato  beni- 
gne Silano  , Scipio  spem  debellandi  , si  nihil  eam  ipse 
cunctando  moratus  esset,  nactus,  ad  id,  quod  reliquum 
belli  erat,  in  ultimam  Hispaniam  adversus  Hasdrubalem 

pergit.  Poenus,  quum  castra  tum  forte  ad  sociorum  ani- 
mos in  Baetica  continendos  in  tide  haberet,  signis  re- 
pente sublatis,  fugae  magis,  quam  itineris  modo,  peni- 
tus ad  Oceanum  et  Gades  ducit.  Ceterum,  quoad  con- 
tinuisset exercitum,  propositum  bello  se  fore  ratus,  an- 
tequam freto  Gades  traiiceret,  exercitum  omnem  passim 
in  civitates  divisit,  ut  et  muris  se  ipsi,  et  armis  muros 
tutarentur. 

III.  Scipio  ubi  animadvertit,  dissipatum  passim  bellum, 
et  circumferre  ad  singulas  urbes  arma  diutini  magis  , 
quam  magni,  esse  operis,  retro  vertit  iter.  Ne  tamen 
hostibus  eam  relinqueret  regionem  , L.  Scipionem  fra- 
trem cum  decem  millibus  peditum,  et  mille  equitum  ad 
oppugnandam  opulentissimam  in  iis  locis  urbem,  (Orin- 
gin  barbari  appellabant)  mittit-  Sila  in  Melessum  lini- 
bus  est  hispanae  gentis.  Ager  frugifer:,  argentum  etiam 
incolae  fodiunt.  Ea  arx  fuit  Hasdrubali  ad  excursiones 
circa  in  mediterraneos  populos  faciendas.  Scipio,  castris 
prope  urbem  positis , priusquam  circumvallaret  urbem  , 
misit  ad  portas,  qui  ex  propinquo  alloquio  animos  ten- 
tarent , suaderentque , ut  amicitiam  potius , quam  vim , 
experirentur  Romanorum.  Ubi  nihil  pacati  respondeba- 
tur, fossa  duplicique  vallo  circumdata  urbe,  in  tres  par- 
tes exercitum  dividit : ut  una  semper  pars , quietis  in- 
terim  duabus , oppugnaret.  Prima  pars  quum  adorta 
oppugnare  est,  atrox  sane  et  anceps  proelium  fuit:  non 
subire,  non  scalas  ferre  ad  muros  prae  incidentibus  te- 
lis facile  erat.  Et  iam,  qui  erexerant  ad  murum  scalas, 
alii  furcis  ad  id  ipsum  factis  detrudebantur , in  alios 
lupi  superne  ferrei  iniect» , ut  in  periculo  essent , ne 
suspensi  in  murum  extraherentur.  Quod  ubi  animad- 
vertit Scipio  , nimia  paucitate  suorum  exaequatum  cer- 
tamen esse,  et  iam  eo  superare  hostem,  quod  ex  muro 
pugnaret;  duabus  simul  partibus,  prima  recepta,  urbem 
est  aggressus.  Quae  res  tantum  pavoris  iniecit  fessis  iam 
cum  primis  pugnando,  ut  et  oppidani  moenia  repentina 
fuga  desererent:  et  punicum  praesidium  metu,  ne  pro- 
dita urbs  esset,  relictis  stationibus  in  unum  se  collige- 
ret. Timor  inde  oppidanos  incessit,  ne,  si  hostis  urbem 
iutrasset , sine  discrimine , Poenus  an  Hispanus  esset  , 

obvii  passira  caederentur.  Itaque,  patefacta  repente  porta, 
frequentes  ex  oppido  sese  eieceruut , scuta  prae  se  te- 
nentes, ne  tela  procul  coniicerentur ; dextras  nudas  os- 
tentantes, ut  gladios  abiecisse  appareret.  Id  utrum  pa- 
rum ex  intervallo  sit  conspectum,  an  dolus  aliquis  su- 
spectus fuerit , incompertum  est.  Impetus  hostilis  in 
transfugas  factus:  nec  secus,  quam  adversa  acies,  caesi. 
Eademque  porta  signa  infesta  in  urbem  illata  : et  aliis 

E artibus  securibus  dolabrisque  caedebantur  et  refringe- 
antur  portae , et , ut  quisque  intraverat  eques , ad  fo- 
rum occupandum  (ita  enim  praeoeptum  erat)  citato  equo 
pergebat.  Additum  erat  et  triariorum  equiti  praesidium. 
Legionarii  ceteras  partes  pervadunt:  direptione  et  caede 
obviorum  , nisi  qui  armis  se  tuebantur , abstinuerunt. 
Carthaginienses  omnes  in  custodiam  dati  sunt : oppida- 
norum quoque  trecenti  ferme,  qui  clauserant  portas. 
Ceteris  traditum  oppidum  , suae  redditae  res.  Cecidero 
in  urbis  eius  oppugnatione  hostium  duo  millia  ferme  : 
Romanorum  haud  amplius  nonaginta. 

IV.  Laeta  et  ipsis,  qui  rem  gessere,  urbis  eius  oppu- 
gnatio fuit , et  imperatori  ceteroque  exercitui  ; et  spe- 
ciosum adventum  suum  , ingentem  turbam  captivorum 
prae  se  agentes , fecerunt.  Scipio , collaudato  fratre , 
quum,  quanto  poterat  verborum  honore,  Carthagini  ab 
se  captae  captam  ab  eo  Oringin  acquasset , quia  et 
hiems  instabat , ut  nec  tentare  Gades  , nec  disiectum 
passim  per  provinciam  exercitum  Hasdrubalis  consectari 
posset,  in  citeriorem  Hispaniam  omnes  suas  copias  re- 
duxit : dimissisque  in  hiberna  legionibus  , L.  Scipione 
fratre  Romam  misso , et  Hannone  hostium  imperatore , 
ceterisque  nobilibus  captivis,  ipse  Tarraconem  concessit. 
Eodem  anno  classis  romana  , cum  M.  Valerio  Laevino 
proconsule  ex  Sicilia  in  Africam  transmissa,  in  uticensi 
carthaginiensique  agro  late  populationes  fecit.  Extremis 
finibus  Carthaginiensium  circa  ipsa  moenia  Uticae  prae- 
dae actae  sunt.  Repetentibus  Siciliam  classis  punica 
(septuaginta  erant  longae  naves)  occurrit.  Decem  et  sep- 
tem naves  ex  iis  captae  sunt , quatuor  in  alto  mersae': 
cetera  fusa  ac  fugata  classis.  Terra  marique  victor  ro- 
manus  cum  magna  omnis  generis  praeda  Lilybaeum  re- 

petit.  Toto  inde  mari  pulsis  hostium  navibus  , magni 
commeatus  frumenti  Romam  subvecti. 

V.  Principio  aestatis  eius , qua  haec  sunt  gesta , P. 
Sulpicius  proconsul  et  Attalus  rex  quum  Aeginae,  sicut 
ante  dictum  est , hibernassent , Lemnum  inde , classe 
iuncta,  romanae  quinque  et  viginti  quinqueremes,  re- 
giae quinque  et  triginta,  transmiserunt.  Et  Philippus, 
ut , seu  terra  seu  mari  obviam  eundum  hosti  foret , 
paratus  ad  omnes  conatus  esset  , ipse  Demetriadem  ad 
mare  descendit:  Larissam  diem  ad  conveniendum  exer- 
citui edixit.  Undique  ab  sociis  legationes  Demetriadem 
ad  famam  regis  convenerunt.  Sustulerant  enim  animos 
Aetoli,  quum  ab  romana  societate,  tum  post  Attali  ad- 
ventum , finitimosque  depopulabantur.  Nec  Acarnanes 
solum  Boeotique  , et  qui  Euboeam  incolunt , in  magno 
metu  erant : sed  Achaei  quoque  , quos  super  actolicum 
bellum  Machanidas  etiam  , lacedaemonius  tyrannus  , 
haud  procul  Argivorum  line  positis  castris , terrebat. 
Hi  omnes  suis  quisque  urbibus , quae  pericula  terra 
marique  portendebantur , memorantes , auxilia  regem 
orabant.  Ne  ex  regno  quidem  ipsius  tranquillae  nuntia- 
bantur res:  et  Scerdilaedum  Pleuraturaque  motos  esse  , 
et  Thracum  maxime  Maedos , si  quod  longinquum  bel- 
lum regem  occupasset , proxima  Macedoniae  incursuros. 
Boeoti  quidem  et  interiores  Graeciae  populi,  Thermo- 
pylarum saltum,  ubi  angustae  fauces  coaretant  iter,  fossa 
valloque  intercludi  ab  Aetolis,  nnnliabant,  ne  transitum 
ad  sociorum  urbes  tuendas  Philippo  darent.  Vel  segnem 
ducem  tot  excitare  tumultus  circumfusi  poterant.  Lega- 
tiones dimittit,  pollicitus,  prout  tempus  ac  res  se  daret, 
omnibus  laturum  so  auxilium.  In  praesentia,  quae  ma- 
xime urgebat  res,  Peparethum  praesidium  urbi  mittit  ; 
unde  allatum  erat , Attalum  , an  Lemno  classe  trans- 
missa , omnem  circa  urbem  agrum  depopulatum.  Poly- 
phantam  cum  modica  manu  in  Boeotiam , Menippum 
item  quendam  ex  regiis  ducibus  cum  mille  peltastis 
(pelta  caetrae  haud  dissimilis  est)  Chalcidem  mittit.  Ad- 
tlili  quingenti  Agrianum , ut  omnes  insulae  paries  tueri 
possent.  Ipse  Scotussam  est  profectus:  eodemque  ab  La- 
rissa Macedonum  copias  traduci  iussit.  Eo  nuntiatum 

est , concilium  Aetolis  Heracleam  indictum  , regemque 
Attalum,  ad' consultandum  de  summa  belli,  venturum. 
Hunc  conventum  ut  turbaret  subito  adventu  , magnis 
itineribus  Heracleam  duxit.  Et  concilio  quidem  dimisso 
iam  venit : segetibus  tamen  , quae  prope  maturitatem 
erant , maxime  in  sinu  Aenianum  vastatis  , Scotussam 
copias  reducit.  Ibi  exercitu  omni  relicto  , cum  cohorte 
regia  Demetriadem  sese  recipit.  Inde  ut  ad  omnes  ho- 
stium motus  posset  occurrere,  in  Phocidem,  atque  Eu- 
boeam , et  Peparethum  mittit , qui  loca  alta  eligerent , 
unde  editi  ignes  apparerent.  Ipse  in  Tisaeo  ( mons  est 
in  altitudinem  ingentem  cacuminis  editi)  speculam  po- 
suit : ut  ignibus  procul  sublatis  signum  , ubi  quid  mo- 
lirentur hostes  , momento  temporis  acciperet.  Romanus 
imperator  et  Attalus  rex  a Peparetho  Nicaeam  traiece- 
runt.  Inde  classem  in  Euboeam  ad  urbem  Oreum  trans- 
mittunt: quae  ab  Demetriaco  sinu  Chalcidem  et  Euri- 
pum petenti  ad  laevam  prima  urbium  Euboeae  posita 
est.  Ita  inter  Attalum  ac  Sulpicium  convenit,  ut  Romani 
a mari,  regii  a terra  oppugnarent. 

VI.  Quatriduo  post,  quam  appulsa  classis  est,  urbem 
aggressi  sunt.  Id  tempus  occultis  cum  Piatore,  qui  a 
Philippo  praepositus  Urbi  erat , colloquiis  absumptum 
est.  Duas  arces  urbs  habet , unam  imminentem  mari  , 
altera  urbis  media  est.  Cuniculo  inde  via  ad  mare  du- 
cit, quam  a mari  turris  quinque  tabulatorum  , egregium 
propugnaculum,  claudebat.  Ibi  primo  atrocissimum  con- 
tractum est  certamen  , et  turre  instructa  omni  genere 
telorum,  et  tormentis  machinisque  ad  oppugnandam  eam 
ex  navibus  expositis.  Quum  omnium  auimos  oculosque 
id  certamen  avertisset,  porta  maritimae  arcis  Piator  Ro- 
manos accepit,  momentoque  arx  occupata  est.  Oppidani, 
pulsi  inde  in  mediam  urbem,  ad  alteram  tendere  arcem. 
Iit  ibi  positi  erant,  qui  fores  portae  obiicerent.  Ita 
exclusi  in  medio  caeduntur  capiunturquo.  Macedonum 
praesidium  conglobatum  sub  arcis  muro  stetit ; nec  fuga 
effuse  petita,  nec  pertinaciter  proelio  inito.  Eos  Piator, 
venia  a Sulpicio  impetrata  , in  naves  impositos  ad  De- 
metrium Phthiotidis  exposuit:  ipse  ad  Attalum  se  rece- 
pit. Sulpicius , tam  facili  ad  Oreum  successu  elatus , 

Chalcidem  inde  protinus  victrici  classe  petit:  ubi  haud- 
tjuaquam  ad  spem  eventus  respondit.  Ex  patenti  utrim- 
que coactum  in  angustias  mare  speciem  intueuli  primo 
gemini  portus  in  ora  duo  versi  praebuerit : sed  haud 
facile  alia  infestior  classi  statio  est.  Nam  et  venti  ab 
utriusque  terrae  praealtis  montibus  subiti  ac  procellosi 
se  dciiciunt , et  fretum  ipsum  Euripi  non  septies  die , 
sicut  fama  fert,  temporibus  statis  reciprocat;  sed  temere 
in  modum  venti,  nunc  huc,  nunc  illuc  verso  mari,  ve- 
lut  monte  praecipiti  devolutus  torrens  rapitur.  Ita  nec 
nocte,  nec  die  quies  navibus  datur.  Quum  classem  tam 
infesta  statio  accepit,  tum  et  oppidum,  alia  parte  clau- 
sum mari,  alia  ab  terra  egregie  munitum,  praesidioque 
valido  firmatum,  et  praecipue  fide  praefectorum  prinei- 
pumque,  quae  fluxa  et  vana  apud  Oreum  fuerat,  stabile 
atque  inexpugnabile  fuit.  Id  prudenter,  ut  in  temere  su- 
scepta re,  Romanus  fecit,  quod,  circumspectis  difliculta- 
libus,  ne  frustra  tempus  tereret,  celeriter  abstitit  incepto, 
classemque  inde  ad  Cynum  Locridis  (emporium  id  est  ur- 
bis Opuntiorum  mille  passuum  a mari  sitae)  traiecit. 

VI 1.  Philippum  et  ignes  ab  Oreo  editi  monuerant , 
sed  serius  Piatoris  fraude  e specula  elati : et  impari 
maritimis  viribus  haud  facilis  erat  in  insulam  classi  ac- 
cessus. Ita  res  per  cunctationem  omissa.  Ad  Chalcidis 
auxilium,  ubi  signum  accepit,  impigre  est  motus.  Nam 
et  ipsa  Chalcis , quamquam  eiusdem  insulae  urbs  est  , 
tamen  adeo  arcto  interscinditur  freto,  ut  ponte  continenti 
iungatur  , terraque  aditum  faciliorem  , quam  mari , ha- 
beat. Igitur  Philippus,  deiecto  praesidio,  fusisque  Aeto- 
lis , qui  saltum  Thermopylarum  insidebant  , quum  ab 
Demetriade  Scotussam,  inde  de  tertia  vigilia  profectus, 
trepidos  hostes  Heracleam  compulisset,  ipse  uno  die  Pho- 
cidis Elatiam  millia  amplius  sexaginta  contendit.  Eodem 
ferme  die  ab  Attalo  rege  Opuntiorum  urbs  capta  diri- 
piebatur. Concesserat  eam  praedam  regi  Sulpicius,  quia 
Oreum  paucos  ante  dies  ab  romano  milite , expertibus 
regiis,  direptum  fuerat.  Quum  romana  classis  eo  se  re- 
cepisset, Attalus,  ignarus  adventus  Philippi,  pecuniis  a 
principibus  exigendis  terebat  tempus.  Aaeoque  impro- 
visa res  fuit,  ut,  nisi  Cretensium  quidam,  forte  pabnla- 

tum  ab  urbe  longius  progressi , agmen  hostium  procul 
conspexissent  , opprimi  potuerit.  Attalus  inermis  atque 
incompositus  cursu  effuso  mare  ac  naves  petit : et  mo- 
lientibus ab  terra  naves  Philippus  supervenit  , tumul- 
tumquc  etiam  ex  terra  nautici.?  praebuit,  lude  Opuntem 
rediit,  deos  hominesque  accusans,  quod  tantae  rei  for- 
tunam ex  oculis  prope  rapiam  amisisset.  Opuntii  quo- 

3ue  ab  eadem  ira  increpiti,  quod,  quum  trahere  obsi- 
ionem  in  adventum  suum  potuissent,  viso  statim  hoste, 
prope  in  voluntariam  deditionem  concessissent.  Compo- 
sitis circa  Opuntem  rebus , Toronem  est  profectus.  Et 
Attalus  primo  Oreum  se  recepit.  Inde,  quum  fama  ac- 
cidisset , Prusiam  Bithyniae  regem  in  lines  regni  sui 
transgressum  , omissis  rebus  atque  aetolico  bello , in 
Asiam  traiecit.  Et  Sulpicius  Aeginam  classem  recepit, 
unde  initio  veris  profectus  erat.  Haud  maiore  certamine, 
quam  Opuntem  Attalus  ceperat,  Philippus  Toronem  ce- 
pit. Incolebant  urbem  eam  profugi  ab  Thebis  Phthioti- 
cis. Urbe  sua  capta  a Philippo,  quum  in  lidcm  Aetolo- 
rum perfugissent,  sedem  iis  Aetoli  eam  dederant,  urbis 
vastatae  ac  desertae  priore  eiusdem  Philippi  bello.  Tum 
ab  Torone,  sicut  paullo  ante  dictum  est,  recepta  profec- 
tus, Tritonon  et  Drymas,  Doridis  parva  atque  ignobilia 
oppida,  cepit.  Inde  Elatiam,  iussis  ibi  se  opperiri  Pto- 
lemaei Bhodiorumque  legatis , venit.  Ubi  quum  de  fi- 
niendo aetolico  bello  ageretur,  (adfuerant  enim  legati 
nuper  Heracleae  concilio  Romanorum  Aetolorumquo ) 
nuntius  affertur,  Machanidam  Olympiorum  solemne  lu- 
dicrum parantes  Eleos  aggredi  statuisse.  Praevertendum 
id  ratus,  legatis  cum  benigno  responso  dimissis,  se  neque 
causam  eius  belli  fuisse , nec  moram  ( si  modo  aequa  ct 
honesta  conditione  liceat ) paci  facturum  , cum  expedi to 
agmine  profectus  per  Boeotiam,  Megara,  atque  inue  Co- 
rinthum descendit.  Unde,  commeatibus  sumptis,  Phliunta 
Pheneumque  petit.  Et  iam  , quum  Heraeam  venisset , 
audito,  Machanidam,  fama  adventus  sui  territum,  refu- 
gisse Lacedaemonem,  Aegium  se  ad  concilium  Achaeorum 
recepit:  simul  classem  punicam,  ut  mari  quoque  aliquid 
posset , accitam , ibi  ratus  se  inventurum.  Paucis  ante 
diebus  inde  Oxcas  traiecerant  Poeni:  inde  portus  Acar- 

nanum  petierant , quum  ab  Oreo  profectum  Attalum 
Romanosque  audissent,  veriti  ne  ad  «e  iretur,,  et  intra 
Rhium  (fauces  eae  sunt  corinthii  sinus)  opprimerentur. 

VIII.  Philippus  moerebal  quidem  et  angebatur,  quum 
ad  omnia  ipse  raptim  isset,  nulli  tamen  se  rei  in  tem- 
pore occurrisse , et  rapientem  omnia  ex  oculis  elusisse 
celeritatem  suam  fortunam.  In  coneilio  autem  dissimu- 
lans aegritudinem  , elato  animo  disseruit , testatus  deos 
hominesque,  se  nullo  loco,  nec  tempore  defuisse,  quin,  ubi 
hostium  arma  concrepuissent , eo  , quanta  maxima  posset 
celeritate,  tenderet:  sed  vix  rationem  iniri  posse,  utrum  ab 
se  audacias  , an  fugacius  ab  hostibus  geratur  bellum.  Sic 
ab  Opunte  Attalum,  sic  Sulpicium  a Chalcide , sic  iis  ipsis 
diebus  Machanidam  e manibus  suis  elapsum.  Sed  non  sem- 
per  felicem  esse  fugam:  nec  pro  difficili  id  bellum  haben- 
dum, in  quo,  si  modo  congressus  cum  hostibus  sis,  viceris. 
Quod  primum  esset,  confessionem  se  hostium  habere,  ne- 
quaquam pares  esse  sibi : brevi  et  victoriam  haud  dubiam 
habiturum,  nec  meliore  eventu  eos  secum,  quam  spe,  pu- 
gnaturos. Laeti  regem  socii  audierunt.  Reddidit  inde 
Achaeis  Heraeam  et  Triphyliam.  Alipheram  autem  Me- 
galopolitis,  quod  suorum  fuisse  finium  satis  probabant, 
restituit.  Inde,  navibus  acceptis  ab  Achaeis,  (erant  au- 
tem tres  quadriremes  et  biremes  totidem  ) Anticyram 
traiecit.  Inde  quinqueremibus  septem  , et  lembis  viginti 
amplius  , quos  , ut  adiungeret  Carthaginiensium  classi , 
miserat  in  corinthium  sinum,  profectus  ad  Erythras  Ae- 
tolorum, quae  prope  Eupalium  sunt,  exscensionem  fecit. 
Haud  fefellit  Aetolos:  nam,  hominum  quod  aut  in  agris, 
aut  in  propinquis  castellis  Potidaniae  atque  Apolloniae 
fuit,  in  silvas  raonlesque  refugit.  Pecora,  quae  inter  fe- 
stinationem abigi  nequierant , sunt  direpta  et  in  naves 
compulsa.  Cum  his  ceteraque  praeda  , Nicia  praetore 
Achaeorum  Aegium  misso,  quum  Corinthum  petisset,  pe- 
destres inde  copias  per  Boeotiam  terra  duci  iussit.  Ipse, 
ab  Cenchreis  praeter  terram  Atticam  super  Sunium  na- 
vigans , inter  medias  prope  hostium  classes , Chalcidem 
pervenit.  Inde  , collaudata  fide  ac  virtute  , quod  neque 
timor,  neque  spes  flexissent  eorum  animos ; hortatusque 
in  posterum  , ut  eadem  constantia  permanerent  in  so-r 

cietale,  si  suam,  quam  Oritanorum  atque  Opuntiorum, 
fortunam  mallent ; ab  Chalcide  Oreum  navigat , princi- 
pumque  iis  , qui  fugere  capta  urbe  , quam  se  Romanis 
tradere,  maluerant,  sumina  rerum  et  custodia  urbis  per- 
missa , ipse  Demetriadem  ab  Euboea  , unde  primo  ad 
opem  ferendam  sociis  profectus  erat , tfaiecit.  Cassan- 
dreae deinde  centum  navium  longarum  carinis  positis , 
contractaquc  ad  effectura  eius  operis  multitudine  fabro- 
rum navalium  , quia  res  in  Graecia  tranquillas  et  pro- 
fectio Attali  fecerat , et  in  tempore  laborantibus  sociis 
latum  ab  se  auxilium  , retro  in  regnum  concessit , ut 
Dardanis  bellum  inferret. 

IX.  Extremo  aestatis  eius,  qua  haec  in  Graecia  gesta 
sunt,  quum  Q.  Fabius  Maximi  filius  legatus  ab  M.  Li- 
vio consule  Romam  ad  senatum  nuntiasset , consulem 
satis  praesidii  Galliae  provinciae  credere  L.  Porcium 
cum  suis  legionibus  esse ; decedere  se  inde , ac  deduci 
exercitum  consularem  posse:  patres  non  M.  Livium 
tantum  redire  ad  urbem,  sed  collegam  quoque  cius  C- 
Ciaudium  iusserunt.  Id  modo  in  decreto  interfuit,  quod 
M.  Livii  exercitum  reduci , Neronis  legiones  Hannibali 
oppositas  manere  in  provincia  iusserunt.  Inter  consules 
ita  per  literas  convenit,  ut,  quemadmodum  uno  animo 
rempublicam  gessissent,  ita,  quamquam  ex  diversis  re- 

fiouihus  convenirent,  uno  tempore  ad  urbem  accederent. 

'raeneste  qui  prior  venisset,  collegam  ibi  opperiri  ius- 
sus.  Forte  ita  evenit,  ut  eodem  die  ambo  Praeneste  ve- 
nirent. Inde  praemisso  edicto , ut  triduo  post  frequens 
senatus  ad  aedem  Bellonae  adesset , omni  multitudine 
obviam  effusa,  ad  urbem  accessere.  Non  salutabant  modo 
universi  circumfusi,  sed,  contingere  pro  se  quisque  vic- 
trices dextras  consulum  cupientes  , alii  gratulabantur , 
alii  gratias  agebant , quod  eorum  opera  incolumis  res- 
publica esset.  In  senatu  quum  more  omnium  imperato- 
rum, expositis  rebus  ab  se  gestis,  postulassent,  ut,  pro 
rcpublica  fortiter  feliciterque  administratu  , ct  diis  immor- 
talibus haberetur  honos , et  ipsis  triumphantibus  urbem  inire 
liceret;  Se  vero  ea,  quae  postularent,  decernere,  patres, 
merito  deorum  primum,  dein,  secundum  deos,  consulum, 
responderunt  ; et  supplicatione  amborum  nomine  , et 

triumpho  utrique  decreto,  inter  ipsos,  ne,  quum  bellam 
communi  animo  gessissent  , triumphum  separarent , ita 
convenit : ut,  quoniam  et  in  provincia  M.  Livii  res  gesta 
esset , et  eo  die , quo  pugnatum  foret , eius  forte  auspicium 
fuisset , et  exercitus  Livianus  deductus  Romam  venisset , 
Neronis  deduci  non  potuisset  de  provincia,  ut  M.  Livium , 
quadrigis  urbem  ineuntem,  milites  sequerentur ; C.  Clau- 
dius equo  sine  militibus  inveheretur.  Ita  consociatus  trium- 
phus, quum  utrique,  tum  magis  ei,  qui,  quantum  me- 
rito anteibat,  tantum  honore  collegae  cesserat,  gloriam 
auxit : illum  equitem , aiebant , sex  dierum  spatio  trans- 
currisse longitudinem  Italiae : et  eo  die  cum  Hasdrubale 
in  Gallia  signis  collatis  pugnasse,  quo  cum  castra  adversus 
sese  in  Apulia  posita  habere  Hannibal  credidisset.  Ita  unum 
consulem  pro  utraque  parte  Italiae  adversos  duos  duces 
duos  imperatores,  hinc  consilium  suum,  hinc  corpus  oppo- 
suisse. Nomen  Neronis  satis  fuisse  ad  continendum  castris 
Hannibalem:  Hasdrubalem  vero,  qua  alia  re,  quam  ad- 
ventu eius,  obrutum  atque  exstinctum  esse?  Itaque  iret  al- 
ter consul  sublimis  curru  multiiugis,  si  vellet,  equis.  Uno 
equo  per  urbem  verum  triumphum  vehi : Neroncmque  t 
etiam  si  pedes  incedat  , vel  parta  eo  bello , vel  spreta  eo 
triumpho  gloria,  memorabilem  fore.  Hi  sermones  spectan- 
tium Neronem  usque  in  Capitolium  prosecuti  sunt.  Pe* 
cuniam  in  aerarium  tulerunt  sestertium  tricies , octo- 
ginta millia  aeris.  Militibus  M.  Livius  quinquagenos  se- 
nos asses  divisit.  Tantundem  C.  Claudius  absentibus 
militibus  suis  est  pollicitus  , quum  ad  exercitum  redis- 
set. Notatum,  eo  die  plura  carmina  militaribus  iocis  in 
C.  Claudium,  quam  in  consulem  suum,  iactata.  Equites 
L.  Veturium  et  Q.  Caecilium  legatos  magnis  tulisse  lau- 
dibus, hortatosque  esse  plebem,  ut  eos  consules  in  pro- 
ximum annum  crearent  : adiecisse  equitum  praerogati-, 
vae  auctoritatem  consules,  postero  die  in  concione,  quam 
forti  fldelique  duorum  praecipue  legatorum  opera  usi 
essent,  commemorantes. 

X.  Quum  comitiorum  tempus  appeteret,  et  per  dicta- 
torem comitia  haberi  placuisset,  C.  Claudius  consul  M. 
Livium  collegam  dictatorem  dixit:  Livius  Q.  Caecilium 
magistrum  equitum.  A M.  Livio  dictatore  creati  consu- 

les  L.  Veturius,  Q.  Caecilius;  is  ipse,  qui  tum  erat  ma- 
gister equitum.  Inde  praetorum  comitia  habita.  Creati 
C.  Servilius,  M.  Caecilius  Metellus,  Ti.  Claudius  Asel- 
lus, Q.  Mamilius  Turinus,  qui  tum  aedilis  plebis  erat. 
ComitTis  perlectis,  dictator,  magistratu  abdicato,  dimis- 
soque  exercitu,  in  Etruriam  provinciam  ex  senatuscon- 
sulto est  profectus  ad  quaestiones  habendas  , qui  Etru- 
scorum Lmbrorumve  populi  defectionis  ab  Homanis  ad 
Hasdrubalem  sub  adventum  eius  consilia  agitassent , 
quique  eum  auxiliis,  aut  commeatu,  aut  ope  aliqua  iu- 
vissent.  Haec  eo  anno  domi  militiacque  gesta.  Ludi  ro- 
mani  ter  toti  instaurati  ab  aedilibus  curulibus,  Cn.  Ser- 
vilio Caepione,  Ser.  Cornelio  Lentulo.  Item  ludi  plebeii 
semel  toti  instaurati  ab  aedilibus  plebis,  M.  Pomponio 
Mathone  , et  Q.  Mamilio  Turino.  Tertio  decimo  anno 
punici  belli,  L.  Veturio  Philone  et  Q.  Caecilio  Metello 
consulibus,  Bruttii  ambobus,  ut  cum  Hannibale  bellum 
gererent , provincia  decreta.  Praetores  exinde  sortiti 
sunt:  M.  Caecilius  Metellus  urbanam,  Q.  Mamilius  pe- 
regrinam, C.  Servilius  Siciliam,  Ti.  Claudius  Sardiniam. 
Exercitus  ita  divisi  : consulum  alte  ,r'.  Claudius 


tof  (eae  binae  legiones  erant)  habuissent  exercitum:  in 
Etruria  duas  volonum  legiones  a C.  Terentio  proprae- 
tore M.  Livius  proconsul,  cui  prorogatum  in  annum  im- 
perium erat , acciperet.  Et  Q.  Mamilio,  ut,  collegae  ju- 
risdictione tradita,  Galliam  cum  exercitu,  cui  L.  Porcius 
praetor  praefuerat , obtineret , decretum  est : iussusque 

Sopulari  agros  Gallorum,  qui  ad  Poenos  sub  adventum 
lasdrubalis  defecissent.  C.  Servilio  cum  Cannensibus 
duabus  legionibus  , sicut  C.  Mamilius  tenuerat , Sicilia 
tuenda  data.  Ex  Sardinia  vetus  exercitus,  cui  A.  Hosti- 
lius praefuerat,  deportatus:  novam  legionem,  quam  li. 
Claudius  traiiceret  secum  , consules  conscripserunt.  Q. 
Claudio,  ut  Tarentum,  C.  Hostilio  Tubulo,  ut  Capuam 
provinciam  haberet,  prorogatum  in  annum  imperium  est. 
M.  Valerius  proconsul,  qui  tuendae  circa  Siciliam  mari- 
timae orae  praefuerat,  triginta  navibus  C.  Servilio  prae- 
bitis , cum  cetera  omni  classe  redire  ad  urbem  iussus. 
XI.  In  civitate  tanto  discrimine  belli  sollicita  , quum 


prioris  anni  consul,  alteri,  quem 


proprac- 

omnium  secundorum  adversorumque  causas  in  deos  ver- 
terent , multa  prodigia  nuntiabantur;  Tarracinae  Iovis 
aedem  , Satrici  Matris  Matutae  de  coelo  tactam.  Satri- 
canos haud  minus  terrebant  in  aedem  Iovis  foribus  ipsis 
duo  perlapsi  angues.  Ab  Antio  nuntiatum  est,  cruentas 
spicas  metentibus  visas  esse.  Caere  porcus  biceps , et 
agnus  mas  idemque  femina  natus  erat.  Et  Albae  duo 
soles  visos  referebant:  et  nocte  Fregellis  lucem  obortam. 
Et  bos  in  agro  romano  locutus , et  ara  Neptuni  multo 
sudore  manasse  in  circo  Flaminio  dicebatur : et  aedes 
Cereris,  Salutis,  Quirini  de  coelo  tactae.  Prodigia  con- 
sules hostiis  maioribus  procurare  iussi , et  supplicatio- 
nem unum  diem  habere.  Ea  ex  senatusconsulto  facta. 
Plus  omnibus  aut  nuntiatis  peregre,  aut  visis  domi  pro- 
digiis , terruit  animos  hominum  ignis  in  aede  Vestae 
exstinctus : caesaque  flagro  est  vestalis , cuius  custodia 
noctis  eius  fuerat,  iussu  P.  Licinii  pontificis.  Id  quam- 
quam , nihil  portendentibus  deis , ceterum  negligentia 
humana  acciderat,  tamen  et  hostiis  maioribus  procurari, 
et  supplicationem  ad  Vestae  haberi  placuit  Priusquam 
proficiscerentur  consules  ad  bellum  , moniti  ab  senatu 
sunt,  ut  in  agros  reducendae  plebis  curam  haberent.  Dedm 
benignitate  summotum  bellum  ab  urbe  romana  et  Latio 
esse,  et  posse  sine  metu  in  agris  habitari  Minime  conve- 
nire, Siciliae,  quam  Italiae  colendae  maiorem  curam  esse. 
Sed  res  haudquaquam  erat  populo  facilis,  et  liberis  cul- 
toribus bello  absumptis,  et  inopia  servitiorum,  et  pecore 
direpto,  villisque  dirutis  aut  incensis.  Magna  tamen  pars 
auctoritate  consulum  compulsa  in  agros  remigravit.  Mo- 
verant autem  huiusce  rei  mentionem  Placentinorum  et 
Cremonensium  legati,  querentes,  agrum  suum  ab  acco- 
lis Gallis  incursari  ac  vastari , magnamque  partem  co- 
lonorum suorum  dilapsam  esse , et  infreauentes  se  ur- 
bes , agrum  vastum  ac  desertum  habere.  Mamilio  prae- 
tori mandatum,  ut  colonias  ab  hoste  tueretur.  Consules 
ex  senatusconsulto  edixerunt,  ut,  qui  cives  cremonenses 
atque  placentini  essent,  ante  certam  diem  in  colonias  re- 
verterentur. Principio  deinde  veris  et  ipsi  ad  bellum 
profecti  sunt  Q.  Caecilius  consul  exercitum  ab  C.  Ne- 
rone, L.  Veturius  ab  Q.  Claudio  propraetore  accepit. 

novisque  militibus,  quos  ipse  conscripserat,  supplevit.  In 
consentinum  agrum  consules  exercitum  duxerunt , pas- 
simque  depopulati , quum  agmen  iam  grave  praeda  es- 
set , in  saltu  angusto  a Bruttiis  iaculatoribusque  numi- 
dis  turbati  sunt ; ita  ut  non  praeda,  sed  armati  quoque 
in  periculo  fuerint.  Maior  tamen  tumultus,  quam  pugna, 
fuit:  et  praemissa  praeda,  incolumes  et  legiones  in  loca 
tuta  evasere.  Inde  in  Lucanos  profecti.  Ea  sine  certa- 
mine tota  gens  in  ditionem  populi  romani  rediit. 

XII.  Cum  Hannibale  nihil  eo  anno  rei  gestum  est. 
Nam  neque  ipse  se  obtulit  in  tam  recenti  vulnere  pu- 
blico privatoque , neque  lacessierunt  quietum  Komani. 
Tantam  inesse  vim,  etsi  omnia  alia  circa  eum  ruerent, 
in  uno  illo  duce  censebant.  Ac  nescio,  an  mirabilior  ad- 
versis, quam  secundis  rebus,  fuerit:  quippe  qui,  quum 
et  in  hostium  terra  per  annos  tredecim,  tam  procul  ab 
domo,  varia  fortuna  bellum  gereret  exercitu  non  suo  ci- 
vili, sed  mixto  ex  colluvione  omnium  gentium,  quibus 
non  lex,  non  mos,  non  lingua  communis;  alius  habitus, 
alia  vestis,  alia  arma,  alii  ritus,  alia  sacra,  alii  prope 
dei  essent:  ita  quodam  uno  vinculo  copulaverit  eos,  ut 
nulla  nec  inter  ipsos,  nec  adversus  ducem  seditio  exsti- 
terit ; quum  et  pecunia  saepe  in  stipendium  , et  com- 
meatus in  hostium  agro  deessent:  quorum  inopia  priore 
punico  bello  multa  infanda  inter  duces  militesque  com- 
missa fuerant.  Post  Hasdrubalis  vero  exercitum  cum 
duce,  in  quibus  spes  omnis  reposita  victoriae  fuerat,  de- 
letum , cedendoque  in  angulum  brultium  cetera  Italia 
concessum  , cui  non  videatur  mirabile  , nullum  motum 
in  castris  factum  ? Nam  ad  cetera  id  quoque  accesserat, 
ut  ne  alendi  quidem  exercitus  , nisi  ex  bruttio  agro  , 
spes  esset;  qui,  ut  omnis  coleretur,  exiguus  tamen  tanto 
alendo  exercitui  erat : tum  magnam  partem  iuventutis 
abstractam  a cultu  agrorum  bellum  occupaverat,  et  mos 
vitio  etiam  insitus  genti  per  latrocinia  militiam  exer- 
cendi. Nec  ab  domo  quidquam  mittebatur,  de  Hispania 
retinenda  sollicitis , tamquam  omnia  prospera  in  Italia 
essent.  In  Hispania  ros  nuadam  ex  parte  eandem  for- 
tunam , quadam  longe  disparem  habebant : eandem  , 
quod  proelio  victi  Carthaginienses,  duce  amisso,  in  ul- 

limam  Hispaniae  oram  usque  ad  Oceanum  compulsi 
erant : disparem  autem,  quod  Hispania,  non  quam  Ita- 
lia modo,  sed  quam  ulla  pars  terrarum,  bello  reparando 
aptior  erat , locorum  bominumque  ingeniis.  Itaque  ergo 
prima  Romanis  inita  provinciarum  , quae  quidem  con- 
tinentis sint,  postrema  omnium,  nostra  demum  aetate, 
ductu  auspicioque  Augusti  Caesaris,  perdomita  est.  Ibi 
tum  Hasdrubal  Gisgonis , maximus  clarissimusque  eo 
bello  secundum  Barcinos  dux,  regressus  ab  Gadibus  re- 
bellandi spem  adiuvante  Magone  Hamilcaris  filio , de- 
lectibus per  ulteriorem  Hispaniam  habilis,  ad  quinqua- 
ginta millia  peditum  et  quatuor  millia  et  quingentos 
equites  armavit.  De  equestribus  copiis  ferme  inter  auc- 
tores convenit : peditum  septuaginta  millia  quidam  ad- 
ducta ad  Sil  piam  urbem  scribunt.  Ibi  super  campos  pa- 
tentes duo  duces  poeni  ea  mente , ne  detrectarent  cer- 
tamen , consederunt. 

XIII.  Scipio,  quum  ad  eum  fama  tanti  comparati  exer- 
citus perlata  esset , neque  romanis  legionibus  tantae  sc 
parem  fore  multitudini  ratus,  ut  non  in  speciem  saltem 
opponerentur  barbarorum  auxilia  , neque  in  iis  tamen 
tantum  virium  ponendum,  ut  mutando  fidem,  quae  cla- 
dis causa  fuisset  patri  patruoque  , magnum  momentum 
facerent , praemisso  Silano  ad  Colcham  , duodetriginta 
oppidis  regnantem,  ut  equites  pedilesque  ab  eo,  quos  se 
per  hiemem  conseripturum  pollicitus  erat , acciperet , 
ipse  ab  Tarracone  profectus,  protinus  ab  sociis,  qui  ac- 
colunt viam  , modica  contrahendo  auxilia , Castulonem 
pervenit.  Eo  adducta  ab  Silano  auxilia , tria  millia  pe- 
ditum et  quingenti  equites.  Inde  ad  Baeculam  urbem 
progressus  omni  exercitu  civium , sociorum , peditum 
cquitumque  quinque  et  quadraginta  millibus.  Castra  po- 
nentes eos  Mago  et  Masinissa  cum  omni  equitatu  ag- 
gressi sunt:  turbassentque  munientes,  ni  abditi  post  tu- 
mulum , opportune  ad  id  posituro  , ab  Scipione  equites 
improviso  in  effusos  incurrissent.  Hi  promptissimum 
quemque,  et  proxime  vallum,  atque  in  ipsos  munitores 
primum  invectum,  vixdum  proelio  inito,  fuderunt:  cum 
reteris,  qui  sub  signis  atque  ordine  agminis  incesserant, 
longior  et  diu  ambigua  pugna  fuit.  Sed  quum  ab  sta- 

tiouibus  primam  expeditae  cohortes  , deinde  ex  opere 
deducti  milites,  atque  arma  capere  iussi  plures  et  in- 
tegri fessis  subirent,  magnumque  iam  agmen  armatorum 
a castris  in  proelium  rueret , terga  haud  dubie  vertunt 
Poeni  Numidaeque.  Et  primo  turmalim  abibant , nihil 
propter  pavorem  festinationemve  confusis  ordinibus  : 
dein,  postquam  acrius  ultimis  incidebat  Romanus,  ne- 
que sustineri  impetus  poterat , nihil  iam  ordinum  me- 
mores , passim  , qua  cuique  proximum  fuit , in  fugam 
effunduntur.  Et  quamquam  eo  proelio  aliquantum  et 
Romanis  aucti  et  deminuti  hostibus  animi  erant,  tamen 
nunquam  aliquot  insequentes  dies  ab  excursionibus  equi- 
tum levisque  armaturae  cessatum  est. 

XIV.  Ubi  satis  tentatae  per  haec  levia  certamina  vi- 
res sunt,  prior  Hasdrubal  in  aciem  copias  eduxit:  deinde 
et  Romani  processere.  Sed  utraque  acies  pro  vallo  stetit 
instructa:  et  quum  ab  neutris  pugna  coepta  esset,  iam 
die  ad  occasum  inclinante , a Poeno  prius , deinde  ab 
Romano  in  castra  copiae  reductae.  Hoc  idem  per  dies 
aliquot  factum.  Prior  semper  Poenus  copias  castris  edu- 
cebat : prior  fessis  stando  signum  veceptui  dabat.  Ab 
neutra  parte  procursum,  telumve  missum,  aut  vox  ulla 
orta.  Mediam  aciem  hinc  Romani,  illinc  Carthaginienses 
mixti  Afris,  cornua  socii  tenebant : erant  autem  utrim- 
que Hispani  pro  cornibus.  Ante  punicam  aciem  ele- 
phanti castellorum  procul  speciem  praebebant.  Iam  hoc 
in  utrisque  castris  sermonis  erat,  ita  , ut  instructi  ste- 
tissent, pugnaturos;  medias  acies  Romanum  Poenumque, 
quos  inter  belli  causa  esset,  pari  robore  animorum  ar- 
morumque concursuros.  Scipio  ubi  haec  obstinate  credita 
animadvertit,  omnia  de  industria  in  eum  diem,  quo 
pugnaturus  erat , mutavit.  Tesseram  vesperi  per  castra 
dedit , ut  ante  lucem  viri  equique  curati  et  pransi  es- 
sent: armatus  eques  frenatos  instratosque  teneret  equos. 
Vixdum  satis  certa  luce  , equitatum  omnem  cum  levi 
armatura  in  stationes  punicas  immisit : inde  confestim 
ipse  cum  gravi  agmine  legionum  procedit,  praeter  opi- 
nionem destinatam  suorum  hosliumque , romano  milite 
cornibus  firmatis,  sociis  in  mediam  aciem  acceptis.  Has- 
drubal , clamore  equitum  excitatus  , ut  ex  tabernaculo 

prosiluit,  tumultumque  ante  vallum  et  trepidationem  suo- 
rum, et  procul  signa  legionum  fulgentia,  plenosque  ho- 
stium campos  vidit,  equitatum  omnem  extemplo  in  equi- 
tes emittit.  Ipse  cum  peditum  agmine  castris  egreditur: 
nec  ex  ordine  solito  quidquam  acie  instruenda  mutat. 
Equitum  iam  diu  anceps  pugna  erat : nec  ipsa  per  se 
decerni  poterat,  quia  pulsis  (quod  prope  in  vicem  fie- 
bat) in  aciem  peditum  tutus  receptus  erat.  Sed  ubi  iam 
haud  plus  quingentos  passus  acie»  inter  sese  aberant , 
signo  receptui  dato,  Scipio,  palefactisque  ordinibus,  equi- 
tatum omnem  levemque  armaturam,  in  mediam  accep- 
tam divisamque  in  partes  duas,  iu  subsidiis  post  cornua 
locat.  Inde , ubi  incipiendae  iam  pugnae  tempus  erat , 
Hispanos  (ea  media  acies  fuit)  presso  gradu  incedere 
iubet.  Ipse  e dextro  cornu  (ibi  namque  praeerat)  nun- 
tium ad  Silanum  et  Marcium  mittit,  ut  cornu  extende- 
rent in  sinistra  parte  , quemadmodum  se  tendentem  a 
dextra  vidissent:  et  cum  expeditis  peditum  equitumque 
prius  pugnam  consererent  cum  hoste,  quam  coire  inter 
se  inediae  acies  possent.  Ita  diductis  cornibus  cum  ter- 
nis peditum  cohortibus  , lernisque  equitum  turmis  , ad 
hoc  velitibus,  citato  gradu  in  hostem  ducebant,  sequen- 
tibus in  obliquum  aliis.  Sinus  in  medio  erat , quia  se- 
gnius Hispanorum  signa  incedebant : et  iam  conflixe- 
rant cornua,  quum,  quod  roboris  in  acie  hostium  erat, 
Poeni  veterani  Afrique  nondum  ad  teli  coniectum  ve- 
nissent, neque  in  cornua,  ut  adiuvarent  pugnantes,  dis- 
currere auderent , ne  aperirent  mediam  aciem  venienti 
ex  adverso  hosti.  Cornua  ancipiti  proelio  urgebantur : 
eques , levisque  armatura  , velites , circumductis  alis  in 
latera  incurrebant ; cohortes  a fronte  urgebant , ut  ab- 
rumperent cornua  a cetera  acie. 

XYr.  Et  quum  ab  omni  parte  haudquaquam  par  pu- 
gna erat,  tum  quod  turba  ikliarium  tironumque  Hispa- 
norum romano  latinoque  militi  obiecta  erat,  et,  proce- 
dente iam  die , vires  etiam  deficere  Hasdrubalis  exerci- 
tum coeperant , oppressos  matutino  tumultu  coaetosque, 
priusquam  cibo  corpora  firmarent,  raptim  in  aciem  exire. 
Ad  id  sedulo  diem  extraxerat  Scipio,  ut  sera  pugna  es- 
set. Nam  ab  septima  demum  hora  peditum  signa  corni- 

bus  incucurrerunt.  Ad  medias  acies  aliquanto  serius  per- 
venit pugna : ita  ut  prius  aestus  a meridiano  sole  , la- 
borque standi  sub  armis,  et  simul  fames  sitisque  corpora 
afficerent , quam  manus  cum  hoste  consererent.  Itaque 
steterunt  scutis  innisi.  Nam  super  cetera  elephanti  etiam , 
tumultuoso  genere  pugnae  equitum  velitumque  et  levis 
armaturae  consternati,  e cornibus  in  mediam  aciem  sese 
intulerant.  Fessi  igitur  corporibus  animisque  retulere 
pedem  , ordines  tamen  servantes,  haud  secus,  quam  si 
imperio  ducis  cederet  integra  acies.  Sed  quum  eo  ipso 
acrius,  ubi  inclinatam  sensere  rem,  victores  se  undique 
inveherent , nec  facile  impetus  sustineri  posset ; quam- 
quam retinebat,  obsistebatque  cedentibus  Hasdrubal,  ab 
tergo  esse  colles  tutumque  receptum , si  modice  se  recipe- 
rent , clamitans  , tamen  , vincente  verecundiam  metu  , 

3uum  proximus  quisque  hostem  cederet,  terga  extemplo 
ata , atque  in  fugam  sese  omnes  effuderunt.  Ac  primo 
consistere  signa  in  radicibus  collium,  ac  revocare  in  or- 
dines milites  coeperant  ; cunctantibus  in  adversum  col- 
lem erigere  aciem  Romanis.  Inde  ut  inferri  impigre  si- 
gna viderunt , integrata  fuga , in  castra  pavidi  compel- 
luntur. Nec  procul  vallo  Romanus  aberat : ccpissetque 
tanto  impetu  castra,  ni  se  ex  vehementi  sole,  qualis  in- 
ter graves  imbre  nubes  effulget , tanta  vis  aquae  deic- 
cisset,  ut  vix  in  castra  sua  receperint  se  victores;  quos- 
dam etiam  religio  ceperit  ulterius  quidquam  eo  die  co- 
nandi. Carthaginienses,  quamquam  fessos  labore  ac  vul- 
neribus nox  imberque  ad  necessariam  quietem  vocabat, 
tamen , quia  metus  et  periculum  cessandi  non  dabat 
tempus , prima  luce  oppugnaturis  hostibus  castra  , saxis 
. undique  circa  ex  propinquis  vallibus  congestis  augent 
vallum,  munimento  sese,  quando  in  armis  parum  prae- 
sidii foret , defensuri.  Sed  transitio  sociorum  , fuga  ut 
tutior  mora  videretur  , fecit.  Principium  defectionis  ab 
Attane  regulo  Turdetanorum  factum  est.  Is  cum  magna 
popularium  manu  transfugit.  Inde  duo  munita  oppida 
cum  praesidiis  tradita  a praefectis  Romano.  Et  ne  la- 
tius , inclinatis  semel  ad  defectionem  animis  , serperet 
res,  silentio  proximae  noctis  Hasdrubal  castra  movet. 
XVI.  Scipio,  ut  prima  luce,  qui  in  stationibus  erant, 

retulerunt , profectos  hostes  , praemisso  equitatu  signa 
ferri  iubet : adeoque  citato  agmine  ducti  sunt , ut , si 
via  recta  vestigia  sequentes  issent , haud  dubie  assecu- 
turi fuerint.  Ducibus  est  creditum  , brevius  aliud  esse 
iter  ad  Baetim  fluvium , ut  transeuntes  aggrederentur. 
Hasdrubal,  clauso  transitu  fluminis,  ad  Oceanum  flectit. 
Et  iam  inde  fugientium  modo  effusi  abibant ; idque  ab 
legionibus  romanis  aliquantum  intervalli  fecit.  Kques  lc- 
visque  armatura  nunc  ab  tergo  , nunc  ab  lateribus  oc- 
currendo, fatigabat  morabaturque : sed  quum  ad  crebros 
tumultus  signa  consisterent  , et  nunc  equestria , nunc 
cum  velitibus  auxiliisque  peditum  proelia  consererent , 
supervenerunt  legiones.  Inde  non  iam  pugna  , sed  tru- 
cidatio velut  pecorum  fieri  ; donec  ipse  dux  fugae  auc- 
tor in  proximos  colles  cum  sex  millibus  ferme  semier- 
mium evasit.  Ceteri  caesi  captique.  Castra  tumultuaria 
raptim  Poeni  tumulo  editissimo  communierunt : atque 
inde  , quum  hostis  nequidquam  subire  iniquo  ascensu 
conatus  esset,  haud  difficulter  sese  tutati  sunt.  Sed  ob- 
sidio in  loco  nudo  atque  inopi  vix  in  paucos  dies  tole- 
rabilis erat.  Itaque  transitiones  ad  hostem  fiebant.  Po- 
stremo dux  ipse , navibus  acceptis , ( nec  procul  inde 
aberat  mare)  nocte  relicto  exercitu , Gades  perfugit. 
Scipio,  fuga  ducis  hostium  audita,  decem  millia  pedi- 
tum , mille  equites  relinquit  Silano  ad  castrorum  obsi- 
dionem. Ipse  cum  ceteris  copiis  , septuagesimis  castris  , 
protinus  causis  regulorum  civitatiumque  cognoscendis , 
ut  praemia  ad  veram  meritorum  aestimationem  tribui 
possent,  Tarraconem  rediit.  Post  profectionem  eius  Ma- 
sinissa, cum  Silano  clam  congressus,  ut  ad  nova  consi- 
lia gentem  quoque  suam  obedientem  haberet,  cum  pau- 
cis popularibus  in  Africam  traiecit : non  tam  evidenti 
eo  tempore  subitae  mutationis  causa  , quam  documento 
post  id  tempus  constantissimae  ad  ultimam  senectam  fi- 
dei , ne  tum  quidem  eum  sine  probabili  causa  fecisse. 
Mago  inde,  remissis  ab  Hasdrubale  navibus,  Gades  pe- 
tit. Ceteri  , deserti  ab  ducibus , pars  transitione  , pars 
fuga,  dissipati  per  proximas  civitates  sunt.  Nulla  manus 
numero  aut  viribus  insignis.  Hoc  maxime  modo  , ductu 
atque  auspicio  P.  Scipionis , pulsi  Hispania  Carthagi- 

nicnses  sunt ; tertio  decimo  anno , post  bellum  initum  ; 
quinio  , quam  P.  Scipio  provinciam  et  exercitum  acce- 
pit. Haud  mullo  post  Silanus,  debellatum  referens,  Tar- 
raconem ad  Scipionem  rediit. 

XVII.  L.  Scipio  cura  multis  nobilibus  captivis  nun- 
tius receptae  Hispaniae  Romam  est  missus.  Et  quum 
ceteri  laetitia  gloriaque  ingenti  eam  rem  vulgo  ferrent , 
unus,  qui  gesserat,  inexplebilis  virtutis  veraeque  laudis, 
parvum  instar  eorum  , quae  spe  ac  magnitudine  animi 
concepisset , receptas  Hispanias  ducebat,  lam  Africam 
magnamque  Carthaginem  , et  in  suum  decus  nomenque 
velut  consummatam  eius  belli  gloriam  spectabat.  Itaque, 
praemoliendas  sibi  ratus  iam  res  conciliandosque  regum 
gentiumque  animos  , Syphacem  primum  regem  statuit 
lentare.  Masaesylorum  is  rex  erat.  Masaesyli , gens  af- 
finis Mauris,  in  regionem  Hispaniae,  maxime  qua  sita 
Nova  Carthago  est,  spectant  boedus  ea  tempestate  regi 
cum  Carthaginiensibus  erat,  quod  haud  gravius  ei  sanc- 
tiusque,  quam  vulgo  barbaris,  quibus  ex  fortuna  pen- 
det fides,  ratus  fore,  oratorem  ad  eum  C.  Laelium  cum 
donis  mittit.  Quibus  barbarus  laetus , et  quia  res  tum 
prosperae  ubique  Romanis , Poenis  in  Italia  adversae , 
in  Hispania  nullae  iam  erant,  amicitiam  se  Romanorum 
accipere  annuit : firmandae  eius  fidem  nec  dare , nec 
accipere,  nisi  cum  ipso  coram  duce  romano.  Ita  Laelius, 
in  id  modo  fide  ab  rege  accepta,  tutum  adventum  fore, 
ad  Scipionem  rediit.  Magnum  in  omnia  momentum  Sy- 
phax affectanti  res  Africae  erat,  opulentissimus  eius  ter- 
rae rex,  bello  iam  expertus  ipsos  Carthaginienses,  fini- 
bus etiam  regni  apte  ad  Hispaniam,  quod  freto  exiguo 
dirimuntur , positis.  Dignam  itaque  rem  Scipio  ratus  , 
quae , quoniam  non  aliter  posset , magno  periculo  pe- 
teretur, L.  Marcio  Tarracone,  M.  Silano  Carthagine 
Nova,  quo  pedibus  ab  Tarracone  itiueribus  magnis  ierat, 
ad  praesidium  Hispaniae  relictis , ipse  cum  C.  Laelio 
duabus  quinqueremibus  ab  Carthagine  profectus  tran- 
quillo mari  plurimum  remis,  interdum  et  leni  adiuvante 
vento,  in  Africam  traiecit.  Forte  ita  incidit,  ut  eo  ipso 
tempore  Hasdrubal  pulsus  Hispania , septem  triremibus 
portum  invectus,  ancoris  positis  terrae  applicaret  naves; 

quum  conspectae  duae  quinqueremes  haud  cuiquam  du- 
bio, quin  hostium  essent,  opprimique  a pluribus,  prius- 
quam portum  intrarent,  possent,  nihil  aliud,  quam  tu- 
multum ac  trepidationem  simul  militum  ac  nautarum 
nequidquam  armaque  et  naves  expedientium,  fecerunt! 
Percussa  enim  ex  alto  vela  paullo  acriori  vento  prius 
in  portum  intulerunt  quinqueremes , quam  Poeni  anco- 
ras molirentur.  Nec  ultra  tumultum  ciere  quisquam  in 
regio  portu  audebat.  Itaque  prior  in  terram  Hasdrubal, 
mox  Scipio  et  Laelius  egressi,  ad  regem  pergunt. 

XVIII.  Ma  gniticumque  id  Syphaci  (nec  erat  aliter) 
visum  , duorum  opulentissimorum  ea  tempestate  duces 
populorum  uno  die  suam  pacem  amiciliamque  petentes 
venisse.  Utrumque  in  hospitium  invitat;  et,  quoniam 
fors  eos  sub  uno  tecto  esse,  atque  ad  eosdem  penates  , 
voluisset , contrahere  ad  colloquium  dirimendarum  si- 
multatium  causa  est  conatus  ; Scipione  abnuente  , aut 
privalim  sibi  ullum  cum  Poeno  odium  esse , quod  col- 
loquendo liniret , aut  de  republica  se  cum  hoste  agere 
quidquam  iniussu  senatus  posse.  Illud  magno  opere  ten- 
dente rege  , ne  alter  hospitum  exclusus  mensa  videre- 
tur, ut  in  animum  induceret  ad  easdem  venire  epulas, 
haud  abnuit.  Coenatumque  simul  apud  regem  est  : et 
eodem  etiam  lecto  Scipio  atque  Hasdrubal  (quia  ita  cordi 
erat  regi)  «accubuerunt.  Tanta  autem  inerat  comitas  Sci- 
pioni , atque  «ad  omnia  naturalis  ingenii  dexteritas , ut 
non  Syphacem  modo , barbarum  insuetumque  moribus 
romatus,  sed  hostem  etiam  infestissimum,  facunde  allo- 
quendo sibi  conciliaret  ; mirabilioremque  sibi  eum  virum 
congresso  coram  visum  prae  se  ferebat,  quam  bello  rebus 
gestis:  nec  dubitare,  quin  Syphax  regnumque  cius  tum  in 
Romanorum  essent  potestate.  Eam  artem  illi  viro  ad  con- 
ciliandos animos  esse.  Itaque  non  , quo  modo  Hispaniae 
amissae  sint , quaerendum  magis  Carthaginiensibus  esse , 
quam,  quo  modo  Africam  retineant,  cogitandum.  Non  pe- 
regrinabundum, neque  circa  amoenas  oras  vagantem  tantum 
ducem  romanum  , relicta  provincia  novae  ditionis , relictis 
exercitibus  , duabus  navibus  in  Apicam  traiccisse  sese  in 
hostilem  terram,  regiam  in  fidem  inexpertam  : sed  poliun- 
dae  Africae  spem  affectantem.  Uoc  eum  iam  pridem  volu- 

Utre  in  animo,  hoc  palam  fremere,  quod  non,  quemadmo- 
dum Hannibal  in  Italia , sic  Scipio  in  Africa  bellum  ejc- 
reret.  Scipio , foedere  icto  cum  Syphace  , profectus  ex 
Africa  , dubiisque  et  plerumque  saevis  in  alto  iactatus 
ventis,  die  quarto  Novae  Carthaginis  portum  tenuit. 

XIX.  Hispaniae  sicut  a bello  punico  quietae  erant , 
ita  quasdam  civitates,  propter  conscientiam  culpae,  metu 
magis,  quam  fide,  quietas  esse  apparebat:  quarum  ma- 
xime insignes  et  magnitudine  et  noxa  I Iliturgi  et  Ca- 
stulo erant.  Castulo  quum  prosperis  rebus  socii  fuissent, 

fiost  caesos  cum  exercitibus  Scipiones  defecerant  ad 
'oenos.  Illilurgitani  prodendis,  qui  ex  ilia  clade  ad  cos 
perfugerant,  interficiendisque  scelus  etiam  defectioni  ad- 
diderant. In  cos  populos  primo  adventu,  quum  dubiae 
Hispaniae  essent,  merito  magis,  quam  utiliter,  saevitum 
foret.  Tunc,  iam  tranquillis  rebus,  quia  tempus  expe- 
tendae poenae  videbatur  venisse,  accitum  ab  Tarracone 
L.  Marcium  cum  tertia  parte  copiarum  ad  Castulonem 
oppugnandum  mittit : ipse  cum  cetero  exercitu  quintis 
ferine  ad  llliturgin  castris  pervenit.  Clausae  erant  por- 
tae, omniaque  instructa  et  parata  ad  oppugnationem  ar- 
cendam: adeo  conscientia,  quid  se  meritos  scirent,  pro 
indicto  iis  bello  fuerat.  Hinc  et  hortari  milites  Scipio 
orsus  est : Ipsos  claudendis  portis  indicasse  Hispanos,  quid, 
ut  timerent,  meriti  essent.  Itaque  multo  infestioribus  animis 
cum  iis  , quam  cum  Carthaginiensibus , bellum  gerendum 
esse.  Quippe  cum  illis  prope  sine  ira  de  imperio  et  gloria 
certari ; ab  his  perfidiae  et  crudelitatis  et  sceleris  poenas 
expetendas  esse.  Venisse  tempus,  quo  et  nefandam  commi- 
litonum necem  , et  in  semet  ipsos , si  eodem  fuga  delati 
forent,  instructam  fraudem  ulciscerentur:  et  in  omne  tem- 
pus gravi  documento  sancirent,  ne  quis  unquam  romanum 
civem  militemve  in  ulla  fortuna  opportunum  iniuriae  du- 
ceret. Ab  hac  cohortatione  ducis  incitati , scalas  electis 
per  manipulos  viris  dividunt:  partitoque  exercitu,  ita 
ut  parti  alteri  Laelius  praeesset  legatus  , duobus  simul 
locis  ancipiti  terrore  urbem  aggrediuntur.  Non  dux  unus, 
aut  plures  principes  oppidanos,  sed  suus  ipsorum  ex  con- 
scientia culpae  metus  ad  defendendam  impigre  urbem 
hortatur.  Et  meminerant,  et  admonebant  alii  alios,  sup- 

jdicium  ex  se,  non  victoriam,  peti.  Ubi  quisque  mortem 
oppeteret , id  referre ; utrum  in  pugna  et  in  acie , ubi 
Mars  communis  et  victum  saepe  erigeret,  et  affigeret  via- 
torem ; an  postmodo , cremata  et  diruta  urbe  , ante  ora 
captarum  coniugum  liberorumque,  inter  verbera  et  vincula, 
omnia  foeda  atque  indigna  passi,  exspirarent.  Igitur  non 
militaris  modo  aetas,  aut  viri  tantum,  sed  feminae  pue- 
rique  snpra  animi  corporisque  vires  adsunt:  propugnan- 
tibus tela  ministrant,  saxa  in  muros  munientibus  gerunt. 
Non  libertas  solum  agebatur,  quae  virorum  fortium  tan- 
tum pectora  acuit;  sed  ultima  omnium  supplicia,  et 
foeda  mors  ob  oculos  erat.  Accendebantur  animi  et 
certamine  laboris  ac  periculi , atque  ipso  inter  se  con- 
spectu. Itaque  tanto  ardore  certamen  initum  est,  ut  do- 
mitor ille  totius  Hispaniae  exercitus  , ab  unius  oppidi 
iuventute  saepe  repulsus  a muris  , naud  satis  decoro 
proelio  trepidaret.  Id  ubi  vidit  Scipio,  veritus,  ne  vanis 
conatibus  suorum  et  hostibus  cresceret  animus , et  se- 
gnior miles  fieret,  sibimet  conandum  ac  partem  periculi 
capessendam  esse  ratus,  increpita  ignavia  militum,  ferri 
scalas  iubet:  se  ipsum,  si  ceteri  cunctentur,  escensurum 
minatur,  lam  subierat  haud  mediocri  periculo  moenia  , 
quum  clamor  undique  ab  sollicitis  vicem  imperatoris 
militibus  sublatus,  scalaeque  multis  simul  partibus  erigi 
coeptae.  Et  ex  altera  parte  Laelius  instat.  Tum  victa 
oppidanorum  vis:  deiectisque  propugnatoribus  occupan- 
tur muri. 

XX.  Arx  etiam  ab  ea  parte,  qua  inexpugnabilis  vi- 
debatur , inter  tumultum  capta  est.  Transfugae  Afri , 
qui  tum  inter  auxilia  romana  erant,  et  oppidanis  in  ea 
tuenda,  unde  periculum  videbatur,  versis,  et  Romanis 
subeuntibus,  qua  adire  poterant,  conspexerunt  editissi- 
mam urbis  partem,  quia  rupe  praealta  tegebatur,  neque 
opere  ullo  munitam,  et  ab  defensoribus  vacuam.  Levium 
corporum  homines , et  multa  exercitatione  pernicium  , 
clavos  secum  ferreos  portantes , qua  per  inaequaliter 
eminentia  rupis  poterant,  scandunt.  Sicubi  nimis  arduum 
et  leve  saxum  occurrebat,  clavos  per  modica  intervalla 
ligentes  , quum  velut  gradus  fecissent , primi  sequentes 
extrahentes  manu  , postremi  sublevantes  eos  , qui  prae- 

irent,  in  summum  evadunt.  Inde  decurrunt  cum  clamore 
in  urbem  iam  captam  ab  Romanis.  Tum  vero  apparuit, 
ab  ira  et  ab  odio  urbem  oppugnatam  esse.  Nemo  ca- 
piendi vivos,  nemo,  patentibus  ad  direptionem  omnibus, 
praedae  memor  est.  Trucidant  inermes  iuxta  atque  ar- 
matos, feminas  pariter  ac  viros : usque  ad  infantium  cae- 
dem ira  crudelis  pervenit.  Ignem  deinde  tectis  iniiciunt, 
ac  diruunt,  quae  incendio  absumi  nequeunt:  adeo  ve- 
stigia quoque  urbis  exstinguere  , ac  delere  memoriam 
hostium  sedis , cordi  est.  Castulonem  inde  Scipio  exer- 
citum ducit:  quam  urbem  non  Hispani  modo  convenae, 
sed  puuici  etiam  exercitus  ex  dissipata  passim  fuga  re- 
liquiae tutabantur.  Sed  adventum  Scipionis  praevenerat 
fama  cladis  Iliilurgitanorum  , terrorque  inde  ac  despe- 
ratio invaserat ; et  in  diversis  causis , quum  sibi  quis- 
que consultum  sine  alterius  respectu  vellet  , primo  ta- 
cita suspicio,  deinde  aperta  discordia  secessionem  inter 
Carthaginienses  atque  Hispanos  fecit.  His  Cerdubellus 
propalam  deditionis  auefor.  Himilco  punicis  auxiliaribus 
praeerat:  quos  nrbemque,  clam  fide  accepta,  Cerdubel- 
lus Romano  prodit.  Mitior  ea  victoria  fuit:  nec  tantun- 
dem  noxae  admissum  erat,  et  aliquantum  irae  lenierat 
voluntaria  deditio. 

XXI.  Marcius  inde  in  barbaros,  si  qui  nondum  per- 
domiti erant , sub  ius  ditionemque  redigendos  missos. 
Scipio  Carthaginem  , ad  vota  solvenda  diis  , munnsque 
gladiatorium  , quod  mortis  causa  patris  patruique  para- 
verat , edendum , rediit.  Gladiatorium  spectaculum  fuit 
non  ex  eo  genere  hominum,  ex  quo  lanistis  comparare 
mos  est , servorum  , quive  venalem  sanguinem  habent. 
Voluntaria  omnis  et  gratuita  opera  pugnantium  fuit.  Nam 
alii  missi  ab  regulis  sunt  ad  specimen  insitae  genti  vir- 
tutis ostendendum : alii  ipsi  professi , se  pugnaturos  in 
gratiam  ducis:  alios  aemulatio  et  certamen,  ut  provoca- 
rent, provocatique  haud  abnuerent,  traxit.  Quidam,  quas 
disceptando  controversias  finire  nequiverant,  aut  nolue- 
rant, pacto  inter  se,  ut  victorem  res  sequeretur,  ferro 
decreverunt.  Neque  obscuri  generis  homines , sed  clari 
illustresque,  Corbis  et  Orsua  patrueles  fratres,  de  prin- 
cipatu civitatis,  quam  Ibem  vocabant,  ambigentes,  ferro 

se  certaturos  professi  sunt.  Corbis  maior  erat  aetate. 
Orsuae  pater  princeps  proxime  fuerat,  a fratre  maiore 
post  mortem  eius  principatu  accepto.  Quum  verbis  di- 
sceptare Scipio  vellet,  ac  sedare  iras;  negatum  id,  ambo 
dicere,  communibus  cognatis , nec  alium  deorum  hominumve, 
quam  Martem , se  iudicem  habituros  esse.  Robore  maior, 
minor  flore  aetatis  ferox , mortem  in  certamine  quam 
ut  alter  alterius  imperio  subiiceretur,  praeoptantes,  quum 
dirimi  ab  tanta  rabie  nequirent , insigne  spectaculum 
exercitui  praebuere  documentumque,  quantum  cupiditas 
imperii  malum  inter  mortales  esset.  Maior  usu  armorum 
et  astu  facile  stolidas  vires  minoris  superavit.  Huic  gla- 
diatorum spectaculo  ludi  funebres  additi  pro  copia , et 
provinciali  et  castrensi  apparatu. 

XXII.  Res  intcrim  nihilo  minus  ab  legatis  gereban- 
tur. Marcius,  superato  Baete  amni,  quem  incolae  Certim 
appellant,  duas  opulentas  civitates  sine  certamine  in  de- 
ditionem accipit.  Astapa  urbs  erat , Carthaginiensium 
semper  partis : neque  id  tam  dignum  ira  erat , quam 
quod,  extra  necessitates  belli,  praecipuum  in  Romanos 
gerebant  odium.  Nec  urbem  aut  situ  aut  munimento 
tutam  habebant,  quae  ferociores  iis  animos  faceret:  sed 
ingenia  incolarum  latrocinio  laeta,  ut  excursiones  in  fi- 
nitimum agrum  sociorum  populi  romani  facerent , im- 
pulerant, et  vagos  milites  romancs  lixasque  et  mercato- 
res exciperent.  Magnum  etiam  comitatum  , quia  paucis 
parum  tutum  fuerat,  transgredientem  fines  , positis  in- 
sidiis circumventum,  iniquo  loco  interfecerant.  Ad  hanc 
urbem  oppugnandam  quum  admotus  exercitus  esset,  op- 
pidani conscientia  scelerum , quia  nec  deditio  tuta  ad 
tam  infestos  videbatur  , nec  spes  moenibus  aut  armis 
tuendae  salutis  erat , facinus  in  se  ac  suos  foedum  ac 
ferum  consciscunt  Locum  in  foro  destinant,  quo  pre- 
tiosissima rerum  suarum  congererent.  Super  eum  cumu- 
lum coniuges  ac  liberos  considere  quum  iussissent,  ligna 
circa  exslruuut , fascesque  virgultorum  coniiciunt.  Quin- 
quaginta deinde  armatis  iuvenibus  praecipiunt,  ut,  donec 
incertus  eventus  pugnae  esset,  praesidium  eo  loco  fortuna- 
rum suarum  corporumque , quae  cariora  fortunis  essent , 
servarent.  Si  rem  inclinatam  viderent,  atque  in  eo  iam  esse, 

ut  urbs  caperetur ; scirent  omnes,  quos  euntes  in  proelium 
cernerent,  mortem  in  ipsa  pugna  obituros.  Illos  se  per  deos 
superos  inferosque  orare , ut  memores  libertatis  , quae  illo 
die  aut  morte  honesta,  aut  servitute  infami  finienda  esset , 
nihil  relinquerent,  in  quod  saevire  iratus  hostis  posset.  Ferrum 
ignemque  in  manibus  esse.  Amicae  ac  fideles  potius  ea,  quae 
peritura  essent,  absumerent  manus,  quam  insultarent  superbo 
ludibrio  lmtcs.  His  adhortationibus  exsecratio  dira  adiecta, 
si  quem  a proposito  spes  molli liave  animi  flexisset.  Inde 
concitato  agmine  patentibus  portis  ingenti  tumultu  erum- 
punt. Neque  erat  ulla  satis  firma  statio  opposita  ; quia 
nihil  minus,  quam  ut  egredi  moenibus  auderent,  timeri 
poterat.  Perpaucae  equitum  turmae  , levisque  armatura 
repente  e castris  ad  id  ipsum  emissa  occurrit.  Acrior 
impetu  atque  animis  , quam  compositior  ullo  ordine  , 
pugna  fuit.  Itaque  pulsus  eques  , qui  primus  hosti  se 
obtulerat,  terrorem  intulit  levi  armaturae:  pugnatumque 
sub  ipso  vallo  foret , ni  robur  legionum  , perexiguo  ad 
instruendum  dato  tempore,  aciem  direxisset.  Ibi  quoque 
trepidatum  parumper  circa  signa  est,  quum  caeci  furore 
in  vulnera  ac  ferrum  vecordi  audacia  ruerent.  Dein  ve- 
tus miles,  adversos  temerarios  impetus  pertinax,  caede 
primorum  insequentes  suppressit.  Conatus  paulio  post 
ultro  inferre  pedem,  ut  neminem  cedere,  atque  obstina- 
tos mori  in  vestigio  quemque  suo  vidit;  patefacta  acie 
(quod  ut  facere  posset,  multitudo  armatorum  facile  sup- 
peditabat) cornua  hostium  amplexus,  in  orbem  pugnan- 
tes ad  unum  omnes  occidit. 

XXIII.  Atque  haec  tamen  hostium  iratorum,  ac  tum 
maxime  dimicantium , iure  belli  in  armatos  repugnanr 
lesque  edebantur.  Foedior  alia  in  urbe  trucidatio  erat , 
quum  turbam  feminarum  puerorumque  imbellem  iner- 
memque  cives  sui  caederent , et  in  succensum  rogum 
semianima  pleraque  iniicerent  corpora,  rivique  sanguinis 
flammam  orientem  restinguerent : postremo  ipsi , caede 
miseranda  suorum  fatigati,  cum  armis  medio  se  incen- 
dio iniecerunt.  lam  caedi  perpetratae  victores  Komani 
supervenerunt.  Ac  primo  conspectu  tam  foedae  rei  mi- 
rabundi parumper  obstupuerunt.  Dein  quum  aurum  ar-r 
gentumque , cumulo  rerum  aliarum  interfulgens , avidi- 

tale  ingenii  humani,  rapere  ex  igne  vellent,  correpti  alii 
flamma  sunt,  alii  ambusti  afllatu  vaporis  : quum  recep- 
tus primis,  urgente  ingenti  turba,  non  esset.  Ita  Astapa, 
sine  praeda  militum,  ferro  ignique  absumpta  est.  Mar- 
cius, ceteris  eius  regionis  metu  in  deditionem  acceptis , 
victorem  exercitum  Carthaginem  ad  Scipionem  reduxit. 
Per  eos  ipsos  dies  perfugae  a Gadibus  venerunt , polli- 
centes, urbem  punicumque  praesidium,  quod  in  ea  urbe 
esset , et  imperatorem  praesidii  cum  classe  prodituros 
esse.  Mago  ibi  ex  fuga  substiterat,  navibusque  in  Oceano 
collectis , aliquantum  auxiliorum  et  trans  fretum  ex 
Africa  ora,  et  ex  proximis  Hispaniae  locis  per  Hanno- 
nem praefectum  coggerat.  Fide  accepta  datauue  perfugis, 
et  Marcius  eo  cum  expeditis  cohortibus,  et  Laelius  cum 
septem  triremibus , quinqueremi  una  , est  missus  , ut 
terra  marique  commuui  consilio  rem  gererent. 

XXIV.  Scipio  ipse  gravi  morbo  implicitus  , graviore 
tamen  fama,  quum  ad  id  quisque,  quod  audierat,  insita 
hominum  libidine  alendi  de  industria  rumores,  adiiceret 
aliquid  , provinciam  omnem  ac  maxime  longinqua  eius 
turbavit : apparuitque , quantam  excitatura  molem  vera 
fuisset  clades,  quum  vanus  rumor  tantas  procellas  exci- 
visset. Non  socii  in  fide,  non  exercitus  in  oflicio  man- 
sit. Mandonius  et  Indibilis , quibus , quia  regnum  sibi 
Hispaniae , pulsis  inde  Carthaginiensibus  , destinarunt 
animis,  nihil  pro  spe  contigerat,  concitatis  popularibus 
(Lacetani  autem  erant)  et  iuventute  Celtiberorum  ex- 
cita, agrum  suessetanum  sedetanumque  sociorum  populi 
romani  hostiliter  depopulati  sunt.  Civilis  alins  furor  in 
castris  ad  Sucronem  ortus.  Octo  ibi  millia  militum  erant; 
praesidium  gentibus  , quae  cis  Iberum  incolunt , impo- 
situm. Motae  autem  eorum  mentes  sunt  non  tum  pri- 
mum , quum  de  vita  imperatoris  dubii  rumores  ailati 
sunt;  sed  iam  ante,  licentia  ex  diutino,  ut  fit  otio  col- 
lecta , et  nonnihil  , quod  in  hostico  laxius  rapto  suetis 
vivere  arctiores  in  pace  res  erant.  Ac  primo  sermones 
tantum  occulti  serebantur  , si  bellum  in  provincia  esset , 
quid  sese  inter  pacatos  facere  ? si  debellatum  iam  et  con- 
fecta provincia  esset,  cur  in  Italiam  non  revehi?  Flagita- 
tum quoque  stipendium  procacius,  quam  ex  more  et 

modestia  militari,  erat : et  ab  custodibus  probra  in  cir- 
cumeuntes vigilias  tribunos  iacta:  et  noctu  quidam  prae- 
datum in  agrum  circa  pacatum  ierant : postremo  inter- 
diu  ac  propalam  sine  commeatu  ab  signis  abibant.  Om- 
nia libidine  ac  licentia  militum,  nihil  instituto  ac  disci- 
plina militiae,  aut  imperio  eorum,  qui  praeerant,  gere- 
batur. Forma  tamen  romanorum  castrorum  constabat 
una  ea  spe  , quod  tribunos  ex  contagione  furoris  haud 
expertes  seditionis  defectionisque  rati  fore,  et  iura  red- 
dere in  principiis  sinebant,  et  signum  ab  iis  petebant, 
et  in  stationes  ac  vigilias  in  ordinem  ibant  : et,  ut  vim 
imperii  abstulerant , ita  speciem  dicto  parentium , ultro 
sibi  imperantes,  servabant.  Erupit  deinde  seditio,  post- 
quam reprehendere  atque  improbare  tribunos  ea,  quae 
fierent , et  conari  obviam  ire  , et  propalam  abnuere  , 
furoris  eorum  se  futuros  socios,  senserunt.  Fugatis  ita- 
que ex  principiis,  ac  post  paullo  e castris  tribunis  , ad 
principes  seditionis,  gregarios  milites,  C.  Albium  Cale- 
num et  C.  Atrium  Umbrum,  delatum  omnium  consensu 
imperium  est.  Qui , nequaquam  tribuniciis  contenti  or- 
namentis, insignia  etiam  summi  imperii,  fasces  secures- 
que, attrectare  ausi:  neque  venit  in  mentem,  suis  ter- 
gis suisque  cervicibus  virgas  illas  securesque  imminere, 
quas  ad  metum  aliorum  praeferrent.  Mors  Scipionis  falso 
credita  obcaecabat  animos:  sub  cuius  vulgatam  mox  fa- 
mam non  dubitabant  totam  Hispaniam  arsuram  bello.  In 
eo  tumultu  et  sociis  pecunias  imperari,  et  diripi  propiu- 
quas  urbes  posse:  et,  turbatis  rebus,  quum  omnia  om- 
nes auderent , minus  insignia  fore  , quae  ipsi  fecissent. 

XXV.  Quum  alios  subinde  recentes  nuntios  , non 
mortis  modo  , sed  etiam  funeris , exspectarent , neque 
superveniret  quisquam  , evanesccretque  temere  ortus 
rumor  ; tum  primi  auctores  requiri  coepti : et , subtra- 
hente se  quoque,  ut  credidisse  potius  temere,  quam  fin- 
xisse , rem  talem  videri  posset,  destituti  duces  iam  sua 
ipsi  insignia,  et  pro  vana  imagine  imperii,  quod  gere- 
rent, veram  iustamque  mox  in  se  versuram  potestatem 
horrebant.  Stupente  ita  seditione , quum  vivere  primo , 
mox  etiam  valere  Scipionem  , certi  auctores  afferrent , 
tribuni  militum  septem  ab  ipso  Scipione  missi  sunt. 

Ad  quorum  priinum  adventum  exasperati  animi ; mox,  ipsis 
placido  sermone  permulcentibus  notos,  cum  quibus  con- 
gressi erant , leniti  sunt.  Circumeuntes  enim  tentoria 
primo,  deinde  in  principiis  praetorioque,  ubi  sermones 
inter  se  serentium  circulos  vidissent,  alloquebantur,  per- 
cunctantes  magis , quae  causa  irae  consternalionisque 
subitae  foret,  quam  factum  accusantes.  Vulgo  stipendvum 
non  datum  ad  diem  iactabatur:  et,  quum  eodem  tempore, 
quo  scelus  1 Iliturgitanorum  exstitisset , post  duorum  impe- 
ratorum duorumque  exercituum  stragem  , sua  virtute  de- 
fensum nomen  romanum  ac  retenta  provincia  esset : llli- 
turgitanos  poenam  noxae  meritam  habere;  suis  recte  factis 
gratiam  qui  exsolvat , non  esse.  Talia  querentes  aequa 
orare , seque  ea  relaturos  ad  imperatorem  , respondebant 
Laetari , quod  nihil  tristius  , nec  insanabilius  esset : et  P. 
Scipionem  dedm  benignitate , et  rempublicam  esse  gratiae 
referendae.  Scipionem  bellis  assuetum , ad  seditionum 
procellas  rudem,  sollicitum  habebat  res,  ne  aut  exerci- 
tus peccando,  aut  ipse  puniendo,  modum  excederet,  in 
praesentia  , ut  coepisset , leniter  agi  placuit , et , missis 
circa  stipendiarias  civitates  exactoribus , stipendii  spera 
propinquam  facere.  Edictum  subinde  propositum , ut 
ad  stipendium  petendum  convenirent  Carthaginem;  seu 
carptim  partes,  seu  universi  mallent.  Tranquillam  sedi- 
tionem , iam  per  se  languescentem,  repentina  quies  re- 
bellantium Hispanorum  fecit.  Redierant  enim  in  fines  , 
omisso  incepto,  Mandonius  et  Indibilis,  postquam  vivere 
Scipionem  allatum  est : nec  iam  erat  aut  civis , aut 
externus,  cum  quo  furorem  suum  consociarent.  Omnia 
circumspectantes  consilia  nihil  reliqui  habebant,  praeter 
non  tutissimum  a malis  consiliis  receptum , ut  impera- 
toris vel  iuslae  irae , vel  non  desperandae  clementiae 
sese  committerent.  Etiam  hostibus  eum  ignovisse  , cura 
quibus  ferro  dimicasset.  Suam  seditionem  sine  vulnere, 
sine  sanguine  fuisse : nec  ipsam  atrocem  , nec  atroci 
poena  dignam : ut  ingenia  humana  sunt  ad  suam  cui- 
que levandam  culpam  nimio  plus  facunda.  Illa  dubita- 
tio erat,  singulaene  cohortes,  an  universi  ad  stipendium 
petendum  irent.  Inclinavit  sententia , quod  tutius  cen- 
sebant, universos  ire. 

XXVI.  Per  eosdem  dies , quibus  haec  illi  consulta- 
bant , consilium  de  iis  Carthagini  erat : certabaturque 
sententiis , utrum  in  auctores  tantum  seditionis  ( erant 
autem  hi  numero  haud  plus,  quam  quinque  et  triginta) 
animadverteretur,  an  plurium  supplicio  vindicanda  tam 
foedi  exempli  defectio  magis,  quam  seditio,  esset.  Vicit 
sententia  lenior , ut , unde  orta  culpa  esset , ibi  poena 
consisteret;  ad  multitudinem  castigationem  satis  esse. 
Consilio  dimisso , ut  id  actum  videretur , expeditio  ad- 
versus Mandonium  Indibilemque  edicitur  exercitui , qui 
Carthagine  erat,  et  cibaria  dierum  aliquot  parare  iuben- 
tur.  Tribunis  septem,  qui  et  antea  Sucronem  ad  lenien- 
dam seditionem  ierant , obviam  exercitui  missis , quina 
nomina  principum  seditionis  edita  sunt : ut  eos  , per 
idoneos  nomines  benigno  vultu  ac  sermone  in  hospi- 
tium invitatos  sopitosque  vino,  vincirent.  Haud  procul 
iam  Carthagine  aberant,  quum  ex  obviis  auditum  , po- 
stero die  omnem  exerciUim  cum  M.  Silano  in  Laceta- 
nos proficisci , non  metu  modo  omni  , qui  tacitus  insi- 
debat animis,  liberavit  eos,  sed  laetitiam  ingentem  fecit: 
quod  magis  habituri  solum  imperatorem,  quam  ipsi  fu- 
turi in  potestate  eius  essent.  Sub  occasum  solis  urbem 
ingressi  sunt,  exercitumque  alterum  parantem  omnia  ad 
iter  viderunt.  Excepti  sermonibus  de  industria  compo- 
sitis , laetum  opportunumque  adventum  eorum  imperatori 
esse,  quod  sub  ipsam  profectionem  alterius  exercitus  venis- 
sent , corpora  curant.  A tribunis  sine  ullo  tumultu  auc- 
tores seditionis,  per  idoneos  homines  perducti  in  hospi- 
tia , comprehensi  ac  vincti  sunt.  Vigilia  quarta  impedi- 
menta exercitus , cuius  simulabatur  iter , proficisci  coe- 
pere. Sub  lucem  sigua  mola  , et  ad  portam  retentum 
agmen  , custodesque  circa  omnes  portas  missi , ne  quis 
urbe  egrederetur.  Vocati  deinde  ad  concionem , qui 
pridie  venerant,  ferociter  in  forum  ad  tribunal  impera- 
toris , ut  ultro  territuri  succlamationibus , concurrunt. 
Simul  et  imperator  in  tribunal  escendit , et  reducti  ar- 
mati a portis  inermi  se  concioni  ab  tergo  circumfude- 
runt Tum  omnis  ferocia  concidit,  et,  ut  postea  fateban- 
tur, nihil  aeque  eos  terruit,  quam  praeter  spem  robur 
et  color  imperatoris,  quem  affectum  visuros  crediderant, 

vultusque,  qualem  ne  in  acie  quidem  aiebant  meminisse. 
Sedit  tacitus  paullisper,  donec  nuntiatum  est,  deductos 
in  forum  auctores  seditionis,  et  parata  iani  omnia  esse. 

XXVII.  T um,  silentio  per  praeconem  facto,  ita  coe- 
pit : Nunquam  mihi  defuturam  orationem  , qua  exercitum 
meum  alloquerer , credidi:  non  quo  verba  unquam  potius, 
quam  res , exercuerim  , sed  quia  prope  a pueritia  in  ca- 
stris habitus,  assueram  militaribus  ingeniis.  Ad  vos  quem- 
admodum loquar  , nec  consilium  , nec  oratio  suppeditat  : 
quos  ne  quo  nomine  quidem  appellare  debeam,  scio.  Cives? 
qui  a patria  vestra  descistis  : an  milites  ? qui  imperium 
auspiciumque  abnuistis,  sacramenti  religionem  rupistis:  ho- 
stes ? corpora , ora , vestitum , habitum  civium  agnosco  : 
facta  , dicta  , consilia  , animos  hostium  video.  Quid  enim 
vos , nisi  quod  Ilergetes  et  Lacetani , aut  optastis  aliud  , 
aut  sperastis?  Et  illi  tamen  Mandonium  atque  lndibilem, 
regiae  nobilitatis  viros , duces  furoris  secuti  sunt : vos 
auspicium  et  imperium  ad  Umbrum  Atrium  et  Calenum 
Albium  detulistis.  Negate,  vos  ia  omnes  fecisse,  aut  factum 
voluisse , milites  : paucorum  cum  furorem  atque  amentiam 
esse , libenter  credam  negantibus.  Nec  enim  ea  sunt  com- 
missa, quae  vulgata  in  omnem  exercitum  sine  piaculis  in- 
gentibus expiari  possint.  Invitus  ea,  tamquam  vulnera,  at- 
tingo: sed  nisi  tacta  traclataque  sanari  non  possunt.  Equi- 
dem, pulsis  Hispania  Carthaginiensibus,  nullum  locum  tota 
provincia , nullos  homines  credebam  esse , ubi  vita  invisa 
esset  mea.  Sic  me  non  solum  adversus  socios  gesseram,  sed 
etiam  adversus  hostes.  In  castris  en  meis  ('quantum  me  opi- 
nio fefellit!)  fama  mortis  meae  non  accepta  solum,  sed 
etiam  exspectata  est.  Non  quod  ego  vulgari  facinus  per 
omnes  velim,  ( equidem  si  totum  exercitum  meum  mortem 
mihi  optasse  crederem,  hic  statirn  ante  oculos  vestros  mo- 
rerer: nec  me  vita  iuvarct,  invisa  civibus  et  militibus  meis ) 
sed  multitudo  omnis,  sicut  natura  maris,  per  se  immobilis 
rst , venti  et  aurae  cient ; ita  aut  tranquillum  , aut  pro- 
cellae in  vobis  sunt : et  causa  atque  origo  omnis  furoris 
penes  auctores  est ; vos  contagione  insanistis.  Qui  mihi  ne 
liodic  quidem  scire  videmini,  quo  amentiae  progressi  sitis; 
auid  facinoris  in  me,  quid  in  pUtriam  parentesque  ac  li- 
beros vestros,  quid  in  deos,  sacramenti  testes,  quid  adversus 

auspicia,  sub  quibus  militatis,  quid  adversus  morem  mili- 
tiae, disciplinamque  maiorum,  quid  adversus  summi  imperii 
maiestatem  ausi  sitis.  De  me  ipso  taceo.  Temere  potius , 
quam  avide  , credideritis.  Denique  ego  sim  , cuius  imperii 
taedere  exercitum  minime  mirandum  sit.  Patria  quid  de 
vobis  meruerat,  quam  cum  Mandonio  et  Indibili  consociando 
consilia  prodebatis  ? Quid  populus  romanus  , quum  impe- 
rium, ablatum  ab  tribunis  suffragio  populi  creatis,  ad  ho- 
mines privatos  detulistis  ? quum  , eo  ipso  non  contenti , si 
pro  tribunis  illos  haberetis,  fasces  imperatoris  vestri  ad  eos, 
quibus  servus  , cui  imperarent,  numquam  fuerat,  romanus 
exercitus  detulistis.  In  praetorio  tetenderunt  Albius  et  Atrius: 
classicum  apud  cos  cecinit;  signum  ab  iis  petitum  est:  se- 
derunt in  tribunali  P.  Scipionis:  lictor  apparuit:  summoto 
incesserunt : fasces  cum  securibus  praelati  sunt.  Lapides 
pluere , et  fulmina  iaci  de  coelo,  et  insuetos  foetus  animalia 
edere , vos  portenta  esse  putatis  : hoc  est  portentum , quod 
nullis  hostiis,  nullis  supplicationibus,  sine  sanguine  eorum, 
qui  tantum  facinus  ausi  sunt,  expiari  possit. 

XXVIII.  Atque  ego,  quamquam  nullum  scelus  rationem 
habet,  tamen,  ut  in  re  nefaria,  quae  mens,  quod  consilium 
vestrum  fuerit,  scire  velim.  Rhegium  quondam  in  praesidium 
missa  legio,  interfectis  per  scelus  principibus  civitatis,  ur- 
bem opulentam  per  dcccm  annos  tenuit.  Propter  quod  fa- 
cinus tota  legio , millia  hominum  quatuor , in  foro  Romae 
securi  percussi  sunt.  Sed  illi  primum,  non  Atrium  Umbrum 
semilixam,  nominis  etiam  abominandi  ducem,  sed  Decium 
lubellium  tribunum  militum  secuti  sunt:  nec  cum  Pyrrho, 
nec  cum  Samnitibus  aut  Lucanis,  hostibus  populi  romani, 
se  coniunxciunt.  Vos  cum  Mandonio  et  Indibili  consilia 
communicastis,  et  arma  consociaturi  fuistis.  Illi,  sicut  Cam- 
pani Capuam,  Tuscis  veteribus  cultoribus  ademptam,  Ma- 
mertini m Sicilia  Messanam,  sic  Rhegium  habituri  perpe- 
tuam sedem  erant:  nec  populum  romanum,  nec  socios  po- 
puli romani  ultro  lacessituri  bello.  Sucronemne  vos  domi- 
cilium habituri  eratis  ? ubi  si  vos  decedens  confecta  pro- 
vincia imperator  relinquerem , dedm  hominumque  fidem 
implorare  debebatis  , quod  non  rediretis  ad  comugcs  libe- 
rosque vestros.  Sed  horum  quoque  memoriam,  sicut  patriae 
meique,  cieceritis  ex  animis  vestris.  Viam  consilii  scelerati, 

sed  non  ad  ultimum  dementis,  exsequi  volo.  Mene  vivo,  et 
celero  incolumi  exercitu,  cum  quo  ego  die  uno  Carthagi- 
nem cepi,  cum  quo  quatuor  imperatores,  quatuor  exercitus 
Carthaginiensium  fudi,  fugavi , Hispania  expuli,  vos  octo 
millia  hominum,  minoris  certe  omnes  pretii,  quam  Albius 
et  Atrius  sunt , quibus  vos  subiccistis  , Hispaniam  provin- 
ciam populo  romano  erepturi  eratis?  Amolior  et  amoveo 
nomen  meum.  Nihil  ultra  facile  creditam  mortem  meam  a 
vobis  violatus  sim.  Quid?  si  ego  morerer,  mecum  exspira- 
tura respublica , mecum  casurum  imperium  populi  romard 
erat?  ne  istuc  lupiter  Optimus  Maximus  sirit,  urbem,  au- 
spicato diis  auctoribus  in  aeternum  conditam  , fragili  huic 
et  mortali  corpori  aequalem  esse.  Flaminio,  Paullo,  Grac- 
cho, Postumio  Albino,  M.  Marcello,  T.  Quinctio  Crispino, 
Cn.  Fulvio,  Scipionibus  meis,  tot  tam  praeclaris  imperato- 
ribus uno  bello  absumptis,  superstes  est  populus  romanus, 
eritque  , mille  aliis  nunc  ferro , nunc  morbo  morientibus : 
meo  unius  funere  elata  populi  romani  esset  respublica?  Vos 
ipsi  hic  in  Hispania , patre  et  patruo  meo,  duobus  impera- 
toribus, interfectis,  Septimum  Marcium  ducem  vobis  adver- 
sus exsultantes  recenti  victoria  Poenos  delegistis:  et  sic  lo- 
quor , tanquam  sine  duce  Hispaniae  futurae  fuerint  ? M. 
Silanus,  eodem  iure,  eodem  imperio  mecum  in  provinciam 
missus,  L.  Scipio  frater  meus,  et  C.  Laelius,  legati,  vin- 
dices maies tatis  imperii  deessent  ? Utrum  exercitus  exerci- 
tui , an  duces  ducibus , an  dignitas , an  causa  comparari 
poterat  ? quibus  si  omnibus  superiores  essetis  , arma  cum 
Poenis  contra  patriam,  contra  cives  vestros  ferretis?  Afri- 
cam Italiae,  Carthaginem  urbi  romanae  imperare  velletis? 
Quam  ob  noxam  patriae? 

XXIX.  Coriolanum  quondam  damnatio  iniusta,  miserum 
et  indignum  exsilium , ut  iret  ad  oppugnandam  patriam , 
impulit : revocavit  tamen  a publico  parricidio  privata  pie- 
tas. Vos  qui  dolor  , quae  ira  incitavit?  Stipendiumne  die- 
bus paucis  imperatore  aegro  serius  numeratum  satis  digna 
causa  fuit,  cur  patriae  indiceretis  bellum?  cur  ad  Ilerge- 
tes descisceretis  a populo  romano  ? cur  nihil  divinarum  nu- 
manarumve  rerum  inviolatum  vobis  esset?  Insanistis  profecto, 
milites  : nec  maior  in  corpus  meum  vis  morbi , quam  in 
vestras  mentes,  invasit.  Horret  animus  referre,  quid  credi- 

derint  homines , quid  speraverint,  quid  optaverint.  Auferat 
omnia  irrita  oblivio,  si  potest : si  non,  utcumque  silentium 
tegat.  Non  negaverim,  tristem  atrocemque  vobis  visam  ora- 
tionem meam : quanto  creditis  facta  vestra  atrociora  esse , 
quam  dicta  mea  ? et  me  ea , quae  fecistis , pati  aequum 
censetis : vos  ne  dici  quidem  omnia  aequo  animo  ferretis  ? 
Sed  ne  ea  quidem  ipsa  ultra  exprobrabuntur.  Utinam  tam 
facile  vos  obliviscamini  eorum,  quam  ego  obliviscar.  Itaque, 
quod  ad  vos  universos  attinet , si  erroris  poenitet , satis 
superque  poenarum  habeo.  Albius  Calenus  et  Atrius  Um- 
ber , et  ceteri  nefariae  seditionis  auctores , sanguine  luent , 
quod  admiserunt.  Vobis  supplicii  eorum  spectaculum  non 
modo  non  acerbum , sed  laetum  etiam , si  sana  mens  re- 
diit, debet  esse.  De  nullis  enim,  quam  de  vobis,  infestius 
aut  inimicius  consuluerunt.  Vix  finem  dicendi  fecerat , 
quum  ex  praeparato  sium!  omnium  rerum  terror  oculis 
auribusque  est  offusus.  Exercitus,  qui  corona  concionem 
circumdederat , gladiis  ad  scuta  concrepuit : praeconis 
audita  vox  citantis  nomina  damnatorum  in  consilio. 
Nudi  in  medium  protrahebantur  : et  simul  omnis  ap- 
paratus supplicii  expromebatur.  Deligati  ad  palum,  vir- 
gisque caesi,  et  securi  percussi,  adeo  torpentibus  metu, 
qui  aderant , ut  non  modo  ferocior  vox  adversus  atro- 
citatem poenae , sed  ne  gemitus  quidem , exaudiretur. 
Tracti  inde  de  medio  omnes , purgatoque  loco  citati 
milites  nominatim  apud  tribunos  militum  in  verba  P. 
Scipionis  iurarunt,  stipendiumque  ad  nomen  singulis 
persolutum  est.  Hunc  flnem  exitumque  seditio  militum 
coepta  apud  Sucronem  habuit. 

XXX.  Per  idem  tempus  ad  Baetim  fluvium  Hanno , 
praefectus  Magonis,  missus  a Gadibus,  cum  parva  manu 
Afrorum,  mercede  Hispanos  sollicitando  ad  quatuor  mil- 
lia iuvenum  armavit.  Gastris  deinde  exutus  ab  L.  Mar- 
cio , maxima  parte  militum  inter  tumultum  captorum 
castrorum  , quibusdam  etiam  in  fuga  amissis , palatos 
persequente  equite , cum  paucis  ipse  efTugit.  Dum  haec 
ad  Baetim  fluvium  geruntur , Laelius  inierim  , freto  in 
Oceanum  evectus,  ad  Carteiam  classe  accessit.  Urbs  ea 
in  ora  Oceani  sita  est,  ubi  primum  e faucibus  angustis 
panditur  mare.  Gades,  sine  certamine,  proditione  reci- 

piendi , ullro  qui  eam  rem  pollicerentur , in  castra  ro- 
mana  venientibus  , spes  , sicut  ante  dictum  est , fuerat. 
Patefacta  immatura  proditio  est , comprehensosque  om- 
nes Mago  Adherbali  praetori  Carthaginem  devehendos 
tradit.  Adherbal , coniuralis  in  quinqueremem  imposi- 
tis, praemissaque  ea,  quia  tardior,  quam  triremis,  erat, 
ipse  cum  octo  triremibus  modico  intervallo  sequitur,  lam 
fretum  intrabat  quinqueremis,  quum  Laelius,  et  ipse  in 
quinqueremi  e portu  Carteiac,  sequentibus  septem  tri- 
remibus, evectus,  in  Adherbalem  ac  triremes  invehitur, 
quinqueremem  satis  credens  deprensam  rapido  in  freto, 
in  adversum  aestum  reciprocari  non  posse.  Poenus  in 
re  subita  parumper  incertus  trepidavit,  utrum  quinque- 
remem sequeretur,  an  in  hostes  rostra  converteret.  Ipsa 
cunctatio  facultatem  detrectandae  pugnae  ademit,  lam 
enim  sub  ictu  teli  erant , et  undique  instabant  hostes. 
Aestus  quoque  arbitrium  moderandi  naves  ademerat. 
Neque  erat  navali  pugna  similis  : quippe  ubi  nihil  vo- 
luntarium , nihil  artis  aut  consilii  esset.  Una  natura 
freti,  aestusque  totius  certaminis  potens,  suis,  alienis  na- 
vibus nequidquam  remigio  in  contrarium  tendentes  in- 
vehebat , ut  fugientem  navem  videres  retro  vortice  in- 
tortam victoribus  illatam  ; et  sequentem , si  in  contra- 
rium tractum  incidisset  maris,  fugientis  modo  sese  aver- 
tentem. lam  in  ipsa  pugna  haec,  quum  infesto  rostro 
peteret  hostium  navem , obliqua  ipsa  ictum  alterius  ro- 
stri accipiebat:  illa,  quum  transversa  obiicerelur  hosti, 
repente  intorta  in  proram  circumagebatur.  Quum  inter 
triremes,  fortuna  regente,  anceps  proelium  misceretur, 
quinqueremis  romana,  seu  pondere  tenacior,  seu  pluri- 
bus remorum  ordinibus  scindentibus  vortices,  quum  fa- 
cilius regeretur,  duas  triremes  suppressit,  unius  praelata 
impetu  lateris  alterius  remos  detersit : coterasque  , quas 
indepta  esset,  mulcassct,  ni  cum  reliquis  quinque  navi- 
bus Adherbal  velis  in  Africam  transmisisset. 

XXXI.  Laelius  , victor  Carteiam  revectus  , auditis  , 
quae  acta  Gadibus  erant,  patefaciam  proditionem,  con- 
iuratosque  missos  Carthaginem,  spem  ad  irritum  redac- 
tam, qua  venissent,  nuntiis  ad  L.  Marcium  missis,  nisi 
si  terere  frustra  tempus  sedendo  ad  Gades  vellent,  re- 

deundum  ad  imperatorem  esse,  assentientc  Marcio,  pau- 
cos post  dies  ambo  Carthaginem  rediere.  Ad  quorum 
discessum  non  respiravit  modo  Mago  , quum  terra  ma- 
rique ancipiti  metu  urgeretur  ; sed  etiam  , audita  re- 
bellione Ilergetum,  spem  recuperandae  Hispaniae  nactus, 
nuntius  Carthaginem  ad  senatum  mittit,  qui,  simul  se- 
ditionem civilem  in  castris  romanis  , simul  defectionem 
sociorum  in  maius  verbis  extollentes  , hortarentur , ut 
auxilia  mitterent,  quibus  traditum  a patribus  imperium 
Hispaniae  repeti  posset.  Mandonius  et  lndibilis,  in  fines 
regressi,  paullisper,  dum,  quidnam  de  seditione  statue- 
retur, scirent,  suspensi  quieverunt;  si  civium  errori  igno- 
sceretur, non  diffidentes  sibi  quoque  ignosci  posse.  Post- 
quam vulgata  est  atrocitas  supplicii,  suam  quoque  noxam 
pari  poena  aestimatam  rati,  vocatis  rursus  ad  arma  po- 
pularibus, contractisquc,  quae  aute  habuerant,  auxiliis, 
in  sedetanum  agrum  , ubi  principio  defectionis  stativa 
habuerant,  cura  viginti  millibus  peditum,  duobus  milli- 
bus equitum  et  quingentis  transcenderunt. 

XXX11.  Scipio , quum  fide  solvendi  pariter  omnibus 
noxiis  innoxiisque  stipendii  , tum  vultu  ac  sermone  in 
omnes  placato,  facile  reconciliatis  militum  animis,  prius- 
quam castra  ab  Carthagine  moveret,  concione  advocata, 
multis  verbis  in  perfidiam  rebellantium  regulorum  in- 
vectus , nequaquam  eodem  animo  se  ire  professus  est  ad 
vindicandum  ia  scelus,  quo  civilem  errorem  nuper  sanave- 
rit. Tum  se,  haud  secus  quam  viscera  secantem  sua,  cum 
gemitu  et  lacrimis  triginta  hominum  capitibus  expiasse  octo 
millium  seu  imprudentiam,  seu  noxam : nunc  laeto  et  erecto 
animo  ad  caedem  Ilergetum  ire.  Non  enim  eos,  neque  na- 
tos in  eadem  terra  , nec  ulla  secum  societate  iunctos  esse: 
eam,  quae  sola  fuerit,  fidei  atque  amicitiae,  ipsos  per  sce- 
lus rupisse.  In  exercitu  suo  se  , praeterquam  quoa  omnes 
cives,  aut  socios  latinic/ue  nominis  videat,  etiam  eo  moveri, 
quod  nemo  fere  sit  miles  , qui  non  aut  a patruo  suo  Cn. 
Scipione , qui  primus  romani  nominis  in  eam  provinciam 
venerit,  aut  a patre  consule,  aut  a se  sit  ex  Italia  advec- 
tus. Scipionum  nomini  auspiciisque  omnes  assuetos,  quo  se- 
cum in  patriam  ad  meritum  triumphum  deducere  velit  : 
quos  consulatum  petenti , velut  si  omnium  communis  aga- 
Vol.  ii.  21 

tur  honos,  adfuturos  speret.  Quod  ad  expeditionem  attineat, 
/piae  instet,  immemorem  esse  rerum  suarum  gestarum,  qui 
id  bellum  ducat.  Magonis,  hercule,  sibi,  qui  extra  orbem 
terrarum  in  circumfusam  Oceano  insulam  cum  paucis  per- 
fugerit navibus , maiorem  curam  esse , quam  Ilergetum. 
Quippe  illic  et  ducem  Carthaginiensem,  et  quantumcumqut 
punicum  praesidium  esse:  hic  latrones,  latronumque  duces: 
quibus  ut  ad  populandos  finitimorum  agros,  tectaque  urenda, 
rt  rapienda  pecora  aliqua  vis  sit,  ita  m acie  ac  signis  coi- 
latis  nullam  esse.  Magis  velocitate  ad  fugam,  quam  armis 
fretos,  pugnaturos  esse.  Itaque  non,  quod  ullum  inde  peri- 
culum, aut  semen  maioris  belli  videat , ideo  se,  priusquam 
provincia  decedat,  opprimendos  Ilergetes  duxisse : sed  pri- 
mum , ne  impunita  tam  scelerata  defectio  esset : deinde  , 
ne  quis  in  provincia,  simul  virtute  tanta  et  felicitate  per- 
domita, relictus  hostis  dici  posset.  Proinde  deis  bene  iuvan- 
tibus  sequerentur , non  tam  ad  bellum  gerendum  , ( neque 
enim  cum  paii  hoste  certamen  esse)  quam  ad  expetendas 
ab  hominibus  scelestis  poenas. 

XXXIII.  Ab  hac  oratione  dimissos  ad  iter  se  com- 
parare in  diem  posterum  iubet , profectusque  decimis 
castris  pervenit  ad  Iberum  flumen.  Inde,  superato  amni, 
die  quarto  in  conspectu  hostium  posuit  castra.  Campus 
ante  montibus  circa  septus  erat.  In  eam  vallem  Sci- 
pio quum  pecora,  rapta  pleraque  ex  hostium  agris,  pro- 
pelli ad  irritandam  feritatem  barbarorum  iussisset,  velites 
subsidio  misit.  A quibus  ubi  per  procursationem  com- 
missa pugna  esset,  Laelium  cum  equitatu  impetum  ex 
occulto  facere  iubet.  Mons  opportune  prominens  equitum 
insidias  texit  : nec  ulla  mora  pugnae  facta  est.  Hispani 
in  conspecta  procul  pecora , velites  in  Hispanos  praeda 
occupatos  incurrere.  Primo  missilibus  territavere:  deinde, 
emissis  levibus  telis , quae  irritare  magis , quam  decer- 
nere, pugnam  poterant,  gladios  nudant,  et  collato  pede 
res  coepta  geri  est:  ancepsque  pedestre  certamen  erat, 
nisi  equites  supervenissent.  Neque  ex  adverso  tantum 
illati  obvios  obtrivere,  sed  circumvecti  etiam  quidam  per 
inijma  clivi  ab  tergo  se , ut  plerosque  intercluderent , 
obiecerunt:  maiorque  caedes  fuit,  quam  quantam  edere 
levia  per  excursiones  proelia  solent.  Ira  magis  accensa 


Digitized  by  Googte 


LIB.  XXVIU.  C1F.  XXXIII.  XXXIT.  483 

adverso  proelio  barbaris  est,  quam  imminuti  animi.  Ita- 
que, ne  perculsi  viderentur,  prima  luce  postero  die  in 
aciem  processere.  Non  capiebat  omnes  copias  angusta  , 
sicut  ante  dictum  est,  vallis:  duae  ferme  peditum  par- 
tes, omnis  equitatus  in  aciem  descendit.  Quod  reliquum 
peditum  erat,  obliquo  constituerunt  colle.  Scipio,  pro  se 
esse  loci  angustias  ratus,  et  quod  in  arcto  pugna  romano 
aptior,  quam  hispano  militi,  futura  videbatur,  et  quod 
in  eum  locum  detracta  hostium  acies  esset,  qui  non  om- 
nem multitudinem  eorum  caperet,  novo  etiam  consilio 
adiecit  animum  : equitem  nec  se  posse  circumdare  cor- 
nibus in  tam  angusto  spatio;  et  hosti,  quem  cum  pedite 
eduxisset,  inutilem  fore.  Itaque  imperat  Laelio,  ut  per 
colles  quam  occultissimo  itinere  circumducat  equites , 
segregetque,  quantum  possit,  equestrem  a pedestri  pu- 
gnam. Ipse  omnia  signa  peditum  in  hostes  vertit:  qua- 
tuor  cohortes  in  fronte  statuit,  quia  latius  pandere  aciem 
non  poterat.  Moram  pugnandi  nullam  fecit,  ut  ipso  cer- 
tamine averteret  ab  conspectu  transeuntium  per  colles 
equitum.  Neque  ante  circumductos  sensere  , quam  tu- 
multum equestris  pugnae  ab  tergo  accepere.  Ita  duo  proe- 
lia erant : duae  peditum  acies , duo  equitatus  per  lon- 
gitudinem campi,  quia  misceri  ex  genere  utroque  proe- 
lium angustiae  non  patiebantur,  pugnabant.  Hispanorum 
quum  neque  pedes  equiti>,  nec  eques  pediti  auxilio  es- 
set, pedes  fiducia  equitis  temere  commissus  campo  cae- 
deretur, eques  circumventus  nec  peditem  a fronte,  (iam 
enim  stratae  pedestres  copiae  erant)  nec  ab  tergo  equi- 
tem sustineret,  et  ipsi,  quum  diu  in  orbem  sese  stanti- 
bus equis  defendissent,  ad  unum  omnes  caesi  sunt:  nec 
quisquam  peditum  equitumque  superfuit , qui  in  valle 
pugnaverunt.  Tertia  pars,  quae  in  colle  ad  spectaculum 
magis  tutum , quam  ad  partem  pugnae  capessendam  , 
steterat,  et  locum  et  tempus  ad  fugiendum  habuit.  Inter 
eos  et  reguli  ipsi  fugerunt,  priusquam  tota  circumveni- 
retur acies,  inter  tumultum  elapsi. 

XXXIV.  Gastra  eodem  die  Hispanorum  , praeter  re- 
liquam praedam  , cura  tribus  ferme  millibus  hominum 
capiuntur.  Romani  sociique  ad  mille  ducenti  eo  proelio 
ceciderunt:  vulnerata  amplius  tria  millia  hominum.  Mi- 

nus  cruenta  victoria  fuisset,  si  palenliore  campo,  et  ad 
fugam  capessendam  facili  foret  pugnatum,  lndibilis,  abite- 
tis belli  consiliis  , nihil  tutius  in  afflictis  rebus  experta 
iide  et  clementia  Scipionis  ratus  , Mandonium  fratrem 
ad  eum  mittit  : qui  , advolutus  genibus,  fatalem  rabiem 
temporis  eius  accusat , quum  velut  contagione  quadam  pe- 
stifera, non  Ilergetes  modo  et  Lacetani,  sed  castra  quoque 
romana  insanierint.  Suam  quidem  et  fratris  et  reliquorum 
popularium  eam  conditionem  esse,  ut  aut,  si  ita  videatur, 
reddant  spiritum  P.  Scipioni,  ab  eodem  illo  acceptum:  aut 
setvati  bis  uni  debitam  vitam  pro  eo  in  perpetuum  devo- 
veant.  Antea  in  causa  sua  fiduciam  sibi  fuisse , nondum 
experta  clementia  eius:  nunc  contra , nullam  in  causa,  om- 
nem in  misericordia  victoiis  spem  positam  habere.  Mos  ve- 
tustus erat  Romanis,  cum  quo  nec  foedere,  nec  aequis 
legibus  iungeretur  amicitia  , non  prius  imperio  in,  eum 
tamquam  pacatum  uti  , quam  omnia  divina  humanaque 
dedidisset,  obsides  accepti,  arma  adempta,  praesidia  ur- 
bibus imposita  forent.  Scipio,  multis  invectus  in  prae- 
sentem Mandonium  absentemque  Indibilem  verbis, .illos 
quidem  merito  perisse  ipsorum  maleficio,  ait:  victuros  suo 
atque  populi  romani  beneficio.  Ceterum,  se  neque  arma  iis 
adempturum,  ( quippe  ea  pignora  timentium  rebellionem  esse) 
sed  libera  arma  relinquere,  solutosque  metu  animos:  neque 
se  in  obsides  innoxios,  sed  in  ipsos,  si  defecerint,  saevitu- 
rum : nec  ab  inermi , sed  ab  armato  hoste  , poenas  expe- 
titurum. Utramque  fortunam  expertis  permittere  sese,  utrum 
propitios,  an  iratos,  habere  Romanos  mallent.  Ita  dimis- 
sus Mandoniusj  pecunia  tantummodo  imperata,  ex  qua 
stipendium  militi  praestari  posset.  Ipse  , Marcio  in  ul- 
teriorem Hispaniam  praemisso  , Silano  Tarraconem  re- 
misso , paucos  moratus  dies,  dum  imperatam  pecuniam 
Ilergetes  pernumerarent , cum  expeditis  Marcium  iam 
appropinquantem  Oceano  assequitur. 

aXa.V\  Inchoata  res  iam  ante  de  Masinissa  aliis  at- 
que aliis  de  causis  dilata  erat,  quod  Numida  cum  ipso 
utique  congredi  Scipione  volebat , atque  eius  dextra  fi- 
dem sancire.  Ea  tum  itineris  tam  longi  ac  tam  devii 
causa  Scipioni  fuit.  Masinissa  quum  Gadibus  esset,  cer- 
tior adventare  eum  a Marcio  factus,  causando  corrumpi 

equos  inclusos  in  insula , penuriamque  omnium  rerum 
et  facere  ceteris,  et  ipsos  sentire,  ad  hoc  equitem  mar- 
cescere desidia , Magonem  perpulit , ut  se  traiicere  in 
continentem  ad  depopulandos  proximos  Hispaniae  agros 
pateretur.  Transgressus  tres  principes  Numiciarum  prae- 
mittit, ad  tempus  locumque  colloquio  statuendum;  duos 
pro  obsidibus  retineri  a Scipione  iubet.  Remisso  tertio  , 
qui,  quo  iussus  erat,  adduceret  Masinissam,  cum  paucis 
in  colloquium  venerunt.  Ceperat  iam  ante  Numidam  ex 
fama  rerum  gestarum  admiratio  viri : substitueratque 
animo  speciem  quoque  corporis  amplam  ac  magnificam. 
Ceterum  maior  praesentis  veneratio  cepit ; et , praeter- 
quam quod  suapte  natura  multa  maiestas  inerat,  ador- 
nabat promissa  caesaries , habitusque  corporis  non  cui* 
tus  munditiis , sed  virilis  vere  ac  militaris , et  aetas  iu 
medio  virium  robore;  quod  plenius  nitidiusque  ex  morbo 
velut  renovatus  flos  iuventae  faciebat.  Prope  attonitus 
ipso  congressu  Numida,  gratias  de  fratris  filio  remisso 
agit.  Ex  eo  tempore,  affirmat,  eam  se  quaesisse  occasionem, 
quam  tandem  oblatam  dedm  immortalium  beneficio  non 
omiserit.  Cupere  se  illi  populoque  romano  operam  navare , 
ita  ut  nemo  unus  externus  magis  enixe  adiuverit  rem  ro- 
manarn.  Id  se,  etiamsi  iam  pridem  vellet,  minus  praestare 
in  Hispania  , aliena  atque  ignota  terra  , potuisse:  in  qua 
autem  genitus  educatusque  in  spem  paterni  regni  esset,  fa- 
cile praestaturum.  Siquidem  eundem  Scipionem  ducem  in 
Africam  mittant  Romani,  satis  sperare  perbrevis  aevi  Car- 
thaginem esse.  Laetus  eum  Scipio  vidit  audivitque;  quum 
caput  rerum  in  omni  hostium  equitatu  Masinissam  fuisse 
sciret , et  ipse  iuvenis  specimen  animi  prae  se  ferret. 
Fido  data  acceptaque  , profectus  retro  Tarraconem  est. 
Masinissa  permissu  Romanorum  , ne  sine  causa  traie* 
cisse  in  continentem  videretur,  populatus  proximos  agros 
Cades  rediit.  *. 

XXXVI.  Magoni  , desperatis  in  Hispania  rebus , in 
quarum  spem  seditio  primum  militaris,  deinde  defectio 
lndibilis  animos  eius  sustulerant , paranti  traiicere  in 
Africam,  nuntiatum  ab  Carthagine  est,  iubere  senatum, 
ut  classem  , quam  Gadibus  haberet , in  Italiam  traiice- 
ret:  conducta  ibi  Gallorum  ac  Ligurum  quanta  maxima 

posset  iuventute,  coni  angeret  se  Hannibali:  neu  sene- 
scere bellum,  maximo  impetu,  maiore  fortuna  coeptum, 
sineret.  Ad  eam  rem  et  a Carthagine  pecunia  Magoni 
advecta  est : et  ipse,  quantam  potuit , a Gaditanis  exe- 
git, non  aerario  modo  eorum,  sed  etiam  templis  spolia- 
tis, et  privatim  omnibus  coactis  aurum  argenlumque  in 
publicum*  conferre.  Quum  praeterveheretur  Hispaniae 
oram,  haud  procul  Carthagine  Nova  expositis  in  terram 
militibus  , proximos  depopulatus  agros , inde  ad  urbem 
classem  appulit.  Ibi  quum  ihterdiu  milites  in  navibus 
tenuisset,  nocte  in  litus  expositos  ad  partem  eam  muri, 
qua  capta  Carthago  ab  Romanis  fuerat,  ducit:  nec  prae- 
sidio satis  valido  urbem  teneri  ratus,  et  aliquos  oppi- 
danorum ad  spem  novandi  res  aliquid  moturos.  Ceterum 
nuntii  ex  agris  trepidi  simul  populationem  agrestium- 
que fugam  et  hostium  adventum  attulerant:  et  visa  in- 
terdiu  classis  erat , nec  sine  causa  electam  ante  urbem 
stationem  apparebat.  Itaque  instructi  armatique  intra 
portam  , ad  stagnum  ac  mare  versam  , continebantur. 
Ubi  effusi  hostes,  mixta  inter  milites  navalis  turba',  ad 
muros  tumultu  maiore  , quam  vi , subierunt , patefacta 
repente  porta,  Romani  cum  clamore  erumpunt : turba- 
tosque  hostes , et  ad  primum  incursum  coniectumque 
telorum  aversos  , usque  ad  litus  cum  multa  caede  per- 
sequuntur: nec,  nisi  naves  litori  appulsae  trepidos  acce- 
pissent , superfuisset  pugnae  aut  fugae  quisquam.  In 
ipsis  quoque  trepidatum  navibus  est , dum  , ne  hostes 
cum  suis  simul  irrumperent,  trahunt  scalas,  orasque  et 
ancoras,  ne  in  moliendo  mora  esset,  praecidunt:  multi- 
que adnantes  navibus , incerto  prae  tenebris , quid  aut 
peterent  aut  vitarent,  foede  interierunt.  Postero  die  quum 
classis  inde  retro  ad  Oceanum,  unde  venerat,  fugisset, 
ad  octingenti  homines  caesi  inter  murum  litusque  , et 
ad  duo  millia  armatorum  inventa. 

XXXVII.  Mago , quum  Gades  repetisset , exclusus 
inde,  ad  Cimbim  (haud  procul  a Gadibus  is  locus  abest) 
classe  appulsa,  mittendis  legatis,  querendoque,  quod  por- 
tae sibi  socio  atque  amico  clausae  forent , purgantibus 
iis , multitudinis  concursu  factum  , infestae  ob  direpta 
quaedam  abs  conscendentibus  naves  militibus,  ad  collo- 

quiam  suffetes  eorum,  qui  summus  Poenis  est  magistra- 
tus, cum  quaestore  elicuit,  laceratosque  verberibus  cruci 
affigi  iussit:  inde  navibus  ad  Pilyusam  insulam,  centum 
millia  ferme  a continenti,  (Poeni  tum  eam  incolebant) 
traiecit.  Itaque  classis  bona  cum  pace  accepta  est , nec 
commeatus  modo  benigne  praebiti,  sed  in  supplementum 
classis  iuventus  armaque  data.  Quorum  fiducia  Poenus 
in  Baliares  insulas  ( quinquaginta  inde  millia  absunt ) 
transmisit.  Duae  sunt  Baliares  insulae,  maior  altera  at- 
que opulentior  armis  virisque : et  portum  habet  , ubi 
commode  hibernaturum  se  ( et  iam  extremum  autumni 
erat ) credebat.  Ceterum  , haud  secus  quam  si  Romani 
eam  insulam  incolerent , hostiliter  classi  occursum  est. 
F undis  ut  nunc  plurimum,  ita  tunc  solo  eo  telo  uteban- 
tur: nec  quisquam  alterius  gentis  unus  tantum  ea  arte, 
quantum  inter  alios  omnes  Baliares  excellunt.  Itaque 
tanta  vis  lapidum  creberrimae  grandinis  modo  in  pro- 
pinquantem iam  terrae  classem  effusa  est , ut , intrare 
portum  non  ausi , averterent  in  altum  naves.  In  mino- 
rem inde  Baliarium  insulam  traiecerunt,  fertilem  agro; 
viris,  armis  haud  aeque  validam.  Itaque  egressi  navibus 
supra  portum  loco  munito  castra  locant : ac , sine  cer- 
tamine urbe  agroque  potiti,  duobus  millibus  auxiliarium 
inde  conscriptis,  missisque  Carthaginem,  ad  hibernandum 
naves  subduxerunt.  Post  Magonis  ab  Oceani  ora  disces- 
sum, Gaditani  Romanis  deduntur. 

XXXV11I.  Haec  in  Hispania  P.  Scipionis  ductu  au- 
spicioque gesta.  Ipse,  L.  Lentulo  et  L.  Manlio  Acidino 
provincia  tradita , decem  navibus  Romam  rediit , et , 
senatu  extra  urbem  dato  in  aede  Bellonae,  quas  res  in 
Hispania  gessisset , disseruit : quoties  signis  collatis  di- 
micasset,  quot  oppida  ex  hostibus  vi  cepisset,  quas  gen- 
tes in  ditionem  populi  romani  redegisset.  Adversus  qua- 
tuor  se  imperatores , quatuor  victores  exercitus  m Hispa- 
niam isse:  neminem  Carthaginiensem  in  iis  terris  reliquisse. 
Ob  has  res  gestas  magis,  tentata  est  triumphi  spes,  quam 
petita  pertinaciter;  quia  neminem  ad  eam  diem  trium- 
phasse, qui  sine  magistratu  res  gessisset,  constabat.  Se- 
natu misso,  urbem  est  ingressus,  argentique  prae  se  in 
aerarium  tulit  quatuordecim  millia  pondo  trecenta  qua- 

draginta  duo,  et  signati  argenti  magnum  numerum.  Co* 
mitia  inde  creandis  consulious  habuit  L.  Veturius  PbHo: 
centuriaeque  omnes  ingenti  favore  P.  Scipionem  consu- 
lem dixerunt.  Collega  additur  ei  P.  Licinius  Crassus 
pontifex  maximus.  Ceterum,  comitia  maiore,  quam  ulla 
per  id  bellum,  celebrata  frequentia , proditum  memoriae 
est.  Convenerant  undique  non  suffragandi  modo , sed 
etiam  spectandi  causa  P.  Scipionis : concurrebantque  et 
domum  frequentes , et  in  Capitolium  ad  immolantem 
eum,  quum  centum  bubus  votis  in  Hispania  lovi  sacri- 
ficaret : spondebantque  animis , sicut  C.  Lutatius  supe- 
rius bellum  punicum  finisset,  ita  id,  quod  instaret,  P. 
Cornelium  finiturum ; atque , ut  Hispania  omni  Poenos 
expulisset,  sic  Italia  pulsurum  esse:-  Africamque  ei,  per- 
inde ac  debellatum  in  Italia  foret,  provinciam  destina- 
bant. Praetoria  inde  comitia  habita.  Creati  duo,  qui  tum 
aediles  plebis  erant , Sp.  Lucretius  et  Cn.  Octavius , et 
ex  privatis  Gn.  Servilius  Caepio  et  L Aemilius  Papus. 
Quarto  decimo  anno  punici  belli  P.  Cornelius  Scipio  et 
P.  Licinius  Crassus  ut  consulatum  iuierunt , nominatae 
consulibus  provinciae  sunt,  Sicilia  Scipioni  extra  sortem, 
concedente  collega,  quia  sacrorum  cura  pontificem  ma- 
ximum in  Italia  retinebat;  Bruttii  Crasso.  Tum  praeto- 
riae provinciae  in  sortem  coniectae.  Urbana  Cn.  Servi- 
lio obtigit,  Ariminum  (ita  Galliam  appellabant)  Sp.  Lu- 
cretio, Sicilia  L.  Aemilio,  Cn.  Octavio  Sardinia.  Senatus 
in  Capitolio  habitus.  Ibi,  referente  P.  Scipione,  senatus- 
consultum factum  est , ut , quos  ludos  inter  seditionem 
militarem  in  Hispania  vovisset , ex  ea  pecunia  , quam 
ipse  in  aerarium  detulisset,  faceret. 

XXXIX.  Tum  Saguntinorum  legatos  in  senatum  in- 
troduxit. Ex  iis  maximus  natu:  Etsi  nihil  ultra  malorum 
est , patres  conscripti,  quam  quod  passi  sumus,  ut  ad  ulti- 
mum fidem  vobis  praestaremus ; tamen  ea  vestra  merita  , 
imperatorumque  vestrorum  erga  nos  fuerunt , ut  nos  cla- 
dium nostrarum  non  poenileat.  Bellum  propter  nos  susce- 
pistis: susceptum  quartum  decimum  annum  tam  pertinaci- 
ter geritis,  ut  saepe  ad  ultimum  discrimen  et  ipsi  veneritis, 
et  populum  Carthaginiensem  adduxeritis.  Quum  in  Italia 
tam  atrox  bellum  et  Hannibalem  hostem  haberetis,  consu - 

lem  cum  exercitu  in  Hispaniam , velut  ad  colligendas  re- 
liquias naufragii  nostri , misistis.  P.  et  Cn.  Cornelii , ex 
quo  in  provinciam  venerunt , nullo  tempore  destiterunt,  quae 
nobis  secunda,  quaeque  adversa  hostibus  nostris  essent,  fa- 
cere. Iam  omnium  primum  oppidum  nobis  restituerunt : per 
omnem  Hispaniam  cives  nostros  venundatos  , dimissis  , qui 
conquirerent,  ex  servitute  in  libertatem  restituerunt.  Quum 
iam  prope  esset,  ut  optabilem  ex  miserrima  fortunam  ha- 
beremus, P.  et  Cn.  Cornelii  imperatores  vestri  luctuosius 
tu)bis  quoque,  quam  vobis,  perierunt.  Tum  vero  ad  hoc  re- 
tracti ex  distantibus  locis  in  sedem  antiquam  videbamur,  ut 
iterum  periremus,  et  alterum  excidium  patriae  rideremus ; 
nec  ad  perniciem  nostram  Carthaginiensi  utique  aut  duce 
aut  exercitu  opus  esse : ab  Turdulis  nos  veterrimis  hosti- 
bus, qui  prioris  quoque  excidii  causa  nobii  fuerant,  exstin- 
gui posse:  quum  ex  insperato  repente  misistis  nobis  P.  hunc 
Scipionem;  quem,  fortunatissimi  omnium  Saguntinorum  vi- 
demur, quia  consulem  declaratum  videmus,  ac  vidisse  nos 
civibus  nostris  renuntiaturi  sumus,  spem  omnem  salutemquc 
nostram : qui , quum  plurimas  hostium  vestrorum  cepisset 
in  Hispania  urbes , ubique  ex  captorum  numero  excretos 
Saguntinos  in  patriam  remisit ; postremo  Turdetaniam , 
adeo  infestam  nobis,  ut  illa  gente  incolumi  stare  Saguntum 
non  posset,  ita  bello  afflixit,  ut  non  modo  nobis,  (absit  verbo 
invidia ) ne  posteris  quidem  timenda  nostris  esset.  Deletam 
urbem  cernimus  eorum,  quorum  in  gratiam  Saguntum  de- 
leverat Hannibal : vectigal  ex  agro  eorum  capimus , quod 
nobis  non  fructu  iucundius  est , quam  ultione.  Ob  haec , 
quibus  maiora  neque  sperare,  neque  optare  ab  diis  immor- 
talibus poteramus,  gratias  actum  nos  decem  legatos  Sagun- 
tinus senatus  populusque  ad  vos  misit : simul  gratulatum , 
quod  ita  res  hos  annos  in  Hispania  atque  Italia  gessistis, 
ut  Hispaniam  non  Jbero  amne  tenus,  sed  qua  terrarum  ul- 
timas finit  Oceanus,  domitam  armis  habeatis : Italiae,  nisi 
quatenus  vallum  castrorum  cingit,  nihil  reliqueritis  Poeno. 
Iovi  Optimo  Maximo,  praesidi  Capitolinae  arcis,  non  grates 
tantum  ob  haec  agere  iussi  sumus,  sed  donum  hoc  etiam „ 
si  vos  permitteretis , coronam  auream  in  Capitolium  victo- 
riae ergo  ferre.  Id  uti  permittatis , quaesumus  : utique  , si 
vobis  ita  videtur,  quae  nobis  imperatores  vestri  commoda 

tribuerunt,  ca  rata  atque  perpetua  auctoritate  vestra  facia- 
tis. Senatus  legatis  saguntinis  respondit , Et  dirutum  et 
restitutum  Saguntum  fidei  socialis  utrimque  servatae  docu- 
mentum omnibus  gentibus  fore.  Suos  imperatores  recte  , et 
ordine,  et  ex  voluntate  senatus  fecisse,  quod  Saguntum  re- 
stituerint , civesque  saguntinos  servitio  exemerint : quaeque 
alia  iis  benigne  fecerint,  ea  senatum  ita  voluisse  fieri.  Do- 
num permittere,  ut  in  Capitolio  ponerent.  Locus  inde  lau- 
tiaque legatis  praeberi  iussa,  et  muneris  ergo  in  singu- 
los dari  ne  minus  dena  millia  acris.  Legationes  deinde 
ceterae  in  senatum  introductae  auditaeque.  Et  petenti- 
bus Saguntinis,  ut,  quatenus  tuto  possent,  Italiam  spec- 
tatum irent,  duces  dati,  literaeque  per  oppida  missae, 
ut  Hispanos  comiter  acciperent.  Tum  de  republica  , de 
exercitibus  scribendis , de  provinciis  relatum. 

XL.  Quum  Africam  novam  provinciam  extra  sortem 
P.  Scipioni  destinari  homines  fama  ferrent , et  ipse  , 
nulla  lam  modica  gloria  contentus , non  ad  gerendum 
modo  bellum  , sed  ad  finiendum  , diceret  se  consulem 
declaratum  esse : neque  aliter  id  fieri  posse , quam  si 
ipse  in  Africam  exercitum  transportaret,  et,  acturum  se 
i»l  per  populum,  aperte  ferret,  si  senatus  adversaretur; 
id  consilium  haudquaquam  primoribus  patrum  quum 
placeret , ceterique  per  metum  aut  ambitionem  mussa- 
rent, Q.  Fabius  Maximus  rogatus  sententiam,  Scio,  in- 
quit, multis  vestrum  videri,  patres  conscripti,  rem  actam 
hodierno  die  agi , et  frustra  habiturum  orationem  , qui , 
tamquam  de  integra  re,  de  Africa  provincia  sententiam  di- 
xerit. Ego  autem  primum  illud  ignoro,  quemadmodum  iam 
rerta  provincia  Africa  consulis,  viri  fortis  ac  strenui,  sit, 
quam  nec  senatus  censuit  in  hunc  annum  provinciam  esse, 
nec  populus  iussit.  Deinde , si  est , consulem  peccare  arbi- 
tror , qui , de  re  transacta  simulando  se  referre  , senatum 
ludibrio  habet,  non  senatorem  modo,  qui,  de  quo  consuli- 
tur , suo  loco  dicit  sententiam.  Atque  ego  certum  habeo  , 
dissentienti  mihi  ab  ista  festinatione  in  Africam  traiiciendi, 
duarum  rerum  subeundam  opinionem  esse : unius  , insitae 
ingenio  meo  cunctationis ; quam  melum  pigritiamque  homines 
adolescentes  sane  appellent,  dum  ne  poeniteat,  adhuc  alio- 
rum speciosiora  primo  adspectu  consilia  semper  visa,  mea 

usu  meliora  : alterius , obtrectationis  atque  invidiae  adver- 
sus crescentem  in  dies  gloriam  fortissimi  consulis.  A qua 
suspicione  si  me  neque  vita  acta  et  mores  mei,  neque  dic- 
tatura cum  quinque  consulatibus,  tantumque  gloriae  belli  tlo- 
mique  partae  vindicat,  ut  propius  fastidium  eius  sim,  quam 
desiderium,  aetas  saltem  liberet.  Quae  enim  mihi  aemula- 
tio cum  eo  esse  potest , qui  ne  filio  quidem  meo  aequalis 
sit  ? Me  dictatorem , quum  vigerem  adhuc  viribus , et  in 
cursu  maximarum  rerum  essem , recusantem  nemo  aut  in 
senatu,  aut  ad  populum  audivit,  quo  minus  insectanti  me 
magistro  equitum,  quod  fando  numquam  ante  auditum  erat, 
imperium  mecum  aequaretur.  Itebus,  quam  verbis,  assequi 
malui,  ut,  qui  aliorum  iudicio  mihi  comparatus  erat , sua 
mox  confessione  me  sibi  praeferret:  nedum  ego,  perfunctus 
honoribus,  certamina  mini  atque  aemulationes  cum  adole- 
scente florentissimo  proponam : videlicet  ut  mihi  iam  vi- 
vendo, non  solum  rebus  gerendis  fesso,  si  huic  negata  fue- 
rit, Africa  provincia  decernatur.  Cum  ea  gloria,  quae  parta 
est , vivendum  atque  moriendum  est.  Vincere  ego  prohibui 
Hannibalem,  ut  a vobis,  quorum  vigent  nunc  vires,  etiam 
vinci  posset. 

XLl.  Illud  te  mihi  ignoscere,  P.  Corneli,  aequum  erit, 
si , quum  in  me  ipso  nunquam  pluris  famam  hominum  , 
quam  rempublicam,  fecerim,  ne  tuam  quidem  gloriam  bono 
publico  praeponam.  Quamquam  , si  aut  bellum  nullum  in 
Italia,  aut  is  hostis  esset,  ex  quo  victo  nihil  gloriae  quae- 
reretur, qui  te  in  Italia  retineret,  etsi  id  bono  publico  fa- 
ceret, simul  cum  bello  materiam  gloriae  tuae  isse  ereptum 
videri  posset.  Quum  vero  Hannibal  hostis  incolumi  exer- 
citu quartum  decimum  annum  Italiam  obsideat , pocnitebit 
te,  P.  Corneli,  gloriae  tuae,  si  hostem  eum,  qui  tot  fune - 
rum,  tot  cladium  nobis  causa  fuit,  tu  consul  Italia  expu- 
leris, et , sicut  penes  C.  Lutatium  prioris  punici  perpetrati 
belli  titulus  fuit , ita  penes  te  huius  fuerit  ? Nisi  aut  Ha- 
milcar Hannibali  dux  est  praeferendus , aut  illud  bellum 
huic,  aut  victoria  illa  maior  clariorque,  quam  haec,  (modo 
contingat,  ut  te  consule  vincamus ) futura  est.  Ab  Drepanis 
atque  Eryce  detraxisse  Hamilcarem,  quam  Italia  expulisse 
Poenos  atque  Hannibalem,  malis?  Ne  tu  quidem,  elsi  ma- 
gis partam,  quam  speratam,  gloriam  amplecteris,  Hispania 

potius , quam  Italia , bello  liberata  gloriatus  fueris.  Non- 
dum is  est  Hannibal , quem  non  magis  timuisse  videatur , 
quam  contempsisse , qui  aliud  bellum  maluerit.  Quin  igitur 
ad  hoc  adcingeris , nec  per  istos  circuitus  , ut , quum  in 
Africam  traieceris,  secuturum  te  illuc  Hannibalem  speres , 
potius,  quam  recto  hinc  itinere,  ubi  Hannibal  est,  eo  bel- 
lum intendis?  Egregiam  istam  palmam  belli  punici  patrati 
petis?  Hoc  et  natura  prius  est,  tua  quum  defenderis,  aliena 
ire  oppugnatum.  Pax  ante  in  Italia , quam  bellum  in 
Africa  sit:  et  nobis  prius  decedat  timor,  quam  ultro  aliis 
inferatur.  Si  utrumque  tuo  ductu  auspicioque  fieri  potest , 
Hannibale  hic  victo,  illic  Carthaginem  expugna.  Si  altera 
utra  victoria  novis  consulibus  relinquenda  est ; prior  quum 
maior  clariorque,  tum  causa  etiam  insequcnlis  fuerit.  Nam 
nunc  quidem,  praeterquam  quod  et  in  Italia  et  in  Africa 
duos  diversos  exercitus  alere  aerarium  non  potest]  prae-. 
Ierquam  quod  , unde  classes  tueamur , unde  commeatibus 
praebendis  sufficiamus,  nihil  reliqui  est ; quid?  periculi 
tandem  quantum  adeatur,  quem  fallit?  P.  Ltcinius  in  Ita- 
lia, P.  Scipio  bellum  in  Africa  geret.  Quid?  si  ( quod  om- 
nes dii  omen  avertant,  et  dicere  etiam  reformidat  animus ; 
sed,  quae  acciderunt,  accidere  possunt ) et  victor  Hannibal 
ire  ad  urbem  pergat ; tum  demum  te  consulem  ex  Africa , 
sicut  Q.  Fulvium  a Capua , arcessemus  ? Quid , quod  in 
Africa  quoque  Mars  communis  belli  erit?  Domus  libi  tua, 
paler  patruusque,  intra  triginta  dies  cum  exercitibus  caesi, 
documento  sint ; ubi  per  aliquot  annos,  maximis  rebus  terra 
marique  gerendis , amplissimum  nomen  apud  exteras  gentes 
populi  romani  vestr aeque  familiae  fecerant.  Dies  me  defi- 
ciat , si  reges  imperatoresque , temere  in  hostium  terras 
transgressos  cum  maximis  cladibus  suis  exercituumque  suo- 
rum , numerare  velim.  Athenienses,  prudentissima  civitas  , 
bello  domi  relicto,  auctore  aeque  impigro  ac  nobili  iuvene, 
magna  classe  in  Siciliam  transmissa,  una  navali  pugna  flo- 
rentem rempublicam  suam  in  perpetuum  afflurerunt. 

XLI1.  Externa  et  nimis  antiqua  repeto.  Africa  eadem 
ista  et  M.  Atilius  , insigne  utrimque  fortunae  exemplum , 
nobis  documento  sint.  Nae  tibi,  P.  Corneli , quum  ex  alto 
Africam  conspexeris , ludus  et  iocus  fuisse  Hispaniae  tuae 
videbuntur.  Quid  enim  simile  ? pacato  mari  praeter  oram 

Italiae  Galliaeque  vectus  Emporias , in  urbem  sociorum , 
classem  appulisti:  expositos  milites,  per  tutissima  omnia,  ad 
socios  et  amicos  populi  romani  Tarraconem  duxisti  : ab 
Tarracone  deinde  iter  per  praesidia  romana  : circa  Ibe- 
rum  exercitus  patris  patruique  tui,  post  amissos  imperato- 
res ferociores  et  calamitate  ipsa:  dux  tumultuarius  quidem 
ille  L.  Marcius,  et  militari  suffragio  ad  tempus  lectus,  ce- 
terum, si  nobilitas  ac  iusti  honores  adornarent,  claris  im- 
peratoribus qualibet  arte  belli  par:  oppugnata  per  summum 
otium  Carthago,  nullo  trium  punicorum  exercituum  socios 
defendente.  Cetera , neque  ea  elevo , nullo  tamen  modo 
a frico  bello  comparanda ; ubi  non  portus  ullus  classi  nostrae 
apertus,  non  ager  pacatus,  non  avitas  socia,  non  rex  ami- 
cus , non  consistendi  usquam  locus , non  procedendi.  Qua- 
cumque circumspexeris , hostilia  omnia  atque  infesta.  An 
S/phaci  Numidisque  credis?  satis  sit  semel  creditum.  Non 
semper  temeritas  est  felix  : et  fraus  fidem  in  parvis  sibi 
praestruit  , ut , quum  opei'ae  pretium  sit , cum  mercede 
magna  fallat.  Non  hostes  patrem  patruumque  tuum  armis 
prius , quam  Celtiberi  socii  frauae , circumvenerunt  : nec 
tibi  ipsi  a Magone  et  Hasdrubale,  hostium  ducibus,  quan- 
tum ab  Indibili  et  Mandonio  in  fidem  acceptis  , periculi 
fuit.  Numidis  tu  credere  potes,  defectionem  militum  tuorum 
expertus  ? Et  Sjphax  et  Masinissa  se,  quam  Carthaginien- 
ses, malunt  potentes  in  Africa  esse:  Carthaginienses,  quam 
quemquam  alium.  Nunc  illos  aemulatio  inter  sese  et  om- 
nes causae  certaminum  acuunt,  quia  procul  externus  me- 
tus est.  Ostende  romana  arma  , exercitum  alienigenam  ; 
celut  ad  commune  restinguendum  incendium  concurrent. 
Aliter  iidem  illi  Carthaginienses  Hispaniam  defenderunt:  ali- 
ter moenia  patriae,  templa  de tlm,  aras  et  focos,  defendent; 
quum  euntes  in  proelium  pavida  prosequetur  coniux , et 
pani  liberi  occursabunt.  Quid  porro?  Si  satis  confisi  Car- 
thaginienses consensu  Africae,  fide  sociorum  regum,  moeni- 
bus suis,  quum  tuo  exercitusque  tui  praesidio  nudatam  Ita- 
liam viderint , ipsi  ultro  novum  exercitum  in  Italiam  aut 
ex  Africa  miserint  ; aut  Magonem  , quem  , a Baliaribus 
classe  transmissa , iam  praeter  oram  Ligurum  Alpinorum 
vectari  constat,  Hannibali  se  coniungerc  iusserint?  Nempe 
in  eodem  terrore  erimus,  in  quo  nuper  fuimus , quum  Has- 

drubal  in  Italiam  transcendit:  quem  tu,  qui  non  solum  Car- 
thaginem , sed  omnem  Africam , exercitu  tuo  es  clausurus, 
e manibus  tuis  in  Italiam  emisisti.  Victum  a te  dices:  eo 
quidem  minus  vellem , et  id  tua  , non  reipublicae  solum  , 
causa,  iter  datum  victo  in  Italiam  esse.  Patere,  nos  omnia, 
quae  prospera  tibi  ac  populi  romani  imperio  evenere , tuo 
consilio  aasignare;  adversa  casibus  incertis  belli  et  fortunae 
delegare.  Quo  melior  fortior  que  es,  eo  magis  talem  prae- 
sidem  sibi  patria  atque  universa  Italia  retinet.  Non  potes 
ne  ipse  quidem  dissimulare  , ubi  Hannibal  sit , ibi  caput 
atque  arcem  huius  belli  esse : quippe  qui  prae  te  feras , 
eam  tibi  causam  traiiciendi  in  Africam  esse,  ut  Hanniba- 
lem eo  trahas.  Sive  igitur  hic , sive  illic  , cum  Hannibale 
rst  tibi  futura  res.  Utrum  ergo  tandem  firmior  eris  in 
Africa  solus,  an  hic,  tuo  collegaeque  tui  exercitu  coniuncto? 
ne  Claudius  quidem  et  Livius  consules  tam  recenti  exem- 
plo, quantum  id  intersit , documento  sunt?  Quid?  Hanniba- 
lem utrum  tandem  extremus  angulus  agri  bruttii,  frustra 
iam  diu  poscentem  ab  domo  auxilia,  an  propinqua  Carthago 
et  tota  socia  Africa  potentiorem  armis  vimque  faciet ? Quod 
istud  consilium  est,  ibi  malle  decernere,  ubi  tuae  dimidio 
minores  copiae  sint,  hostium  multo  maiores,  quam  ubi  duo- 
bus exercitibus  adversus  unum,  tot  proeliis  et  tam  diuturna 
et  gravi  militia  fessum , pugnandum  sit  ? Quam  compar 
consilium  tuum  parentis  tui  consilio  sit,  reputa.  Ille,  con- 
sul profectus  in  Hispaniam,  ut  Hannibali  ab  Alpibus  de- 
scendenti occurreret,  in  Italiam  ex  provincia  rediit:  tu, 
quum  Hannibal  in  Italia  sit , relinquere  Italiam  paras  : 
non  quia  reipublicae  id  utile  , sed  quia  tibi  amplum  et 
gloriosum  censes  esse:  sicut  quum,  provincia  et  exercitu  re- 
licto, sine  lege,  sine  senatusconsulto,  duabus  navibus  populi 
romani  imperator  fortunam  publicam  et  maiestatem  impe- 
rii , quae  tum  in  tuo  capite  periclitabantur , commisisti. 
Ego  P.  Cornelium,  patres  conscripti,  reipublicae  nobisque, 
non  sibi  ipsi  privatim  creatum  consulem  existimo:  exerci- 
tusque ad  custodiam  urbis  atque  Italiae  scriptos  esse,  non 
quos  regio  more  per  superbiam  consules,  quo  terrarum  ve- 
lint, traiiciant. 

XL11I.  Quum  oratione  ad  tempus  parata  Fabius,  tum 
auctoritate  et  inveterata  prudentiae  fama,  magnam  par- 

tem  senatus  , et  seniores  maxime  , movisset , pluresque 
consilium  senis , quam  animum  adolescentis  ferocem  , 
laudarent;  Scipio  ita  locutus  fertur:  Et  ipse  Q.  Fabius 
principio  orationis,  patres  conscripti,  commemoravit,  in  sen- 
tentia sua  posse  obtrectationem  suspectam  esse.  Cuius  ego 
rei  non  tam  ipse  ausim  tantum  virum  insimulare , quam 
ea  suspicio,  vitio  orationis,  an  rei,  haud  sane  purgata  est. 
Sic  enim  honores  suos  et  famam  rerum  gestarum  extulit 
verbis,  ad  exstinguendum  invidiae  crimen,  tamquam  mihi 
ab  infimo  quoque  periculum  sit,  ne  mecum  aemuletur ; et 
non  ab  eo,  qui,  quia  super  ceteros  excellat,  quo  me  quo- 
que niti  non  dissimulo,  me  sibi  aequari  nolit.  Sic  senem  se 
perfunctum  honoribus,  et  me  infra  aetatem  filii  etiam  sui 
posuit:  tamquam  non  longius,  quam  quantum  vitae  hu- 
manae spatium  est,  cupiditas  gloriae  extendatur,  maxima- 
que  pars  eius  in  memoriam  ac  posteritatem  promineat. 
Maximo  cuique  id  accidere  animo  certum  habeo,  ut  se  non 
cum  praesentibus  modo , sed  cum  omnis  aevi  claris  viris , 
comparent.  Equidem  haud  dissimulo  , me  tuas , Q.  Fabi , 
laudes  non  assequi  solum  velle,  sed,  (bona  venia  tua  dixe- 
rim) si  possim,  etiam  exsuperare.  Illud  nec  tibi  in  me,  neu 
mihi  in  minoribus  natu,  animi  sit,  ut  nolimus,  quemquam 
nostri  similem  evadere  civem.  Id  enim  non  eorum  modo  , 
quibus  inviderimus,  sed  reipublicae,  et  paene  omnis  generis 
humani,  detrimentum  sit.  Commemoravit,  quantum  essem 
periculi  aditurus , si  in  Africam  traiicerem : ut  meam 
(fuoque,  non  solum  reipublicae  et  exercitus,  vicem  videre- 
tur sollicitus.  Unde  haec  repente  cura  de  me  exorta ? Quum 
pater  patruusque  meus  interfecti , quum  duo  exercitus  eo- 
rum prope  occidione  occisi  essent,  quum  amissae  Hispaniae, 
quum  quatunr  exercitus  Poenorum,  quatuorque  duces  om- 
nia metu  armisque  tenerent,  quum  quaesitus  ad  id  bellum 
imperator  nemo  se  ostenderet , praeter  me , nemo  profiteri 
nomen  ausus  esset  , quum  mihi  quatuor  et  viginti  annos 
nato  detulisset  imperium  populus  romanus ; quid  ita  tum 
nemo  aetatem  meam,  vim  hostium,  difficultatem  belli,  pa- 
tris patruique  recentem  cladem  commemorabat  ? Utrum 
maior  aliqua  nunc  in  Africa  calamitas  accepta  est,  quam 
tunc  in  Hispania  erat?  An  maiores  nunc  sunt  exercitus  in 
Africa  , duces  plurcs  melioresque , quam  tunc  in  Hispania 

fuerunt  ? An  aetas  mea  tunc  maturior  bello  gerendo  fuit , 
quam  nunc  est ? An  cum  Carthaginiensi  hoste  in  Hispania, 
quam  in  Africa  bellum  geri  aptius  est?  Facile  est,  post 
fusos  fugatosque  quatuor  exercitus  punicos  , post  tot  urbes 
ri  captas  , aut  metu  subactas  in  ditionem  , post  perdomita 
omnia  usque  ad  Oceanum,  tot  regulos,  tot  saevas  gentes , 
post  receptanir  totam  Hispaniam  , ita  ut  vestigium  nullum 
belli  reliquum  sit,  elevare  meas  res  gestas:  tam,  herculc, 
quam,  si  victor  ex  Africa  redierim,  ea  ipsa  elevare,  quae 
nunc  retinendi  mei  causa , ut  terribilia  eadem  videantur , 
verbis  extolluntur.  Negat  aditum  esse  in  Africam  , negat 
ullos  patere  portus.  M.  Atilium  captum  in  Africa  comme- 
morat : tamquam  M.  Atilius  primo  accessu  ad  Africam 
offenderit : neque  recordatur , illi  ipsi  tam  infelici  impera- 
tori patuisse  tamen  portus  Africae  , et  res  egregias  primo 
anno  gessisse,  et,  quantum  aa  Carthaginienses  duces  attinet, 
invictum  ad  ultimum  permansisse.  Aihil  igitur  me  isto  tu 
exemplo  terrueris  : si  hoc  bello  , non  priore  , si  nuper-,  et 
non  annis  ante  quinquaginta,  ista  clades  accepta  furet,  qui 
ego  minus  in  Africam  , Regulo  capto , quam  , Scipionibus 
occisis,  in  Hispaniam  traiicerem ? Nec  felicius  Xanlippum 
lacedaemonium  Carthagini,  quam  me  patriae  meae  sinerem 
natum  esse : cresceretquc  mihi  ex  eo  ipso  fiducia , quod 
possit  in  hominis  unius  virtute  tantum  momenti  esse.  At 
etiam  Athenienses  audiendi  sunt,  temere  in  Siciliam,  omisso 
domi  bello  , transgressi.  Cur  ergo,  quoniam  graecas  fabu- 
las enarrare  vacat,  non  Agathoclem  potius,  sgracusanum 
regem,  quum  diu  Sicilia  punico  bello  ureretur,  transgres- 
sum in  hanc  camlcm  Africam , avertisse  eo  bellum  , unde 
venerat , refers  1 

XL1V.  Sed  quid,  ultro  metum  inferre  hosti,  et  ab  se  re- 
moto periculo  alium  in  discrimen  adducere,  quale  sit,  ve- 
teribus exlcrnisquc  exemplis  admonere  opus  est  ? Maius 
praesentiusve  ullum  exemplum  esse,  quam  Hannibal,  po- 
test? Multum  interest,  alienos  populere  fines,  an  tuos  uri, 
exscindi,  videas.  Plus  animi  est  inferenti  periculum,  quam 
propulsanti.  Ad  hoc  maior  ignotarum  rerum  est  terror  : 
bona  malaquc  hostium  ex  propinquo  ingressus  fines  aspi- 
das. Non  speraverat  Hannibal  fore  , ut  tot  in  Italia  po- 
puli ad  se  deficerent , quot  defecerunt  post  cannensem  cla- 

dem;  quanto  minus  quidquam  in  Africa  Carthaginiensibus 
firmum  ac  stabile  sit , infidis  sociis  , gravibus  ac  superbis 
dominis?  Ad  hoc  nos,  etiam  deserti  ab  sociis,  viribus  no- 
stris , milite  romano , stetimus.  Carthaginiensi  nihil  civilis 
roboris  est : mercede  paratos  milites  habent , Afros  Numi- 
dasque , levissima  fidei  mutandae  ingenia.  Hic  modo  nihil 
morae  sit , una  et  traiecisse  me  audietis  , et  ardere  bello 
Africam,  et  molientem  hinc  Hannibalem,  et  obsideri  Car- 
thaginem. Laetiores  et  frequentiores  ex  Africa  exspectate 
nuntios , quam  ex  Hispania  accipiebatis.  Has  mihi  spes 
subiicit  fortuna  populi  romani,  dii  foederis  ab  hoste  violati 
testes , Sgphax  et  Masinissa  reges : quorum  ego  fidei  ita 
innitar  , ut  bene  tutus  a perfidia  sim.  Multa , quae  nunc 
ex  intervallo  non  apparent,  bellum  aperiet:  et  id  est  viri 
et  ducis , non  deesse  fortunae  praebenti  se , et  oblata  casu 
flectere  ad  consilium.  Habebo,  Q.  Fabi,  parem,  quem  das, 
Hannibalem;  sed  illum  potius  ego  traham,  quam  ille  me 
retineat.  In  sua  terra  cogam  pugnare  eum  , et  Carthago 
praemium  victoriae  erit , quam  semiruta  Bruttiorum  ca- 
stella. Ne  quid  interim,  dum  traiicio,  dum  expono  exerci- 
tum in  Africa , dum  castra  ad  Carthaginem  promoveo , 
respublica  hic  detrimenti  capiat,  quod  tu,  Q.  Fabi,  quum 
victor  tota  Italia  volitaret  Hannibal , potuisti  praestare , 
hoc  vide  ne  contumeliosum  sit,  concusso  tam  et  paene  fracto 
Hannibale  , negare , posse  P.  Licinium  consulem  , virum 
fortissimum  , praestare  : qui , ne  a sacris  absit  pontifex 
maximus , ideo  in  sortem  tam  longinquae  provinciae  non 
venit.  Si , hercule , nihilo  maturius  hoc  , quo  ego  censeo  , 
modo  perficeretur  bellum;  tamen  ad  dignitatem  populi  ro- 
mani , famamque  apud  reges  gentesque  externas  pertinebat, 
non  ad  defendendam  modo  Italiam,  sed  ad  inferenda  etiam 
Africae  arma , videri  vobis  animum  esse ; nec  hoc  credi 
vulgarique,  quod  Hannibal  ausus  sit,  neminem  ducem  Ro- 
manorum audere ; et  priore  punico  bello  , tum  quum  de 
Sicilia  certaretur , toties  Africam  ab  nostris  exercitibusque 
et  classibus  oppugnatam ; nunc  , quum  dc  Italia  certetur , 
Africam  pacatam  esse.  Requiescat  aliquando  vexata  tam 
diu  Italia : uratur  evasteturque  in  vicem  Africa.  Castra 
romana  potius  Carthaginis  portis  immineant,  quam  nos  ite- 
rum vallum  hostium  ex  moenibus  nostris  videamus.  Africa 

sit  reliqui  belli  sedes:  illuc  terror  fugaque,  populatio  agro- 
rum, defectio  sociorum,  ceterae  belli  clades,  quae  in  nos  per 
quatuordecim  annos  ingruerunt,  vertantur.  Quae  ad  rem- 
publicam  perlinent,  et  bellum,  quod  instat,  et  provincias, 
de  quibus  agitur  , dixisse  satis  est.  Illa  longa  oratio , nec 
ad  vos  pertinens  sit , si , quemadmodum  Q.  Fabius  meas 
res  gestas  in  Hispania  elevavit , sic  et  ego  contra  gloriam 
eius  eludere,  et  meam  verbis  extollere  velim.  Neutrum  fa- 
ciam, patres  conscripti : et  si  nulla  alia  re,  modestia  certe 
et  temperando  linguae  adolescens  senem  vicero.  Ita  et  vixi, 
et  res  gessi , ut  tacitus  ea  opinione  , quam  vestra  sponte 
conceptam  animis  haberetis,  facile  contentus  essem. 

XLV.  Minus  aequis  animis  auditus  est  Scipio,  quia 
vulgatum  erat,  si  apud  senatum  non  obtinuisset,  ut  pro- 
vincia Africa  sibi  decerneretur , ad  populum  extemplo 
laturum.  Itaque  Q.  Fulvius  , qui  consul  quater  et  cen- 
sor fuerat,  postulavit  a consule,  ut  palam  in  senatu  di- 
ceret, permitteretne  patribus,  ut  de  provinciis  decernerent ? 
staturusque  eo  esset,  quod  censuissent , an  ad  populum  la- 
turus? Quum  Scipio  respondisset,  se,  quod  e rcpublica 
esset,  facturum;  tum  Fulvius,  Non  ego  ignarus,  quid 
responsurus  facturusve  esses,  quaesivi,  quippe  quum  prae  te 
feras , tentare  magis,  quam  consulere  senatum,  et,  ni  pro- 
vinciam tibi,  quam  volueris,  extemplo  decernamus,  paratam 
rogationem  habeas.  Itaque  a vobis,  tribuni  plebis,  postulo, 
inquit,  ut  sententiam  mihi  ideo  non  dicenti,  quoti,  etsi  in 
ineam  sententiam  discedatur,  non  sit  ratum  habiturus  con- 
sul, auxilio  sitis.  Inde  altercatio  orta,  quum  consul  ne- 
garet, aequum  esse  tribunos  intercedere,  quo  minus  suo 
quisque  loco  senator  rogatus  sententiam  diceret.  Tribuni 
ita  decreverunt,  Si  consul  senatui  de  provinciis  permittit, 
stari  eo,  quod  senatus  censuerit,  placet;  nec  de  care  ferri 
ad  populum  patiemur:  si  non  permittit,  qui  de  ea  re  sen- 
tentiam recusabit  dicere,  auxilio  erimus.  Consul  diem  ad 
colloquendum  cum  collega  petiit.  Postero  die  permissum 
senatui  est.  Provinciae  ita  decretae  : alteri  consuli  Sici- 
lia et  triginta  rostratae  naves , quas  C.  Servilius  supe- 
riore anno  habuisset:  permissumque,  ut  in  Africam,  si 
id  e republica  esse  censeret,  traiiceret:  alteri  Bruttii  et 
bellum  cum  Hannibale,  cum  eo  exercitu,  quem  L.  Ve- 

turius,  aut  Q.  Caecilius.  Hi  et  sortirentur  inter  se,  com- 
pararentve , uter  in  Bruttiis  duabus  legionibus , quas 
consul  reliquisset,  rem  gereret:  imperiumque  in  annum 
prorogaretur,  cui  ea  provincia  evenisset  Et  ceteris,  prae- 
ter consules  praetoresque,  qui  exercitibus  provinciisque 
praefuturi  erant , prorogata  imperia.  Q.  Caecilio  sorte 
evenit , ut  cum  consule  in  Bruttiis  adversus  Hanniba- 
lem bellum  gereret.  Ludi  deinde  Scipionis  magna  fre- 
quentia et  favore  spectantium  celebrati.  Legati,  Delphos 
ad  donum  ex  praeda  Hasdrubalis  portandum  missi , 
M.  Pomponius  Matho  et  Q.  Catius  , tulerunt  coronam 
auream  ducentum  pondo , et  simulacra  spoliorum  , ex 
mille  pondo  argenti  facta.  Scipio , quum  , ut  delectum 
haberet,  neque  impetrasset,  neque  magnopere  tetendis- 
set , ut  voluntarios  ducere  sibi  milites  liceret , tenuit : 
et , quia  impensae  negaverat  reipublicae  futuram  clas- 
sem, ut,  quae  ab  sociis  darentur  ad  novas  fabricandas 
naves,  acciperet.  Etruriae  primum  populi,  pro  suis  quis- 
que facultatibus , consulem  adiuturos  polliciti.  Caerites 
frumentum  sociis  navalibus  commeatumque  omnis  ge- 
neris ; Populonienses  ferrum ; Tarquinienses  lintea  in 
vela  ; Volaterrani  interamenta  navium  et  frumentum  ; 
Arretini  tria  millia  scutorum,  galeas  totidem,  pila,  gaesa, 
hastas  longas,  millium  quinquaginta  summam  pari  cuius- 
que generis  numero  expleturos,  secures,  rutra,  falces, 
alveolos  , molas , quantum  in  quadraginta  longas  naves 
opus  esset , tritici  centum  et  viginti  millia  modium  , et 
in  viaticum  decurionibus  remigibusque  collaturos  : Pe- 
rusini, Clusini,  Busellani  abietem  in  fabricandas  naves, 
et  frumenti  magnum  numerum.  Abiete  ex  publicis  sil- 
vis est  usus.  Umbriae  populi , et  praeter  hos  Nursini , 
et  Reatini,  et  Amiternini,  sabinusque  ager  omnis,  mi- 
lites polliciti.  Marsi , Peligni , Marrucinique  , multi  vo- 
luntarii nomina  in  classem  dederuut.  Camertes  , quum 
aequo  foedere  cura  Romanis  essent,  cohortem  armatam 
sexcentorum  hominum  miserunt.  Triginta  navium  cari- 
nae , viginti  quinqueremes , decem  quadriremes  , quum 
essent  positae  , ipse  ita  institit  operi , ut  die  quadrage- 
simo quinto,  quam  ex  silvis  detracta  materia  erat,  naves 
instructae  armataeque  in  aquam  deductae  sint. 

XLV1.  Profectos  in  Siciliam  est  triginta  navibus  lon- 
gis voluntariorum  septem  ferme  millibus  in  naves  im- 
positis. Et  P.  Licinius  in  Bruttios  ad  duos  exercitus 
consulares  venit.  Ex  iis  eum  sibi  sumpsit,  quem  L.  Ve- 
turius consul  habuerat.  Metello , ut , quibus  praefuisset 
legionibus , iis  praeesset , facilius  cum  assuetis  imperio 
rem  gesturum  ratus  , permisit.  Et  praetores  diversi  in 
provincias  profecti.  Et,  quia  pecunia  ad  bellum  deerat, 
agri  campani  regionem , a fossa  graeca  ad  mare  ver- 
sam, vendere  quaestores  iussi;  indicio  quoque  permisso, 
qui  ager  civis  campani  fuisset , ut  is  publicus  populi 
romani  esset.  Indici  praemium  constitutum,  quantae  pe- 
cuniae ager  indicatus  esset,  pars  decima.  Et  Cn.  Servi- 
lio praetori  urbis  negotium  datum  , ut  campani  cives , 
ubi  cuique  ei  senatusconsulto  liceret  habitare  , ibi  ha- 
bitarent; animadverteretque  in  eos,  qui  alibi  habitarent. 
Eadem  aestate  Mago,  Hamilcaris  filius,  ex  minore  Ba- 
liarium  insula , ubi  hibemarat,  iuventute  lecta  in  clas- 
sem imposita,  in  Italiam  triginta  ferme  rostratis  navibus 
et  multis  onerariis,  duodecim  millia  peditum,  duo  ferme 
equitum  traiecit : Genuamque , nullis  praesidiis  mariti- 
mam oram  tutantibus,  repentino  adventu  cepit.  Inde  ad 
oram  Ligurum  Alpinorum,  si  quos  ibi  motus  facere  pos- 
set, classem  appulit.  Ingauni  (Ligurum  ea  gens  est)  nel- 
lum  ea  tempestate  gerebant  cum  Epantcriis  montanis. 
Igitur  Poenus,  Savone  oppido  Alpino  praeda  deposita  , 
et  decem  longis  navibus  in  statione  ad  praesidium  re- 
lictis, ceteris  Carthaginem  missis  ad  tuendam  maritimam 
oram,  quia  fama  erat  Scipionem  traiecturum  esse,  ipse, 
societate  cum  Ingaunis,  quorum  gratiam  malebat,  com- 
posita, montanos  instituit  oppugnare.  Et  crescebat  exer- 
citus in  dies , ad  famam  nominis  eius  Gallis  undique 
confluentibus.  Ea  literis  cognita  Sp.  Lucretii , ne  fru- 
stra, Hasdrubale  cum  exercitu  deleto  biennio  ante,  fo- 
rent laetati,  si  par  aliud  inde  bellum,  duce  tantum  mu- 
tato, oriretur,  curam  ingentem  accenderunt  patribus. 
Itaque  et  M.  Livium  proconsulem  ex  Etruria  volonum 
exercitum  admovere  Ariminum  iusserunt,  et  Cn.  Servi- 
lio praetori  negotium  datum  , ut , si  e republica  cense- 
ret esse,  urbanas  legiones,  imperio,  cui  videretur,  dato, 

ex  urbe  duci  iuberet.  M.  Valerius  Laevinus  Arretium 
eas  legiones  duxit.  Iisdem  diebus  naves  onerarias  Poe- 
norum ad  octoginta  circa  Sardiniam  ab  Cn.  Octavio , 
qui  provinciae  praeerat,  captas,  Coelius  frumento  misso 
ad  Hannibalem  commeatuque  onustas,  Valerius  praedam 
etruscam  Ligurumque  montanorum  captivos  Carthagi- 
nem perportantes,  tradit.  In  Bruttiis  nihil  ferine  anno  eo 
memorabile  gestum.  Pestilentia  incesserat  pari  clade  in 
Romanos  Poenosque  : nisi  quod  punicum  exercitum  su- 
per morbum  etiam  fames  affecit.  Propter  lunonis  Laci- 
niae templum  aestatem  Hannibal  egit;  ibique  aram  con- 
didit dedicavitque  , cum  ingenti  rerum  ab  se  gestarum 
titulo,  punicis  graecisque  literis  insculpto. 

